
TANCUL GERMAN GREU PZ. KPW V PANTERA“ CU CANUFLAY DE VARA 


Ee 


Cuvânt înainte 


Catastrofa 


In zorii zilei de 22 iunie trupele Germaniei hitleriste au invadat 
teritoriul URSS. Trei săptămâni mai târziu, generalii germani puteau 
constata că sarcina numărul unu trasată de Operaţiunea Barbarossa 
(Forţele de bază ale trupelor terestre ruseşti aflate în Rusia de Vest 
trebuie să fie nimicite de operaţiuni temerare prin intermediul 
avansării în profunzime, rapide și spargerea frontului cu tancurile în 
formaţiune de „cap de porc“. Retragerea trupelor apte de luptă ale 
inamicului pe vastele întinderi ale teritoriului rus trebuie 
zadarnicita...) fusese în fond realizată. 


Înaintarea tancurilor în formaţiuni de „cap de porc“* a fost eficientă și 
rapidă. Inamicul a ocupat Lituania, Letonia, aproape toată Bielorusia, 
Ucraina Apuseană, a forţat râurile Bug, Neman, Dvina de Vest, 
Berezina, Gorin si Sluci si a ajuns la Nipru. Pe 10 iulie germanii au 
ocupat orașul Pskov, iar pe 16 iulie orașul Smolensk. 


Două treimi ale distanţei dintre frontiera de vest si Leningrad și 
Moscova au fost parcurse. Diviziile de tancuri ale Wehrmachtului au 
străbătut câte 500 de kilometri, iar uneori mai mult, pe drumurile 
sovietice. În primele 20 de zile de război armata germană a ocupat un 
teritoriu de aproximativ 450 de kilometri pătraţi, de vreo două ori mai 
mare decât teritoriul Poloniei ocupate de Wehrmacht în septembrie 
1939 si de trei ori mai mare decât teritoriile Belgiei, Olandei și Franţei 
de nord-est, cucerite de Wehrmacht în mai 1941. 


Trupele Districtelor Militare Speciale Baltic si Vestic (peste 70 de 
divizii, un milion de persoane) au fost zdrobite, împrăștiate prin păduri 
sau luate în prizonierat. Ceva mai târziu, același lucru s-a întâmplat și 
cu Fronturile Sud-Vest si Sud. „Retragerea trupelor apte de luptă ale 
inamicului“ a fost zădărnicită cu brio — peste Nipru şi Dvina de Vest au 
izbutit sá se retragă doar rămășițe răzlețe ale unei armate odinioară 
enorme; comandanții diviziilor care au reușit să se salveze cu câte o mie 
cinci sute de oameni şi cu o duzină de mitraliere și vreo două tunuri 


(adicá sa pästreze circa 10-15 la sutá din efectiv) erau mentionati in 
ordinele superiorilor ca persoane care s-au distins in mod deosebit in 
lupta... 


Pána la 6-9 iulie trupele Fronturilor Nord-Vest, Vest si Sud- Vest au 
pierdut 11 700 de tancuri, 19 000 de tunuri si lansatoare de mine. (1)** 
Deosebit de grele, practic irecuperabile, erau pierderile suferite de 
trupele de tancuri sovietice, cele mai mari din lume, pentru infiintarea 
cărora fuseseră consumate resurse materiale si umane enorme. Deja pe 
15 iulie 1941 rămăşiţele corpurilor de armată mecanizate au început să 
fie desfiinţate. Diviziile și regimentele aviatice ale Forţelor Armate 
Aeriene din districtele vestice au pierdut cel puţin 80-85 la sută din 
avioane; de altfel, si maşinile de luptă care figurau încă în liste erau in 
majoritate defecte. Până la 1 august 1941 Forţele Armate Aeriene 
Sovietice au pierdut în total 10 000 de avioane, adică de patru ori mai 
multe decât avea Luftwaffe pe frontul de est, dintre care 5 240 erau 
calificate ca „pierderi netrecute în evidență“. (4) 


Pierderea vertiginoasă a unor teritorii imense s-a soldat inevitabil cu 
pierderea unor rezerve gigantice de bunuri ale armatei care nu se ştie 
din ce cauză fuseseră concentrate la frontiera vestică a Uniunii 
Sovietice. Conform datelor furnizate de Direcţia principală a artileriei, 
din cele 40 de depozite ale artileriei dispuse pe linia Leningrad-Nejin— 
Kremenciug au reușit să fie evacuate doar 11. În districtele de frontieră 
au fost pierdute sute de mii de tone de carburanţi și lubrifianti, zeci de 
milioane de pachete cu bandaje individuale, cantităţi enorme de 
alimente, furaje, echipamente... 


Nu e de mirare, deci, că pe la jumătatea lunii iulie multor generali 
germani campania de pe frontul de est li s-a părut încheiată — ei nu-și 
puteau imagina că o armată care a suferit astfel de pierderi se va 
dovedi capabilă să mai opună rezistenţă în continuare. Dar, 
„experimentatii generali hitleristi“ au greșit până la urmă si războiul s- 
a încheiat la Berlin, însă bucuria noastră cu acest prilej este cu lacrimi 
în ochi. Ceea ce a fost pierdut ușor si repede în cele 3-4 luni de vară şi 
de toamnă în anul 1941 a trebuit să fie recuperat cu preţul unei vărsări 
de sânge neîntrerupte timp de trei ani, cu preţul vieților a milioane de 


soldati pe front, a milioane de locuitori pasnici de pe teritoriile ocupate. 
Armata Rosie a reusit sa revina la linia de frontierá din anul 1941 abia 
prin lunile iulie si august ale anului 1944. Dar asta in linii mari, 
deoarece ín unele cazuri particulare, cum este cel al statelor baltice, 
luptele au continuat până în primăvara anului 1945. 


Si totuși, cel mai neverosimil lucru în toată istoria aceasta a fost nu 
tempoul accelerat și profunzimea ofensivei Wehrmachtului, nu cifrele 
enorme ale pierderilor Armatei Roșii, ci uimitoarele, aproape 
neverosimil de mici, pierderi ale inamicului. Wehrmachtul ce înainta, și 
înainta extrem de reușit, a suferit pierderi de zeci de ori mai mici decât 
acelea ale Armatei Roșii aflate în defensivă. 


Iată, bunăoară, Divizia 6 Tancuri a Wehrmachtului (Grupul de Armate 
Nord). Acest exemplu este ilustrativ și pentru că divizia era cea mai 
prost înarmată dintre toate — baza parcului ei de tancuri era constituită 
din tancuri uşoare cehe de model 1935 (conform sistemului german de 
denotatie Pz-35T), învechite tehnic si destul de uzate după marșuri, 
campanii si lupte de multi ani. Pe 24 iunie, lângă râul Dubysa 
(Lituania), Divizia 6 Tancuri a fost angajată într-o luptă de 
întâmpinare cu Divizia 2 Tancuri a Armatei Roşii, dotată, pe lângă 
multe altele, cu 31 de tancuri grele Kliment Voroșilov (KV), cel mai nou 
model de atunci. Bătălia s-a încheiat cu zdrobirea deplină a diviziei 
sovietice, pierderi materiale si moartea comandantului. Divizia 
germană a pierdut pe 24 iunie doar 121 de oameni (31 de morţi, 18 
dispăruţi fără urmă, 72 de răniţi). (5) Mai puţin de un procent din 
efectiv. Și aceasta a fost ziua cea mai grea, cu pierderile cele mai mari. 
Pe 28 iunie Divizia 6 Tancuri a forţat râul Daugava (Dvina de Vest) — 
linie de apărare naturală de importanţă strategică. Pierderi: 3 morţi, 
14 răniţi. (6) După ce a trecut pe malul nordic, divizia germană s-a 
îndreptat spre orașul Pskov. Pe 4-6 iulie ea a zdrobit într-o luptă de 
întâmpinare unităţile Diviziei 163 Motorizate şi ale Diviziei 3 Tancuri 
ale Armatei Roșii, a spart linia de cazemate a districtului fortificat 
Ostrov si a forţat vreo două räulete mici. Pierderi înregistrate în trei 
zile: 28 de morţi, 55 de răniţi. (7) 


Sau o alta divizie germana, Divizia 11 Tancuri. Nivelul pierderilor de 
efectiv este unul dintre cele mai inalte dintre toate diviziile de tancuri 
ale Wehrmachtului: până la 3 iulie au fost de 923 de oameni, inclusiv 
333 dispăruţi. (8) Şase la sută din efectiv. Cu preţul acestora, divizia a 
reușit să realizeze următoarele: înaintând neîntrerupt în avangarda 
Grupului I Tancuri, a parcurs mai mult de 200 de kilometri; a intrat în 
luptă cu Diviziile 10 si 43 Tancuri sovietice şi cu Divizia 228 Infanterie, 
cu Diviziile 109 și 213 Motorizate și cu Regimentul 114 Tancuri; aceste 
lupte s-au încheiat cu distrugerea diviziilor respective ale Armatei 
Roșii, rămase în cel mai bun caz la 30-40 la sută din efectiv și cu 
aproximativ zece tancuri, iar divizia germană și-a urmat calea mai 
departe spre răsărit. 


În total, Wehrmachtul de pe frontul de est a pierdut între 22 iunie şi 6 
iulie 64 132 de oameni, inclusiv 19 789 dispăruţi. Aceste cifre sunt 
invocate în celebrul său Jurnal de război, în însemnarea de pe 10 iulie 
1941, de generalul-colonel Franz Halder, şeful statului major al 
trupelor terestre ale Germaniei. 


Bineînţeles, pe 10 iulie Halder nu dispunea încă de toate informațiile 
privind pierderile de până la 6 iulie, de aceea cifrele indicate mai sus 
sunt întrucâtva mai mici decât cele reale. Conform așa-numitelor 
„decade“ (rapoarte privind pierderile întocmite de comandamentul 
suprem pe baza relatărilor statelor majore ale unităţilor si 
formațiunilor mari o dată la zece zile) pierderile Wehrmachtului de 
până la 10 iulie 1941 au fost de 77 000 de oameni, inclusiv 23 000 de 
dispăruţi. La momentul respectiv Halder evaluează efectivul grupării 
Wehrmachtului de pe frontul de est ca fiind de 3,3 milioane de oameni, 
deci pierderile generale (morţi, răniţi, dispăruţi) erau de doar 2-3 la 
sută. 


Fireşte, și aceste cifre pot fi puse la îndoială, deoarece orice rapoarte 
întocmite în decursul operaţiunilor militare nu sunt suficient de precise 
şi de complete. Am putea să ne tot ocupăm de precizarea datelor 
Statistice, dar această discuţie nesfârşită nu trebuie să ascundă 
principalul. lar principalul este că pentru zdrobirea Primului Esalon 
Strategic al Armatei Roșii (care avea nu mai puţine divizii decât orice 


armată europeană si de câteva ori mai multe tancuri şi avioane decât 
oricare dintre ele), pentru ocuparea unui teritoriu imens Wehrmachtul 
a plătit cu pierderea a 2-3 la sută din efectivul său. lar dacă e să 
vorbim nu despre pierderile generale, ci doar despre cele irecuperabile 
(morţi şi dispăruți), acestea sunt de circa 1 la sută. Chiar și în decursul 
a ceea ce istoriografia sovietică numea „marșul triumfal al 
Wehrmachtului în Franţa“, pierderile irecuperabile ale germanilor au 
fost de două ori mai mari (46 000 de oameni). (16) 


Pentru evaluarea principală a pierderilor Wehrmachtului poate servi 
compararea lor cu pierderile Armatei Roșii. Conform opiniei oficiale a 
istoricilor militari ruși, între 22 iunie si 6-9 iulie trupele Fronturilor 
Nord-Vest, Vest și Sud-Vest au pierdut irecuperabil 589 000 de oameni, 
dar în această cifră nu sunt incluse pierderile Frontului Nord 
(Districtul Militar Leningrad) si ale Frontului Sud (Districtul Militar 
Odessa), care și-au început operaţiunile militare pe 29 iunie și, 
respectiv, 2 iulie 1941. (17) 


La ora actuală nu mai trezește îndoieli diminuarea evidentă si 
substanţială a datelor despre pierderi făcută de coordonatorii culegerii 
de studii dedicate războiului Informaţii desecretizate (culegerea lui 
Krivoşeev). Astfel, de exemplu, pierderile generale ale Frontului Nord- 
Vest au fost estimate de ei la 88 500 de oameni (doar 23 la sută din 
efectivul iniţial). Poate oare să fie veridică această cifră, când toate 
documentele cunoscute denotă într-o unanimitate absolută — frontul a 
fost zdrobit cu desăvârşire, până la Ostrov și la Pskov ajungând doar 
grupuri răzlețe de ostași si comandanti.*** Si e curios că la pagina 368 
a aceleiași culegeri ni se arată că între 22 iunie și 9 iulie Frontul Nord- 
Vest a pierdut 341 de arme de foc. Cum puteau să „piardă“ 89 000 de 
oameni 341 000 de arme? 


Într-o armată normală care luptă, pierderile armelor de foc personale 
sunt mai mici decât pierderile umane — este interzis să fie aruncate 
armele, ele sunt numerotate, pentru fiecare armă a semnat cineva; 
arma are greutatea de 3-4 kilograme şi un bărbat sănătos poate să 
scoată fără mari eforturi de pe câmpul de luptă 3-4 arme, rămase de la 
camarazii răniţi sau uciși. Într-o armată anormală, care fuge panicată 


in toate partile, pierderile de arme personale pot fi egale cu pierderile 
de efectiv, dar nici chiar asa, sá le depăşească de patru ori! Frontul Vest 
„a reuşit“, se arată în paginile lucrării, să piardă 521 000 de arme de 
foc, pierderile umane fiind de 418 000. Doar în cazul Frontului Sud- 
Vest cifrele citate în culegerea lui Krivoșeev corespund întrucâtva 
judecății sănătoase (242 000 de oameni si 170 000 de arme de foc). 


Bilanţul, chiar dacă acceptăm cifrele diminuate premeditat și 
substanţial ale lui Krivoşeev, este de 1 la 23. Tabloul mai apropiat de 
realitate al pierderilor irecuperabile este de circa 900 000-1 000 000 din 
partea sovietică si de 25 000-30 000 din cea a germanilor, ceea ce face 
raportul de 1 la 35. Anticipând întrucâtva cronologia expunerii, voi 
menţiona de la bun început că raportul definitiv al pierderilor 
irecuperabile în tot anul 1941 a fost de circa 1 la 28. 


Este o adevărată „minune“ fără precedent în analele militare moderne. 
Un astfel de raport al pierderilor ar fi fost posibil în Africa, în 
confruntarea dintre o armată colonizatoare modernă si triburi locale 
înarmate cu sulițe si unelte, dar în vara anului 1941 la frontiera de vest 
a URSS situaţia era cu totul alta. În linii mari, tabăra defensivă nu era 
inferioară inamicului, nici la capitolul efective și nici la armament, ba 
chiar din contra. Armata sovietică o depăşea cantitativ pe cea germană 
în privinţa mijloacelor de aplicare a unei contralovituri puternice — 
tancuri si aviaţie — si avusese în plus posibilitatea de a-și construi linia 
defensivă pe baza unui sistem de obstacole naturale (marile cursuri de 
apă Bug, Neman, Berezina, Dvina de Vest, Nipru și Nistru), dispunând 
şi de un sistem de construcţii defensive solide (circa o mie de cazemate 
de beton armat de-a lungul frontierelor noi din 1940 și mai mult de trei 
mii de-a lungul vechilor frontiere).**** 


Căutarea explicatiilor 


Ce s-a întâmplat cu Armata Roșie cea „invincibilă şi legendară“? Cum 
a putut să sufere o înfrângere atât de zdrobitoare armata unei ţări 


dotate cu nenumărate resurse naturale, o ţară care, in definitiv, nu se 
ocupa de nimic altceva decât de pregătirea viitorului război? 


În aproape toată perioada sovietică, înfrângerile suferite de Armata 
Roșie în prima parte a războiului au fost ocultate prin folosirea de 
către propaganda oficială a unor eufemisme de natură să minimalizeze 
pierderile suferite. În istoriile oficiale, scrise în scop propagandistic, 
perioada era expediată în capitole intitulate în general „Cauzele 
esecurilor temporare ale Armatei Roşii“ sau uneori mai dur „Cauzele 
înfrângerilor în bătăliile de la frontieră“. 


Sintagma „eşec temporar“ nu duce cu gândul la necesitatea căutării 
unor cauze importante ale eșecului, dată fiind natura „temporară“ a 
înfrângerilor. Cine nu a cunoscut „eșecuri temporare“? lar formula 
„bătăliile de la frontieră“, fără a mai discuta despre faptul că teritoriul 
denumit „frontieră“ depășea de fapt suprafaţa majorităţii ţărilor 
europene, trebuie recunoscută drept o gaselnita strălucită a 
propagandistilor partidului. Din simplul motiv că ea este menită să 
bagatelizeze dezastrul evocând tabloul unei ciocniri dintre un pluton de 
grăniceri şi o bandă de contrabandişti care forțează graniţa. Adăugând 
acestei formule „pe neașteptate“ şi „prin surprindere“, cauza 
»infrangerilor în luptele de la frontieră“ devine simplă si clară. 


De dragul adevărului trebuie arătat că teza „atacului neașteptat și prin 
surprindere asupra ţării ce dormea în pace“ nici chiar în timpurile 
sovietice nu avea pretenţia la statut de „prima linie a apărării“, jucând 
mai degrabă rolul de „antecamp“.***** 


Chiar si propagandistii sovietici constientizau că nu este cazul să pună 
prea tare accentul pe faimosul caracter „surprinzător“ al atacului. 
Prea penibilă era ipostaza în care erau plasați partidul iubit, înțeleptul 
lui Comitet Central și însuși Conducătorul, care nu reușiseră să-și dea 
seama de scopurile concentrării de-a lungul graniţelor URSS a unei 
armate inamice de trei milioane de oameni. 


Sub primele raze ale „transparenţei“ gorbacioviste, florile caracterului 
„surprinzător“ s-au ofilit definitiv. Astăzi, un elev silitor ştie că șirul 


lung de infrängeri extrem de grele ale Armatei Rosii (incercuirile de la 
Uman, Kiev, Viazma, Briansk, Kerci, Harkov) a inceput in vara anului 
1941, a continuat toamna si a fost reluat in luna mai a anului 1942. 
Astfel stând lucrurile, despre ce „surprindere“ poate fi vorba? 


Principala „linie de apărare“ în mitologia istorică sovietică a devenit 
„Superioritatea numerică multiplă a inamicului, mai ales in ce priveşte 
tancurile si aviația“. Asta sună convingător! Prelucrat din copilărie, 
cetăţeanul sovietic își imagina imediat trei soldaţi ai Armatei Roșii cu o 
singură armă, asupra cărora înaintează cinci soldați germani, protejaţi 
de blindajul tancului Tiger, urmaţi de o coloană de soldaţi cu arme 
automate, toţi ca unul pe transportoare blindate. Cum să te 
impotrivesti cu succes unei asemenea forte, care atacă si prin 
surprindere? 


Toate aceste aiureli s-au topit asemenea cetei în zori chiar la primele 
semne de lichidare a cenzurii ideologice. Până în momentul actual toate 
tancurile, tunurile, mitralierele si diviziile au fost de mult numărate si 
renumárate, iar rezultatele au fost de multe ori verificate și publicate. 
În prezent poate să nu cunoască raportul de forte real doar cineva care 
şi-a închis strâns ochii și nu i-a mai deschis în ultimii 10 sau chiar 15 
ani. Din mulțimea de materiale publicate demne de atenţie pot să 
recomand, de exemplu, un articol temeinic scris de M. Meltiuhov. (19) 
Cei mai curioși pot apela nemijlocit la documentele iniţiale, acestea 
putând fi consultate acum, din fericire, din faţa calculatorului. (20) 


Pe 22 iunie războiul nu s-a încheiat, ci abia a început. Prin urmare, 
„fotografia instantanee“ a efectivelor părților beligerante în situaţia lor 
din prima zi de război nu poate fi considerată nicidecum un răspuns 
exhaustiv la întrebarea cu privire la raportul de forţe ale părţilor. Nu e 
deloc mai puţin importantă (teoretic si practic) capacitatea de a-și spori 
puterile, de a umple golurile lăsate de pierderile de efectiv și de tehnică, 
de a înfiinţa noi formaţiuni mari. Despre această capacitate în Rusia se 
obișnuiește în mod traditional să se „uite“, tocmai pentru a da o 
aparenţă de realitate tezei superiorității în armament și efective a 
Wehrmachtului în prima fază a războiului. 


Ceea ce a adunat comandamentul Wehrmachtului pe 22 iunie 1941 la 
frontiera URSS reprezenta maximul posibil pentru Germania, care 
efectuase de mult mobilizarea rezervistilor si desfásura operatiuni 
militare pe cäteva fronturi terestre, in spatiul aerian al Reichului si in 
largul nemärginit al Oceanului Atlantic. In total, pänä la sfärsitul 
anului 1941 pe frontul de est din rezervele Comandamentului Suprem 
au fost trimise doua divizii de tancuri, una motorizatá si 25 de 
infanterie; foarte modest — atät in cifre absolute, cät si relative (in 
componenta celor trei Grupuri de Armate — Nord, Centru si Sud — erau 
initial 119 divizii, fara a le lua in calcul pe cele „de paza“). Drept 
întărire de campanie formatiunile Wehrmachtului de pe frontul de est 
au primit päna la sfärsitul anului 1941 mai putin de 20 la sutá din 
efectivul lor initial. 


Pe de altá parte, fortele pe care Armata Rosie le-a desfásurat in 
districtele vestice pana la 22 iunie reprezentau minimul pe care 
Uniunea Sovietică cu o populaţie de 200 de milioane de oameni l-a 
putut concentra în vest în condiţiile în care mobilizarea secretă nu 
fusese încheiată. Pe 23 iunie 1941 a început mobilizarea deschisă și 
până la 1 iulie în rândurile forţelor armate au fost recrutate 
5,3 milioane de persoane.****** Adică, efectivul total al Armatei Roşii 
s-a dublat, ceea ce a permis formarea câtorva sute de divizii și de 
brigăzi noi. Bineînţeles că la 1 iulie mobilizarea nu s-a terminat, ci abia 
începea. În total, până la sfârşitul anului — conform estimărilor minime 
din cele disponibile — au fost mobilizate 11,7 milioane de persoane, iar 
cercetătorii contemporani de buná-credintá au numărat chiar 14 
milioane. Bineînţeles, nu toate milioanele acestea au ajuns imediat în 
armata activă, dar în general resursa comună de „forţă vie“ pusă la 
dispoziția comandamentului Armatei Roșii în anul 1941 a depășit 
aproximativ de trei ori resursa corespunzătoare a inamicului. 


Deja la 10 iulie, în pofida pierderilor extrem de grave și a încercuirii 
din primele săptămâni de război, în componența fronturilor active ale 
Armatei Roșii figurau 202 (!) divizii, inclusiv 62 de formaţiuni mari 
„proaspete“ din Eşalonul Strategic 2, ce nu participaseră la luptele din 
iunie. ******* (140) Aceste 62 de divizii sunt doar începutul unei liste 
lungi; la data respectivă, în componenţa rezervei Comandamentului 


Suprem nemijlocit in spatele frontului se aflau 22 de divizii de 
infanterie, sase de tancuri si trei motorizate. Pe 1 august componenta 
armatei active crescuse până la 263 de divizii. lar mobilizarea continua 
din plin si pe front apăreau noi si noi unități militare... 


Și mai ilustrativă este dinamica completării trupelor de tancuri. Pentru 
compensarea pierderilor Wehrmachtului pe frontul de est în decursul 
jumatatii a doua a anului 1941 au fost trimise doar 513 tancuri si 
„tunuri de asalt“, au mai fost lansate în luptă două divizii proaspete de 
tancuri (2 și 5), în dotarea cărora erau 380 de tancuri. În total 893 de 
tancuri, inclusiv 631 de tancuri mijlocii. În aceeași perioadă industria i- 
a furnizat Armatei Roșii 5 600 de tancuri, inclusiv 2 200 mijlocii T-34 si 
1 000 grele KV. În plus, alte tancuri au completat armata activă în 
componenţa unităților si formațiunilor de tancuri, transferate pe front 
din districtele militare din interiorul ţării. 


Să apreciem meritele propagandistilor sovietici — ei își dădeau seama că 
nu reușesc să menţină mult timp prima linie a defensivei (adică să 
mintă sfruntat și insolent despre „superioritatea numerică multiplă a 
Wehrmachtului“) şi de aceea a început să fie pregătită din timp linia a 
doua: „Da, armamentul era mult, dar el era foarte învechit și nici nu se 
putea compara cu tehnica militară a inamicului“. Un exemplu 
remarcabil — în articolul sau, la care m-am referit mai sus, M. 
Meltiuhov relatează ca pe câmpurile volumului 4 al clasicei Istorii a 
celui de-al Doilea Război Mondial era notat: „Indicatorii privind 
Forţele Armate ale URSS, mai ales în ce privește tancurile — 18 600, 
avioanele — 15 990, sunt prea mari (ce formulare! — M.S.). În lipsa unei 
caracterizări a calităţii cititorul își poate face o falsă imagine despre 
forţele părţilor în ajunul războiului. Se ştie că în armata sovietică 
majoritatea absolută a tancurilor erau de sisteme învechite...“ 


Acest tertip a fost inventat cu multe decenii în urmă, dar se bucură de 
un succes deosebit actualmente. Tânăra generaţie a „noilor ruşi“ care 
sunt obișnuiți cu faptul că în magazine nu se găsesc nici aparate de 
radio de producţie rusească, nici fiare de călcat, aspiratoare sau 
ceainice fabricate în Rusia, e gata să creadă fără dubii de prisos că și 
Uniunea Sovietică era un fel de sat înapoiat. „În orice caz nu e nevoie 


de dovezi (sublinierea mea — M.S.) ale afirmatiei că industria sovietică 
era evident mai slabă decât cea germană atât în ce priveşte dotarea 
tehnologică, cât şi în ce priveşte gradul de calificare a forţei de muncă.“ 
Atât de sigur și de ferm scrie un publicist destul de cunoscut în 
„cercurile patriotice“ strâmte, care ne comunică despre el fără să se 
intimideze cätusi de puţin: „N-am absolvit două institute — cel de 
medicină de stat din Sverdlovsk și cel pedagogic de stat din Ural. Sunt 
activist al mișcării cluburilor amatorilor de SF“. 


Un alt „amator“ de SF, dar nu doar un simplu „amator“, ci chiar un 
scriitor de SF, A.A. Ulanov, împreună cu un cunoscut blogger, D. Sein, 
a scris o impresionantă carte în care literalmente a desființat industria 
militară sovietică din perioada antebelică: „URSS n-a reușit, n-a reuşit 
nicidecum, subliniază autorii, să asigure linia de producţie a obuzelor 
perforante cu trei specialiști de înaltă calificare (strungar, sudor, 
stantator) așa cum au făcut germanii. În industria sovietică, insistă ei, 
oamenii de acest fel puteau fi numărați pe degete, fiind distribuiți 
individual în uzine...“ (21) 


Sunt gata să cred necondiţionat că printre prietenii și cunoștințele lui 
Ulanov si Sein nu se află persoane care știu cum se muncește într-o hală 
de uzină. Nu e nimeni care să le explice acestor tineri că formula 
„stantator de înaltă calificare“ este o glumă proastă. Înalta calificare îi 
este necesară savantului care studiază natura deformarii mecanice a 
metalelor. Înalta calificare i-a fost solicitată colectivului de ingineri care 
a proiectat presa hidraulică de mare capacitate. Dar tarancii colhoznice 
care pe timp de război a fost pusă să muncească la această presă i s-a 
cerut doar să știe să efectueze trei operații: să introducă piesa turnată, 
să apese pe buton și să scoată detaliul finit. În Uniunea Sovietică erau 
zeci de milioane de astfel de stantatori (si de potenţiali stantatori). 


Strungarul nu e de-o teapă cu stantatorul, dar si munca la strung poate 
fi diferită. Cea mai simplă dintre cele posibile este să fixezi în tija 
strungului un mic detaliu rotund (simetric în raport cu axa) si să 
sfredelesti în el un sant pe circumferință. Acestei sarcini îi poate face 
fata un elev de la scoala de meserii după prima lună de instruire. 
Strungarii de acest nivel de calificare puteau fi numărați în URSS nu 


„cu bucata“, ci cu milioanele (un atelier de instruire cu un strung se 
afla in fiecare scoala) si nu era nevoie de nimic altceva pentru a instala 
pe un obuz perforant un mic capac stantat (fuzelajul aerodinamic); dat 
fiind ca a fost pomenit si sudorul, se poate presupune (Ulanov si Sein n- 
au prezentat desenul tehnic) ca acest capac era fixat prin sudurá si nu 
prin instalare stränsa, adicá toleranta dimensiunilor santului era destul 
de mare. 


Din fericire, in ultimii 10-20 de ani au fost scrise si studii serioase 
despre istoria elaborării, producerii si aplicării în luptă a aproape 
tuturor modelelor de tehnică militară sovietică. A fost efectuată o 
muncă imensă, au fost studiati munţi de documente iniţiale, au fost 
spulberate unele mituri stabile de tipul „tancului zburător“ Il-2 sau 
cele despre „katiușa“ nimicitoare pe care germanii n-au izbutit, 
chipurile, „nici să o copieze“. Rezultatul a fost instalarea unui consens 
legat de faptul că armamentul Armatei Roșii era la un nivel peste 
mediu și nu-i ceda, în lini generale, nici unei armate sub aspectul 
caracteristicilor tactice și tehnice. 


Se muncea activ în Uniunea Sovietică antebelică si asupra „minunilor 
tehnicii“ — și nu doar în desenele tehnice, ci și în metal existau vizoare 
girostabilizate pentru tancuri, automate de scoatere a avionului din 
picaj, sisteme de vedere nocturnă cu raze infrarosii, radiolocatoare, 
acceleratoare de rachete etc. Multe, dacă nu chiar cele mai multe dintre 
cele enumerate, fuseseră cumpărate sau furate din Occident, dar în 
cazul dat nu ne interesează procesul sau modul, ci rezultatul. 


Da, erau probleme cu ergonomia tehnicii militare, cu siguranţa 
construcţiei ei si comoditatea deservirii — se făceau simţite deficitul 
cadrelor inginerești cu experienţă și pripeala agitată de a plasa tehnica 
în dotarea armatei. Aceste neajunsuri complicau aplicarea în luptă și 
reparația armamentului, dar nu făceau nicidecum imposibilă nici pe 
una, nici pe cealaltă. Acest adevăr a fost confirmat convingător în 
practică: în anul 1944 armata finlandeză lupta (si lupta foarte bine!) 
folosind avioane, tancuri și tractoare de artilerie sovietice luate ca 
trofee în anii 1940-1941. 


Si cu toate acestea nu se poate sa nu recunoastem ca „in Armata 
Sovietică majoritatea absolută a tancurilor erau de sisteme învechite“. 
Această afirmaţie este absolut veridică, dar cu două precizări 
importante. În primul rând, dacă luăm drept punct de referință 
tancurile sovietice T-34 si KV, nu majoritatea, ci toate tancurile, până 
la unul, ale Wehrmachtului erau, pe 22 iunie 1941, „de sisteme 
învechite“. În al doilea rând, sistemele cele mai noi sunt întotdeauna, în 
toate armatele din lume, în minoritate, iar când își vor înlocui 
predecesoarele și vor deveni cele mai utilizate, vor trece inevitabil în 
categoria celor „învechite“. În vara anului 1941 monstrul blindat KV 
producea o impresie stupefiantă atât asupra tanchiștilor sovietici, cât si 
a celor germani; în primăvara anului 1945, alături de tancurile grele 
din seria IS si de autotunul ISU-152, același KV arăta foarte palid... 


Epoca nouă, epoca libertăţii nestăvilite a gândului şi a cuvântului, a dat 
naştere unui întreg buchet de versiuni noi, unele cât se poate de 
extravagante, de explicare a cauzei catastrofei militare din anul 1941. 
Stacheta de la intrarea în discuţie a coborât radical; mai înainte, 
pentru a publica un articol într-un ziar trebuia să baţi pragurile 
redactiilor, să-ţi prezinti acreditările, titlurile, gradele științifice... 
Acum totul e simplu și orice persoană străluminată de o idee o poate 
aduce la cunoștința întregii planete prin reţeaua mondială. 


Mulţi se folosesc activ de această posibilitate. Mi s-a întâmplat să citesc 
(şi nu o singură dată!) că în statele majore ale Wehrmachtului a existat 
o teribilă regulă secretă în conformitate cu care în relatările despre 
pierderi era utilizat un „coeficient diminuant“ secret. Unii tovarăși 
consideră că în relatările germane cifrele pierderilor sunt micsorate fix 
de două ori; alţii, fără pic de jenă, de zece ori. În plus a fost „dovedit“ 
că în Wehrmacht tancul era considerat pierdut irecuperabil doar după 
ce era dat la topit, iar toate celelalte, încremenite ca niște cutii 
carbonizate pe câmpuri, nu erau incluse în lista pierderilor... Cu tot 
caracterul lor de farsă, chiar și aceste „versiuni“ merită menţionate — 
ele confirmând o dată în plus că zdrobirea incredibilă a Armatei Roșii 
în vara anului 1941 nu se supune logicii formale și necesită imperios o 
explicaţie. 


Cäteva explicatii de acest fel au fost propuse de tänarul doctor In istorie 
A.V. Isaev. Dacă nu mă înșală memoria, prima la număr era „dogma 
densității“. În teoria militară există noţiunile de „densitate a 
formațiunilor de luptă“, „densitate tactică“. Acest parametru este 
calculat prin împărţirea a ceva la dimensiunile geometrice ale unui 
sector al frontului, bunăoară: 15 tancuri la un kilometru de front, 130 
de tunuri la un kilometru, 250 de obuze la un hectar etc. Uneori fractia 
se inversează: 20 de kilometri la o divizie, 800 de metri la un batalion... 
În regulamentele de luptă sunt indicate şi cerinţe cât se poate de 
concrete fata de densitatea aranjării formațiunilor de luptă atât în 
ofensivă, cât si în defensivă. 


Si iată că domnul Isaev a calculat distanţa de la Marea Baltică până la 
Marea Neagră (şi a calculat-o corect, ţinând cont de meandrele 
sofisticate ale liniei de frontieră), a împărțit kilometrii la numărul 
diviziilor Primului Esalon Strategic al Armatei Rosi si a ajuns la 
concluzia că nu a existat nici o posibilitate de a opri ofensiva 
Wehrmachtului. Unei divizii îi reveneau cu mult mai multi kilometri de 
front defensiv decât erau stabiliți în regulamentul de luptă, fapt ce 
făcea înfrângerea inevitabilă. 


Această concluzie tristă, care a bucurat foarte mult publicul pentru că, 
în sfârşit, in interminabila discuţie a fost introdus un criteriu 
„Ştiinţific“, pe mine însă m-a întristat nespus. Chiar nu învaţă acum 
nimeni şi nimic la scoala? Daca A este mai mare decât B, atunci și cätul 
împărțirii lui A la C va fi întotdeauna mai mare decât câtul împărțirii 
lui B la C. Oricare ar fi valoarea lui C. Numărul diviziilor sovietice și 
germane poate fi împărţit la lăţimea frontului, la adâncimea lacului 
Baikal, la lungimea cozii calului lui Jukov - în orice caz, la orice 
tertipuri am recurge, indicatorul pentru Armata Rosie se păstrează 
mai mare. Si dacă cele 150 de divizii sovietice au fost insuficiente 
pentru apărare, cum se face că 120 de divizii germane au reușit să 
înainteze pe un front atât de întins? Şi încă fulminant! 


Cea de-a doua idee a lui Isaev („sabia fermecată și secţiunea de aur“) 
pur și simplu șochează prin „frumuseţea“ ei, autorul susținând că 
structura organizatorică a armatei germane a predestinat succesul 


initial. „Germanii au ajuns la «sectiunea lor de aur» a organizarii 
trupelor de tancuri, susține autorul. La 2-3 batalioane de tancuri într-o 
divizie de tancuri a Wehrmachtului erau patru (sau cinci, dacă-l punem 
la socoteală și pe cel de motociclişti) batalioane de infanterie 
motorizată... Această organizare a trupelor de tancuri le-a permis 
germanilor să ajungă până la zidurile Moscovei, Leningradului și 
Kievului.“ O divizie constituită în conformitate cu aceste proporţii este, 
în opinia domnului Isaev, „sabia fermecată“ care doboară totul în calea 
sa. Dar cum rămâne cu Armata Roșie? „Dacă e să le spunem lucrurilor 
pe nume, partea sovietică nu avea o structură organizatorică eficientă 
de tipul diviziei de tancuri. Existenţa structurilor organizatorice cu 
denumirea «divizie de tancuri» nu trebuie să ne inducă în eroare. 
Acestea nu erau capabile să efectueze sarcinile unei formaţiuni de 
tancuri de sine stătătoare... Aceste divizii erau supraîncărcate cu 
tancuri (sublinierea mea — M.S.) si nu erau suficient completate cu 
infanterie motorizată si cu artilerie“. (22) 


Formula năucitoare a „supraîncărcării cu tancuri a diviziilor de 
tancuri“ este repetată cu insistenţă în câteva zeci de pagini. Trupele de 
tancuri sovietice, cele mai puternice din lume, sunt declarate 
inexistente doar pentru că structura diviziei de tancuri a Armatei Roșii 
se deosebea de entitatea corespunzătoare germană din anul 1941, ba 
încă şi cea germană este declarată un ideal nedepäsit al perfecțiunii, 
capabil să facă minuni. 


Toată „teoria“ aceasta este expediată în derizoriu de realitatea istorică. 
Armata Roșie avea divizii care corespundeau întocmai acestor 
proporţii, aşa-numita „secţiune de aur“. Structura diviziei motorizate, 
aşa cum se găsea ea în Armata Rotie în anul 1940, era similară celei de 
tancuri din Wehrmacht: un regiment de tancuri, două de infanterie 
motorizată si unul de artilerie. Si raportul dintre numărul tancurilor si 
al oamenilor, și dotarea cu armament a regimentului de artilerie sunt 
cât se poate de comparabile. Numai că „minunea“ despre care glosa 
autorul s-a produs în altă parte decât ne-am fi aşteptat. 


Cât privește „supraîncărcarea“ cu tancuri a diviziilor de tancuri 
sovietice, aceasta exista doar în teorie. În practică însă, la începutul 


razboiului numärul mediu de tancuri intr-o divizie era de 208 (la 
germani erau in medie cäte 200 de tancuri in diviziile de pe frontul de 
est). Ce-a urmat a fost mai rau. Peste cäteva zile (in cel mai bun caz, 
peste cäteva saptamäni) chiar si in putinele divizii de tancuri 
„Supraîncărcate“ initial rămăsese cel mult câte o duzină de tancuri, 
doar că „descărcarea“, în mod paradoxal, nu le-a făcut să lupte mai 
bine. În schimb, chiar din primele zile și ore de război, germanii 
modificau hotărât structurile organizatorice constituite pe timp de 
pace. În diviziile de tancuri au fost înfiinţate „grupuri de luptă“, foarte 
variate ca număr şi componenţă, iar acestea desfășurau ofensiva fără 
să se sinchisească dacă secţiunea le era sau nu „de aur“. 


Eșecul militar — cu atât mai mult o zdrobire rapidă și nimicitoare — se 
soldează inevitabil cu căutarea de spioni şi de suspiciuni de trădare. În 
principiu, această versiune nu este chiar atât de dementă cât ar putea 
să pará la prima vedere — din moment ce se știe precis că zeci de 
generali ai Armatei Roșii căzuţi prizonieri au colaborat activ cu 
inamicul, nu e nimic neverosimil în presupunerea că unii ar fi putut să 
înceapă să lucreze pentru duşman încă înainte de a ajunge 
prizonieri.******** Mai mult, cu toate că nu agreez deloc teoriile 
conspirationiste, nu pot să nu recunosc că versiunea „complotului 
generalilor“ este prima, din cele enumerate în prezenta trecere în 
revistă, care poate avea un sâmbure de adevăr, date fiind evenimentele 
produse. 


Construcţia proastă a nodului de ungere a roții de sus a şenilei stângi a 
tancului sau structura organizatorică insuficient de „aurită“ a diviziei 
reprezintă doar particularităţi care sunt iniţial inutile pentru a lămuri 
cauzele catastrofei produse în anul 1941. În schimb, trădarea 
generalilor e o chestiune gravă, ce poate avea cele mai distrugătoare 
consecinţe. În sfârşit, unele fapte reale din activitatea, de fapt din 
inactivitatea, Comandamentului Suprem în ajunul războiului nu se 
încadrează nici chiar in cele mai largi limite ale nemarginitei neglijente 
rusești. 


Rămânea o nimica toată — să fie găsiți complotistii, sá le fie demascate 
intenţia, contactele cu dușmanul. Până azi, nimeni n-a făcut nimic de 


genul acesta. Ceea ce scriu ilustrii nostri conspiratologi (Kozinkin, 
Martirosian, Muhin) este atät de stupid incät poate fi luat in serios 
doar de cineva care crede fără argumente de prisos că „tot ce zboară se 
mănâncă“. Faimosii „generali conspiratori“ se comportă oarecum 
foarte ilogic. Nu încearcă să-și unească și să-și coordoneze eforturile, ci 
„trădează pe rând“, unul după altul, lună de lună: de la încercuirea și 
ulterior dispariţia Frontului Vest în iunie 1941, prin catastrofa de lângă 
Kiev (septembrie 1941) și Viazma (octombrie 1941), până la zdrobirea 
nimicitoare și rusinoasa din Crimeea si de lângă Harkov, în luna mai a 
anului 1942. 


Din nefericire pentru ei, susținătorii „teoriei conspirației“ s-au năpustit 
cu toţii asupra generalului de armată D.G. Pavlov, comandantul 
Frontului Vest, iar „nefericirea“ constă în faptul că povestea, spre 
deosebire de multe altele similare, este bine cunoscută. Procesele- 
verbale ale interogatoriului și ale procesului lui Pavlov au fost publicate 
încă din anul 1992. Din documente rezultă că nici chiar „ancheta“ 
efectuată cu bine cunoscutele metode n-a putut găsi nici un fel de urme 
ale legăturii lui Pavlov cu germanii. Merită, de asemenea, menţionat 
faptul că „trădătorul“ Pavlov în noaptea spre 22 iunie, fără a avea 
permisiunea de la Moscova (!), a dat ordinul „alarmă de luptă“ cu 
deschiderea „pachetelor roșii“. Ulterior nu a făcut nici cea mai mică 
încercare de a trece de partea inamicului (în condiţiile prăbușirii totale 
a frontului n-ar fi fost greu deloc); mai mult, s-a dus docil la Moscova, 
unde a fost chemat să dea socoteală în primele zile ale lunii iulie, iar 
după ce a fost numit într-o funcţie nouă, cea de adjunct al 
comandantului Frontului Vest, a plecat imediat de la Moscova pe front. 
Este uluitoare, din partea presupusilor „conspiratori“, si absenţa 
oricărei încercări de a-l aresta sau chiar de a-l omori pe Stalin, fapt 
care ar fi încununat logic presupusul „complot“. De altfel, complotistii 
nu s-au adresat armatei sau poporului, cu apeluri la o revoltă 
împotriva lui Stalin, nici măcar din prizonieratul german. 


Punctul culminant al epidemiei de teorii ale conspirației a fost ideea că, 
de fapt, a fost un singur complotist, dar care a urcat până în vârful 
puterii de stat, acesta fiind chiar Stalin. Si aici există însă câteva 
variante. 


Recordul absolut al absurdului a fost stabilit de un oarecare domn 
Osokin. (23) „Descoperirea“ sa fundamentală constă în ideea că Stalin, 
chipurile, a încheiat cu Hitler un acord nemaipomenit de secret, 
conform căruia Armata Rosie se concentra la frontiera de vest a URSS 
pentru a urca în vagoane și a pleca... pe malul Canalului Mânecii cu 
scopul de a cuceri Anglia. În acest context, Stalin le-a permis trupelor 
germane să treacă pe teritoriul Uniunii Sovietice spre Iran, dar Hitler l- 
a înșelat miseleste pe liderul sovietic. Astfel, germanii au sărit din 
vagoane cu pistoale-automat și „mânecile suflecate“ (această ultimă 
circumstanta este subliniată in mod deosebit de domnul Osokin) și au 
zdrobit Armata Rosie, care, iarăși, conform acordului secret dintre 
Stalin si Hitler, se pornise spre Canalul Mânecii fără bagaje, fără obuze 
şi fără cartușe. Ca dovadă indirectă a teoriei sale, domnul Osokin 
invocă faptul că efectivelor unor unităţi ale Armatei Roșii li s-au dat 
chiloti în loc de izmene, în opinia sa fiind mult mai facil să fortezi in 
chiloti Canalul Mânecii, lucru ce s-ar dovedi extrem de dificil purtând 
indispensabili. 


Deşi s-ar părea că o astfel de pretinsă „ipoteză“ nu merită nici măcar 
pomenită, nu toată lumea pare să gândească astfel. Cartea lui Osokin a 
fost editată într-o versiune grafică superbă, apoi pe bani proveniţi din 
fonduri publice a fost realizat un film pretins „documentar“, lansat cu 
mare pompă la Moscova, după care talentatul „deschizător de 
drumuri“ a oferit o mulțime de interviuri pentru mass-media centrale 
rusești. 


O altă versiune, ce-i drept nu chiar atât de extravagantă, a fost expusă 
de un cuplu de pensionari, I. Verhovenski și V. Tirmos. Nu doar că au 
expus-o, dar au si materializat-o în forma unei cărți scoase de Olma- 
Press, o editură cunoscută graţie colaborării sale fertile cu serviciul de 
arhivă al FSB (Serviciul Federal de Securitate). (24) Mai mult, dacă e 
să dăm crezare declarațiilor autorilor, cartea a fost inclusă într-o „listă 
de literatură recomandată“, care listă le este, chipurile, expediată de 
Administraţia preşedintelui Federaţiei Ruse guvernatorilor și altor 
înalți funcționari de stat. 


Verhovenski si Tirmos au dezvoltat amänuntit ideea prezentá de mult 
timp in internet ca Stalin i-a permis premeditat lui Hitler sa-i aplice 
prima lovitura nimicitoare Armatei Rosii. De ce? Pentru a se prezenta 
în faţa lumii si în primul rând în faţa președintelui SUA ca „victimă a 
agresiunii“ si pentru a obţine astfel asistenta americană sub forma 
lend-lease. 


Absurditatea unei atare presupuneri este evidentă. Legea americană în 
cauză purta denumirea oficială de „Legea Contributiei la Apărarea 
SUA“. În ea nu se spunea nici un cuvânt despre „agresiune“, „victimele 
agresiunii“ etc. Legea i-a oferit președintelui Statelor Unite dreptul de 
a lua decizii de unul singur, fără acordul Congresului, cu privire la 
transmiterea de armament, muniții, altă tehnică militară ţărilor a 
căror susținere este importantă pentru apărarea SUA. Legea nu 
prevedea nici un fel de „scopuri caritabile“, nici un fel de „grijă 
cavalerească fata de văduve si orfani“. 


Practic, primul și cel mai important beneficiar de lend-lease, la capitolul 
volum global de livrări, a fost Marea Britanie. Pentru aceasta n-a fost 
nicidecum un obstacol faptul că, la modul formal, „primul foc“ a fost tras 
de englezi: Anglia i-a declarat război Germaniei (nu invers) și tocmai 
aviația engleză a aplicat la 4 septembrie 1939 prima lovitură cu bombe 
asupra teritoriului inamic; armata franceză, cel mai apropiat aliat al Marii 
Britanii, de asemenea a invadat prima teritoriul Germaniei pe 9 septembrie 
1939. Bineînţeles, luând hotărârea cu privire la susţinerea politică și 
militară acordată Angliei și Franţei în războiul lor contra Germaniei 
hitleriste, președintele și Congresul SUA nu se călăuzeau după chitibuseria 
juridică pe tema „cine a tras primul foc“, ci după evaluarea scopurilor reale 
ale războiului și ale intereselor reale ale Americii. 


Cât priveşte „reputaţia“ tovarăşului Stalin, în iunie 1941 era târziu ca 
ea să fie salvată. După toate câte se întâmplaseră în anii 1939-1940, 
după împărţirea Poloniei, după „Tratatul de prietenie și demarcaţie“ 
cu Hitler, perfectat demonstrativ și cu tupeu, după agresiunea contra 
Finlandei şi anexarea celor trei state baltice (Estonia, Letonia și 
Lituania), Stalin nu mai avea nici o sansa să apară în fata americanilor 
ca victimă inocentă. „Ce-mi e Tanda, ce-mi e Manda“ — e tot ce ar fi 


putut să spună si sá gândească oricare cetățean american în privinţa 
încăierării dintre Stalin si Hitler pentru reimpartirea prăzii talharite, 
oricare ar fi fost forma în care a început această încăierare. Și dacă în 
ultimă instanţă Marea Britanie si Statele Unite au recunoscut URSS ca 
aliat al lor, această recunoaștere a fost condiţionată de proza aspră a 
„politicii reale“ și nicidecum de aspiraţia romantică de a ajuta o 
„victimă inocentă a agresiunii“. 


O idee ieșită din comun a fost formulată de N. Volski. Și el consideră că 
Stalin i-a permis premeditat lui Hitler să dea prima lovitură — si nu 
doar prima, ci si una cât se poate de reușită. Volski explică motivele 
acestei decizii cu mult mai serios: „Armata regulată (iar într-o viziune 
mai largă și populaţia ţării în general) nu avea o motivaţie pentru un 
război serios... Deja în Finlanda a devenit clar că un marș victorios nu 
le reușește... De aceea, pentru realizarea planurilor sale — care erau 
într-adevăr de cucerire —, lui Stalin îi era necesar să-și motiveze 
realmente subalternii, începând cu mareșalii și terminând cu maistrul 
de tură de la o uzină din Urali. Să-i facă pe toţi să lupte pe viaţă și pe 
moarte putea doar un pericol de moarte ce le ameninţa existenţa 
comună“. (25) 


Sună logic, dar nu seamănă deloc cu stilul și cu metoda tovarăşului 
Stalin. După cum se știe, Stăpânul se distingea printr-o mare prudenţă, 
stăpânire de sine, precauţie — la limită cu frica (un fapt puţin cunoscut: 
tovarasul Stalin n-a semnat dispoziţia cu privire la testarea primei 
bombe atomice, sovieticii detonand-o „doar“ cu semnătura tovarăşului 
Beria). lar un asemenea plan precum cel imaginat de N.Volski solicita 
disponibilitatea totală a autorului de a-și asuma un risc imens, deoarece 
nimeni nu putea să prevadă cum vor reacţiona ţara si armata la 
primele înfrângeri. „Cu un aflux de turbare rece și hotărârea de a 
rezista până la capăt“, așa descria ambasadorul sovietic la Londra, 
I. Maiski, reacţia englezilor la primele bombardamente ale Luftwaffe, 
sau doar cu dezertări în masă și dezordine? 


In sfârşit, este absolut incompatibilă cu intenţia de „a-i permite lui 
Hitler să învingă puţin“ amplasarea în districtele de la frontieră a unor 
rezerve enorme de bunuri militare. Dacă intenţiile lui Stalin ar fi fost 


cele pe care le descrie N. Volski, ar fi lásat in zona de frontierá „pentru 
sacrificiu“ vreo zece divizii de infanterie, iar fortele principale ale 
armatei regulate, inclusiv pretioasele (in toate sensurile cuväntului) 
corpuri de armatá mecanizate, s-ar fi aflat la est de Nipru si de Dvina 
de Nord. 


Lucrare de control 


Nu intamplátor am acordat mai sus mult spatiu examinarii aritmeticii 
pierderilor armatelor germaná si sovieticá. Intrebarea: „De ce 
pierderile Armatei Rosii s-au dovedit de zeci de ori mai mari decát 
pierderile Wehrmachtului?* ne conduce spre dezlegarea sumbrei 
„taine“ a verii anului 1941. Aceste pierderi aveau structuri foarte 
diferite. Ín timp ce la germani la un mort reveneau ín medie trei rániti, 
in armata sovietica pierderile irecuperabile erau de trei-patru ori mai 
mari decát pierderile sanitare. 


Cum de e posibil asa ceva? Cá doar nu puteau sa difere radical 
anatomia si fiziologia omului sovietic de ale germanului? Bineínteles, 
problema nu tine de anatomie; in vara anului 1941, in unitätile 
Armatei Rosii pierderile irecuperabile constau in cea mai mare parte 
(în unele cazuri — aproape totalmente) in dezertori si în cei căzuți 
prizonieri, iar morţii erau de cinci, şase, șapte ori mai puţini. „Trupele 
s-au Imprastiat în grupuri răzlețe prin păduri“, după cum scrie in 
memoriile sale generalul Boldin (la începutul războiului era adjunctul 
comandantului Frontului Vest). 


Analiza structurii pierderilor de efectiv ne-a sugerat direcţia ulterioară 
a cercetării. Nu mai puţin elocvente s-au dovedit a fi şi pierderile de 
tehnică militară (dinamica, structura, raportul cu pierderile de tehnică 
înainte de 1941 și comparatia cu pierderile inamicului). După aceasta 
nu ne rămânea decât să „ajustăm puţin claritatea“ si să examinăm cu 
atenţie, pe zile și pe ore, desfășurarea reală a operaţiunilor de luptă din 
primele săptămâni de război. Astfel am reușit să constituim un tablou 
integral al catastrofei militare din vara anului 1941. 


Am expus rezultatele acestei cercetári ín cartea mea cu titlul Butoiul si 
cercurile (primul tiraj a vazut lumina tiparului in anul 2004), apoi, in 
anul 2008, o varianta revazuta radical a acestei carti a fost editata cu 
titlul 22 iunie. Anatomia catastrofei. Concepţia de bază a fost 
dezvoltată si completată în cartea 23 iunie: ziua „M“. Este cât se poate 
de edificatoare pentru înțelegerea stării reale a forțelor armate 
sovietice istoria celui de-al Doilea Război Sovieto-Finlandez, examinat 
detaliat în cartea 25 iunie — prostie sau agresiune? Componentei 
aviatice a istoriei zdrobirii din anul 1941 i-au fost consacrate cărţile 
Peste aerodromurile ce dormeau paşnic si Noua cronologie a 
catastrofei. În formularea sa cea mai lapidară, răspunsul la întrebarea 
despre cauza înfrângerii poate fi redus la patru cuvinte: ARMATA NU 
A LUPTAT. Pe câmpurile de luptă în anul 1941 nu s-au confruntat 
două armate, ci forţele armate ale Germaniei naziste, organizate şi 
funcţionând ca un mecanism de ceasornic, pe de o parte, și o enormă 
gloată înarmată, pe de alta. 


Cauzele transformării Armatei Roșii într-o gloată nedirijată nu aveau 
nimic în comun cu mult trämbitata „lipsă a mijloacelor de 
comunicaţii“. Si cauza, si consecinţa, şi conţinutul principal al 
procesului de dezintegrare spontană a armatei constau în neexecutarea 
în masă a ordinelor, dezertarea în masă (atât pe fata, cât si pe ascuns), 
predarea în masă în prizonierat. Uniunea Sovietică s-a dovedit 
nepregătită de război din punct de vedere al „factorului uman“. În 
totală contradicţie cu ceea ce băga în capete timp de decenii 
propaganda sovietică, Armata Roşie nu-i era inferioară inamicului în 
ce priveşte numărul tunurilor, tancurilor și mitralierelor, ci în ce 
priveşte disponibilitatea, capacitatea și dorinţa soldaţilor de a-și face 
datoria. În ciocnirea cu un inamic veritabil, perseverent și rezistent s-a 
dovedit că Armata Roșie avea multe tancuri, dar puţină motivaţie 
pentru lupta armată. 


În prefața la Anatomia catastrofei am scris: „Baza izvoarelor utilizate 
are un defect evident: este incompletă, fragmentară şi alcătuită în fond 
de acele persoane care în virtutea obligaţiilor lor de serviciu şi de 
partid aveau scopul de a ascunde adevărul despre circumstanţele și 


cauzele zdrobirii catastrofale a Armatei Rosii... Strict vorbind, in 
aceastá carte nu e nici un document sau fapt nou“. Cartea pe care o 
tineti acum ín mána este fácutá cu totul altfel — ín ea sunt ignorate 
principial si consecvent absolut toate operele istoricilor sovietici; ¡ar 
dacá ei figureazá ín vreo cáteva locuri ín bibliografie inseamná cá au 
fost utilizate ca ilustrare a vreunei minciuni de dincolo de toate limitele 
admisibilului. 


Aceeași soartă le-a revenit si memoriilor generalilor sovietici: 
Dumnezeu să-i judece pe toţi, dar, având posibilitatea de a confrunta cu 
documente și fapte reale cele scrise de ei (mai precis, cele scrise în locul 
lor de „lucrători literari“ bine dresați ideologic), e greu sá te debarasezi 
de un sentiment de jenă și de rușine. Și chiar dacă în acest torent 
tulbure strălucesc pe alocuri unele fărâme de adevăr, explorarea 
acestui „aur“ este foarte anevoioasă, istovitoare, incertă. 


Primele mele cărți au pus la dispoziţia cititorului concluzii noi din fapte 
bine cunoscute (mai corect si mai onest spus — accesibile, dar ignorate 
de două generaţii de istorici). În ultima carte totul e absolut invers: ea 
nu conţine concluzii noi — cel puţin în raport cu lucrările mele 
precedente, toate concluziile sunt „vechi“ —, dar de data aceasta sunt 
confirmate de mii de pagini de documente din arhivele militare ruse și 
germane, cea mai mare parte nefiind publicate anterior. 


Se poate spune că această carte este o „lucrare de control“, o verificare 
şi o detaliere a cărţilor precedente. O puteţi considera și o 
„impuscatura de control“, o lovitură de graţie aplicată manechinului 
umplut cu rumeguș al pseudoistoriei sovietice. 


In jargon militar, desemnează dispunerea tancurilor în formă de 
triunghi, cu vârful înainte, având drept scop penetrarea liniilor inamice 
şi lărgirea rapidă a bresei. (n.ed.) 


Numerele dintre paranteze fac trimitere la sursele bibliografice de la 
sfârșitul cărţii. (n.red.) 


Conform calculelor lui 1.1. Ivlev, care a efectuat o munca enorma de 
studiere a documentelor initiale referitoare la deplasarea efectivului 
Frontului Nord-Vest, până pe 9 iulie pierderile au fost de 260 000 de 
oameni, de trei ori mai multe decát cele din calculele lui Krivoseev. 


După semnarea Pactului Ribbentrop-Molotov la 23 august 1939, prin 
care URSS şi Germania şi-au delimitat interesele politice și teritoriale 
în Europa Centrală şi de Sud-Est, eliberată de presiunea unei posibile 
intervenţii militare a Franţei și a Marii Britanii, URSS s-a angajat într- 
o campanie de anexiuni teritoriale pe seama vecinilor săi vestici. Prin 
recuperarea fostelor teritorii imperiale, unele dintre ele transformate în 
tari independente sau incorporate în structura statelor mai vechi ale 
zonei, URSS urmărea și formarea unui teritoriu-tampon între granițele 
sale și Germania nazistă, cu scopul temperării unei eventuale invazii 
germane sau a unei mai bune pregătiri a atacului sovietic împotriva 
Germaniei. Astfel, frontierele sovietice de dinainte de septembrie 1939 
sunt cunoscute ca fiind cele „vechi“, iar cele obţinute în urma 
campaniei de anexări sunt „frontierele noi“. La 17 septembrie 1939, în 
alianţă cu Germania nazistă, URSS a atacat Polonia, sub pretextul 
„protejării“ ucrainenilor si a bielorusilor din teritoriile poloneze, aflate 
deja sub atacul Germaniei naziste. Drept rezultat, URSS a anexat 
partea de est a Poloniei, încheind în septembrie 1939 un acord de 
„graniță“ cu Germania, care a devenit o anexă a Pactului de 
neutralitate din august 1939. În octombrie 1939, Moscova a obligat 
Lituania, Letonia si Estonia să semneze tratate de asistență mutuală cu 
URSS, care le dădeau sovieticilor dreptul de a avea baze militare în 
aceste tari, dar, dupa ce în mai 1940 Germania a atacat Franţa, Stalin a 
hotărât că ocuparea militară a acestor state este o măsură de siguranță 
suplimentară necesară. Astfel, în iunie 1940, cele trei state baltice au 
fost ocupate de Armata Roșie și transformate în republici unionale. La 
30 noiembrie 1940, URSS a atacat Finlanda, după ce Helsinkiul a 
respins un ultimatum sovietic prin care i se cereau rectificări 
substanţiale de graniţă în favoarea URSS. În pofida acerbei rezistenţe 
finlandeze, care a produs Armatei Roşii pierderi substanţiale, Războiul 
Sovieto-Finlandez sau „Razboiul de Iarnă“, s-a încheiat în martie 1940, 
odată cu semnarea Tratatului de la Moscova, prin care Finlanda a 
cedat URSS aproximativ 8 procente din teritoriul naţional, dar a reușit 


sa-si pástreze autonomia politica interna. La 26 iunie 1940, URSS a 
înaintat si României un ultimatum prin care îi cerea să „înapoieze cu 
orice pret“ Basarabia, dar şi Bucovina de Nord, drept „compensație“ 
pentru „ocuparea“ Basarabiei începând cu anul 1918. Guvernul 
României a acceptat ultimatumul, retrăgându-se fără luptă din cele 
două regiuni. (n.ed.) 


Termen care în științele militare desemnează o fâşie de teritoriu pe care 
se presupune că se petrece încetinirea ofensivei inamicului, înainte de a 
intra în contact cu linia principală de apărare. 


Conform erorii răspândite intens — si inoculată cu brio în conștiința 
maselor — în primul „val al mobilizării“ nu au fost recrutați băieţi de pe 
băncile școlii, ci rezervişti care își satisfăcuseră anterior serviciul 
militar, inclusiv 505 000 de ofiţeri de rezervă. 


Nu sunt luate în calcul așa-zisele „divizii şi regimente ale miliției 
populare“; două divizii de cavalerie sau două brigăzi sunt considerate 
echivalente cu o „divizie ţinută la evidenţă“, cinci corpuri de armată 
aeropurtate sunt puse la evidenţă ca două divizii. 


Pe 19 august 1941, șeful Marelui Stat Major al Armatei Roșii a 
Muncitorilor si Țăranilor, generalul de armată G.K. Jukov, i-a expediat 
lui Stalin un astfel de raport: „Consider că inamicul cunoaște foarte 
bine tot sistemul defensivei noastre, toată gruparea operativă și 
strategică a forțelor noastre si ştie care sunt posibilitățile noastre 
imediate. Probabil că la noi, în rândul lucrătorilor de foarte mare rang, 
care contactează îndeaproape situaţia generală, inamicul își are 
oamenii săi...“ (Pycckui ApxuB, 1.16, Bemukaa OreuecrBennaa, 
Craska BI'K. /[okyMeHTbI 4 Marepuanbi, 1941 ron — M.: HsnarenecTBo 
«TEPPA», 1965 r., crp. 361) [Arhiva Rusă, vol. 16, Marele Război 
pentru apărarea Patriei, Cartierul General al Marelui Stat Major. 
Documente si materiale, anul 1941 — M: Editura TERRA, anul 1965, 
pagina 361]. 


Partea 1. in ajun 


ih 


Capitolul 1.1 


Armata Rosie în anul 1941 


În acest capitol (ca în toată cartea în general) nu vom discuta despre 
procesul în urma căruia Rusia Sovietică, ruinată până la temelii în 
decursul unui război îndelungat (din 1914 până în 1920), s-a 
transformat într-o foarte mare putere militară. S-a scris destul despre 
asta, pe noi însă, în cazul dat — pentru studierea și înţelegerea cursului 
operaţiunilor militare în primele săptămâni ale războiului sovieto- 
german -, nu ne interesează metoda, nici procesul, ci rezultatul final. 
Ne vom limita doar la un scurt citat dintr-un document cât se poate de 
oficial. Pe 2 aprilie 2008, Duma de Stat a adoptat o Declaraţie specială 
consacrată memoriei victimelor „golodomorului“ (foamete organizată). 
În declaraţie, între altele, se spune: „Ca rezultat al foametei generate 
de colectivizarea forţată au avut de suferit multe regiuni ale RSFSR, 
Kazahstanului, Ucrainei, Bielorusiei. Din cauza foametei și a bolilor 
legate de subnutritie, în anii 1932-1933 în aceste regiuni au murit circa 
şapte milioane de oameni. Popoarele URSS au plătit un preţ enorm 
pentru industrializare, pentru giganticul salt economic ce s-a produs în 
anii respectivi...“ 


Șapte milioane. Nici o ţară din Europa Occidentală (cu excepţia 
Germaniei) n-a avut atâtea victime în anii celui de-al Doilea Război 
Mondial câte au adus supușii lui Stalin în așa-numiții „ani de pace“ pe 
altarul militarizării forțate a URSS. Stalin şi ciracii săi ştiau cum să-i 
oblige pe oameni să muncească. Putem (si trebuie) să discutăm despre 
cât de rational au fost organizate aceste munci märete din punctul de 
vedere al criteriului „pret-rezultat“. În orice caz, „preţul“ puţin îl 
preocupa pe Stalin, iar rezultatul a fost imens. Greu la cântar, grosolan, 
vizibil. Munţii ciclopici de armament acumulat au permis să fie 
înfiinţată cea mai mare armată terestră din lume, în componenţa căreia 
în vara anului 1941 figurau 198 de divizii de infanterie (inclusiv 19 de 
vânători de munte), 61 de tancuri, 31 de motorizate, 13 de cavalerie. În 
total, 303 divizii. Precum și 94 de regimente de artilerie ale corpurilor 
de armată si 74 de regimente de artilerie din Rezerva 
Comandamentului Suprem, 10 brigăzi de artilerie antitanc din Rezerva 


Comandamentului Suprem, 16 brigazi de aeropurtate. Conform 
traditiei general acceptate n-am inclus in aceasta lista foarte 
numeroasele unitáti si formatiuni mari ale NKVD (Comisariatul 
Poporului al Afacerilor Interne). 


Divizia de puscasi 


Temelia armatelor din prima jumătate a secolului XX, forţa principală 
în defensivă, unicul instrument cu ajutorul căruia putea fi ocupat și 
acaparat un teritoriu în timpul ofensivei era infanteria. „Orice hartă a 
situaţiei de pe frontul de est va arăta că atât pe direcţiile principale ale 
majorităţii luptelor defensive, cât şi pe sectoarele numeroaselor 
spargeri ale frontului, acționau mai întâi de toate diviziile de 
infanterie.“ (Middeldorf) 


Unitatea tactică de bază a Armatei Roșii era divizia de infanterie (care 
în Armata Rosie poartă numele de pușcași), care avea două mari 
obiective. În primul rând să asigure capacitatea maximă a diviziei de a 
efectua acţiuni autonome. La modul ideal, divizia trebuia să facă totul 
singură: să neutralizeze inamicul prin foc, să-și asigure acţiunile cu 
cercetare și telecomunicaţii, să arunce în aer poduri în timpul 
retragerii, să organizeze traversarea apelor pe pontoane în timpul 
ofensivei, să-și repare tehnica de luptă, să trateze caii bolnavi si să 
repare harnasamentele. În al doilea rând, la toate aceste componente 
divizia propriei armate nu trebuia să le fie inferioară diviziilor 
inamicilor potenţiali. 


Ultimul aspect merită examinat mai amănunţit. Desi componenţa, 
structura şi dotarea cu armament a diviziei de infanterie a Armatei 
Roșii şi a diviziei de infanterie a Wehrmachtului nu mai constituie 
acum un secret, cu toate că pe hârtie și în internet pot fi găsite fără 
dificultăţi toate informaţiile necesare — chiar şi organigrama diviziei cu 
enumerarea tuturor  șelarilor,  poștașilor, ciobanilor si 
propagandistilor —, rationamentele ignorante despre faptul că „divizia 


sovietica era de douá ori mai slabá decät cea germana“ inca n-au 
dispárut din paginile operelor unor „istorici“ si jurnalisti rusi. 


Divizia de infanterie a Armatei Rosii era alcátuitá din trei regimente de 
infanterie (de puscasi), cu cäte trei batalioane in fiecare. Si divizia de 
infanterie germană avea trei regimente de infanterie cu câte trei 
batalioane in fiecare. O identitate aproape perfectă. Cuvântul 
„aproape“ ascunde o anumită superioritate a diviziei sovietice — nu e de 
o importanţă majoră, totuşi superioritate. Deja la nivelul celei mai mici 
componente — grupa de pușcași — în divizia Armatei Roșii erau un pic 
mai multi oameni (11 si nu 10). Regimentul de infanterie german avea 
un pluton de transmisiuni, iar regimentul sovietic de pușcași avea o 
companie de transmisiuni; germanii aveau un pluton de geniști, iar 
regimentul Armatei Roșii o companie de geniști; ceva echivalent cu 
compania AAA sau cu plutonul de cercetare pedestru nu exista în 
regimentul de infanterie al Wehrmachtului. În ultimă instanţă, 
efectivul total al regimentului de pușcași al Armatei Roșii era 
întrucâtva mai mare decât efectivul regimentului de infanterie a 
Wehrmachtului: 3 182 de oameni fata de 3 049. 


Bineînţeles, doar comparatia numărului de oameni nu prea spune 
multe referitor la armatele din secolul XX (de fapt, deja în bătăliile din 
secolul II î.Hr. calaretii erau numărați separat de pedestrași, arcasii nu 
erau socotiți împreună cu ostaşii cu armuri și arme grele etc.). Este cu 
mult mai important să fie evaluat armamentul infanteriei sovietice și 
cel al celei germane. 


Baza sistemului de foc al unităţilor si subunitatilor de infanterie erau 
mitralierele.******** În divizia sovietică o grupă de pușcași avea o 
puscä-mitralierä si în cea germană o grupă avea o puscä-mitralierä. In 
compania de puscasi sovietică erau 12 pusti-mitraliera, si în cea 
germană erau tot 12, si în batalioane erau respectiv 36 si 36. Luând în 
calcul armamentul subunitätilor de nivelul regimentului în total, in 
regimentul de pușcași al diviziei sovietice erau 116 pusti-mitraliera, iar 
în regimentul de infanterie german — 115. 


In schimb, mitralierele grele, adică mai puternice, care asigurau o 
precizie mai mare si cadenta practică de tragere rapidă, în divizia 


sovietica erau cu mult mai multe. Compania de infanterie germana nu 
are deloc mitraliere grele, iar compania de puscasi a Armatei Rosii are 
un pluton de mitraliori cu două mitraliere Maxim. Fiecare batalion, 
atât în divizia sovietică, cât și în cea germană, avea câte o companie de 
mitraliori. În total, în regimentul de pușcași al diviziei sovietice se 
adună 54 de mitraliere grele, iar în cel de infanterie german — doar 36. 
Diferenţa dintre densitatea tirului este cât se poate de sesizabilă. 


Cea de-a doua componentă (mai mică) a puterii de foc a subunitätilor 
de infanterie erau pustile. Numărul lor era aproximativ același (123 în 
compania de pușcași a Armatei Roşii și 130 în campania de infanterie a 
Wehrmachtului). Diferenţa substanţială consta în calitatea, mai precis, 
în tipul de armament utilizat. 


Infanteristul german era înarmat cu pușca Mauser al cărei încărcător 
(la fel ca la pușca rusească de calibru 7,6 mm a lui Mosin) trebuia tras 
„înapoi-înainte“ dupa fiecare impuscatura. În mod inevitabil, se 
deteriora ochirea si tintirea trebuia repetată si în consecinţă se reducea 
substanţial cadenta practică de tragere rapidă. În ajunul războiului 
Armata Roșie s-a reînarmat cu pușca cu încărcare automată a lui 
Tokarev (SVT 38/40) cu încărcător cu 10 cartușe ce asigura creşterea 
substanţială a cadentei de tragere rapidă si a densităţii tirului 
subunitátilor de puscasi.******** La momentul respectiv această 
pușcă putea fi considerată unul dintre cele mai bune modele de armă 
de foc din lume, drept confirmare putând servi faptul că SVT-urile 
luate ca trofee au intrat oficial în dotarea Wehrmachtului. 


Conform organigramei, în dotarea companiei de pușcași a Armatei 
Roșii trebuiau să fie 96 de SVT si 27 de puști obișnuite de calibru 
7,8 mm, cu acestea din urmă fiind de altfel înarmaţi soldatii-caläreti de 
artilerie, furierii, curierii, servantii mitralierelor grele si ai 
aruncătorului de mine, adică cei pentru care necesitatea de a trage cu 
pușca putea să apară doar în situaţii neprevăzute. Divizia era alcătuită 
în total din 27 de companii de pușcași. Pentru a le asigura pe deplin cu 
puști erau necesare 2 600 de SVT; în total însă, conform organigramei, 
diviziei de pușcași îi reveneau 3 307 de puști cu autoîncărcare. Până la 
începutul războiului industria militară sovietică produsese circa un 


milion de SVT, un numar mai mult decät suficient pentru dotarea 
tuturor diviziilor de puscasi ale Armatei Rosii. 


In total, pustile si carabinele de toate tipurile erau ín Armata Rosie ín 
numár de 7 740 000. (30) Ín medie, cáte 33 000 pentru fiecare dintre 
cele 236 de divizii de pușcași aflate la evidenta.******** Luând in 
calcul faptul că, potrivit organigramei unei divizii de puscasi i se 
cuveneau 10 420 de puşti și carabine, situaţia reală era „câte trei puști 
la un soldat“. Au fost acumulate și foarte multe mitraliere (mai ales 
cele grele, Maxim, a căror producere în Rusia/URSS a continuat în 
decursul câtorva decenii). În medie, câte 722 de pusti-mitralierä si câte 
323 de mitraliere grele pentru o divizie aflată la evidență. De 
aproximativ două ori mai multe decât era necesar conform 
organigramei. 


În ce priveşte așa-numitele „pistoale-automat“ (MP-40 in Wehrmacht, 
PPD şi PPS în Armata Rosie), acestea erau de fapt o armă cu cartușe 
de pistol, cu o bătaie eficace reală de cel mult 200 de metri. Rolul lor în 
sistemul comun de foc al regimentului de infanterie (de pușcași) era 
extrem de mic. În Wehrmacht, cu pistoale-mitralieră erau înarmaţi 
comandanții subunitatilor (în total 16 MP-40 în dotarea unei companii 
de infanterie), cercetasii, geniștii, însă nici un fel de subunități speciale 
de „pistolari“ nu figurau în organigrama diviziei de infanterie germane 
(aceasta însă nu exclude, desigur, posibilitatea înființării improvizate a 
unor grupuri de luptă înarmate cu arme automate care să semene 
panică în spatele frontului trupelor demoralizate ale inamicului). În 
fond, înarmat cu pistoale-mitralieră era mai puţin de 5 la sută din 
efectivul unei divizii de infanterie a Wehrmachtului. În Armata Roșie, 
teoretic, această cifră ar fi trebuit să fie de 9 la sută (1 204 arme la o 
divizie), dar în realitate la începutul războiului ele erau de trei ori mai 
puţine. 


Armamentul regimentului de infanterie nu se limita doar la puşti; in 
armatele de la jumătatea secolului XX, regimentul de infanterie avea 
propriile arme de artilerie: aruncătoare de mine și tunuri ușoare. 
Numărul și proporţiile distribuirii aruncătoarelor de mine în diviziile 
sovietice și în cele germane erau absolut aceleași: nouă aruncătoare de 


mine usoare (50 mm) si sase medii (81/82 mm) in fiecare batalion de 
infanterie (de puscasi), încă trei aruncătoare de mine ușoare în 
batalionul de cercetași. În total, 84 de aruncătoare de mine ușoare și 54 
medii într-o divizie. 


Numărul si calibrul tunurilor uşoare din regimente coincid și ele 
perfect: câte șase tunuri de calibru 76,2 mm la un regiment (ce-i drept, 
luând în calcul cele două tunuri de acest fel din dotarea batalionului de 
cercetași, divizia de infanterie a Wehrmachtului avea 20 de tunuri 
ușoare fata de 18 în divizia de puscasi a Armatei Roșii). Dar sistemele 
de artilerie ca atare erau foarte diferite. Sarcina de bază a artileriei 
regimentului este ca, aflându-se nemijlocit în formațiunile de luptă ale 
infanteriei aflate în ofensivă, să suprime punctele de foc (mitraliere) ale 
inamicului. Prin urmare, acest tun nu trebuie să aibă nici bătaie lungă, 
nici putere deosebită a obuzului, dar greutatea tunului trebuie să le 
permită servantilor să-l tragă cu puterile lor pe câmpul de luptă. 


Comandamentul german a decis că principala calitate a tunului de 
regiment este greutatea mică. Ca rezultat, a fost elaborat sistemul de 
calibru 75 mm, cu viteza iniţială deosebit de mică a obuzului (221 de 
metri pe secundă, care corespunde mai degrabă parametrilor 
aruncătorului de mine decât celor ale artileriei cu ţeavă) și totodată 
foarte ușor — doar 400 de kilograme. O altă particularitate a tunului de 
infanterie german era încărcarea separată (obuzul și încărcătura 
propulsivă nu erau legate într-o construcţie unită), ceea ce, în îmbinare 
cu unghiurile mari de ridicare a ţevii, permitea să fie lovite cu 
încărcături mici cu tragere indirectă ţinte situate în apropiere. În 
schimb, s-a redus substantial cadenta tragerii rapide fata de cea 
asigurată de încărcarea unitară. 


Armata Roşie a optat pentru o altă cale. Tunul de regiment sovietic de 
calibru 76 mm de model an 1927 era de două ori mai greu decât „tunul 
de infanterie ușor“ german, dar viteza obuzului ajungea până la 387 de 
metri pe secundă (cu o energie cinetică de 3,5 ori mai mare); utilizarea 
loviturii unitare asigura cadenta mai mare a tragerii rapide. Ca 
rezultat: precizie mai mare si bătaie mai lungă, posibilitate de a lovi 


tinte mobile si de dimensiuni mici, iar de la distante foarte mici de a 
lovi si tancuri usoare. 


In privinta armamentului de artilerie grea a regimentului de infanterie, 
germanii au gresit evident. „Tunul de infanterie greu“ de calibru 150 
mm era un fel de strutocámilá. Astfel de sisteme nu existau în artileriile 
regimentelor nici unei armate din lume. Greutatea enormă (1 750 de 
kilograme în poziţie de luptă) făcea practic imposibilă deplasarea 
tunului cu puterile servantilor pe teren accidentat si nu existau nici un 
fel de transportoare mecanizate pentru el în regimentul de infanterie. 
Pe de altă parte, viteza iniţială foarte mică a obuzului (240 de metri pe 
secundă, mai mică decât a aruncătorului de mine sovietic de calibru 
120 mm) si bătaia mică a loviturii condiţionată de ea (4 700 de metri) 
făceau imposibilă utilizarea sistemului ca obuzier veritabil (unde mai 
pui că în structura regimentului de infanterie nu existau subunități — 
transmisiuni, corectare, cercetare instrumentală — care să fi putut să 
asigure aplicarea în luptă a unui obuzier greu). 


În regimentul de infanterie al Wehrmachtului erau două astfel de 
„tunuri-minune“. lar în dotarea regimentului de pușcași al Armatei 
Roșii erau patru aruncătoare de mine de calibru 120 mm. Patru 
înseamnă de două ori mai mult decât doi, dar asta nu era singura 
diferenţă. Aruncătorul de mine sovietic era de șase ori mai ușor decât 
„tunul de infanterie greu“ german şi deplasarea lui pe câmpul de luptă 
nu crea probleme deosebite. Acţiunea distructivă a minei de 16 
kilograme a aruncătorului de mine de calibru 120 mm era cât se poate 
de suficientă pentru nimicirea tipurilor principale de ţinte (cuiburi de 
mitralieră, adăposturi cu blindaj ușor) — iar artileria de regiment nici 
nu trebuia să facă altceva. Bilanţul definitiv a fost făcut de practica 
războiului — din anul 1943 au început să scoată tunurile de calibru 150 
mm din dotarea regimentelor de infanterie, înlocuindu-le cu patru 
aruncătoare de mine de calibru 120 mm. 


La începutul războiului tot armamentul de artilerie ce i se cuvenea 
regimentului de pușcași al Armatei Roșii exista realmente. Ba si cu un 
oarecare surplus. Fiecăreia dintre cele 236 de divizii aflate în evidenţă îi 
reveneau în medie câte 154 de aruncătoare de mine de calibru 50 mm 


(in loc de 84), câte 62 de aruncătoare de mine de calibru 82 mm (în loc 
de 54), câte 16 aruncătoare de mine de calibru 120 mm (în loc de 12), 
câte 20 de tunuri de regiment de calibru 76 mm (în loc de 18). (30, 33) 


Sa facem primul bilant succint si incontestabil: la capitolul dotare cu 
armament, regimentul de puscasi sovietic nu-i era cu nimic inferior 
regimentului de infanterie al Wehrmachtului, iar in multe privinţe îi 
era chiar superior. 


Comparatia dintre armamentul artileriei diviziei de pușcași a Armatei 
Roșii și al diviziei de infanterie a Wehrmachtului duce la o concluzie și 
mai simplă și mai univocă. Divizia sovietică are două regimente de 
artilerie, alcătuit din cinci divizioane (batalioane) de artilerie. Divizia 
de infanterie germană are un regiment de artilerie, alcătuit din patru 
batalioane de artilerie. Artileria de divizion a diviziei sovietice dispune 
de 60 de tunuri, a celei germane — de 48 de tunuri. Greutatea totală a 
loviturii este de 1 300 de kilograme și, respectiv, 1 100 de kilograme. O 
superioritate evidentă la toţi cei trei parametri. 


Insă superioritatea diviziei de artilerie sovietice nu este epuizată de 
această aritmetică simplă; mai trebuie evaluate armele. Dar pentru 
început să facem puţină teorie. 


Toate sistemele de artilerie se împart în două tipuri de bază: tunuri și 
obuziere. Diferenţa dintre ele poate fi ilustrată cel mai simplu printr-un 
exemplu concret. În dotarea Wehrmachtului se afla un tun de calibru 
105 mm si un obuzier de calibru 150 mm. Greutatea sistemelor in 
poziţie de luptă era aproape aceeași (5 640 şi respectiv 5 510 
kilograme), energia cinetică era si ea asemănătoare (5,23 MJ si 5,82 
MJ). Numai că acești megajouli erau utilizaţi cu totul diferit: în tun, 
obuzul ușor de 15 kilograme se accelerează până la viteza de 835 de 
metri pe secundă (o viteză care, apropo, este de 2,5 ori mai mare decât 
viteza sunetului lângă sol), în timp ce obuzierul lansează un proiectil cu 
mult mai greu (43 de kilograme) cu viteza de doar 520 de metri pe 
secundă. 


Diferenţa parametrilor tehnici condiționează și diferenţa substanţială 
dintre tacticile aplicării în luptă. Tunul trage cu foc razant (pe distanţa 


loviturii proiectilul se misca cu viteza mare aproape paralel cu solul), 
cu tragere directá asupra unor tinte de mici dimensiuni si/sau mobile. 
Obuzierul își lansează proiectilul la fel cum aruncau pietre catapultele 
de luptă din Antichitate — sus în cer. Tirul indirect al obuzierelor este 
deseori efectuat de pe poziţii acoperite (adică adversarii nu se văd unul 
pe altul, iar orientarea tirului este efectuată prin utilizarea reglatorilor 
de tragere exteriori — de pe pământ sau din aer). Tunul este de 
neînlocuit în tirul asupra tancurilor, avioanelor, ambrazurilor, 
cazematelor, în schimb obuzierul e capabil să lovească ţinte ascunse 
după versanţi opuși. În condiţiile greutăţii egale a ambelor arme, 
proiectilul obuzierului va fi întotdeauna cu mult mai greu si mai 
puternic; pe de altă parte, probabilitatea lovirii unei ţinte de mici 
dimensiuni în cazul obuzierului este mică, iar orientarea tirului 
obuzierului necesită eforturi și resurse serioase. 


După cum se vede, compararea obuzierelor cu tunurile ar fi absurdă. 
Sunt instrumente diferite pentru sarcini diferite, iar realizarea acestor 
sarcini este la fel de necesară pentru obţinerea victoriei în luptă. De 
aceea trebuie calificată ca greșeală generalizarea dotării cu obuze a 
artileriei diviziilor de infanterie germane: 12 obuziere grele de calibru 
150 mm (un batalion) şi 36 ușoare de calibru 105 mm (trei divizioane). 
Dacă mai adăugăm la acestea lipsa tunurilor normale, adică a celor cu 
viteza inițială mare a obuzului, în artileria de regiment, reiese că divizia 
de infanterie a Wehrmachtului nu avea deloc un instrument de lovire a 
țintelor mici si mobile. 


Consecințele acestei lacune s-au manifestat clar în iunie 1941, fapt 
arătat în zeci de documente care vor fi invocate în capitolele ulterioare 
ale cărţii, când pe câmpul de luptă a apărut o tinta-punct mobil 
precum tancul greu KV. Comandanții si soldaţii germani au descoperit 
ingroziti că în fata acestui inamic erau pur și simplu dezarmati — 
„ciocănelele“ antitanc de calibru 37 mm lăsau pe blindajul monstrului 
de oţel doar niște adâncituri abia vizibile, iar un tun mai puternic 
lipsea din dotarea cu armament a diviziei de infanterie a 
Wehrmachtului.“ x xxx 


Dotarea cu armament a regimentelor de artilerie ale diviziei de puscasi 
a Armatei Rosii era cu mult mai raţională, iar posibilităţile de aplicare 
în luptă erau mai vaste. Din cele cinci divizioane (batalioane) trei erau 
de obuziere (12 grele de calibru 152 mm si 24 ușoare de calibru 122 
mm), unul de tunuri (12 tunuri de „divizie“ cu ţeavă lungă și calibru 76 
mm) şi unul mixt (4 tunuri si 8 obuziere uşoare). Ţinând cont ca 
obuzierul sovietic uşor de calibru 122 mm avea un proiectil de 1,5 ori 
mai greu decât cel german de calibru 105, artileria de obuziere a 
diviziei de puscasi sovietice (în total 44 de obuziere) avea o greutate 
totală a loviturii mai mare decât artileria de obuziere a diviziei de 
infanterie germane (48 de obuziere). În plus, ca supliment la obuziere 
la dispoziția comandantului diviziei de puscasi sovietice se aflau si 16 
tunuri, a căror energie cinetică permitea perforarea blindajului din 
fata (adică a celui mai rezistent) a oricărui tanc german de la un 
kilometru. 


Ne va lua extrem de puţin timp compararea armamentului antiaerian 
din dotarea diviziilor sovietice si germane. E foarte simplu — în dotarea 
diviziei de infanterie a Wehrmachtului nu sunt arme antiaeriene. Adică 
lipsesc cu desăvârșire. E greu de crezut, greu de înţeles — cu ce si la ce 
se gândeau generalii germani alcătuind o astfel de organigramă (pe 
atunci nu apăruseră cartuliile istoricilor sovietici despre cum ,,... în 
zorii zilei, prin lovirea aerodromurilor ce dormeau paşnic, toată aviația 
sovietică...“), dar divizia de infanterie germană nu avea cu ce să se 
apere de atacuri aeriene. lar divizia de pușcași a Armatei Roșii avea 
propriul divizion de apărare antiaeriană, căruia conform organigramei 
îi reveneau opt tunuri automate de calibru 37 mm și patru tunuri 
aeriene medii de calibru 76 mm. Dar lista armelor antiaeriene ale 
diviziei de pușcași nu se încheie cu ele. 


Fiecare regiment de pușcași are propria companie de AAA, căreia, 
conform organigramei, i se cuvin trei mitraliere DSK de mare calibru 
(12,7 mm) şi șase instalaţii a câte patru mitraliere Maxim. În 
regimentele de artilerie câte o instalaţie din patru mitraliere îi este dată 
în dotare fiecăruia din cele cinci divizioane. Da, putem să fim de acord 
că folosind astfel de arme antiaeriene putea fi mai degrabă speriat 


pilotul, decät doborät avionul inamic — dar divizia de puscasi are alte 
sarcini decât regimentul de avioane de vânătoare si, dacă izbutea să-l 
facă pe inamic să cedeze nervos, să devieze de la cursul de luptă, să iasă 
din picaj mai degrabă decât trebuia, însemna că tunarii AAA ai diviziei 
şi-au făcut treaba până la capăt. Da, cât priveşte această componentă 
dotarea reală cu armament se deosebea foarte mult de cea prevăzută de 
organigramă: tunurile automate de calibru 37 mm abia începuseră să 
le fie livrate trupelor, la fel mitralierele DSK erau în număr insuficient 
pretutindeni; dar consultarea selectivă a documentelor arată că 
aproape în fiecare divizie se găseau câte 10-12 arme antiaeriene de 
diferite tipuri. Indiscutabil, erau puţine, dar germanii nu le aveau 
deloc. 


Să examinăm acum un indicator foarte important pentru armatele de 
la jumătatea secolului XX: existenţa mijloacelor de apărare activă 
antitanc. La nivelul regimentului de infanterie (de pușcași) identitatea 
este perfectă — câte 12 tunuri antitanc la fiecare regiment. Numai că 
tunurile erau diferite: în Armata Roșie — de calibru 45 mm, în 
Wehrmacht - de calibru 37 mm. Unii tovarăși (de exemplu, doctorul în 
istorie A. Isaev) i-au explicat mult timp și cu insistenţă publicului că, de 
fapt, „caracteristicile tunului german de 37 mm și ale celui sovietic de 
45 mm, deşi calibrele erau diferite, erau asemănătoare atât în ce 
priveşte acţiunea explozivă, cât și în ce privește capacitatea de lovire a 
țintelor blindate“. (26) Si totuși, minunile nu există, iar volumul si 
greutatea corpului cresc proporţional cu puterea a treia a 
dimensiunilor geometrice; deci, chiar fiind identice sub aspect 
geometric, proiectilul de calibru 45 mm va fi de 1,8 ori mai greu decât 
proiectilul de calibru 37 mm. Însă nimeni nu-i obliga pe constructorii 
sovietici să respecte identitatea geometrică si ei au proiectat pentru 
tunul de 45 mm un proiectil brizant cu greutatea de 2,14 kilograme, în 
timp ce proiectilul brizant al tunului german de 37 mm avea greutatea 
de 0,62 kilograme - de trei ori mai mică! 


Este important de menţionat și că utilizarea tunului de calibru 45 mm 
ca tun ușor pentru infanterie nu era o improvizație impusă de 
împrejurări — această tactică de aplicare în luptă era prevăzută iniţial; 


in componenta munitiei tunurilor antitanc de 45 mm proiectilele 
brizante constituiau trei pátrimi (!) din numárul total al obuzelor. 
Obuzele acestea nu existau doar pe härtie — milioane de proiectile de 
45 mm se aflau in depozite, planul anului 1941 prevedea producerea a 
8,3 milioane de proiectile brizante de 45 mm (si „doar“ 2,2 milioane de 
proiectile perforante). (27) 


Cät priveste principalul, adica lupta contra tancurilor inamicului, 
posibilităţile tunului german de 37 mm si ale celui sovietic de 45 mm 
erau într-adevăr egale (cu toate că în privinţa energiei cinetice inițiale a 
proiectilului perforant sistemul sovietic îl depășea de două ori pe cel 
german). Si un tun, si altul loveau cu siguranţă tancuri uşoare cu 
blindaj antiglont și s-au dovedit absolut inutile******** in 
confruntarea cu tancurile grele de generaţie nouă (vom explica această 
situație mai detaliat în capitolul următor). 


La nivel de regiment, numărul tunurilor antitanc în divizia de 
infanterie germană și în cea de pușcași sovietică era identic, în schimb 
la nivelul următor apare o diferență radicală. La dispoziţia 
comandantului diviziei sovietice se află un divizion antitanc (18 tunuri 
de 45 mm), iar a comandantului diviziei de infanterie a 
Wehrmachtului — un întreg batalion antitanc******** (trei companii a 
câte 12, în total 36 de tunuri de calibru 37 mm). S-ar părea că măcar în 
cazul acesta divizia germană are o superioritate evidentă. 


Dar să nu ne pripim cu concluziile. Batalionul antitanc este tot ce poate 
trimite comandantul diviziei de infanterie a Wehrmachtului în zona în 
care se așteaptă operaţiunea de pătrundere a tancurilor inamicului. 
Divizia de infanterie a Wehrmachtului nu mai are (după cum am 
menţionat mai sus) alte tunuri capabile să lupte contra tancurilor. În 
schimb, pentru comandantul diviziei de puscasi a Armatei Roșii 
divizionul antitanc este doar unul dintre numeroasele instrumente de 
luptă contra tancurilor. Mai sunt 16 tunuri cu ţeavă lungă de calibru 76 
mm (cu viteza iniţială a proiectilului de 650-680 de metri pe secundă) 
din componența regimentului de artilerie. În vara anului 1941 ele 
perforau garantat partea din fata a oricărui tanc al Wehrmachtului. 
Mai sunt puternicele tunuri antiaeriene de calibru 76 mm în număr de 


patru in componenta divizionului AAA. In total sunt 18 + 16 + 4 = 38 
de tunuri. Mai multe decät cele din batalionul antitanc al diviziei de 
infanterie a Wehrmachtului si incomparabil mai bune. Iar unele divizii 
de puscasi reușiseră sa se doteze înainte de război si cu tunuri 
antiaeriene cu tragere rapidă de calibru 37 mm, care puteau fi utilizate 
cu succes și în lupta contra tancurilor uşoare. 


Dar nici asta nu e totul. În componența diviziei se află şi un batalion de 
cercetași. Batalionul de cercetași al diviziei de pușcași al Armatei Roșii 
are un efectiv de două ori mai mic decât al diviziei de infanterie a 
Wehrmachtului (273 vs 623), dar este incomparabil mai puternic în ce 
priveşte armamentul. Batalionul de cercetași al diviziei de infanterie a 
Wehrmachtului este în fond un batalion de infanterie obișnuit cu 
efectiv redus; el era utilizat deseori ca un detașament de avangardă al 
infanteriei în ofensivă (caz întâlnit în repetate rânduri în documentele 
din secţiunile următoare ale cărţii). În lista comună a armelor AAA el 
adaugă doar trei tunuri de calibru 37 mm. În schimb, în batalionul de 
cercetași al diviziei de pușcași sovietice erau 16 tanchete amfibii T-37/T- 
38 şi zece vehicule blindate BA-10 dotate cu tunuri de calibru 45 mm, 
instalate în turele rotative de „tanc“ (la înfăţişare si construcţie). Deci, 
iată încă 10 tunuri antitanc, ba și protejate de blindaj şi foarte mobile. 


Mobilitatea este cea mai importantă cerință pentru subunitățile de 
apărare antitanc. Atacul tancurilor este întotdeauna de scurtă durată 
(distanţa de 1,5-2 kilometri dintre linia de desfășurare si linia 
transeelor inamice era parcursă de tanc fără grabă în șapte minute). 
Prin urmare, divizionul antitanc sosit la locul atacului cu o întârziere 
de jumătate de oră nu şi-a executat misiunea de luptă si nici nu şi-o va 
mai putea executa — tancurile inamicului au dispărut după nori de fum 
şi praf... Problema rapiditätii apărării antitanc a fost solutionata 
excelent de Wehrmacht. Pentru transportul tunurilor de calibru 37 mm 
ale batalionul antitanc era utilizat automobilul cu trei axe Kfz-69. 
Această mașină destul de ușoară (2 450 de kilograme) cu un motor de 
60 de cai-putere se deplasa pe șosea cu viteza de 70 de kilometri pe oră 
(ce-i drept, fără tun — trenul de rulare al tunului de 37 mm nu permitea 
transportul cu o viteză mai mare de 40-50 de kilometri pe oră). Cât 


priveste capacitatea de circulatie pe teren accidentat, automobilul cu 
douä axe motoare posterioare putea fi considerat un autovehicul 4 x 4 
pe automagistralele din Belgia si Franta, dar nu pe drumurile 
impracticabile din Rusia. 


In Uniunea Sovieticä a fost aleasä o altä cale. Comandamentul Armatei 
Rosii a decis ca mijloacele de transport al tunurilor antitanc trebuie sa 
aiba aproape aceeasi capacitate de a circula pe teren accidentat ca 
tancul. O astfel de mașină — remorcherul blindat cu senile 
Komsomolet — a fost proiectată pe baza ansamblurilor si agregatelor 
tancului amfibie usor T-37. Remorcherul putea sá tragá dupá el tunuri 
cu greutatea de cel mult două tone (adică toate tunurile antitanc 
existente si cele din perspectivă), trecea un sant cu lăţimea de 1,4 metri, 
un vad de 0,6 metri, rupea cu „nasul“ blindat bráduti tineri cu 
diametru de până la 18 centimetri, se întorcea pe o suprafaţă cu 
diametrul de 5 metri. Datorită presiunii specifice foarte mici a șenilelor 
asupra solului (0,58 kilograme pe centimetru pătrat vs 0,9-1,0 a 
tancurilor germane) Komsomolet avea o capacitate de a circula pe 
teren accidentat mai bună decât a oricărui tanc al inamicului. 
Totodată, mașina cu șenile era dotată cu o mitralieră într-o instalaţie 
sferică, atingea o viteză de 47 de kilometri pe oră (pe șosea fără 
încărcătură si remorcă) si de 11 kilometri pe oră cu toată încărcătura 
(tun remorcat, muniții în benă) pe teren accidentat. 


Între anii 1937 şi 1941 au fost produse 7 780 de astfel de masini-minune 
şi la începutul războiului în unităţile Armatei Roşii figurau circa 6 700 
de Komsomolet. (31) Pentru cele 18 tunuri ale divizionului antitanc 
erau prevăzute de organigrama diviziei de pușcași 21 de tractoare. 
Astfel, simpla aritmetică ne arată că, cu numărul disponibil de 
Komsomolet, puteau fi dotate complet 319 divizioane — adică de 
aproape 1,5 ori mai multe decât existau în realitate.******** Tancurile 
amfibii T-37/T-38/T-40 erau la 1 iunie 1941 în număr de 3 447 in 
districtele militare. (32) În medie, câte 15 tancuri într-o divizie, adică 
dotarea era aproape completă. Aceste tancuri „înotau“, desigur, prost — 
mai prost decât o șalupă de agrement —, dar puteau și să depășească un 
raulet de pădure fără vad si fără pod, si sá tracteze un tun antitanc 
până la poziţia de tir. 


Era absolut unic nivelul de motorizare a artileriei de obuziere a diviziei 
de puscasi a Armatei Rosii. Pentru trei divizioane (36 de obuziere) se 
cuveneau conform organigramei 72 de tractoare (remorchere cu 
senile), 90 de camioane, nouá autospeciale si trei autoturisme. Dintre 
acestea, 36 de tractoare erau utilizate pentru transportul tunurilor, 27 
tractau remorci cu munitii, nouă erau ţinute în rezervă pentru a le 
înlocui pe cele ce aveau să iasă din funcţiune. La un asemenea lux 
artileristii germani nu puteau nici să viseze — în divizia de infanterie a 
Wehrmachtului toată artileria este trasă de cai. La avantajele evidente 
ale remorcherului cu senile (putere, capacitate de circulaţie pe teren 
accidentat, capacitate de mișcare neobosită fără oprire) mai trebuie 
adăugat unul, extrem de important pentru războiul de la mijlocul 
secolului XX — tractorul, spre deosebire de bietul animal, nu începe să 
se zbată în convulsii la vederea și auzul unui avion ce zboară aproape 
de sol. 


Remorcherele specializate pentru artilerie nu erau suficiente nici 
măcar pentru consumatorii prioritari — corpurile de armată 
mecanizate —, de aceea regimentele de obuziere ale diviziilor de pușcași 
erau înzestrate cu tractoare obişnuite (STZ-3, CTZ-60, CTZ-65) cu 
motoare de 52-65 de cai-putere. Viteza de tractare era, desigur, mică 
(6-8 kilometri pe oră), dar cât se poate de acceptabilă pentru artileria 
diviziei de pușcași — tunurile nu rămâneau în urma soldaţilor care 
mergeau pe jos. Cât privește capacitatea de circulaţie pe teren 
accidentat, toamna, pe ploaie, când drumurile ruseşti erau desfundate, 
pe aceste căi de circulaţie convenţionale tractorul cu șenile nu avea 
concurenţă. 


Pentru a conduce mașinăria enormă, complexă, cu multe verigi, numită 
„divizie de pușcași“, era nevoie de comunicaţii sigure. După cum „ştiu“ 
toţi si fiecare, comunicațiile, transmisiunile nu existau în Armata Rosie, 
deoarece diversionistii tăiaseră toate cablurile, iar de staţiile de radio 
nimeni nu auzise în toată armata. Despre acești diversionisti „știu“ 
chiar si cei care n-au citit nimic altceva despre istoria războiului. Și nu 
e întâmplător — diversionistii au existat într-adevăr. Fiecăruia dintre 
cele patru Grupuri de tancuri ale Wehrmachtului i-a fost atașată câte o 


companie de diversionisti din unitatea cu destinatie speciala 
„Brandenburg“. În capitolele următoare vá așteaptă niște documente 
în care vom găsi răspunsul concret la întrebarea cum a fost utilizată 
această hoardă de diversioniști. Va ieşi la iveală si procesul real care se 
ascundea în spatele cuvintelor „legătura în unităţile si formațiunile 
mari ale Armatei Roșii a fost pierdută“. Deocamdată însă să revenim la 
cifre impartiale și pentru început să ne lămurim cu lucrul cel mai 
simplu — cu geografia teatrului de operaţiuni. 


Regulamentul de campanie stabilea lățimea zonei de apărare a diviziei 
de 8-12 kilometri (în ofensivă e si mai mică). În realitate, aceste norme 
nu puteau fi respectate întotdeauna și ne vom baza pe faptul că divizia 
se apără pe un front larg de 20 de kilometri. Divizia are un vecin la 
stânga și un vecin la dreapta şi vom considera că și ei au câte 20 de 
kilometri de front. Diviziile, de regulă, fac parte din componenţa 
corpului de armată de pușcași, al cărui stat major se află la o distanţă 
de 20-30 de kilometri de prima linie. Astfel, comandantul diviziei de 
pușcași are nevoie de legătura cu regimentele subordonate (până la ele 
sunt 5-6 kilometri), legătura cu statul major superior (20-30 de 
kilometri), legătura cu comandanții diviziilor vecine (cel mult aceiași 
20-30 de kilometri). În orice direcţie distanţele nu sunt mai mari de 30 
de kilometri. 


La această distanţă relatările operative pot fi trimise la statul major al 
corpului de armată pur si simplu prin curier. Este canalul de 
comunicaţie cel mai protejat de bruiaj din toate câte pot fi inventate. 
Curierul nu trebuia să se deplaseze pe jos: din componenţa diviziei de 
pușcași face parte un ditamai batalion de transmisiuni, în dotarea 
căruia se află șase cai de călărie, trei motociclete și trei automobile 
blindate BA-20 (acestuia chiar nu-i poate face nimic nici un 
diversionist). În batalion erau și 18 câini de serviciu pentru a trimite cu 
ei rapoarte cifrate. La distanţe de 10-20 de kilometri pot servi cât se 
poate de bine drept „mijloc de comunicaţie“ rachetele de semnalizare, 
focurile aprinse, fumurile colorate etc. 


Asa, cu astfel de mijloace de comunicare (ce-i drept, fără motociclete si 
automobile) au luptat Suvorov şi Napoleon, și o făceau excelent! La 


sfârșitul secolului al XIX-lea a apărut telefonul. În Armata Rosie erau 
multe telefoane — 252 376 conform datelor de pe 1 ianuarie 1941. (28) 
În medie câte 800 si ceva de aparate pentru fiecare dintre cele 303 
divizii. Aparatele telefonice trebuiau unite prin cabluri. Armata avea și 
cabluri. Conform datelor de pe 1 iulie 1941 Armata Roșie avea 71 000 
de kilometri de cablu telefonic cu două fire, 315 000 de kilometri de 
cablu telefonic cu un fir și 35 de kilometri de cablu telegrafic. (29) Cu 
această cantitate de cablu putea fi infasurat Pământul la ecuator de 10 
ori. Unei divizii îi reveneau în medie câte 1 400 de kilometri de cablu. 


Ca soldaţii să nu care în spate bobinele de cablu foarte grele, batalionul 
de transmisiuni dispunea de 11 camioane. Cablurile trebuiau întinse, 
aşezate la sol, conectate la aparate. Pentru aceasta era nevoie de 
oameni. Dar erau și oameni. Fiecare regiment de pușcași al Armatei 
Roșii avea câte o campanie de transmisiuni. Câte 60 de insi în fiecare 
companie. Batalionul de transmisiuni al diviziei era alcătuit din 278 de 
oameni. Și era şi un pluton de transmisiuni în componenţa batalionului 
de cercetași. Într-o singură divizie erau aproximativ tot atâţia 
transmisionisti câți diversionisti germani pe tot frontul de est. 


În divizia de pușcași, a cărei viteză de înaintare nu era nici în cele mai 
optimiste calcule mai mare de 10 kilometri pe zi, liniile de telefonie prin 
cablu puteau în principiu să asigure toate legăturile necesare. Cu toate 
acestea, infanteriei Armatei Roșii i se cuveneau și mijloace de 
comunicare radio. Câte 24 de staţii radio în fiecare regiment de pușcași, 
37 în regimentul de obuziere, 25 în regimentul de artilerie uşoară, 10 în 
divizionul de apărare antiaeriană, trei în batalionul de transmisiuni al 
diviziei, trei în batalionul de cercetași... In total, conform 
organigramei, în divizia de puscasi erau 153 (o sută cincizeci si trei) de 
staţii radio. Memoreaza această cifră, stimate cititor. Si da-ti seama că, 
atunci când „istoricii“ de o anumită orientare ideologică încep să 
bocească cu jale pe tema „diviziile districtului erau asigurate cu 
mijloace de comunicare radio doar în proporţie de 30 la sută“, ei vă 
relatează că diversionistii au tăiat cablurile unei divizii care nu avea 
153 de staţii radio, ci doar 46. 


Sa trecem acum de la cantitate la calitate. Statiile radio erau 
subdivizate in asa-zise „de regiment“ si „de batalion“. Ca statie „de 
regiment“ era utilizatá, de regulá, statia radio 5-AK (intratá ín dotarea 
armatei in anul 1939). Puterea emitätorului — 20 de wati, raza de 
actiune — 25 de kilometri in conditiile legáturii telefonice si 50 de 
kilometri in conditiile celei telegrafice. Dupa cum vedem, statia radio 
„de regiment“ putea să asigure practic legătura dintre verigile ,,divizie— 
corp de armată“. Stațiile radio de acest fel trebuiau să fie în divizie 
conform organigramei 19 la număr (inclusiv trei în batalionul de 
cercetași). 


Ca staţii „de batalion“ erau utilizate staţii radio uşoare portabile cu 
puterea de 1,5-3 wati (RB, 6-PK, RBK, RBS, RRU s.a.). In pofida unei 
erori răspândite, printre ele erau si staţii radio ce functionau in 
intervalul undelor ultrascurte (de exemplu, RRU, care avea 58 de 
acorduri fixe în intervalul 33,25-40,5 megahertzi). 


Aceasta e teoria. Dar cum stăteau lucrurile în realitate? Dotarea de 
facto a Armatei Roşii cu mijloace de comunicare radio conform 
situaţiei de pe 1 iunie 1941 era următoarea: 6 729 de staţii radio 5-AK 
şi 41 735 de staţii radio de batalion de tipurile enumerate mai sus. (29) 
În realitate ele erau şi mai multe, deoarece documentul din care au fost 
preluate aceste cifre se numește „Inventarul dotării cu mijloace de 
comunicaţie a districtelor militare“, iar în afară de districte existau și 
instituţiile centrale ale forțelor armate. De exemplu, în Districtul 
Militar Special de Vest (cea mai mare parte a poveștilor despre 
„diversionistii care au tăiat sârmele“ este legată de primele zile de 
război din Bielorusia) erau în evidenţă 708 staţii radio 5-AK și 5 011 de 
batalion. În medie, câte 10 staţii de regiment și 73 de batalion pentru 
fiecare „consumator“ (44 de divizii de toate tipurile și 25 de regimente 
de artilerie autonome). 


Bineînţeles că n-au fost date uitării statele majore ale formațiunilor 
mari. Pentru organizarea comunicaţiilor în veriga ,,corp—armata— 
front“ au fost fabricate în masă staţii radio RSB și RSMK (cu puterea 
de 500 de wati). Pe 1 iunie 1941 ele erau în total 1 638. În medie, câte 18 
pentru fiecare corp de pușcași şi mecanizat (un corp este compus din 


trei, cel mult patru divizii, fiecareia cuvenindu-i-se o RSB, plus linia de 
comunicare a comandamentului corpului cu vecinii si cu statul major 
al armatei). De exemplu, in Districtul Militar Special de Vest erau 89 de 
staţii puternice 11-AK si RAF (sunt numărate laolaltă) si 57 de RSB, 
plus 34 de statii radio fixe de diferite tipuri din armatä. In districtul 
vecin, Kiev, erau 107, 92 si, respectiv, 53. 


Cum au fost utilizate toate acestea? Vom vorbi amănunţit despre asta 
în capitolele următoare, dar un document remarcabil merită citat 
acum. În primele zile (cifra din document e ilizibilă) ale lunii iulie 1941 
Consiliul de Război al Armatei V a Frontului Sud-Vest le expediază 
statelor majore ale corpurilor subordonate o directivă ce începe cu 
constatarea următoarelor: 


„În decursul tuturor operațiunilor militare ale armatei noastre 
comunicarea prin radio cu corpurile mecanizate, ca unicul mijloc de 
comunicare, funcţionează extrem de instabil din vina șefilor comunicațiilor 
din corpuri. S-a stabilit că legătura prin radio dispare, de regulă, odată cu 
căderea nopții, în timp ce condiţiile atmosferice pentru funcţionarea 
radioului sunt cel mai favorabile noaptea. Aceasta denotă cd fie 
funcţionarea e întreruptă de teama de a fi detectati de radiogoniometru, fie 
din cauză că radiștii pur și simplu dorm. De regulă, nu ni se raportează 
când staţiile sunt ridicate pentru a fi deplasate. Tabelul semnalelor radio 
este ignorat cu desăvârșire si nu se folosesc de semnale pentru a trimite 
rapoartele la copurile de armată. Îndeosebi pe tot parcursul operaţiunilor o 
atitudine revoltătoare fata de chestiunea stabilirii comunicaţiei radio se 
face observată din partea statului major al Corpului 22 Mecanizat. 
Conform raportului prezentat de căpitanul Filimonov, staţia radio a 
Corpului 22 Mecanizat n-a funcţionat deloc în decurs de 48 de ore din 
cauză că s-a împotmolit în mlaștină și nimeni n-a raportat despre asta. Mai 
mult, șeful comunicaţiilor acestui corp a dispus ca stația radio să 
funcţioneze doar în regim de recepţie — iarăși din cauza fricii de a fi 
detectată de radiogoniometru...“ (277) 


Să revenim însă la divizia de pușcași a Armatei Roșii și la compararea 
posibilităţilor ei cu cele ale diviziei de infanterie a Wehrmachtului. 


Existau si parametri la care divizia germană îi era net si indiscutabil 
superioară celei sovietice. Mai întâi, motocicletele. Diviziei de infanterie 
a Wehrmachtului i se cuveneau 530 de motociclete (inclusiv 190 cu 
atas), iar conform organigramei divizia sovietică avea doar 14 
motociclete. Divizia de infanterie germană nu avea subunități speciale 
de motociclişti, dar motocicletele erau din abundență aproape în toate 
unitățile diviziei: cu ele circulau transmisionistii, cercetașii, curierii, 
medicii etc. O altă categorie din dotarea materială a diviziei sunt 
autoturismele. Germanii aveau 394 de automobile fata de cele 19 pe 
care le avea divizia de pușcași a Armatei Roșii. 


Superioritatea aritmetică este evidentă. Cea tactică nu este chiar atât 
de mare cât poate să pară la prima vedere. Majoritatea comandanților 
diviziei de pușcași sovietice trebuiau să meargă călare (pentru aceasta 
în organigrama diviziei erau prevăzuţi 616 cai de călărie). Indiscutabil, 
ofițerul german se deplasa cu autoturismul mai repede și cu un confort 
incomparabil mai mare — atâta timp cât acest spaţiu cuprindea 
drumurile pavate ale bătrânei si bunei Europe. În timpul intemperiilor 
de toamnă, pe ceea ce în Rusia erau numite „drumuri“, automobilul fie 
se oprea definitiv, fie trebuia tractat de doi cai (există fotografii 
corespunzătoare)... 


Oricum ar fi, masa principală a efectivului diviziei de infanterie a 
Wehrmachtului mergea pe jos. Toată artileria (în afară de cea antitanc) 
era trasă de cai. Acești doi factori determinau posibila viteză a 
marsului. Abundenta mijloacelor ușoare de transport (motociclete si 
autoturisme) nu putea schimba nimic în această privinţă — cu toate că, 
desigur, prezenţa lor mărea potenţialul general de luptă al diviziei. Cât 
priveşte camioanele (ce asigură mobilitatea din spatele frontului, 
transportul munițiilor), cifrele sunt cât se poate de comparabile (615 in 
divizia de infanterie a Wehrmachtului si 529 în cea de pușcași 
sovietică). Să menţionăm imediat că acest număr de masini a putut sa 
apară în divizia Armatei Roşii abia după efectuarea mobilizarii oficiale. 


Ultimul aspect — si ca număr de ordine, si ca importanţă — este numărul 
de oameni. În divizia de infanterie a Wehrmachtului erau cu 16 la sută 
mai multi oameni decât în divizia de puscasi a Armatei Roșii (16 859 vs 


14 483). Explicatia acestei diferente este foarte simpla. Mai intäi de 
toate, in divizia germaná erau mai numeroase serviciile, in ele erau cu 
circa douä mii mai multi oameni decät in divizia sovieticä. In al doilea 
rand, organigrama germaná presupunea aproape pretutindeni un 
numár mai mare de oameni la o arma; astfel, de exemplu, la germani 
servantii mitralierei grele erau ín numár de patru (!), si bineínteles cá 
doar unul dintre ei trage. Ín regimentul de artilerie al germanilor erau 
2 696 de oameni si 48 de tunuri, iar în cele două regimente de artilerie 
ale diviziei de puscasi sovietice erau 2 315 oameni si 60 de tunuri etc. În 
fine, din componenţa diviziei de infanterie a Wehrmachtului face parte 
un întreg „batalion de campanie de rezervă“ (876 de insi conform 
organigramei), care în divizia sovietică lipsea cu desăvârşire. 


Rezumäm. În unităţile si subunitățile militare ale diviziei de pușcași 
sovietice şi ale diviziei de infanterie germane exista un număr 
aproximativ egal de oameni și de armament, artileria diviziei de 
pușcași era mai puternică și mai mobilă (datorită tracţiunii 
mecanizate), mijloacele de apărare antiaeriană și de apărare antitanc 
erau mai multe în divizia sovietică, mijloacele de transport auto și 
serviciile din spatele frontului erau mai multe la germani. În linii mari, 
formațiunile erau cât se poate de echivalente. Și bineînţeles că nu este 
doar o coincidenţă — marile state majore de la Moscova și de la Berlin 
urmăreau cu atenție edificarea forţelor armate ale inamicului potential. 


Artilerie şi muniții 


Necrutätorul zeu al războiului în conflictele armate din prima jumătate 
a secolului XX a fost artileria. Nu elegantul și impetuosul avion de 
vânătoare şi nici tancul înspăimântător, ci simplele, primitivele la 
prima vedere, lansatoare de mine şi tunuri distrugeau cu avalanșe de 
foc fortificațiile defensive si centrele de comandă, îl nimiceau repede si 
nemilos pe inamicul care se ridica la atac (în palmaresul lor e jumătate 
din numărul tuturor celor uciși si răniţi in al Doilea Război Mondial), 
le croiau drum tancurilor și infanteriei armatei lor. 


Vom explica printr-un calcul destul de conventional, dar ilustrativ — 
vom compara posibilitätile regimentului de obuziere din artilerie si ale 
unui regiment de bombardiere din aviatie. Regimentul de artilerie al 
corpului de armata consta din trei divizioane, 36 de tunuri. Sa 
presupunem cá sunt obuziere de calibru 152 mm. Normativul de 
consum „pentru o zi de luptă încordată“ este pentru ele de 72 de obuze; 
obuzele sunt diferite, dar să presupunem că e vorba de obuzul tip 
brizant-exploziv de 40 de kilograme. În total, regimentul e capabil să 
pună la bătaie 104 tone. Totodată, este important de subliniat că 
normativa numită mai sus este o unitate de calcul de aprovizionare și 
nu are nimic de a face cu posibilităţile tehnice ale tunului. Obuzierul 
poate să lanseze cele 72 de proiectile, fără un efort deosebit al 
servantilor si al tehnicii, în decurs de o oră. În condiţiile în care există 
suficiente proiectile (şi cu pauzele necesare pentru răcirea ţevii) cifra de 
104 tone poate fi dublată, triplată, cvadruplată... 


Regimentul de bombardament al aviaţiei de luptă din vara anului 1941 
însemna 60 de avioane de bombardament SB. Cheltuielile de resurse 
materiale pentru armament, utilare, deservire a regimentului de aviaţie 
şi a personalului tehnic de la sol sunt incomparabile cu cele ale 
regimentului de artilerie. Și ce rezultat dădeau aceste cheltuieli? În 
cazuri extrem de puţine, aviația efectua câte 60 de zboruri pe zi si 
arunca asupra inamicului 36 de tone de bombe (încărcătura-tip era de 
şase bombe FAB-100). Dar și aceste tone puteau fi ridicate de avioane 
doar ziua, pe vreme senină, iar artileria îl tot lovea pe dușman zi și 
noapte, tot anul. Pentru a ne imagina tabloul complet, trebuie să ţinem 
cont si de faptul că artileria — când își regla minuţios tirul si când 
reglatorii de tragere lucrau calitativ — lovea foarte precis, iar 
„bombardierele orizontale“ ale epocii respective, chiar și în condiţii de 


poligon, abia de nimereau într-un cerc cu raza de 300 de 
metri.******** 


Vom mentiona de la bun inceput ca tovarasul Stalin iubea si aprecia 
artileria, isi dădea seama clar de rolul si de importanţa ei. In cadrul 
consfătuirii privind bilanţul războiului cu Finlanda (17 aprilie 1940), el 
a spus: „Războiul modern necesită o masă mare de artilerie. În 
războiul modern artileria este Dumnezeu... Cine vrea să se acordeze la 


noile condiții, trebuie să înţeleagă că artileria decide soarta războiului, 
masa mare de artilerie...“ Această conștientizare şi-a găsit expresia în 


fapte concrete — vezi Tabelul 1 (alcătuit după 3 şi 33). 


Tabelul 1 


Aruncătoare de mine de 82 mm (81 mm) 14 

524 
Tunuri de regiment si de munte de 76 mm (75 mm) 6785 
Tunuri de divizion de 76 mm 8 513 
Aruncátoare de mine de 120 mm („tunuri de 3 872 


infanterie“ de 150 mm) 
Obuziere de 105 mm - 


Obuziere de 122 mm 8 124 

Tunuri de 107 mm (105 mm) 862 
Obuziere de 152 mm (150 mm) 3 817 
Tunuri A-19 de 122 mm 1 255 
Tunuri-obuziere ML-20 de 152 mm 2 603 


Obuziere de 203 mm (210 mm) 871 


11 767 


4176 


După cum se vede, pe toate poziţiile, la toate calibrele de bază ale 
sistemelor de artilerie, la începutul războiului Armata Rosie dispunea 
de un număr mai mare de tunuri decât inamicul ei. 


Lipsa cu desăvârșire în divizia de infanterie a Wehrmachtului a 
vreunui tun echivalent cu tunul de divizie sovietic a fost deja 
menţionată. Pe de altă parte, în URSS tunurile de divizie de calibru 76 
mm au fost produse în număr atât de mare încât uneori erau plasate în 
dotarea bateriilor de artilerie ale regimentelor de puscasi, care conform 
organigramei trebuiau să aibă tunuri uşoare cu ţeavă scurtă de calibru 
76 mm. Drept cel mai răspândit obuzier de divizie (muncitorul 
principal al războiului), Armata Rosie utiliza sistemul de calibru 122 
mm, al cărui proiectil depășea cu 45 la sută greutatea proiectilului 
obuzierului german de calibru 105 mm (22 kilograme vs 15 kilograme). 


Si mai sesizabilă devine superioritatea artileriei Armatei Roșii la 
nivelul următor, în corpuri si armate. În divizioanele de artilerie 
autonome atașate la formațiunile mari de infanterie ale Wehrmachtului 
erau utilizate tunuri de calibru 105 mm și aceleași obuziere de calibru 
150 mm ce se aflau și în dotarea regimentelor de artilerie ale diviziilor 
de infanterie. În etapa de pregătire de invazie în URSS a fost luată 
decizia de a include un batalion greu (12 obuziere de calibru 150 mm 
sau opt obuziere de acest calibru și patru tunuri de calibru 105 mm) în 
componenţa regimentului de artilerie al diviziilor de tancuri; pentru 
aceasta, acționând prin metoda  „anteriului lui Arvinte“, 
comandamentul Wehrmachtului a fost nevoit să desființeze 17 
batalioane de artilerie autonome. 


In ultimă instanţă (si fără a lua deocamdată în calcul așa-numita 
artilerie de „mare putere“, adică obuzierele de calibre mai mari de 200 
mm și tunurile de calibru 150 mm și de calibre mai mari) în iunie 1941 
Wehrmachtul avea în dotare, pe toate fronturile si direcţiile, 33 de 


batalioane de tunuri, 38 de obuziere si 12 asa-numite „mixte“ (8 
obuziere + 4 tunuri). In total 83 de batalioane. 


In Armata Rosie la momentul respectiv se desfásurau (färä a lua in 
calcul artileria „de mare putere“) 133 de regimente de artilerie 
autonome (94 de corp de armată, 12 de tunuri din Rezerva 
Comandamentului Suprem si 27 de obuziere din Rezerva 
Comandamentului Suprem) (3, 19, 33). Regimentele erau de 1,5 ori mai 
multe decât batalioanele germanilor! Aceste regimente aveau structuri 
diferite, dar în fond constau din trei divizii. Numărul disponibil de 
tunuri (în total 4 700) era în fond suficient pentru a le dota complet. 
Dar nimeni nu avea de gând să se oprească la cele obţinute: planul de 
producţie de armament de artilerie pentru anul 1941 aprobat pe 
7 februarie 1941 prevedea producerea a încă 2 000 de tunuri (300 de 
tunuri de calibru 107 mm, 600 de tunuri de calibru 122 mm și 1 100 de 
tunuri-obuziere de calibru 152 mm). (34) 


Superioritatea cantitativă multiplă era completată de superioritatea 


substanţială a caracteristicilor tactice și tehnice ale sistemelor de 
artilerie (vezi Tabelul 2). 


Tabelul 2 


Tun K.18 de calibru 105 mm 5 640 19,1 

Obuzier s.F.H.18 de calibru 5 510 44 13,3 
150 mm 

Tun A-19 de calibru 122 mm 7 155 25 20,4 

Tun-obuzier ML-20 de calibru 7 130 43 172 


152 mm 


Este de mirare, dar e cert — unicul sistem de artilerie a Wehrmachtului 
capabil sá tragá la distante in „raza de 20 de kilometri“ era tunul K.18 
de calibru 105 mm.******** Dar în ce priveşte greutatea proiectilului, 
acest sistem nici nu se poate compara cu cele sovietice A-19 şi ML-20. 
Cât priveşte obuzierul de bază german de calibru 150 mm, el, având 
aceeași greutate cu a proiectilului de ML-20, le era inferior tunurilor 
sovietice de corp la bătaia loviturii cu 4-7 kilometri. Această cantitate 
începe să se transforme în calitate, deoarece, în condiţiile duelului de 
artilerie (a luptei dintre baterii, în limbaj strict militar), diferența de 
bătaie a loviturii de 4-7 kilometri permite — în prezenţa „factorului 
uman“ necesar, adică a unui comandant priceput şi a unor artileristi 
instruiți — să fie lovită bateria inamicului rămânând totodată în condiţii 
de securitate relativă. Excelentele tunuri A-19 si ML-20 au rămas în 
dotarea armatei sovietice în decursul câtorva decenii după încheierea 
războiului, iar în armatele sateliților URSS — până la sfârşitul secolului 
XX. 


Pentru distrugerea construcţiilor defensive deosebit de rezistente 
(cazemate din beton armat) se preconiza utilizarea sistemelor de 
artilerie grea (artileria cu putere „mare“ și „specială“, conform 
terminologiei adoptate în URSS). Istoricii sovietici au subliniat 
neostenit că pasiunea pentru sistemele de artilerie grea demonstrează 
evident și convingător tendinţele agresive ale militarismului german. 
Tunurile enorme cu greutatea de 15-20 de tone, pe platforme grele cu 
roti ori senile sau chiar pe platforme de cale ferată, erau costisitoare, 
dar pentru Hitler, după cum se ştie, lucra toată Europa. 


Cu ajutorul acordat de „toată Europa“ (adică cu utilizarea tunurilor de 
producţie cehă si franceză) Wehrmachtul a reușit să înfiinţeze 41 de 
batalioane în dotarea cărora figurau 388 de obuziere de calibru 210 
mm******** sí 40 de tunuri grele de calibru 173 mm. În plus, au fost 
desfășurate șapte batalioane înarmate cu tunuri de calibru 150 mm 
(conform organigramei). (33) În total se adună aproape 500 de sisteme 


de artilerie grea (nu vom discuta despre piesele „exotice“ de genul 
mortierului de calibru 600 mm, deoarece ele n-au jucat un rol sesizabil 
in evenimentele din vara anului 1941). 


Pentru Stalin, Europa nu lucra, iar politica lui era, dupa cum o stiu 
bine toti, invariabil pasnicá. Ca rezultat, in iunie 1941 in Armata Rosie 
figurau 871 de obuziere de calibru 203 mm, 47 din cele mai noi 
mortiere Br-5 de calibru 280 mm si 38 de tunuri grele Br-2 de calibru 
150 mm. (3) In total (fără a lua în calcul piesele „exotice“) — 956 de 
sisteme de artilerie de calibru mare. Elementul de bazá al structurii 
erau regimentele de obuziere ale Rezervei Comandamentului Suprem 
de mare putere, cu cáte trei divizioane ín fiecare (erau douá scheme 
diferite — cäte 24 si cáte 36 de tunuri in regiment), in dotarea carora 
erau obuziere B-4 de calibru 203 mm. Erau desfásurate 33 de 
regimente de acest fel (conform altor surse — 34) si acesta era unul 
dintre putinele elemente structurale ale artileriei sovietice in care 
numărul disponibil de tunuri era sesizabil insuficient pentru 
completarea deplină conform organigramelor pe timp de război. În 
consecință, au fost nevoiţi sa se mulțumească doar cu o superioritate 
numerică dublă asupra Wehrmachtului. 


Fidelă tradiţiilor sale,******** propaganda istorică sovietică, trecând 
sub tăcere fapte reale ale superiorității artileriei sovietice, a injghebat 
un mit somptuos despre „katiusa“. În sute de cărți si articole de ziar a 
fost relatat felul în care „retrograzii“ de la Direcţia principală de 
artilerie au frânat elaborarea acestei „arme-minune“, dar adevărul a 
triumfat și, cu o zi înainte de începerea războiului, instalaţia reactivă 
de foc prin salve BM-13 a fost inclusă în dotarea armatei și pe 4 iulie 
1941 o baterie de „katiuse“ a aplicat prima lovitură nimicitoare. 
„Bateria a ras de pe faţa pământului nodul de cale ferată Orșa... 
Eficienţa de luptă a noii arme a întrecut toate așteptările... Ulterior, de 
pe acest sector al frontului hitleristii au transportat trei esaloane de 
morţi (si unde oare i-or fi dus?) şi răniţi“. lar mai apoi „hitleristii au 
încercat, dar nici până la sfârșitul războiului n-au putut să creeze ceva 
asemănător“. 


Intr-adevär, in dotarea Wehrmachtului nu era nimic asemänätor. Si nu 
întâmplător. Rachetele cu praf de pușcă le erau cunoscute chinezilor 
antici, si în cronicile medievale se întâlnesc referinţe răzlețe la 
utilizarea în timpul asediilor cetăților a câte ceva asemănător cu 
racheta. Dar pentru a transforma o petardă de Revelion într-un sistem 
de armament capabil nu numai „să-i insufle inamicului panica și 
groaza“, ci si să lichideze ţinta propusă, era necesară soluţionarea unei 
serii de probleme tehnico-stiintifice complicate. Prima era alegerea 
modalităţii de stabilizare a traiectoriei de zbor a rachetei. 


Proiectantii rachetelor necontrolabile sovietice au optat pentru 
stabilizare aerodinamică. Tocmai cea care este utilizată cu succes în 
arta militară, începând cu săgeata cu pene pentru arc sau arbaletă. E 
simplu, ieftin, dar pentru stabilizarea eficientă este necesară o viteză de 
zbor destul de mare (forţele aerodinamice depind de pătratul vitezei 
fluxului de aer). Proiectilul-rachetă de calibru 82 mm (RS-82) cu 
stabilizare aerodinamică a fost proiectat şi aplicat cu succes de aviația 
de luptă sovietică încă începând cu luptele de la Halhin Göl. Pentru 
aviaţie era o soluţie cu dublă reușită. În primul rând, înainte de 
momentul lansării, racheta se mișcă deja în raport cu mediul aerian cu 
viteza de 100-120 de metri pe secundă. În al doilea rând, „totul se 
cunoaște prin comparaţie“ — pe fundalul armamentului de foc de pe 
avioanele de atunci (mitraliere cu calibru de pușcă și tunuri uşoare de 
calibru 20 mm), RS-82 era un instrument nemaipomenit de puternic de 
sprijin de foc al trupelor terestre. 


Tentativele de a utiliza aceleaşi abordări pentru elaborarea unui sistem 
terestru de artilerie reactivă duceau inevitabil în impas. Ca în 
momentul lansării de pe elementele directoare racheta să aibă o viteză 
suficientă, acestea erau făcute lungi (cel puţin 5 metri), fapt ce mărea 
gabaritele si greutatea instalaţiei (instalaţia de lansare a „katiusei“ — 
bineînţeles, fără a lua în calcul greutatea automobilului — cântărea 
2 200-2 300 de kilograme), iar în structura greutăţii rachetei cea mai 
mare parte îi revenea motorului de susținere. Dar și cu aceste eforturi 
şi cheltuieli, devierea proiectilelor-rachetă era imensă (conform 
tabelelor din anul 1942, la bătaia de 3 000 de metri devierea laterală 
era de 51 de metri, iar cea directă — de 257 de metri). 


Inginerii germani care deveniseră la sfârşitul anilor 1930 lideri 
mondiali absoluti în domeniul construcţiei rachetelor au optat pentru o 
altă cale. Proiectilele reactive ale armatei germane erau stabilizate de 
rotația asigurată de scurgerea gazelor incandescente printr-un sistem 
de duze instalate într-un anumit unghi fata de axa longitudinală a 
proiectilului. Această modalitate de stabilizare asigura o concentrare 
incomparabil mai mare a tirului; pentru proiectilul fără ampenaj care 
se rotește, viteza la lansarea de pe elementul director aproape că nu 
influenţează stabilitatea traiectoriei. Factorul acesta a permis 
confecționarea unui proiectil cu viteză mică, în care majoritatea 
greutăţii îi revenea ogivei, ce lovea în inamic; iar elementele directoare 
puteau să fie foarte scurte şi ușoare. 


A căpătat cea mai mare răspândire instalaţia de lansare cu șase ţevi 
pentru rachete de calibru 150 mm (în literatura sovietică și rusă 
numită deseori „aruncător de mine cu șase ţevi“, ceea ce este incorect 
tehnic), care în poziție de mars cântărea doar 515 kilograme, putea sa 
fie remorcată de orice automobil, de atelaje de cai, deplasată pe câmp 
trasă şi împinsă de servanti. Principiul stabilizării prin rotaţie, ce nu 
necesita o viteză mare de zbor a proiectilului, a permis să se treacă de 
la rachete de calibru 150 la cele de calibre mai mari, de 280 si de 320 
mm. Ogiva primei dintre acestea era încărcată cu 45 de kilograme de 
substanţe explozibile (de zece ori mai multe decât proiectilul de calibru 
132 mm al „katiusei“) si când lovea ţinta distrugea o casa de cărămidă; 
racheta de calibru 320 mm era încărcată cu 50 de kilograme de soluţie 
inflamabilă, capabilă să genereze pe o suprafaţă de 200 de metri pătraţi 
un incendiu cu înălțimea flăcării de până la doi metri. 


Astfel, germanii au reușit să construiască un sistem de armament foarte 
eficient, ce și-a ocupat „nisa“ specifică: o instalaţie ușoară, ieftină, mobilă, 
capabilă la o bătaie mică a tirului să aplice lovituri comparabile cu cele ale 
artileriei de mare putere. Bilanţul definitiv al competiţiei dintre constructori 
a fost făcut de practica aplicării în luptă: în anul 1943 în URSS au început 
lucrările de modernizare a proiectilului reactiv al „katiușei“ cu utilizarea 
rotirii proiectilului prin scurgeri de gaze prin duze amplasate pieziș. 
Sistemele BM-14 și BM-24 intrate la începutul anilor 1950 în dotarea 


armatei sovietice utilizau proiectile reactive rotative fárá ampenaj, care 
practic repetau solutiile tehnice principale ale inginerilor germani. 


Sistemul „Nebelwerfer“******** a intrat în dotarea Wehrmachtului în 
anul 1940. În iunie 1941, când la Moscova abia erau semnate hârtiile cu 
privire la intrarea „katiușei“ în dotarea armatei, în componenţa 
Wehrmachtului figurau 18 batalioane de aruncătoare de mine reactive 
(câte 18 instalaţii de lansare în fiecare); ele au luat parte la lupte chiar 
din primele ore ale invaziei în URSS. 


Munitiile trebuie recunoscute drept cele mai importante elemente ale 
utilajului artileriei. În ultimă instanță, proiectilul (mina) este acea 
„încărcătură utilă“, pentru al cărei transport până la ţintă 
funcţionează întregul ansamblu complex și enorm constituit din 
oameni, tunuri, tractoare de artilerie, camioane, linii de transmisiuni, 
avioane de reglare a tirului etc. În al Doilea Război Mondial precizia 
deficitară a tirului era compensată de consumul enorm de muniții 
(pentru distrugerea unui cuib de mitralieră conform normativelor se 
preconiza să fie utilizate 60-80 de proiectile). Ca rezultat, chiar și la cea 
mai simplă caracteristică — greutatea totală — proiectilele de artilerie 
depășeau cu mult arma cu ajutorul căreia erau trimise pe capul 
dușmanului. 


Astfel, munitiile stabilite de ordinul Comisariatului Poporului al 
Apărării nr. 0182 (în virtutea unei ironii stranii a istoriei acest ordin a 
fost semnat pe 9 mai 1941) pentru cel mai abundent obuzier al Armatei 
Roșii — cel de calibru 122 mm - erau 60 de proiectile. Ţinând cont de 
greutatea proiectilului, de încărcătură și de ambalaj (lada cu obuze), 
greutatea totală a unui set de muniții (circa 2,5 tone) era un pic mai 
mare decât greutatea obuzierului însuși. Însă n-ai să lupti mult timp cu 
un singur set de muniții. De regulă, pentru efectuarea unei operațiuni 
ofensive (cu durata probabilă de 15-20 de zile) era planificat un 
consum de muniții de 4-5 seturi,******** astfel încât greutatea 
munițiilor utilizate în decursul unei operaţiuni era de multe ori mai 
mare decât greutatea tunurilor. În anul 1941 Wehrmachtul a utilizat pe 
frontul de est circa 580 de kilotone de muniții de toate tipurile, ceea ce 


depäseste aproximativ de 15 ori greutatea totalá a tuturor sistemelor de 
artilerie ce functionau pe front. 


Conform condiţiilor Tratatului de pace de la Versailles, ţările 
victorioase i-au impus Germaniei limite dure: ea avea dreptul să aibă 
în dotarea Reichswehrului câte 1 000 de proiectile de artilerie pentru 
fiecare dintre cele 204 tunuri de calibru 75 mm și câte 800 pentru 
fiecare dintre cele 84 de obuziere de calibru 105 mm. În total, 217 000 
de proiectile. O cantitate mizerabilă de tunuri si de muniții în 
comparaţie cu armatele marilor puteri. În anul 1935, când Hitler a 
anunţat ieșirea Germaniei din condiţiile Tratatului de la Versailles — 
până la începerea războiului mondial rămâneau patru ani și ceva. 
Istoria i-a pus lui Hitler puţin timp la dispoziţie, iar natura — si mai 
puţine resurse de materie primă (după cum se știe, Germania stătea 
prost cu producţia de cupru, plumb, staniu, salpetru). Uniunea 
Sovietică se afla într-o situaţie incomparabil mai bună: cu atât mai 
semnificativă este diferenţa dintre priorităţile cu care cele două 
dictaturi totalitare se pregăteau de război (vezi Tabelele 1, 3, 4). 


Tabelul 3 


Aruncătoare de mine de 81 mm (82 mm, 107 mm) 12,7 12,1 
Tunuri de câmp de 75 mm (76 mm) 8,0 16,4 
Obuziere de 105 mm (122 mm) 25,8 6,7 
Obuziere de 150 mm (152 mm) s. a. 7,1 4,6 


Tabelul 4 


Aruncátoare de mine de 81 mm (82 mm, 107mm) 1100 600 
Tunuri de câmp de 75 mm (76 mm) 1900 1100 

Obuziere de 105 mm (122 mm) 3 650 800 

Obuziere de 150 mm (152 mm) s. a. 1 900 717 


Dupá cum vedem, situatia este destul de paradoxalä. Fiindu-i cu mult 
superioarä Wehrmachtului in ce priveste numärul tunurilor de toate 
calibrele de bază, Armata Rosie îi era inferioară în ce privește numărul 
total de muniții acumulate (în iunie 1941 Germania avea circa 740 de 
kilotone de proiectile pentru artileria cu ţeavă de calibre medii, iar 
Uniunea Sovietică — 450 de kilotone) si în ce privește numărul de 
proiectile pentru o gură de foc. De altfel, cel de-al doilea indicativ 
denotă o disproportie multiplă a resurselor ambelor parti. 


Nu întâmplător sunt utilizate cuvintele „disproportie a resurselor“ in 
locul cuvântului „superioritate“. Multe proiectile pentru o gură de foc 
nu e nici bine, nici rău; sunt diferite abordări ale planificării războiului. 
Câteva mii de proiectile pentru un tun permit să se lupte îndelung, 
efectuând o operaţiune după alta. Numărul mare al „gurilor de foc“ cu 
un număr mic de proiectile pentru fiecare dintre ele denotă capacitatea 
aplicării unei singure lovituri simple, dar zdrobitoare. Hitler, după cum 
se ştie, isi pregătea armata de un Blitzkrieg, un război „fulger“. Dar 
pentru ce — judecând după cifrele din tabelul 4 — se pregătea Stalin? 


De fapt, criteriul cel mai sigur de apreciere a cantităţii munițiilor 
acumulate nu va fi comparatia dintre numărul proiectilelor și numărul 
gurilor de foc, ci raportarea lui la sarcinile trasate. De exemplu, 
conform normativelor stabilite la sfârșitul războiului pe baza 
experienţei practice (aceste normative depășeau de multe ori 
preconizările antebelice) pentru distrugerea tuturor mijloacelor de foc 
ale unei divizii de infanterie a Wehrmachtului trebuiau consumate 
50 000 de proiectile de obuzier de calibru 122 mm. lar la începutul 
războiului nemijlocit, în cele cinci districte vestice de frontieră (fără a 
lua în calcul rezervele destinate lor de la centru) erau concentrate 3,38 
milioane de proiectile******** de obuzier de calibru 122 mm (în medie 
câte 10 seturi de muniții pentru un tun). Astfel, rezerva de proiectile 
existentă trebuia să fie mai mult decât suficientă pentru a zdrobi 60 de 
divizii, adică jumătate din armata germană invadatoare. 


Cea de-a doua jumátate a armatei n-ar fi avut parte de o soarta mai 
bună - în afară de cele 3,38 milioane de proiectile de calibru 122 mm in 
districtele de vest erau acumulate si 2,79 milioane de proiectile cu mult 
mai puternice pentru obuzierele de calibru 152 mm si obuziere-tunuri. 
Si pentru „curăţarea definitivă a teritoriului“ — încă 7,2 milioane de 
proiectile de calibru 76 mm pentru tunuri de regiment, de munte şi de 
divizie. lar dacă nici astea n-ar fi fost suficiente, mai erau 6,1 milioane 
de proiectile pentru aruncătoare de mine de calibru 82 mm. 


N-au fost date uitării nici tancurile inamicului. În total, în cele cinci 
districte de frontieră de vest figurau 6 870 de tunuri de calibru 45 mm 
(conform altor surse — 7 520) fiecare fiind aprovizionat în medie cu 373 
de proiectile perforante; această cifră varia între 149 în Districtul 
Odessa și 606 în Districtul de Vest. Dacă luăm în calcul doar cifrele 
minime (fără a ţine socoteală de Districtele Leningrad și Odessa), în 
dimineaţa de 22 iunie 1941 pentru lupta cu trei mii de tancuri germane 
erau pregătite 2,3 milioane de proiectile perforante de calibru 45 mm. În 
medie câte 700 la un tanc. 


Merită atenţia cea mai minuțioasă şi cele 234 000 de proiectile pentru 
obuzierul B-4 de calibru 203 mm aduse în districtele de frontieră. În 
anul 1944, în cadrul operaţiunilor sale ofensive la scară grandioasă, 
Armata Roșie a utilizat „doar“ 168 de proiectile de acest fel. De 1,5 ori 
mai puţine. Obuzierul de calibru 203 mm lansa proiectilul de 100 de 
kilograme la distanţa de 18 kilometri si era destinat distrugerii unor 
instalaţii de fortificare deosebit de trainice (un proiectil special care 
perfora betonul străpungea pereţi de cazemată cu grosimea de 1,5 
metri). Existenţa unor munți ciclopici de proiectile ce perforau betonul 
în districtele de frontieră (câte 12 seturi de muniţie pentru fiecare tun) 
mărturisea tacit, dar ferm că intenţiile tovarăşului Stalin erau extrem 
de serioase... 


Totuși, în procesul de aprovizionare a Armatei Roșii cu muniții au fost 
comise și greşeli grave, dintre care una nu poate fi explicată prin 
argumente raţionale: la trupe erau puţine proiectile perforante pentru 
tunul de calibru 76 mm. Doar 132 000. Numărul insuficient al 
proiectilelor perforante de calibru 76 mm a depreciat într-o măsură 


semnificativa doua avantaje tehnico-militare ale Armatei Rosii: 
prezenta in dotarea diviziei de puscasi a 16 tunuri cu tevi lungi capabile 
sa perforeze blindajul din fatá al oricárui tanc german si prezenta unei 
arme aproape similare „de trei țoli“ pe tancurile de tip nou (1534 si KV). 
In lipsa proiectilelor perforante, cele mai noi tancuri sovietice 
„coborau“ la nivelul tancului german Pz-IV cu teava scurtä — un 
„chistoc“ de calibru 75 mm. 


Si asta, bineínteles, nu e bine. Însă cuvântul „puţine“ necesita 
întotdeauna precizări — puţine în comparaţie cu ce? Proiectilele 
perforante de calibru 76 mm erau foarte puţine în comparaţie cu 
posibilităţile reale ale economiei sovietice, care au permis acumularea 
până în iunie 1941 a 12 milioane de proiectile perforante de calibru 45 
mm, 16 milioane de proiectile brizante-explozive de calibru 76 mm si a 
milioane de proiectile antiaeriene (adică cu mult mai complicate și mai 
costisitoare). La vederea acestor cifre este greu de înţeles ce a împiedicat 
organizarea producerii în masă a proiectilelor perforante de calibru 76 
mm. Timp era destul: tancurile T-34 si KV fuseseră luate în dotarea 
Armatei Roşii pe 19 decembrie 1939; tunul de divizie F-22 de calibru 76 
mm şi mai devreme, în anul 1936. 


Tabloul devine mai putin disperat cand comparăm numărul 
proiectilelor perforante cu sarcina pentru care sunt utilizate. Cu 
proiectilele perforante nu se trage „pe suprafeţe“, nu se fac baraje de 
artilerie, ele nu trebuie consumate neapărat cu milioanele. În situaţia 
duelului dintre tanc si tun, tunul pur si simplu nu reuseste să tragă de 
multe ori. Conform datelor de pe 22 iunie 1941, în componenţa armatei 
germane invadatoare erau vreo 1 400 de ţinte pentru care merita să fie 
utilizat un proiectil de trei țoli (strict vorbind, erau si mai puţine, 
deoarece printre tancurile medii Pz-IV incluse în această cifră era un 
anumit număr de mașini din serii mai vechi cu blindajul din fata cu 
grosimea de 30 mm). Impärtind numărul proiectilelor realmente 
existente la acest număr, obținem un rezultat impresionant: 95 de 
proiectile perforante de calibru 76 mm la un tanc mediu german sau la 
un autotun cu blindajul din fata fortificat. lar asta nu mai e nicidecum 
puţin! 


Da, desigur, războiul nu e o pasientá si la război nu poti să-l rogi pe 
inamic sa-si aduca tancurile medii mai aproape de pozitiile de foc ale 
tunurilor de divizie cu calibru de 76 mm, iar masinile mai märunte cu 
blindaj subtire mai aproape de tunurile antitanc de calibru 45 mm. Dar 
chiar daca circumstantele luptei aveau sá oblige sá cheltuie deficitarele 
proiectile perforante de calibru 76 mm pentru orice maşină blindată cu 
şenile apărută în vizor (iar Wehrmachtul avea pe frontul de est cel mult 
4 000 de astfel de mașini, inclusiv tanchete cu mitraliere şi autotunuri 
ușoare), şi în acest caz, din punct de vedere pur aritmetic, trupele 
Armatei Roșii dispuneau de 33 de proiectile pentru o ţintă. Cu condiţia 
utilizării cu pricepere, cât se poate de suficient pentru lovire garantată. 


Toată aritmetica aceasta incontestabilă nu ia în calcul, din păcate, 
principalul — „factorul uman“ —, care s-a manifestat în felul în care au 
fost distribuite și utilizate resursele disponibile. Cu două luni înainte de 
începerea războiului, pe 24 aprilie 1941, adjunctul comisarului 
poporului al apărării, șeful Direcţiei Principale pentru Artilerie, 
mareșalul Kulik, a expediat în districtele de frontieră de vest telegrame 
cu următorul conţinut: „proiectilele perforante de calibru 78 mm să fie 
trimise în trupe conform următorului calcul: pentru fiecare tun din 
diviziile de pușcași — 6, în diviziile de cavalerie — 12, în diviziile 
motorizate — 12, în zonele fortificate — 12, în trenurile blindate — 10, 
pentru tunurile din cazemate — 20, pentru cele din caponiere — 10, pe 
tancurile KV-25, pe tancurile T-34 — 13“. (35) Urmează încă o frază, 
foarte interesantă: „Calculul a fost făcut pentru efectivul de luptă la 
1.1.42, pornind de la existenţa de facto a proiectilelor perforante de pe 
1.7.41“. Adică, a fost luat în calcul numărul real al proiectilelor 
perforante (cu o mică marjă de eroare ţinând de diferenţa dintre datele 
de 24 aprilie și 1 iulie), dar „gurile de foc“ luate în calcul au fost cu mult 
mai multe („pentru efectivul de luptă la 1.1.42“). 


Pentru a încărca 25 de proiectile perforante în fiecare tanc greu KV și 
încă 13 în fiecare tanc T-34 era nevoie (luând în calcul doar districtele 
de vest) de 27 000 de proiectile perforante de calibru 76 mm; exact o 
cincime din resursele de proiectile existente. Ce probleme puteau să 
apară în procesul de executare a ordinului mareșalului și adjunctului 
comisarului poporului al apărării? Din păcate, stăpânirea „factorului 
uman“ sovietic s-a dovedit imposibilă. 


Pe 16 mai 1941 același maresal Kulik îi expediazá la Minsk şefului 
artileriei Districtului Militar Special de Vest următoarea telegramă: 
„Propun imediat, cu transport operativ în afara planului obișnuit de 
transport, să trimiteţi proiectilele perforante la trupe, în primul rând la 
diviziile de tancuri“. A trecut o lună și încă patru zile. Pe 20 iunie, la ora 
15.30, mareșalul Kulik expediază încă o telegramă (cu numărul 1543) la 
Minsk: „Conform raportului unui comandant de brigadă de artilerie 
antitanc districtul nu-i furnizează brigăzii setul de luptă de proiectile de 
artilerie. Propun să le furnizaţi imediat tuturor brigăzilor de artilerie 
antitanc setul de luptă, inclusiv proiectilele perforante ce li se cuvin. 
Telegrafiati pe 21 iunie dispoziţia Dvs. si explicaţia cauzei inadmisibilei 
tărăgănări a livrării seturilor de luptă“. (36) 


Peste două zile a început războiul. Era prea târziu să telegrafieze ca să 
explice cauzele... 


Regiuni fortificate 


Există un anumit set de „fapte“, între ghilimele, ce îi sunt cunoscute în 
tara noastră oricărei persoane care se interesează măcar într-o măsură 
minimă de istoria Marelui Război pentru Apărarea Patriei. O puşcă la 
trei ostași, avioane de vânătoare sovietice din placaj, tancuri învechite 
iremediabil... În aceeași serie se înscrie și legenda despre faptul că în 
ajunul războiului linia fortificațiilor de-a lungul „frontierei vechi“ a fost 
aruncată în aer, iar lângă noua frontieră nu s-a reușit din lipsă de timp 
să se construiască nimic ca lumea. După cum i se și cuvine oricărui mit, 
aceste poveşti răspund unei anumite necesități psihologice importante a 
societății — în cazul acesta dau o explicaţie neîmpovărătoare pentru 
mândria naţională a velicorusilor în privinţa cauzelor teribilei 
catastrofe militare din vara anului 1941. La fel ca orice mit, și acesta își 
trăiește propria viata, fără să ceară confirmari documentare și fara sa 
se diminueze câtuși de puţin după confruntarea cu fapte reale. 


Si totuși, povestea despre „au aruncat în aer acolo, n-au construit aici“ 
se deosebește principial de alte scorneli premeditat false aidoma ei. 
Numărul puștilor și al tunurilor antitanc în Armata Roșie este o 


oarecare abstractie, e imposibil sa pipai cu mäna aceastá cantitate; 
cititorul este nevoit fie sa creadä ce spun distinsii savanti de pe ecranul 
televiziunii de stat, fie sá-si cheltuiasca banii proprii si concediul legal 
pentru a ajunge si a lucra in arhivele din capitalá (lucru pe care nu-l va 
face nici un om normal). In schimb, „cazematele neconstruite până la 
capăt“ există în realitate. Da, le-au aruncat în aer germanii, le-au 
aruncat în aer sovieticii, au încercat să le distrugă în anii 1940 şi 1950, 
dar au fost construite atât de multe și atât de durabil, încât s-au păstrat 
foarte multe până în zilele noastre. Ele pot fi văzute, pipăite, oamenii 
pot să intre în ele. Si în tara noastră, si în Polonia (mare parte a 
regiunilor fortificate ale Districtului Militar Special de Vest au rămas 
după război pe teritoriul restituit Poloniei) există numeroase asociaţii de 
„exploratori“ care au cercetat aproape fiecare cazemată; există în 
internet site-uri specializate în care sunt plasate sute, dacă nu chiar mii 
de fotografii. Dar mitul îşi trăieşte propria viata... 


În limbaj militar sovietic termenul „regiune fortificată“ desemna două 
noțiuni: si regiunea din teritoriu utilată cu un sistem de fortificații 
defensive, dintre care principalele erau puncte de foc de lungă durată 
protejate de beton armat (cazemate), și unitatea militară ce se află în 
aceste fortificaţii și luptă sub protecţia lor. Fortificațiile sunt defensive, 
subunitățile militare din regiunea fortificată ocupă poziţii în defensivă si 
poartă o luptă defensivă, însă faptele acestea nu au nimic de a face cu 
alegerea strategiei ofensive sau defensive. Exact la fel cum tunurile 
antitanc si armele de apărare antiaeriană (mitraliere și tunuri 
antiaeriene) îi sunt absolut necesare armatei aflate în ofensivă, regiunile 
fortificate isi joacă rolul important în timpul operaţiunii ofensive. 
Lucrul acesta este spus direct si cu certitudine în Regulamentul de 
Campanie al Armatei Roșii: „Imobilizând inamicul pe tot frontul său, 
ele creează posibilitatea de a concentra forţe și mijloace mari pentru a-i 
aplica dusmanului lovituri zdrobitoare pe alte direcţii“ (Regulamentul 
de Campanie 39, capitolul 2, pagina 33). 


Baza artei militare este principiul concentrării. „Nu poţi sa fii la fel de 
puternic pretutindeni“, afirmă cu rigidul laconism militar partea a 11-a 
a aceluiaşi Regulament de Campanie. „Partea covârșitoare a forţelor si 
mijloacelor trebuie să fie aplicată în lupta ofensivă pe direcţia loviturii 


principale.“ E usor de spus, dar mai greu de fäcut. Concentränd cea mai 
mare parte a fortelor pe fásia ingustá a ofensivei noi, slabim inevitabil 
vaste sectoare vecine. Si dacă inamicul nu este fricos și nici prost — dar 
tocmai pentru cazurile de confruntare cu astfel de inamici sunt 
elaborate regulamentele militare -, el va încerca să aplice o 
contralovitură asupra sectorului slăbit al frontului nostru. În această 
situație rolul și importanţa regiunii fortificate sunt greu de 
supraestimat. 


Harta-schemä făcută pe baza hărţii reale semnate pe 6 aprilie 1941 de 
adjunctul șefului Direcţiei Operative a Marelui Stat Major, generalul- 
maior Anisimov (Arhiva Centrală a Ministerului Apărării, f. 16, inv. 
2951, d. 244), arată felul în care se planifica aplicarea în practică a 
acestei teorii. Se vede clar cum breșa periculoasă dintre flancurile celor 
două grupări de șoc ale Frontului Sud-Vest (Armata V, ce înainta pe 
linia Kovel-Helm-Lublin si Armata VI ce înainta pe linia Lvov- 
Bilgorai-Liublin) este acoperită de trei regiuni fortificate: Vladimir- 
Volin (Regiunea Fortificată nr. 2), Strumilov (RF nr. 4) si Rava-Ruska 
(RF nr. 6). In „värful“ nordic al inträndului de la Lvov, unde se 
desfásoará gruparea principalá de soc a frontului, nu sunt regiuni 
fortificate. 


Flancul de sud al gruparii de soc este acoperit de Regiunea Fortificatá 
Peremisl (RE nr. 8). Mai la sud, in susul räului San, frontiera trece peste 
lanturile ínalte ale Muntilor Carpati, peste care nu puteau sá treacá 
mase mari de trupe. Mai la nord de Kovel, teritoriul Districtului Militar 
Special Kiev este acoperit ín mod natural de un masiv de netrecut de 
pădure mlăștinoasă (Polesia ucraineană), dar si acest sector s-a decis sá 
fie întărit cu fortificațiile Regiunii Fortificate Kovel, dar în iunie 1941 
construcţia fortificațiilor era abia la început. 

Fig. 1. Regiunea Fortificatá Kiev 


Schema arată clar încă o particularitate a regiunilor fortificate din 
secolul XX — spre deosebire de Marele Zid Chinezesc, ele nu erau unite 
într-o linie neîntreruptă şi acopereau doar o mică parte a liniei de 
frontieră. lar dacă vom trece de la schema simplificată la harta 
topografică militară, se va vedea că și în interiorul regiunii fortificate nu 
e nimic ce ar semana cu un lant compact de cazemate. Fortificațiile sunt 
concentrate în câteva grupuri, numite cât se poate de precis „noduri de 
apărare“. În fiecare din aceste noduri erau câte 10 și mai multe 
cazemate (în RF Rava-Ruska erau noduri de apărare cu 17 cazemate, în 
componenţa RF Brest în preajma satului Semeatice era un nod de 
apărare cu 20 de cazemate). În ultimă instanţă, fiecare nod de apărare 
devenea un fel de cetate medievală, numai că „zidurile“ nu-i erau din 
piatră, ci din plumb — nu te puteai apropia de nici o cazemată fără a 
ajunge sub rafale din cazemate vecine. 


Aceste „cetăţi“ erau construite în aceleași locuri în care erau plasate și 
cetățile din vremurile străvechi — lângă drumuri, lângă poduri si lângă 
vaduri. Armatele din al Doilea Război Mondial depindeau mai mult 
decât armatele de mai înainte si cele de mai apoi de drumuri — ele aveau 
nevoie de transportul unor cantități enorme de mijloace materiale (în 
primul rând artilerie si muniții) si încă nu se dotaseră cu transportoare 
4 x 4 cu șenile și cu elicoptere. Nodurile de apărare puternice ale 
regiunilor fortificate „încuiau“ principalele artere de 
transport,******** fapt care oprea înaintarea armatei inamice; în afara 
drumurilor, prin trecători din munţi si pe poteci de pădure putea să 
treacă un grup de cercetasi-diversionisti, dar nu o divizie a 
Wehrmachtului. 


În RF Rava-Ruska pe 90 de kilometri de front se planifica să fie 
construite 13 astfel de noduri-cetäti, în RF Brest — 10. Si aceste cifre 
sunt foarte modeste. Pe flancul drept (de nord) al Districtului Militar 
Special de Vest, în zona presupusei defensive (trebuia să înainteze 
asupra Varșoviei și Lublinului gruparea de şoc a frontului, concentrată 
pe flancul lui stâng) se construiau Regiunea Fortificată Osovet (22 de 
noduri de apărare cu câte 27 de cazemate în medie în fiecare din ele) și 
Regiunea Fortificată Grodno (28 de noduri, 606 de cazemate). (37) 


Pe teritoriul Lituaniei, in componenta celor patru regiuni fortificate 
(Telsiai, Siauliai, Kaunas, Alytus) se preconiza sá fie construite 1 641 de 
cazemate — de opt (!) ori mai multe decât erau pe celebra Linie 
Mannerheim. Ín total, sistemul de regiuni fortificate de-a lungul noii 
frontiere de la Marea Balticá pana la Marea Neagrä trebuia sá aibá vreo 
5 000 de cazemate (diferite surse dau cifre íntre 4 737 si 5 807; acest 
decalaj se explicá prin faptul cá programul constructiei era mereu 
extins, erau luate decizii cu privire la înfiinţarea unor noi si noi regiuni 
fortificate). 


În aprilie 1941, odată cu venirea căldurii de primăvară, muncile de 
construcţie a regiunilor fortificate au trecut în stadiul muncii în asalt zi 
şi noapte. În afară de unităţile militare de construcţii și inevitabilii 
deţinuţi, au fost implicaţi zeci de mii de locuitori din partea locului; apoi 
şi acest număr de muncitori a părut mic și la șantiere au fost trimise 
câteva batalioane de puscasi din fiecare divizie din district. De la 
Moscova erau expediate una după alta telegrame amenințătoare, ce 
dădeau bice ritmului dement și fără stimulare al construcţiei (astfel, în 
Districtul Militar Special de Vest, în două luni de primăvară ale anului 
1941 au fost betonate 217 fortificaţii, adică 128 la sută fata de planul 
iniţial). Dacă judecăm după documentele disponibile (Arhiva Centrală a 
Ministerului Apărării, F. 8, inv. 3408, ff. 19-21, telegramele expediate de 
la Marele Stat Major), în ultimele zile de pace conducerea militară 
supremă îndeplinea funcţiile unei direcţii ale unui enorm trust de 
construcții; tema principală a corespondenţei viza cimentul, armătura, 
procentele realizării planului... 


Câte cazemate au reușit să construiască lângă frontiera nouă? Nimeni 
nu cunoaște răspunsul exact (inclusiv pentru că o mulțime de fortificații 
au fost într-adevăr construite, dar nu au fost luate în primire cu acte în 
regulă de comanditar, iar ultimele rapoarte antebelice sunt datate, de 
regulă, cu ziua de 1 iunie). Totodata, există o sumedenie de variante de 
răspuns. Cel mai „incorect“ (cel care recunoaște numărul enorm de 
fortificaţii construite) răspuns este dat de mareșalul Jukov în celebra sa 
carte Amintiri și reflecţii: „Până la începutul războiului am reușit să 
construim circa 2 500 de fortificaţii din beton armat, dintre care 1 000 
erau înarmate cu artileria regiunilor fortificate, iar celelalte 1 500 — 
doar cu mitraliere“. (39) Cartea de memorii a lui Jukov este una dintre 


cele mai citite cárti despre istoria Marelui Rázboi pentru Apárarea 
Patriei, a fost reeditatá de 12 ori, cu un tiraj de peste un milion de 
exemplare; multi dintre cei care cred in descántecul „N-am reusit sá 
construim nimic la frontiera nouă“ au citit aceste cuvinte (sau cel puţin 
le-au văzut cu ochii lor). De fapt, ce să-i ceri publicului larg, când unii 
doctori în istorie literalmente în alineate succesive ale aceluiași articol 
citează și cele 2 500 de cazemate ale lui Jukov, și cifrele de trei ori mai 
mici cunoscute specialiștilor. (40) 


Estimările modeste sunt următoarele: în trei districte (Baltic, de Vest şi 
Kiev) au fost construite peste 800 de cazemate, dintre ele vreo 550 au 
fost dotate cu armament si sisteme speciale. Drept cel mai veridic, în 
opinia mea, trebuie considerat raportul pregătit în februarie 1942 de 
statul major al Comandamentului Suprem al trupelor terestre ale 
Germaniei: după ce au studiat în decurs de mai multe luni teritoriul 
cucerit, germanii au descoperit 1 113 cazemate pe Linia Molotov lângă 
frontiera nouă (adică acolo unde „n-au reușit să construiască nimic“) și 
3 096 de cazemate pe Linia Stalin (adică acolo unde „au aruncat totul în 
aer“). (41) 


O mie la frontiera nouă. Trei mii la cea veche. Sunt multe? Totul se 
cunoaşte prin comparaţie. În componența Liniei Mannerheim erau 
circa 200 de cazemate. De cinci ori mai puţine decât pe Linia Molotov. 
De fapt, această diferenţă cantitativă nu reflectă nici măcar în cea mai 
mică măsură principalul — diferenţa majoră dintre nivelul tehnic al 
fortificațiilor finlandeze si cel al noilor fortificaţii sovietice. 


„Generalii se pregătesc de războiul trecut.“ Acest aforism i se potriveşte 
cât se poate de bine felului în care a fost construită Linia Mannerheim. 
În prima jumătate a anilor 1920 au fost construite 120 de cazemate. 
Fiecare era un sopron scund din beton armat cu o gaură în perete. Din 
gaură ieșea ţeava unei mitraliere grele (în ambrazuri lipseau si cele mai 
simple clapete blindate). Se presupunea că funinginea prafului de puşcă 
avea să fie eliminată pe cale naturală, prin gaura ambrazurii şi zăbrelele 
de la ușa de intrare. Din cauza sărăciei lucii a tinerei republici 
finlandeze cazematele au fost construite din beton de marca 350-450 
(Standardele sovietice impuneau utilizarea la construcţia fortificațiilor a 


betonului de marca 750 si mai sus) si cu „armătură elastică“, adică in 
locul armăturii trainice din bare era utilizată sârmă; ca rezultat, în 
decursul luptelor de spargere a Liniei Mannerheim unele cazemate au 
fost distruse de proiectilele obuzierelor de divizie de calibru 152 mm. De 
acest nivel „de sopron si de grotă“ erau vreo jumătate din toate 
cazematele Liniei Mannerheim. Dar și acestea erau considerate un 
obstacol suficient să oprească ofensiva infanteriei și a cavaleriei 
inamicului. 


Cazematele finlandeze din transa a doua a construcţiei erau substanţial 
mai bune: din beton normal, 2-3 mitraliere, clapete la ambrazuri si 
chiar şi o astfel de minune a tehnicii precum instalaţia de ventilare cu 
acţionare manuală. În sfârșit, în anii 1937-1939 au fost construite câteva 
(diferite izvoare dau diferite cifre — între cinci si opt) forturi mari (asa- 
numitele „ambrazuri de milioane“), în fiecare fiind amplasate câteva 
mitraliere și un tun sau două. Cam de același nivel (sau un pic mai înalt) 
erau si cazematele sovietice de pe Linia Stalin, doar numărul lor era 
diferit: astfel, de exemplu, în componenţa Regiunii Fortificate Leticevo 
erau 363 de cazemate, iar în componenţa celei de la Korosten — 455. 


Practica operaţiunilor militare din primul an al celui de-al Doilea 
Război Mondial a arătat că aceste cazemate puteau fi scoase din luptă 
destul de repede de artileria, tancurile şi aviația atacatorilor. Lecţia a 
fost însușită. Regiunile fortificate de-a lungul frontierei noi a URSS, a 
căror construcţie a început în vara anului 1940, erau edificate pe o cu 
totul altă bază tehnică; cazematele noii generaţii se asemănau cu 
predecesoarele la fel cum un automobil modern de mare tonaj se 
aseamănă cu o căruţă ţărănească. 


O construcţie de proporţii mari, de formă complexă cu un etaj subteran 
(uneori cu două). Pereţii și planseele cu grosimea de cel puţin doi metri 
rezistau (după cum a fost confirmat realmente în iunie 1941) loviturilor 
izolate ale proiectilelor perforante ale obuzierului de calibru 210 mm. 
Aşa-numitul perete „de câmp“ (ce dă spre câmpul de luptă) era un 
perete orb, fără nici un orificiu, ambrazurile pentru focul de flanc se 
aflau în pereţii laterali ai cazematei; ele nu sunt văzute de atacatori și 
este imposibil să fie distruse de tirul de la distanță al artileriei. În 
ambrazură sunt zidite chesoane turnate blindate ce rezistă la lovitura în 


plin a unui proiectil de tun antitanc; in interiorul chesonului, intr-o 
instalatie sfericá inchisá ermetic se aflá un tun de calibru 45 mm cuplat 
cu o mitralierá sau cu un tun de tanc de calibru 76 mm. De regula, ín 
cazematá erau un tun si douá mitraliere (desi erau si fortificatii cu cáte 
5-6 ambrazuri). Periscoape, instalatie de filtrare si ventilare, legáturá 
radio si telefonică, adăposturi subterane pentru garnizoană. Asa era o 
cazemată amenajată complet de pe Linia Molotov, dar chiar și fără o 
mare parte a tehnicii speciale, chiar și la etapa încheierii construcţiei 
buncărului de beton, el îi asigura garnizoanei o protecţie mai bună decât 
cazemata-tip de pe Linia Mannerheim. 


Etajul superior 


Fig. 2. Cazematä tipică de pe Linia Molotov 


Să le dam acum cuvântul celor cărora li s-a întâmplat să asalteze aceste 
fortărețe. lată cum descriu germanii fortificațiile defensive ale 
sectorului sudic al Regiunii Fortificate Peremisl: „Cazematele sunt 
amplasate foarte avantajos în teritoriu şi domină totalmente drumul 
Zaluz-Sanok și depresiunea ce se află înaintea ei până la râul San... 
Planseul de beton e de doi metri, pereţii sunt cam de aceeași grosime. 
Cazematele sunt închise din afară cu o ușă cu zăbrele sau mai multe — 
astfel s-a reușit prevenirea ruperii lor de către unda de şoc. În spatele 
lor mai sunt câteva uşi de oţel ce duc în încăperile din interior. O parte a 
cazematelor este înarmată cu două tunuri de calibru 76 mm, o parte cu 
vreo câteva mitraliere grele. Tunuri antitanc și mitraliere cu tragere 
rapidă sunt amplasate în spatele unor ambrazuri groase de oţel 
nemaipomenit de rezistente la tirurile artileriei. Tragerea tunurilor este 
efectuată cu ajutorul unui dispozitiv de ochire ce asigură securitatea 
ochitorilor în cazul tirului de artilerie al inamicului (este vorba de 
utilizarea periscoapelor — M.S.)... În faţa tunurilor sau a ambrazurilor 
de mitralieră se află un şanţ de 1,5 metri îngrădit de un gard de beton, 
care face imposibilă neutralizarea sau aruncarea în aer a ambrazurii, în 
orice caz, este foarte greu s-o faci...“ (42) 


Dar iată și amintirile unuia dintre cei care i-au văzut pe germanii care 
asaltau Regiunea Fortificată Peremisl prin gaura vizorului. Caporalul 
Molceanov Ivan Petrovici povestește: „Era o fortificaţie puternică, în 
dotarea căreia la patru ambrazuri erau două tunuri de calibru 76 mm și 
două mitraliere ușoare Degtiariov... La instructaj, comandantul ne-a 
spus că nu trebuie pur și simplu să ne aflăm în ea, ci să stăm șase luni în 
apărare fără să ieşim. Sau până când ne vor arunca în aer împreună cu 
cazemata, sau pe jumătate de an trebuia să avem îndeajuns produse 
alimentare si muniții. Cazemata era cu etaj, mare, cu pereţi de beton 
armat cu grosimea de 3,5 metri. Cât timp eram în ea, neamtul a ocupat 
partea noastră a Peremislului; atunci a deschis asupra cazematei un foc 
puternic, dar obuzele se loveau de cazemată ca nuca de perete...“ 


In pofida larg răspânditei, în mod intenţionat, erori, cazematele de pe 
Linia Moldotov nu erau plasate la doi pași de frontieră, „si ca rezultat 
nemții au reușit să le ocupe chiar în primele ore ale invaziei“. Pentru 


început, să ne amintim ca regiunile fortificate Zambrow, Brest, 
Vladimir-Volinski, Strumilov, o parte a regiunilor Rava-Ruska si 
Peremisk se aflau lângă malurile râurilor de frontieră (Bug, Solokia, 
San) şi, oricât de mare le-ar fi fost dorinţa, grupurile de asalt ale 
Wehrmachtului nu puteau să „paseasca“ peste aceste râuri, ba încă cu 
tunuri, aruncătoare de flăcări si încărcături explozibile. In al doilea 
rând, între frontieră si nodurile de apărare ale regiunilor fortificate era 
amenajată așa-numita „zonă din fata câmpului“ cu adâncimea de câţiva 
kilometri. În monografia sa faimoasă in rândul specialiștilor, 
Vladimirski (la începutul războiului adjunctul şefului Secţiei operative a 
statului major al Armatei V a Frontului Sud-Vest) constată fără emoţii 
deosebite: „În Regiunea Fortificatá Vladimir—Volinski a fost de 
asemenea instalată o fâşie de siguranță cu adâncimea între 1 și 4 
kilometri, incluzând în ea zece regiuni de batalion de tip de câmp, 
construite de-a lungul malului drept al Bugului. Gradul de pregătite: 
80-90 la sută“. (43) 


Cuvintele „de asemenea“ se referă în acest caz la descrierea precedentă 
a „zonei din faţa câmpului“ a Regiunii Fortificate Kovel,******** unde, 
după cum comunică același Vladimirski, „în fiecare regiune de batalion 
în zonele de securitate ale regiunilor fortificate au fost construite câte 
130-135 de fortificaţii de tip de campanie, preponderent puncte de foc 
din lemn şi pământ și tranșee și câteva cazemate. În numărul 
fortificațiilor [de batalion] se aflau: 3-4 cazemate din beton armat 
pentru tunuri de calibru 45 mm si mitraliere, 6-9 cazemate din lemn și 
pământ semicaponiere pentru mitraliere, 6 cuiburi de mitralieră 
antischijá, 12-15 puncte de foc ascunse, 6 șanțuri de tun antischija 
pentru tunuri de calibre 45 mm si 76 mm...“ O nimica toată. N-au 
construit nimic ca lumea... 


Bineînţeles, tot ce au construit unii oameni poate fi stricat de alti 
oameni. Nu există cetăţi care să nu poată fi cucerite prin asalt sau 
asediu. Cazematele de pe Linia Molotov n-au pus nici o problemă 
insolvabilă germanilor care atacau, chestiunea ţinând doar de alocarea 
de resurse, inclusiv resursa absolut irecuperabilă — timpul. Urmau să 
cheltuiască multe resurse pentru lichidarea miilor de cazemate. Pentru 
a umple cuvântul „multe“ cu un conţinut concret, să apelăm la istoria 


spargerii de cätre Armata Rosie a Liniei Mannerheim ce era 
incomparabil mai slabă. 


Cronologia generală a evenimentelor este bine cunoscută: 7-10 zile au 
fost necesare pentru a traversa cei 30-40 de kilometri ai „zonei din faţa 
câmpului“ și a ajunge la linia principală a fortificațiilor, apoi a urmat o 
lună şi jumătate de tentative sterile si sângeroase de a sparge frontul. 
Apoi încă o lună si jumătate de pauză operativă. Pe 11 februarie 1940 a 
început ofensiva care în primele zile ale lunii martie s-a încheiat cu 
spargerea definitivă a regiunii fortificate finlandeze și ajungerea 
Armatei Roșii la Viborg. 


Pentru obţinerea acestui rezultat, în componenţa Frontului Nord-Vest 
desfăşurat pe istmul Carelia au fost incluse 13 regimente si patru 
divizioane de artilerie de putere mare și deosebită (nu sunt epitete, ci 
termeni); la începutul lunii martie în componenţa frontului figurau 
7 000 de tunuri si aruncătoare de mine, peste 3 000 de tancuri. 
Gruparea atacatoare a cheltuit 46 000 de proiectile de obuzier de 
calibru 203 mm și 6 000 de proiectile ale sistemelor de artilerie de putere 
deosebită; în total (adică nu numai pe istmul Carelia) în trei luni de 
război au fost cheltuite 78,7 kilotone (!) de muniții de artilerie. 
Bineînţeles, toate acestea s-au dovedit insuficiente si aviația a mai 
adăugat 22,6 kilotone de bombe, inclusiv 12 890 de bombe aviatice 
explozive FAB-250 şi 1 677 de bombe aviatice explozive FAB-500. (44) 


După efectuarea câtorva calcule vom afla că, în medie, pentru tragerea 
asupra unei cazemate de pe Linia Mannerheim au fost utilizate 260 de 
proiectile de obuziere grele (de calibru 203 mm și mai mare). Conform 
celei mai modeste estimări (considerând că jumătate din bombele 
aviatice explozive grele au fost utilizate pentru bombardarea oraşelor 
finlandeze, ceea ce este o exagerare evidentă), peste fiecare cazemată au 
fost aruncate 36 de bombe de mare calibru. Pe acest fundal, putem nici 
să nu mai amintim de cele 104 000 de bombe aviatice FAB-100, de cele 
1,8 milioane de proiectile de obuziere de calibrele 122 mm și 152 mm, 
precum și de cele 127 de milioane de cartușe de pușcă utilizate în 
decursul Războiului de Iarnă. 


Cu această cheltuială de resurse materiale spargerea Liniei 
Mannerheim a durat o lună, iar pierderile de efectiv ale Frontului Nord- 
Vest au fost de 40 000 de morți și 150 de răniți (aproximativ jumătate 
din pierderile totale ale Armatei Roșii în războiul finlandez). (45) 


Frontul Nord-Vest era comandat de comandantul de armată de rangul 1 
(viitorul mareșal) S.K. Timoşenko. În luna mai a anului 1940 el a 
devenit comisarul poporului al apărării al URSS. Una dintre cele trei 
armate ale Frontului Nord-Vest era comandată de K.A. Meretkov, care 
a devenit după Războiul de Iarnă general de armată și şeful Marelui 
Stat Major al Armatei Roșii. Aceste două persoane răspundeau în 
ajunul Marelui Război de elaborarea planurilor strategice principale ale 
Armatei Roşii. Si pentru ele cifrele citate mai sus nu erau doar niște 
semne pe hârtie. Cei doi comandanţi au văzut cu ochii lor cadavrele 
ostașilor roșii din preajma cazematelor finlandeze, au auzit cu urechile 
lor răgetul sinistru al canonadei de artilerie. Prin urmare, nu e de 
mirare că de la Linia Molotov, incomparabil mai puternică, ei așteptau 
ceva similar. 


Trupe de tancuri 


Nu poţi câştiga războiul doar cu regiuni fortificate, doar cu defensiva. 
Regulamentul Armatei Roşii formula această idee fără umbră de 
îndoială: „Doar ofensiva fermă pe direcţia principală, încheiată cu 
încercuirea și cu urmărirea perseverentă, va conduce la nimicirea 
deplină a forţelor şi mijloacelor dușmanului. Lupta ofensivă este modul 
de bază de acţiune a Armatei Roșii a Muncitorilor și Țăranilor“. 
(Regulamentul de câmp 39, punctul 10) Pentru armatele terestre de la 
jumătatea secolului XX instrumentul de bază de purtare a luptei 
ofensive, de urmărire și încercuire a inamicului deveniseră trupele de 
tancuri. 


Nici o altă ţară din lume nu a depus eforturi atât de enorme - și nu a 
obţinut succese atât de enorme — în procesul de înfiinţare a acestei 
componente de soc a forțelor armate ca Uniunea Sovietică. Nici una 
dintre marile puteri militare din lume nu avea atâtea obstacole și 


dificultäti in procesul de infiintare a trupelor blindate cäte a avut 
Germania, căreia, conform condiţiilor Tratatului de pace de la 
Versailles, i se interzisese în general să producă tancuri sau să le 
cumpere din străinătate. În timp ce (la începutul anilor 1930) în URSS 
luase amploare producerea in serie a tancurilor si au fost înfiinţate 
primele formaţiuni mari de blindate, Reichwehrul organiza aplicaţiile 
de pe teren cu machete de carton ale unor tancuri inexistente. Dar cu ce 
rezultate în procesul constituirii trupelor de tancuri au ajuns cei doi 
inamici până în iunie 1941? 


Particula elementară din care se constituie trupele de tancuri, dar la 
care nu se reduce nicidecum tot conţinutul lor, este maşina blindată cu 
şenile, tancul. În etapa iniţială a celui de-al Doilea Război Mondial era o 
mașină cât se poate de jalnică în comparaţie cu ceea ce a apărut peste 
doar 3-4 ani. Nu avea nici blindaj rezistent, nici un tir comparabil cu al 
artileriei de divizie sau măcar cu al celei de regiment, nici capacitatea 
reală de a se deplasa în afara drumurilor. „Erau foarte puţin 
manevrabile si foarte vulnerabile la tirul de artilerie, funcționau pe 
benzină și, prin urmare, erau ușor inflamabile, aveau un blindaj 
insuficient de rezistent.“ O evaluare absolut corectă, realistă si lucidă. 
Nu poţi să nu fii de acord cu Mareșalul Victoriei. Ce-i drept, cu o 
precizare importantă: Jukov a scris aceste rânduri despre tancurile 
sovietice uitând să adauge că tancurile germane erau cu mult mai 
proaste. 


În campania poloneză (septembrie 1939) cel mai răspândit tanc al 
Wehrmachtului a fost Pz-I. Era o tanchetă de instrucţie si de luptă, 
dotată cu două mitraliere de calibru de pușcă; fusese lansată în 
producţie în primii ani de după venirea la putere a lui Hitler pentru a 
înlocui machetele de carton cu ajutorul cărora erau instruite anterior 
cadrele viitoarelor trupe de tancuri ale Germaniei. În luna mai 1940 cel 
mai răspândit în unitățile de luptă ale Wehrmachtului a devenit Pz-II de 
9 tone (în componenţa celor 10 divizii de tancuri care au zdrobit atunci 
Franţa erau 880 de tancuri de acest tip); al doilea ca număr era aceeași 
jalnică tanchetă Pz-I (643 de mașini). 


GERMANIA 


Pz.Kpfw.i (T-1), tanc ușor, produs între 1934-1938 (exploatat între 1934-1943). 
Masă: 5,4 tone. Armament; 2 mitraliere 7,92 mm; 1 867 de unități, 


Pz.Kpfw.Il (T-11), tanc ușor, produs între 1935-1941 (exploatat între 
1935-1945). Masă: 9,5 tone. Armament: 1 tun de 20 mm; 1 mitralieră 
de 7,92 mm; circa 2 050 de unităţi. 


In ce privește calitatea blindajului, Pz-II era in fond echivalent cu 
tancul sovietic T-26, blindajul fiind la fel de subţire (14 mm), ce putea fi 
perforat de orice tun antitanc, iar de la distanţe mici si de o puşcă 
antitanc sau de tunuri de regiment cu ţeavă scurtă. Motorul pe benzină, 
conform opiniei mareșalului Jukov, era „ușor inflamabil“, senilele 
înguste, capacitatea de deplasare pe teren accidentat destul de relativă. 
Principalul însă consta în dotarea uimitor de slabă cu armament. PZ-II 
era dotat cu un mic tun automat de calibru 20 mm, iar în documentele 
sovietice din primele săptămâni de război mașina de luptă era descrisă 
drept „tanc uşor cu mitralieră de calibru mare“. Calibrul 20 mm este 
calibrul tradiţional al tunurilor de avion, potrivit doar pentru a perfora 
tabla subțire de duraluminiu a învelișului avionului inamic. În anii 1930, 
în Uniunea Sovietică nimănui nici prin cap nu i-a trecut să doteze astfel 
tancurile sau mașinile blindate grele. Acţiunea explozivă si brizantă a 
micului proiectil de calibru 20 mm (greutatea de 90-130 de grame) era 
infimă, el putând distruge ceva doar prin lovitură în plin. 


„Germania a intrat în cel de-al Doilea Război Mondial având un număr 
ridicol de tancuri proaste“ (V. Suvorov). O formulare ideală. Dar cu astfel 
de tancuri Wehrmachtul a făcut în câteva săptămâni praf și pulbere 
armata franceză (care nu era cea mai slabă din Europa) și pe aliaţii ei. 
Cum a fost posibil așa ceva? Răspunsul este bine cunoscut. Este foarte 
important de subliniat că el era cunoscut și cu mult înainte de 
„Blitzkriegul“ hitlerist — acest răspuns este scris în toate regulamentele de 
luptă, era obligat să-l înveţe pe de rost fiecare absolvent al cursului scurt 
de șase luni de comandanţi din veriga inferioară. Concentrarea forţelor si 
interacţiunea dintre arme. Sunt principiile fundamentale ale artei militare, 
vechi de când lumea, ce nu pot fi anulate de nici un fel de miracole 
tehnice. Germanii au utilizat cu pricepere „numărul ridicol de tancuri 
proaste“ de care dispuneau. 


La nivelul strategiei, germanii și-au manifestat atașamentul fata de 
ideea concentrării forţelor prin faptul că dintre cele 156 de divizii pe 
care le aveau au trimis la războiul cu Franţa și aliaţii ei 136. Pe spaţiile 
imense ale Danemarcei, Poloniei, Cehoslovaciei, Austriei si ale 
Germaniei însăși au fost lăsate doar 13 divizii (alte şapte efectuau 


operațiuni militare in Norvegia). La nivel operativ, principiul 
concentrării forțelor a fost realizat cu aceeaşi fermitate neclintită. În 
zona loviturii principale, pe un front de 130 de kilometri de la Liege la 
Sedan, au fost concentrate șapte divizii de tancuri din 10 si cinci divizii 
de motorizate din cinci. Mai mult, pe 15 mai, pe sectorul spargerii 
frontului au fost transferate încă două divizii de tancuri din Belgia. La 
nivelul tacticii (luptei) divizia de tancuri a Wehrmachtului (iar în luna 
mai 1940 ea consta din circa 270 de tancuri) înainta pe un sector de 
front cu lățimea de doar câţiva kilometri, adică în zona defensivă a 
regimentului de infanterie a inamicului. 


Pe un astfel de front francezii puteau să aibă o baterie antitanc, în cel 
mai bun caz un batalion. În momentul atacului cu tancuri asupra 
poziţiei batalionului antitanc (12-18 tunuri, ai căror servanti sunt 
protejaţi doar de tunică) se revărsa o ploaie de foc — da, era focul foarte 
slabelor tunuri de calibru 20 mm, dar două sute la număr, iar apoi 
tunurile si servantii erau bagati în pământ de „tancuri uşoare“, adică de 
namile de oţel cu greutatea de 10 tone. Chiar si în cazul in care 
comandantul și efectivul batalionului manifestau un curaj sinucigaș și o 
înaltă măiestrie militară, ei reușeau să scoată din luptă zece-douäzeci de 
tancuri, dar nu aveau nici o sansa să oprească divizia de tancuri. 


De fapt, pierderea a zeci de tancuri costisitoare nu era nicidecum 
obligatorie. Atacatorii mai aveau un avantaj — interacţiunea. Artileria 
antitanc a celor care se apărau putea și trebuia neutralizată încă înainte 
de începutul atacului tancurilor. Termenul „a neutraliza“ are în lexicul 
artileriei un sens cât se poate de concret: servantii tunului inamic 
trebuiau obligaţi să înceteze tirul şi să se retragă în adăpost (lichidarea 
fizică a tehnicii si a efectivului era deja o suprasarcină). Atacul 
tancurilor este întotdeauna de scurtă durată — chiar si unui Pz-II ce abia 
se târăște pe arătura udă îi sunt suficiente cinci minute pentru a 
străbate ultimul kilometru ce îl desparte de poziţia de foc a batalionului 
antitanc. Prin urmare, era suficient ca artileria antitanc a inamicului să 
fie neutralizată pentru un timp foarte scurt. 


Bineînţeles, înainte de a trage, tunurile inamice camuflate trebuiau să 
fie descoperite, iar pentru aceasta era nevoie de cercetași. Cercetasii 
transmiteau datele artileristilor, iar pentru aceasta era nevoie de 


transmisiuni care sä functioneze in siguranta. Pentru organizarea 
interactiunii era necesar un comandant instruit si energic, „detaliul“ 
principal al mașinii militare. Dacă toate cele enumerate mai sus există si 
funcţionează, divizia de tancuri, chiar și dotată cu tancuri ușoare și 
slabe, va trece prin defensiva regimentului de infanterie inamică asa 
cum trece cuțitul prin unt. 


După spargerea cu tancurile a primei linii a defensivei, începe 
principalul. Rezultatul succesului tactic al diviziei de tancuri poate fi 
totul sau nimic. Din descrierea documentară a acestui „totul sau nimic“ 
vor consta capitolele următoare ale cărţii noastre. În vara anului 1941, 
chiar şi în rarele, extrem de rarele cazuri în care diviziile și corpurile de 
tancuri ale Armatei Roşii au obţinut succese locale, ele se dovedeau 
inutile. Niciodată, în nici un punct al frontului nu s-a reușit evoluția 
spargerii tactice în spargere operativă. Germanii isi aduceau cu sange- 
rece artileria antitanc si antiaeriană, chemau aviația, recurgeau la toate 
„mijloacele la îndemână“ — de la obuziere grele la legături de grenade. 
În ultimă instanţă, peste o zi sau două, ofensiva unităţilor de tancuri 
sovietice care își pierduse orice avânt se încheia cu zdrobirea deplină. 


Si, dimpotrivă, aproape fiecare prim succes al formațiunilor germane de 
tancuri se solda cu prăbușirea întregului sistem defensiv al inamicului. 
Trupele atacate se transformau cu o iutealä ameţitoare într-o gloată înarmată, 
care o lua la fugă. Dar e greu să fugi de un tanc, chiar și de cel mai lent. 
Drumurile și podurile nu au nicidecum o capacitate de trafic nelimitată, unde 
mai pui că harababura și panica reduceau de multe ori această capacitate de 
trafic. Şi în acest moment la germani începea interacţiunea de la nivelul 
următor — intra în acţiune aviația. Gloatele de oameni care aglomeraseră 
drumurile, strânse grămadă lângă poduri, bacuri și vaduri, reprezentau o ţintă 
ideală pentru loviturile cu bombe; haosul și harababura treceau în stadiul 
dementei colective, gloatele aruncau armele și fugeau care încotro. Apoi, cel 
care ataca trebuia doar să-i mâne din urmă pe cei care fugeau; acestei 
misiuni îi făcea fata orice tanc — caracteristicile lui tehnice și tactice nu mai 
aveau o importanţă substanţială. 


Aşa s-a întâmplat în lunile mai si iunie ale anului 1940 în Franţa. 
Același lucru, dar la o scară de multe ori mai mare, s-a produs în anul 
1941 pe frontul de est, apoi s-a repetat în vara anului 1942. Când 


Armata Rosie a încetat sá mai fugă în toate părţile, „capetele de porc“ 
ale tancurilor Wehrmachtului s-au blocat imediat. Caracteristicile 
tehnice și tactice ale tancurilor germane s-au îmbunătăţit radical, 
despre rablele Pz-I, Pz-II, PZ-38(t) uitaseră toate trupele, iar pe 
câmpurile de luptă au ieșit „Tigrii“ şi „Panterele“ puternice, dar în anii 
1943-1944 n-au reușit să efectueze nici un salt vertiginos cu tancurile, 
asemănător cu cele pe care reușiseră să le facă unul după altul în primii 
ani de război. Da, au existat episoade de luptă reușite, chiar și de 
operaţiuni reușite efectuate de formațiunile de tancuri germane, dar în 
ultimă instanță ele nu erau exploatate — daca nu considerăm ca un 
rezultat pierderile enorme de tancuri. 


Concluzia generală: existența unui număr mare de tancuri excelente 
este de dorit, dar nu este nicidecum o condiţie obligatorie pentru 
acţiunile eficiente ale trupelor de tancuri. Toţi luptă cu ceea ce au. Dacă 
tancurile-rable sunt unite cu un „factor uman“ de foarte bună calitate și 
se adaugă și dezorganizarea totală în tabăra inamicului, pot fi obţinute 
succese operative enorme chiar si cu „tancuri de carton“. 

Pz.Kpfw. VI Tiger I (T- VI), tanc greu, produs intre 1942-1944 
(exploatat in perioada 1942-1945). Masa: 57 de tone. Armament: 1 tun 
de 88 mm, 2-3 mitraliere de 7,92 mm; circa 1 400 de unitäti. Cu acest 
model e asociata tehnica blindatä grea a Wehrmachtului in al Doilea 
Război Mondial. 


Pz.Kpfw.VI Ausf.H 


Pz.Kpfw. VII Tiger II Königstiger (T-VII), tanc greu, produs intre 1943— 
1945 (exploatat in perioada 1944-1945). Masa: 68 de tone. Armament: 1 
tun de 88 mm, 2 mitraliere de 7,92 mm; sub 500 de unităţi. Reprezintă o 
dezvoltare a Tigrului, fiind cel mai puternic vehicul blindat dintre cele 
exploatate. 


Pz.Kpfw.VI Ausf.E 


Pe lângă tancurile de producţie proprie, erau folosite și cele cehe LT vz.35 
și LT vz.38 

LT vz.35 (Pz Kpfw 35(t), tanc ușor cehoslovac, produs între 1936-1938 
(exploatat în perioada 1936-1942). Masă: 11 tone. Armament: ] tun 

de 37 mm, 2 mitraliere de 7,92 mm; 434 de unități. 

LT vz.38 (Pz Kpfw 38(t), tanc uşor cehoslovac, produs între 1939-1942 
(exploatat în perioada 1939-1950). Masă: 9,7 tone. Armament: 1 tun 

de 37 mm, 2 mitraliere de 7,92 mm; 1 433 de unități. 


LT vz.35 


LT vz.38 


Elefant (Jagdpanzer), autotun, produs în 1943 (exploatat în perioada 
1943-1945). Masă: 68 de tone. Armament: 1 tun de 88 mm, 1 mitralieră 
de 7,92 mm; 90 de unități. 


Asa aratá teoria. Sá apelám acum la practicá. Practica operatiunilor 
militare din primele săptămâni ale războiului sovieto-german și-a găsit 
reflectarea în rapoartele comandanților unităţilor si formațiunilor de 
tancuri ale Armatei Roşii. În arhive s-au păstrat destul de multe 
rapoarte de acest fel. Când le citim e de dorit să nu uităm cine, unde și 
când le-a scris. În cea mai mare parte documentele citate mai jos au fost 
scrise în primele zile ale lunii august 1941. Au fost semnate de 
comandanţi ai unor regimente, divizii şi corpuri mecanizate zdrobite cu 
desăvârșire; multi au scris aceste rapoarte după ce au ieşit din 
încercuire, pierzând toată tehnica şi până la 90 la sută din efective. 
Oamenii aceştia încă nu știau dacă li se vor ierta rezultatele unei 
conduceri atât de minunate a trupelor sau vor compărea în faţa 
plutonului de execuţie. Cine, dacă nu ei, ar trebui să relateze despre 
puternicele, invincibilele tancuri germane, despre superioritatea 
numerică multiplă a dușmanului, despre propriile tancuri învechite și 
nesigure si asa mai departe — repetând lista tradițională a „cauzelor 
obiective“ alcătuită cu succes de două generaţii de istorici sovietice? Dar 
comandanții din anul 1941 scriu despre cu totul altceva: 


Divizia 24 Tancuri (Corpul 10 Mecanizat, Frontul Nord, apoi Nord- 
Vest) 


„ Unităţile motomecanizate ale inamicului acţionează doar pe drumuri, se 
adâncesc curajos în spatele frontului și se instalează în fond în localități... 
Astfel, inamicul este legat de drumuri, de a căror calitate depinde viteza lui 
de deplasare... Acţiunile unităţilor motomecanizate ale inamicului ajung la 
pură impertinenta, în timpul retragerii [trupelor sovietice — M.S.] caută 
flancurile cu cea mai slabă componenţă. În caz de eșec al atacului trec 
imediat la pregătirea de artilerie, iar la apariţia tancurilor KV toate 
mijloacele se concentrează împotriva lor...“. (46) 


Corpul 11 Mecanizat (Frontul Vest) 


„Chiar de la primele atacuri ale tancurilor noastre inamicul a pierdut multe 
tancuri, iar in luptele următoare la apariţia tancurilor noastre se reträgea în 
spatele infanteriei sale aflate în defensivă... Ofensiva [inamicului] e 
pregătită de aviaţie prin bombardamente și tir de mitralieră. După aceasta 
sunt efectuate pregătirea de artilerie si foc de aruncătoare de mine în decurs 
de 2-3 ore, apoi tancurile se deplasează la distante de 300-500 de metri 
înaintea infanteriei. Pe sectoarele de teren accidentat și în păduri tancurile 
nu participă la atac. În timpul atacului în adâncul defensivei, tancurile nu se 
desprind prea departe de infanterie și doar când apărarea începe să se 
retragă pătrund rapid în rândurile celor care se retrag și îi urmăresc...“ 


(47) 
Divizia 7 Tancuri (Corpul 6 Mecanizat, Frontul Vest) 


„Nemţii utilizează tancurile mai ales în subunități mici: plutonul, compania, 
batalionul în interacţiune cu alte arme (infanterie motorizată și cavalerie)... 
La apariţia tancurilor noastre tancurile inamicului nu primeau lupta, ci se 
retrăgeau rapid. Sistemul de apărare antitanc al nemților este bine dezvoltat 
și trebuie menţionat că, în afară de tunurile antitanc de calibru 37 mm, este 
utilizată pe larg toată artileria semiautomată de calibru mare... Eu personal 
am străbătut patru zone de apărare antitanc cu masini KV și 1-34. Unei 
mașini i-a fost spart capacul chepengului mecanicului-conductor, alteia — 
clapeta mitralierei de tanc Degtiariov. Trebuie menţionat că sunt scoase din 
funcţiune în principal tunurile și mitralierele, în rest mașina T-34 rezistă 
excelent la loviturile tunurilor de calibru 37 mm, ca să nu mai vorbim de 
KV“. (48) 


Regimentul 114 Tancuri (Divizia Autonomă 57 Tancuri, Frontul Sud- 
Vest, apoi Vest) 


„Pe direcţia de acţiune a regimentului din partea inamicului a fost utilizat 
până la un batalion de tancuri ușoare, până la o campanie de tancuri medii. 
În afară de acestea, inamicul utiliza tanchete și mașini blindate. În timpul 
nici unui atac de-al nostru cu tancuri, tancurile inamicului nu intrau în luptă 
cu tancurile noastre, ele acționau sau pe flancurile unităților lor, fie înaintau 


până la flancurile unităţilor noastre, dar în cazul retragerii tancurilor 
noastre, tancurile inamicului ne presează din spate și ne urmăresc. De cele 
mai multe ori tancurile inamicului au fost utilizate în grupuri mici pentru a 
înainta pe flancurile și în spatele unităților noastre, precum și pentru 
urmărire... A fost un caz de atac frontal cu tancuri medii ale inamicului, dar 
a fost suficient să scoatem din funcţiune două tancuri ale inamicului ca toată 
formațiunea de luptă să se întoarcă si peste câtva timp să apară din altă 
direcţie... 


Concluzie: Tancurile inamicului sunt, de regulă, mijloace de pătrundere și 
de demoralizare a spatelui și flancurilor (subl. mea — M.S.), de aceea 
unitățile noastre nu trebuie să uite nicăieri de organizarea apărării antitanc. 
În toate cazurile tancurile noastre dotate cu tunuri pot fi utilizate ca apărare 
antitanc (tancurile 1-26)...“ (49) 


Divizia 17 Tancuri (Corpul 5 Mecanizat, Frontul Vest) 


„În decursul întregii perioade de lupte dintre 7.7 si 5.8.1941 unităţile 
Diviziei 17 au efectuat (necitet — 1, 4 sau 7) atacuri cu tancuri asupra 
tancurilor inamicului. O dată am fost atacați de tancurile inamicului în 
număr de 60. În toate cazurile inamicul evita atacurile, se eschiva 
întotdeauna de la confruntarea cu forte egale sau chiar mai mici. In 
decursul luptelor ce au durat o lună s-au stabilit: interacţiunea bună dintre 
unități [ale inamicului], mai ales cea dintre trupele terestre și aviaţie, buna 
funcţionare a mijloacelor serviciului de transmisiuni. Inamicul utilizează 
foarte pe larg legătura prin semnale luminoase...“ (50) 


Divizia 8 Tancuri (Corpul 4 Mecanizat, Frontul Sud-Vest) 


„Tancurile inamicului care au acţionat în regiunea Staro-Konstantinov si în 
alte regiuni au următoarea caracteristică. Tancul mediu: armamentul — un 
tun cu ţeavă scurtă de calibru 75 mm, două mitraliere (judecând după 
descriere — Pz-IV, care în majoritatea altor rapoarte este numit „greu“ — 
M.S.)... Blindajul până la 25 mm. Partea de propulsie: senilele sunt înguste, 


rolele si balansierele slabe. Capacitatea de deplasare pe teren accidentat e 
slabă, în afara drumurilor nu funcţionează... 


Tancurile inamicului, [chiar] având superioritate numerică faţă de tancurile 
noastre, de regulă nu merg în tac, doar un singur caz în regiunea Staro- 
Konstantinov [când] aproape un batalion de tancuri au pornit în atac, dintre 
care tancurile noastre au distrus 22, celelalte s-au retras fără să primească 
lupta. Ofensiva tancurilor și infanteriei este de regulă precedată de o 
pregătire de artilerie îndelungată și de un foc puternic de aruncătoare de 
mine pe o suprafaţă mare. Ofensiva este organizată cu strânsa interacţiune a 
tuturor armelor. Apare foarte repede la chemare aviația...“ (51) 


Divizia 37 Tancuri (Corpul 15 Mecanizat, Frontul Sud-Vest) 


„În lupte s-a stabilit că în cazul rezistenţei opuse de trupele noastre (subl. 
mea — M.S.) unităţile atacatoare ale inamicului se retrăgeau sau ocoleau 
regiunile în care li se opunea rezistență. Trebuie menţionat că în cazul 
retragerii unităţilor noastre inamicul organiza urmărirea și tindea să 
ajungă pe drumuri paralele în calea retragerii trupelor noastre... 


Tancurile inamicului nu intrau în luptă cu tancurile noastre și nu porneau la 
atac, ci tindeau să dezorganizeze de pe loc atacurile noastre cu tancurile. 
Protecţia blindată a tancurilor [germane] este insuficientă si poate fi 
străpunsă nu numai de proiectilul perforant de tun de calibru 45 mm, ci si de 
un proiectil brizant... Tancurile inamicului au protecţia blindată slabă și 
sunt utilizate în număr limitat, după toate probabilitățile, pentru a economisi 
înseși tancurile, precum si carburantii... Mijloacele noastre de luptă cu 
tancurile și artileria le depășesc fiind net superioare în ce privește blindajul, 
puterea de foc și mobilitatea... (52) 


Divizia 32 Tancuri (Corpul 4 Mecanizat, Frontul Sud-Vest) 


„Blindajul tancurilor noastre nu este perforat de tunurile de calibru 37 mm 
ale nemților; au fost cazuri in care un tanc KV a fost lovit de vreo sută de 
ori, dar blindajul n-a fost perforat. Tancurile T-26, BT-7 și mașinile blindate 


(usoare si grele ) sunt perforate atät de mitralierele de calibru mare, cät si 
de tunurile de calibru 37 mm ale inamicului. Tirul tancurilor noastre 
distrugea din primele două-trei lovituri tancurile inamicului. Tancurile 
inamicului sunt foarte des cuprinse de flăcări de la loviturile tunurilor 
noastre de pe tancuri de calibru 76 mm...“ (53) 


Raportul cu privire la operaţiunile militare ale Diviziei 104 Tancuri 
între 21 și 30 iulie (Frontul Vest) 


„ Tancurile KV și T-34 după ieșirea din luptă au un număr mare de urme de 
lovituri de proiectile perforante. Acţiuni perforante ale proiectilelor asupra 
blindajului mașinilor respective n-au fost depistate. Proprietățile de luptă și 
cele tehnice ale tancurilor RV si T-34, arătate în cursul acţiunilor de luptă, 
sunt înalt apreciate de comandamentul diviziei... Mișcarea în mars cu 1-34 
și îndeosebi cu KV este încetinită din cauza lipsei de pregătire a sectoarelor 
greu practicabile ale drumului. Respectivele tancuri trebuie însoţite de 
geniști sau de infanterie instruită...“ (54) 


Raportul asistentului șefului statului major al Direcţiei principale 
pentru automobile blindate și tancuri, maiorul Sirotin, „Acţiunile 
unităţilor de tancuri ale armatei germane. Pe baza experienţei luptelor 
formațiilor de tancuri ale Armatei Roșii dintre 22.6 si 1.9.41“. 


„Blindajul tuturor tancurilor germane rezistă doar la armamentul de 
infanterie și este perforat de proiectilele artileriei noastre antitanc. Când 
este perforat de proiectile si de gloantele mitralierelor de mare calibru 
blindajul secţiilor motorului, toate tancurile germane ard. 


Căile de acces pentru aer sunt situate deasupra corpului tancului, deasupra 
secţiei motorului. Pe acoperișul turelei tancurilor germane este amplasat 
chepengul de ventilare. Lichidul inflamabil aprins din sticla aruncată pe 
acoperiș sau în secţia motorului pătrunde liber în interiorul tancului. În 
ultimul timp instalează pe orificiile pentru aer mici plase metalice pentru a 
se asigura contra flăcărilor... Artileria noastră antitanc și cea de pe tancuri, 
tirul lunetiștilor asupra fantelor de observare și a chepengurilor, minele și 


grenadele antitanc, sticlele cu lichid inflamabil sunt mijloace eficiente de 
luptä contra tancurilor germane...“ (55) 


Stia oare comandamentul Armatei Rosii despre necesitatea concenträrii 
forțelor si a interacțiunii dintre arme? Desi pare eufemistica, chiar 
zeflemitoare, suntem nevoiți sa discutăm si despre aceasta, căci 
publicului credul i se povestește peste tot despre o „tehnologie a 
Blitzkriegului“; despre o știință secretă pe care o descoperiserá 
germanii, „pe baza experienţei de doi ani de război“ (fără a se arăta 
unde a reușit Wehrmachtul să lupte timp de doi ani înainte de 22 iunie 
1941, iar din campaniile poloneză, franceză şi balcanică nu se adunaseră 
nici măcar trei luni de operaţiuni). „Blitzkriegul“ (războiul-fulger) nu 
este o tehnologie, nu este o metodă, nu este un descântec secret. 
Blitzkriegul lui Hitler din anii 1940-1941 a fost un rezultat. Consecința, 
nu cauza. Rezultatul influenţei mai multor cauze, în special al utilizării 
pricepute de către comandanții Wehrmachtului a principiilor 
fundamentale ale artei operative. 


Aceste principii nu numai că erau cunoscute comandamentului Armatei 
Roșii, ci şi consemnate în regulamente militare. În expresii dintre cele 
mai categorice: „Interacțiunea dintre arme este condiţia principală a 
succesului în luptă... Doar cu aplicare în comun și doar cu efort comun, 
toate armele asigură obţinerea victoriei... Nici un fel de acţiuni ale 
trupelor pe câmpul de luptă nu sunt posibile fără susținerea artileriei.... 
Folosirea tancurilor trebuie să fie concentrată... Atacul cu tancurile 
asupra liniei întâi trebuie să fie în toate cazurile asigurat de susținerea 
artileriei, nefiind admis fără aceasta...“ 


Mai mult, în timp ce comandamentul german presupunea si teoretic şi 
practic că e posibilă utilizarea formațiunilor de tancuri chiar la 
începutul operaţiunii, în primul eșalon, pentru străpungerea liniei 
defensive a inamicului, școala militară sovietică era sub acest aspect cu 
mult mai circumspectă. „Formațiunile de tancuri sunt utilizate pentru 
acţiuni de sine stătătoare în comun cu cavaleria, cu infanteria 
motorizată şi cu aviația pentru lărgirea spargerii, urmare a bresei 
făcute în defensiva inamicului şi sunt în cea mai mare parte un mijloc al 
comandamentului suprem pentru obţinerea rezultatului decisiv al 


ofensivei“ (subl. mea — M.S.). (Regulamentul de campanie 39, punctul 
264) 


În cursul cunoscutei Consfătuiri din decembrie (1940) a corpului 
comandanților supremi ai Armatei Roșii, această temă — introducerea 
formațiunilor de tancuri in bresa făcută în prealabil de infanterie si 
artilerie — a devenit obiectul celei mai minutioase examinări. Este curios 
că raportorul principal pe această temă, generalul de armată Pavlov 
(tanchist, participant la Războiul din Spania, apoi șeful Direcţiei 
principale pentru autoblindate și tancuri a Armatei Roşii) a caracterizat 
contribuția germană în teoria „operaţiunii profunde“ astfel: „Nemţii n- 
au inventat nimic nou. Ei au luat ceea ce aveam noi, au îmbunătăţit 
puţin si au aplicat“. 


Teoria e lucru bun, dar chiar şi cel mai bine instruit arhitect nu va 
construi o casă fără cărămizi şi fără constructori. Avea oare 
comandamentul trupelor de tancuri ale Armatei Roșii „cărămizile“ care 
puteau fi aplicate concentrat? Avea oare cu ce să organizeze 
interacţiunea? Răspunsul va fi și mai scurt și mai simplu. Despre 
artilerie am relatat mai sus: Armata Roșie avea de 1,5 ori mai multe 
regimente de artilerie autonome decât aveau germanii batalioane 
autonome. Cât privește numărul tancurilor, la acest indicator imperiul 
stalinist a fost întotdeauna în fruntea întregii planete. 


Conform situaţiei de pe 1 ianuarie 1934, parcul de tancuri sovietic 
consta din 7 574 de maşini (da, în această cifră sunt incluse şi tanchetele 
cu mitraliere, dar la momentul respectiv germanii exersau cu machete 
de carton). Trei ani mai târziu, pe 1 ianuarie 1937, în Armata Roșie 
figurau 17 280 de tancuri — mai multe decât în toate ţările Europei 
laolaltă —; pe 1 ianuarie 1939 în dotarea Armatei Roșii erau (fără a lua 
în calcul plevușca cu mitraliere și blindaj ușor) 11 600 de tancuri 
înarmate cu un tun de calibru 45 mm sau aruncătoare de flăcări (1-26, 
BT-5, BT-7) şi circa 550 de tancuri înarmate cu un tun de calibru 76 mm 
(aşa-numitele „artileristicele“ BI-7A si cele grele cu multe turele 1-28 si 
T-35). (56) De şase ori mai multe decât va avea la începutul celui de-al 
Doilea Război Mondial (1 septembrie 1939) Wehrmachtul, cu includerea 
în categoria tancurilor a 1 223 de Pz-II cu „tun“ de calibru 20 mm. 


Numărul enorm al tancurilor si mașinilor blindate — îmbinat cu 
înţelegerea clară a ideii de concentrare a forţelor — a permis purcederea 
la înfiinţarea primelor formaţiuni mari de tancuri din lume. În anul 
1930 (când Europa dansa fără grijă foxtrot) a fost înfiinţată Brigada 
Autonomă 1 Mecanizate. În anul 1932 această brigadă a fost extinsă 
până la statutul de corp de armată mecanizat. În același an a fost 
adoptată instrucţiunea „Intrarea în luptă a formațiilor mecanizate 
autonome“, iar spre sfârșitul anului 1935 Armata Roșiei a Muncitorilor 
şi Țăranilor avea patru corpuri mecanizate si 18 brigăzi de tancuri. În 
anul următor, 1936, numărul brigăzilor de tancuri a crescut până la 
30 — la momentul respectiv Wehrmachtul avea trei divizii de tancuri si 
era în curs de constituire a patra. 


Denumirile, structura si componenţa de luptă ale formațiunilor 
motorizate ale Armatei Roșii erau în permanenţă înnoite — au fost 
înfiinţate brigăzi de tancuri, de pușcași si mitraliori, motoblindate, 
motorizate. În fine, în vara anului 1940 au fost adoptate decizii cu 
privire la constituirea unor corpuri mecanizate cu următoarea 
componenţă: două divizii de tancuri, o divizie motorizată, un regiment 
de motociclişti, subunitățile corpului (batalion de transmisie, batalion de 
geniu ş.a.) Strict vorbind, corpul mecanizat avea nu două, ci trei divizii 
„de tancuri“, deoarece structura diviziei motorizate sovietice era 
corespunzătoare cu a diviziei de tancuri germane (un regiment de 
tancuri, unul de artilerie și două de infanterie), iar numărul de tancuri 
conform organigramei (275) era mai mare. 


Până la 1 decembrie 1940 a fost încheiată constituirea a nouă corpuri 
mecanizate și a două divizii de tancuri autonome, dar în același timp în 
componenţa Armatei Roșii se păstrau și 45 (!) de brigăzi de tancuri. (57) 
Ultima etapă pe calea concentrării organizaționale si structurale a 
trupelor de tancuri și blindate au devenit deciziile adoptate în februarie 
şi martie 1941 cu privire la desfiinţarea brigăzilor de tancuri. Aceste 
structuri „mărunte“ au fost considerate învechite. În Armata Rosie 
trebuiau să rămână doar formaţiuni mari (corpuri mecanizate), 
capabile să realizeze de sine stătător sarcini la scară operativă. Se 
preconiza desfășurarea a 30 (treizeci) de corpuri mecanizate cu câte o 
mie de tancuri si cu efectiv de 36 000 fiecare. 


Un milion de oameni in trupele de tancuri. 100 000 de oameni nemijlocit 
în tancuri — mai multi decât calaretii din hoarda lui Genghis Han. 


La sfärsitul anilor 1930 expertiza si tehnologia acumulate de industria 
militară a URSS au permis crearea unor „cărămizi“ noi si mai bune, 
pentru edificarea trupelor de tancuri: tancul mediu 1-34 şi tancul greu 
KV (şi unul, și altul au intrat în dotarea Armatei Roșii pe 19 decembrie 
1939). Blindajul antiproiectil, armamentul puternic (tun cu ţeavă lungă 
de calibru 76 mm), motorul Diesel, şenilele late, capacitatea mare de 
deplasare pe teren accidentat și autonomia însemnau, în ansamblu, 
crearea unui instrument de război calitativ nou. Nu sunt eu prima 
persoană care a inteles-o. Si nici Viktor Suvorov. În îndepărtatul an 
1954, în clasicul studiu al lui Müller-Hillebrand, devenit cartea de 
căpătâi a fiecărui istoric militar, era scris: „În dotarea Armatei Roșii la 
începutul campaniei a fost pus noul tanc T-34, căruia trupele terestre 
germane nu-i puteau opune nici un tanc echivalent, nici mijloace de 
apărare corespunzătoare. Apariţia tancului T-34 a fost o surpriză 
neplăcută, deoarece el, datorită vitezei, capacităţii înalte de deplasare pe 
teren accidentat, protecţiei blindate consolidate, armamentului și în 
principal dotării cu tunul cu ţeavă lungă de calibru 76 mm, care avea o 
precizie sporită a tirului şi o capacitate de perforare a proiectilelor de la 
o distanță nouă, neatinsă până atunci, reprezenta un tip absolut nou de 
tanc de luptă“. (33) 


T-34 şi KV puteau în multe situaţii să distrugă de sine stătător, fără 
ajutorul artileriei de câmp, mijloacele de foc ale inamicului de pe linia 
întâi, iar apoi să susțină cu un tir puternic infanteria în timpul spargerii 
ofensivei inamicului pe toată adâncimea tactică. O divizie dotată cu 
astfel de tancuri putea nu numai să-i alunge pe cei puși pe fugă, ci și să 
înfrângă rezistenţa îndârjită a inamicului. Tancul greu KV era 
realmente capabil să acţioneze sub ploaia de proiectile ale artileriei 
germane. Să apelăm la un exemplu cât se poate de confirmat 
documentar: în primele zile ale lunii august 1941 un tanc KV din 
componenţa Diviziei 107 Tancuri (comandant al echipajului — locotenent 
Kapusta Vasili Dmitrievici) a distrus o baterie de tunuri antitanc ale 
inamicului, fiind lovit de 200 de ori în plin, dar nici o lovitură n-a 
străpuns blindajul. (321) 


A fost stabilitá urmätoarea structurá a diviziei de tancuri dotate cu 
tancuri de tipuri noi: două regimente de tancuri cu câte patru 
batalioane în componenţă (un batalion de tancuri grele KV, două 
batalioane de tancuri medii T-34, un batalion de tancuri cu aruncătoare 
de flăcări OT-26), un regiment de artilerie de obuziere cu câte două 
divizioane în componenţă și un regiment tipic de infanterie motorizată 
cu trei batalioane în componenţă. În plus, din componența diviziei mai 
făceau parte un batalion de cercetași, un batalion de transmisiuni, un 
batalion antiaerian, un batalion de pontoane și poduri, o subunitate de 
depanare si o subunitate medicală. În structura diviziei se întrevede clar 
tendinţa de a-i asigura autonomia maximă, capacitatea de a acţiona de 
sine stătător în adâncimea operativă a defensivei inamicului, izolată de 
masa de bază a trupelor sovietice. 


Armamentul de bază al corpului mecanizat — tancuri si autoblindate — 
era distribuit astfel (vezi Tabelul 5): 


Tabelul 5 


KV 63 63 126 ---- 
T-34 210 210 a 426 30 Pz-IV 
BT-7 26 26 258 310 106 Pz-IIl 
T-26 2 2 0 4 ---- 

OT-26 54 54 O 108 65 Pz-II 
T-37/38/40 0 0 17 17 8Pz.Bef 
Total tancuri: 375 375 275 1031 209 
BA-10 56 56 18 152 ---- 
BA-20 397 7397 7337 | 11A ? 


Notä: in afará de tehnica blindatá din componenta diviziilor, tancurile si 
autoblindatele erau ín dotarea unitätilor corpului si a conducerii corpului 
mecanizat. 


Astfel, in componenta corpului mecanizat al Armatei Rosii (luänd in 
calcul 40 de remorchere tractoare cu senile „Komsomolet“) conform 
organigramei trebuiau să fie 1 337 de unităţi de tehnică blindată 
înarmată. Cu tunuri de calibru 45 mm si mai mare erau înarmate 1 058 
de unităţi de tehnică blindată (tancuri KV, T-34, BT-7, 1-26, automobile 
blindate BA-10). 


Totul se cunoaște prin comparaţie. Dar pentru a face o comparaţie 
corectă e de dorit să stabilim în prealabil cu ce comparăm și pentru ce. 
În trecerea in revistă a structurii si armamentului formațiunilor de 
infanterie, am comparat divizia de pușcași a Armatei Roşii cu divizia de 
infanterie a Wehrmachtului. Această abordare are o întemeiere clară: 
diviziilor (de pușcași) de infanterie ale ambelor parti beligerante li se 
dădeau sarcini comparabile, numărul total de divizii în URSS și în 
Germania era comparabil (circa 200 de o parte și 170 de alta), numărul 
lor în iunie 1941 pe front era, de asemenea, aproape egal (100 la 90 de 
divizii). 


UNIUNEA SOVIETICA 


T-38, tanchetä 
amfibie, moderni- 
zare a modelului 
T-37A, produsă 
între 1936-1939 
(exploatată între 
1936-1945). Masă: 
3,3 tone. Armament: 
o mitralieră de 

7,62 mm; circa 1400 
de unitáti 


T-37, tanchetá amfibie, 
produsä intre 1933- 
1936 (exploatatä intre 
1933-1945). Masá: 

3,2 tone. Armament: 

1 mitralierá de 7,62 mm; 
peste 2 600 de unitáti 


T-40, tanchetá amfibie, produsá intre 1940-1941 (exploatatá intre 1941-1945). 
Masă: 5,5 tone. Armament: 1 tun de 20 mm; 1 mitralieră de 7,62 mm, 


1 mitralierá de 12,7 mm; peste 700 de unitáti 

T-26, tanc usor, produs íntre 1931-1941 (exploatat intre 1931-1961). Masa: 


peste 10 tone. Armament: 1 tun de 37/45 mm, 2-3 mitraliere de 7,62 mm; 
11 307 unitäti 


T-28, tanc mijlociu cu multe turele, produs intre 1933-1940 (exploatat íntre 
1933-1944). Masä: 25,4 tone. Armament: 1 tun de 76,2 mm; 4-5 mitraliere 
de 7,62 mm; peste 500 de unitäti 

OT-26, aruncätor de flácári pe baza tancului T-26, produs intre 1932-1935. 
Masä: 9 tone. Armament: 1 aruncátor de fläcäri, 1 mitralierä de 7,62 mm; 
552 de unitäti 

KV (KV-1), tanc greu, produs între 1939-1942 (exploatat între 1940-1944). 
Masă: 43-47,5 tone. Armament: ] tun de 76 mm; 3 mitraliere de 7,62 mm; 
peste 3 200 de unități. La începutul războiului cu URSS, germanii l-au 
supranumit „Gespenst ” („fantomă”), fiindcă proiectilele tunului antitanc 
standard de 37 mm nu lăsau pe blindajul lui nici măcar adâncituri, 


KV-2, tanc greu, variantă a KV-1, produs între 1940-1941 (exploatat între 
1940-1945). Masă: 52 de tone. Armament: 1 obuzier de 152 mm, 3 mitraliere 
de 7,62 mm; 368 de unități. Fiindcă putea lansa focuri doar de pe loc, deseori 
e numit tun autopropulsat cu turelă rotitoare. 

Insä in cazul formatiunilor de tancuri aritmetica e cu totul alta: 17 
divizii de tancuri ale Wehrmachtului contra 20 de corpuri mecanizate 
ale Armatei Rosii,******** plus ca, potrivit tuturor planurilor 
antebelice, corpul mecanizat se preconiza sa fie utilizat 
„nedezmembrat“, ca o unică formaţiune de tancuri și autoblindate 
căreia i se puneau sarcini la scara la care în Wehrmacht erau realizate 
cu forțele diviziei de tancuri. Compararea structurii și armamentului 
cuplului „divizie de tancuri germanä-corp mecanizat sovietic“ ar fi, în 
opinia mea, cea mai onestă. Însă prea simplă şi evidentă. Este clar și 
fără calcule de lungă durată că un corp mecanizat completat doar pe 
jumătate îi este superior la toţi indicatorii cantitativi diviziei de tancuri 
a Wehrmachtului. De aceea vom urma calea tradiţională si vom 
compara diviziile. 


Structura diviziei de tancuri a Wehrmachtului a fost modificată în 
repetate rânduri și doar într-o singură direcţie — a reducerii nucleului ei 
de tancuri. Primele trei divizii constituite la sfârșitul anului 1935 aveau 
în componenţă două regimente de tancuri, cu câte două batalioane în 
fiecare regiment, în total 561 de tancuri. Până la începutul campaniei 
franceze numărul tancurilor din batalion a fost redus la 74 - în total 
(luând în calcul și conducerea diviziei) trebuiau să fie 316 tancuri, dar în 
unele divizii (6, 7 şi 8) erau doar trei batalioane de tancuri. La etapa de 
pregătire de invazia în URSS numărul diviziilor de tancuri ale 
Wehrmachtului a fost dublat (de la 10 la 20), dar în același timp li s-a 
modificat radical structura — acum în divizia de tancuri a rămas doar 
un singur regiment de tancuri. 


Nu exista o structură unică potrivit organigramei pentru unicul 
regiment de tancuri; existau variante de componenţă din două sau trei 
batalioane; din cele 17 divizii concentrate înainte de 22 iunie 1941 pe 
frontul de est, opt aveau un regiment de tancuri din două batalioane (în 
medie câte 154 de tancuri într-o divizie). De componenţa completă 
conform organigramei de trei batalioane (Tabelul 5) se apropia doar o 
singură divizie, Divizia 17 (Grupul 2 Tancuri, Grupul de Armate 
Centru). 


Nimeni dintre teoreticienii militari (cu exceptia doctorului in istorie 
Isaev) si, ceea ce e cu mult mai important, nimeni dintre practicieni n-a 
întrezărit nimic bun în această reducere de nevoie a nucleului de tancuri 
al diviziei. Probabil cel mai celebru si mai de succes practician al 
Wehrmachtului, Heinz Guderian, numit în anul 1943 general-inspector 
al trupelor de tancuri si autoblindate ale Germaniei, a pregătit pentru 
Hitler un raport amănunţit, în care a descris situaţia şi a trasat măsurile 
necesare pentru îmbunătăţirea ei. În privinţa structurii diviziei de 
tancuri el a scris următoarele: 


„Divizia de tancuri este considerată complet aptă de luptă în cazul în care 
numărul tancurilor ei se află în proporția corespunzătoare cu celelalte 
mijloace și mașini de luptă... Dacă numărul tancurilor va deveni cu mult 
mai mic de 400, aparatul de deservire (numărul oamenilor și al maşinilor 
cu roti) nu va corespunde veritabilei forte de soc a diviziei... E mai bine să 
avem nu prea multe divizii veritabile în locul unui număr mare de 
formaţiuni prost echipate. Acestea din urmă solicită disproporționat de 
multe mașini, consumă mult carburant si forţă vie fără efectul cuvenit, fac 
mai dificilă conducerea si aprovizionarea si creează blocaje pe drumuri. “ 
În continuare Guderian a propus să se revină la schema antebelică, 
potrivit căreia în componenţa diviziei de tancuri erau patru batalioane de 
tancuri. (59) 


În anul 1956 a văzut lumina tiparului cartea de referință cunoscută de 
specialiști a lui Eike Middeldorf (în anii războiului — ofiţer pe front, apoi 
referent de generalizare a experienţei tactice la Marele Stat Major al 
trupelor terestre ale Germaniei) Campania rusească: tactica și 
armamentul, în care a fost făcut următorul bilanţ: 


„Cu toate că trupele de tancuri și autoblindate germane în perioada 
ultimului război au făcut o revoluţie în metodele de purtare a operaţiunilor 
militare, organizarea lor n-a fost una avansată. Încă în anul 1940 
autoblindatele constituiau doar o mică parte a diviziei de tancuri. La 
timpul respectiv, la 300 de tancuri reveneau circa 3 000 de mașini 
neblindate cu roti, incapabile să se miste în afara drumurilor. In loc să 
consolideze nucleul de tancuri al diviziei înaintea atacului asupra Rusiei, 
Hitler a insistat să fie redus numărul tancurilor în divizie până la 200. În 
anul 1944 a fost făcută o încercare de a corecta această greșeală...“ În 


schimb, Middeldorf apreciazá structurile organizationale ale trupelor de 
tancuri ale Armatei Roșii: „O particularitate a organizării formatiunilor 
de tancuri și autoblindate rusești este existenţa unui nucleu puternic de 
tancuri... Divizia rusească de tancuri, cu efectiv de 10 000 de oameni, 
avea de două ori mai multe tancuri decât divizia de tancuri germană, 
cu efectiv de 15 000 de oameni“. (60) 


Nu întâmplător practicienii amintesc atât de des de „mașinile cu roti 
incapabile să se miște în afara drumurilor“. Din cele 17 divizii de pe 
frontul de est unele nu aveau nici un autotransportor blindat pentru 
infanterie. Cea mai mare parte a diviziilor (12) aveau o companie de 
infanterie motorizată pe TBT. O companie din douăsprezece. Un număr 
mai mare de transportatoare blindate semisenilate erau doar în Divizia 
10 Tancuri (un batalion de infanterie motorizată din patru) și în Divizia 
1 Tancuri (două batalioane pe TBT). (61) Automobilele cu care se 
deplasa infanteria mecanizată a diviziilor de tancuri germane nu erau 
nicidecum Studebaker-e 6 x 6 si cu atât mai puţin Ural-ele moderne cu 
motor Diesel; spre est se rostogolea o avalanșă de automobile de tot 
soiul, inclusiv autobuze și furgoane de transport pâine capturate de la 
francezi. Chiar în vara anului 1941, după prima ploaie (sau fără ploaie, 
dar pe drumurile nisipoase de pădure ale Bielorusiei şi Lituaniei) 
infanteria motorizată rămânea în urma avangardei de tancuri, fapt ce 
făcea cu mult mai dificilă organizarea interacțiunii în luptă. 


Să revenim la Tabelul 5. Tipurile tancurilor germane sunt amplasate în 
el conform unui singur criteriu: calibrul tunului și greutatea 
proiectilului brizant;******** dar nu vine vorba deloc despre faptul că, 
potrivit altor criterii, Pz-IV poate fi echivalat cu T-34 etc. După cum 
vedem, la capitolul numărul de „ţevi“ de tanc divizia de tancuri 
sovietică, potrivit organigramei, o depăşeşte pe cea germană de 2,4 ori 
(321 vs 136). Ca urmare a faptului că „ţevile de trei țoli“ erau în divizia 
sovietică cu mult mai multe (273 vs 30), ea o depăşeşte pe cea germană 
de cinci ori. Şi asta fără a lua în calcul cele 56 de autoblindate BA-10 
dotate cu tunuri de calibru 45 mm. 


Superioritatea vădită a diviziei de tancuri a Armatei Roșii în ce privește 
numărul si calibrele tunurilor de pe tancuri face clară si logică lipsa în 
structura ei a divizionului de artilerie antitanc. Divizia de tancuri a 


Wehrmachtului avea un batalion antitanc cu componenta standard de 
trei companii (36 de tunuri de calibru 37 mm, iar pe la inceputul 
invaziei in URSS o companie de „ciocanase“ de 37 mm a fost înlocuită 
cu nouä tunuri de calibru 50 mm). In schimb, in divizia sovieticá un 
divizion de tunuri antitanc tractabile de calibru 45 mm ar fi arätat 
straniu aláturi de cele 273 de tunuri cu mult mai puternice de calibru 76 
mm, acoperite de blindaj de tanc. Cát priveste divizia motorizatá — 
echivalentul sovietic al diviziei de tancuri a Wehrmachtului —, ín 
componenta ei erau un divizion antitanc standard (18 tunuri de calibru 
45 mm) si încă 12 tunuri antitanc în componenţa a două regimente 
motorizate de pușcași ale diviziei. În plus, în respingerea atacului cu 
tancurile al inamicului puteau fi implicate opt tunuri cu ţeavă lungă de 
calibru 76 mm din componenţa regimentului de artilerie al diviziei 
motorizate, patru tunuri antiaeriene de calibru 76 mm, 18 autoblindate 
BA-10. 


Unicul parametru la care posibilităţile de foc ale diviziei de tancuri 
germane erau superioare este raportul dintre numărul regimentelor de 
artilerie. Divizia de tancuri a Armatei Roșii are două divizioane (12 
obuziere de calibru 105 mm şi 12 de calibru 150 mm), regimentul de 
artilerie al diviziei de tancuri a Wehrmachtului are trei divizioane (24 de 
obuziere de calibru 105 mm și 12 de calibru 150 mm). Germanii aveau 
de 1,5 ori mai multe tunuri, dar, luând în calcul diferenţa dintre 
greutatea proiectilelor (15 si 22 de kilograme), superioritatea greutății 
comune a loviturii de artilerie devine minimă (876 la 744 de kilograme). 
E puţin probabil ca aceste două cifre să poată servi drept temei rațional 
pentru afirmaţia despre „completarea insuficientă cu artilerie a diviziei 
de tancuri sovietice“. De altfel, și această superioritate infimă dispare în 
cazurile în care în componenţa batalionului de artilerie grea a diviziei 
germane cele patru obuziere de calibru 150 mm erau înlocuite de patru 
tunuri de calibru 105 mm. 


Mijloace de apărare antitanc 


Raportul dintre numărul, înarmarea și protecţia blindată a noilor 
tancuri sovietice (KV si 1-34) şi cele mai bune tancuri germane (ultimele 


modificări ale Pz-III cu un tun de calibru 50 mm) le lăsa germanilor 
putine sanse de succes in duelul dintre tancuri; nu e deloc intämplätor 
ca comandantii Armatei Rosii mentioneaza in unanimitate in rapoartele 
lor: „tancurile inamicului nu intra în luptă cu tancurile noastre“. 
Temeritatea iraţională nu era încurajată în Wehrmacht și trupele de 
tancuri erau utilizate, cel puţin în toate situaţiile în care germanii aveau 
posibilitatea de a-și impune inamicului inițiativa, pentru îndeplinirea 
misiunii principale („tancurile sunt un mijloc de spargere și de 
demoralizare a spatelui și flancurilor frontului“). 


Pe de altă parte, corpurile mecanizate ale Armatei Roșii — deși în teorie 
şi în planurile antebelice erau considerate instrumentul principal de 
aplicare a contraloviturii asupra formațiunilor de tancuri ale inamicului 
care vor efectua spargerea si pătrunderea — luptau în majoritatea 
cazurilor cu infanteria germană. De exemplu, din cele cinci corpuri 
mecanizate dotate cu un număr destul de mare de tancuri de tip nou 
(CM 3, CM 6, CM 4, CM 8, CM 15), trei s-au spart tandari după 
ciocnirea cu infanteria Wehrmachtului; la lupta de tancuri de întâlnire 
a participat (cu același rezultat) doar CM 3. Pentru a înţelege 
desfăşurarea și rezultatul acestor lupte este necesar să examinăm 
amănunțit posibilităţile apărării antitanc a infanteriei la începutul celui 
de-al Doilea Război Mondial. 


Mai întâi trebuie să precizăm sensul concret al termenului „blindaj 
antiproiectil“ pe care l-am utilizat în repetate rânduri mai sus. 
Proiectilele sunt diferite. Proiectilul de calibru 122 mm al tunului 
sovietic A-19 perfora de la o distanţă de un kilometru o placă de blindaj 
de 180 de milimetri (de două ori mai groasă decât blindajul frontal al 
„Tigrului“). lar tunul de calibru 122 mm nu e nicidecum culmea 
posibilităților artileriei cu ţeavă — pe crucișătoarele grele si pe cuirasate 
erau instalate „ţevi“ de calibrele 250-350 mm, ce avea caracteristici 
energetice uluitoare. Dar cuirasatele, de regulă, nu luptă cu tancurile. 
Prin urmare, „blindajul antiproiectil“ al tancurilor desemnează 
capacitatea lor de a suporta loviturile în plin ale proiectilelor unei liste 
cât se poate de bine definite de sisteme de artilerie. 


Care anume? Există două abordări ce se completează reciproc în 
definirea acestei liste. Cea mai răspândită, simplă și clară: orice sisteme 


din dotarea diviziei de infanterie (de puscasi) a inamicului si nimic mai 
mult. Logica e cât se poate de evidentă — in răstimpul in care 
comandantul diviziei va solicita si va primi sustinerea artileriei corpului 
sau armatei, tancurile o să-i „turteasca“ divizia şi o sá plece in 
adâncimea operativă a defensivei. 


Cea de-a doua abordare se bazează pe faptul că, pentru a purta cu 
succes duelul cu tancul, tunul antitanc trebuie să fie nu numai suficient 
de perforant, ci să aibă gabarit mic si greutate mică. Primul parametru 
îi permite tunului să se camufleze și să câștige astfel „dreptul la prima 
lovitură“, cel de-al doilea (greutatea mică) le permite servantilor să 
schimbe cu forte proprii în timpul luptei în repetate rânduri poziţia de 
tir. Cifrele concrete ale greutätii-limita ale tunului antitanc, după cum a 
arătat practica războiului, nu trebuiau să fie mai mari de 1,5 tone (aici 
se înscriu cele mai de masă sisteme din perioada finală a celui de-al 
Doilea Război Mondial: cea germană Pak-40 de calibru 75 mm, 
sovieticele ZiS de calibru 75 mm si ZiS de calibru 57 mm şi ZiS-3 „de 
divizie“ de calibru 76 mm). 


Astfel, pentru luna iunie 1941, noţiunea de „blindaj antiproiectil“ 
înseamnă concret: pentru tancul Armatei Roșii capacitatea de a suporta 
lovitura proiectilului tunului german Pak-36 de calibru 37 mm, pentru 
tancul Wehrmachtului capacitatea de a suporta lovitura proiectilului 
tunului antitanc de calibru 45 mm şi al tunului de divizie de calibru 76 
mm (în dotarea unor divizii de infanterie germane și sovietice erau în 
număr foarte mic tunuri Pak-38 de calibru 50 mm şi tunuri antiaeriene 
de calibru 76 mm, dar le scoatem conștient din cadrul discuţiei despre 
situaţiile de luptă tipice, cele mai răspândite). 


Înainte de a purcede la frunzărirea culegerilor de date corespunzătoare 
e util să clarificăm că noţiunea ca atare de „perforare a blindajului“ este 
cât se poate de complicată și cu mai multe înţelesuri. Ce să considerăm 
perforare? O crăpătură minusculă pe partea dinăuntru a plăcii de 
blindaj („culmea preciziei fine“ în limbajul profesioniştilor)? Sau bresa 
prin care a trecut pe de-a întregul proiectilul perforant („culmea 
pătrunderii penetrante“)? Sau o spărtură în blindaj de dimensiunile 
unei mingi de fotbal? În sfârșit, procesul interacțiunii dintre proiectil și 
obstacol este probabilistic, adică proiectile luate din aceeași tranșă 


primită de la uzină si trase din același tun puteau să perforeze tinta, dar 
puteau sá nu o perforeze. Meritá mentionat ca standardele de testare 
adoptate ín URSS erau unele dintre cele mai rigide — trecerea prin 
obstacol a 90 la sută din masa proiectilului in 75 la sută din numărul 
loviturilor. Toate diferenţele acestea între modurile de evaluare conduc 
la faptul că indicatorii capacităţii de perforare a blindajului a tunurilor, 
consemnate în diferite izvoare, se deosebesc substanţial. Fapt de care s-a 
ţinut cont la alcătuirea Tabelului 6. 


Tabelul 6 


Greutate a 
proiectilului BR, 
kg 
Distanta 100 m 50-38 / 42-31 58-47 / 43-40 80-74 / 69-65 
Distanta 500 m 48-35 / 36-27 50-43 / 44-32 75-70 / 61-55 


Nota: unghi de contact cu blindajul 90 de grade/unghi de contact 60 de 
grade 


Cifrele sunt multe, in schimb concluziile rezultate din aceste cifre sunt 
extrem de simple. Tancurile sovietice „de tip vechi“ (T-26, BT, T-28) 
aveau blindaj cu grosime de 15-22 mm. Acest blindaj era perforat de 
tunul german de calibru 37 mm intotdeauna, de la orice distante reale 
de tragere la tinta. Tancurile germane din anii 1938-1940 (precum si 
tancurile usoare cehe luate in dotare de Wehrmacht) aveau blindaje cu 
grosimi de 15-30 mm. Acest blindaj era perforat de tunurile sovietice 
antitanc intotdeauna, de la orice distante reale de tragere la tintá. Se 
poate spune că era o deplină „egalitate întru sărăcie“ si totuşi tancurile 
germane erau „mai egale decât altele“ — le aștepta întâlnirea cu 
proiectilele sovietice BR mai grele și există o diferență substanţială 
între acţiunea asupra blindajului a unui proiectil mic cu greutate de 
680 de grame şi a unui proiectil cu greutate de 6,2 kilograme. 


La hotarul dintre anii 1940 şi 1941 viitorii inamici au început să se 
ocupe de consolidarea protecţiei blindate a tancurilor. Pentru Hitler 
lucra „toată Europa“ (interesantă „toată Europa“ în componenţa 
căreia nu erau Marea Britanie, Spania, Elveţia, Suedia, iar pentru 
înarmarea Italiei mai trebuiau cheltuite și resurse germane), dar lucra 
rău, nu în stil stalinist. Ca rezultat, tot ce au reușit să facă prin eforturi 
comune era să prindă cu şuruburi (sau să sudeze) de plăcile frontale ale 
corpurilor tancurilor Pz-III si Pz-IV niște „plasturi“ de oţel. Astfel, 
grosimea blindajului frontal a sporit până la 50-60 mm, și această 
grosime depășea capacitatea de perforare a tunului de 45 mm. Apoi, la 
modificări ulterioare, au consolidat blindajul „fruntii“ turelei până la 
55 mm.******** Bordul si pupa corpului si a turelei tuturor tancurilor 
germane erau acoperite ca si mai înainte cu un blindaj antiglont cu 
grosime de 20-30 mm. 


Pe câmpul de luptă tancul nu se mișcă întotdeauna strict pe linie 
dreaptă, expunând tirului tunurilor antitanc exclusiv „fruntea“; nu 
întâmplător turela tancului e rotitoare (cu toate că asta iscă o 
sumedenie de probleme tehnice și de asamblare), iar la fiecare cotitură 
tancul german expunea bordul subţire al turelei tirului apărării 
antitanc. Si totuşi, cele mai de masă tunuri de calibru 45 mm (va 
amintesc că tot cu ele erau înarmate tancurile ușoare sovietice și 
autoblindatele BA-10) au devenit „apte limitat“ pentru lupta cu tancuri 
medii ale Wehrmachtului. Acum, la întâlnirea cu ele trebuiau utilizate 
tunuri de divizie de calibru 76 mm, care erau relativ puţine (16 la o 
divizie), iar în componenţa regimentului de pușcași ele lipseau cu 
desăvârșire. 


De fapt, nici tancurile cu „plasturi“ nu erau prea multe. Nimeni nu le 
cunoaște cu precizie numărul potrivit organigramei de pe 22 iunie 1941 
pe frontul de est. De obicei se obișnuiește să fie incluse în această listă 
toate Pz-III cu tun de calibru 50 mm (707 bucăţi) si o oarecare 
nedefinită „mare parte“ a numărului general (439 de bucăţi) de tancuri 
Pz-IV. Chiar si în cazul acestei abordări iese o treime din numărul 
general al grupării de tancuri a Wehrmachtului (plus că în şase din cele 
17 divizii de tancuri Pz-III nu erau deloc). Dar consultarea 
documentelor statelor majore ale Armatei Sovietice ne face să ne 
îndoim de corectitudinea acestei evaluări — în majoritatea cazurilor, în 
descrierea întâlnirii cu tancurile inamicului înarmate cu tunuri de 75 
mm si 50 mm, grosimea blindajului lor este estimată la 25-30-40 mm. 
Aceste estimări ar mai putea fi explicate prin faptul că au fost făcute la 
repezeală (în toiul luptei nu prea poţi măsura cu sublerul), dar si în 
documentul de totalizare elaborat de Direcţia principală a trupelor de 
autoblindate și tancuri (judecând după numărul de intrare la 
secretariat — 28.1.1942), Pz-III este descris ca un tanc cu grosimea 
blindajului „frontal, al bordului si al turelei de 30 mm“; despre Pz-IV 
se spune: „blindajul frontal e de 40-50 mm, al bordului — de 20-40 mm, 
al turelei — de 20 mm“. (62) 


Stalin se pregătea de război la modul serios și dispunea pentru aceasta 
de resurse importante de materii prime și de forţe de muncă. N-au 


uitat, apropo, nici de „plasturi“ (au fost ecranate cu blindaj 
suplimentar tancurile medii cu trei turele T-28), dar principalul consta 
in faptul ca la 1 iunie 1941 in Armata Rosie figurau aproape 1 500 de 
tancuri „de tip nou“ (545 de KV si 969 de T-34). Aceste masini au pus 
în fata apărării antitanc a diviziei de infanterie germane o sarcină 
aproape irealizabilă. Corpul și turela tancului greu KV aveau blindajul 
cu grosimea de 75 mm (la unele modificări „fruntea“ a fost consolidată 
până la 90 mm). Tunul german de calibru 37 mm nu putea să perforeze 
acest blindaj în nici un fel de condiţii. 


Corpul tancului mediu T-34 era sudat din plăci de blindaj cu grosimea 
de „doar“ 40 si 45 mm, dar milimetrii aceștia erau plasați sub unghiuri 
mari. Placa frontală a corpului avea înclinarea de 60 de grade fata de 
verticală, ceea ce asigura ricoseul aproape garantat al proiectilului 
perforant.******** Placa de la bordul corpului (40 mm) era fixată sub 
un unghi de 40 de grade, bordul turelei (cu grosimea de 52 mm) avea 
înclinarea de 30 de grade. În cazul acestor unghiuri de întâlnire a 
proiectilului cu blindajul, tunul german de calibru 37 mm s-a dovedit 
practic inutil chiar şi de la distanţele cele mai mici (din care cauză a și 
fost poreclit dispretuitor de soldaţii Wehrmachtului „ciocănel“). Da, 
punctul vulnerabil al lui 1-34 era placa verticală de 45 mm de pe 
bordul corpului, însă, pentru a-l lovi, proiectilul trebuia trimis prin 
spaţiul dintre role — o scamatorie doar pentru cei cu nervi tari... 


Să amintim încă o dată că nici un fel de alte tunuri (echivalente cu 
tunurile sovietice de divizie cu ţeavă lungă de calibru 76 mm şi cu 
tunurile antiaeriene) nu existau în dotarea diviziei de infanterie a 
Wehrmachtului. Cele mai noi la momentul respectiv tunuri antitanc 
Pak-38 de calibru 50 mm au ajuns doar în fiecare a patra divizie de 
infanterie de pe frontul de est, dar si acestea doar câte două la un 
regiment de infanterie. Aceasta permitea scoaterea din luptă a câtorva 
tancuri „rătăcitoare“, dar divizia de infanterie a Wehrmachtului nu 
putea să respingă cu forte proprii un atac concentrat al tancurilor T-34 
și KV. 


„Apărarea antitanc este, fără îndoială, cel mai trist capitol al istoriei 
infanteriei germane. Calea suferințelor infanteriei germane în lupta 


contra tancurilor rusesti T-34 incepe de la tunul antitanc de calibru 37 
mm poreclit in armată «ciocănel», prin cel de calibru 50 mm până la 
tunul antitanc de calibru 75 mm cu tractiune mecanica. Se vede ca nu se 
va afla niciodată până la capăt din ce cauză în decursul a trei ani si 
jumătate din momentul primei apariţii a tancului T-34 în august 1941 
până în aprilie 1945 nu a fost construit un mijloc antitanc acceptabil 
pentru infanterie.“ (63) 


Acest citat cunoscut din cartea lui Middeldorf conţine multe afirmaţii 
ciudate, de exemplu cea conform căreia tancurile T-34 au apărut, 
chipurile, pe front abia în august 1941 (adică cele aproape o mie de 
tancuri de acest tip ce se aflau în iunie în districtele de vest au rămas 
neobservate). Cât priveşte reînarmarea tărăgănată mulți ani a 
infanteriei cu un tun antitanc adecvat, una dintre cauzele acestui eșec a 
devenit tentativa de a soluţiona problema „simplu si repede“ — prin 
perfecţionarea proiectilului tunurilor existente de calibre mici ale 
apărării antitanc. 


Proiectilele perforante sunt diferite, iar construcţia acestui „calup“ nu 
este nicidecum atât de simplă cum s-ar putea crede. La sfârşitul anilor 
1930 a fost inventat și lansat în producţie de serie aşa-numitul proiectil 
„subcalibrat“ (cu manson detasabil). El avea o construcţie destul de 
complexă — un miez perforant foarte dur, instalat într-un înveliș 
(„sabot“) asemănător la exterior cu un mosor de ata; pe partea din fata 
a proiectilului era instalat un capac aerodinamic ușor. În momentul 
lovirii țintei capacul se botea instantaneu, iar miezul perfora blindajul. 


Această construcţie a permis să fie redusă de aproximativ două ori 
greutatea proiectilului si să-i fie mărită substantial viteza inițială. 
Astfel, proiectilul subcalibrat pentru tunul de calibru 37 mm avea 
viteza inițială de 1 020 de metri pe secundă (fata de 760 de metri pe 
secundă a proiectilului obișnuit BR), proiectilul subcalibrat al tunului 
Pak-38 de calibru 50 mm atingea viteza de 1 200 de metri pe secundă 
(fata de 830 de metri pe secundă a celor obișnuite). Ca rezultat, in 
tabelele ce indicau capacitatea de perforare a blindajului au apărut 
cifre uluitoare: tunul german standard de calibru 37 mm perfora de la 
distanţa de 100 de metri cu proiectilul subcalibrat un blindaj de 75-80 


mm (este nivelul de protectie blindatá a tancului greu KV), tunul Pak- 
38 de calibru 50 mm perfora de la 100 de metri si un blindaj de 120 
mm. S-ar putea presupune ca asupra cuiva aceste tabele au avut o 
impresie puternica si in anul 1940 uzinele germane au produs 319 000 
de proiectile cu manson detasabil de calibru 37 mm. (64) 


Dupá ce aceste proiectile s-au intälnit cu noile tancuri sovietice s-a 
dovedit ca „nu tot ce sträluceste este aur“. S-a dovedit intr-atät de 
evident, incät in anul 1941 producerea proiectilelor perforante cu 
manson detasabil s-a redus până la 16 000 de proiectile, iar apoi a fost 
oprită definitiv. De ce? 


Mai întâi, pentru că tancul nu este un balon pe care e suficient să-l 
împungi cu un ac. Faptul ca atare a apariţiei unei breșe perforate în 
blindaj nu garantează distrugerea tancului. Să invocăm un exemplu 
caracteristic. Tragerea la poligon asupra tancului uşor I-26 din pușca 
antitanc a arătat că, din cele 39 de gloanţe care au perforat blindajul 
tancului, doar unul a „rănit piciorul“ unuia dintre cele trei manechine 
ce jucau rolul echipajului; deteriorări grave ale construcţiei au fost 
cauzate de doar două gloanţe ce au nimerit în rezervorul de benzină. 
Proiectilul „subcalibrat“ pentru tunurile de calibru 37 mm nu 
reprezenta altceva decât un „cui“ gros și dur care putea scoate tancul 
din luptă doar dacă lovea un agregat deosebit de vulnerabil. Situaţia 
era agravată de faptul că tancurile sovietice „de tip nou“ (1-34 si KV) 
funcționau cu motoare Diesel si în interiorul lor nu puteau să apară 
vapori de benzină capabili să se aprindă de la o scânteie. 


Nu e deloc întâmplător că proiectilele „normale“ erau încărcate cu 
substanţe explozibile (între 120 și 155 de grame în proiectilele 
perforante sovietice pentru tunul de calibru 76 mm) si dotate cu focos 
fixat de fund; explozia în interiorul închis al tancului scotea din funcţie 
echipajul, putea genera aprinderea secţiei motorului și detonarea 
compartimentului cu muniții — dar în proiectilele cu manson detașat 
încărcătura explozibilă lipsea prin definiţie. 


Continuăm. In virtutea acţiunii unei legi fizice imuabile******** 
proiectilul „subcalibrat“ uşor își pierdea mai repede viteza iniţială. Ca 
rezultat, la distanţe mai mari de 600-700 de metri eficienţa 


proiectilului cu manson detasabil se reducea páná la nivelul unui 
„calup“ obisnuit. Dar nici asta nu e totul — miezul dur lung si relativ 
subțire se fárámita la întâlnirea cu placa înclinată a blindajului 
tancului T-34. Astfel, examinarea citata mai sus a celor 154 de tancuri 
T-34 scoase din luptă în toamna anului 1942 a arătat că doar 20 la sută 
din loviturile proiectilelor „subcalibrate“ s-au soldat cu perforarea 
plăcii frontale a corpului (deși „conform tabelului“ un astfel de 
proiectil trebuia să treacă printr-un blindaj de 45 de milimetri ca 
printr-o bucată de carton). 


Ultimul (dar nu ca importanţă!) neajuns al proiectilelor cu manșon 
detașabil consta în faptul că miezul dur era confecţionat din carbură de 
wolfram. Wolframul este un element exotic și costisitor și Germania nu 
putea să-şi permită în timpul unui război îndelungat să arunce la 
stânga si la dreapta (în sensul cel mai direct al cuvântului) o materie 
primă necesară si pentru electronică, si pentru producerea otelurilor 
speciale. Volumul producţiei proiectilelor cu manson detasabil de 
calibru 50 mm s-a redus de la 644 000 în anul 1941 la 40 000 în 1943, 
iar apoi nu au mai fost produse deloc. Un mijloc real și din păcate cât 
se poate de eficient (procentul distrugerilor ajungea la 90 la sută din 
cazurile de lovire a proiectilului de tanc) de luptă cu tancurile sovietice 
a reușit să devină doar tunul antitanc Pak-40 de calibru 75 mm cu 
proiectile calibrate „normal“. 


Principiul concentrării forţelor, despre care am vorbit atât de 
amănunțit în raport cu trupele de tancuri, este valabil și în ce priveşte 
organizarea apărării antitanc. Nu e de mirare că ambele parti 
(Germania și URSS) au înfiinţat în structura forţelor armate unități 
speciale antitanc. În cadrul Wehrmachtului instrumentul de bază al 
apărării antitanc era batalionul standard (36 de tunuri de calibru 
37 mm), cu tracţiune mecanică (automobile), exact la fel cum era câte 
unul în fiecare divizie de infanterie. Cu aceleași limite ale eficienţei în 
luptă create de apariţia pe câmpul de luptă a tancurilor T-34 si KV. La 
22 iunie 1941 erau în total 6 (şase) batalioane de acest fel pe tot frontul 
de est. Adică — 216 „ciocănele“ suplimentare pe frontul dintre Marea 
Baltică si Marea Neagră. 


Si asta nu e totul. Cäci era si „toata Europa“ de la care Hitler s-a ales 
cu vreo douá sute de tunuri antitanc Skoda de calibru 47 mm de 
modelul anului 1938 capturate in Cehoslovacia (acest sistem, la 
capitolele greutatea proiectilului perforant si energia lui initiala, 
depásea cu 15-20 sutá tunul sovietic de calibru 45 mm). Cum 
constructia primitiva si invechitá a deplasärii pe roti a tunului ceh nu 
permitea să fie transportat cu o viteză mai mare de 15 kilometri pe oră, 
germanii au decis să catare acest tun pe șasiul tanchetei ușoare Pz-I. 
Astfel a apărut uimitorul „device“ care a căpătat mândra denumire de 
„vânătorul de tancuri“ (Panzerjäger I). 


Dacă e să încercăm să găsim un echivalent al acestei construcţii în 
cadrul tehnicii blindate a Armatei Roșii, trebuie să ne imaginăm tancul 
ușor 1-26 căruia i-au retezat acoperișul si pupa turelei (în „vânătorul“ 
german tunul se afla într-o cabină blindată descoperită). În ce priveşte 
grosimea blindajului (13-15 mm), puterea motorului (90-100 de cai 
putere) şi dotarea cu armament, ele erau cât se poate de comparabile. 
Diferenţa principală dintre ele consta în faptul că șasiul tanchetei 
ușoare germane (suspensia, transmisia) nu era prevăzut iniţial pentru o 
astfel de încărcătură. Ca să nu ne mai irosim propriile cuvinte, vom 
cita un document - raportul comandantului Batalionului 643 
Vânătoare antitanc ce a participat la luptele din Franţa: 


»»». Marsurile efectuate în comun cu subunitățile de infanterie s-au 
soldat cu ieșirea din funcţie a mijloacelor tehnice. S-a făcut observată 
deosebit de des defectarea ambreiajului si a diferentialelor. Marsurile în 
comun cu unităţile de tancuri se soldau cu rezultate distructive similare... 
Peste fiecare jumătate de oră în primii 20 de kilometri de marș era 
necesar să ne oprim pentru a răci motoarele, a efectua controlul, iar la 
nevoie reparația și ungerea. Ulterior opririle sunt necesare peste fiecare 
30 de kilometri parcurși... 


Vizibilitatea din mașină este extrem de proastă. Poti privi înainte prin 
tăietura de sus din scutul cabinei, dar rezultatul poate fi „Kopfschuesse“ 
(ceea ce s-a putea traduce prin „retezarea cäpätänii“). În timpul luptelor 
de stradă echipajul este realmente lipsit de posibilitatea de a observa 
câmpul de luptă... Un infanterist curajos de-al inamicului este în stare să 


lichideze cu ușurință echipajul cu o grenadă de mână, aruncänd-o de pe 
borduri sau de pe pupă... 


Blindajul șasiului nu este adecvat. Proiectilele tunurilor antitanc franceze de 
calibru 25 mm perforează blindajul și când trag de la distante mari. 
Cabinele blindate sunt perforate chiar și de gloantele perforante de calibrul 
puștii... Cabinele înalte ale vânătorilor noștri de tancuri făceau funcţionarea 
mașinilor noastre pe câmpul de luptă extrem de periculoasă... (65) 


Au fost produse în total doar 202 de astfel de mașini-minune. Cu ele au 
fost dotate batalioanele de vânători de tancuri autonome, care pe 
frontul de est pe 22 iunie 1941 erau opt la număr (două în Grupul de 
Armate Nord, cinci în Grupul de Armate Centru, una în Grupul de 
Armate Sud). Conform organigramei, fiecare batalion trebuia să fie 
alcătuit din trei companii cu câte nouă mașini în fiecare, dar de fapt 
mașinile erau mai puţine, în medie câte 20 în fiecare batalion. Încă 
două companii se aflau în componenţa Brigăzii 900 Motorizate și a 
Brigăzii SS Leibstandarte Adolf Hitler. În ajunul invaziei în URSS, 
germanii au pus la punct producerea proiectilelor cu manson detasabil 
de calibru 47 mm, fapt ce a mărit penetrabilitatea autotunului — cu 
toate neajunsurile menţionate mai sus. Practica aplicării în luptă a 
„Panzerjagerului“ pe frontul de est a confirmat reputaţia pe care şi-a 
meritat-o anterior. Comandantul Batalionului 521 raporta în iulie 
1941: 


„În timpul atacului poziţiilor inamice, dotate cu tunuri antitanc si 
artilerie, după cum s-a întâmplat lângă Moghilev și lângă Rogaciov, 
cabina înaltă devenea o ţintă bună și «Panzerjager» era distrus înainte de 
a putea să intre în luptă. În timpul exploziei în apropiere a proiectilului 
de artilerie greu schijele perforau blindajul subţire, după cum s-a 
întâmplat lângă Rogaciov. Tunul antitanc rusesc de calibru 45 mm 
perfora blindajul de la distanţa de 1 200 de metri. Compania 1 a pierdut 
în aceste lupte cinci malin, dintre care a fost posibil să fie reabilitate doar 
două...“ 


» Vânătorul de tancuri“ german a fost de la bun început sortit pieirii. 
Tunul antitanc trebuie sa fie ușor, compact şi greu de observat — sau 
trebuie instalat pe șasiul unui tanc mediu (dar si mai bine — greu) și 


acoperit cu blindaj, si neaparat cu un blindaj extrem de rezistent, care 
permite angajarea in duel cu orice tanc al inamicului; tunul antitanc pe 
sasiul unei tanchete usoare cu blindaj antiglont este o absurditate 
crasa. 


In URSS a fost aleasä o altä cale. Pentru consolidarea apärärii antitanc 
nu erau destinate nici batalioane, nici regimente. Prin Hotárárea 
Comitetului Central al Partidului Comunist (al bolsevicilor) din Rusia 
si a Sovietului Comisarilor Poporului al URSS din 23 aprilie si prin 
directivele corespunzätoare ale Comisariatului Poporului al Apararii 
din 26 aprilie 1941 a fost perfectatá decizia cu privire la constituirea a 
10 brigăzi de artilerie antitanc ale Rezervei Comandamentului Suprem 
(cinci în Districtul Militar Special Kiev, trei în Districtul de Vest şi două 
în Districtul Baltic). Războiul a început înainte de termenul desemnat 
de Stalin si de fapt cea mai mare parte a brigăzilor de artilerie nu au 
fost completate în întregime până pe 22 iunie, dar are sens să le 
examinăm structura mai amănunțit, pentru a evalua proporţiile si 
seriozitatea intentiilor conducerii politice și militare sovietice. 


Conform organigramei aprobate, în componenţa brigăzii de artilerie 
antitanc erau două regimente de artilerie cu câte cinci divizioane în 
fiecare, în total 10 divizioane, 120 de tunuri antitanc în brigadă. 
Calibrul armamentului antitanc al brigăzii începe cu tunurile F-22 de 
calibru 76 mm (el avea o viteză inițială puţin mai mare a proiectilului și 
o capacitate de perforare mai mare decât tunul USV indicat în Tabelul 
6). Cu aceste tunuri erau dotate patru divizioane şi în următorii doi 
ani, înainte de apariţia „Tigrilor“ si „Panterelor“, ele erau suficiente 
pentru lovirea oricărui tanc al Wehrmachtului. 


Însă cei care au alcătuit organigrama brigăzii de artilerie antitanc au 
manifestat o atitudine mai strictă faţă de misiunea lor. Încă patru 
divizioane ale brigăzii erau dotate cu tunuri aeriene 61-K de modelul 
anului 1939 de calibru 85 mm. Utilizarea acestui tun era un act de 
„cruzime exagerată“ — de la distanţa de un kilometru tunul putea să 
perforeze o placă de blindaj cu grosimea de 110 mm, iar germanii nu 
aveau așa ceva nici în desenele tehnice. Dar si asta a părut puţin si în 


componenta brigăzii de artilerie antitanc au fost incluse două 
divizioane cu tunuri de calibru 107 mm! 


Întrucât experiența „Blitzkriegului“ german în Franţa a arătat că 
ofensiva diviziilor de tancuri ale Wehrmachtului este susținută 
neîncetat de acţiuni ale avioanelor de bombardament în picaj, în 
componenţa brigăzii de artilerie antitanc a fost inclus un număr 
neobișnuit de mare de mijloace de apărare antiaeriană: 16 tunuri 
antiaeriene cu tragere rapidă de calibru 37 mm și 36 de mitraliere de 
mare calibru DSK. În plus, în componenţa brigăzii au fost incluse un 
batalion de pionieri-genisti si un batalion de transport auto. In total, în 
brigadă trebuiau să fie 5 322 de oameni, 11 autoturisme, 707 camioane 
şi autospeciale, 165 de tractoare cu șenile. 


„Cui i s-a dat mult, i se va cere mult.“ Comandamentul Armatei Roșii 
investea în brigăzile de artilerie antitanc speranţe mari, fapt certificat 
evident de un document — „Indicatiile temporare de pregătire de luptă, 
utilizare și aranjare în formaţiune de luptă a brigăzilor de artilerie 
antitanc“ aprobate pe 3 iunie 1941 de șeful statului major al 
Districtului Militar Special Kiev. (67) 


Utilizarea în luptă era prezentată în felul următor. Pe un sector al 
frontului cu lăţimea de 3-4 kilometri brigada de artilerie antitanc 
trebuia să oprească ofensiva a 400-500 de tancuri ale inamicului (nu e o 
greșeală de tipar). Se mai preconiza că avalansa de oţel se va mișca „în 
valuri consecutive a câte 20-30 de tancuri la un kilometru de front, 
adică circa cinci valuri“, cu viteza de 15 kilometri pe oră (250 de metri 
pe minut). Formatiunea de luptă a brigăzii se presupunea să fie în două 
eşaloane: în primul, patru divizioane de tunuri de calibru 76 mm şi un 
divizion de tunuri de calibru 107 mm pe direcţia cea mai 
amenințătoare, patru divizioane de tunuri de calibru 85 mm si un 
eşalon de tunuri de calibru 107 mm (adică tunuri mai puternice) erau 
plasate în rezerva comandantului de brigadă pentru lichidarea 
tancurilor grele pătrunse în adâncul defensivei. 


Acţiunile primului eșalon sunt descrise în felul următor: „Fiecare tun 
cu bătaia de 1 200 de metri e în stare să dea cel puţin 3-4 lovituri la 
ţintă pe minut, dintre ele o lovitură scoate tancul din funcţie. Prin 


urmare, esaloanele unu si doi de tancuri sunt scoase din functie in 
proporţie de sută la sută la 200 de metri înainte de a ajunge la poziţiile 
de foc“. Cu alte cuvinte, se presupunea că un tun trebuia să scoată din 
funcţie patru tancuri ale inamicului înainte ca ele să ajungă pe poziţiile 
de tir. Ce avea să urmeze nu este descris în „Indicaţiile temporare“; se 
presupunea, probabil, ca după un astfel de măcel inamicul isi va înceta 
ofensiva sau că cei mai insistenti vor fi nimiciti de tunurile esalonului 
doi al brigăzii. 


Iată ce fel de armată era edificată la începutul anilor 1940 în URSS. 
Enormă, dotată cu munţi de armament din cel mai nou. Oare nu 
dădeau aceste zeci și zeci de mii de tancuri, tunuri, aruncătoare de 
mine temeiuri de a spera la un succes zdrobitor în război? 


Răspunsul corect: nu. Tunurile nu luptă ele însele, luptă oamenii. 
Această idee trivială, dar cea mai importantă, a fost notată cert în 
Regulamentul de câmp al Armatei Roşii: „Cel mai preţios în Armata 
Rosie a Muncitorilor si Țăranilor este omul nou al Epocii Staliniste. 
Lui îi aparţine rolul decisiv în luptă. Fără el, toate mijloacele tehnice de 
luptă sunt moarte, în mâinile lui ele devin o armă de temut. Tot 
efectivul Armatei Roșii a Muncitorilor și Țăranilor este educat în 
spiritul bolşevic activ al iniţiativei curajoase, al avântului nepotolit, al 
perseverentei nestrámutate si al permanentei aspirații de a dobori 
dușmanul“ (Regulamentul de câmp 39, punctul 6). De fapt, conform 
opiniei cu autoritate a comisarului poporului al apărării URSS 
(ulterior președintele Comitetului pentru Apărare de pe lângă Sovietul 
Comisarilor Poporului), poporul oricum era dornic să se avânte în 
lupte, fara nici un fel de educaţie. Ținând un discurs la parada de 1 
Mai 1939, tovarășul Voroşilov a declarat literalmente următoarele: 
„Poporul sovietic nu numai ştie să lupte, lui îi și place să lupte!“ (68) 


Următoarea întrebare: era oare printre generalii si maresalii, printre 
comisarii poporului şi secretarii de partid din anturajul lui Stalin 
măcar unul care ar fi putut să-i spună aproximativ următoarele: 
„Koba, jumătate de tara te urăște de moarte, ceilalți supraviețuiesc 
cum pot. Chiar după primele impuscäturi ale unui război adevărat, 
mare, toată «armata ta invincibilă” va fugi prin păduri sau se va 


preda“? Ráspunsul corect: nu. Nu s-a gásit nici un curajos. Nici unul. 
Tocmai de aceea tovarășul Stalin si maresalii săi elaborau planuri 
temerare, despre care va fi vorba în capitolul următor. 


Numărul total al cartușelor în batalionul de infanterie al 
Wehrmachtului conținea 58 000 de cartușe pentru pustile-mitralierá si 
mitralierele grele și doar 24 000 de cartușe pentru arme. Normativa 
sovietică din anul 1938 de „consum al munițiilor pentru o zi de luptă 
încordată“ presupunea consumul de 20 de cartușe de pușcă si de 620 de 
cartușe de pusca-mitraliera, astfel, la nivel de grupă, mitraliorul 
consuma de trei ori mai multe cartușe decât toţi pușcașii laolaltă; în 
batalionul de puscasi, ţinând cont că avea în dotare mitraliere grele cu 
normativul de 1 400 de cartuşe într-o zi de luptă, preponderența tirului 
de mitralieră asupra celui de pușcă devine și mai sesizabilă. 


Luând cuvântul la consfătuirea din 17 aprilie 1940 a corpului 
comandanților supremi ai Armatei Roşii, Stalin a spus: „Ostasul care 
are o puşcă cu încărcătorul cu 10 cartușe va lansa de trei ori mai multe 
gloanțe decât omul cu pușca noastră. Ostasul cu pușca cu 
autoîncărcare echivalează cu trei ostași...“ 


De facto, 198 de divizii de pușcași si 31 de motorizate: cele 13 divizii de 
cavalerie, în baza efectivului lor, erau considerate echivalente cu 7 
divizii de pușcași. 


În diviziile de infanterie din „primul val“ (o pătrime din numărul total 
al diviziilor de infanterie ale Wehrmachtului pe frontul de est, conform 
situației din iunie 1941) erau două tunuri antitanc de calibru 50 mm la 
un regiment de infanterie; de fapt, prezenţa lor nu schimba mare lucru, 
deoarece un tun de acest fel putea să străpungă cu un proiectil 
perforant standard blindajul KV doar trăgând în el de aproape. 


Cititorul ştie, probabil, din cărți, memorii si filme că tunul de calibru 
45 s-a aflat în dotarea Armatei Roșii până la sfârşitul războiului. Dar 
era un ALT tun. Fiindu-i păstrat calibrul vechi, de 45 mm, noul tun 
antitanc M-42 avea ţeava cu mult mai lungă (60 de calibre în locul celor 
46 anterioare) si proiectilul de lansare fortificat. În consecință au 


crescut de la 760 pána la 870 de metri pe secunda viteza initialá si cu 60 
de milimetri capacitatea de penetrare a blindajului ín timpul tragerii 
de la distante mici. 


De multi ani se discutá cum trebuie tradus corect cuvántul german 
Abteilung. Cu referinţă la artilerie, el e tradus de obicei ca „divizion“, 
dar e destul de straniu să se numească „divizion“ o unitate în dotarea 
căreia se află 36 de tunuri. De aceea în această carte vom adopta 
traducerea „batalion“; respectiv, subunitățile din care e alcătuit sunt 
numite „companii“, nu „baterii“. 


Conform datelor de la 22 iunie 1941, în trupele Districtului Militar 
Special Kiev al Frontului Sud-Vest figurau 1 142 de remorchere 
Komsomolet, în timp ce necesitatea prevăzută în organigramă era de 
874 de masini. (JAMO, q. 229, on. 157, a. 20, 11.1. 6 u 9) 


Cele de mai sus nu sugereaza nicidecum concluzia ca „aviatia a fost 
inventata degeaba“. Aviatia li este net superioara artileriei la cel putin 
trei parametri: bătaia „tirului“, greutatea unui element al munitiei, 
mobilitatea operativă. Aviația efectuează misiuni pe care artileria nu le 
poate efectua în principiu. Dar în ce priveşte sprijinul nemijlocit cu foc 
al trupelor terestre rolul decisiv al artileriei din al Doilea Război 
Mondial este incontestabil. 


Bineînţeles, este vorba de sisteme produse în masă, puse în dotare cu 
miile; totodată lăsăm între paranteze modelele „unicat“, de exemplu 
excelentul în ce privește caracteristicile tactice şi tehnice tun german de 
calibru 150 mm din care au fost produse 101 unităţi în patru ani. 


În Wehrmacht ele erau numite „mortiere“, deși, judecând după 
lungimea ţevii (calibru 31) si viteza maximă a proiectilului (565 de 
metri pe secundă), erau mai degrabă tunuri-obuziere grele. 


Cel mai glorios diversionist, graţie eforturilor acestei propagande, a 
devenit o biată domnişoară care a încercat să incendieze un grajd într- 
un sat ocupat de germani, cel mai celebru pilot — comandantul unui 
echipaj doborât în unul dintre primele zboruri ale bombardierului, cel 
mai notoriu exemplu de barbatie a ostașilor sovietici — povestea 


inventatá de la un capat la altul „despre 28 de panfilovisti si 50 de 
tancuri“. In acelasi timp, sute de exemple reale de actiuni eroice si 
reusite ale ostasilor si comandantilor Armatei Rosii au rámas uitate 
definitiv. 


„Lansator de fum“ în traducere literală; denumirea este legată de 
faptul că iniţial sistemul fusese elaborat ca mijloc de transport al 
armelor chimice și de plasare a perdelelor de fum, adică mijloace de 
lovire ce nu cereau o precizie mare a transportului. 


De exemplu, în planul iniţial (de pe 29 octombrie 1939) de zdrobire a 
armatei finlandeze pe istmul Carelia era preconizat următorul consum 
de muniții: un set de muniții pentru lupta din zona de frontieră, trei 
seturi de muniții pentru spargerea zonei fortificate (Linia 
Mannerheim) și un set pentru urmărirea ulterioară a inamicului în 
retragere. 


Aici şi în continuare — dacă nu e specificat altceva — sunt reproduse 
cifrele din cartea Aprovizionarea artileriei în Marele Război pentru 
Apărarea Patriei din anii 1941-1945, nr. 3 în lista izvoarelor. 


Nodul de apărare al RF Brest de lângă Semeatice bloca unica șosea de 
pe sectorul de frontieră de 140 de kilometri dintre Brest și Zambruv 
care duce de pe teritoriul Poloniei ocupate de germani prin Belsk spre 
Belostok. 


De zona din faţa câmpului din Regiunea Fortificată Kovel este legată 
una dintre legendele foarte răspândite. Chipurile, comandanții cu spirit 
de inițiativă din teritoriu au dispus la jumătatea lunii iunie să ocupe 
zona din faţa câmpului regiunii fortificate, dar prostul de Stalin 
(conform altei versiuni — ticălosul satrap Beria) a dat dispoziţia de a 
scoate trupele si de a-i pedepsi pe comandanţi. Din fericire pentru 
istorici, s-a păstrat Consiliul de Război al Districtului Militar Special 
Kiev expediată la Moscova pe 10 iunie: „Șefului Marelui Stat Major al 
Armatei Roşii, tov. Jukov. Ca răspuns la telegrama nr. 59 a şefului 
Marelui Stat Major raportez că fortificațiile din beton armat si o parte 
a cazematelor din lemn şi pământ din regiunile batalioanelor nr. 7, 8, 9, 
10 de construcţie de campanie din anul 1940 din Regiunea Fortificată 


Kovel au fost ocupate de cadrele a doua batalioane a Regiunii 
Fortificate Kovel in conformitate cu telegrama cifratá semnată de tov. 
Vatutin (aici si în continuare sublinierea mea — M.S.) nr. 9/485 din 4.6 
a.c. In toate celelalte regiuni fortificate fortificatiile de campanie nu 
sunt ocupate nicăieri... Rog să indicaţi dacă trebuie sa continuăm să 
ocupăm cu garnizoanele fortificațiile de foc din prima linie a regiunilor 
fortificate Vladimir-Volinski, Strumilov, Rava-Ruska și Peremisk“ 
(Arhiva Centralá a Ministerului Aparärii, f. 8, inv. 3408, d. 46, f. 13). 


In aceastä listä nu este inclus Corpul 10 Mecanizat din Districtul 
Militar Leningrad care în primele săptămâni de război n-a luat parte 
activă la lupte; nu sunt incluse nici Corpurile 17 si 20 Mecanizate ale 
Districtului Militar Special de Vest, ce se aflau în curs de constituire. 


Tancurile sovietice aruncătoare de flăcări și tancurile ușoare germane 
Pz-II sunt plasate în același rând ca purtătoare de armament atipic, 
capabil să soluţioneze un ansamblu redus de sarcini specifice. 


Cu toate acestea, există cazuri consemnate documentar de perforare a 
blindajului ecranat al tancurilor medii germane de tunul de calibru 45 
mm. Acestea pot fi explicate atât prin indeterminarea statistică 
generală a interacțiunii dintre proiectil și blindaj, cât și prin faptul că 
în cazul câtorva lovituri în plin „ecranul“ putea să fie doborât de pe 
corpul tancului. 


Încălcând cronologia cărții noastre, vom menţiona că în octombrie 
1942, când Pak-38 de calibru 50 mm a devenit tunul de bază al apărării 
antitanc a Wehrmachtului, examinarea a 154 de tancuri T-34 scoase din 
luptă a furnizat următoarea statistică: fruntea corpului a fost perforată 
de doar 11 la sută din proiectilele de calibrul 50 mm ce l-au lovit, 
bordul de 62 la sută. 


Cum, după ieşirea proiectilului din ţeava tunului, unica forţă care îl 
propulsează este „forţa inertiei“ (profesorilor de liceu nu le place acest 
termen), micşorarea masei proiectilului cu păstrarea dimensiunilor lui 
geometrice, iar, prin urmare, şi a rezistenţei aerodinamice (sau chiar a 
creșterii ei în lipsa capacului aerodinamic) se soldează cu reducerea 
rapidă a vitezei. 


Capitolul 1.2 


Un joc mare 


Din momentul apariţiei cărţii lui V. Suvorov Spărgătorul de gheaţă, 
chestiunile planificării militare în URSS în anii 1939-1941 au devenit 
(şi rămân si în prezent) unele dintre cele mai acute subiecte de discuţie 
publică. Pentru „patriotii sovietici“ negarea înfocată a faptului că 
Armata Rosie avea planuri de invazie în Europa a devenit o cauză 
marcată de vitejie, onoare și eroism; ei sunt gata să nege până-n 
pânzele albe, ignorând orice argumente și fapte, cu insistența eroului 
unei cunoscute serii de bancuri în care un bărbat fără chiloti este 
surprins într-un dormitor străin... Tot ce am vrut si am putut eu să 
spun în această privință este expus în articolele „Trei planuri ale 
tovarăşului Stalin“ si „Prima lovitură“. (69) Cine dorește poate sa le 
citească. Cu toate că tema nu este nici pe departe epuizată — de 
exemplu, ea necesită și extinderea cadrului cronologic, de natură să 
ducă la reevaluarea participării URSS la „criza sudetă“ din anul 1938. 


Documente 


La momentul actual sunt accesibile cel puţin 13 documente, elaborate 
în intervalul dintre vara anului 1940 și luna mai a anului 1941, care 
reflectă nemijlocit procesul de elaborare a planului unui război contra 
Germaniei. Acestea sunt: 


e Memoriul comisarului apărării al URSS si al șefului Marelui Stat Major al 
Armatei Roșii expediat lui Stalin, Molotov și Comitetului Central al 
Partidului Comunist Sovietic (al bolșevicilor), „Cu privire la bazele 
desfășurării strategice a forțelor armate ale URSS la vest și la est“, datat cel 
târziu la 15 august 1940. (70) 


e Documentul cu denumirea similară, cu numărul 103202 din 18 septembrie 
1940. (71) 


e Memoriul comisarului apărării al URSS si al șefului Marelui Stat Major al 
Armatei Roșii, expediat lui Stalin, Molotov și CC al PCS(b), cu nr. 103313, 
din octombrie 1940 (document cunoscut sub numele de „planul detaliat al 
desfășurării strategice din octombrie“). (72) 


e Directiva comisarului apărării al URSS, expediată comandantului 
Districtului Militar Leningrad în ce privește elaborarea planului de 
desfășurare operativă, din 25 noiembrie 1940. (73) 


e Indicatiile comisarului poporului al apărării în privinţa planului 
desfășurării operative a armatelor Districtului Militar Special Kiev, din 28 
noiembrie 1940. (74) 


e Memoriul șefului statului major al Districtului Militar Special Kiev cu 
privire la Consiliul de Război al Frontului Sud-Vest, referitor la planul 
desfășurării operative, elaborat cel târziu în decembrie 1940. (75) 


e Directiva comisarului poporului al apărării al URSS referitoare la 
elaborarea planului desfășurării operative a armatelor Districtului Militar 
Special Baltic, nenumerotat, cel târziu ianuarie 1941. (76) 


e Nota informativă referitoare la planul de acțiuni al Frontului Vest, 
nenumerotat, cel târziu februarie 1941. (77) 


e Directiva comisarului poporului al apărării al URSS referitoare la 
elaborarea planului de desfășurare operativă a armatelor Districtului Militar 
Special Baltic, nenumerotat, din 3 martie 1941. (78) 


e Memoriul comisarului poporului al apărării al URSS si al șefului Marelui 
Stat Major al Armatei Roșii expediat la Comitetul Central al Partidului 
Comunist (al bolșevicilor) din toată Rusia lui I.V. Stalin și V.M. Molotov, 
„Planul precizat al desfășurării strategice a forțelor armate ale URSS la vest 
și la est“, nenumerotat, din 11 martie 1941. (79) 


e Directiva comisarului poporului al apărării al URSS referitoare la 
elaborarea planului desfășurării operative a trupelor Districtului Militar 
Special de Vest, nenumerotat, aprilie 1941. (80) 


e Directiva comisarului poporului al apărării al URSS referitoare la 
elaborarea planului desfășurării operative a trupelor Districtului Militar 
Leningrad, nenumerotat, din 11 aprilie 1941. (81) 


e Consideraţii în privința planului desfășurării strategice a forțelor armate 
ale URSS în caz de război cu Germania și aliaţii ei, nenumerotat, mai 1941. 
(82) 


Astfel, avem la dispoziţie cinci variante ale planului strategic general al 
Armatei Roșii si câte două documente ce reflectă elaborarea planurilor 
de desfășurare operativă a trupelor fiecăruia dintre cele patru 
districte/fronturi vestice. Este extrem de important de menţionat că 
şase documente sunt ca formă şi fond ordine (directive) ale comisarului 
poporului al apărării al URSS; nu sunt nicidecum „ciorne ale 
proiectelor de propuneri“, ci ordine ale conducerii militare supreme a 
ţării care trebuiau executate obligatoriu. 


Cel puţin din septembrie 1940 până în mai 1941 toate variantele 
cunoscute ale Marelui Plan — la fel și planurile operative care îl 
detaliază ale districtelor/fronturilor — reprezintă de fapt un document 
unic, modificările constând în detalii nesemnificative, atât în ce priveşte 
textul, cât şi hărţile folosite. 


Toate documentele reprezintă descrierea planului de pregătire și 
efectuare a unei operaţiuni ofensive de mari proporţii dincolo de 
frontiera de stat a URSS. Defensiva strategică pe propriul teritoriu nu 
este examinată în ele nici măcar ca una dintre posibilele variante de 
actiune.******** Nimeni n-a găsit nici un fel de alte planuri. Ținând 
cont că la noi [in Rusia] sunt multi doritori „de a da o ripostă 
uneltirilor vrajmase“ și ca la dispoziţia lor s-au aflat si se află toate 
arhivele ţării, se poate presupune cu o probabilitate de 99,99% că nu a 
existat nici un alt plan. 


Cat privește intenţia operaţiunii ofensive, ea este formulată invariabil 
astfel: „Cea mai avantajoasă este desfășurarea forțelor noastre 
principale la sud de râul Pripiat pentru ca prin lovituri puternice 
asupra orașelor Lublin, Radom și Cracovia să zdrobim forțele 


principale ale nemtilor si chiar in prima etapa a rázboiului sá separám 
Germania de statele balcanice, s-o lipsim de baze economice 
importante si sá actionám cu fermitate asupra statelor balcanice in 
chestiunea participarii la rázboi impotriva noastra“. (83) Lovitura 
principală trebuia să fie aplicată de trupele Frontului Sud-Vest în 
interacţiune cu flancul stâng (sudic) al Frontului Vest cu sarcina „de a-i 
provoca o înfrângere fermă grupării inamicului de la Lublin, Radom, 
Sandomir, Cracovia şi să ajungă la frontul Varşovia, Lodz, Kreutzburg, 
Oppeln, Olomouc (oraşe din Polonia şi Slovacia situate la 250-350 de 
kilometri vest de frontiera de atunci a URSS - M.S.). 


Varianta din martie (1941)******** a planului prevedea un astfel de 
ritm al ofensivei: în ziua a treia să fie ocupate de unități mobile (adică 
de diviziile de tancuri si de cele motorizate) orașul Lublin, iar in a opta 
zi Cracovia, forţele principale să ajungă la râul Wisla (Vistula) în ziua 
a zecea a operaţiunii (adică şi pentru infanterie se planifica un ritm al 
ofensivei de 10-12 kilometri pe zi). Varianta din martie se remarcă și 
prin faptul că în ea apare acel cuvânt sacru fără de care intenţia ca 
atare de a „zdrobi forţele principale ale nemților“ rămâne atârnată în 
aer: „Următorul obiectiv strategic pentru forțele principale ale 
Armatei Roşii în funcţie de situaţie poate fi derularea unei operațiuni 
prin Poznan asupra Berlinului (subl. mea — M.S.) sau acţiunea spre 
sud-vest, spre Praga si Viena, sau aplicarea [unei lovituri] la nord, 
asupra Torunului si Danzigului, cu scopul de a ocoli Prusia Orientală“. 


Orientarea ofensivă a doctrinei militare a Armatei Roșii este un fapt 
incontestabil. Nu este o ipoteză, ci o certitudine dovedită de existenţa 
unor indicaţii clare, a unor directive, consemnate în paragraful al 
doilea al Regulamentului Militar din anul 1939. „Dacă dușmanul ne va 
impune războiul, Armata Rosie a Muncitorilor si Țăranilor va fi cea 
mai ofensivă dintre toate armatele ofensive care au existat vreodată. 
Vom purta războiul ofensiv, cu cel mai ferm scop al zdrobirii totale a 
inamicului chiar pe teritoriul lui.“ Este la fel de indiscutabil și faptul că 
orientarea ofensivă a planurilor și a sistemelor de pregătire de luptă a 
forţelor armate nu poate servi nicidecum drept dovadă a agresivitátii 
politicii externe a statului. Armata oricărei tari, chiar si a celei mai 
paşnice, este înfiinţată pentru a învinge. Metoda cea mai eficientă de 


indeplinire a acestei misiuni a fost, este si va fi ofensiva. „Ofensiva“ si 
„agresiunea“ sunt lucruri diferite, nefiind nici pe departe sinonime. 


Nici agresivitatea permanentá a imperiului stalinist nu are nevoie de 
demonstraţii. Această agresivitate nu și-a găsit reflectarea in 
paragrafele Regulamentului și nici în săgețile roșii de pe hărţile 
operative. Ea nu poate fi disimulată cu „frunza de smochin“ 
a formulelor de tipul „dacă dușmanul ne va impune războiul...“ 
Aspiratia nestavilita spre expansiune mondială a fost reflectată in 
stema de stat a URSS, în care secera și ciocanul acopereau tot globul 
pământesc, iar graniţele „statului proletar“ nu erau indicate nici măcar 
cu o linie simbolică. 


În Declaraţia cu privire la înființarea URSS din 30 decembrie 1922 se 
spunea clar că noul stat „va servi drept un bastion sigur împotriva 
capitalismului mondial, reprezentând un nou pas ferm pe calea unirii 
oamenilor muncii din toate ţările în Republica Sovietică Socialistă 
Mondiala“.******** La Moscova se afla centrul de conducere a 
organizaţiei subversive globale (Internaționala Comunistă), care, 
ignorând frontierele de stat și normele dreptului internaţional, încerca 
(din fericire, fără succes) să planteze dictatura controlată de Stalin în 
multe state ale lumii. În sfârșit, aspiraţia la expansiune și-a găsit 
expresia directă în extinderea graniţelor imperiului între anii 1922 și 
1953. 


Ceea ce se schimba era doar „ambalajul“ ideologic. Totul începuse cu un 
inversunat avânt mesianic („ca o cavalerie vijelioasă lumea se avântă spre 
un nou țărm“), cu visul despre un nou pământ și ceruri noi, sub care nu va 
rămâne loc pentru astfel de anacronisme precum frontiere de stat, cu 
credinţa, chiar sinceră a unora, că toată lumea abia așteaptă să se transforme 
într-o enormă baracă stalinistă („Atunci când ultimul semn de frontieră/ va 
fi ras de pe fata pământului de soldaţii noștri/ va triumfa pretutindeni 
drapelul rosu/ si florile isi vor deschide pentru toţi cupele/ Si oamenii care 
populează lumea/ în urma ta, a șasea parte a planetei/ vor veni ca niște 
învingători la ospät/ să proclame marea victorie“). 


Florile entuziasmului revolutionar s-au ofilit repede. Ultima tentativa 
de a mima „revolta oamenilor muncii“ a fost facuta pe 1 decembrie 
1939, cänd, in primele zile ale invaziei in Finlanda, a fost anuntatá 
aparitia unui „guvern popular al Finlandei democratice“. De räsul 
intregii lumi, in functia de sef al acestui guvern simbolic a fost 
desemnat tovarasul Otto Kuusinen, membru al CC al PCS(b) din anul 
1918, care locuia la Moscova. Mai mult, Stalin nu s-a fácut de rusine in 
felul acesta si toate „eliberärile“ ulterioare au fost realizate conform 
unei scheme rigide: mai întâi ocupaţie militară si abia apoi mitinguri 
spontane în cadrul cărora „tot poporul muncitor în unanimitate...“ 


În vara anului 1941 propaganda sovietică şi-a dat jos definitiv masca. 
Directiva pregătită la începutul lunii iunie personal de secretarul CC al 
PCS(b), Scerbakov, „Cu privire la starea propagandei politice- 
militare“ a fost formulată în astfel de expresii: „Politica externă a 
Uniunii Sovietice nu are nimic de-a face cu pacifismul, cu aspiraţia de a 
obține pacea cu orice pret... Leninismul ne învaţă că tara socialismului, 
utilizând situaţia internaţională favorabilă, trebuie și va fi obligată să- 
şi asume iniţiativa unor acţiuni militare ofensive...“ (84) 


Ultima varianta 


La începutul lunii mai a anului 1941 a apărut încă o variantă a 
„Consideratülor în privinţa planului desfășurării strategice“. Din 
punctul de vedere al concepţiei operaţiunilor, această a cincea variantă 
a planului de război împotriva Germaniei, cu începere din august 1940, 
nu se deosebea prin nimic de predecesoarele sale. În ce priveşte 
sarcinile, direcţiile loviturilor principale, proporţiile distribuirii 
trupelor între diferite fronturi, termenii și poziţiile, „Consideratiile“ 
din mai repetau aproape cuvânt cu cuvânt „Planul precizat al 
desfăşurării strategice“ din 11 martie 1941. larási se planifică 
„zdrobirea forţelor principale ale armatei germane, desfăşurate mai la 
sud de Demblin, și ajungerea în ziua a 30-a a operaţiunii la frontul 
Ostrolenka, râul Narew, Lowicz, Lodz, Kreutzburg, Oppeln, Olomouc. 
Următorul obiectiv strategic să fie: prin ofensiva din regiunea 


Katowice ín directia nord sau nord-vest sa zdrobim fortele masive ale 
aripilor Centru si Nord ale frontului german si sa cucerim teritoriul 
fostei Polonii si al Prusiei Orientale. Sarcina cea mai apropiata — de a 
zdrobi armata germană mai la vest de râul Wisla si pe direcţia 
Cracovia, de a ajunge la râurile Narew, Wisla si de a cuceri regiunea 
Katovice...“ 


La fel de nestrămutată rămânea şi absoluta lipsă de informare a 
autorilor ,Consideratiilor* în privinţa planurilor inamicului. Din 
păcate, „secretele lui Hitler se aflau pe masa lui Stalin“ doar în scrierile 
ofiţerilor de securitate în retragere. În realitate, în „Consideratiile“ din 
luna mai intentiile inamicului sunt descrise in felul urmätor: 


„Cel mai probabil, forţele principale ale armatei germane in 
componenţa... vor fi desfășurate la sud de linia Brest-Demblin pentru a 
aplica o lovitură pe direcţia Kovel-Rovno-Kiev. Această lovitură va fi 
probabil însoţită de o lovitură la nord din Prusia Orientală asupra 
orașelor Vilno și Riga, precum și de lovituri scurte concentrice dinspre 
Suvalka și Brest asupra orașelor Volkovisk, Baranovici. La sud sunt de 
așteptat lovituri: a) pe direcţia Jmerinka — ale armatei române susținute 
de divizii germane; b) pe direcţia Muncaci (actualmente Mukacevo - 
M.S.)-Lvov; c) Sanok—Lvov“. 


Nu e nici măcar o asemănare îndepărtată cu planurile reale ale 
germanilor. Forţele de bază ale Wehrmachtului (Grupul de Armate 
Centru) nu se desfășurau la sud, ci la nord de fâșia de mlaștini din 
Polesia („pe linia Brest-Demblin“); Grupul 2 al trupelor de tancuri, cel 
mai puternic, avea misiunea de a aplica lovitura principală la 
adâncimea de 300-400 de kilometri asupra Minskului și Bobruiskului 
şi nicidecum o lovitură scurtă auxiliară asupra Baranovici. Pe linia 
Grupului de Armate Sud lovitura de bază era aplicată de Grupul 1 
Tancuri, dar nu prin pădurea mlăștinoasă de lângă Kovel, ci cu 50-60 
de kilometri mai la sud, pe linia Ustilug-Kristinopol (actualmente 
Cervonograd); în Carpaţi („pe direcţia Muncaci-Lvov; Sanok-Lvov“) 
nu erau în general trupe germane (cu excepţia a două divizii asa- 
numite „de pază“, adică polițiste); lovitura asupra bazei sudice ale 
„intrândului Lvov“ („pe direcţia Jmerinka“) a fost aplicată, dar la trei 


săptămâni după începutul războiului, într-o cu totul altă situaţie 
operativă. 


De fapt, evaluarea atât de eronată a intenţiilor inamicului era 
irelevantă într-o anumită măsură pentru că autorii „Consideratülor“ 
nu aveau de gând să-i ofere inamicului posibilitatea de a-și realiza 
planurile ofensive. „Ţinând cont de faptul ca Germania isi tine in 
prezent armata mobilizată, cu spatele frontului desfășurat, ea are 
posibilitatea să ne anticipeze desfășurarea și să aplice o lovitură prin 
surprindere. Pentru a contracara această posibilitate, consider necesar 
ca în nici un caz să nu-i cedăm iniţiativele de acţiune comandamentului 
german, să anticipăm desfăşurarea inamicului și să atacăm armata 
germană în momentul în care ea se va afla în stadiul de desfăşurare și 
nu va reuși încă să-și organizeze frontul și interacţiunea dintre arme.“ 


Are sens, în măsura posibilităţilor, să precizăm cronologia elaborării și 
discutării acestui document. La fel ca și celelalte, această variantă a 
planului a fost scrisă de mâna adjunctului șefului Direcţiei operative a 
Marelui Stat Major, generalul-maior Vasilevski. Documentul poartă 
antetul comisarului poporului al apărării al URSS, este indicată doar 
luna (mai), nu si data. Stalin, căruia i-au fost adresate „Consideratiile“, 
este numit de data aceasta Președintele Sovietului Comisarilor 
Poporului; prin urmare, documentul nu putea să fie elaborat înainte de 
5 mai 1941. Există si o hartă de lucru semnată de Vasilevski pe 15 mai 
1941. (89) 


Să apelăm la o sursă atât de antologică precum e „Registrul vizitelor în 
biroul lui Stalin“. Pentru comoditatea cititorului vom concentra 
informaţiile în Tabelul 8, în care se vede cu cine si cât timp au petrecut 
în biroul lui Stalin comisarul poporului al apărării, Timoșenko, și şeful 
Marelui Stat Major, Jukov. 


Tabelul 8 


10 mai Molotov, Malenkov Y oră 0: minute 
12 mai Molotov, Kaganovici, Voznesenski 1 oră YO minute 
14 mai Kaganovici Y orá 00 minute 
19 mai Molotov, Vatutin Y orá YO minute 
23 mai Molotov, Kaganovici 2 ore 20 minute 


Notá: de fapt, pe 23 mai Timosenko si Jukov au petrecut in biroul lui Stalin 2 
ore si 55 de minute, dar ultimele 35 de minute le-au fost consacrate unei 
sedinte cu un grup de constructori de armament aviatic. 


Se constituie, In opinia mea, un tablou cät se poate de distinct. Pe 10 
mai, în biroul Stăpânului s-a reunit în componenţă deplină (si fără nici 
un om în plus) grupul ce reprezintă pomenita în repetate rânduri 
„conducere politică si militară supremă a URSS“. Molotov — adjunctul 
formal al lui Stalin în guvern şi de facto omul al doilea din conducere, 
Malenkov - secretar al CC al PCS(b) si membru al Consiliului Suprem 
de Război, si doi conducători militari esentiali, Timoșenko și Jukov. 
Troica cu drept de a semna nominal cele mai importante directive, dar 
şi Stalin și Molotov, persoanele care în realitatea luau deciziile politice 
importante. 


Există toate temeiurile să presupunem că pe 10 mai, „Consideratiile“ i- 
au fost pentru prima dată înfăţişate lui Stalin, apoi pe 12 și 14 mai a 
urmat expunerea detaliată a planul de război contra Germaniei. Este 
foarte grăitoare participarea la două dintre aceste ședințe a lui 
Kaganovici, comisarul poporului al căilor de comunicaţie — el nu avea 
atribuţii directe în probleme strict militare, operative, dar, din moment 
ce în discuţie se aflau măsuri ce urmau să fie luate în scurt timp, fapte 
care impuneau dezbaterea unor chestiuni legate de desfăşurarea 
strategică a forţelor armate, căile ferate erau indispensabile, iar în etapa 
inițială locomotivele şi vagoanele erau incomparabil mai importante 
decât tancurile. Nu este întâmplătoare nici participarea (foarte scurtă, 
de doar 15 minute) a preşedintelui Comitetului de Stat pentru 
Planificare al URSS, Voznesenski, în atribuţiile căruia intrau chestiuni 
legate de mobilizare, dat fiind impactul aşteptat asupra activității 
economice. 


Apoi, de la 14 până la 19 mai a intervenit o pauză între ședințe, timp în 
care Vasilevski a semnat harta (15 mai). La 19 mai, în biroul lui Stalin s- 


a reunit troica autorilor planului, inclusiv adjunctul sefului Marelui Stat 
Major, Vatutin, un oaspete foarte rar al biroului lui Stalin, ceea ce ne 
face sá credem cá s-a discutat despre planul corectat al desfásurarii 
strategice cu precizárile si modificárile operate ca rezultat al intälnirilor 
de pe 10, 12 si 14 mai. Ín sfársit, pe 23 mai, variantá modificatá ar fi 
putut fi discutatá din nou (si cát se poate de minutios — timp de 2 ore si 
20 de minute) cu participarea „feroviarului principal“, Kaganovici. 


Pe 24 mai 1941 a avut loc o consfätuire vădit ieșită din comun, de mai 
multe ore. Primii care au intrat ín biroul lui Stalin au fost Molotov, 
Timosenko, Jukov si Vatutin. Peste 50 de minute li s-au alaturat 
comandantii trupelor din cele cinci districte militare de frontierá, 
membrii Consiliilor de război si comandantii forţelor armate aviatice 
din aceste districte, precum si şeful Direcţiei principale a forţelor de 
aviaţie ale Armatei Roșii, Jigarev. În această componenţă, foarte amplă, 
consfătuirea a durat 2 ore și 30 de minute. Nimic asemănător nu se 
întâmplase nici cu câteva luni înainte de 24 mai, nici după această dată 
până la începutul războiului. 


Este tot ce se știe actualmente despre Consfătuirea de pe 24 mai. 
Istoriografia sovietică oficială n-a scos nici o vorbă despre subiectul pus 
în discuţie si nici despre deciziile adoptate pe 24 mai. N-au comunicat 
nimic în memoriile lor nici puţinii participanţi la Consfătuire care au 
supravieţuit morții lui Stalin. Nici Dosarele Speciale cu procesele- 
verbale ale şedinţelor Biroului Politic al Comitetului Central al 
Partidului Comunist (al bolșevicilor) din toată URSS din mai 1941 
(Arhiva de Stat a Rusiei de istorie social-politică, f.17, lista 162, d. 34- 
35), desecretizare la începutul secolului XXI, nu conţin nici cele mai mici 
referiri la această Consfătuire. Nu ne vor fi de ajutor nici arhivele 
germane — nici unul dintre participanţii la Consfătuire n-a ajuns 
prizonier la germani. Nu ne rămâne decât să constatăm că faptul ca 
atare al secretizării totale a tot ce ţine de Consfătuirea de pe 24 mai 
denotă multe: dacă în cadrul ei ar fi fost discutate chestiunile apărării 
ţării, ale pregătirii de riposta ce urma să fie dată invaziei hitleriste, 
citatele corespunzătoare ar fi fost incluse în toate manualele școlare. 


Ultimul în ordine cronologică din şirul actualmente disponibil de 
documente antebelice de planificare strategică este „Nota informativă 


despre desfäsurarea fortelor armate ale URSS in caz de räzboi la vest“, 
nenumerotat, din 13 iunie 1941. (90) Documentul este scris de mäna lui 
Vatutin. El nu contine planuri de operatiuni militare, termeni si repere 
ale ofensivei. Doar o lista foarte lunga de numere de divizii, corpuri de 
armatá si armate. 


Documentul acesta ca atare nu prea ne serveste pentru intelegerea 
intentiilor si planurilor militare ale lui Stalin — dar, împreună cu harta 
din 15 mai 1941, el le pune definitiv „pe toate la locurile lor“. Nota 
informativa din 13 iunie descrie cu exactitate acea grupare de trupe ale 
Armatei Rosii care este reprezentatá pe harta din 15 mai. Coincid si 
numerele armatelor, si componentele lor de luptá, si numerele 
corpurilor lor mecanizate, si schema transferului formatiunilor mari 
din districte din interiorul tärii in districte/fronturi de frontierá. Pe baza 
acestor doua documente putem presupune intemeiat cá era acel plan de 
război consemnat în „Consideratiile“ din mai — cu completările si 
modificările introduse în timpul celor cinci discuţii din biroul lui Stalin. 


„Nemaipomenit de obraznicul...“ 


In zorii zilei de 22 iunie 1941 Hitler a aplicat prima loviturá. Initiativa 
actiunilor a ajuns in mäinile comandamentului german. De ce? Te-ai 
mira sá se mai găsească o altă întrebare despre care sá se fi discutat cu 
atâta patimă în decurs de jumătate de secol. Fără sa cutezám să 
„demascam“ ceva și să dezgolim „tot adevărul“, vom încerca să adunam 
şi să sistematizăm puţinele documente și fapte cunoscute. 


Pentru început să ne lămurim cu formularea ca atare a întrebării: ce s-a 
întâmplat, la drept vorbind, pe 22 iunie 1941? Ce s-a întâmplat nu din 
punctul de vedere al cunoașterii noastre de azi, ci în opinia şi evaluarea 
unor contemporani suspusi ai evenimentelor respective. Fondurile de 
arhivă desecretizate la începutul secolului XXI ne permit să dăm un 
răspuns concret și precis la întrebarea despre modul în care a apreciat 
ziua de 22 iunie comandamentul suprem al Armatei Roşii. 


„Comunicatul operativ nr. 01 al Marelui Stat Major al Armatei Rosii de la 
10.00 22.06.41 


La 4.00 22.6.41 nemţii, fără nici un motiv, au efectuat un raid aerian 
asupra aerodromurilor si oraselor noastre si au trecut frontiera cu trupe 
terestre... ******** Comandanții fronturilor au pus în funcţiune planurile 
de acoperire si prin acţiunile intense ale trupelor mobile tind să distrugă 
unitățile inamicului care au trecut frontiera. Inamicul, care le-a luat-o 
înainte trupelor noastre cu desfăşurarea (subl. mea — M.S.), a constrâns 
unitățile Armatei Roșii să primească lupta în procesul de ocupare a 
poziţiei iniţiale conform planului de acoperire. Folosindu-se de acest 
avantaj, inamicul a reușit pe unele direcţii să obțină un succes partial.“ 
(97) 


Comunicatul operativ nr. 01 a fost semnat de șeful Marelui Stat Major, 
generalul de armată Jukov. Comunicatul operativ nr. 02 a fost emis 
seara târziu pe 22 iunie******** si a fost semnat în locul lui Jukov (care 
plecase cu avionul la statul major al Frontului de Sud-Vest din 
Tarnopol) de adjunctul șefului Marelui Stat Major, generalul-locotenent 
Malandin. Evenimentele zilei au fost rezumate în felul următor: „Trupe 
regulate germane au purtat în decursul zilei de 22.6 lupta cu unități de 
grăniceri ale URSS, având un succes neînsemnat pe unele direcţii. În 
jumătatea a doua a zilei, odată cu sosirea unităților de campanie de 
avangardă ale Armatei Roșii, atacurile trupelor germane pe întinderea 
preponderentă a frontierei noastre au fost respinse cu pierderi pentru 
inamic“. (98) 


La ora 9 seara pe 22 iunie comandamentelor fronturilor le-a fost 
expediată Directiva nr. 3. Consiliul principal de război (Timoșenko, 
Jukov, Malenkov) constata din nou că „inamicul, suferind pierderi 
mari, a obţinut succese mici pe următoarele direcţii...“ În continuare, în 
Directivă se stabilea sarcina „cu lovituri concentrice puternice să fie 
încercuit si distrus“ inamicul care a pătruns pe teritoriul sovietic, să fie 
trecută frontiera și spre sfârșitul zilei de 24 iunie să fie ocupate Suvalki 
şi Lublin. (99) 


In seara de 22 iunie a fost alcätuitä si nota informativa ordinara a 
Directiei Cercetare a Marelui Stat Major. Acest document este si mai 
interesant: 


„Nota informativá a cercetärii nr. 1/660724 Directia Cercetare a Marelui 
Stat Major al Armatei Rosii din 20.00 22.6.1941 


1. In urma operatiunilor militare din ziua de 22.6.1941 au fost confirmate 
prin fapte datele de care dispuneam pe 20.6 despre gruparea indicatá mai 
jos a inamicului, aflate nemijlocit la frontiera cu URSS... (urmeazä o listá 
lungă pe șapte pagini — M.S.) 


CONCLUZIA: Pe 22.6 inamicul a introdus în luptă forte importante, si 
anume: 37-39 de divizii de infanterie, 5 divizii motorizate, 8 divizii de 
tancuri, în total 50-52 de divizii. Acestea însă constituie doar aproximativ 
30% din forțele inamicului concentrate în apropierea frontului“. (100) 


Da, așa era. Șeful Direcţiei Cercetare a Marelui Stat Major al Armatei 
Roșii, generalul-locotenent Golikov, începe nota informativă din 22 
iunie 1941 cu sentimentul mândriei legitime pentru munca efectuată de 
departamentul lui („au fost confirmate prin fapte datele de care 
dispuneam“). Tovarasul Golikov nu vede motive de uşoară jenă in 
evenimentele zilei de 22. Din păcate, nu vede nici gruparea reală a 
inamicului. Chiar si conform celei mai precise si mai cumpătate 
evaluări********, în prima zi de război germanii au introdus în luptă 
72 de divizii (59 de infanterie, 11 de tancuri, una motorizată şi una de 
cavalerie), ceea ce constituia circa 60% din efectivul comun al celor trei 
Grupuri de Armate ale Wehrmachtului de pe frontul de est. 


În următoarea sa notă informativă Direcţia Cercetare a Marelui Stat 
Major a mărit întrucâtva evaluarea grupării aflate în acţiune a 
inamicului („numărul general al forţelor introduse în acţiune de inamic 
spre sfârșitul zilei de 23.6 este de 62-64 de divizii“), dar a încheiat 
documentul cu o concluzie cât se poate de optimistă: „Ţinând cont de 
superioritatea covârșitoare a forțelor inamicului în comparaţie cu 
diviziile noastre de acoperire pe direcţiile loviturilor lui principale, este 


necesar sá evaluám actiunile trupelor noastre pe 22 si 23 iunie in 
ansamblu ca fiind cät se poate de pozitive si sa recunoastem drept lent 
ritmul de inaintare a inamicului“. (101) Aceste evaluári au fost facute 
când germanii au forţat pe un front vast râul Neman, s-au apropiat de 
Vilnius, au ocupat Grodno, Cobrin și Prujani, iar din Armatele XI și IV 
ce s-au aflat pe direcţia loviturilor principale ale inamicului rămăseseră 
doar numerele... 


Pentru a prezenta un tablou complet, trebuie, desigur, să amintim şi de 
Directiva nr. 2 emisă la ora 7 si 15 minute pe 22 iunie; formal, 
documentul a fost emis din partea Consiliului principal de război, cu 
semnăturile lui Timoşenko, Jukov și Malenkov, dar în momentul 
respectiv tustrei se aflau la consfătuirea din biroul lui Stalin, care, e de 
presupus, era şi autorul ei real: 


„Pe 22 iunie 1941 la ora 04 dimineața, aviația germană a efectuat fără 
nici un motiv raiduri asupra unor aerodromuri și orașe ale noastre de-a 
lungul frontierei vestice si le-a supus bombardamentelor. Concomitent, in 
diferite locuri trupe germane au deschis focul de artilerie și au trecut 
frontiera noastră. În legătură cu nemaipomenit de obraznicul atac din 
partea Germaniei asupra Uniunii Sovietice ORDON: 


1. Trupelor să atace hotărât cu toate forțele și mijloacele forțele vrăjmașe și 
să le nimicească în regiunile în care au violat frontiera sovietică. 


2. Aviației de cercetare si de luptă să depisteze locurile de concentrare ale 
aviaţiei inamicului și gruparea trupelor lui terestre. 


Prin loviturile puternice ale aviaţiei de bombardament și ale celei de asalt 
să fie distrusă aviația pe aerodromurile inamicului și să-i fie bombardate 
grupările trupelor terestre. Loviturile aviaţiei să fie aplicate la adâncimea 
de 100-150 de kilometri în teritoriul german. Să fie bombardate orașele 
Konigsberg și Memel. 


Înaintea unor indicaţii speciale să nu fie efectuate raiduri pe teritoriile 
Finlandei si României“. (102) 


Nici ca forma, nici ca fond, Directiva nr. 2 nu corespunde normelor 
regulamentare. „Nemaipomenit de obraznicul“, „fara nici un motiv“ — 
nu asa se scriu ordinele de luptá. Existá un standard si el trebuie 
respectat. Acest standard n-a fost stabilit de gusturile literare ale cuiva, 
ci de articolul 90 al Regulamentului de cämp din anul 1939 („In punctul 
întâi al ordinului se dá o caracteristică succintă a acţiunilor si a grupării 
generale a inamicului... În punctul doi sunt indicate sarcinile vecinilor 
şi graniţele cu ei. În punctul trei este dată formularea sarcinii 
formaţiunii şi decizia comandantului care dă ordinul...“) Din 
perspectiva acestor cerinţe regulamentare, Directiva nr. 2 nu e altceva 
decât un strigăt emoţional. Dar nu e nicidecum un urlet de disperare, 
ci mai degrabă răgetul tunător al unui leu înfuriat. 


În acest fel şi-a petrecut ziua de 22 iunie 1941 „stalinul nostru colectiv“. 
A fost o zi a demonstrațiilor. Stalin isi demonstra în fata anturajului 
indignarea inocentei ofensate. O demonstra în fata celor cu care 
petrecuse împreună zeci de ore asupra hărților operative de invadare 
planificată a Europei, în faţa celor care ştiau perfect că „nemaipomenit 
de obraznicul“ atac al lui Hitler nu era altceva decât o anticipare a 
atacului lui Stalin. Generalii și mareșalii demonstrau un optimism 
viguros, făceau aluzii fine la faptul că toate previziunile geniale s-au 
împlinit („au fost confirmate prin fapte datele de care dispuneam... 
inamicul a introdus în luptă doar 30% din forţele concentrate in 
apropierea frontului...“) şi promiteau să repare în următoarele trei zile 
situaţia jenantă (să transfere operaţiunile de luptă pe teritoriul 
inamicului). 


Planul de apărare și planul de acoperire 


În realitate însă, temeiurile pentru optimism lipseau cu desăvârșire. 
Trupele de la frontieră erau puţine si nu aveau un plan al operaţiunii 
defensive care să fie adecvat situaţiei. Această afirmaţie necesită o 
examinare un pic mai amănunțită. 


Armata Roșie nu avea un plan de respingere a unui atac prin 
surprindere — pentru că un astfel de plan nu putea să existe niciodată. O 


armata constituita prin mobilizare nu este apta in principiu sa intre 
imediat in luptá (durata generala a procesului de mobilizare era de 30- 
35 de zile; mobilizarea, concentrarea si desfásurarea masei de bazá a 
unitätilor necesitau, in functie de starea lor de pregätire de luptä pe 
timp de pace si de locul de amplasare, 5-10 zile). Cu acelasi succes se 
poate pune întrebarea dacă Comisariatul Poporului al Armamentului 
avea un proiect de motor perpetuum mobile al tancului și cine (Stalin 
sau generalii trădători) e de vină pentru lipsa unui atare proiect... Însă 
ca atacul inamicului să nu devină pentru armată și pentru ţară o 
„surpriză“ zguduitoare conducerea politică și militară supremă trebuie 
să efectueze un volum mare de muncă diversă. 


Cercetarea intentiilor și acţiunilor inamicului potential este doar una 
dintre componentele politicii militare şi nu este principala. Mai întâi este 
necesară edificarea unei politici externe a statului, care să ducă la 
stabilirea unor relaţii economice, diplomatice si militare cu vecinii, încât 
să nu se pună problema atacului-surpriză. În condiţiile concrete ale 
anilor 1939-1941 aceasta ar fi însemnat ca Stalin însuși să nu se fi 
ocupat de ciupeală măruntă, ajungând la înţelegeri cu Finlanda, Polonia 
şi România, fapt care ar fi făcut imposibil „atacul prin surprindere“ al 
Germaniei asupra URSS. 


Însă şi după ce Stalin, împreună cu Hitler, a distrus „bariera“ poloneză 
ce separa URSS de Germania, încă se puteau reduce substanţial 
probabilitatea și consecinţele negative ale unui eventual atac „prin 
surprindere“, nici o altă ţară neavând pentru aceasta posibilităţile pe 
care le avea Uniunea Sovietică stalinistă. Pentru Polonia, retragerea la 
250 de kilometri de la frontiera cu Germania însemna pierderea 
Varșoviei, pentru Franţa, retragerea la 200 de kilometri de la frontiera 
cu Belgia însemna pierderea Parisului. Uniunea Sovietică își putea 
permite să folosească cei 200-300 de kilometri ai regiunilor vestice ca 
enorm „antecamp“ al zonei principale a defensivei.******** 


Nu mai era necesară nici cantonarea trupelor în veritabila capcană a 
intrândurilor Belostok si Lvov. Ținând cont de obstacolele naturale 
fluviale, una dintre posibilele linii de apărare putea fi instalată pe 
râurile Neman, Sciara, Stir, Siret, adică pe linia Grodno-Slonim-Pinsk- 
Lutk-Ternopol-Cernäuti. La nord de această linie nu era nici o regiune 


industrială sau agricolă cât de cât importantă, a cărei pierdere 
temporară ar fi putut diminua potenţialul de apărare al ţării. Pentru 
Polonia interbelică, era o periferie înapoiată şi neglijată, pentru 
Uniunea Sovietică însăși o regiune problematică, încă nevalorificată 
politic si economic. Pe teritoriul ei puteau fi menținute doar unităţi de 
acoperire, puţin numeroase, dar cu efectiv complet, conform 
organigramelor pe timp de război, care, odată cu începutul 
operaţiunilor militare, să aibă misiunea de a trece la defensiva 
mobilă******** şi, retrăgându-se la est de la o linie la alta, să distrugă 
în urma sa drumurile, podurile și vadurile. În cazul acestei variante de 
evoluţie a evenimentelor, Wehrmachtul n-ar fi putut să ajungă la linia 
defensivă principală a Armatei Roșii mai înainte de a cincea sau a 
şaptea zi a ofensivei şi chestiunea „atacului prin surprindere“ ar fi fost 
scoasă definitiv de pe agendă. 


S-a reușit oare în decurs de 70 de ani postbelici să se găsească măcar un 
singur document referitor la un astfel de plan de apărare strategică? 
Nu, nu s-a găsit. 


Pot oare să fie descoperite în acţiunile practice reale ale „stalinului 
colectiv“, în amplasarea trupelor, în misiunile care le-au fost puse 
urmele unui astfel de plan? Nu, nu pot. 


Totul s-a produs absolut invers. Instalaţiile defensive de pe Linia 
Molotov au fost construite nemijlocit în zona de frontieră. Trupele din 
districtele de vest încă de pe timp de pace au fost concentrate pe 
teritoriul intrândurilor, iar formațiunile care încă nu reușiseră să cadă 
în capcană au fost deplasate spre frontieră în ultimele zile dinainte de 
război. Impresionează deosebit harta amplasării principalei forţe de şoc 
a Armatei Roşii, a corpurilor mecanizate (mai trebuie ţinut cont și de 
faptul că pe schemă e indicată în mod expres amplasarea antebelică, iar 
odată cu începerea desfăşurării totul se punea în mișcare spre vest). 


Fig. 3. Dislocarea corpurilor mecanizate 
(märimea cercului e proportionalä cu numärul de tancuri) 


„Consider datoria mea sá raportez cu privire la unele chestiuni ce tin de 
apärarea frontierei de vest a URSS pe teritoriul Districtului Militar Special 
de Vest... Conturul frontierei li este foarte avantajos inamicului si extrem 
de dezavantajos pentru noi... creează condiţiile pentru încercuirea 
unităților noastre... ca rezultat chiar si al celor mai mici succese din 
partea nemților ar fi retezate imediat spatele frontului Armatelor III si IV, 
iar în cazul unui succes mare ar fi izolată si toată Armata X... Toate aceste 
teze, într-o formă și mai amănunţită, au fost raportate și analizate la 
Marele Stat Major, toți erau de acord cu toate acestea, dar nu se luau 
măsuri reale. În afară de asta, întotdeauna se dădeau sarcini de a elabora 
variante de operaţiuni ofensive în timp ce forţele reale erau vădit 
necorespunzätoare...“ (103) 


Acest memoriu i-a fost predat pe 19 iulie 1941 de fostul membrul al 
Consiliului de război al Frontului Vest, comisarul de corp de armată 
Fominíh, șefului Direcţiei Politice Principale, Mehlis. Comandantul 
Frontului Vest, Pavlov, şi șeful statului major al frontului, Klimovskih, 
erau la momentul respectiv arestaţi şi în așteptarea procesului, despre 
sentința căruia nimeni nu avea vreo îndoială; viata aceluiași comisar 
Fominih atârna de un firisor subţire de ata — iată de ce nu e cazul sá ne 
mire nuanțele de „uimire naivă“ cu care descrie amplasarea trupelor 
districtului, „pasivitatea“ Marelui Stat Major și permanentele sarcini 
„de a elabora variante de operaţiuni ofensive“. În ultimul an de până la 
război, Mehlis fusese comisar al poporului al controlului de stat si nu 
avusese acces la elaborarea planurilor strategice,******** si Fominih n- 
a dorit să-şi agraveze situaţia prin divulgarea secretului militar 
principal al URSS. 


Operaţiunea „de acoperire a mobilizării, concentrării si desfășurării 
trupelor“ (astfel era numită ea în Directivele comisarului poporului al 
apărării primite la începutul lunii mai 1941 de comandanții districtelor 
de frontieră de vest) şi operaţiunea defensivă strategică sunt operaţiuni 
diferite. Le sunt diferite și denumirile, si sarcinile, şi termenele, si — ceea 
ce în cazul dat este lucrul cel mai important — și proporţiile forţelor si 
mijloacelor antrenate în ele. 


Operatiunea de acoperire a mobilizárii, concenträrii si desfásurarii 
trupelor este efectuată întotdeauna, odată cu începutul fiecărei 
desfășurări, indiferent de sarcinile desfășurării si de reacţia posibilă 
(aşteptată, presupusă, cea mai probabilă) a inamicului. Prin urmare, 
planul de acoperire intra ca o parte componentă inalienabilă în lista 
generală de documente ale planului operativ de război și această ordine 
era prescrisă direct de documentele directive corespunzătoare. (104) 
Drept echivalent exact al ei poate servi garda înarmată care în fiecare zi 
şi în fiecare noapte stă la paza orășelului militar, chiar dacă orășelul 
acesta se află în taigaua siberiană, la mii de kilometri de cel mai 
apropiat inamic potenţial. 


Drept exemplu caracteristic poate servi un document citat în capitolul 
precedent — Directiva din aprilie (1941) a comisarului poporului al 
apărării privind elaborarea planului de desfășurare operativă a 
trupelor Districtului Militar Special de Vest. Vă amintesc că flancul 
stând (sudic) al frontului în componenţa Armatelor XIII și IV trebuia să 
înainteze asupra Varșoviei și Lublinului, iar sarcina centrului și a 
flancului drept era apărarea. Apoi iată că Directiva comisarului 
poporului dispunea să fie elaborat: „planul de acoperire și de apărare 
pentru toată perioada de concentrare; planul de concentrare și de 
desfăşurare a trupelor frontului; planul de efectuare a primei operaţiuni 
a Armatelor XIII si IV si planul de apărare al Armatelor III si X“. După 
cum vedem, autorii (si executantii) Directivei făceau o diferenţă certă 
între noţiunile de „plan de acoperire“ si „plan de apărare“. 


Operaţiunea de acoperire are un cadru temporar stric limitat. În 
conformitate cu directivele comandamentului sovietic, operaţiunea 
începea în prima zi de mobilizare (indicată în documente ca „M- 
1“ )r******* şi continua 15 zile (până la „M-15“); iar apoi trupele, dupa 
încheierea concentrării și desfăşurării, purcedeau la efectuarea 
operaţiunii principale (pentru trupele Frontului Sud-Vest și cele ale 
flancului stâng al Frontului Vest — ofensivă). 


Operaţiunea de acoperire are întotdeauna sarcini defensive, însă nu are 
legătură cu caracterul și cu obiectivele operațiunii principale, în interesele 
căreia sunt efectuate mobilizarea, concentrarea și desfășurarea trupelor. 


Necesitatea de a acoperi desfäsurarea era preväzutä si la etapa de pregätire 
de operatiunile ofensive. 


Astfel, in planul de zdrobire a Finlandei („Consideratii privind 
desfäsurarea fortelor armate ale Armatei Rosii in caz de rázboi cu 
Finlanda“) din 18 septembrie 1940 sarcinile erau ferme si clare. „Prin 
lovitura forţelor principale ale Frontului Nord-Vest — se arăta în plan — 
să pătrundem în Finlanda Centrală, să zdrobim acolo forţele de bază ale 
armatei finlandeze si sa cucerim partea centrală a Finlandei; să 
îmbinăm această lovitură cu lovitura asupra orașului Helsinki din 
partea peninsulei Hanko.“ Acestea sunt precedate de indicatia de a 
asigura „acoperirea trainică a frontierei noastre în perioada de 
concentrare a trupelor“. (105) 


În ajunul introducerii trupelor sovietice în Iran, adică al unei operaţiuni 
fără echivoc ofensive, ba şi contra unui inamic a cărui ripostă părea 
improbabilă, Directiva Cartierului General al Armatei nr. 001196 le-a 
trasat trupelor Districtului Militar Asia Mijlocie următoarele sarcini: 
„Până pe 27.08.1941 unităţile de acoperire să asigure frontiera cu 
Iranul, fără să admită pătrunderea inamicului pe teritoriul nostru. Să li 
se acorde o atenţie deosebită direcțiilor... După încheierea concentrării 
forțelor de bază ale armatei în dimineaţa zilei de 27.08.1941 să fie 
trecută frontiera Iranului și până pe 1.09.1949 să fie ocupate... În 
continuare să fiţi gata de ofensiva asupra Teheranului. În cazul 
rezistenţei armate din partea trupelor iraniene să fie distruse trupele și 
partea materială a inamicului, fără a admite retragerea lor spre 
Teheran“. (106) 


Necesitatea de a acoperi procesul de concentrare şi de desfășurare (şi 
stabilirea sarcinilor defensive condiţionate de acestea) este reflectată și 
în documentele comandamentului german, și asta în condiţiile în care 
caracterul ofensiv al Operațiunii Barbarossa nu trezea îndoielile 
nimănui. La fel ca în Armata Roșie, toată gruparea Wehrmachtului 
concentrată la frontieră nu avea un plan unic si general de acoperire, iar 
planurile și ordinele generale erau elaborate la nivelul armatelor, 
corpurilor de armată şi diviziilor. 


Am reuşit sa descopăr primele referinţe la Planul Berta in documentele 
Armatei VI (Grupul de Armate Sud), datate 23 aprilie 1941. În 
documentele Corpului de armată VIII (Armata IX, Grupul de armate 
Centru), Planul Berta apare pe 6 mai 1941. (107) În zilele următoare 
documentele pe această temă se înmulţesc. 


Astfel, Armata IV a Wehrmachtului, cea mai mare din toată gruparea, 
se desfășura lângă partea sudică a intrândului Belostok, cu sarcina de a 
înainta prin Brest, Baranovici asupra Minskului și Bobruiskului. Pe 5 
iunie, cu semnătura șefului statului major al armatei, general-maior 
Blumentrit, a fost emisă Directiva nr. 0355/41 „Cu privire la 
operaţiunea «Atenţie Berta»“. Acţiunile presupuse ale inamicului erau 
descrise astfel: „Conform unor date ce coincid, rușii continuă să-și 
deplaseze trupele în zona de frontieră. În pofida consolidării 
formațiunilor rusești aflate în apropierea frontierei, atacul pare putin 
probabil. Dacă însă se va produce, urmează să ne aşteptăm la un atac 
prin surprindere al rușilor cu aplicarea forţelor armate aeriene, a 
debarcării trupelor de parașutiști si de planoare“. După care era 
formulată sarcina trupelor proprii: „În legătură cu aceasta, la ordinul 
Comandamentului Suprem al trupelor terestre, trebuie să fie luate toate 
măsurile pentru acoperirea sigură a zonei de frontieră și în primul rând 
a depozitelor armatei... Corpurile Armatei IV se apără la frontiera 
germano-rusă şi cu un contraatac imediat resping înapoi inamicul care 
a pătruns pe teritoriu...“ 


Pe 15 iunie 1941, cu semnătura comandantului Armatei IV, general- 
feldmareșal von Kluge, este emis ordinul nr. 0450/41 „Cu privire la 
acţiunile contra unui posibil atac al ruşilor“. Evaluarea situaţiei a 
devenit mai alarmantă: „Situaţia generală, propriile noastre pregătiri și 
încordarea crescută [în legătură cu aceasta] nu permit să considerăm 
imposibil că rușii, având în primul eșalon aviația (precum și trupe 
aeropurtate), iar parţial şi cu trupe terestre și cu diversiuni prin 
surprindere, vor putea să împiedice pregătirile noastre şi să ne 
zădărnicească desfășurarea. În acest caz, totuşi posibil, eforturile 
inamicului în ofensivă vor fi orientate în primul rând împotriva 
podurilor mari peste Wisla, Bug, Narev, precum si împotriva 
depozitelor de aprovizionare. Presupusele atacuri pot fi efectuate nu 
numai ziua, ci mai ales noaptea“. (108) 


Urmeazä indicatii concrete date formatiunilor armatei, expuse pe patru 
file de text dactilografiat. O preocupare deosebită, judecând după 
document, era legată de posibilele diversiuni și/sau debarcarea trupelor 
aeropurtate pe podurile ce aveau o importanţă strategică pentru 
desfăşurarea Wehrmachtului. 


S-a apropiat cel mai mult de ghicirea intentiilor comandamentului 
sovietic comandamentul Grupului 1 Tancuri (Grupul de Armate Sud), 
care pe 16 iunie s-a gândit, în sfârşit, la ameninţarea pe care o creează 
existenţa a două intrânduri ale frontierei orientate spre vest. De fapt, si 
de data aceasta posibilitatea unei lovituri anticipate a Armatei Roșii a 
fost evaluată ca fiind cât se poate de improbabilă: „Înaintarea [trupelor] 
ruseşti în direcţia noastră ne oferă posibilitatea să presupunem că se 
pregăteşte un atac.... Putem presupune ofensiva [inamicului] din 
regiunea celor două intrânduri de la vest de Lvov si Belostok pe un front 
pe direcţia San si Wisla. Deşi pare puţin probabil că rușii vor înclina 
spre o astfel de decizie, totuși nu trebuie să scăpăm nimic din vedere... 
În cazul unei astfel de evoluții a evenimentelor, formațiunile mobile ce 
vin [în prezent] trebuie să fie în permanenţă apte de luptă. În acest caz 
este important să avem la dispoziție cat mai repede unități militare gata 
de luptă. Ele trebuie să fie în stare să le iasă în întâmpinare 
formațiunilor mobile ale inamicului pe drumurile principale, mai ales 
pe drumul Lvov-Peremisl...“ (109) 

Fig. 4. Ordinul comandamentului Grupului 1 Tancuri Wehrmacht 


E de remarcat că, în timp ce într-o mulțime de alte documente 
deschiderea focului asupra avioanelor sovietice este permisă doar în 
cazul „când se vede fără echivoc intenţia lor de a ataca cu armamentul 
de bord sau cu bombele“, în ordinul pentru Grupul I Tancuri din 16 
iunie este permis „să fie deschis focul asupra tuturor avioanelor 
identificate precis ca ale inamicului de la distanţa de cinci kilometri vest 
de frontieră“. 


Cu toate că avea o anumită asemănare cu Planul de Acoperire al 
comandamentului sovietic, Planul Berta avea și deosebiri substanţiale. 
Vom menţiona două dintre ele. În primul rând, varianta germană a 
planului de acoperire era strict legată de situaţia concretă, reprezentând 
reacţia la un posibil atac al inamicului; dacă inamicul era inactiv, 
acţiunile trupelor germane se limitau doar la intensificarea observaţiei 
şi la cercetare. În al doilea rând, acţiunile presupuse ale inamicului nu 
depășeau cadrul unei diversiuni de mari proporţii, al debarcării 
trupelor aeropurtate, al unui raid al aviaţiei. De aceea, efectivul forțelor 
antrenate în operaţiunea de acoperire era cât se poate de limitat. De 
exemplu, Diviziei 28 Infanterie (care făcea parte din Corpul de armată 
VIII la care ne-am referit mai sus) pentru „ocuparea liniei defensive la 
semnalul «Atenţie Berta» i se furnizau un batalion de cercetare întărit și 
un batalion de vânători de tancuri, care, conform planului, se retrag 
ulterior din fata forțelor superioare ale inamicului în regiunea 
Batalioanelor 7 si 49 Infanterie “. 


Comandamentul Armatei Roșii a abordat planificarea operaţiunii de 
acoperire cu o seriozitate incomparabil mai mare. În operaţiune erau 
antrenate trupele districtelor de frontieră vestice cu efectiv aproape 
complet, ba chiar nemijlocit în primul eșalon de acoperire, pe o fâșie de 
20-30 de kilometri de la frontieră, se preconiza desfăşurarea (în diferite 
districte) a 50-60% din numărul total al diviziilor de pușcași. (110) Cu 
aceste forţe, ba și luând în calcul existenţa râurilor de frontieră și a 
miilor de cazemate de pe Linia Molotov, puteau fi oprite nu numai 
grupurile de diversionisti, ci si tentativele de pătrundere a formațiunilor 
mari ale inamicului. 


Mai departe. Planurile de acoperire ale tuturor districtelor vestice 
contineau indicatii cu privire la actiuni intense, nelimitate de frontiera 
de stat, ale aviatiei: „Cu lovituri puternice asupra gruparilor de trupe 
de baza, nodurilor de cale feratá, podurilor si cáilor ferate sá fie 
zadärnicite si retinute concentrarea si desfäsurarea trupelor 
inamicului“. Lovitura aviatiei asupra retelei de transport era elaboratä 
detaliat. Astfel, in planul de acoperire al Districtului Militar Special de 
Vest, descrierea misiunilor fortelor de aviatie (bombardamentele in 
picaj si asa-numitele bombardamente „orizontale“ erau tratate separat) 
ocupă trei pagini de text; sunt date indicaţii concrete privind înălțimea 
de la care să fie lansate bombele, tipurile de bombe utilizate, numărul 
necesar (în opinia autorilor documentului) al formațiunilor de avioane 
şi al punctelor lovite (de exemplu, la nodul de cale ferată Allenstein — 60 
de formaţiuni, 170 de puncte lovite, la nodul de cale ferată Varşovia — 60 
de formaţiuni, 80 de puncte lovite, Torun — 40 de formaţiuni, 70 de 
puncte lovite; în total se preconiza să fie puse în acţiune 320 de 
formaţiuni de avioane, adică aproape o mie de avioane de 
bombardament). (111) 


Mai mult, acţiuni ofensive intense erau preconizate nu numai în aer, ci şi 
pe sol. În Directivele comisarului poporului al apărării privind 
elaborarea planurilor de acoperire, districtelor de frontieră de vest li se 
punea sarcina: „În cazul condiţiilor favorabile, toate trupele aflate în 
defensivă și rezervele armatelor și ale districtului să fie gata la indicatia 
Comandamentului Suprem să aplice lovituri vertiginoase pentru 
zdrobirea grupărilor inamicului, transferarea operaţiunilor de luptă pe 
teritoriul lui și cucerirea unor poziţii avantajoase“. (112) Astfel, 
operaţiunea defensivă (în teorie) de acoperire a mobilizării, concentrării 
şi desfășurării trupelor evolua treptat și lent în prima fază a operaţiunii 
de bază, a celei ofensive. 


Bineînţeles, conducerea politică şi militară supremă își rezerva dreptul 
de a lua decizia cu privire la începutul unei „defensive atât de active“, 
orice iniţiativă personală — chiar si la nivelul comandanților de districte 
cu grad de generali — fiind categoric exclusă. „Planul de acoperire este 
pus în aplicare după primirea telegramei cifrate cu semnătura mea, a 
unui membru al Consiliului de război, a şefului Marelui Stat Major și 
cu următorul conţinut: «Incepeti efectuarea planului de acoperire din 


anul 1941»“ (113) Cu această fraza-standard se încheiau toate 
Directivele privind elaborarea planului de acoperire expediate de 
comisarul poporului al apărării al URSS în districtele militare. 
Comandanții armatelor, corpurilor de armată si ai diviziilor nu aveau 
dreptul să deschidă din proprie iniţiativă „pachetul roșu“, în care se 
păstrau indicaţiile referitoare la acţiunile din cadrul operaţiunii de 
acoperire, inclusiv Ordinul nr. 1 pregătit cu anticipatie.******** 


Revenind la comparatia operaţiunii de acoperire cu paza înarmată a 
unui orășel militar, trebuie să menţionăm diferenţa principială dintre 
ordinea de punere în aplicare a planului de acoperire (așa cum era 
înțeleasă ea în Armata Roşie) și Regulamentul serviciului de gardă. 
Fiecare soldat știe (si i se amintește în permanenţă înainte de a sta de 
gardă) că, în caz de atac asupra obiectivului pe care îl păzește, santinela 
are dreptul și datoria de a lua de la sine decizia cu privire la aplicarea 
armei. Abia după ce atacul este respins, atacatorii sunt lichidati sau 
reţinuţi, poate fi scris memoriul adresat superiorilor care la rândul lor 
vor raporta si mai sus conform ierarhiei și astfel valul de alarmă va 
ajunge până la Moscova. Ordinea prevăzută de punerea în aplicare 
a planului de acoperire era de-a dreptul viceversa. 


Si nu din întâmplare și nici din greșeală. Pur si simplu trebuie în sfârșit 
să înţelegem și să recunoaştem că planul de acoperire nu era nicidecum 
un „plan de respingere a agresiunii“ — era un plan de asigurare activă și 
armată a desfășurării Armatei Roșii; o desfășurare care să înceapă 
înainte de desfășurarea inamicului şi să se termine cu aplicarea primei 
lovituri nimicitoare asupra trupelor germane. Dacă această concluzie 
mai necesită confirmări suplimentare, acestea au apărut în iulie 2009, 
după desecretizarea unui sir de documente executive referitoare la 
planul de acoperire al unităților Armatei V (Districtul Kiev, ulterior 
Frontul Sud-Vest; registrul documentelor a fost semnat pe 4 iunie 1941 
de adjunctul șefului statului major al Armatei V, locotenent-colonelul 
Davidov. (114) Documentele desecretizate sunt tocmai acele Ordine nr. 1 
din „pachetele roșii“ din seiful comandantului fiecărei divizii. Toate 
ordinele încep cu fraza-standard: „Inamicul ameninţă frontiera de vest. 
Conform deciziei Guvernului Sovietic și a Partidului unitățile de 
acoperire înaintează spre frontiera de stat“. Și nici un cuvânt despre 
războiul început de atacul efectuat de inamic! 


Ordinea de punere în aplicare a planului de acoperire („de sus in jos“, 
la ordinul venit de la Moscova, nu ca operaţiune de răspuns la invazia 
germană) era un aspect important, dar nu unicul, care făcea planul de 
acoperire practic inutil în situaţia unui atac prin surprindere. Cel de-al 
doilea aspect consta în ordinea (modalitatea, tactica) de soluţionare a 
problemei defensive stabilite în planul de acoperire: „Prin apărarea 
îndârjită pe linia frontierei de stat şi pe poziţia regiunilor fortificate 
create să fie respinsă ofensiva inamicului și să fie asigurate mobilizarea, 
concentrarea şi desfășurarea trupelor districtului“. Această frază, fără 
vreo minimă variaţie, era prezentă în planul de acoperire a fiecăruia 
dintre districtele vestice. 


Alăturarea de cuvinte „apărarea îndârjită“ este un termen militar 
precis și nu o construcţie stilistică. În traducere din limbajul militar 
specific în limbajul gazetaresc, termenul „apărarea îndârjită“ 
înseamnă: „Nici un pas înapoi! Apärati până la ultima suflare!“ 


În situaţia concretă din iunie 1941 aceasta însemna interdicţia de a 
scoate trupele din capcana intrândurilor de la Belostok si Lvov, 
tentativa disperată a de apăra frontiera, „al cărei contur se prezintă 
foarte avantajos inamicului si extrem de dezavantajos pentru noi“. In 
situaţia atacului real efectuat de inamic, sovieticii au fost nevoiţi să afle 
toate acestea foarte repede. Deja în a patra zi de război, la ora 15.40, pe 
25 iunie, comandamentul Frontului Vest a dat ordinul de retragere a 
tuturor armatelor pe poziţia râului Sciara (pe linia Lida-Slonim-Pinsk), 
iar pe 26 iunie, comandamentul Frontului Sud-Vest a permis retragerea 
Armatei VI din intrândul de la Lvov pe poziția Pociaiev-Zolocev (la 75 
de kilometri est de Lvov). (115) 


Vladimirski, în ajunul războiului adjunct al șefului Secţiei operative a 
statului major al Armatei V a Districtului Militar Special Kiev, era plin 
de nedumerire și indignare. „Planul de acoperire prevede doar o 
singură variantă de desfășurare a trupelor armatei — pe poziţia 
defensivă de lângă frontieră. Nu s-a luat în calcul deloc posibilitatea 
atacului efectuat de inamic (subl. mea — M.S.) înainte de ocuparea 
acestei poziţii de trupele noastre, pentru acest caz nu au fost prevăzute 
şi pregătite poziţii de rezervă în adâncime și posibile variante de 
desfăşurare pe ele ale trupelor armatei“.(143) 


A fost oare decizia „de a asigura desfásurarea trupelor printr-o apárare 
îndârjită pe linia frontierei de stat“ o greșeală? Ba nu, n-a fost. A fost o 
greşeală refuzul persistent de a vedea diferenţa dintre planul de 
acoperire și planul de respingere a agresiunii. Planul de acoperire, fiind 
o parte a planului operativ general, nu putea să nu fie subordonat 
soluționării sarcinilor principale. Și dacă sarcina principală era ofensiva 
asupra Varșoviei, Lublinului si Cracoviei, gruparea de şoc de bază era 
inevitabil concentrată în zona de frontieră. Doar acolo ea trebuia să fie 
acoperită. În cadrul planului general ofensiv al Armatei Roșii un alt 
plan de acoperire, care să presupună, bunăoară, apărarea de-a lungul 
malului răsăritean al Niprului, nu putea fi inventat nici chiar teoretic. 


Ultima deosebire si prima ca importanţă a planului de acoperire fata de 
planul de respingere a agresiunii este componenţa grupării de acoperire. 
Operaţiunea de acoperire este efectuată întotdeauna doar de o parte a 
forţelor. Este inevitabil — la fel cum este inevitabilă trimiterea în 
serviciul de santinelă doar a unei mici parti a efectivului orășelului 
militar aflat sub pază, la fel cum e inevitabilă munca pe ambulante doar 
a unei parti mici a medicilor si a personalului medical din oras. lar 
acum să trecem de la metafore la lucruri concrete. 


În scheme este reprezentată gruparea trupelor din districtele de 
frontieră în acoperire, nu în prima zi (M-1) a operaţiunii de acoperire, ci 
într-una dintre ultimele (primele esaloane ale trupelor de acoperire 
încheiau concentrarea în regiunile indicate în planul de acoperire în M- 
3/M-4, esaloanele secunde s-au concentrat în perioada dintre M-3 şi M- 
13). Dar ce vedem? În total, în regiunea de frontieră de la ţărmul Mării 
Baltice până în Basarabia, în primul eșalon de acoperire (luând în calcul 
unităţile Districtului Militar Special de Vest pe malul răsăritean al 
râului Bebja) se află 40 de divizii de pușcași și trei divizii de 
cavalerie.******** Vom sublinia încă o dată că ele vor fi „atât de multe“ 
abia prin M-3/M-4. Dacă e să calculăm însă strict de tot, adică fără a lua 
în calcul așa-numitele „divizii din adâncime“, care în prima zi de război 
nu se aflau lângă frontieră și fără a lua în calcul cele șapte divizii de pe 
marginea „intrândului de la Lvov“ (unde în primele zile de război 
germanii n-au efectuat acţiuni ofensive), rezultă că în prima luptă 


puteau sä intre 29 de divizii de puscasi si trei divizii de cavalerie. In total 
30,5 „divizii aflate în evidenţă“. 

Fig. 5. Dislocarea forțelor conform planului de apărare. 
Districtul Militar Baltic 

Ce sarcini puteau fi solutionate cu astfel de forte? In conformitate cu 
paragraful 105 al Regulamentului de camp din anul 1939, divizia de 
pușcași poate să tina o apărare îndârjită pe un front de 8-12 kilometri. 
În timpul defensivei în zona regiunii fortificate se considera posibilă 
dublarea latimii frontului, adică până la cel mult 20-25 de kilometri. De 
fapt însă, unei divizii din primul eşalon îi reveneau 35-40 de kilometri 
de frontieră. Dar nici aceste cifre „medii pe spital“ nu reflectă tot 
tragismul situaţiei: unităţile de acoperire erau întinse de-a lungul 
frontierei într-un „lanţ“ aproape uniform, germanii însă atacau 
comasändu-si forţele pe fâșii înguste de pătrundere. Astfel, pe frontul 
defensiv de 45 de kilometri al Diviziei 128 Pușcași (flancul sudic al 
Frontului Nord-Vest) pe 22 iunie frontiera a fost trecută de trei divizii 
de tancuri și de două divizii de infanterie ale Wehrmachtului. 


Ce-a fost asta? O greșeală, o prostie, o crimă, „un complot al 
generalilor“? Ba nicidecum. Planurile de acoperire erau cât se poate de 
realiste — dacă erau utilizate conform menirii lor directe, adică în cazul 
punerii oportune în funcţiune a planului de acoperire. lar oportună 
pentru un astfel de plan de acoperire putea fi doar perioada de înainte 
de începutul desfășurării armatei inamicului. De exemplu, să ne 
imaginăm o Situaţie în care „ziua M“ a devenit cea de 22 iunie 1941 
(această zi e remarcabilă și prin faptul că atunci căile ferate ale 
Germaniei au fost trecute la regimul transporturilor militare maxime și 
a început redislocarea amplă a trupelor germane spre est). 


În dimineaţa de 22 mai se pune în aplicare planul de acoperire si 
formațiunile din primul eșalon, in mod organizat (nu sub 
bombardamentul inamicului) ocupă poziţiile defensive ce li se cuvin, si 
aceasta durează, conform planului de acoperire, 6-12 ore.******** Ce îi 
poate contrapune inamicul? În zona de frontieră, pe 22 mai, germanii 
nu aveau trupe deloc (cu excepţia grănicerilor). În adâncimea de 100 de 
kilometri de la frontieră până la Wisla sunt împrăștiate circa 45 de 
divizii de infanterie; numai că pentru a ajunge la frontieră ele vor avea 
nevoie de 3-4 zile. Mai e nevoie de timp și pentru a evalua situaţia, 
pentru a depista începerea mobilizării în districtele de frontieră ale 
URSS, pentru a lua vreo decizie. 


Chiar dacă această decizie ar fi fost o tentativă disperată de a arunca in 
atac toate forţele disponibile, fără a aştepta concentrarea grupării 
prevăzute de Operaţiunea Barbarossa, raportul numărului diviziilor de 
la vest și de la est de frontieră ar fi fost de 1,5 la 1. Plus râurile de 
frontieră, podurile deja aruncate în aer. Plus o mie de cazemate. Plus 
diviziile de puscasi din „adâncime“ ajunse în M-5 la frontieră (ca să nu 
mai pomenim de 14 corpuri de armată mecanizate). Plus loviturile 
puternice ale aviaţiei sovietice „asupra grupărilor de bază de trupe, 
nodurilor de cale ferată, podurilor şi căilor ferate“. Şi sarcina „esticilor“ 
devine absolut reală. 


Spionaj 


Ce a împiedicat, totuși, începutul oportun al mobilizării și punerea în 
aplicare a planurilor de acoperire? Răspunsul este extrem de simplu: 
conducerea politică și militară supremă a URSS habar nu avea de 
planurile reale ale inamicului si cu atât mai puţin de data concretă a 
începerii Operațiunii Barbarossa. Acesta e secretul. Da, în paginile 
operelor istoricilor propagandisti sovietici totul este cu mult mai 
interesant. Unele dintre poveștile inventate de istoricii sovietici sunt de-a 
dreptul superbe. 


Astfel, de exemplu, în anul 1995, sub egida Biroului Federal de 
Securitate și a Serviciului de Informaţii Externe a văzut lumina 
tiparului o culegere de documente cu bulversantul titlu Secretele lui 
Hitler pe masa lui Stalin. Cu numărul unu era prezentat şi ornat cu 
parafa „strict secret“ un raport... despre conferinţa de presă a 
ambasadorului englez la Moscova, S. Cripps. Următorul „secret al lui 
Hitler“ era raportul Comisariatului Poporului al Securităţii de Stat al 
URSS „cu privire la ecourile în cercurile corpului diplomatic în 
chestiunea încheierii tratatului dintre URSS şi Iugoslavia“. (116) În 
ultimii ani, cártulii de soiul acesta au început să fie lansate în masă. Sunt 
alcătuite liste amănunțite: „patruzeci de avertismente incontestabile ale 
trupelor de cercetare“, „o sută patruzeci de avertismente...“ Drept 
„incontestabil“ e invocat raportul grănicerilor despre faptul că sătencele 


poloneze de pe malul de vest al Bugului strigau: „Rusilor! Aveti grijá! 
Curând o să vă atace nemţii...“ 


După cum zice o superbă zicală franceză, „chiar si cea mai frumoasă 
fată nu poate să-ți dea mai mult decât ce are“. Conţinutul si 
verosimilitatea rapoartelor serviciilor de cercetare sovietice (ca şi ale 
oricăror altora) erau determinate înainte de toate și mai ales de 
existenţa surselor, adică a deţinătorilor de informaţii secrete racolati. 
Toti ceilalți puteau, în cel mai bun caz, să transmită la Moscova, cu erori 
mai mari sau mai mici si cu întârziere, informaţii căpătate de la alte 
surse. În contextul „secretului zilei de 22 iunie“ nu are nici un sens să se 
discute despre patruzeci sau o sută patruzeci de comunicări obținute de 
la mereu flămânzii jurnaliști, deputaţi corupți, comis-voiajori si de la 
soția ambasadorului german. „Sursele“ de acest soi nu aveau accesul 
minim la documentele conducerii politice și militare supreme a 
Germaniei. Ce puteau ele să comunice în afară de diverse bârfe, inclusiv 
dezinformările serviciilor speciale germane, pe care le raspandeau 
premeditat în mediile de acest gen? 


Cât priveşte generalii şi ofiţerii germani racolati de spionajul sovietic, 
lista lor nu va ocupa mult loc. Este o singură persoană, locotenentul- 
major Harro Schulze-Boysen, angajat al Departamentului cercetare al 
statului major al Luftwaffe.******** Locotenentul-major se straduia 
din răsputeri, dar în virtutea poziţiei lui de serviciu el se afla prea 
departe de birourile în care erau luate deciziile; de fapt, el colecta și îi 
transmitea spionajului sovietic zvonurile care circulau prin coridoarele 
statului major al Luftwaffe. Uneori (mai ales în chestiuni ce ţineau 
eminamente de aviaţie) aceste zvonuri reflectau evenimente reale, dar la 
fel de des Schulze-Boysen devenea „sursa“ prin care dezinformarea 
serviciilor speciale germane curgea în torente spre Moscova. 


S-a descoperit că au existat o „sursă“ competentă și o comunicare 
veritabilă despre data de începere a Operațiunii Barbarossa. Pe 19 iunie 
1941, angajatul Gestapo hauptsturmfiihrerul Willie Lehman (agentul cu 
pseudonimul „Breitenbach“) s-a întâlnit cu un reprezentant al 
spionajului sovietic și i-a spus că războiul va începe pe 22 iunie la ora 3 
dimineaţa. Publicului i-au fost aduse la cunoștință cele mai mici 
amănunte: unde a avut loc întâlnirea, ce semnale convenţionale au fost 


utilizate, cum era îmbrăcat în acea zi Lehman („obosit, cu cămașa 
purtată câteva zile“) etc. 


Cu toate acestea, rămân valabile unele întrebări. Prima întrebare — de 
unde a aflat Lehman toate acestea? A torturat până la moarte vreun 
colonel de-al armatei? Există o regulă simplă și nestrămutată: 
informaţia secretă le este comunicată doar celor care au nevoie de ea 
pentru exercitarea obligaţiilor de serviciu și doar în volumul necesar 
pentru exercitarea obligaţiilor. Hauptsturmfiihrerul (în Wehrmacht 
acest grad îi corespunde celui de căpitan) W. Lehman se ocupa de 
asigurarea sub aspectul contraspionajului a întreprinderilor din 
industria de război; mai simplu spus, urmărea ca la o uzină militară să 
nu fie nimic aruncat în aer și să nu fie scos din ea nici un desen tehnic 
secret; „frontul lui invizibil“ se întindea la sute de kilometri de Bug și 
Neman. Pentru ce să fi avut el nevoie de informaţia despre ziua (cu atât 
mai mult despre ora) începutului ofensivei pe frontul de est? 


Ceea ce urmează e și mai interesant. Ca să vezi minune, comunicarea 
cifrată cu informaţia furnizată de Lehman lipsește în toate arhivele 
sovietice. Si știți de ce? „Fiind expediată prin intermediul 
ambasadorului Dekanozov, deci pe filiera Comisariatului Poporului al 
Afacerilor Externe, informaţia a stârnit indignarea lui Beria, pierzându- 
se undeva fie în arhivele Ministerului de Externe, fie prin hârtiile lui 
Beria.“ În arhiva Ministerului de Externe, unde mi s-a întâmplat să 
lucrez, se păstrează și ciornele programului întâlnirilor vreunui 
ambasador al unei tari putin importante, de acum 70 de ani, iar singura 
confirmare documentară a reuşitei spionajului sovietic „a fost 
pierdută“? Nici în arhivele militare nu există vreo urmă documentară 
a comunicării lui W. Lehman. După aceasta nu mai e cazul să ne mire 
relatările despre faptul ca pe 25 aprilie 1941 „Breitenbach“ i-a 
comunicat spionajului sovietic despre pregătirea invaziei în Iugoslavia, 
invazie care se produsese pe 6 aprilie, iar „în anul 1935 a asistat 
personal la testarea primei rachete germane cu carburant lichid V-1 în 
poligonul din Peenemunde...“, ştiut fiind faptul că, în realitate, racheta 
în cauză a fost testată în 1942 si se numea V-2.******#* 


lar acum sá apelam la fapte reale si la date reale. Din decembrie 1940 
paná in martie-aprilie 1941 elaborarea Operatiunii Barbarossa s-a 
desfăşurat într-un cerc foarte restrâns (vreo zece-douäzeci de persoane) 
al conducerii politice și militate supreme a Germaniei. Pătrunderea în el 
era visul de poveste al spionului și nu e cazul să ne mirăm că spionilor 
sovietici nu le-a reușit această minune. 


Până la 1 mai planul a fost formulat definitiv, a fost stabilită data 
începerii operaţiunii — 22 iunie 1941. (117) Din acest moment cercul 
celor admiși la informaţiile despre Barbarossa a început să se extindă 
încet, dar continuu. (118) Cea mai timpurie dintre datele detectate este 
cea de 4 mai. În această zi comandamentul Corpului 48 
Tancuri******** a primit „Indicaţiile privind stabilirea pe poziţiile 
iniţiale conform Operațiunii Barbarossa (Aufmarschanweisung 
Barbarossa)“. Peste două zile, în statul major al corpului este pregătit 
„ordinul pentru cercetare, care conţinea primele sarcini de cercetare 
pentru divizii, statele majore ale trupelor de artilerie şi de geniu“. (119) 
Bineînţeles, indicatia de stabilire pe poziţiile iniţiale încă nu este un plan 
al operaţiunii; cu atât mai mult nu e vorba de data concretă a începerii 
ofensivei. 


În perioada dintre sfârșitul lunii mai si 10-13 iunie 1941 într-o mulțime 
de documente ale corpurilor și diviziilor se fac observate apariţia 
„ordinului de atac“ si organizarea unor consfătuiri cu subordonații 
comandanților de regiment si de batalion autonom. În ansamblu, 
aceasta înseamnă că planul de invazie (în ceea ce-i viza pe ei) devenise 
cunoscut unui număr de circa o mie de ofiţeri ai Wehrmachtului. Data 
exactă a începutului Operațiunii Barbarossa le este în continuare 
necunoscută, dar faptul ca atare al aducerii la cunoştinţa comandanților 
din veriga tactică a acestei informaţii denotă fără echivoc că atacul nu 
era nicidecum planificat pentru anii 1942-1943 sau cei ulteriori („după 
victoria asupra Angliei“), ci pentru următoarele săptămâni sau chiar 
zile. 


De la jumătatea lunii iunie începe să se extindă și cercul persoanelor 
care au acces la principalul secret militar al celui de-al Treilea Reich — 
informaţia cu privire la ziua începerii operaţiunii. Pe 10 iunie 
comandamentul suprem al Wehrmachtului informează în această 


privinţă statele majore ale armatelor și grupurilor de armate 
subordonate nemijlocit. (120) Trei grupuri, şapte armate, în fiecare 
dintre ele — comandantul, șeful statului major, șeful departamentului 
operativ al statului major, plus generalii si feldmaresalii aparatului 
central al Wehrmachtului; adică vreo cincizeci de persoane. Pe 15 iunie 
în Registrul operaţiunilor militare al Diviziei 3 Tancuri (a Grupului II 
Tancuri) apare următoarea adnotare: „Comandantul diviziei, şefii 
departamentelor operativ și al spatelui frontului, comandanții 
grupurilor de pătrundere și ai batalioanelor de geniști participă la jocul 
militar de comandă și de stat major la statul major al Corpului 24 
Tancuri, în cadrul căreia este repetată în toate detaliile operaţiunea 
viitoare... Ziua de 16 iunie este declarată ziua B minus 6“. (121) În 
următoarele trei zile adnotări cu caracter similar apar în documentele 
multor altor formaţiuni. 


Astfel, pe 17-19 iunie data precisă a începutului invaziei este cunoscută 
de comandanții corpurilor, diviziilor și regimentelor, de șefii statelor 
majore și ai departamentelor corespunzătoare; conform celei mai 
modeste estimări vreo mie de persoane. Nu există nici o confirmare 
documentară a faptului că spionajul sovietic a reuşit să detecteze 
această dată. Da, am putea opta pentru o expresie mai prudentă: „până 
la momentul actual nimeni n-a dat publicităţii documentele respective“; 
mie însă această delicateţe mi se pare de prisos. Dacă ar fi avut ce să dea 
publicităţii, alcătuitorii culegerii Secretele lui Hitler pe masa lui Stalin 
nu și-ar fi refuzat plăcerea de a completa rapoartele despre conferințele 
de presă cu ceva mai cu greutate... 


Desfasurare pe ascuns 


Eșecul spionajului sovietic nu denotă nicidecum că, la începutul verii 
anului 1941, „stalinul colectiv“ s-a cufundat într-un somn pașnic. 
Dimpotrivă. De la sfârșitul lunii mai 1941 Armata Roșie s-a situat într-o 
stare specială, neobișnuită, ce nu corespundea timpului de pace. 
Comunicatul operativ al Marelui Stat Major nr. 1 o numește fără 
fasoane de prisos „desfășurare“ („Inamicul, luând-o înaintea trupelor 
noastre cu desfăşurarea, a constrâns unităţile Armatei Rosii...“). Primul 


care aträsese atentia asupra acestei circumstante a fost Viktor Suvorov, 
apoi la opinia ca Armata Rosie se afla in stare de desfäsurare au aderat 
si unii istorici rusi „respectabili“, asa cum sunt P. Bobilev si M. 
Meltiuhov. Pe de altă parte, multi specialişti expun opinia întemeiată că 
desfăşurarea strategică separată de mobilizare este imposibilă în 
principiu, de aceea este mai corect să nu vorbim despre „desfășurare“, 
ci despre efectuarea în mai-iunie 1941 „a unor acţiuni de premobilizare 
la scară mare“. 


Opinia autorului acestei cărți se reduce la faptul că este absolut 
indiferent cum trebuie să se numească acest lucru. Este mai interesant și 
cu mult mai important să ne lămurim când a început și ce au reușit să 
facă până la 22 iunie 1941. 


Nu e simplu de răspuns la prima întrebare. Strict vorbind, toată viaţa 
imperiului stalinist a fost „o acţiune de mobilizare“ mare și nesfârşită. 
Teza „inevitabilitätii confruntării militare a primului stat al 
muncitorilor și ţăranilor cu forţele capitalismului în proces de 
putrezire“ era implantată adânc în gândirea bolșevică. Fiecare sovietic 
ştia, era obligat să ştie, că dușmanii, ca niște lupi flămânzi, adulmecă la 
frontiera URSS. Dacă e să vorbim mai concret, e cazul să fim de acord 
cu V. Suvorov, care datează începutul procesului de desfășurare cu luna 
august a anului 1939. Din momentul respectiv a început creşterea 
bruscă a efectivului forțelor armate ale URSS, cu mult înainte de 
începerea „acţiunilor de premobilizare la scară mare“ — efectivul (luând 
în calcul flota maritimă militară si forțele aviaţiei militare) s-a apropiat 
de 4,7 milioane de oameni. O armată atât de numeroasă pe timp de pace 
nu avea nici o ţară din Europa și din America. 


În conformitate cu planul de mobilizare „PM-41“, după efectuarea 
mobilizării în „variantă vestică“, adică fără mobilizarea totală a 
districtelor din Extremul Orient și de Sud, efectivul forțelor armate 
trebuia să fie de 7,85 milioane de oameni. (127) Cu alte cuvinte, în acest 
scenariu de război, în cadrul mobilizării deschise urmau să fie 
incorporati „doar“ 3,2 milioane de rezervişti********, iar asta era într- 
adevăr putin în comparaţie cu alte tari europene, în care efectivul 
armatei după mobilizare creștea de câteva ori. O parte (802 000 de 
oameni) au fost incorporati sub paravanul „aplicaţiilor militare“ in 


lunile mai-iunie 1941. In ultimá instantá, la 22 iunie in fortele armate 
figurau circa 5,7 milioane de oameni, inclusiv în trupele terestre — 5,1 
milioane de oameni (dintre ei în districtele de frontieră de vest 
2 693 000, în armate si în formațiunile autonome ale Rezervei 
Comandamentului Suprem — 618 000). (128) 


Judecând aritmetic, cu acest număr de oameni ar fi putut fi completate 
pe deplin, până la ultimul soldat, toate cele 303 divizii ale Armatei Roșii, 
inclusiv formațiunile amplasate adânc în spatele frontului. În realitate, 
constituirea forţelor armate decurgea cu mult mai complicat. În afară 
de divizii, armata regulată are și unităţi si subunități ale corpurilor, 
armatelor şi fronturilor, iar în afara armatei regulate există entităţi din 
spatele frontului (de învăţământ, medicale, tehnico-stiintifice) cu un 
efectiv enorm, de până la 30-40 la sută din efectivul total. De aceea, în 
realitate, la începutul războiului, în diviziile din districtele de frontieră 
de vest erau între 9 000 și 14 000 de oameni, iar în majoritatea 
cazurilor — circa 10 000-11 000. Evident mai puţin decât prevedea 
organigrama. Este un fapt incontestabil. Însă el poate fi evaluat diferit. 


Istoriografia sovietică tradiţională evalua situaţia în categoriile unei 
bătăi cu pumnii sau ale unei încăierări dintre două triburi primitive: 
dacă tribul A a scos la bătaie 160 de bărbaţi cu bate, iar tribul B doar 
120 cu bâte de același fel, A are o superioritate numerică evidentă ce 
face inevitabilă înfrângerea tribului B. Noi însă nu ne vom pripi cu 
concluziile şi ne vom înarma nu cu bâte, ci doar cu un calculator. 


Ca un tun de artilerie să tragă la ţintă, sunt absolut necesare două 
persoane: comandantul servantilor și ochitorul. Este foarte de dorit să 
existe si a treia persoană — servantul-încărcător (ca primii doi să nu fie 
distrasi de la observarea câmpului de luptă si a țintei). Cei cărora 
această afirmaţie li se va părea discutabilă pot să privească orice 
fotografie a oricărui tanc din al Doilea Război Mondial. În turela 
tancului se află doi, uneori trei oameni, iar tunul de calibru 76 mm (iar 
spre sfârșitul războiului de calibru 85 mm) trage fără încetare. În turela 
gigantului sovietic KV-2 a fost instalat ditamai obuzierul de calibru 
152 mm, cu care operau trei oameni (al patrulea era comandantul 
tancului, ocupat cu obligațiile lui). Însă echipa de servanti, stabilită de 
organigrama din aprilie 1941, a tunului de divizie de calibru 76 mm 


consta din sase persoane, echipa obuzierului de divizie de calibru 122 
mm — din opt oameni, cea a obuzierului de calibru 152 mm - din 10 
persoane. 


Continuám investigatiile. Pentru completarea depliná a echipelor de 
servanti ale tuturor tunurilor regimentului de artilerie a diviziei de 
puscasi (opt obuziere de calibru 122 mm si 16 tunuri de calibru 76 mm) 
sunt necesare ín total 168 de persoane. lar conform organigramei din 
aprilie 1941 efectivul acestui regiment trebuie sa fie de 1 038 de oameni. 
Doar unul din șase ostași ai regimentului de artilerie se află lângă 
tunuri. Dar ce fac ceilalți? 


O minoritate efectuează munca cea mai importantă, ce necesită o înaltă 
calificare si o instruire îndelungată: asigură conducerea și 
transmisiunile, cercetarea, reglează tirul, pregătesc datele necesare 
pentru tragere. Majoritatea efectuează munci ce nu necesită o calificare 
înaltă: împing, sapă, cară, descarcă, spală și hrănesc caii, spală şi 
hrănesc oamenii, le tin prelegeri de informare politică, le expediază 
scrisorile si le aduc pe cele primite, le dau salariile... Si iată că acești 
oameni — indiscutabil necesari si deloc de prisos — sunt recrutaţi cu 
citatie de la comisariatul militar, iar în iunie 1941, în cadrul „primului 
val“ al mobilizării deschise, nu erau recrutaţi elevi de ieri (subiectul 
preferat „al inginerilor sufletelor omenești“ sovietici), ci rezervisti, adică 
bărbaţi care isi satisfăcuseră serviciul militar în termen si dobândiseră 
ansamblul necesar de cunoştinţe si de deprinderi. 


Aceleaşi proporţii sunt respectate și în toate celelalte unități și 
formaţiuni. Cele trei regimente de pușcași ale diviziei de pușcași sunt 
compuse conform organigramei din 9 500 de oameni, din care trag 
nemijlocit din puști si mitraliere asupra dușmanului doar 4 500 (aici 
sunt incluși şi servantii, „numerele 2“ ale echipelor de mitraliori). În 
divizia de tancuri, din fiecare şapte oameni înăuntrul tancului se află 
doar unul etc. Aceste cifre (probabil stranii pentru oamenii aflați 
departe de militărie) explică faptul observat empiric că în etapa finală a 
războiului, în anii 1944-1945, o divizie de pușcași începea cu succes o 
operaţiune fiind compusă în cel mai bun (!) caz din 7 000-8 000 de 
oameni; cu astfel de efective Armata Roşie a ajuns victorioasă până la 
Berlin şi la Praga. 


Va fi cät se poate de oportun sá comparam divizia Armatei Rosii ín stare 
de desfásurare mobilizationalá cu un om slabänog. Este un om cät se 
poate de viu, cu máini, picioare, ochi si cap. El nu poate sá efectueze zi 
de zi munca căreia îi poate face fata un tip robust și bine hrănit, are 
nevoie să fie internat la un sanatoriu cu supraalimentare — dar, în caz de 
necesitate extremă, el poate depune eforturi timp de vreo două ore fără 
să apeleze la tratament special. O divizie poate să lupte câteva zile 
având efectivul de 10 000 de insi, cu caii nespalati, cu poșta militară 
lipsă, fără „colţul roșu“ pentru propagandă, fără sucursala de campanie 
a Băncii de Stat și chiar — la război ca la război — fără bucătăria cu 
mâncare caldă. 


Mai rău — dar nu până la disperare — stăteau lucrurile în ce priveşte 
dotarea armatei cu tehnică: automobile şi tractoare (inclusiv tractoare 
de artilerie). Conform situaţiei de la 15 iunie 1941 (adică înainte de 
începutul mobilizării deschise!) în Armata Roșie figurau 272 000 de 
automobile (de toate tipurile) și 42 900 de tractoare (şi tractoare de 
artilerie). (129) Dacă vom compara aceste cifre cu cele prevăzute de 
planul de mobilizare din 1941 (respectiv 595 000 si 90 800), se vede clar 
că lipseşte jumătate din cantitatea necesară. Şi asta e, fără îndoială, rău. 
Dar dacă vom compara cu numărul prevăzut de organigrama celor 110 
divizii de puscasi, 20 de corpuri mecanizate si 10 brigăzi de artilerie 
antitanc, aflate în componenţa celor cinci districte de frontieră de vest, 
descoperim că erau de două ori mai multe tractoare decât erau necesare 
şi de 1,6 ori mai multe automobile. Și, fiți atenţi, conform acelor norme 
din organigramă potrivit cărora într-un regiment de obuziere al unei 
divizii de puscasi obişnuite la un tun reveneau două tractoare. 


Astfel, problema nu consta în lipsa oamenilor și a tehnicii ca atare, ci în 
lipsa unui anumit număr de oameni și a unei anumite cantități de 
tehnică la momentul necesar în unele locuri. Cât priveşte „momentul“, 
pe calendarul lui Stalin era marcată o dată pe care n-o cunoaștem în 
intervalul dintre jumătatea lui iulie şi sfârșitul lui august.******** In 
orice caz, e o dată care nu avea nimic în comun cu cea de 22 iunie 1941. 
Cât priveşte „locul“, redislocarea de mare amploare a trupelor Armatei 
Roșii a început la sfârșitul lunii mai 1941. Ea a început și a continuat 
destul de ciudat. Mai întâi s-au pus în mișcare trupele din districtele din 


interiorul tärii, apoi cele din esalonul doi al districtelor de frontierä. 
Primul eșalon al districtelor de frontieră n-a mai prins rândul — a 
început războiul. 


Pe 22 mai 1941 a început îmbarcarea în esaloane a formațiunilor 
Armatei XVI şi ale Corpului 5 Mecanizat, ce se aflau în Transbaikalia și 
Mongolia; luând în calcul distanţa enormă și graficul în vigoare a 
funcţionării căilor ferate pe timp de pace, ele trebuiau să ajungă în 
Ucraina, în regiunea orașelor Berdicev, Proskurov, Sepetovka, in 
perioada dintre 17 iunie și 10 iulie. 


Cam în aceeași perioadă (datele exacte nu pot fi precizate, deoarece 
procesul era acoperit de un văl de secretizare fără precedent chiar și 
pentru Uniunea Sovietică) a fost luată decizia cu privire la formarea a 
patru armate noi pe baza comandamentului și a trupelor din districtele 
din interiorul ţării: Armata XIX (Districtul Caucazul de Nord), Armata 
XX (Districtul Oriol), Armata XXI (Districul Privoljie), Armata XXII 
(Districtul Ural). În plus, în componenţa acestor armate erau incluse 
formațiunile districtelor militare Moscova și Harkov. Ceva mai târziu, 
de la jumătatea lunii iunie, se formează Armata XXIV (Districtul 
Siberia) si Armata XXVIII (Districtul Arhanghelsk). 


Facem bilanţul — trupele a șapte armate s-au îmbarcat pe la nişte halte 
părăsite în vagoane cu ferestrele acoperite cu panouri de placaj si au 
purces spre apus. Încotro? Deciziile în această privință au fost precizate 
în repetate rânduri si schimbate radical după ce s-a întâmplat pe 22 
iunie. lar decizia iniţială, reflectată în „Memoriul Vatutin“ din 13 iunie 
citat mai sus, preconiza că Armata XXII se concentrează în spatele 
Frontului Vest în regiunea orașului Vitebsk; Armatele XIX, XX şi XXI 
se concentrau în adâncimea Frontului Sud-Vest pe fâșia dintre orașele 
Cernigov si Cerkasi. Armatele XXIV și XXVIII se desfășurau, 
corespunzător, la sud-vest și la nord-vest de Moscova. Termenele de 
încheiere a tuturor transporturilor (adică circa 3 000 de esaloane de cale 
ferată) erau fixate pentru perioada 3-10 iulie. (130) 


Trupele armatelor din Rezerva Comandamentului Suprem (al doilea 
eşalon strategic) nu numai că au început concentrarea înaintea primului 
eşalon, dar s-au ales si cu mai multi rezervisti, recrutaţi sub acoperirea 


„concentrărilor pentru instrucţie“, decât districtele de frontieră. Astfel, 
nota informativă scrisă pe 20 mai de Direcţia pentru mobilizare a 
Armatei Roșii „Cu privire la organizarea concentrării efectivului de 
rezervisti în diviziile de pușcași în anul 1941“ ne oferă următoarele 
cifre: în patru districte de frontieră sunt recrutaţi 134 000 de oameni, 
iar în districtele din interiorul ţării care erau transformate în armate ale 
Rezervei Comandamentului Suprem 322 000 de oameni******** (ce-i 
drept, trebuie să ţinem cont că nu sunt reflectate datele referitoare la 
Districtul Militar Special Baltic). (131) Aceasta a permis ca încă în 
cadrul „acţiunilor premobilizatoare de amploare“ efectivul diviziilor de 
pușcași din armatele Rezervei Comandamentului Suprem să ajungă la 
nivelul celui prevăzut de organigramă (sau aproape de el). 


Pe 9 iunie în biroul lui Stalin a avut loc consfătuirea ordinară 
(precedentele avuseseră loc pe 3, 6 și 7 iunie) a conducerii politice și 
militare supreme; ordinară, dar cu o durată record (în ansamblu 6 ore 
şi 25 de minute). În afară de participanţii permanenţi (Timoșenko, 
Jukov, Vatutin, Malenkov) au fost convocați maresalii Voroșilov si 
Kulik, comandantul suprem al Forţelor Armate Aeriene, Jigarev, șeful 
Comitetului de Stat pentru Planificare Voznesenski, şeful 
Departamentului de planificare si mobilizare a Comitetului pentru 
apărare de pe lângă Sovietul Comisarilor Poporului Safonov, comisarii 
poporului ai industriei aviatice si producătoare de tancuri Sahurin si 
Malisev. Desi era cât se poate de aşteptat ca o astfel de reuniune sá ia 
decizia cu privire la începutul mobilizării, această decizie n-a fost luată. 
Dar nici consfătuirea din ziua respectivă n-a fost în van. 


Pe 11 iunie, Vasilevski a dat o directivă olografă pentru comandantul 
Districtului Militar Special de Vest, în care se arăta că pentru a 
imbunätäti starea de pregătire de luptă a trupelor districtului „toate 
diviziile de puscasi si direcțiile corpurilor de puscasi cu unitățile 
corpurilor să fie scoase din adâncime pe poziţii în regiunile prevăzute 
pentru ele de planul de acoperire******** (directiva Comisariatului 
Poporului al Apărării cu nr. 503859). Diviziile din zona de frontieră să 
fie lăsate la locurile lor (subl. mea — M.S.), ţinând cont de faptul ca 
înaintarea lor spre frontieră în regiunile prevăzute pentru ele în caz de 
necesitate va fi efectuată conform unei indicaţii speciale... Înaintarea 
trupelor indicate să fie încheiată până pe 1 iulie 1941“. (132) A doua zi o 


directiva cu continut similar a fost expediatä in Districtul Militar 
Special Kiev. 


Directiva expediatá la Kiev continea indicatia directá: „Deplasarea 
trupelor să fie păstrată in deplin secret. Marsurile să fie efectuate in 
regim de aplicaţii tactice, pe timp de noapte“. (133) În directiva trimisă 
la Minsk cuvintele de acest fel lipseau, dar și acolo au fost luate măsuri 
extraordinare de respectare a secretului. În Registrul operaţiunilor 
militare ale Frontului Vest********, evenimentele din ultimele zile 
antebelice sunt descrise în felul următor: „Trupele sunt concentrate la 
frontieră în conformitate cu indicaţiile Marelui Stat Major al Armatei 
Roșii. Corpurilor şi diviziilor nu li s-au dat ordine și dispoziţii în scris. 
Comandanții diviziilor au primit indicaţiile pe cale orală (subl. mea — 
M.S.) de la șeful statului major al districtului, generalul-maior 
Klimovskih. Efectivului i s-a explicat că merge la aplicaţii de amploare. 
Trupele luau cu ele tot echipamentul pentru instructü (dispozitive, ţinte 
etc)“. (134) Este curios că rapoartele privind cursul înaintării „diviziilor 
din adâncime“ soseau de la Minsk la Moscova în format de note 
informative, iar numerele lor de înregistrare erau, la mijlocul anului, 2, 
3, 4, 5, 6, numărul unu nefiind încă descoperit în arhivă. (135) 


Dacă teza că Armata Roșie se pregătea să aplice o primă lovitură prin 
surprindere inamicului mai are nevoie de argumente suplimentare, 
această ordine uimitoare de desfășurare a trupelor poate servi ca atare 
drept dovadă exhaustivă. Pentru pregătirea de respingere a agresiunii se 
cuvenea mai întâi de toate să fie mobilizate și avansate pe poziţiile de 
luptă trupele primului eşalon al districtelor de frontieră, apoi asa- 
numitele „divizii din adâncime“ si abia dupa aceasta — dacă destinul 
oferea această șansă — să înceapă mobilizarea si deplasarea spre vest a 
trupelor din districtele din interiorul ţării. În luna iunie 1941 totul a fost 
făcut exact invers. Dorinţa aprigă „de a nu-l speria pe Hitler înainte de 
termen“ a pus stăpânire în exclusivitate pe conștiința „stalinului 
colectiv“. 


O altă manifestare (probabil cea mai neverosimilă dintre cele ce s-au 
produs în realitate) a dorinţei „de a nu speria“ a fost păstrarea 
regimului de funcţionare de pe timp de pace a căilor ferate. Să ne 
amintim că germanii instauraseră un regim special al transporturilor 


militare cu o luná inaintea invaziei (pe 22 mai 1941). In decursul 
desfăşurării Armatei Roșii înaintea războiului cu Polonia, în jumătatea 
distrusă, căile ferate din partea europeană a URSS au trecut la un regim 
special de activitate pe 12 septembrie 1939, cu cinci zile înainte de 
începutul operaţiunii. (136) În iunie 1941, în pofida volumului enorm al 
transporturilor ce urmau să fie efectuate, nu s-a făcut nimic de genul 
acesta. Regimul transporturilor militare n-a fost instituit nici pe 22 și 
nici chiar pe 23, ci abia la ora 18.00 pe 24 iunie, în a treia zi de război! 
(137) 


Ultimele zile de pace 


S-au păstrat si acum sunt desecretizate procesele-verbale ale 
interogatoriilor comandantului Frontului Vest, generalul de armată 
D.G. Pavlov. Veridicitatea depozitiilor lui poate fi contestată — generalul 
sortit pieirii încerca să-și prezinte acţiunile în cea mai bună lumină 
posibilă. Pe de altă parte, mareșalul Timoșenko ocupa în momentul 
arestării lui Pavlov același post înalt, astfel că învinuiri aduse pe nedrept 
l-ar fi costat pe Pavlov. 


Conform versiunii lui Pavlov, la ora unu în noaptea de 22 iunie acesta i- 
a raportat comisarului poporului că „în decurs de 36 de ore în intrândul 
de la Suwalki s-au tot deplasat neîntrerupt coloanele motomecanizate 
germane“ și, conform raportului comandantului Armatei III, „în multe 
locuri din partea nemților a fost scoasă sârma de îngrădire“. La care 
Timoşenko a răspuns, chipurile, astfel: „Fiţi mai calm si nu va panicati, 
totuşi convocați statul major pentru orice eventualitate azi-dimineata, 
poate că se va și întâmpla ceva neplăcut, dar luaţi seama și nu vă lăsaţi 
provocati!“ (122) Interesantă formulare. „Ceva neplăcut.“ Oare invazia 
armatei de trei milioane a dușmanului crunt? E greu să nu observi că 
însuși comisarul apărării fie încă se îndoiește de inevitabilitatea 
atacului, fie își prosteste subalternul. De ce? 


Am putea scoate în afara discuţiei un astfel de caz, dacă ar fi singurul, 
dar nu este nici pe departe. Documentele expediate de la Comisariatul 


Poporului al Apărării si de la Marele Stat Major in ultimele zile de pace 
socheazá prin caracterul lor neadecvat. 


Pe 18 iunie, comisarul apărării a semnat Ordinul nr. 0039 „Cu privire la 
situaţia construcţiei aerodromurilor operative conform planului de bază 
al construcţiilor din anul 1941“. (123) Cu patru zile înainte de invazia 
inamicului construcţia aerodromurilor în districtele de frontieră trebuia 
sistată — marele șantier nu doar crea obstacole pentru zboruri, dar și 
demasca aerodromurile; în zona de frontieră de 50 de kilometri se putea 
începe distrugerea aerodromurilor, deoarece, dat fiind raportul de forte 
de atunci, capturarea lor de către inamic era mai mult decât probabilă. 
Însă ordinul lui Timoșenko se referea la cu totul altceva. În partea lui 
constatativă se menţionează că lucrările se derulează lent, fapt care nu-l 
împiedica să ordone consiliilor de război ale districtelor „să desfășoare 
imediat construcţia aerodromurilor pe un front larg, încât construcția 
pistelor de zbor să fie terminată cel târziu pe 1 august, iar terminarea 
deplină a aerodromurilor cel târziu pe 1 octombrie (subl. mea — M.S.). 
Graficul efectuării să-mi fie prezentat cel târziu pe 25.6.41...“ 


Pe 18 iunie în biroul lui Stalin a avut loc consfătuirea ordinară cu 
conducerea militară. Au fost prezenți Molotov, Malenkov, Timoșenko, 
Jukov și adjunctul comisarului poporului al securităţii de stat, Kobulov. 
Şedinţa a durat destul de mult (2 ore si 45 de minute). Judecand dupa 
faptele și documentele cunoscute acum, nu s-a produs nici o schimbare 
majoră în ce privește efectuarea „acţiunilor premobilizatoare de 
amploare“ (adică a desfășurării strategice pe ascuns a Armatei Roșii). 
Rugämintile comandamentelor districtelor/fronturilor cu privire la 
fortarea inaintarii, despre care scria in memoriul citat mai sus membrul 
Consiliului de război al Frontului Vest Fominíh, au fost respinse. A fost 
interzisă expres și o astfel de acţiune aparent presantă, precum 
evacuarea familiilor corpului de comandanți din zona de frontieră (de 
fapt din preajma frontului). Si asta deși ordinea acestei evacuări, 
termenele, transportul destinat, locurile de îmbarcare și de debarcare 
erau descrise amănunţit în anexele la planurile de acoperire ale 
districtelor. (138) 


Pe 19 iunie, la ora 10.45, generalul-locotenent Konev, comandantul 
Armatei XIX, care se forma pe baza trupelor Districtului Militar 


Caucazul de Nord, îi expedia o telegramă comisarului poporului al 
apărării: „Cer permisiunea să plec pe 3-5 zile la Rostov-pe-Don pentru 
a soluţiona nişte chestiuni de neamânat referitoare la treburile 
districtului“. Armata lui Konev se concentra cu începere de pe 10 iunie 
în regiunea orașului Cerkassi, constituind rezerva Comandamentului 
Suprem în spatele Frontului Sud-Vest. Pe 20 iunie, la ora 19.57, era 
expediată telegrama cifrată de răspuns: „Permit plecare la Rostov-pe- 
Don pe 3-5 zile. Timoșenko“. (124) Cel puţin până pe 24 iunie, armata 
din rezerva Comandamentului Suprem rămâne fără comandant, dar 
comisarul poporului al apărării nu vede nici un motiv pentru a interzice 
această plecare. Cât priveşte „caracterul de neamânat al chestiunilor 
referitoare la treburile districtului“, acesta s-a evaporat în noaptea spre 
22 iunie si Konev s-a întors cu avionul (!) la Cerkassi, la statul major al 
armatei. 


20 iunie 1941. Seara târziu, la ora 23.25, adjunctul șefului Marelui Stat 
Major, generalul-locotenent Sokolovski, îi telegrafia comandantului 
Districtului Militar Odessa: „Conform datelor furnizate de agenți, 
statul major german al aviaţiei se interesează intens de amplasarea 
statelor majore ale unităţilor de tancuri și autoblindate din Chișinău. Se 
presupune că se pune la cale vreo diversiune. Șeful Marelui Stat Major 
a ordonat să vă previn în această privință“. (125) O diversiune. 
Posibilitatea ca statul major german al aviaţiei să facă ultimele corecturi 
în lista țintelor pentru bombardamente nu se presupunea. 


La 21 iunie, ora 18.48, trupele Wehrmachtului desfășurate pe frontul de 
est au început „executarea deschisă a ordinelor“. Nenumăratele coloane 
s-au pornit spre frontieră, comandanții companiilor (adică zeci de mii 
de oameni!) au primit textul ordinului-apel al Führerului adresat 
soldaţilor, pe care îl vor citi în subunitățile lor seara târziu (după cum se 
poate deduce din documentele disponibile — între orele 20.00-22.00, ora 
Berlinului). În acest moment, generalul Sokolovski expedia două 
telegrame, în Districtul Militar Special de Vest si în Districtul Militar 
Special Baltic: „Șeful Marelui Stat Major a ordonat să le permiteti 
reprezentanţilor Controlului de Stat, tov. Ponomariov, Kozamanov, 
Leontiev, accesul pentru inspectarea construcţiei regiunilor fortificate, 
fără a atinge aspectul operativ și tactic al chestiunii“. (38) Firește, 
nimeni nu o neagă, evidenţa și controlul sunt extrem de importante — 


tocmai era momentul cel mai potrivit pentru a verifica daca nu cumva 
un sac de ciment al poporului n-a fost vândut „la negru“. 


Seara târzie de 21 iunie. În biroul lui Stalin este compus textul directivei 
de tristă faimă a Consiliului Suprem de Război, care începea cu 
cuvintele: „În decursul zilelor de 22-23.6.41 e posibil un atac prin 
surprindere al germanilor“. Si chiar şi acest termen, de o absurditate 
tragică în situaţia reală, era bagatelizat de cerința ca trupele „să nu 
răspundă la nici o acţiune provocatoare ce ar putea genera complicații 
de mari proporţii“. 


Indiscutabil, această directivă a existat. Dosarul corespunzător de 
arhivă a fost desecretizat în luna mai 2002 şi, luând cunoștință de 
manuscrisul original (scris de mâna lui Jukov pe trei pagini), putem să 
vedem și să evaluăm modificările introduse în text în decursul discuţiei. 
De exemplu, varianta „în noaptea spre 22.6.41“ a fost înlocuită în ultimă 
instanţă cu una mai puţin concretă „în decursul zilelor de 22-23“. Din 
fraza „în cursul nopţii spre 22.6.41 să fie ocupate pe ascuns punctele de 
foc ale regiunilor fortificate și instalaţiile de campanie de la frontiera de 
stat“ au fost eliminate cuvintele „și instalaţiile de campanie“. Instalaţiile 
de campanie (şanţuri, tranşee, adăposturi, cazemate) din preajma 
câmpului regiunilor fortificate erau situate nemijlocit lângă linia de 
frontieră si probabil că autorii directivei încă se temeau să nu-i pună în 
gardă pe germani, prematur. 

Fig. 8. „Directiva numărul unu’, manuscris 


Timosenko si Jukov au iesit din biroul lui Stalin la ora 22.20, iar textul 
directivei a fost predat la Departamentul de cifrare al Marelui Stat 
Major abia la ora 23.45. Si totusi, din momentul transmiterii directivei 
paná la ploaia de foc de artilerie de la frontierá ramäneau cäteva ore. 
Un transfug a trecut Bugul, fruntasul Wehrmachtului Alfred Liskow, 
pentru a-i informa pe sovietici despre atacul iminent, iar in diferite cárti 
de memorii se intälnesc si referiri la alti doi transfugi care au trecut ínot 
râurile de frontieră în noapte dinspre 21 spre 22 iunie. Eroi necunoscuți 
încercau în ultimul minut să salveze „patria proletariatului mondial“, 
dar ce făceau între timp cei din Comisariatul Apărării al URSS? 


Există o descriere consemnată pe hârtie a lui Stalin la comunicarea 
despre invazia germană. Consemnarea a fost făcută de unul dintre 
principalii participanţi la eveniment — mareșalul Jukov. Pe 19 mai 1956 
el a elaborat şi i-a transmis pentru aprobare lui Hruşciov proiectul de 
raport la Plenara CC al PCUS. Plenara n-a mai avut loc, dar textul 
discursului nerostit al lui Jukov s-a păstrat în arhivă: „Stalin, răsuflând 
greu în receptorul telefonului, în decurs de câteva minute n-a putut să 
spună nimic, iar la întrebările repetate a răspuns: «Este o provocare a 
militarilor germani. Să nu deschideţi focul ca să nu dezläntuim 
operaţiuni mai ample...» Stalin și-a confirmat din nou ideea cu privire 
la provocarea nemților când a ajuns la Comitetul Central. Comunicarea 
că trupele germane pe un șir de sectoare au pătruns pe teritoriul nostru 
nu l-a convins că inamicul a început un război adevărat și pregătit din 
timp“. (126) Trebuie menţionat că Jukov urma să-și prezinte raportul la 
Plenară în prezenţa unui martor în viata — în primăvara anului 1956 
Molotov încă era membru al Comitetului Central — si de aceea există 
temeiuri serioase pentru a crede în verosimilitatea acestei versiuni. 


Pe 21 iunie 1941 șeful Comitetului Executiv al Internaționalei 
Comuniste, tovarășul Dimitrov, nota în jurnalul său: „I-am telefonat 
dimineaţă lui Molotov. L-am rugat să stea de vorbă cu los. 
Vissarionovici despre situaţie şi despre indicaţiile necesare pentru 
Partidele Comuniste. Molotov: «Situaţia nu e clară. Are loc un joc mare. 
Nu totul depinde de noi...»“ (139) 


O luptá mare, teribilá clocotea in capul celui mai important om al Tärii 
Sovietelor. Nu putea sa nu inteleagä ce semnificá torentul de rapoarte ce 
se Inmulteau fără întrerupere in ultimele ore de dinainte de 22 iunie. Pe 
de altá parte, era foarte mare dorinta de a nu intrerupe indeletnicirea sa 
preferată — pregătirea pentru administrarea unei lovituri zdrobitoare 
prin surprindere concurentului său din Berlin —, iar experienţa practică 
personală îi întărea gândul că nimeni dintre oameni nu putea, nu va 
îndrăzni să i se împotrivească. Bunul-simt și logica, de care era atât de 
mândru, îi sugerau că e greșit și periculos să-l compare pe Hitler cu 
nulitäti ca Buharin, Zinoviev sau Ejov. Înfumurarea umflată patologic 
făcea psihologic imposibilă recunoașterea fie și indirectă, fie si tacită a 
propriilor greşeli. Frământat de aceste chinuri, Stalin a părăsit 
neobișnuit de devreme, la ora 23.00, biroul sau de la Kremlin.******** 


A doua zi a început războiul. Pentru pierderea jocului de către Stalin 
poporul sovietic urma să plătească foarte mult. 


Merită menţionat că în istoria contemporană a Rusiei a existat o clipă 
scurtă în care cu această concluzie evidentă erau de acord şi corifeii 
consacrați ai științei istorice oficiale. Astfel, nimeni altul decât M.A. 
Gareev scria în iulie 1991: „Direcţia de concentrare a eforturilor 
principale ale comandamentului sovietic nu a fost aleasă în interesele 
unei operaţiuni strategice defensive (o astfel de operaţiune pur și simplu 
nu era preconizată și nu se planifica), ci pentru aplicarea cu totul altor 
modalităţi de acţiune“. 


Textul documentului a fost alcătuit pe 11 martie; pe 17 martie comisarul 
poporului al apărării, Timoşenko, șeful Marelui Stat Major, Jukov, 
membrul Consiliului Suprem de Război, Malenkov (această troică avea 
dreptul de a semna nominal cele mai importante directive), și 
preşedintele Comitetului pentru apărare de pe lângă Sovietul 
Comisarilor Poporului au petrecut în biroul lui Stalin șase (!) ore, de la 
17.15 până la 23.30, fapt absolut neobişnuit pentru stilul de lucru 
laconic al „Stăpânului“. 


„Eh, peste vreo douăzeci de ani, după un război bun, să ieși și să te uiţi la 
Uniunea Sovietică din vreo treizeci—patruzeci de republici. Dracul știe cât e 


[ec 


de bine!“ Aceste cuvinte minunate sunt pronunţate în filmul Marele cetăţean 
de protagonistul lui, conducătorul de partid Sahov (al cărui prototip era 
S.M. Kirov). Si se știe precis că Stalin nu doar a luat cunoștință de scenariul 
filmului, ci l-a și aprobat („este alcătuit indiscutabil corect din punct de 
vedere politic“) și a notat pe câmpurile scenariului o mulțime de observaţii. 
În virtutea unei ironii malitioase, Premiul Stalin le-a fost decernat 
realizatorilor filmului în anul 1941, cu puţin înainte de începutul „războiului 
bun...“ 


Urmează totalizarea detaliată, pe trei pagini, a comunicărilor ajunse 
până la momentul respectiv la Moscova de la locurile primelor lupte. 


Comunicatul este indicat formal ca „din 20.00 22.6.41“, dar din 
însemnările de pe original se vede că documentul a fost predat la secția 
de cifrare a Marelui Stat Major în dimineaţa de 23 iunie. 


Vă amintesc că în versiunea tradiţională a istoriografiei sovietice atacul 
perfid si prin surprindere a fost efectuat cu forţele a 190 de divizii ale 
Germaniei și aliaţilor ei. 


Merită menţionat că ceea ce comandamentul german considera 
dezavantajos pentru el era tocmai această variantă a acţiunilor 
inamicului. Documentele disponibile denotă că în iarna-primăvara 
anului 1941 în cadrul consfätuirilor din perioada elaborării Operațiunii 
Barbarossa erau expuse în permanenţă temerile că „ruşii, după ce vor 
depista scopurile noastre operative, după prima înfrângere vor organiza 
retragerea de mari proporţii și vor trece în defensivă după vreo linie de 
apărare la est“. 


Regulamentul de câmp din 1939 definea acest termen astfel: „Defensiva 
mobilă urmăreşte scopul de a câștiga în contul pierderii spaţiului timpul 
necesar pentru organizarea apărării pe o linie nouă... Trupele ce apără 
linia intermediară trebuie să-i provoace inamicului atacator pierderi, 
să-l forţeze să se întoarcă, să piardă timpul cu organizarea ofensivei și, 
fără a intra în luptă cu el, să scape de lovitura lui“. 


Mehlis a fost numit şef al Direcţiei politice principale (ce presupunea 
statutul de adjunct al comisarului poporului al apărării) pe 21 iunie 


1941. Până in 1941 el fusese doar o singură dată (pe 13 martie, la o 
consfátuire de proportii cu conducerea industriei) ín biroul lui Stalin. 


In documentele antebelice cifra ce desemna ziua era separatä de literá 
cu cratima; adică „M-3“ însemna „ziua a treia a mobilizării“ si nu „ziua 
a treia ÎNAINTE DE ÎNCEPUTUL mobilizării“. În Wehrmacht 
sistemul de notare era altul si „W-5“ înseamnă în documentele germane 
„a cincea zi de dinainte de începerea operaţiunii“. 


Trebuie însă sá tineam seama de faptul că comandanții formațiunilor 
mari participau la elaborarea planului de acoperire în ce priveşte 
acţiunile trupelor din subordinea lor; astfel, „secretul“ pecetluit cu 
ceară roșie în „pachetul roșu“ le era bine cunoscut (cel puţin în linii 
mari). 


Dar unde erau toate celelalte? 35 de divizii de puscasi, una de cavalerie, 
o brigadă de pușcași în eșalonul doi și în rezervele comandamentului 
celor trei districte la care ne-am referit (Baltic, de Vest si Kiev); 28 de 
divizii de pușcași și trei de cavalerie în componenţa trupelor districtelor 
Leningrad si Odessa; 37 de divizii de pușcași în componenţa a cinci 
armate din rezerva Comandamentului Suprem. Si încă 58 de divizii de 
pușcași în districtele din interiorul ţării, în Transcaucazia si în Extremul 
Orient. 


Pentru pornirea în caz de alarmă de luptă erau rezervate: pentru 
unităţile de pușcași, de artilerie si de cavalerie — 2 ore vara si 3 ore 
iarna, pentru cele de tancuri (mecanizate) — 2 ore vara, 4 ore iarna, 
pentru subunitățile de serviciu — 45 de minute. Restul timpului era 
prevăzut pentru ieşirea unităţilor în regiunea de desfăşurare şi ocuparea 
poziţiilor de luptă. 


Cuvântul „racolat“ alăturat acestui nume arată și indecent, si incorect. 
Fiind un antifascist convins, Schulze-Boysen căuta singur cu insistență 
să contacteze spionajul sovietic și în continuare a colaborat cu el nu 
pentru bani, ci din considerente ideologice. 


V-1 este un avion fără pilot („rachetă de croazieră“) cu motor cu 
reacţie; racheta balistică cu motor cu propulsie lichidă se numea V-2; 


testările ambelor sisteme au început în anul 1942. 


Formațiunile de acest fel erau numite în documentele Wehrmachtului 
„corp de armată (motorizat)“, dar aici si în continuare — în conformitate 
cu componenţa lor reală, sarcinile soluționate si pentru a le distinge de 
corpurile mecanizate ale Armatei Roşii — vor fi numite „corpuri de 
tancuri“; merită menţionat că acest sistem de desemnare a fost adoptat 
şi de literatura istorică militară sovietică tradiţională. 


În realitate, în cadrul mobilizării deschise din anul 1941 au fost 
incorporati de patru ori mai multi oameni. Faptul a fost generat în 
primul rând de isteria care l-a cuprins pe „stalinul colectiv“, iar în al 
doilea rând de necesitatea de a recupera pierderile colosale ce 
depășiseră toate previziunile antebelice. 


După cum s-a menţionat mai sus, printre documentele desecretizate 
până la ora actuală nu există nimic ce ar permite să fie numită data 
exactă a începutului planificat al ofensivei Armatei Roșii. Ţinând cont 
că încheierea concentrării armatelor Rezervei Comandamentului 
Suprem („Al doilea eșalon strategic“) era planificată până la 10 iulie, se 
poate presupune că jumătatea lunii iulie este cea mai timpurie dintre 
posibilele date ale începerii operaţiunii. Condiţiile naturale si 
climaterice ale Europei de Sud-Est fac ca încheierea operaţiunilor 
militare să fie preferabilă înainte de luna noiembrie; în acest caz reperul 
temporal august-septembrie poate fi indicat ca „limita de sus“ a 
posibilelor termene de începere a invaziei. 


În Districtul Militar Minsk 20 000, în Districtul Militar Special de Vest 
24 000, în Districtul Militar Special Kiev 65 550, în Districtul Militar 
Odessa 24 000. În districtul Moscova 60 000, Harkov 58 550, Caucazul 
de Nord 48 000, Oriol 42 000, Privolgie 42 000, Siberia 36 000, Ural 
30 000, Arhanghelsk 5 000. 


Textul directivei conţinea indicaţii ce schimbau întrucâtva - fata de 
planul de acoperire — locurile de amplasare a trupelor, de exemplu, în 
regiunea Baranovici urmau să fie concentrate patru divizii de pușcași în 
locul uneia. 


Trebuie mentionat cá Registrul operatiunilor militare ale Frontului Vest 
a fost antedatat, dupa ce fostul comandament al frontului a fost arestat 
şi executat prin împușcare, prezumtiv prin august/septembrie 1941. 


Mi-am exprimat în repetate rânduri (în cartea 23 iunie — ziua M, în 
articolele „Cele trei planuri ale tovarăşului Stalin“, „Ultimele zile de 
pace“) presupunerea că lipseşte, probabil, o „verigă“ care ar putea lega 
acţiunile atât de contradictorii, atât de iraționale la prima vedere ale lui 
Stalin. Această „verigă“ este versiunea referitoare la o provocare de 
mari proporţii pregătită pentru 22-23 iunie — înscenarea unui atac al 
germanilor (tirul asupra cartierelor de locuit ale orașelor de frontieră 
şi/sau bombardarea lor). În plus, cu această provocare planificată 
puteau să nu fie la curent nici chiar Timoșenko si Jukov; Stalin le-a 
trasat acestora o singură sarcină: să nu se lase provocati, si ei au cerut 
conștiincios același lucru celor din subordinea lor (și aceştia au executat 
întocmai!). Această ipoteză nu are confirmări documentare directe, iar 
şansele de a le descoperi în arhivele rusești sunt egale cu zero. Ce-i 
drept, nimeni n-a văzut electroni, protoni şi neutroni; convingerea că ei 
există se bazează doar pe faptul că acest model teoretic permite să fie 
explicate un număr enorm de fapte și de fenomene ce pot fi observate în 
realitate. 


Partea 2. frontul sud-vest 

Capitolul 2.1 


Efectivul, amplasarea, planurile taberelor 


In zorii zilei de 22 iunie 1941 a inceput rázboiul. Armata Rosie a intrat 
in el fara sa-si termine desfásurarea strategicá si chiar fara sá 
reușească să înceapă mobilizarea deschisă. Pentru nici una dintre ţările 
europene cât de cât importante cel de-al Doilea Război Mondial nu a 
început cu o astfel de „surpriză“. Armata Roșie nu avea un plan de 
acţiune adecvat pentru situaţia creată, n-a reușit să-și constituie nici 
gruparea de atac prevăzută de planurile operative antebelice, nici o 
grupare defensivă improvizată. Acesta s-a dovedit a fi preţul pierderii 
enigmaticului „joc mare“ al lui Stalin, al cărui sens probabil că nu era 
înţeles până la capăt nici de el. 


În aceste condiţii iniţiale, sarcina apărută în faţa comandamentului 
Armatei Roșii nu avea soluţii simple, de-a gata şi sigure. Orice variantă 
de acţiune se putea solda cu un posibil eșec, orice variantă ducea 
inevitabil la pierderi mari de oameni și de tehnică. Totuși, variantele 
„celei mai bune alegeri dintre cele mai proaste“ au existat, si pe diferite 
sectoare ale imensului teatru de operaţiuni de război ele erau 
substanţial diferite. Vom începe să le examinăm de la sectorul în care 
situaţia era pentru Armata Rosie cea mai favorabilă, adică de la 
Frontul Sud-Vest. Acolo se desfășura cea mai mare şi cea mai bine 
înarmată dintre grupările de trupe ale Armatei Roșii, acolo inamicul îi 
era inferior la toţi parametrii cantitativi. 


Raport de forţe 


În componenţa Frontului Sud-Vest, desfășurat pe baza trupelor 
Districtului Militar Special Kiev, erau 32 de divizii de puscasi şi două 
de cavalerie. Inamicul (Armatele VI și XVII ale Grupului de Armate 
Sud împreună cu rezervele) avea 24 de divizii de infanterie (inclusiv 
patru divizii de infanterie ușoară, cu un efectiv mai mic decât al celor 
„normale“ — două regimente de infanterie în loc de trei). Astfel că 


Wehrmachtul nu doar ca nu avea superioritate numerica de infanterie, 
ci avea un efectiv cu o treime mai mic decát al celor care se aparau. Dar 
nici asta nu e totul — in zona Frontului Sud-Vest erau debarcate douá 
armate din Rezerva Comandamentului Suprem (Armata XVI ín 
regiunea Sepetovka-Jitomir si Armata XIX in regiunea Cerkassi), in 
componenţa cărora se preconiza includerea a 16 divizii de pușcași. 


Artileria Frontului Sud-Vest (regimentele de artilerie ale corpurilor de 
armată şi regimentele din Rezerva Comandamentului Suprem, fără a 
lua în calcul artileria „de putere mare şi specială“) consta din 30 de 
regimente de artilerie autonome (patru în componenţa Armatei V, cinci 
în a Armatei VI, două în a Armatei XXVI, patru în a Armatei XII, 
cincisprezece în subordinea comandamentului frontului). Inamicul 
avea în zona Frontului Sud-Vest șapte batalioane de tunuri, trei mixte 
şi şapte de obuziere, în total 17 batalioane de artilerie autonome. Cu 
alte cuvinte, pe direcţia respectivă Armata Rosie avea aproape de două 
ori mai multe regimente de artilerie (cu câte trei sau patru divizioane în 
fiecare) decât batalioanele pe care le avea inamicul! 


Era cât se poate de solidă si gruparea de artilerie grea sovietică: cinci 
(cu numerele 4, 168, 324, 330, 536) regimente de obuziere de putere 
mare și patru (cu numerele 34, 245, 315, 316) divizioane de artilerie 
autonome „de putere specială“. (140) Sub aspect organizatoric, toate ii 
erau subordonate comandamentului frontului, la dispoziţia căruia se 
aflau în ansamblu 192 de obuziere de calibru 203 mm și 35 de obuziere 
supergrele de calibru 280 mm. (3) Concentrarea mare de artilerie grea 
în zona Frontului Sud-Vest nu era, desigur, întâmplătoare — aceasta era 
pregătirea materială de ofensivă asupra orașelor Cracovia și Katowice, 
în timpul căreia artileria de calibre mari trebuia să zdrobească 
fortificațiile inamicului. lar inamicul avea în componenţa Armatelor VI 
şi XVII (în rezerva Grupului de Armate Sud artileria de mare putere 
lipsea cu desăvârșire) doar 13 batalioane. Erau înarmate în cea mai 
mare parte cu obuziere de calibru 210 mm, dar aveau și sisteme mai 
grele: mortiere de calibru 305 mm, tunuri de calibru 240 mm. În 
condiţiile completării depline conform prevederilor maxime ale 
organigramelor, în componenţa celor 13 batalioane germane puteau să 


se adune 117 sisteme de artilerie de mare putere. De douá ori mai 
puţine decât erau în dotarea Frontului Sud-Vest. 


La capitolul număr al trupelor de tancuri și de autoblindate 
superioritatea sovieticilor era pur si simplu covârșitoare. În 
componenţa Frontului Sud-Vest erau opt corpuri de armată 
mecanizate, adică 16 divizii de tancuri şi 98 de motorizate (să ne 
amintim că divizia motorizată sovietică îi corespundea în fond ca 
structură, iar ca număr de tancuri prevăzut de organigramă îi era 
superioară diviziei de tancuri germane). În plus, în componenţa 
Armatei XVI soseau si se debarcau în regiunea orașelor Berdicev si 
Proskurov încă trei divizii de tancuri şi una motorizată. În total se 
adună 28 de formaţiuni mari de tancuri şi de autoblindate. 


Inamicul avea în componenţa Grupului 1 Tancuri doar cinci divizii de 
tancuri, precum şi trei divizii motorizate și brigada motorizată SS 
„Leibstandart Adolf Hitler“.******** Toate cele cinci divizii ale 
Grupului de Armate Sud aveau în componenţa lor un regiment de 
tancuri format din două batalioane (componenţa minimă), între 143 si 
149 de tancuri în fiecare divizie; în total 728 de tancuri. Dar dacă 
scădem tanchetele cu mitralieră Pz-I şi așa-numitele „tancuri de 
comandant“ „înarmate“ cu machete de tun, rămân doar 666 de tancuri 
(100 de tancuri Pz-IV, 355 Pz-III, 211 Pz-II). 


Merită să acordăm atenţie și numerotării acestor divizii: 9, 11, 13, 14, 
16. Mult trämbitata de istoricii sovietici „experienţă de doi ani de 
purtare a unui război modern“ consta în realitate în faptul că la 
campania poloneză ele n-au participat (deoarece încă nu existau) si 
abia una din cinci, Divizia 9 Tancuri, luase parte la campania de pe 
frontul de vest (mai-iunie 1940), dar si atunci pe un sector secundar, cel 
olandez. Celelalte patru au fost înfiinţate în a doua jumătate a anului 
1940 pe baza formațiunilor mari de infanterie si, cu excepţia câtorva 
zile de război în Iugoslavia, unde au reușit să se remarce, Diviziile 11 si 
14 Tancuri nu aveau deloc experienţă de luptă. 


Pentru a întregi tabloul merită să punem la socoteală și cele trei (191, 
197, 243) batalioane de tunuri de asalt (tunul cu ţeavă scurtă de calibru 


75 mm în cabină blindată pe baza șasiului tancului mediu Pz-III), un 
batalion de autotunuri „vânătoare de tancuri“ si un batalion de tancuri 
aruncătoare de flăcări, construite având la bază tancurile franceze B- 
1bis capturate în cursul campaniei din Franţa. Luând în calcul si aceste 
subunități, se adună in total vreo 770 de masini de tehnică blindată 
înarmată. 


Dacă toate cele 28 de divizii de tancuri şi de autoblindate aflate în zona 
Frontului Sud-Vest ar fi avut efectivul în conformitate cu organigrama 
şi ar fi fost introduse în luptă, germanilor li s-ar fi opus o hoardă 
blindată de 9 500 de tancuri, însă, după cum s-a menţionat absolut 
corect în studiile a două generaţii de istorici sovietici, efectivul real era 
foarte departe de cel prevăzut în schema teoretică. Istoria i-a rezervat 
lui Stalin puţin timp, iar comandamentului Frontului Sud-Vest — puţine 
tancuri. Puţine înseamnă 4 700;******** astfel, superioritatea 
numerică asupra inamicului era de „doar“ şase la unu. Să nu uităm si 
de 800 de automobile blindate BA-10 dotate cu un tun de calibru 45 
mm pe turelă rotativă de tanc. 


Putem să calculăm și mai rigid. Tancurile nu luptă în gloate mari, ele se 
află în dotarea formațiunilor militare corespunzătoare. În virtutea 
acestei logici, trebuie excluse din lista comună tancurile împrăștiate in 
număr mic prin diviziile noi în curs de constituire. Cu această metodică 
de calcul trupele de tancuri şi autoblindate ale Frontului Sud-Vest se 
reduc la 14 divizii, în fiecare dintre ele fiind aproximativ cam tot atâtea 
câte erau în diviziile de tancuri ale inamicului. 


Tabelul 9 


DUI (MDI) 2 a eee 
DRIVE | el za | e sas 2% 


DT25 (CM22) 
DT10 (CM15) 
DT37 (CM15) 
DT8 (CN4) 
DT32 (CM4) 
DT81 (CM4) 
DT12 (CM8) 
DT34 (CM8) 
DT15 (CM16) 
DT39 (CM16) 
DT43 (CM19) 
DM109 (CM5) 
TOTAL : 


140 
173 


45 


60 


48 
69 


222 


129 
193 
277 
62 
128 
238 
179 
267 
156 
203 
232 
154 
2711 


Nota: 


Astfel, doar in componenta formatiunilor de mari proportii apte de 
luptá se aflau circa 3 700 de tancuri ín stare de functionare (!) si 400 de 
autoblindate BA-10. 


Superioritatea cantitativă covarsitoare a părții sovietice era completată 
de superioritatea la fel de mare la capitolul caracteristici tactice și 
tehnice ale tehnicii blindate. În dotarea celor cinci divizii de tancuri ale 
Grupului de Armate Sud erau doar 335 de tancuri medii (Pz-IV şi Pz- 
III, ultimele modele, cu tun de calibru 50 mm si „plasture“ pe blindajul 
frontal al corpului). Toate celelalte erau tancuri ușoare (100 de tancuri 
Pz-III de primele modele cu tun de calibru 37 mm si 211 Pz-II). De 
cealaltă parte a frontului însă, tancurile cele mai noi******** (KV si T- 
34) erau cât tancurile germanilor de toate tipurile, inclusiv tancuri 
ușoare și autotunuri. 


Ţinând minte că timp de jumătate de secol ni s-a tot repetat că „două 
treimi din tancurile sovietice erau defecte“, vom reproduce imediat 
cifrele reale referitoare la trupele de tancuri și de autoblindate ale 
Districtului Militar Special Kiev la 1 iunie 1941: 1 029 de tancuri de 
categoria 1 (noi, în stare bună) și 3 217 tancuri de categoria 2 („aflate în 
exploatare, în stare cât se poate de bună și apte pentru a fi utilizate 
conform destinaţiei directe“).******** Sursa fiind „Inventarul 
disponibilitätii si stării tehnice a mașinilor de luptă“, semnat pe 11 iunie 
1941 de șeful Secţiei 2 a Departamentului 1 al Direcţiei principale de 


tancuri si autoblindate, tovarășul Sedukov. (141) Nu e de mirare ca 
peste 99 la suta din cele mai noi tancuri T-34 si KV erau in stare buna. 
Dar si 89 la sutá din numärul total al tancurilor T-26 „invechite 
iremediabil“ erau in stare bună, si 90 la sută din tacurile BI-5/7; erau in 
stare buná si 79,5 la sutá din tancurile cu trei turele T-28 scoase de mult 
timp din productie. 


O imagine autenticá despre posibilitátile de reparatie si deservire a 
tancurilor de pe Frontul Sud-Vest este furnizată de lista incompletă a 
depozitelor de articole pentru autoblindate si tancuri de subordonare 
districtualá si centrala de pe teritoriul Districtului Militar Special Kiev: 
nr. 376 din Tarnopol cu capacitate de 95 de vagoane, nr. 965 din Lvov cu 
capacitate de 143 de vagoane, nr. 130 din Harkov cu capacitate de 550 
de vagoane, nr. 304 din Kiev cu capacitate de 674 de vagoane. (142) 
Bineínteles, in depozitele Directiei de autoblindate si tancuri a 
districtului nu se pástrau doar piese de schimb, si totusi cifra de 1 500 
de vagoane este impresionantă. 


Mai ales după ce o confrunti cu acest fragment din raportul şefului 
serviciului de intendentä al Grupului 1 Tancuri al Wehrmachtului din 4 
august 1941: „Aprovizionarea cu piese de schimb rămâne în continuare 
nesatisfăcătoare. Din cele 25 de tone care au fost aduse în divizie doar 
25% erau în stare bună. Astfel, deseori lipsesc unele piese de schimb 
neînsemnate, dar a căror lipsă împiedică reparația rapidă“. (143) Sau 
cu scrisoarea pe care pe 3 iulie șeful statului major al Grupului 1 
Tancuri i-a expediat-o generalului-inspector al trupelor „mobile“ (de 
autoblindate şi tancuri): „Trebuie să vă cer ajutorul. Noi solicităm piese 
de schimb, dar nu ni se trimite nimic. Probabil că solicitarea parcurge o 
cale prea lungă. Atelierele sunt pline, dar nu putem să lucrăm, deoarece 
nu avem piese de schimb. Ducem lipsă îndeosebi de motoare de tanc (ies 
din funcţiune din cauza prafului), sisteme de transmisie Variorex, role 
de susținere de model vechi pentru Pz IIT...“ (144) 


Tema preferată a disputelor falsificatorilor moderni ai istoriei este lipsa 
în corpurile mecanizate a numărului de automobile prevăzut de 
organigramă, al cărui scop era să transporte carburanţi și piese de 
schimb. 


In situatia realä in care nici o divizie de tancuri de pe Frontul Sud-Vest 
(cu exceptia Diviziei 34 Tancuri) n-a parcurs in ofensiva mai mult de 
30-40 de kilometri si nu a purtat lupte mai mult de o zi-doua, disputa 
despre transportul carburantilor si munitiilor își pierde sensul. 


Cu toate acestea, trebuie evaluat volumul real al resurselor materiale 
care le-ar fi fost necesare tancurilor ce ar fi înaintat impetuos sute de 
kilometri în adâncul teritoriului inamicului. Mai ales când dispunem de 
un document extrem de preţios, anume raportul citat mai sus al 
serviciului de intendentá (Quartiermeister) al Grupului 1 Tancuri al 
Wehrmachtului din 4 august 1941. (143) La momentul respectiv, 
diviziile Grupului 1 Tancuri luptau lângă Kiev și Uman (adică la cel 
puţin 500 de kilometri de frontieră), iar din inamicul lor — corpurile 
mecanizate ale Frontului Sud-Vest — rămăsese doar numerele. Acest 
rezultat a fost obținut cu preţul consumului******** în fiecare 24 de ore 
în medie a: 


e 1 000 de metri cubi de carburanţi 
e 500 de tone de muniții 
e 400 de tone de alimente. 


Autorii raportului german considerau că au de aprovizionat 10 divizii. 
În componenţa corpurilor mecanizate ale Frontului Sud-Vest — fără a 
lua în calcul Corpul 24 Mecanizat în curs de constituire care nu avea 
nici maşini, nici tancuri în cantităţi ce ar merita menţionate — erau de 
două ori mai multe divizii. Respectiv, pentru aprovizionarea lor care să 
le permită să lupte asa cum luptau formațiunile motorizate germane era 
nevoie de circa patru mii de tone de toate acestea pe zi. Ţinând cont de 
uimitoarele capacităţi de a se usca şi de a se scurge ale benzinei în 
URSS, să luăm drept reper o cifră rotundă: cinci mii de tone de 
carburanţi, muniții si alimente pe zi. 


Ce fel de probleme puteau să aibă cu transportul acestui volum de 
încărcături corpurile mecanizate ale Frontului Sud-Vest? Ce nu aveau 


îndeajuns? Problemele erau enorme — dar erau in capete si nu constau 
în automobile deficitare. Să ne apucăm de numărat: 2 300 de camioane 
în Corpul 4 Mecanizat, 2 500 de camioane în Corpul 8 Mecanizat, 1 500 
în Corpul 15 Mecanizat, aceleași 1 500 în Corpul 16 Mecanizat, 1 000 în 
Corpul 22 Mecanizat, 900 în Corpul 9 Mecanizat și 700 în Corpul 19 
Mecanizat. În total 10 400 de automobile. Fără a lua în calcul 
mobilizarea mașinilor din economia naţională. Impärtim acest număr la 
doi (o parte a mașinilor se ocupa de transportul încărcăturilor și 
utilajelor speciale, altele au fost luate de șefi pentru a-și evacua pianele 
şi florile decorative etc.). Rămân 5 000 de camioane. Cel mult o treime 
din acest număr sunt ZIS-uri cu capacitate de trei tone, celelalte sunt cu 
capacitate de 1 500 de kilograme. Conform acestor calcule, 10 000 de 
tone de încărcătură (de două ori mai mult decât cea necesară pentru o 
zi) puteau fi transportate cu o singură cursă... 


Unităţile autonome antitanc ale Grupului de Armate Sud aveau în zona 
Frontului Sud-Vest trei subunități antitanc: două batalioane (525 si 652) 
de tunuri tractate obişnuite, cu câte 36 de „ciocănaşe“ de calibru 37 mm 
în fiecare şi un batalion (670) de autotunuri antitanc de calibru 47 mm 
(despre cât de valoros era în luptă acest „device“ am scris mai sus). În 
total (şi presupunând că toate subunitățile acestea erau completate până 
la ultimul nasture) se adună 99 de tunuri. În comparaţie cu numărul 
formațiunilor mari de tancuri ale Frontului Sud-Vest cifra este pur si 
simplu neserioasă. 


În componenţa Frontului Sud-Vest se desfăşurau cinci brigăzi de 
artilerie antitanc (1, 2, 3, 4, 5) dotate în total cu 600 de tunuri de 
calibrele 76, 85 si 107 mm. Era cam straniu să fie consumate proiectile 
de aceste calibre contra tancurilor pe care le aveau germanii, dar la 
război (ca, de altfel, și în oricare alte circumstanţe) rezerva nu e o 
povară. Am citat mai sus „Indicaţiile temporare de utilizare în luptă a 
brigăzilor de artilerie antitanc“ elaborate la statul major al Districtului 
Militar Special Kiev, în conformitate cu care o brigadă putea (trebuia) 
să oprească ofensiva a 400-500 de tancuri ale inamicului, iar fiecare tun 
„e în stare să tragă de cel putin 3-4 ori pe minut la ţintă, dintre care o 
lovitură scoate tancul din funcţiune“. Pentru cele cinci brigăzi de 
artilerie antitanc pur şi simplu nu erau atâtea tancuri ale inamicului în 


zona Frontului Sud-Vest, astfel ca brigäzile nu puteau sá-si manifeste 
posibilitätile; cu toate acestea, am putea presupune, cät se poate de 
realist, ca brigázile de artilerie antitanc existente ar fi fost suficiente 
pentru a da lovitura de graţie unităţilor de tancuri destul de scármánate 
ale inamicului ce au spart defensiva diviziilor de pușcași și au trecut 
prin tirul tunurilor antitanc din cazematele de pe Linia Molotov. 


O particularitate a operaţiunilor de luptă din vara anului 1941 a fost 
utilizarea tunurilor antiaeriene grele ca mijloc improvizat de luptă 
contra tancurilor (într-o măsură şi mai mare această temă a ocupat în 
ultimul timp paginile literaturii de istorie militară). Si deși tunul 
antiaerian de calibru mare (85 sau 88 mm), cu greutate de 4-5 tone, cu 
dimensiuni mai mari decât înălțimea omului, nu era, eufemistic 
vorbind, cea mai potrivită armă pentru un duel cu un tanc, nevoia (lipsa 
tunurilor antitanc adecvate sarcinii) i-a constrâns pe germani să se 
folosească si de el. 


În zona ofensivei Grupului 1 Tancuri, a Armatelor VI și XVII, au fost 
concentrate 14 batalioane de apărare antiaeriană grele si aşa-numite 
batalioane „mixte“, în dotarea cărora erau tunuri antiaeriene de calibru 
88. Strict vorbind, toate erau destinate îndeplinirii sarcinilor lor 
directe — lupta contra aviaţiei inamicului (iar ţinând cont de raportul de 
forţe ce se constituise pe cerul de deasupra Ucrainei Apusene, această 
componenţă a forțelor de apărare antiaeriană nu era cätusi de puţin 
excedentară); în plus, trebuie luat în calcul și faptul că 10 din cele 14 
batalioane făceau parte sub aspect organizatoric din componenţa 
Luftwaffe si nu i se subordonau comandamentului forţelor terestre. Cu 
toate acestea, în zona Frontului Sud-Vest inamicul avea (mai bine zis, ar 
fi putut avea dacă unităţile ar fi fost completate pe deplin) 160 de tunuri 
antiaeriene grele.******** 


Armata Roşie trăia într-o altă dimensiune numerică: pe 22 iunie 1941 în 
dotarea trupelor Frontului Sud-Vest figurau 1 140 de tunuri antiaeriene 
de calibre 76 mm şi 85 mm. (3) 


Cititorul a observat, probabil, că în această carte războiul aerian este 
scos în afara cadrului de examinare; celor interesaţi de el le pot 


recomanda spre lectura Noua cronologie a catastrofei in doua volume, 
in care evenimentele din primele zile sunt examinate literalmente orá cu 
oră, la fiecare aerodrom si în fiecare regiment de aviaţie. (145) lar aici 
ne vom limita la o scurtă notă informativă. 


Potrivit unei abordări rigide, eliminând din lista generală regimentele 
aviatice de cercetare, regimentele aviatice de asalt (la începutul 
războiului erau dotate cu biplane învechite I-15bis), eliminând asa- 
numitele „regimente în curs de constituire“, eliminând regimentele de 
bombardiere grele, dotate cu gigantii invechiti cu patru motoare TB-3 — 
în componenţa Forţelor Armate Aeriene ale Districtului Militar Special 
Kiev în momentul începerii războiului erau 1 174 de avioane de 
vânătoare (inclusiv 222 de MiG-3 si lak-1) si 586 de avioane de 
bombardament. In total 1 760 de avioane si peste 1 600 de echipaje. In 
plus, operatiunile de luptá de pe cerul Ucrainei putea fi antrenat Corpul 
4 al aviatiei de bombardament cu razá lungá de actiune (Zaporojie, 
Melitopol) compus din sase regimente in dotarea cárora figurau 345 de 
avioane de bombardament si Corpul 2 al aviatiei de bombardament cu 
raza lungá de actiune (Kursk) compus din sase regimente cu 252 de 
avioane de bombardament. 


Inamicul avea în componenţa Corpului 5, care acţiona împreună cu 
Grupul de Armate Sud deasupra Ucrainei, trei grupuri (regimente 
aviatice) de avioane de vânătoare și opt grupuri de avioane de 
bombardament. In total (luându-se în calcul si avioanele temporar 
nefunctionale) în dotarea Corpului 5 figurau 247 de avioane de 
bombardament (163 de Ju-88 şi 84 de He-111) și 109 avioane de 
vânătoare Bf-109. Pe cerul de deasupra Frontului Sud-Vest nu era nici 
un avion în picaj Ju-87. A doua zi după începutul operaţiunilor de luptă 
(pe 23 iunie) a venit ordinul cu privire la mutarea din România pe 
aerodromurile din sudul Poloniei a încă unui grup de avioane de 
vânătoare, ce avea în dotare 20 de avioane Messerschmitt în stare bună. 


Astfel, in ce priveşte numărul total al avioanelor si echipajelor Forţelor 
Armate Aeriene sovietice, acestea aveau pe acest teatru al operaţiunilor 
militare o superioritate cantitativă aproape cvintuplă. Luând în calcul 
bombardierele cu rază lungă de acţiune, ea devine sextuplă. Avioanele 
de vânătoare sovietice erau de nouă ori mai multe decât cele germane. 


Sá menţionăm de la bun început că în decursul acelei zile lungi de 22 
iunie Forţele Armate Aeriene au pierdut la sol 135 de avioane (126 de 
avioane de vânătoare și nouă avioane de bombardament) și încă vreo 
25-34 de avioane de vânătoare în lupte aeriene. Inamicul a pierdut 
iremediabil în ziua respectivă 33 de avioane (28 de avioane de 
bombardament şi cinci avioane de vânătoare). Un calcul simplu arată că 
raportul dintre numărul avioanelor beligerantilor în prima zi de război 
aproape că nu s-a schimbat. 


Pentru a întregi imaginea trebuie să menţionăm și existenţa unei „a 
treia forte“ — insurgenții antisovietici. Pentru trupele Frontului Sud-Est 
pe pământul, exprimându-ne în limbajul ziarului Pravda, „eliberat de 
sub jugul panilor“ din vestul Ucrainei, ordinea instituită de 
„eliberatorii“ de la NKVD a generat mai întâi oroare, apoi dorință de 
răzbunare. Executiile în masă prin împușcare a deţinuţilor din 
închisorile din vestul Ucrainei în primele zile ale războiului au turnat şi 
mai mult gaz pe focul revoltei ce stătea să se declanșeze. Cea mai mare 
„Vâlvătaie“ s-a ridicat în Galiţia, care în ultimul un veac și jumătate se 
aflase în componenţa Imperiului Habsburgic, apoi în cea a Poloniei, și în 
care atitudinea fata de Rusia fusese si mai înainte lipsită de deosebită 
simpatie. 


Examinarea amănunțită a acestei teme depăşeşte cadrul prezentului 
studiu, dar trebuie menţionat succint doar că amploarea influenţei 
„celei de-a treia forţe“ asupra cursului și rezultatului operaţiunilor de 
luptă nu trebuie nici diminuată (cum se obişnuia în istoriografia 
sovietică), nici exagerată (cum a devenit, din păcate, la modă în ultimul 
timp). 


Bineînţeles, grupurile de gherilă a naționaliștilor ucraineni si polonezi, 
mici, prost înarmate si fără să aibă un comandament unic, nu puteau să 
intre în luptă deschisă cu armata regulată si să-i provoace daune grave. 
Pe de altă parte, existenţa insurgenților antisovietici care au asigurat 
spionajului german un număr suficient, ba chiar excedentar de agenți, a 
dus la zădărnicirea pretutindeni a mobilizării oamenilor și mijloacelor 
de transport în Armata Roșie. Contribuţia cea mai substanţială a 
naționaliștilor la succesul Wehrmachtului a fost crearea unei astfel de 


ambiante în jurul familiilor corpului de comandă al Armatei Roșii de 
ocupație încât încă din primele ore de război multi comandanți și-au 
abandonat subordonații si s-au dus iute să-și salveze soțiile si copilele de 
inevitabila răfuială cruntă. 


Ultimul palier al comparatiei, dar nu ca importanţă, este gradul de 
calificare a comandanților. Grupul de Armate Sud era comandat de 
general-feldmaresalul Rundstedt. În biografia lui e greu de găsit măcar 
ceva neobişnuit — totul e cât se poate de „ordinar“. Militar provenit 
dintr-o dinastie militară, tatăl său avansând până la gradul de general- 
maior al armatei prusace, la vârsta de 12 ani a intrat la scoala de cadeți, 
în anul 1893 a devenit locotenent, iar în 1907 a absolvit Academia 
Militară. 


Viitorul lui inamic, comandantul Frontului Sud-Vest, generalul-colonel 
Kirponos, avea să se angajeze peste doi ani, în 1909, în gospodăria 
silvică Koroviak ca paznic de pădure. În anii Primului Război Mondial 
maiorul Rundstedt a fost şeful statului major al unui corp de infanterie, 
fiind distins cu două Cruci de Fier. Pădurarul Kirponos a fost mobilizat 
în armată în septembrie 1915, dar nu s-a prea grăbit să lupte — abia în 
anul 1917 a ajuns pe frontul românesc ca felcer al companiei. 


După înfrângerea Germaniei, Rundstedt și-a continuat serviciul în 
Reichswehr, în anul 1927 era general-maior, iar în momentul venirii la 
putere a lui Hitler avea gradul de general-locotenent si comanda Grupul 
de Armate 1 din Berlin. În al Doilea Război Mondial Rundstedt a intrat 
cu gradul de general-colonel și în funcţia de comandant al Grupului de 
Armate Sud, care a ocupat în septembrie 1939 Varșovia. A urmat 
campania franceză în cursul căreia Rundstedt a comandat Grupul de 
Armate A, care a spart frontul lângă Sedan si a încercuit forţele 
principale ale Aliaților lângă Dunkerque. După victoria din Franţa a 
obținut gradul militar suprem de general-feldmaresal. 


După ce Rusia a fost înfrântă în război, felcerul Kirponos s-a lansat în 
revoluţie si, după cum scrie în autobiografie, a fost „iniţiatorul 
organizării detasamentelor roții de partizani... Pe 1 iulie 1919 am fost 
numit în funcţia de asistent al şefului școlii de comandanți roşii din 


orasul Jitomir... In luna mai a anului 1920 am fost numit in Scoala nr. 2 
de plutonieri rosii din Kiev, unde am detinut functiile de la comandant 
al echipei de intendentä päna la cea de comisar al scolii...“ (146) 
Culmea carierei militare a lui Kirponos — timp de trei ani (din 1931 
până în 1934) șef al statului major al Diviziei 51 Pușcași la Odessa, după 
care a fost trimis într-o fundătură de provincie ca șef al Școlii de 
infanterie din Kazan. 


Saltul ametitor a început după războiul cu Finlanda. Şeful școlii de 
infanterie a fost mobilizat în armata activă şi a devenit comandantul 
Diviziei 70 Puscasi. În ultimele zile ale războiului, divizia lui Kirponos a 
săvârșit o faptă eroică — îngrozitoare, sângeroasă, absolut lipsită de sens. 
Conform condiţiilor Tratatului de pace, orașul Viborg (Viipuri) urma 
să-i revină Uniunii Sovietice. Cu toate acestea, Stalin și Timoșenko au 
ordonat, fără să aștepte ziua și ora încetării focului, ca orașul să fie luat 
cu asalt. Diviziei 70 Pușcași i s-a dat misiunea să ocolească orașul pe 
gheaţa Golfului Finic şi comandantul diviziei a pornit în fruntea liniilor 
de atac. Curajul personal manifestat de Kirponos a fost luat în seamă — 
el a fost distins cu Steaua de Aur de Erou al Uniunii Sovietice și cu 
numirea drept comandant al Corpului 49 Pușcași. 


Poate că în acest moment ar fi fost cazul ca tovarășul Stalin să se 
oprească, dar nu, prea i-a căzut cu tronc modestul și curajosul proaspăt 
general-maior Kirponos. În iunie 1940, sărind deodată peste câteva 
trepte ale carierei, fostul comandant de divizie este numit... comandant 
al trupelor Districtului Militar Leningrad. Dar şi asta s-a dovedit prea 
puţin. În februarie 1941 Stalin l-a numit pe G.K. Jukov şef al Marelui 
Stat Major, iar funcţia eliberată de el, cea de comandant al Districtului 
Militar Special Kiev — cel mai puternic district militar din Uniunea 
Sovietică — a fost ocupată de Kirponos, care obținea astfel a treia, în 
nouă luni (!!!), avansare în grad, devenind general-colonel. 


„Un exemplu rar în istoria războaielor...“ 


In pofida aritmeticii raportului de forţe care abia dacă le oferea 
germanilor o şansă teoretică de a se apăra cu succes, comandamentul 


Wehrmachtului planifica o operatiune ofensiva cu scopuri ferme si pe 
mare adäncime. Sarcina generalilor germani era simplificatä intr-o 
anumită măsură de faptul că aveau o idee cât se poate de vagă despre 
efectivul inamicului. Astfel, în documente cifra estimată era 1 900 de 
tancuri, dintre care 1 000 în „grupurile motorizate de soc“, iar „forțele 
aeriene ale inamicului în Galiţia, Volînia și nordul Ucrainei de până la 
Nipru“ erau estimate la 700 de avioane de vânătoare și 325 de 
bombardiere. (147) 


»Indicatiile pentru înaintare (Aufmarscheinweisung) Barbarossa“, 
aprobate pe 2 mai 1941, formulau sarcina Wehrmachtului în zona 
Grupului de Armate Sud în felul următor: „Sarcina operaţiunii constă 
în principal în a lichida armata rusă în regiunile vestice ale Rusiei. 
Pentru aceasta trebuie spart frontul rus în câteva locuri cu forte 
superioare, printr-o lovitură rapidă şi în adâncime spre est ca să fie 
zădărnicită retragerea forţelor ruse după Nipru şi să fie lipsit 
comandamentul rus de posibilitatea de a efectua contraoperatiuni 
coerente... Sarcina de onoare a fiecărui comandant trebuie să devină 
tendinţa de a nu permite retragerea inamicului apt de luptă spre est“. 
(148) 


Deoarece in cadrul distribuirii generale a fortelor si mijloacelor 
Wehrmachtului in componenta Grupului de Armate Sud a fost inclusá o 
grupare de tancuri relativ putin numeroasá, dupá unele ezitári 
comandamentul german a renuntat la intentia de a aplica douá lovituri 
(asupra bazei nordice si a celei sudice ale „inträndului de la Lvov*). 
Toate cele cinci divizii de tancuri au fost unite in componenta unui 
singur grup de tancuri, nr. 1, care urma sá efectueze o operatiune atät 
de complicatá precum pätrunderea la adäncimea de 350-400 de 
kilometri si învăluirea unilaterală a unei grupări mari a inamicului. 


Condiţiile naturale și geografice de pe teren nu lăsau o mare libertate de 
alegere la stabilirea direcţiei loviturii principale. Centura de sud a 
„intrândului de la Lvov“ trece pe lanţul Munţilor Carpaţi — pe acolo 
putea să treacă un grup diversionist, dar nu o armată mecanizată de la 
jumătatea secolului XX. Regiunea de la sud de Carpaţi — Basarabia şi 
stepele din sudul Ucrainei — părea optima pentru aplicarea 
formațiunilor mari de autoblindate si de tancuri, dar în fata atacatorilor 


räsarea un obstacol constituit din räurile Prut, Nistru, Bugul de Sud si 
tocmai in cursul lor inferior, adicá cu nivelul cel mai ridicat al apei. 
Regiunea de la nord de linia Kovel-Rovno-Novograd-Volinski (Polesia 
ucraineaná) este un masiv nemärginit de päduri si mlastini; armata 
germaná nu stia sa lupte in locuri de acest fel. Fostul general al 
Wehrmachtului Philippi le descrie astfel in cunoscutul sau studiu 
postbelic: „Chiar si la inceputul lunii iulie se mai puteau observa urmele 
noroaielor de primăvară. Apele neregulate ale bălților mai inundau 
deseori malurile; sectoare mari de teren nu se uscaseră. Drumurile 
practicabile erau extrem de puţine, aproape orice deplasare în afara lor 
fiind exclusă“. (149) 


Astfel, prin eliminare, rămânea o singură variantă acceptabilă — 
orientarea loviturii principale a formațiunilor mecanizate mari spre 
partea nordică a „intrândului de la Lvov“. E de menţionat că și această 
decizie avea potenţial două subvariante: ofensiva strict la est, pe axa 
Lutk-Rovno-Jitomir, sau spargerea fortificațiilor de la frontieră pe 
centura de vest a „intrândului de la Lvov“, cu ofensiva ulterioară spre 
sud-est, pe axa Lvov-Tarnopol-Proskurov. În acest din urmă caz 
germanii urmau să se deplaseze pe așa-numitul „lanţ galitian“ ce se 
înălța la cumpăna apelor dintre afluenții Pripeatului şi afluenții 
Nistrului; aceasta le permitea să meargă pe drumuri de ţară vârtoase și 
să evite necesitatea de a forta numeroasele obstacole acvatice. 

Fig. 9. Districtul Militar Special Kiev 


Această posibilitate a fost menţionată in ,,Indicatiile pentru înaintare“ 
citate mai sus, dar comandamentul Wehrmachtului a optat pentru 
prima „subvariantă“, adică deplasarea pe un teren mlăștinos și forțarea 
consecutivă a trei râuri: Stîr, Gorîn și Sluci. S-ar putea presupune că 
decizia de a înainta de-a lungul marginii sudice a mlaștinilor din Polesia 
a fost determinată de dorinţa de a surprinde în cursul învăluirii 
unilaterale preconizate o grupare cât mai mare de trupe sovietice; căci 
în cazul înaintării spre Tarnopol si Proskurov, forte considerabile ale 
Armatei Roşii ar fi putut să rămână în afara „pungii de încercuire“ ce 
se constituia. 


In ultimă instanţă, Grupului 1 Tancuri i-au fost trasate următoarele 
sarcini: 


„După spargerea fortificațiilor de la frontieră el se deplasează cu 
formațiunile motorizate si unităţile atașate cât mai repede spre est în felul 
următor: Corpul 48 Tancuri prin Sokal, Radziechow, Szurowice (lângă 
Stir) spre Dubno, Corpul 3 Tancuri prin Vladimir-Volinski, Lutk spre 
Rovno... Sarcina numărul unu a Grupului Tancuri este să ocupe cât mai 
repede locurile de trecere peste râul Stir lângă Szurowice, Beresteciko si 
Lutk, ca de pe această poziţie prin Berdicev si Jitomir să meargă spre Kiev. 
Centrul eforturilor trebuie deplasat într-acolo unde primele succese vor fi 
mai mari... În cursul ulterior al operaţiunii Grupul 1 Tancuri trebuie să 
instaleze la timpul oportun capete de pod lângă Kiev și mai jos de el, în 
timp ce masa de bază a trupelor, fără să piardă timpul, continuă ofensiva 
la vest de Nipru spre sud-est, pentru a-i tăia inamicului calea de retragere 
peste Nipru si astfel a pune baza pentru distrugerea lui“. (150) 


În componenţa fiecărui corp de tancuri dintre cele menţionate mai sus 
erau incluse câte trei divizii. Nu fără o anumită harababură, care s-a 
prelungit chiar până în ziua începerii invaziei, componenţa lor a fost 
stabilită în modul următor: Diviziile 13 și 14 Tancuri și Divizia 25 
Motorizată în componenţa Corpului 3 Tancuri „de nord“, Diviziile 11 si 
16 Tancuri si Divizia 16 Motorizate în componenţa Corpului 48 Tancuri 
„de sud“. În eșalonul doi aştepta comanda de a trece frontiera Corpul 
14 Tancuri (Divizia 9 Tancuri, Divizia Motorizată SS „Wiking“ si 


Brigada Motorizatä SS „Leibstandart Adolf Hitler“). In timp ce 
comandamentul sovietic (dacă e sa judecăm după planurile elaborate 
înainte de război) considera posibil să desfăşoare şi să deplaseze pe 
teatrul de război din vestul Ucrainei între 30 si 42 de divizii de tancuri și 
de motorizate, generalii Wehrmachtului nu vedeau un număr suficient 
de drumuri nici măcar pentru cinci divizii de tancuri și trei de 
motorizate; ei au considerat posibil să introducă în luptă Corpul 14 
Tancuri abia după ce formațiunile mari de infanterie ale Armatei XVII 
au spart regiunea fortificată Rava-Ruska si au deschis pentru circulaţia 
tancurilor direcţia Jolkev-Busk-Brodi. 


Corpurile de tancuri sunt „vârful de suliță“, un detaliu important, dar 
nici pe departe unicul şi cu atât mai mult nu cel de cele mai mari 
dimensiuni. La fel ca pe toate celelalte sectoare ale frontului de est, în 
zona Grupului de Armate Sud masa principală a trupelor germane era 
constituită din divizii de infanterie. lar diferenţa fata de deciziile luate 
de comandamentele Grupurilor de Armate Nord și Centru consta în 
faptul că comandamentul Grupului de Armate Sud nu și-a expus 
riscurilor puţin numeroasele divizii de tancuri şi sarcina de a sparge 
liniile de fortificaţie de la frontieră le-a fost impusă în exclusivitate 
unităţilor de infanterie; diviziile de tancuri trebuiau să intre în „bresa“ 
făcută pentru ele de infanterie, iar diviziile de motorizate urmau să se 
deplaseze în eșalonul doi în urma celor de tancuri. 


Lungimea totală a frontierei (de la Wlodawa la nord până la Lipcani la 
sud) în zona Districtului Militar Special Kiev, luând în calcul meandrele 
râurilor de frontieră Bug şi San, era de peste 900 de kilometri. Dacă 
germanii ar fi desfășurat cele 24 de divizii de infanterie pe care le aveau 
de-a lungul întregii frontiere, ar fi rezultat o „aţă“ incapabilă nici măcar 
de apărare, cu atât mai puţin de „o lovitură rapidă și în adâncime spre 
est“. Bineînţeles, comandamentul Grupului de Armate Sud n-a comis 
această eroare si a respectat cu stricteţe Regula nr. 1 a artei operative 
(concentrarea forțelor pe direcţia aleasă). 18 divizii de infanterie din 
primul eșalon ale Armatelor VI şi XVII au fost desfășurate pe sectorul 
dintre Liuboml și Peremisl, care sub aspect aritmetic constituia doar o 
treime din toată lungimea frontierei din zona Districtului Militar 
Special Kiev. La sud de Peremisl acţiona un grup de imobilizare nu prea 
puternic alcătuit din două așa-numite „divizii de paza“.******** La sud 


de orasul Sanok, adicá pe toatá lungimea centurii sudice a „inträndului 
de la Lvov“ până la râul Prut, trupele germane lipseau cu desăvârșire. 


La fel de ferm erau comasate forţele și la nivel tactic. Cele 18 divizii 
disponibile n-au fost înșirate într-un lant uniform. În zona viitoarei 
lovituri principale a corpurilor de tancuri, între Vladimir-Volinski si 
Kristinopol, erau concentrate șapte (iar luând în calcul și Divizia 9 
Infanterie ce avea misiunea de a înainta spre sud, separând trupele 
sovietice de trecerile peste râul Bug de lângă Kristinopol, erau chiar 
opt) divizii de infanterie. Încă un „cheag de forte“ se afla în regiunea 
Rava-Ruska, unde trei divizii de infanterie ale Wehrmachtului erau 
pregătite să înainteze de-a lungul șoselei Zamostie-Jolkev. Pe celelalte 
sectoare infanteria germană înainta într-o formaţiune cât se poate de 
„rarita“ — în medie câte 20-25 de kilometri de front la o divizie, ceea ce 
depășea de câteva ori normele regulamentare adoptate în Armata Rosie. 


Concentrându-și cea mai mare parte a forțelor în primul eșalon, 
comandamentul Grupului de Armate Sud a rămas cu rezerve foarte 
slabe: șase divizii, inclusiv una (nr. 4) incompletă de pușcași de munte, și 
trei (nr. 97, 99, 100) de infanterie ușoară. Dar, probabil, cea mai 
pronunţată manifestare de „curaj la limită cu nesabuinta“ a fost 
amplasarea statelor majore. Cel mai important stat major 
(comandamentul Grupului de Armate) se afla lângă orașul Rzeszow, la 
60 de kilometri pe șosea de la frontieră, la depărtare de trupele lui, 
separat de ele de râul San. Nu era cu mult mai sigură nici amplasarea 
statului major al Armatei XVII. E greu să nu-ți amintesti in acest 
context de povestea morţii lui Vasili Ivanovici Ceapaev - statul major al 
diviziei lui s-a îndepărtat la câteva zeci de verste de unităţile sale și a 
fost distrus totalmente în urma unei incursiuni îndrăzneţe a cavaleriei 
cazacilor... 


Cea mai importantă (ca să nu spunem si mai dur — unica) condiţie ce 
permitea reuşita planului operativ al comandamentului Grupului de 
Armate Sud trebuia să devină pasivitatea comandamentului Frontului 
Sud-Vest. În cartea citată mai sus, generalul Philippi scrie: 


„Gruparea trupelor ruse îi oferea comandamentului Armatei Roșii șanse 
considerabile de apărare reușită. El putea să utilizeze eficient această 


grupare pentru a le aplica o lovitură interventionistilor, concentrând, de 
exemplu, ca intr-un pumn, formatiunile mari de mecanizate amplasate 
reușit in adâncime si forțele mari rămase neîncercuite de la frontiera 
ungară, precum si transferând în componenţa acestui grup un număr 
anumit de unităţi de la frontiera basarabeană, unde nu se desfăşurau 
operaţiuni de luptă active. Lovitura unui astfel de pumn puternic putea fi 
îndreptată asupra flancului stâng al penei de pătrundere germane. În 
acest caz planul german elaborat cu atâta siguranţă s-ar fi aflat în pericol 
de eșec. Doar apreciind corect capacitatea rușilor de a comanda trupele 
(subl. mea — M.S.), comandantul Grupului de Armate și-a putut asuma 
riscul legat de intenţia expusă mai sus... 


În ansamblu, planul despre care discutăm și înfăptuirea lui reușită sunt 
un exemplu rar întâlnit în istoria războaielor de învăluire unilaterală 
eficientă — cu atât mai remarcabil, cu cât e putin probabil ca influența 
factorului surpriză să fi depășit cadrul primelor bătălii. Și cu toate că 
inamicul ar fi trebuit să-și dea seama cu promptitudine ce fel de pericol îl 
ameninţă, el i-a făcut totuși comandamentului german «un serviciu 
amabil», necesar pentru înfăptuirea planului pe care îl descriem“. (149) 


Amplasarea şi starea trupelor de pe front 


Imediat lângă frontieră, în zona viitoarei ofensive a Armatelor VI și 
XVII ale Wehrmachtului, se aflau zece divizii sovietice: între Liuboml și 
Kristinopol patru (nr. 45, 62, 87. 124) divizii de puscasi ale Armatei V, 
mai departe Divizia 3 Cavalerie și trei (nr. 41, 159, 97) divizii de pușcași 
ale Armatei VI, lângă Peremisl și mai la sud se aflau două (99 Pușcași și 
72 Puscasi de munte) divizii ale Armatei XXVI. Divizia 135 Pușcași din 
componenţa Armatei V se afla la nord de Lutk, la 80 de kilometri de la 
frontieră. 


În Carpaţi, de-a lungul curbei sudice a „intrândului de la Lvov“, se 
desfășurau divizia de pe flancul stâng (173 Pușcași) a Armatei XXVI si 
şase divizii de puscasi (puscasi de munte) ale Armatei XII. Cinci corpuri 
de pușcași (nr. 31, 36, 37, 49 si 55) din esalonul doi al frontului, cu câte 
trei divizii de pușcași în fiecare, se aflau în mars si spre dimineaţa de 22 


iunie au ajuns la „frontiera veche“ sau ceva mai la vest de ea (pe linia 
Sarni-Iarnopol, adică erau la 150-200 de kilometri de linia frontului). 


Cele mai puternice trei corpuri mecanizate (nu doar în componenţa 
Frontului Sud-Vest, ci și în toată Armata Roșie), Corpurile 8, 4 și 15 s- 
au concentrat de-a lungul „arcului“ Sambor-Lvov-Brodi-Kremenet, la 
50-100 de kilometri de la frontieră. Corpul 22 Mecanizat a fost rupt în 
două: Divizia 41 Tancuri (după numărul de tancuri, cea mai mare în 
toată Armata Roşie) se afla lângă frontieră, în preajma orașului 
Vladimir-Volinski, celelalte două divizii ale corpului (19 Tancuri si 215 
Mecanizată) erau amplasate între Lutk si Rovno. Aceste formaţiuni de 
tancuri şi de autoblindate puteau ajunge pe front în decurs de o zi sau 
două. 


La baza sudică a „intrândului de la Lvov“, în zona Stanislav 
(actualmente Ivano-Frankovsk)—Cernauti, se desfășura Corpul 16 
Mecanizat. Trei corpuri mecanizate în curs de constituire, relativ slabe 
(nr. 9, 19 și 24), se aflau în adâncime, respectiv lângă Novograd-Volînski, 
Berdicev si Proskurov, la 200-250 de kilometri de linia frontului. În fine, 
în zona Berdicev-Sepetovka-Proskurov debarcau formațiunile mari ale 
Armatei XVI din Rezerva Comandamentului Suprem, inclusiv Divizia 
109 Motorizata. 


Brigázile de artilerie antitanc subordonate direct comandamentului 
frontului se aflau in regiunea Novograd-Volinski (Brigada 5), Lutk 
(Brigada 1), Tarnopol (Brigada 2), Stanislav (Brigada 3), Kamenet- 
Podolsk (Brigada 4); cu exceptia Brigázii 1 Artilerie antitanc, toate erau 
la peste 100-150 de kilometri de frontieră. 


Astfel s-a creat următoarea situaţie paradoxală: în pofida superiorității 
numerice generale a trupelor Frontului Sud-Vest, în zona primei 
confruntări germanii aveau o superioritate numerică dublă în 
infanterie, iar pe direcţiile loviturii principale (Sokal-Kristinopol-Rava- 
Ruska) aceasta era triplă și chiar cvadruplă. 


Diviziile de pușcași ale Frontului Sud-Vest nu numai că nu s-au aflat la 
momentul potrivit în locul potrivit, dar la începerea de facto a 
războiului ele nu aveau efectivul conform organigramei pe timp de pace. 


Pe timp de pace ele aveau un efectiv de „10 000“, dar in realitate in 
divizii erau cäte 9 000-9 500 de persoane. In decursul mobilizärii pe 
ascuns sub pretextul „concenträrilor pentru instructie“ in diviziile de 
puscasi ale Districtului Militar Special Kiev au fost recrutati peste 
60 000 de oameni, permitänd majorarea efectivului cu 1 000-3 000 de 
Oameni.******** 


Cifrele si termenele concrete ale mobilizarii complete sunt citate in 
monografia sa de notorietate antologica de generalul Vladimirski (in 
momentul inceputului razboiului — adjunct al sefului Departamentului 
operativ al statului major al Armatei V a Frontului Sud-Vest): 


„Cu incepere de la 20 mai 1941, in scopul reciclärii tot efectivul de soldati 
si sergenti in rezerva ce locuiesc in regiunile apusene ale Ucrainei a fost 
convocat la concentrári de instructie de 45 de zile in diviziile de puscasi. In 
legatura cu aceasta, in fiecare divizie de puscasi (cu exceptia Diviziei 135) 
s-au incadrat suplimentar circa 2 500 de soldati si cate 150-200 de 
sergenti. Aceasta a permis ca efectivul fiecarei divizii de puscasi sa ajungá 
la 12 000-12 500 de oameni sau 85-90% conform organigramei pe timp 
de razboi... 


Ordinea de mobilizarea prevăzută de planurile de mobilizare ale unităţilor 
se reducea în fond la următoarele. Fiecare unitate era împărţită în două 
esaloane mobilizationale. În primul eșalon mobilizational erau incluse 80- 
85 la sută din efectivul activ al unităţii... Termenul în care primul eșalon 
trebuia să fie gata să pornească în marș pentru executarea misiunii de 
luptă a fost stabilit la ora 6. Esalonul mobilizational doi al unităţii consta 
din 15-20% din efectivul activ, precum si din tot efectivul rezervistilor 
mobilizați. Termenul pentru a fi gata de luptă pentru eșalonul doi al 
unităților si, prin urmare, pentru toată formațiunea a fost stabilit: pentru 
formațiunile amplasate în zona de frontieră, precum si pentru trupele de 
apărare antiaeriană si ale Forţelor Militare Aeriene — nu mai târziu de 
ziua stabilită a mobilizării, iar pentru toate celelalte formaţiuni — peste 24 
de ore (subl. mea — M.S.). Spre sfârșitul acestor termene tot efectivul 
mobilizat trebuia, după prelucrarea igienică, să primească arma, 
uniforma, echipamentul si munitiile si să se încadreze în subunitățile în 
care era înregistrat“. (43) 


Astfel, pentru mobilizare completá diviziile de puscasi ale primului 
esalon al Frontului Sud-Est au avut nevoie de doar o zi sau douá — 
măcar în acest sens „marele joc“ al lui Stalin i-a fost de folos Armatei 
Roșii si în cadrul „acţiunilor antemobilizationale de proporţii mari“ s-a 
reușit să se facă mult încă înainte de dimineaţa de 22 iunie. lar acum să 
aruncăm o privire asupra situaţiei de pe cealaltă parte a râului de 
frontieră. 


În zona defensivei Armatei V, germanii aveau în primul eșalon nouă 
divizii de infanterie, fapt ce le oferea o superioritate numerică dublă. 
Însă această superioritate trebuia trecută pe malul răsăritean al 
Bugului, ca atare trebuiau instalate poduri de pontoane, trecute pe ele 
16 000 de oameni și 5 000 de cai din fiecare divizie, iar apoi desfășurată 
divizia din coloană de marș în formaţiune de luptă pentru ofensivă — 
toate acestea nu se făceau deloc simplu și deloc repede. Chiar și în 
cadrul aplicaţiilor, în lipsa oricărei rezistenţe a inamicului, o asemenea 
manevră dura cel puţin jumătate de zi. Dar dacă inamicul opune 
rezistenţă? Dacă distruge podurile cu tir de artilerie (în componenţa 
Armatei V erau patru regimente autonome de artilerie, adică cel puţin 
12 divizioane de artilerie grea), bombardează din aer, dacă întâmpină 
inevitabil micile detașamente de avangardă cu uraganul de foc al 
mitralierelor și aruncătoarelor de mine? Cât timp va dura în această 
situaţie deplasarea „superiorității numerice“ abstracte și ce va rămâne 
din această superioritate? 


Variante 


Făcând bilanţul tuturor celor expuse în prezentul capitol, putem 
contura trei variante principiale diferite de acţiune la care ar fi putut să 
recurgă comandamentul Frontului Sud-Vest. 


Prima variantă. Apărarea îndârjită în zona regiunilor fortificate de 
lângă frontieră şi înaintarea forțată la maximum a corpurilor de pușcași 
din eşalonul doi al Frontului Sud-Vest spre frontieră. În acest caz, 
condiţia succesului operaţiunii defensive devenea capacitatea trupelor 


Armatelor V si VI să opună rezistenţă o anumită perioadă de timp, cât 
se poate de concretă (dar nicidecum infinită). 


Corpurile de puscasi din eșalonul doi (15 divizii) se aflau la aproximativ 
200 de kilometri de frontieră. Dacă își continua același marş pedestru, 
cu convoiul si cu ţintele de instrucţie, aveau de mers alene până la 
frontieră încă 7-10 zile. Însă când există dorinţă si un comandament 
priceput oamenii luptă cu totul altfel. Ne putem aminti în acest context 
de felul în care englezii și-au evacuat trupele (300 000 de oameni) din 
Dunkerque peste Canalul Mânecii: a fost pus în funcţiune totul, orice 
navă, oricât de veche, capabilă să se tina pe apa, de la salupe de 
agrement până la remorchere portuare şi goelete de pescuit. Pe teren 
uscat și ferm totul se poate face cu mult mai repede și mai lesne. 


Înainte de toate, trebuia redusă masa trupelor transportate — pentru a 
asigura o defensivă reușită la frontieră nu era cätusi de puţin necesar a 
transfera concomitent toate cele 15 divizii, cu toate serviciile si unitățile 
lor de intendenta; era necesar si suficient să fie deplasat pe linia 
regiunilor fortificate de lângă frontieră „nucleul de luptă“ (subunitățile 
de mitraliori, de aruncătoare de mine, de apărare antiaeriană, de 
apărare antitanc) alcătuit din 5-7 divizii. Apropo, nu sunt fantezii 
tardive de diletant, ci decizia elaborată în februarie 1941 în cadrul 
jocului militar din Districtul Militar Special Baltic (atunci, din şase 
divizii de pușcași din eșalonul doi au fost scoase divizioanele antitanc si 
au fost transferate rapid pe „frontul“ convenţional; în virtutea ironiei 
stranii a istoriei, jocul se desfășura, conventional, pe „25-30 iunie“). 
(151) 


Cinci mii de camioane ar fi putut să transporte acest „nucleu de luptă“ 
într-o singură cursă, cel mult două. Camioane disponibile existau: 
conform situaţiei de pe 22 iunie 1941, în componenţa Frontului Sud-Vest 
figurau 19 351 de autocamionete cu capacitatea de 1,5 tone și 12 316 
camioane ZIS-5 cu capacitatea de trei tone.******** Din momentul 
anuntarii mobilizării deschise, maşinile din armată trebuiau să devină 
cu mult mai multe. Tractoare pentru transportul artileriei erau 6 865, 
inclusiv 1 142 de remorchere „Komsomolet“, cu 268 mai multe decât 
erau necesare conform organigramei (ca să nu mai vorbim de faptul că 


un tun antitanc de calibru 45 mm putea fi tractat de orice automobil). 
(152) 


In fine, nimeni nu anulase cel mai productiv tip de transport terestru, 
calea feratá — cu atät mai mult cu cät orasele Kovel si Lvov erau noduri 
feroviare foarte mari, în care convergeau căile ferate din toată Ucraina 
Apuseană. Nu era nevoie să fie transportată încărcătura cea mai grea și 
mai voluminoasă — munitiile — deoarece fuseseră pregătite în zona de 
frontieră în cantităţi enorme. În ansamblu, dacă ar fi existat un 
comandament dotat cu voinţă şi cu capacitatea de a-și manifesta spiritul 
de inițiativă, eșalonul doi al infanteriei frontului ar fi putut fi transferat 
la frontieră in 2-3 zile. 


Ar fi putut oare diviziile din primul eșalon al frontului să reziste 2-3 
zile? Nu există un răspuns cert la această întrebare. Și nici un 
supercalculator modern cu programarea operațiunilor militare nu-l va 
da, deoarece în mașina-minune trebuie introdus un parametru foarte 
discutabil: „echilibrul moral al trupelor“. Finlandezii de pe Linia 
Mannerheim, cu un raport de forte cu mult mai prost (pentru ei), au 
rezistat trei luni. Divizia 41 Puscasi a apărat Rava-Ruska până la ora 
15.00 pe 27 iunie. Garnizoanele unor cazemate au opus rezistență până 
la sfârșitul lunii iunie. Pichetul 13 al Detașamentului 90 Grăniceri a 
luptat 11 zile... Apelând la Regulamentul de luptă PU-39 vedem că 
apărarea in fata inamicului superior numeric era considerată o norma 
şi nicidecum un caz de forță majoră si, dată fiind existenţa a sute de 
cazemate din beton armat în regiunile fortificate Vladimir-Volinski, 
Strumilov și Rava-Ruska, această apărare ar fi putut să fie fermă. Cel 
puţin în cadrul termenului indicat de 2-3 zile. 


În situaţia dată, ostașii diviziilor de la frontieră nu prea aveau de ales: 
sau moartea cinstită în luptă, sau pieirea în lagărul german pentru 
prizonieri. Statistica este acum bine cunoscută: două treimi din 
prizonierii din vara anului 1941 n-au supravieţuit până în primăvara 
anului următor; pierderile iremediabile în luptă în 2-3-4 zile de apărare 
îndârjită ar fi putut fi considerabil mai mici. 


Varianta a doua. Chiar după primele impuscäturi să fi fost începută 
retragerea trupelor din „intrândul de la Lvov“ spre est, pe linia râurilor 


Srir, Ikva, Siret sau si mai departe, peste räul Sluci, spre regiunile 
fortificate de la „frontiera veche“. Aceasta ar fi permis sa fie redusá 
considerabil lungimea liniei de apărare, să fie îndesite de două ori 
formațiunile de luptă (în urma jonctiunii pe noua poziţie a trupelor 
eşaloanelor unu și doi ale frontului), să se câștige timp pentru 
mobilizarea organizată și completă a tuturor diviziilor din eșalonul doi. 
La prima vedere, această soluţie pare rezonabilă și chiar umană. Asa ar 
fi fost, dacă ar fi fost adoptată cu o lună înainte de 22 iunie. În situaţia 
reală însă, un astfel de mod de acţiune ar fi avut neajunsuri substanţiale 
şi ar fi generat probleme suplimentare. 


Mai întâi vă vom aminti că Regulamentul definește replierea drept „cea 
mai complicată manevră“. Să repliezi trupele la 100-200 de kilometri, 
păstrând totodată capacitatea de a le conduce, păstrând și cel puţin o 
parte din armamentul greu nu este o sarcină simplă. Infanteriei îi vine 
greu să se desprindă de unităţile motorizate ale inamicului care o 
urmăresc, să se desprindă de aviaţie este imposibil în principiu și 
trupele care au ieșit din fortificaţii şi s-au întins în coloană de marș se 
transformă într-o ţintă ideală pentru atacurile cu bombe. 


Munţii de muniții concentrați în zona de frontieră ar fi trebuit in 
această variantă abandonaţi inevitabil pentru că în trei zile nu se poate 
transporta cu automobilele ceea ce a fost adus timp de trei luni cu 
vagoanele. Fortificațiile de la „frontiera veche“ erau cu mult mai slabe 
şi nu mai era timp suficient pentru reutilarea lor. În fine, nu se poate să 
nu luăm în calcul și factorul moral — după toată trăncăneala despre 
invincibilitate și despre „stâlpul sovietic de hotar, de care își va sparge 
capul orice agresor“, să începi războiul cu retragerea la 200 de kilometri 
însemna să te aștepți la consecinţe. 


Varianta a treia. Să fie utilizat principalul avantaj și să fie aplicată 
lovitura cu corpurile mecanizate în flancul și în spatele grupării 
principale a inamicului. Conturul frontierei oferea condiţii ideale pentru 
aceasta: fără să tragă nici un foc de puşcă, Corpurile 4 si 8 Mecanizate 
atârnau deasupra spatelui adânc al Grupului de Armate Sud: cel de-al 
treilea „viteaz de poveste“, Corpul 15 Mecanizat, pe două șosele, Brodi- 
Lvov si Zolocev-Lvov, putea să li se alăture în decurs de o zi sau două. 


Doar aceste trei corpuri mecanizate aveau în total 2 500 de tancuri, 
inclusiv 720 de cele mai noi KV şi 1-34. 


Ofensiva formațiunilor de tancuri spre vest, pe linia Rzeszow-Tarnow si 
spre nord prin Bilgorai asupra Lublinului a fost elaborată în repetate 
rânduri — si la alcătuirea planurilor operative ale operaţiunii ofensive a 
Frontului Sud-Vest, și în cadrul numeroaselor exerciții de simulare ale 
comandamentelor și statelor majore. (93, 153) Exact la fel, în repetate 
rânduri si în diferite variante erau desenate „săgețile roşii“ ce se 
întindeau de la Kovel prin Chelm până la Lublin. Itinerarele de 
înaintare, poziţiile şi direcţiile de atac au fost studiate de multe ori, 
astfel că o „improvizație temerară“ nici nu era necesară în cazul 
respectiv. Corpul 22 Mecanizat care înaintase spre Kovel era, desigur, 
mai slab decât formațiunile similare de la sud, dar avea în componenţa 
sa 700 de tancuri, inclusiv 31 de tancuri KV. 


Si dispozitivul de luptă al grupării inamicului a contribuit la succesul 
loviturii aplicate de corpurile mecanizate. Concentrând o mare parte a 
diviziilor de infanterie lângă baza nordică a „intrândului de la Lvov“, 
comandamentul Wehrmachtului a slăbit inevitabil flancurile. În zona 
Peremisl-Samok, germanii aveau o divizie de infanterie ușoară și două 
divizii de pază, adică vreo divizie şi jumătate, conform normelor din 
armata germană. La nord de Peremisl, pe un sector de 40 de kilometri 
de frontieră pe râul San, inclusiv importantul nod rutier Iaroslav, aveau 
doar două divizii de infanterie. Pe direcţia Liuboml-Chelm două divizii 
de infanterie ale Wehrmachtului trebuiau să asigure 50 de kilometri de 
front. Comandamentul german nici măcar nu se aştepta la o 
contralovitură a unităţilor mecanizate mari ale inamicului, estimând 
componenţa grupării de tancuri sovietică de două ori mai mică decât 
era în realitate, nebănuind existenţa tancurilor KV şi 1-34, 
invulnerabile pentru tunul antitanc de bază german de calibru 37 mm. 


În cazul în care capacitatea reală de luptă a corpurilor mecanizate ale 
Armatei Roșii ar fi corespuns dotării lor tehnice, totul s-ar fi terminat 
cu încercuirea si zdrobirea Grupului de Armate Sud cu consecințe 
evidente, și nu la scară operativă, ci la cea strategică pentru toată 
gruparea Wehrmachtului pe frontul de est. Ținând cont de cunoștințele 
noastre actuale despre capacitatea de luptă a Armatei Roșii, gradul de 


calificare a comandantilor ei si disponibilitatea de a lupta a soldatilor, 
putem sa afirmăm cu încredere nestrămutată că o eventuală 
contraofensiva a corpurilor mecanizate s-ar fi terminat cu zdrobirea lor 
totală, pierderea tuturor armelor și munitiilor, moartea sau luarea in 
prizonierat a efectivului. 


Dar pentru un astfel de rezultat germanii ar fi fost nevoiţi să plătească. 
Să plătească cu pierderea temporară a iniţiativei, cu zădărnicirea 
programului operaţiunii ofensive minuţios planificate. Să plătească cu 
pierderi grave ale propriilor divizii de tancuri, cărora nu le promitea 
nimic bun lupta de întâmpinare cu 700 de tancuri sovietice noi. Să 
plătească cu irosirea rezervelor Grupului de Armate (care oricum erau 
foarte puţine), în lipsa cărora era imposibilă asigurarea ulterioară a 
sporirii forţelor în cursul înaintării în adâncul teritoriului sovietic. În 
ultima instanţă, pierzând 5-7 zile cu „măcinarea“ hoardei blindate 
sovietice, Wehrmachtul și-ar fi putut relua înaintarea spre est de Bug în 
primele zile ale lunii iulie, când i s-ar fi opus 15-20 de divizii de pușcași 
complet mobilizate ale Frontului Sud-Vest — dar acesta este un cu totul 
alt scenariu de luptă de frontieră si foarte probabil cu un alt rezultat 
calitativ. 


Primele decizii și evaluări 


Pentru care dintre variantele de acţiune descrise mai sus a optat 
comandamentul Frontului Sud-Vest? Toate trei, fără excepţie. Tentativa 
întreruptă înainte de a începe aplicarea loviturii cu corpurile 
mecanizate asupra Lublinului. Apoi tentativa de a menţine linia 
regiunilor fortificate cu o „aţă“ de divizii de pușcași ale primului eșalon 
al frontului. Și abia apoi replierea rămășițelor distruse ale trupelor 
frontului spre linia „frontierei vechi“. 


În seara de 22 iunie, la ora 21.15, de la Moscova a fost expediată la 
statele majore ale fronturilor Directiva nr. 3 a Consiliului Suprem de 
Război al Armatei Roșii, semnată de „troica“ Timosenko, Jukov si 
Malenkov. În compartimentul referitor la flancul sudic al frontului au 
fost puse sarcinile următoare: 


„... d) Armatele Frontului Sud-Vest, menţinând cu tărie frontiera de stat cu 
Ungaria (curbura sudică a „inträndului de la Lvov“ — M.S.), cu lovituri 
concentrice pe direcția comună spre Lublin cu forțele Armatelor V și VI, nu 
mai putin de cinci corpuri mecanizate, (subl. mea — M.S.) și cu toată aviația 
frontului să încercuiască și să distrugă gruparea inamicului ce înaintează pe 
frontul Vladimir-Volinski-Kristinopol, spre sfârșitul zilei de 24.6 să pună 
stăpânire pe regiunea Lublin. Să se asigure trainic dinspre direcţia 
Cracovia.“ (154) 


În fond, cam asta e totul. Prin emiterea acestei Directive contraofensiva 
corpurilor mecanizate ale Frontului Sud-Vest s-a epuizat fără măcar să 
înceapă. Nici un pluton de tancuri n-a trecut prin nici un loc frontiera. 
Nimeni n-a descoperit deocamdată nici un document (ordine, rapoarte 
de luptă) care să arate că măcar cineva a încercat să execute Directiva 
Consiliului Suprem de Război sau s-a pregătit să o execute. Este cu atât 
mai straniu, cu cât unul dintre autorii și semnatarii Directivei nr. 3, 
şeful Marelui Stat Major, generalul de armată Jukov, a ajuns seara 
târziu pe 22 iunie la Kiev, iar apoi a plecat la Tarnopol, unde de pe 19 
iunie se transferase statul major al Frontului Sud-Est.******** 


Să trecem la examinarea acţiunilor reale, dar singurele acţiuni reale ale 
comandamentelor si ale statelor majore ale formațiunilor frontului s-au 
redus la faptul că au deschis „pachetele roșii“ și au încercat să înceapă 
realizarea planului de acoperire. Un detaliu caracteristic — mareșalul 
Bagramian (la momentul respectiv colonel, şef al Direcţiei operative a 
statului major al Frontului Sud-Vest) chiar si peste 30 de ani și-a 
intitulat capitolul corespunzător al memoriilor sale: „Districtul Militar 
Special Kiev — 41 intră în vigoare“. (155) Dar planul de acoperire a 
mobilizării, concentrării și desfășurării trupelor era prin definiție 
nepotrivit pentru situaţia războiului început prin invazia inamicului, iar 
tentativele de a acţiona în strictă conformitate cu el doar agravau 
această situaţie. 


A agravat-o şi mai mult lipsa unei estimări adecvate a grupării şi a 
planurilor inamicului. În prima zi de război numărul trupelor incluse în 
luptă de inamic a fost subestimat considerabil. (Și asta a servit drept 
temei pentru evaluarea nejustificat de calmă a situaţiei de pe front.) 
Astfel, în Comunicatul operativ nr. 01 până la ora 18.00 pe 22 iunie 


statul major al Armatei VI a detectat in fata frontului Diviziei 3 
Cavalerie „cel mult un regiment de infanterie cu o companie de tancuri“ 
(de fapt acolo se afla o divizie de infanterie), in zona regiunii fortificate 
Rava-Ruska ,,cel mult o divizie de infanterie cu un batalion de tancuri“ 
(in realitate — trei divizii de infanterie, poate si un batalion de „tunuri de 
asalt“). (156) 


Spre dimineata de 24 iunie continutul comunicatelor comandamentului 
sovietic începe să corespundă cu numărul real al diviziilor de infanterie 
ale inamicului pe frontul Armatelor V și VI ale Frontului Sud-Vest, dar 
totodată apare o problemă, anume exagerarea multiplă a numărului 
tancurilor inamice. Comunicatul operativ al statului major al Frontului 
nr. 5 de la ora 20.00 din 24 iunie informa despre prezenţa de frontul 
Wlodawa-Sokal (adică în zona Armatei V) a „peste 2 000 de tancuri“ — 
în condiţiile în care în realitate la momentul respectiv au fost introduse 
în luptă trei divizii (nr. 11, 13 si 14) de tancuri ale Wehrmachtului si 
începea înaintarea peste frontieră a celei de a patra (nr. 16), cu câte 150 
de tancuri în fiecare. (158) 


Si asta nu e totul. Informaţiile exagerate erau deseori însoţite de altele 
de-a dreptul false. În informarea statului major al Frontului nr. 2 de la 
ora 22.00, din 23 iunie, se arată că, „pe şoseaua dinspre Brest spre Kovel 
la ora 6.00 a fost observată înaintarea tancurilor, numărul lor n-a fost 
stabilit“. (159) A doua zi, în Comunicatul operativ nr. 5 citat mai sus, se 
arăta, despre aceleaşi tancuri, că „pe direcţia Brest-Kovel acţionează 
formaţiuni mecanizate mari ale inamicului; la ora 17 şi 15 minute o 
coloană de tancuri se deplasa având capul la Ratno, iar coada la 
Velikorita“. Între Ratno (o localitate din Polesia ucraineană, de pe 
cursul superior al râului Pripiat) si Velikorita (în regiunea Brest a 
Bielorusiei) sunt 45 de kilometri pe șosea, iar acoperirea unei astfel de 
distanţe nu se putea face decât de câteva divizii de tancuri, ceea ce nu 
era cazul. (160) 


Greselile din activitatea spionajului si a cercetasilor la război sunt 
absolut inevitabile, comandanții sunt nevoiţi întotdeauna sá ia decizii pe 
baza unor informaţii incomplete şi deseori eronate. Nu e nimic ieșit din 
comun în faptul că i s-a părut cuiva, undeva, că vede o coloană enormă 
de tancuri inamice. Totuşi, de la Kovel (în raionul respectiv se aflau 


statul major al Armatei V si statul major al Corpului 15 Puscasi) până 
la Ratno sunt 50 de kilometri pe sosea. O grupä de cercetasi pe 
motociclete putea parcurge această distanţă tur-retur în două ore. Un 
biplan An-2 ar fi putut să zboare la Ratno și să aterizeze pe orice 
porţiune de câmp de lângă statul major de lângă Kovel într-o oră. În 
realitate însă, cercetasii Frontului Sud-Vest au avut nevoie de patru zile 
pentru ca pe 27 iunie în comunicatul de cercetare nr. 7 să se recunoască, 
în sfârșit, cu justificări rusinoase: „Informaţiile despre acţiunile unor 
unități motomecanizate mari din direcţia Brest spre Kovel nu s-au 
conformat. Aici acţionează unităţi de infanterie şi de cavalerie mici cu 
un număr mic de tancuri“. (161) 


A mai fost o circumstantä ce împiedica comandamentul Frontului Sud- 
Vest să ia decizii adecvate. O vom numi „factorul Tiulenev“. Pe 21 iunie, 
la Moscova a fost luată decizia cu privire la constituirea Frontului Sud. 
Frontul se desfășura, in fond, pe baza formațiunilor mari ale 
Districtului Militar Odessa, dar s-a decis ca statul major să fie amplasat 
la Vinnita, adică pe teritoriul Districtului Militar Kiev. Acest paradox se 
explica, cel mai probabil, prin faptul că sarcina principală a noului front 
trebuia să devină acoperirea direcţiei Moghilev-Podolski-Vinnita, adică 
a bazei sudice a „intrândului de la Lvov“. Oricum, pe Frontul Sud-Vest 
a apărut „cel de-al treilea comandant“, alături de Kirponos și Jukov. 
Acesta era fostul comandant al Districtului Militar Moscova, devenit 
comandantul trupelor Frontului Sud, generalul Tiulenev. 


Conform criteriilor formale, comandantul de front Tiulenev era doar cu 
o treaptă mai sus decât comandantul de front Kirponos (general de 
armată vs general-colonel). Dar conform „listei de ranguri“ neoficiale, 
statutul lor era pur și simplu incomparabil. Tiulenev era un „erou al 
războiului civil“ recunoscut oficial, şi nu doar un simplu erou, ci unul cu 
trei ordine Drapelul Roșu, membru al Armatei I Cavalerie, prieten al 
mareșalului Budionnii (în Armata I Cavalerie Tiulenev fusese șeful 
Departamentului de cercetare). În anul 1930 Tiulenev a devenit 
comandantul Brigăzii Speciale Cavalerie „Stalin“, apoi şi-a continuat 
serviciul în aparatul central al Comisariatului Poporului al Apărării, iar 
din 1938 a fost comandantul trupelor Districtului Militar 
Transcaucazian si membru al Consiliului de Război de pe lângă 


Comisariatul Poporului al Apărării. În fine, in august 1940 Stalin l-a 
desemnat pe Tiulenev comandant al Districtului Militar al Capitalei, 
adică i-a încredinţat paza vieţii şi puterii sale. Unui comandant cu atâta 
autoritate i-au desemnat și un membru al Consiliului de Război al 
Frontului Sud, nimeni altul decât fostul şef al Direcţiei principale 
politice a Armatei Roşii (cu funcţia de adjunct al comisarului poporului 
al apărării), tovarășul Zaporojet. 


Ajunşi la Vinnita, Tiulenev si Zaporojet au început să bombardeze 
Moscova cu rapoarte, iar apoi si cu scrisori adresate personal 
tovarăşului Stalin, în care comunicau despre nenumăratele mulțimi ale 
inamicului ce se adunaseră la frontiera sovieto-română. De dragul 
adevărului, trebuie să subliniem de la bun început că nu ei au fost primii 
care le-au inventat. Estimări absolut neadecvate ale componenţei 
grupării Wehrmachtului din România fuseseră făcute și mai înainte. 
Astfel, în Comunicatul special al Direcţiei Cercetare a Marelui Stat 
Major din 31 mai 1941, componenţa trupelor germane, nu germano- 
române, în zona de frontieră („in Moldova și nordul Dobrogei“) era 
estimată la 17 divizii, inclusiv două de tancuri și patru motorizate; în 
plus, în Ucraina subcarpatică, adică pe teritoriul ocupat la momentul 
respectiv de maghiari, au fost depistate patru divizii germane, iar „în 
Bucureşti şi la vest de el“, încă 11 divizii din Rezerva Comandamentului 
Suprem al Wehrmachtului. (162) 

Fig. 10. Districtul Militar Odessa 


După începutul războiului cifrele au început să crească. Comunicatul de 
cercetare nr. 1/660724 al Direcţiei Cercetare a Marelui Stat Major al 
Armatei Roșii de la ora 20.00, din 22 iunie, informa că „În Slovacia şi în 
Ucraina subcarpatică numărul trupelor germane e de 13-15 divizii; în 
România 33-35 de divizii, inclusiv patru de tancuri, 11 de motorizate si 
una de infanterie de munte“. Comunicatul de cercetare nr. 3/660739 de 
la ora 20.00, din 24 iunie, diminua aceste estimări fantastice: „Gruparea 
totală a inamicului din fata Frontului Sud este de 15 divizii germane, 
dintre care 6 de infanterie, 7 de motorizate, 2 de tancuri. În regiunea 
Bucuresti-Ploiesti-Pitesti se presupune existenţa unor rezerve pentru 
front de 15 divizii germane“. (163) 


În realitate, Armata XI a Wehrmachtului desfășurată în România avea 
în componenţa ei șapte divizii de infanterie și un singur batalion (nr. 
190) de „autotunuri de asalt“. În Ungaria nu era în general nici o divizie 
germană. Comandantul Frontului Sud ar fi putut, venind la faţa locului 
şi clarificând situaţia, să curme această dezinformare. Din păcate, în loc 
să procedeze astfel, pe 1 iulie, la ora 19.50, le-a expediat lui Stalin și 
Timoşenko un raport în care evaluează situaţia de pe două fronturi 
(dintre care unul nu-i fusese dat de nimeni în subordine) în felul 
următor: 

1. Raport al comandamentului Frontului Sud către Stalin 


„Spre sfârșitul zilei de 30.6 inamicul a constituit două grupări operative de 
soc de bază: grupul mobil de la Rovno-Brodi contra Frontului Sud-Est si 
cea de-a doua, Botosani-Iasi, pe care o estimám ca alcătuită din 15-16 
divizii de infanterie, 2-3 divizii de tancuri și cel mult 4 divizii mecanizate. 
Situaţia operativă a acestor grupări ne permite să ajungem la concluzia că 
inamicul va tinde prezumtiv să aplice o lovitură dublă concentrică cu 
ambele grupări: a) una scurtă pe direcţiile Brodi-Tarnopol și Cernäuti- 
Tarnopol, b) concomitent o lovitură în adâncime în direcţiile Rovno, 
Berdicev si Botosani-Vinnita... Lipsa rezervelor operative pentru front ne 
face să ne expunem temerea pentru direcţia Vinnita cu toate consecinţele 
ce decurg de aici pentru Frontul Sud-Est...“ (164) 


În următorul mesaj adresat lui Stalin (din 5 iulie) Tiulenev şi Zaporojet 
descriu un tablou sumbru: „Componenţa totală a trupelor inamicului 
din faţa Frontului Sud (aproape 40 de divizii de infanterie, aproape trei 
divizii de tancuri, aproape 10 divizii motorizate) îi oferă o superioritate 
de 3-4 ori în forță vie, de 2-2,5 ori în tehnică în condiţiile densității 
operative medii actuale a trupelor noastre — o divizie de pușcași la 70-80 
de kilometri... Armatele Frontului Sud au posibilitatea de a îndeplini 
sarcina trasată prin metoda defensivei mobile (adică retrăgându-se 
neîntrerupt — M.S.), sprijinindu-se pe regiunea fortificată de la 
Nistru...“ (165) 


Mai trebuie amintit că, în afară de cele șapte divizii ale Wehrmachtului, 
în faţa Frontului Sud se afla și armata română.******** Nominal, 
gruparea trupelor române era destul de solidă: 13 divizii de infanterie, o 
divizie de tancuri si autoblindate, trei brigăzi de infanterie de munte si 
trei brigăzi de cavalerie, in total circa 17 divizii „conform 
organigramei“. După efectivul prevăzut de organigramă (17 700 de 
oameni) divizia română era chiar superioară diviziei de infanterie a 
Wehrmachtului. 


Corespundea oare potenţialul real de luptă al armatei române acestei 
componente de trupe? În această privinţă au fost expuse diferite opinii 
şi evaluări. După cum vedem, în rapoartele sale Tiulenev nu făcea în 
general diferenţă între formațiunile de infanterie germane și române, 


recunoscând astfel implicit că divizia română nu-i este inferioară celei 
germane. Judecata de valoare a lui Hitler era cu totul alta: „Nici o iluzie 
în raport cu aliaţii... De la români nu se poate să așteptăm în general 
nimic. E posibil ca ei să poată doar să se apere sub acoperirea unui 
obstacol puternic (a unui râu), dar si atunci doar acolo unde inamicul 
nu va ataca. Antonescu și-a mărit armata terestră în loc să o micsoreze 
şi să o amelioreze“. (166) 


Pe de altă parte, în componenţa Districtului Militar Odessa figurau în 
ajunul războiului 13 divizii de pușcași, trei de cavalerie, patru de 
tancuri şi două de motorizate, o grupare foarte puternică de artilerie (13 
regimente autonome de artilerie, inclusiv cinci regimente de obuziere de 
mare capacitate). (140) Aviația avea de două ori mai multe avioane 
decât gruparea de aviaţie germano-română ce îi era opusă (şi asta fără a 
lua în calcul Forţele Armate Aeriene ale Flotei de la Marea Neagră și 
Corpul 4 Aviaţie cu rază lungă de acţiune din Zaporojie). Conform 
tuturor canoanelor științei militare, trupele Districtului Militar Odessa, 
sprijinindu-se pe două linii defensive naturale puternice (râul Prut și 
fluviul Nistru în cursul lor de jos) și pe sute de cazemate din regiunile 
fortificate Kamenet-Podolsk si Moghilev-Podolsk, putea să asigure o 
apărare stabilă împotriva a şapte divizii germane și șapte române. 


Tiulenev însă a rationat altfel si, îndemnat de rapoartele lui defetiste, 
Cartierul General al Comandamentului Suprem a început să transfere 
în componenţa Frontului Sud, una după alta, formațiunile Frontului 
Sud-Vest: Corpul 17 Pușcași (flancul stâng, estic al Armatei XII), 
Corpul 55 Pușcași (rezerva comandamentului Frontului Sud-Vest), 
Corpul 16 Mecanizat (Armata XII), Brigada 4 Artilerie antitanc. Strict 
vorbind, acest „transfer“ nu însemna deplasarea trupelor în spaţiu — 
toate (sau aproape toate) au rămas la locurile lor, dar acum nu mai 
putea fi vorba de utilizarea acestor trupe pentru întărirea defensivei 
Armatelor V si VI ale Frontului Sud-Vest, ce s-au pomenit sub 
„tăvălugul de oţel“ al principalei grupări de şoc a Wehrmachtului. 


Rezultatul final al acestei „arte operative“ a fost zdrobirea nimicitoare. 
Flancul drept (nordic) al Frontului Sud, compus din fostele formaţiuni 
ale Frontului Sud-Vest, le-a cedat practic fără luptă românilor (acolo nu 
era nici o divizie germană) Bucovina de Nord; orașul Cernăuţi a fost 


ocupat pe 5 iulie, in a treia (!) zi a ofensivei inamicului. Trupele romäno- 
germane au avut nevoie de trei săptămâni pentru a ocupa cea mai mare 
parte a Basarabiei si pentru a forta Nistrul. Pe 25 iulie Cartierul 
General a transferat ín componenta Frontului Sud trupele ce se 
reträgeau in dezordine ale Armatelor VI si XII ale Frontului Sud-Vest 
(la momentul respectiv ín componenta Armatei XII fuseserá transferate 
si toate rämäsitele Armatei XXVI). In componenta Frontului Sud ele au 
şi fost încercuite si nimicite in regiunea orașului Uman. 


Această unitate militară (iniţial regiment) avea o structură cât se poate 
de unică, ba încă și modificată în repetate rânduri. Pe 22 iunie 1941 era 
ceva de genul unei „brigăzi de infanterie“ sau „divizie cu efectiv redus“. 


Nu sunt incluse tancurile Diviziilor 13, 17 si 57 ale Armatei XVI, 
tancurile-amfibii cu mitralieră T-37/38/40 si mai vechile tanchete T-27. 


Suma aritmetică a tancurilor din 14 divizii este 761, o cifră ce poate fi 
acceptată doar ca estimativă, deoarece procesul de completare cu 
tancuri noi se desfășura neîntrerupt și este reflectat diferit în documente 
diferite. Astfel, în diferite documente din acelaşi dosar de arhivă 
(Arhiva Centrală a Ministerului Apărării, f. 38, r. 11353, d. 909) 
numărul total de tancuri T-34 în componenţa Frontului Sud-Vest este 
indicat ca 485, 493, 496, 519. 


Nu sunt luate în calcul tancurile-amfibii T-37/38/40, tanchetele T-27, 
tractoarele pe bază de T-26. 


Pentru amatorii cifrelor exacte: „Până în ziua a 42-a a operaţiunii au 
fost consumate 42 984 de metri cubi de carburanţi, 21 011 tone de 
muniții, 16 540 de tone de alimente“. 


Acest număr nu se împarte la 12, deoarece două divizioane ale apărării 
antiaeriene ale armatei (275 şi 279) aveau în componenţa lor nu trei, ci 
două baterii de tunuri antiaeriene de calibru 88 mm. 


Divizia de pază este o entitate militara-politista specifica cu misiunea de 
a păzi spatele frontului și de a lupta cu partizanii (diversioniștii), 
întărită cu un regiment de infanterie și cu un batalion de artilerie 


ușoară; chiar si două divizii de acest fel îi erau inferioare la toți 
parametrii unei divizii de infanterie (de pușcași) normale. 


În ansamblu (si nu doar în diviziile de pușcași) în district, sub paravanul 
„concentrării pentru instrucţie“, au fost recrutaţi 142 000 de oameni, 
fapt ce a permis ca efectivul total să fie de 907 000. (128) Sub aspect 
aritmetic, asta înseamnă câte 15 600 de oameni în fiecare din cele 58 de 
divizii ale districtului, dar în realitate circa 30-35% din efectiv nu se 
afla în divizii, ci în unităţile și în subunitățile din subordonarea 
corpurilor, armatelor şi districtului. 


Aceste cifre sunt preluate direct din documente originale, însă în 
cunoscuta „Culegere statistică nr. 1“ sunt indicate cifre mai mari: 
34 779 de camioane în componenţa trupelor Districtului Militar Special 
Kiev. 


În memorii, Jukov a încercat din răsputeri să se delimiteze de Directiva 
nr. 3 şi chiar a inventat o poveste cum că la ora 13.40 el plecase pe calea 
aerului de la Moscova la Kiev, iar despre Directivă a aflat abia seara 
târziu, la statul major al Frontului Sud-Vest la Tarnopol; însă din 
„Registrul vizitelor“ se vede că la ora 14.00 Jukov abia intrase în biroul 
de la Kremlin al lui Stalin și la ora 16.00 a ieşit din el. 


Istoriografia sovietică tradiţională prezintă participarea României la 
războiul contra URSS ca o realitate obiectivă, un fenomen implacabil al 
naturii, care nu depindea de acţiunile si de voinţa oamenilor. Realitatea 
este mult mai complicată. În perioada interbelică, nou-născuta Românie 
se orienta — si in politica externa, si în edificarea forţelor armate — spre 
Franţa si aliata ei, Cehoslovacia. La începutul celui de-al Doilea Război 
Mondial, România i-a oferit azil guvernului Poloniei și efectivului 
armatei poloneze zdrobite prin eforturile comune ale Germaniei și 
URSS; România a devenit furnizorul de petrol preţios pentru blocul 
anglo-francez. România a încheiat războiul în componenţa coaliției 
antihitleriste, iar regele Mihai a fost distins cu Ordinul Victoria 
(Pobeda) — și asta nu e o glumă. Există temeiuri serioase pentru a 
presupune că, dacă n-ar fi fost „ideea temerară de debut“ a lui Stalin cu 
ocupaţia în vara anului 1940 a Basarabiei și Bucovinei de Nord (aceasta 


din urmá n-a fácut parte niciodata din Imperiul Rus), in anul 1941 s-ar 
fi putut sa nu existe deloc un front romän pentru Armata Rosie. 


Capitolul 2.2 


Lvov 


Să revenim însă la primele zile de război si la trupele primului eșalon al 
Frontului Sud-Vest. Vom începe descrierea scurtei si tristei povești a 
zdrobirii lor cu operaţiunile militare din „intrândul de la Lvov“, adică 
din zona ofensivei Armatei XVII a Wehrmachtului. În etapa iniţială, i se 
trasase sarcina să imobilizeze prin luptă trupele Armatelor VI, XXVI si 
XII ale Frontului Sud-Vest, să nu permită transferarea lor în zona 
loviturii principale, să ocupe un important nod rutier, Lvov, si să 
asigure condiţiile pentru exploatarea bresei astfel create de Corpul 14 
Tancuri. 


Terenul pe care s-a desfășurat bătălia, ca de multe ori în istorie, a jucat 
un rol important. Spre capitala istorică a Galiției duc trei drumuri: unul 
din nord (Tomaszow-Zolkiew-Lvov) si două din vest (Radimno- 
Iavorov—Lvov si Peremisl-Grodek Jagiellonski-Lvov). Terenul de la sud 
de drumul Peremisl-Lvov era foarte mlăștinos, întretăiat de numeroșii 
afluenţi ai Nistrului; deplasarea maselor mari de trupe e putin 
probabilă pe acolo. Zona de la vest de drumul de nord, de la Janow 
până la Nemirov și mai departe pe teritoriul Poloniei până la Bilgoraj, e 
un masiv de pădure deasă, pe alocuri mlăștinoasă. La est este în câmp 
deschis, dar presărat cu numeroase räulete mici, afluenţi ai râului Bug. 
Zona dintre cele două drumuri de vest este o înălțime deluroasă 
acoperită de pădure. Armata ce înaintează pe această direcție urmează 
să forţeze (în afară de râul de frontieră San) două obstacole: raul Visnea 
şi raul Verescita, care în regiunea Grodek-Jagiellonski-Luben 
Wielki******** reprezintă un lanţ mic de lacuri legate între ele cu braţe 
de râu. 


Probabil că, ţinând cont de aceste circumstanţe, comandamentul 
Armatei XVII a Wehrmachtului a decis să aplice lovitura principală de- 
a lungul drumului de nord, pe direcţia cea mai scurtă şi relativ 
practicabilă spre Lvov. Acolo era concentrat Corpul de Armată (de 
infanterie) 4 compus din Diviziile 71, 295, 24, 262 Infanterie; corpului i- 
au fost atașate un batalion de „autotunuri de asalt“, unicul în 
componenţa Armatei XVII, si un batalion de tancuri aruncătoare de 


flăcări (această subunitate se presupunea să fie utilizată pentru lovirea 
cazematelor din regiunea fortificată Rava-Ruska). De la nord, din 
vârful intrândului înainta spre Lvov Corpul 49 Infanterie de munte 
(Divizia 1 Infanterie de munte, Diviziile 68 şi 257 Infanterie). Divizia 101 
Infanterie ușoară trebuia să ocupe orașul de frontieră Peremisl si să 
înainteze de-a lungul drumului spre Sudova Visnia şi Lvov. 


Primele două zile 


În primele ore de război situaţia în zona ofensivei Armatei XVII (ca, de 
altfel, pe tot frontul de est) i-a generat comandamentului german un 
aflux de euforie: 


„6.00. Pe toată lăţimea frontului corpurile noastre se ciocnesc doar de o 
rezistență slabă, luptele sunt purtate la început doar cu trupele de grăniceri 
ale inamicului. Judecând după toate acestea, inamicul a fost luat prin 
surprindere. Podul [peste râul San] de lângă Peremisl n-a fost aruncat în aer, 
podul de lângă orașul Radimno este în mâinile noastre în stare bună. 
Ofensiva evoluează pretutindeni fără obstacole... 


10.15. Inamicul este luat prin surprindere. Fortificațiile de la frontieră sunt 
ocupate de trupele inamicului doar parţial. Rezistenţa se intensifică, dar 
rămâne haotică... 


11.30. Am cucerit podul de cale ferată din regiunea orașului Peremisl“. (167) 


Încrederea că „rezistenţa haotică“ va fi înfrântă în orele următoare era 
atât de mare încât la ora 11.15 comandamentul Armatei XVII a propus 
să fie „introdus în luptă Corpul 14 Tancuri fie după-amiază, fie în prima 
jumătate a zilei următoare, 23.06.41“. (167) În realitate însă, germanii 
au reușit să introducă Corpul 14 Tancuri în bresa formată abia în seara 
de 28 iunie, comandamentul german subapreciind serios regiunea 
fortificată Rava-Ruska si Divizia 41 Puscasi, comandată de generalul- 
maior Mikusev, care o apara.******** 


Chiar si in situatia atacului neasteptat (pentru Stalin), formatiunile 
Armatei VI a Frontului Sud-Vest au intrat in luptá destul de 
organizat.******** Încă din 20 iunie comandantul armatei, generalul- 
locotenent Muzicenko, a emis ordinul: „Statele majore ale corpurilor, 
diviziilor, regimentelor să se afle pe loc. Să nu plece nicăieri din regiunea 
în care sunt amplasate. Pentru tot felul de aplicaţii legate de deplasarea 
din regiunea de amplasare să fie cerută permisiunea Consiliului de 
Război... Divizioanele de apărare antiaeriană să fie rechemate de 
urgență din tabăra de instrucţie de la Lvov în formațiunile lor, iar de 
îndată ce vor sosi să li se dea misiunea de a apăra din aer amplasarea 
diviziilor...“ (168) În Divizia 41 Pușcași acest ordin a fost executat 
întocmai, subunitățile de artilerie ce se aflau pe poligoane au fost 
readuse în divizie, corpul de comandanţi, datorită interacțiunii bine 
stabilite cu grănicerii, a fost alarmat la ora 2.00 noaptea. Ca urmare, 
unităţile Diviziei 41 Pușcași au reușit să ocupe poziţiile defensive înainte 
ca inamicul să ajungă la primele linii ale regiunii fortificate Rava- 
Ruska. 


Conform planurilor de construcţie, regiunea fortificată trebuia să 
constea din 306 (!) instalaţii de luptă, grupate în 13 noduri defensive, 
așa-numitele puncte de sprijin. Până la începutul războiului au fost 
construite circa 150 de cazemate; nodurile de ambrazură blindate, 
armamentul, instalaţiile și pompele de filtrare a aerului au fost minate 
în circa 90 de cazemate. Ce-i drept, armamentul nu a fost instalat nici de 
departe în volum complet; cu toate acestea, opt tunuri de calibru 76 
mm, 52 de tunuri de calibru 45 mm și 181 de mitraliere, ascunse după 
un strat de doi metri de beton armat pentru fortificaţii, aşteptau 
infanteria inamicului ce înainta. (41, 42) Au fost utilate din timp și 
poziţiile defensive — cu tranșee, cazemate şi adăposturi blindate — pentru 
soldaţii care urmau să le apere. 


Pentru întărirea Diviziei 41 Puscasi, a ajuns la jumătatea zilei la Rava- 
Ruska Regimentul 209 Artilerie al corpului (36 de obuziere de calibru 
152 mm). Este o forţă serioasă — la indicatorul „greutate a loviturii 
comune“ un regiment de acest fel depășea o divizie de infanterie a 
Wehrmachtului. Merită atenţie și tempoul lent cu care remorcherele, 
fapt pe care le place să-l sublinieze unii istorici contemporani, au tractat 
obuzierele grele de la târgușorul Sklo (la 10 kilometri est de Iavorov) 


paná la Rava-Ruska (in ucraineaná Rava-Russkaia), pe o distantá de 
32 de kilometri in linie dreapta, dar prin pädure mlástinoasá. A doua zi, 
pe 23 iunie 1941, diviziei i-a fost atasat si mai puternicul Regiment 135 
Artilerie al Rezervei Comandamentului Suprem (24 de tunuri de 
calibru 122 mm si 24 de tunuri-obuziere de calibru 152 mm). 


Spre seara de 22 iunie starea de spirit de la statul major al Armatei 
XVII a Wehrmachtului a inceput sa se schimbe: 


„19.30. In seara de 22.6 inamicul a reusit sä spargä formatiunile de luptä ale 
trupelor noastre pe flancul drept al Diviziei 262 Infanterie in regiunea de la 
nord-vest de Rava-Ruska... 


20.00. Situatia periculoasá de pe flancul stäng al Corpului de Armatä IV se 
complică si mai mult. Corpul de Armată IV își aduce rezervele aflate in 
subordonarea directă a comandamentului corpului... 

Fig. 12, Regiunea Fortificatá Rava-Russkaia 


Situatia generalá a zilei... contralovituri puternice ale inamicului din 
pädurile de la nord-vest si nord-est de Rava-Ruska...“ (167) 


A doua zi, panica aproape că pusese stăpânire pe germani, din moment 
ce au raportat apariţia a nu mai puţin de 150 de tancuri, în realitate 
inexistente: 


„13.00. Corpul de Armată IV raportează concentrarea formațiunilor mari de 
tancuri ale inamicului în regiunea Hrebenne cu scopul de a ataca poziţiile 
Diviziei 262 Infanterie în regiunea Kornie (localitate la cotitura sudică a 
râului Solokia, la 10 kilometri nord de Rava-Ruska — n.red.). 


Situaţia la zi... Pe la amiază s-a observat concentrarea a circa 150 de 
tancuri******** care prin acţiunile lor intense periclitează poziţiile 
Diviziei 262 Infanterie în regiunea Kornie... Cu forţele Corpului de 
aviaţie V au fost efectuate două raiduri asupra grupării inamicului din 
această regiune...“ (167) 


Există o descriere amănunţită a operaţiunilor de luptă ale Diviziei 41 
Puşcași, alcătuită de fostul șef al statului major al diviziei, colonelul 
(ulterior — general-maior) Eriomin. (169) Articolul lui publicat în anul 
1959 (în scurta epocă a „dezghetului“ hrusciovist) este la fel de ieşit din 
comun ca istoricul luptelor de lângă Rava-Ruska. În articolul lui 
Eriomin nu sunt prezentate nici „avalansa de tancuri cu transportatoare 
autoblindate“ în formațiunile de luptă ale diviziei de infanterie a 
Wehrmachtului, nici diversionisti cu foarfece („legătura cu statul major 
al armatei a funcţionat fără întreruperi“), nici omniprezenta aviaţie 
germană care „de dimineaţă până seara atârna deasupra câmpului de 
luptă“, nici plângeri cu privire la lipsa sau defectele părții materiale 
(„unităţile au fost aprovizionate de la depozitul diviziei cu muniții, cu 
armamentul și echipamentul necesar conform normelor pe timp de 
război“); diviziile inamicului au numere concrete şi nu se observă nici 
una în plus, spre deosebire de multiplele mărturii legate de numărul 
interminabil al trupelor germane. 


Bilantul primei zile de räzboi in expunerea fostului sef al statului major 
al Diviziei 41 Puscasi era urmätorul: 


„Unităţile noastre, acţionând pe un teren pe care-l cunosc bine, încurajate 
de primele succese si folosind cu iscusintá avantajele si foloasele 
defensivei, se simțeau sigure în fortificațiile pregătite și utilate din timp, 
respingeau toate atacurile inamicului... Am reușit să menţinem cu 
pierderi relativ mici poziţia defensivă decisivă, nu doar producându-i 
inamicului o înfrângere cât se poate de considerabilă, dar oprindu-i și 
înaintarea ulterioară pe tot frontul nostru... Fără a avea informaţii despre 
situaţia de pe fronturi si pe baza acţiunilor reușite pe sectorul nostru, eram 
optimişti, considerând că pe toată întinderea frontierei vestice trupele 
noastre au acţionat nu mai puţin reușit... “ 


A acţionat nu mai puţin reușit si vecinul din dreapta al diviziei lui 
Mikusev — divizia de cavalerie comandată de generalul-maior Maleev. S- 
ar părea că o divizie de cavalerie nu prea e adaptată pentru defensiva 
statică, dar și din considerente pur aritmetice divizia de cavalerie a 
Armatei Roșii (8 968 de oameni conform organigramei) era cu mult mai 
mică decât Divizia 9 Infanterie a Wehrmachtului ce înainta pe 
porţiunea Belz-Kristinpopol. Dar această divizie de cavalerie nu era 
una simplă, ci Divizia basarabeană „G.I. Kotovski“, distinsă cu ordinele 
Drapelul Roșu și Lenin. Cât privește regimentul de tancuri din 
componenţa Diviziei 3 Cavalerie (Regimentul 44 Tancuri), acesta era 
unul dintre cele mai vechi din Armata Roșie și își trăgea obârşia de la 
„primul divizion blindat proletar“, constituit încă din anul 1917! 


În ajunul războiului, Divizia 3 Cavalerie fusese dislocată în localitatea 
Mosti Veliki. În jumătatea a doua a zilei de 22 iunie, înaintând 
vertiginos spre nord, divizia, cu regimentul ei de tancuri și două 
regimente de cavalerie, a contraatacat alungându-i pe germani din zona 
gării Parhaci.******** Ulterior, Divizia 3 Cavalerie, întărită cu 
Regimentul 491 Pușcași al Diviziei 159 Puscasi, a ţinut frontul în spațiul 
dintre râurile Solokia și Rata până în seara de 27 iunie. Anticipând 
evenimentele, deviem mult de la cronologie și menţionăm că Divizia 3 
Cavalerie a supravieţuit până la sfârșitul anului 1941 (o situaţie unică 
pentru un front care a fost de două ori zdrobit în „pungile“ de la Uman 


si de la Kiev), in decembrie a devenit Divizia 5 Cavalerie Garda si cu 
această titulatură a ajuns până la Berlin. 


Cu totul altfel au evoluat evenimentele la vest de Divizia 41 Pușcași. 
Vecinul din stânga, Divizia 159 Puscasi, fără un regiment, transferat în 
Divizia 3 Cavalerie, după o tentativă nereușită de a-l contraataca pe 
inamic, s-a repliat spre localitatea Verhrata mai la sud, fiind urmărită 
de Divizia 71 a Wehrmachtului aflată în ofensivă. Pe 23 iunie presiunea 
inamicului s-a intensificat şi Divizia 159 a început să se retragă în 
dezordine, lăsând gol flancul stâng al regiunii fortificate Rava-Ruska. În 
dimineaţa de 24 iunie, detașamentul de avangardă al Diviziei 71 
Infanterie germane (două companii de biciclişti), a ocupat, după o luptă 
scurtă, Nemirovul. Trei puncte de sprijin de pe extrema stângă ale 
regiunii fortificate au fost ocupate de germani, care au trecut la 
lichidarea metodică a cazematelor blocate. În Registrul operaţiunilor 
militare ale Armatei XVII a Wehrmachtului citim: 


„23 iunie. Situaţia generală la zi... În jumătatea a doua a zilei au fost 
cucerite două puncte de sprijin fortificate ale inamicului în regiunea 
Brusno și Velki Dzial... 


24 iunie. 15.00. Rezistență extrem de încrâncenată și contraatacuri 
insistente ale inamicului... Drept exemplu poate servi comportamentul 
garnizoanei cazematei de lângă Brusno. După ce și-au dat seama că 
rezistența ulterioară este fără speranţă, soldaţii ruși s-au împușcat. Un 
soldat rus care a transmis somatia germană de a înceta rezistenţa si de a se 
preda a fost împușcat de comandantul garnizoanei cazematei...“ (167) 


Comandamentul Armatei XVII şi al Corpului IV ale Wehrmachtului au 
evaluat repede situaţia. În seara de 23 iunie au fost date ordinele în 
conformitate cu care pe direcţia Rava-Ruska din rezerva armatei au fost 
transferate două divizii proaspete: 296 Infanterie și 97 Infanterie 
ușoară. Atacul frontal asupra regiunii fortificate de-a lungul 
Tomaszow-Zolkiew trebuia sa fie efectuat doar de Divizia 296 
Infanterie, iar trei divizii (71 Infanterie, 295 Infanterie, 97 Infanterie 
ușoară) urmau, înaintând de pe poziţia Verhrata-Nemirov, să ocolească 
regiunea fortificată pe la sud; Divizia 24 Infanterie şi Divizia 262 


Infanterie continuau ofensiva pe flancul drept al regiunii fortificate. In 
ansamblu, Divizia 41 Pușcași si ramasitele Diviziei 159 Puscasi au fost 
atacate de sase (!) divizii ale Wehrmachtului; e putin probabil ca pe 
toata intinderea frontului de est sá se mai fi inregistrat ceva 
asemănător... 


Incomparabil mai reușit pentru germani evolua înaintarea Corpului 49 
Infanterie de munte. Toate podurile si vadurile peste râul San au fost 
cucerite fără luptă. La ora 6.40 (ora Berlinului) statul major al corpului 
constată: „Pe tot spaţiul inamicul n-a tras nici un foc de artilerie“. Până 
la ora 15.00, Divizia 1 Infanterie de munte a forţat în câteva locuri râul 
Liubaciuvka (la 7-10 kilometri sud de frontieră). Divizia 97 Puscasi care 
acoperea „vârful intrândului de la Lvov“ (cu Diviziile 159 si 41, ea făcea 
parte din componenţa Corpului 6 Puscasi ai Armatei VI) a trecut la 
defensiva mobilă si, judecând după faptul că spre sfârșitul celei de-a 
doua zile de război infanteria Wehrmachtului a reușit să treacă două 
râuri si sa se deplaseze 20-25 de kilometri în adâncul teritoriului 
sovietic, această „defensivă“ s-a transformat într-o retragere 
dezordonată. 


În mod regretabil, fie doar pentru istorici, în urma unităţilor și 
formațiunilor zdrobite aproape că nu rămân (sau nu rămân deloc) 
documente. La fel si în cazul Diviziei 97 Puscasi drept sursă principală 
de informaţii poate servi doar Registrul operaţiunilor militare al 
Corpului 49 Infanterie de munte a Wehrmachtului. (170) 


„22 iunie, 20.00. Ofensiva noastră s-a dovedit a fi pentru inamic o surpriză 
totală. La frontieră au opus rezistenţă doar grănicerii. Inamicul n-a reușit 
nici până acum să creeze o linie defensivă... 


23 iunie, ora 8.00. In momentul actual Divizia 68 Infanterie înaintează 
într-un ritm bun si fără vreo ripostă din partea inamicului...******** 

Fig. 13. Corpul 49 Infanterie Munte al Wehrmachtului, 
actiunile militare din 22-23 iunie 


11.30. Divizia 68 Infanterie a pierdut contactul cu inamicul. 


16.00. Divizia 257 Infanterie inträ periodic in contacte de luptä cu 
inamicul.... 


22.15. Inamicul s-a retras pe 23.6 pe tot frontul. Se remarcä lipsa rezistentei 
organizate, rezistenta este opusä doar de unele grupuri räzlete...“ 


Spre dimineaţa de 24 iunie, în urma retragerii Diviziilor 97 si 159 
Pușcași, în frontul apărării Armatei VI, la sud-vest de Nemirov, s-a 
format o breșă cu lăţimea de 10-15 kilometri. A apărut pericolul real al 
încercuirii Diviziei 41 Pușcași și al ieșirii trupelor germane pe şoseaua 
Zolkiew-Lvov. Divizia lui Mikusev şi garnizoanele cazematelor din 
regiunea fortificată Rava-Ruska continuau lupta eroică si inegală, dar 
optimismul din prima zi începea să se spulbere. După cum scrie în 
articolul sau Eriomin, „în rândul efectivului au început să apară 
involuntar și să se răspândească stări de spirit de nerăbdare, de necaz și 
chiar de nemulţumire din cauza lipsei de susținere din partea aviaţiei și 
tancurilor noastre; fiecare se gândea — unde sunt ele si de ce nu sunt atât 
de mult timp?“ 


Neräbdarea și chiar nemulțumirea erau cât se poate de uşor de înţeles si 
de justificat: divizia și-a îndeplinit si chiar și-a depășit partea ei de 
muncă comună, constrângând comandamentul Armatei XVII a 
Wehrmachtului să aducă la Rava-Ruska șase divizii. Minuni nu există 
şi, dupa ce şi-au concentrat trupele pe flancul estic, germanii și-au slăbit 
inevitabil flancul vestic, unde „în vârful intrândului de la Lvov“, în zona 
dintre Liubaciuv până la râul San, au rămas doar subunitățile 
împrăştiate pe drumurile de pădure ale două divizii de infanterie 
(Divizia 1 Infanterie de munte și Divizia 68 Infanterie). Astfel se creau 
condiţii ideale pentru aplicarea unei lovituri zdrobitoare cu tancurile cu 
forţele a două corpuri mecanizate (Corpul 4 şi Corpul 8) pe direcţia 
nordică, spre Bilgoraj si mai departe spre Lublin. 


Oferea posibilități serioase si situația de pe direcţia Peremisl, unde 
Divizia 99 Puscasi continua să apere orașul, iar în seara de 23 iunie a 


cucerit podul feroviar peste raul San. (167) Cum drumul de sud (Lvov— 
Grudek-Peremisl) rămânea însă pe toată întinderea lui în mâinile 
comandamentului sovietic, el putea fi utilizat pentru concentrarea de 
formaţiuni mari mecanizate lângă Peremisl cu sarcina de a înainta 
ulterior spre Rzeszow, în regiunea unde era amplasat statul major al 
Grupului de Armate Centru. 


Dar n-a fost făcut nimic din toate acestea. Istoria reală și scurtă a 
operaţiunilor militare a Corpului 4 Mecanizat, cel mai puternic din 
toată Armata Rosie, depăşeşte cadrul oricărei logici. 


Divizia 81 Motorizată 


Zdrobirea rusinoasá a Corpului 4 Mecanizat este certificată tacit, dar 
elocvent, de starea dosarelor lui de arhivă. În fondul Corpului (Arhiva 
Centrală a Ministerului Apărării, f. 3429, registrul 1, dosarul 1) se 
păstrează doar un document. Este așa-numitul „Formular istoric“ 
(adică scurta expunere oficială a istoriei unităţii militare), iar ultima 
consemnare din formular este datată 24 mai 1941. Operațiunile de 
război ale corpului nu sunt reflectate cu nici un cuvânt. Din componenţa 
Corpului 4 Mecanizat făceau parte trei divizii: două de tancuri (8 și 32) 
şi una motorizată (81). În Arhiva Centrală a Ministerului Apărării nu 
există un fond al Diviziei 52 Tancuri. Adică lipsește cu desăvârșire. 
Fondul Diviziei 8 Tancuri există (Arhiva Centrală a Ministerului 
Apărării, f. 3006, r. 1, d. 3), dar în el nu se află nici un document 
operativ de pe 22 iunie și de mai târziu. Nu ne vor fi de mare ajutor nici 
memoriile — corpul a fost comandat de generalul Vlasov, al cărui nume a 
devenit în URSS un sinonim al trădării; în consecință, nu s-au găsit nici 
doritori de a-și împărtăși amintirile despre serviciul lor împreună cu 
Vlasov. 


Cu toate acestea, Corpul 4 Mecanizat n-a dispărut fără urmă: s-au 
păstrat rapoartele comandamentelor Diviziilor 8 și 32 Tancuri expediate 
la statele majore superioare, a rămas consemnată în documentele 
Wehrmachtului „reflectarea“ acţiunilor de luptă (şi a lipsei de acţiune) a 
corpului. Poate fi preluat și câte ceva util din „Formularul istoric“ citat 


mai sus. De exemplu, informatia despre faptul cá „dintre toate unitätile 
şi formatiunile mecanizate ale districtului (Corpul 4) a ocupat locul 1 si 
i-a fost inmänat Drapelul rosu transmisibil al Districtului Militar 
Special Kiev «Pentru întâietate în pregătirea de luptă»“. Mai jos putem 
să luăm cunoștință si de notele (nota maximă fiind 5) pe care le-a primit 
în cadrul verificării efectuate de inspectori cel mai bun corp mecanizat 
al districtului: tir — 3, starea si întreţinerea părții materiale — 3, 
pregătirea inginerească — 3,5 şi pregătirea tactică — 3,8. În schimb, în ce 
privește pătura partinică, totul era extraordinar de bine: 1 884 de 
comuniști, 2 593 de candidaţi la membru ai partidului, 14 290 de 
comsomolisti, în total 52 la sută din efectiv. (171) 


Orientarea pregătirii de luptă era cât se poate de previzibilă. Pe 25-29 
septembrie 1940 statul major al Corpului 4 Mecanizat a participat la 
aplicaţiile organizate personal de comisarul poporului al apărării cu 
tema „Ofensiva armatei şi introducerea corpului mecanizat în breșă“; 
între 10 si 16 octombrie - la aplicaţiile organizate de Consiliul de Război 
al Districtului Militar Special Kiev pe tema „Introducerea corpului 
mecanizat in breșă, forțarea obstacolului acvatic și lupta de 
întâmpinare“. Unde anume intenționau să facă breșe şi ce intenționau să 
forţeze sunt consemnate într-un document interesant — raportul de luptă 
al şefului statului major al Diviziei 81 Motorizată din 30 iunie: „În 
unităţile si în statul major al diviziei nu sunt hărţi ale regiunii de la est si 
de la sud-est de Lvov. Vă rog sá ne trimiteţi numărul posibil de 
exemplare“. (177) 


La începutul războiului în Corpul 4 Mecanizat figurau 101 tancuri KV, 
313 "1-34, 75 T-28, 290 BT si 103 'I-26 (inclusiv cele cu lansatoare de 
flăcări), în total 882 de tancuri, fără a lua în calcul tanchetele-amfibii cu 
mitraliere. Precum şi 198 de automobile blindate, inclusiv 89 BA-10 cu 
tunuri. În total — peste o mie de masini cu tehnică blindată. După 
numărul de tancuri grele si medii, Corpul 4 Mecanizat echivala aproape 
întru totul cu o armată de tancuri sovietică tipică din anii 1944-1945. 


În procesul de aprovizionare a Corpului 4 Mecanizat n-a fost dată 
uitării tehnica ce asigură acţiunile de luptă ale tancurilor. În 
componenţa corpului erau 245 (conform altor documente 274) de 
tractoare cu senile, aproape 3 000 de automobile, inclusiv 2 146 de 


camioane, 567 (conform altor documente 606) de masini speciale 
(cisterne, ateliere de reparaţii etc.). Si toate acestea încă înainte de 
începutul mobilizării deschise si fără a lua în calcul preluarea 
automobilelor de la întreprinderile economiei naţionale. În cadrul 
mobilizării pe ascuns sub acoperirea „concentrărilor de instrucţie“ 
efectivul Corpului 4 Mecanizat a ajuns de 33 700 de oameni, adică 94% 
din efectivul complet prevăzut de organigramă. 


Iată ce autentică secure blindată tinea în mâini comandamentul 
Frontului Sud-Vest, iată ce putere a fost irosită fără pricepere și fără 
rezultat în decursul unei săptămâni de război. Vom începe descrierea 
acestei povești triste si rusinoase cu „veriga slabă“ a corpului 
mecanizat — Divizia 81 Motorizată. Aşa s-a întâmplat că această 
formaţiune a acţionat un pic mai activ decât celelalte două divizii ale 
corpului și a rămas și cu mult mai multe documente (cinci dosare de 
arhivă, inclusiv rapoartele unităţilor și Registrul acţiunilor de luptă ale 
diviziei, scris pe urmele fierbinţi ale evenimentelor). 


Pentru Divizia 81 Motorizată războiul a început cu Ordinul 
comandantului corpului nr. 1 din 22 iunie, în conformitate cu care până 
la ora 10 dimineaţa a zilei de 22 iunie trebuia să „termine concentrarea 
în regiunea pădurii de la vest de lanuv si să fie gata de acţiuni de luptă 
pe direcţia Nemirov-Radimno-Ianuv-Peremisl“. După care „unităţile 
diviziei au fost ridicate la semnalul de alarmă la ora 3.15 pe 22 iunie și 
până la ora 16.00 s-au concentrat în regiunea pădurii de la 3 kilometri la 
vest de târguşorul Ianuv“. (172) Regiunea de concentrare a diviziei — 
pusă la adăpost de pădure fata de observarea si de loviturile aviaţiei 
inamicului şi în apropiere de cele trei drumuri principale — oferea o 
gamă vastă de opţiuni de utilizare a diviziei. Vom menţiona de la bun 
început că în prima zi de război Divizia 81 Motorizată n-a suferit nici o 
pierdere provocată de aviația germană. 


Divizia a suferit pierderi, şi destul de sesizabile, din partea 
comandamentului Armatei VI. Unul dintre cele două regimente 
motorizate de pușcași (nr. 202) i-a fost luat imediat „pentru serviciul în 
garnizoana oraşului Lvov“. Din cel de-al doilea regiment motorizat de 
pușcași (nr. 323) au luat o companie „pentru paza statului major al 


Armatei VI“. Pentru paza aceluiași stat major a fost luată și o companie 
de tancuri din Regimentul 53 Tancuri al diviziei. Putem presupune că 
aceste măsuri extraordinare ale comandamentului Armatei VI au fost 
determinate de existenţa la Lvov și în împrejurimi a unor grupuri de 
insurgenți ucraineni, chiar dacă erau destule trupe NKVD in zona, care 
teoretic aveau drept misiune lupta împotriva insurgenților: Scoala 
districtuală a corpului de comandanți inferiori ai trupelor de grăniceri, 
Regimentul 6 Motorizat de pușcași al trupelor operative ale 
Comisariatului Poporului al Afacerilor Interne (NKVD), Regimentul 66 
al Diviziei 10 a trupelor Comisariatului Poporului al Afacerilor Interne 
pentru paza construcţiilor feroviare, Regimentul 233 (poate și 
Regimentul 229) al trupelor de escortă ale Comisariatului Poporului al 
Afacerilor Interne. Da, numeric, toate regimentele acestea erau 
echivalente mai degrabă cu un batalion de pușcași al armatei, iar 
insurgenții înarmaţi ai Organizaţiei Naționaliștilor Ucraineni erau in 
primele zile de război la Lvov nu mai multi de un batalion... Sa 
menționăm de la bun început că în seara de 23 iunie comandamentul 
Armatei VI a luat „pentru paza și instaurarea ordinii în orașul Lvov“ și 
regimentul motorizat de pușcași al Diviziei 8 Tancuri. (173) 


Ulterior „demontarea“ diviziei în parti componente a continuat în felul 
următor: un batalion de pușcași al Regimentului 323 Motorizat de 
pușcași a fost trimis dimineaţa devreme pe 23 iunie la Radziechow unde, 
împreună cu două batalioane de tancuri ale Diviziei 32, trebuia să ajute 
unităţile Corpului 15 Mecanizat să zdrobească Divizia 11 Tancuri 
germană (despre cum s-a întâmplat asta şi cu ce s-a terminat, vezi în 
capitolul următor); încă o companie a Regimentului 323 Motorizat de 
pușcași a fost trimisă la ora 8 (nu se știe dacă dimineaţa sau seara) 
împreună cu un pluton de tancuri în regiunea orașului Busk (la 65 de 
kilometri în linie dreaptă est de locul în care era concentrată divizia) 
„cu sarcina de a lichida grupurile debarcate ale inamicului“. Se pare că 
divizia motorizată de puşcași era văzută de comandantul Armatei VI ca 
o rezervă de companii de infanterie și plutoane de tancuri, care erau 
scoase cate una din amplasament si utilizate în funcție de necesităţi, 
inclusiv în lupta cu imaginarele „grupuri debarcate“. 


Acţiunile militare reale ale diviziei au început în jumătatea a doua a zilei 
de 22 iunie, când Batalionul 2 al Diviziei 323 Motorizate de pușcași, 


împreună cu o companie de tancuri si cu compania de cercetași a 
Regimentului 53 Tancuri, a pornit pe șoseaua laniv-lavorov spre 
frontieră. Pe la ora 17.30 acest grup de luptă a ajuns la orășelul Glinita 
(la 6 kilometri vest de Krakovet), iar compania de cercetași a plecat si 
mai departe la vest şi lângă localitatea Zaleska Wola a dat peste 
infanteria germană în ofensivă. S-a încins o luptă scurtă, judecând după 
Registrul operaţiunilor de luptă al Diviziei 81 Motorizate de pușcași, in 
care au fost pierdute două tancuri, iar dacă e să dăm crezare Registrului 
operaţiunilor de luptă al Corpului 49 Infanterie de munte a 
Wehrmachtului, au fost scoase din luptă patru mașini blindate de 
cercetare (Panzerspâhwagen). Cu acest episod, din păcate, se termină 
toate referirile la acţiunile și la existenţa ca atare a „grupului de luptă“ 
din Registrul operaţiunilor de luptă a diviziei. 


Ca rezultat al tuturor acestor deplasări stranii, în subordinea 
comandamentului diviziei au rămas: o singură (!) companie de pușcași, 
un regiment de tancuri (la începutul războiului în el figurau 226 de 
tancuri BT în stare bună, inclusiv 97 cele mai noi BT-7M cu motoare 
Diesel), un regiment de artilerie cu efectiv complet şi dotat deplin (36 de 
tunuri), un batalion de cercetași (în dotarea căruia erau 16 automobile 
blindate și 13 cele mai noi tancuri amfibii 1-40), câte un divizion de 
apărare antitanc si de apărare antiaeriană, un batalion de transmisiuni 
(patru motociclete, 31 de automobile, şase staţii radio, 107 kilometri de 
cablu). (174) Tuturor acestora li s-a dat Ordinul corpului mecanizat 
nr. 03 de la ora 18.00 pe 22 iunie — să fie gata de înaintarea în comun cu 
Divizia 8 Tancuri de-a lungul șoselei lavorov spre frontieră. 


La ora 6.30 în dimineaţa de 23 iunie șeful statului major al regimentului 
de tancuri al diviziei semnează al doilea comunicat operativ de la 
începutul războiului: „Regimentul a petrecut în bună ordine noaptea în 
regiunea de concentrare... Regimentul e aprovizionat completamente cu 
muniții. Efectivul este în așteptarea ordinului de luptă contra inamicului 
care a întrecut orice măsură. Vremea, relieful favorizează îndeplinirea 
sarcinii de luptă“. (175) 


N-au stat mult în așteptare — diviziei i s-a dat un nou ordin: să înainteze 
în regiunea localităţii Dobrosin (la nord de Zolkiew) și să fie gata de 
ofensivă fie asupra Mosti Velki, fie asupra Rava-Ruska. Insă nici acest 


ordin n-a rámas mult timp in vigoare — la ora 6.30, pe 24 iunie, in 
conformitate cu „ordinul verbal al comandantului Corpului 4 
Mecanizat“ (de la inceputul actiunilor de lupta reala nu se stie de ce 
ordinele scrise au fost inlocuite cu indicatii verbale) divizia a pornit in 
ofensivă pe a treia direcţie — prin Magherov spre Nemirov. (172) 


Dacă e să dăm crezare celor scrise în Registrul operaţiunilor de luptă al 
diviziei, tancurile BT („bistrohodnii tank“ — „tanc rapid“) s-au târât 30 
de kilometri pe un drum de pădure de la Dobrosin până la Nemirov, în 
decurs de șapte ore. Acest tempo de ţestoasă ar fi putut fi explicat prin 
existenţa artileriei tractate de remorchere cu mers lent,******** însă 
această presupunere este greșită — în același Registru al operaţiunilor de 
luptă citim: „Divizionul 2 al Regimentului 125 Artilerie avea sarcina de 
a susține atacul Regimentului 53 Tancuri, dar a întârziat desfășurarea și 
n-a tras nici un foc“. Documentul trece sub tăcere locul unde s-au aflat 
în acest timp Divizioanele 1 și 3 ale regimentului de artilerie. Infanteria 
rămasă în divizie era, după cum s-a menţionat, de doar o companie (mai 
puţin de 200 de oameni). Strict vorbind, prin regiunea localității 
Nemirov trebuiau sa se afle câteva mii din rămășițele Diviziei 159 
Puşcași, dar nu se poate depista nici o urmă a participării lor la lupte 
nici în documentele sovietice, nici în cele germane. 


Astfel, chestiunea interacțiunii dintre arme a fost scoasă din discuţie 
încă înainte de luptă. Rămăsese (teoretic) principalul atu — concentrarea 
forţelor, lovitura în avalanșă cu două sute și ceva de tancuri. Din păcate, 
două batalioane de tancuri (din patru) au dispărut din descrierea 
operaţiunilor de luptă ale diviziei, fără vreo referință sau explicaţie. Cu 
toate acestea, chiar şi Batalioanele 1 și 4 ale regimentului de tancuri care 
au luat parte (dacă e să dăm crezare Registrului operaţiunilor de luptă 
al diviziei) la lupta pentru Nemirov aveau circa 120-130 de tancuri. S-ar 
părea că nu erau chiar puţine... 


Descrierea luptei de la Nemirov ocupă puţin loc în Registrul 
operaţiunilor de luptă: 


„La ora 14.00 detașamentul de cercetași a trimis patrule care n-au depistat 
prezenţa inamicului în Nemirov. La ora 15.00 tot efectivul detasamentului 
a intrat în Nemirov și a fost supus pe neașteptate tirurilor tunurilor 


antitanc si aruncătoarelor de mine, care erau camuflate minuţios în casele 
din Nemirov. În această luptă s-a constatat prezenţa în Nemirov a cel puţin 
unui batalion de infanterie, a cel puţin unei baterii de tunuri antiaeriene, 
a cel puţin două tunuri de artilerie de câmp, a cel puţin unui divizion de 
artilerie cu bătaie lungă. 


Două batalioane ale Regimentului 53 Tancuri si compania de pușcași 8 a 
regimentului motorizat de pușcași a locotenentului-major Strukov au 
intrat în Nemirov pentru a distruge inamicul. La ora 17.00, ca rezultat al 
atacului, inamicul a fost zdrobit, rămășițele s-au retras în direcţia vest. 
Orașul ardea. Străzile sunt acoperite de cadavrele fasciștilor. Dat fiind 
efectivul mic al infanteriei, n-am reușit să ne întărim pe poziţia ocupată. 
Tancurile au fost retrase și Nemirovul a fost părăsit... 


Pierderile din lupta pentru Nemirov: 36 de tancuri BT-7 si cel mult 65 la 
sută din efectivul Companiei 8 Pușcași a Regimentului 323 Motorizat de 
pușcași“. (172) 


Descrierea extrem de amănunţită a luptei de la Nemirov, făcută de 
această dată de germani, aruncă o umbră de îndoială asupra celei de 
mai sus. Registrul operaţiunilor de luptă al Diviziei 71 Infanterie, 
raportul comandantului batalionului (divizionului) de vânătoare de 
tancuri şi „istoria căii de luptă a diviziei“ scrisă după război ne oferă un 
tablou mult diferit. (176) Din aceste documente rezultă că la ora 14.00, 
ora sovietică, adică 13.00, ora Berlinului, când detașamentul de 
cercetare sovietic nu descoperise „prezenţa inamicului“, tabloul din 
Nemirov era cu totul altfel: „era aproape de ora 13.15, Nemirovul era 
cuprins de flăcări din toate părţile. În oraș și în împrejurimile ardeau în 
jur de 35 de tancuri ruseşti“. Era rezultatul luptei pe care germanii o 
duseseră din jurul orei 11.40 (ora sovietică 12.40) cu tancurile grele 
rusești (KV si T-34) din componenţa Diviziei 8 Tancuri, despre care vom 
discuta mai târziu. Este evident că Divizia 81 Motorizată s-a apropiat de 
Nemirov după lupta începută dimineaţa de Divizia 8 Tancuri, iar 
orășelul Nemirov nu era Moscova, Londra sau Shanghai, astfel încât 35 
de tancuri care ard să poată rămâne neobservate. Populaţia orașului era 
în anul 1940 de 3 000 de locuitori, iar după standardele rusești 
localitatea nu putea fi considerată nici măcar un sat mare. Cum puteau 


rămâne neobservate de cercetasii sovietici casele şi tancurile care ardeau 
ca niște torte? 


Absolut stranie este și informaţia descoperită în Comunicatul operativ 
al statului major al Armatei VI nr. 3 de la ora 18.00 pe 24 iunie, în care 
se arăta că întregul Corp 4 Mecanizat „se deplasează... pe itinerarul: 
Divizia 8 Tancuri — Dobrosin. Magherov, Nemirov, lazuv Starii; Divizia 
81 Motorizată — Magherov, Visenka Male, Stajiska...“, ceea ce înseamnă 
că, după ce a ieşit din Dobrosin, Divizia 81 Motorizată s-a îndreptat spre 
Magherov, către sud, trecând la circa 12 kilometri pe lângă Nemirov. 


Este plauzibil ca statul major al armatei pur și simplu să nu fi ştiut unde 
se află și ce fac trupele din subordine. Cel mai probabil, Divizia 81 a 
participat la luptă, dar detașamentul ei de cercetare, aflat în avangardă, 
n-a intrat în Nemirov, ci într-unul din sătucele minuscule ce-l 
înconjoară. S-ar putea ca la acţiunile detasamentului de cercetare să se 
refere următoarea însemnare din Registrul operaţiunilor de luptă al 
Diviziei 71 Infanterie a Wehrmachtului: „În perioada dintre 14.00 si 
14.30 a urmat un atac repetat, mai slab, cu tancurile, apoi, pe la ora 
16.00 încă unul, un al treilea atac asupra Batalionului 2 al Regimentului 
211 Infanterie aflat în ofensivă la sud de Sosnovi (un orășel la 2 
kilometri nord-est de Nemirov — M.S.). Si aceste două atacuri au fost 
respinse cu succes. Dar a fost nevoie ca Batalionul 2 al Regimentului 211 
Infanterie să se replieze puţin“. 


Seara, cineva a atacat încă o dată Nemirovul, din moment ce în documentele 
germane se arată că „pe la ora 20.00 a urmat ultimul atac cu tancuri asupra 
Nemirovului de la est și nord-est. A fost respins cu tirul sistemelor defensive 
corespunzătoare. Au fost distruse încă 10 tancuri“, însă în arhivele rusești nu 
au fost identificate mărturii ale acestui atac. 


Principalul însă constă în faptul că prin acţiunile răzlețe ale 
subunitátilor a două divizii sovietice (Divizia 8 Tancuri si Divizia 81 
Motorizată) inamicul n-a fost zdrobit, „rămăşiţele“ lui rămânând în 
Nemirov, de unde a doua zi şi-au reluat ofensiva. Cât privește pierderea 
tancurilor, se observă o uimitoare asemănare a datelor din ambele parti. 
Uimitoare prin faptul că numărul declarat de germani al tancurilor 
sovietice distruse („mai multe de 50“) este chiar întrucâtva mai mic 


decät cel al pierderilor recunoscute in documentele diviziilor sovietice 
(19 tancuri in Divizia 8 si 36 in Divizia 81 Motorizatá). 


Oricum, chiar si dupá pierderea a 36 de tancuri in regimentul de 
tancuri al Diviziei 8 Motorizate trebuiau sá rămână vreo două sute de 
tancuri. Chiar si în grupul de batalioane de tancuri care a atacat 
Nemirovul trebuiau să rămână 70-80 de tancuri. Însă Registrul 
operaţiunilor de luptă al Diviziei 81 Motorizate caracterizează starea ei 
în felul următor: „de la ora 20.00, rămășițele diviziei (subl. mea — M.S.) 
efectuează un mars în regiunea lazuv-Novii-Sklo“. 


În timp ce, în seara de 24 iunie, subunități răzlețe se retrăgeau din 
Nemirov, lângă târgușorul Krakovet era în toi o luptă încrâncenată. 
Registrul operaţiunilor de luptă al Corpului 49 Infanterie de munte al 
Wehrmachtului o descrie cât se poate de amănunţit si cu cele mai 
dramatice expresii. Problema însă constă în faptul că acest eveniment 
nu poate fi confruntat cu nici un document sovietic. În seara de 24 iunie 
nici o unitate de tancuri din componenţa diviziilor Corpului 4 
Mecanizat se pare că nu se afla acolo, dar lupta cu tancurile sovietice s-a 
desfăşurat. 


„Pe la 18.00 în zona Diviziei 68 Infanterie s-a creat o situaţie critică. 
Formațiunile inamicului, care se deplasau din Kohanovka si din pădurile 
de la vest și de la est de această localitate, cu susţinerea artileriei și 
tancurilor, au atacat formațiunile diviziei în regiunea Svidnita si 
Nagaciuv. Batalionul 168 Cercetasi și Batalionul 3 al Regimentului 169 
Infanterie (din componenţa Diviziei 68 Infanterie) au fost nevoite să 
abandoneze Svidnita si să se retragă la Skolin. Formațiunile de tancuri ale 
inamicului, amplasate la Kohanovka, deplasându-se pe ambele parti ale 
(ilizibil) prin Ruda Krakovetka, au atacat unităţile noastre în regiunea 
Krakovet. 


Alte unitäti de tancuri dusmane au spart formatiunile de luptä ale 
Regimentului 169 Infanterie in regiunea de la sud de soseaua de lángá 
Rosnovka-Predborze (actualmente Prevorie, localitate de lángá sosea la 
câțiva kilometri est de Krakovet — M.S.) si au pătruns în adâncime până la 


Predborze. Regimentul 169 Infanterie (fără un batalion) a fost nevoit sá se 
retragă în pădure la nord-vest de Rosnovka... 


Batalionul 525 Vânătoare de tancuri, ce se afla în pădure la 2 kilometri 
sud-est de Mlin (localitate de lângă șosea la șapte kilometri vest de 
Krakovet — M.S.), a fost pus pe la 18.30 la dispoziţia comandamentului 
Diviziei 69 Infanterie cu scopul de a respinge lovitura unităţilor de tancuri 
ale inamicului în regiunea Krakovet... După tentativa eșuată de a scoate 
de pe poziţii unităţile noastre în regiunea Nagaciuv, unităţile brigăzii 
mecanizate [sovietice], după cât se pare, încearcă să răzbată pe direcţia 
vest spărgând linia Kohanovka-Svidnita. Ofițerii statului major ai 
corpului sunt convinși că Divizia 68 Infanterie, în interacţiune cu Divizia 
1 Infanterie de munte, va reuși să aplice o contralovitură reușită și să 
respingă inamicul care a rupt frontul... 


19.30. Comandamentul corpului primește la telefon un raport în care se 
spune că zgomotul canonadei pe direcţia estică se stinge; după toate 
aparențele, sursa zgomotului s-a deplasat si mai departe spre est...“ (170) 


Cine a luptat acolo? Dacă încă nu s-a încurcat de tot în acest vârtej de 
numere și de date, cititorul își poate aminti că pe 22 iunie pe şosea au 
plecat spre vest, spre frontieră, batalionul de pușcași al Regimentului 
323 Motorizat de pușcași și o companie de tancuri. Nu se mai spune 
nimic despre ele în documentele diviziei. Nu este exclus ca aceste 
subunități să fi participat la lupta de lângă Krakovet din seara de 24 
iunie, dar este cam greu de crezut că o singură companie de tancuri i-ar 
fi putut provoca emoţii atât de mari comandamentului corpului german. 
În seara de 24 iunie, Diviziile 8 şi 32 Tancuri se aflau, pare-se, în cu totul 
alte locuri (Divizia 8 s-a retras din Nemirov la est înspre Magherov, iar 
Divizia 32 a fost trimisă la Kamenet-Bugskaia). Poate că satul Krakovet 
a fost atacat tocmai de acele două batalioane de tancuri ale 
Regimentului 53 Tancuri al Diviziei 81 Motorizate care au dispărut din 
Registrul operaţiunilor de luptă al diviziei? Drept un fel de confirmare 
indirectă a acestei versiuni pot servi chiar acţiunile tanchiștilor sovietici: 
de la Kohanovka ei atacă pe trei direcţii diferite, lor adaugändu-li-se un 
alt grup care înainta de-a lungul șoselei de la Rosnovka. Așa ceva nu se 
putea petrece decât în cazul absenței desavarsite a unei conduceri 
comune. 


A doua zi, 25 iunie, a devenit ultima zi a acţiunilor de luptă ale Diviziei 
81 Motorizate. Componenţa formaţiunii devenise la momentul respectiv 
destul de ciudată: un batalion de infanterie (după lupta de lângă 
Radzehuv în divizie a revenit Batalionul 1 al Regimentului 323 
Motorizat de pușcași), un regiment de artilerie (se pare cu efectiv 
complet), un divizion de vânătoare antitanc. Batalionul de cercetași cu 
toate tanchetele și maşinile lui blindate dispare fără urmă (nu există nici 
o referire la existenţa lui nici în documentele ulterioare ale diviziei, din 
iunie si din iulie). Spre seara de 25 iunie intră în luptă si două companii 
de tancuri, dar unde erau celelalte subunități ale regimentului de 
tancuri al diviziei este cu neputinţă de înţeles. 


În ajunul luptei, în conformitate cu Ordinul corpului mecanizat nr. 007, 
divizia i-a fost subordonată comandantului Corpului 6 Pușcași. Teoretic, 
printr-o lovitură vertiginoasă a subunitätilor ei de tancuri si motorizate 
de pușcași, divizia trebuia să atace inamicul și să-i vină în ajutor Diviziei 
97 Pușcași, care se retrăgea de-a lungul șoselei spre lavorov. Practic 
Divizia 81 Motorizată s-a transformat într-un batalion de infanterie cu 
un regiment de artilerie, care însă acţiona foarte slab („începutul 
ofensivei Regimentului 323 Motorizat de pușcași n-a fost precedat de 
pregătire de artilerie. Poziţiile de foc si punctele [inamicului], ce ocupau 
înălțimile de pe ambele parti ale şoselei lavoruv-Nakonecina, n-au fost 
neutralizate“. Rămășițele Diviziei 81 Motorizate au fost salvate 
momentan de distrugere doar de faptul că, la 5-10 kilometri mai la nord 
de şosea, inamicul a fost atacat posibil de unităţile Diviziei 32 Tancuri a 
Corpului 4 Mecanizat. 


În descrierea din Registrul operaţiunilor de luptă al Diviziei 81 
Motorizate, evenimentele s-au desfășurat în felul următor: 


„La 13.00 unităţile diviziei au atacat inamicul la periferia estică a 
targusorului Krakovet, fără succes. Numeroasele tentative de a ataca 
inamicul n-au avut succes. Divizia 97 Pușcași, pe frontul căreia își 
desfășurau acţiunile Regimentul 323 Motorizat de pușcași și Divizia 84 
Antitanc, a început retragerea dezordonată la ora 16.00. Drept urmare, pe 
front a rămas [doar] Regimentul 323 Motorizat de pușcași, care până la 


momentul respectiv a suportat pierderi de efectiv si de materiale de pána la 
80 la sutá. La 19.00, sub presiunea fortelor superioare ale inamicului, 
Regimentul 323 Motorizat de pușcași si Divizia 84 Antitanc s-au retras în 
regiunea Nakonecina. 


La ora 18.00, un reprezentant al statului major al Armatei VI a transmis 
ordinul verbal al comandantului Armatei VI de a ataca inamicul la nord 
de Velike Przedmescie (mahalaua de nord a orașului Iavorov — M.S.) spre 
Liasek și Cota 280. La 18.30, două companii de tancuri ale Regimentului 
53 Tancuri au pornit la atac, fără succes, acţiunile tancurilor fiind 
independente, fără susţinerea artileriei si infanteriei“. În condiţiile în care 
tocmai atunci infanteria se retrăsese până la Velike Przedmescie, iar 
regimentul de artilerie nici nu plecase de acolo. 


Între timp, comandamentul inamicului planifica si isi infäptuia 
intențiile. Dat fiind că Divizia 1 Infanterie de munte și forţele principale 
ale Diviziei 65 Infanterie erau implicate în luptă la nord de șosea, 
zdrobirea trupelor sovietice din regiunea lavorov a fost pusă în sarcina 
Diviziei 257 Infanterie: 


„11.35 Concentrarea forţelor mari ale inamicului la Iavorov a obligat 
statul major al corpului să-i dea Diviziei 257 Infanterie, care rămăsese în 
afara contactului cu inamicul, ordinul de a deschide urgent focul artileriei 
diviziei din regiunea Porudenko asupra regiunii Iavorov, îndeosebi asupra 
ieșirii estice din oras și asupra intersectiilor de drumuri... “ 


Merită o atenţie deosebită soarta ulterioară a indicatiei de a deschide 
„urgent“ focul. 


„13.25. Divizia 257 Infanterie informează că pentru atacul aerian asupra 
lavorovului, indicat în ordin, va fi necesară o regrupare care va dura circa 
trei ore. În această perioadă tirul asupra lavorovului nu este posibil. Ofensiva 
poate fi efectuată cu forțele a două regimente de infanterie. 


13.40. A fost transmis la telefon de la statul major al corpului ordinul pentru 
Divizia 257 Infanterie: a) Divizia 257 Infanterie să desfășoare ofensiva doar 
cu forţele unui grup de regiment, dar cu artileria întărită, b) timpul — nu mai 
devreme de 16.30. 


16.25. Raport prealabil de la Divizia 257 Infanterie: In fata diviziei lipseste 
inamicul. Divizia efectueazä pregätire de artilerie... 


18.15. Comandantul corpului îi permite Diviziei 257 Infanterie să ia cu asalt 
lavorovul. In cazul evoluţiei proaste a evenimentelor, el își asumă 
răspunderea...“ (170) 


N-a fost nevoie să-și asume răspunderea — evenimentele evoluau, evident 
pentru germani, foarte reuşit. În rândurile succinte ale Registrului 
operaţiunilor de luptă al Diviziei 81 Motorizate zdrobirea diviziei este 
descrisă astfel: 


„La ora 17.30 (ora Berlinului 16.30) artileria inamicului a deschis focul 
din regiunea crângului de la sud-vest de Nakonecina (cel mult două 
divizioane) asupra poziţiilor de tir ale artileriei noastre și asupra 
mijloacelor de transport. Tirul artileriei este reglat de avioane. Artileria 
noastră a fost suprimată. 


La ora 20.00 s-a încins o luptă încrâncenată, periferia estică a 
Nakonecina a fost supusă tirului în rafală al artileriei și al aruncătoarelor 
de mine ale inamicului... Maşinile de transport aflate pe șosea ardeau. 
Poziţiile artileriei supuse tirului artileriei și al aruncătoarelor de mine ale 
inamicului au fost părăsite. Încercarea de a scoate bunurile materiale a 


eșuat. Tirul inamicului nu permitea apropierea de poziţiile de 
[OEA 


Grupul corpului de comanda cu rámasitele Regimentului 323 Motorizat 
de puscasi a ocupat pozitiile de apärare circulara si a rezistat astfel päna 
dimineaţă. Tirul inversunat al artileriei, aruncătoarelor de mine si 
mitralierelor care a început la ora 18.30, pe 25 iunie, nu a încetat până 
dimineata. Din toate partile, in cercul mic in care erau stránse 
rămăşiţele subunitätilor cădeau necontenit obuzele si minele inamicului. 
Tentativa de a răzbate spre lavorov a eşuat... Grupul de sub conducerea 
[comandantului diviziei] colonelului Viripaev, ce ieșea în direcţia Liasek, 
a fost de asemenea întâmpinat de focul puternic al inamicului. Doar 
câţiva soldaţi și unele grupuri mici au ieşit spre seara zilei de 26.6 și 
dimineaţa zilei de 27.6 din acest cerc. 


Printre cei care n-au reușit să iasă din cerc sunt: comandantul diviziei, 
adjunctul lui, șeful statului major al diviziei, șeful Departamentului 
operativ al statului major, şeful Departamentului de cercetare al statului 
major, şeful statului major al artileriei diviziei, comandantul 
Regimentului 323 Motorizat de pușcași, şeful statului major al 
Regimentului 323 Motorizat de pușcași, adjunctul lui, comandantul 
Regimentului 125 Artilerie, adjunctul lui. Nominal divizia încă exista — 
spre sfârșitul zilei de 27 iunie în componenţa ei a fost readus Regimentul 
202 Motorizat de pușcași pentru că sarcina de asigurare a ordinii in 
Lvov la momentul respectiv nu mai era de actualitate. Au fost numiți 
comandanţi noi, dar toate acestea constituiau doar o umbră palidă a 
formaţiunii motorizate puternice care fusese Divizia 81 cu doar cinci zile 
în urmă. 


Divizia 8 Tancuri 


Forţa principală de soc a corpului mecanizat erau, desigur, diviziile de 
tancuri — în cazul in care corpul mecanizat era utilizat ca mecanism bine 
ajustat şi nu ca rezervă de batalioane și companii. Elementul component 
principal al Corpului 4 Mecanizat era vechea Divizie 8 Tancuri. Divizia 
a fost constituită pe baza Brigăzii 24 Tancuri, care venise la Lvov în 
cadrul „campaniei de eliberare“ din anul 1939. Comandantul diviziei 
era colonelul Fotcenkov, participant la războiul din Spania, cavaler al 
Ordinului Lenin. 


Divizia 8 Tancuri era înarmată și echipată la un nivel la care alte divizii 
de tancuri ale Armatei Roșii puteau doar să viseze. La baza dotării 
stăteau cele mai noi tancuri: 50 de tancuri KV si 140 de tancuri T-134. 
La acestea se adăugau, germanii neavând în „intrândul de la Lvov“ 
nimic altceva în afară de diviziile de infanterie, 60 de tancuri cu trei 
turele T-28.******** În dotarea diviziei mai intrau 206 de tancuri BT-7, 
20 de tancuri T-26 si 16 tancuri lansatoare de foc HT-26. (178) In total: 
312 tancuri, fiind luate în calcul doar cele în stare de luptă. 


Tancurile sunt doar începutul unei liste foarte lungi. În afară de ele, la 
începutul războiului în divizie figurau 57 de automobile blindate cu tun 


BA-10, 39 de masini blindate usoare, 84 de remorchere cu senile 
(inclusiv 30 de cele mai noi „Vorosilovet“ cu motor Diesel de 400 de cai- 
putere), 78 de autocisterne de diferite tipuri, 967 de camioane (in fond 
»ZIS“-uri de trei tone), 135 de autospeciale (inclusiv 124 de masini ale 
parcului de poduri de pontoane, cinematograful mobil, tipografia, 
camerele de dus si camera de dezinfectare, precum si „masina de 
transport a salupei“), 38 de autoturisme, 177 de motociclete. Vom 
mentiona si 12 statii de radio pe sasiuri de automobil, inclusiv doua 
statii RSB foarte puternice cu razá de actiune de sute de kilometri. 


Raportul despre operatiunile militare ale Diviziei 8 Tancuri (semnat de 
adjunctul comandantului diviziei, comisarul major de batalion 
Podporinov, si de adjunctul şefului statului major, căpitanul Sabalin) 
începe cu o frază extrem de interesantă: „Divizia 8 Tancuri a început 
deplasarea unităților spre regiunea concentrării la ordinul Corpului 4 
Mecanizat pe 18 iunie 1941“. (173) Pe 18 iunie. Cu patru zile înainte de 
atacul prin surprindere al Germaniei asupra URSS. În documentele 
Districtului Militar Special Baltic această dată (18 iunie) figurează în 
repetate rânduri, dar în Districtul Militar Special Kiev este deocamdată 
unicul dintre cazurile similare pe care le-am descoperit. 


Citim în continuare: „Pe 21 iunie 1941 în pădurile de la est de Ianuv 
erau concentrate: Regimentul 8 Motorizat de pușcași, Regimentele 15 si 
16 Tancuri si Regimentul 8 Artilerie si obuziere în efectiv complet, 
celelalte unităţi ale diviziei s-au aflat pana la 22.06.41 în oraşul Lvov în 
regiunea concentrării de mobilizare. Ieșirea deplină a unităţilor diviziei 
a fost efectuată până la ora 16.00 pe 22.06.41, unde au și fost efectuate 
mobilizarea deplină (subl. mea — M.S.) si introducerea unităţilor diviziei 
în luptă“. 


Aşadar, divizia în efectiv complet, perfect înarmată, ridicată prompt la 
semnalul alarmei de luptă și mobilizată deplin, este gata de luptă. 


După cum s-a menţionat mai sus, raportul despre operaţiunile de luptă 
ale diviziei a fost alcătuit în august, când desfășurarea și rezultatul 
acestor operațiuni erau cunoscute cu precizie. Doar această 
circumstantá poate explica maniera stranie în care autorii raportului au 
trasat sarcina diviziei: „Să-l inducă pe inamic în eroare, creându-i 


perceptia ca un numár mare de formatiuni de tancuri se aflá pe sectorul 
Armatei VI, fapt realizat prin transferul unităților diviziei in 
componenţa Corpului 4 Mecanizat, de pe un flanc al armatei pe altul, și 
prin efectuarea marilor manevre ale diviziei în perioada 23-26.06.41“. 
Indiscutabil, manevrele au fost mari. Numai că divizia nu fusese dotată 
cu cele mai noi tancuri doar pentru a juca rolul unei construcții 
butaforice. 


Ordinul de luptă nr. 001 al comandantului Armatei VI a fost dat în 
noaptea dinspre 22 spre 23 iunie. (179) La momentul respectiv, cea mai 
mare teamă îi inspira comandamentului armatei o posibilă lovitură a 
tancurilor germane, care spărseseră frontul Armatei V vecine, aplicată 
spre sud, de-a lungul șoselei Mosti Velki-Zolkiew-Lvov. Prin urmare, 
Corpului 4 Mecanizat i s-a ordonat „pentru reținerea inamicului, în 
cazul pătrunderii lui în regiunea Mosti Velki, spre dimineaţa zilei de 
23.6.41, să deplaseze infanteria motorizată pe poziţiile Jesdet, Turinka 
(localitate de lângă șosea, la circa 10 kilometri nord de Zolkiez — M.S.). 
Ca atare, Regimentul Motorizat de pușcași al Diviziei 8 Tancuri s-a 
deplasat pe poziţiile indicate, n-a dat acolo de inamic (în momentul 
respectiv Corpul 48 Tancuri al Wehrmachtului își desfășura înaintarea 
strict spre est, spre Radzehov și Beresteciko), iar la ora 18.30 „a plecat și 
a fost pus la dispoziţia comandantului Armatei VI în regiunea 
Brzuchovice (o suburbie nord-vestică a Lvovului — M.S.). (173) 


A plecat si nu s-a mai întors în dispozitivul diviziei, astfel că, încă 
înaintea operaţiunilor active de luptă, Divizia 8 Tancuri a rămas fără 
infanterie. Acest fapt trebuie apreciat în contextul evenimentelor reale: 
daca Divizia 8 Tancuri ar fi efectuat un raid în adâncime, la 100-200 de 
kilometri în adâncul defensivei inamicului, ceea ce făceau în iunie 1941 
diviziile de tancuri germane, lipsa infanteriei motorizate proprii ar fi 
putut deveni fatală. În realitate, divizia a acţionat până în momentul 
dezintegrării ei definitive în zona defensivă a propriilor trupe. 


Următorul ordin (nr. 002) al comandamentului Armatei VI a fost dat la 
24 iunie (ora precisă nu este indicată în document). De data aceasta, 
Corpul 4 Mecanizat urma în sfârşit să se ocupe de cele pentru care 
fusese constituit. În strictă conformitate cu tema aplicaţiilor antebelice 


(„lupta de intämpinare si fortarea obstacolului acvatic“), corpului i s-a 
ordonat „in interactiune cu Divizia 97 Puscasi pe 24.6.41, la ora 14.00, 
sa aplice o loviturá pe directia Nagaciuv-Zaleska Volia (localitate de 
lângă şoseaua lavorov, la 10 kilometri est de frontieră — M.S.) pentru 
zdrobirea inamicului si respingerea sa peste râul San“. (180) Nici o 
divizie a Corpului 4 Mecanizat n-a reușit să ajungă nici măcar până la 
punctul iniţial (târgușorul Nagaciuv) al ofensivei planificate. 


În raportul despre operaţiunile de luptă ale Diviziei 8 Tancuri 
evenimentele de pe 24 iunie sunt descrise extrem de laconic: 


„În timpul efectuării marșului spre Iazuv Stari, Regimentul 15 Tancuri a 
luptat cu unitățile inamicului în regiunea Nemirov, a distrus aproape un 
batalion de infanterie, 10-12 tunuri antitanc, o baterie de artilerie, 10 
mitraliere de calibru mare și a pierdut în această luptă 19 tancuri T-34. 


Regimentul 16 Tancuri n-a participat la lupte. 


Regimentul Motorizat de pușcași îndeplinea misiunea de stabilire a ordinii 
în orașul Lvov si păzea căile de acces în Lvov de pe direcţie vestică“. (173) 


Să încercăm acum să înţelegem ce înseamnă toate acestea. Divizia are 
patru regimente (două de tancuri, unul de artilerie si unul de pușcași). 
Doar unul dintre ele îndeplinește sarcina de luptă. Despre regimentul de 
artilerie nu era scris în general nimic, lipsa de activitate a unuia dintre 
cele două regimente de tancuri nu a meritat nici o explicaţie. Apoi, cum 
se putea ca, deplasându-se din regiunea de concentrare a diviziei 
(pădurea de la şapte kilometri nord-est de lanuv) spre lazuv Stari, să 
ajungă la Nemirov? Din documente germane se știe că tancurile 
sovietice s-au apropiat de Nemirov dinspre est, pe drumul din 
Magherov, dar cum au ajuns ele pe acest drum și pentru ce nu e clar. Nu 
e vorba de geografie, ci de aritmetică — unitatea care a luptat lângă 
Nemirov nu seamănă deloc cu un regiment de tancuri. Să apelăm din 
nou la Registrul operaţiunilor de luptă al Diviziei 71 Infanterie a 
Wehrmachtului: 


„11.40... Ocuparea imediată a poziţiilor de către toate mijloacele antitanc 
disponibile (aproximativ două tunuri antitanc de calibru 50 mm și opt 


tunuri antitanc de calibrul 37 mm). Un tanc intră rapid in Nemirov si 
virează la nord, spre Vrubliacin (localitate la câţiva kilometri nord-est de 
Nemirov — M.S.) Pierderi materiale considerabile... 


La distanţa de 1 kilometru urmau în formaţiune densă aproximativ 18 
tancuri, dintre care primul a fost lichidat de tirul direct în faţă al unui tun 
antitanc în piaţa iarmarocului din Nemirov. El blochează drumul spre 
nord. Din această cauză tancurile următoare virează spre sud și la ieșirea 
din oraș dau de Batalionul 171 Vânătoare de tancuri (subunitate a Diviziei 
71 Infanterie), ce efectua un marș, acesta a ocupat imediat poziţiile și a 
distrus câteva tancuri. 


8 tancuri care se deplasau în coloană de marș au fost interceptate la 
marginea orașului de [tirul] tunurilor antitanc si oprite de primul tanc 
lovit care a blocat drumul. Au fost arse unul câte unul cu ajutorul 
tunurilor antitanc, puștilor și mitralierelor antitanc. 


4 tancuri ce se deplasau la capătul coloanei comune au deviat de la 
periferie spre nord și au atacat trecând câmpul în marginea nordică a 
Nemirovului. La circa 500 de metri înainte de intrarea în oras au fost 
lovite de tunurile antitanc și de tunurile de infanterie (în Wehrmacht acest 
termen desemna tunurile cu ţeavă scurtă de calibrele 75 mm si 150 mm — 
M.S.). 


După atacul acestor tancuri a urmat un atac slab al infanteriei, care a fost 
oprit aproximativ la 1 kilometru la nord-est de Nemirov (pe la ora 
13.00)...“ 


Un tanc, 18 tancuri, opt tancuri, patru tancuri. Chiar dacă adunăm 
aceste cifre, abia fac jumătate de batalion de tancuri, dar nu e cazul să 
le adunăm, deoarece este evident că ultimele patru fac parte din suma 
celor precedente. Pe de altă parte, în „Istoria Diviziei 71“, scrisă după 
război, se vorbește despre 35 de tancuri sovietice imobilizate până la 
amiază în regiunea Nemirov, dar nu e cert că toate erau din componenţa 
Diviziei 8 Tancuri (este absolut de neînțeles cum poate fi distrus un KV 
sau un "1234 trăgând cu pușca antitanc, cu mitraliera sau cu tunul de 
infanterie cu ţeavă scurtă). În orice caz, nu se întrevede nimic 
asemănător cu un regiment de tancuri în atac (150 de tancuri); mai 


mult, daca ar fi actionat un regiment (si nu un batalion in grupuri 
răzlețe), în divizia germană s-ar fi produs, cu siguranță, mari breșe. 


Însemnarea din 25 iunie în raportul despre operaţiunile militare ale 
Diviziei 8 Tancuri începe astfel: „Regimentul 15 Tancuri compus din 54 
de tancuri a ajuns în noaptea spre 26.06.41 în regiunea Magherov, 
cercetasii au stabilit aflarea inamicului în Magherov. Tancurile 
Regimentului 15 Tancuri, la 150 de metri unul de altul, au atacat si au 
purtat o luptă de noapte în târgușorul Magherov“. Nu e greşeală de 
tipar — în noaptea dinspre 25 spre 26 iunie regimentul redus până la 
dimensiunile unui batalion s-a apropiat de Magherov. O confirmă și 
însemnarea din Registrul operaţiunilor de luptă al Armatei XVII a 
Wehrmachtului: „26 iunie. Seara și noaptea inamicul ne-a atacat 
poziţiile cu forţele tancurilor grele și supergrele în regiunea Rava-Ruska 
şi Magherov (fapt menţionat deja în comunicatul din 25.6). Atacurile au 
fost efectuate parţial în întuneric la lumina proiectoarelor...“ (167) 


De unde (retrăgându-se la est de la Nemirov sau deplasându-se spre 
nord de la Ianuv) s-a apropiat regimentul de tancuri de Magherov, unde 
s-a aflat el în a doua jumătate a zilei de 24 iunie și toată ziua până seara 
târziu la 25 iunie este imposibil de înţeles. Și principalul — de ce în 
regiment erau 54 de tancuri, unde erau celelalte? Judecând după 
raportul semnat de aceleași persoane, în ajun pierduse doar 19 
tancuri... Oricum, lupta de noapte de la Magherov a fost dusă cu multă 
încrâncenare și cu pierderi de ambele parti. În raportul Diviziei 8 
Tancuri citim: „Au fost distruse o baterie de tunuri de calibru 75 mm, o 
baterie de aruncătoare de mine, a fost distrus statul major al 
Regimentului 7 Artilerie şi au fost capturate documentele lui, noi am 
pierdut 19 tancuri“. 


Însemnarea din Registrul operaţiunilor de luptă al Armatei XVII a 
Wehrmachtului este pătrunsă de o profundă neliniște: „Conform 
comunicatelor ce parvin din trupe, pare dificil să le opunem rezistență 
tancurilor supergrele ale inamicului cu armamentul antitanc de care 
dispunem. Comunicatele despre inutilitatea tuturor proiectilelor 
antitanc fără excepţie și a proiectilului perforant al obuzierului ușor de 
câmp trebuie verificate încă o dată... Comandamentul a indicat să li se 
adauge unităţilor artileria antiaeriană. Divizia 97 Infanterie ușoară si 


Divizia 24 Infanterie au reusit sá respingá atacurile inamicului, dar cu 
pretul unor pierderi mari. Ín regiunea Magherov unitátile trupelor 
noastre au fost incercuite. In consecintá, incursiunea aerianá asupra 
Magherovului a fost anulată până la dispoziția următoare...“ 


Pe 25 iunie au intrat în luptă şi alte două regimente ale Diviziei 8 
Tancuri: „Batalionul 3 Tancuri al Regimentului 16 Tancuri a fost pus la 
dispoziţia statului major al Corpului 6 Puscasi în regiunea lavoruv, 
unde a purtat lupta cu artileria și infanteria inamicului. Grupul 8 
Artilerie de obuziere a purtat în decursul zilei lupta cu artileria 
inamicului în regiunea de la est******** de Iazuv Starii“. (173) Punct. 
Nu se spune nimic mai mult despre participarea diviziei la bătălia de 
lângă Iavoruv. Pierderile tancurilor (dacă au existat) nu sunt indicate. 
De ce regimentul s-a transformat în „Batalionul 3 Tancuri“, unde erau 
în timpul acesta batalioanele 1, 2 și 4? În documente n-a fost descoperită 
nici o referire la ele. E cazul sá explicám si că tancurile grele KV se aflau 
în primele batalioane ale regimentelor de tancuri. 


De fapt, si singurul batalion de tancuri medii cu care era dotată Divizia 
8 Tancuri a produs asupra germanilor o impresie puternică: 


„11.50. Forte mari de tancuri si autoblindate ale inamicului din lavorov au 
atacat flancul stâng al Diviziei 60 Infanterie și flancul drept al Diviziei 1 
Infanterie de munte. Inamicul a aplicat repetate lovituri în grupuri de câte 
10-25 de tancuri. Pentru respingerea atacului a fost antrenat în totalitate 
Batalionul 525 Vânătoare de tancuri. Statul major al Corpului 49 evaluează 
situaţia astfel: la lavorov se află cel puţin o divizie de tancuri care luptă cu 
înverșunare. 


16.35. A parvenit un raport prealabil de la Divizia 1 Infanterie de munte: 
Divizia a respins contraatacurile inamicului, sprijinit de tancuri, din lavorov 
și lazuv Starii între orele 9.40 si 10.30. Se remarcă tirul puternic al artileriei 
inamicului asupra diviziei ziua“. (170) 


Cu aceasta povestea operaţiunilor de luptă ale tanchiștilor Diviziei 8 
Tancuri în „intrândul de la Lvov“ se termină. A doua zi „din rămăşiţele 
Regimentelor 15 şi 16 Tancuri a fost constituit un regiment de tancuri 


de mars“ care a plecat pe soseaua Lvov-Busk, pentru a fi pus la 
dispozitia comandantului Corpului 15 Mecanizat pentru a participa la 
contralovitura de la Beresteciko. Dacá e sa dam crezare rapoartelor 
comandantilor Corpului 15 Mecanizat, „regimentul de mars facut din 
rămășițe“ a sosit la locul desemnat având în componenţă 65 (şaizeci si 
cinci) de tancuri. Din cele 312 tancuri, în urma pierderilor raportate de 
38 de tancuri, la noul loc de dislocare au ajuns doar 65 de tancuri? 


Chiar luând în calcul pierderile neindicate în raport ale Batalionului 3 
Tancuri al Regimentului 16 Tancuri, în lupta de lângă Iavorov-lazu- 
Starii, cifrele nu se potrivesc deloc. 


Am atras atenţia publicului asupra acestei aritmetici stranii încă din 
anul 2004 în cartea Butoiul și cercurile. Am propus și un termen 
corespunzător: „molima tancurilor“. Indignarea opiniei publice 
patriotice n-a avut şi nu are margini, dar în anii trecuţi de atunci nimeni 
n-a găsit totuşi nici o explicaţie decentă a dispariţiei a nu mai puţin de 
două sute de tancuri. 


Divizia 32 Tancuri 


Iniţial din componenţa Corpului 4 Mecanizat făceau parte Diviziile 8 si 
10 Tancuri, dar apoi, după ce a început al doilea val al formării 
corpurilor mecanizate, în februarie-martie 1941, Divizia 10 Tancuri a 
fost transferată în nou constituitul Corp 15 Mecanizat, iar in 
componenţa Corpului 4 Mecanizat a fost inclusă o nouă divizie de 
tancuri cu numărul 32, constituită pe baza Brigăzii 30 Tancuri. Rocade 
similare au fost făcute și în alte corpuri mecanizate ale Districtului 
Militar Special Kiev, iar ca rezultat multe corpuri aveau o divizie de 
tancuri „veche“, bine completată, şi o divizie „nouă,“ cu un număr de 
ordine mare si cu un număr mic de tancuri noi, uneori lipsind cu 
desăvârșire. Spre exemplu, Diviziile 12 și 34 Tancuri ale Corpului 8 
Mecanizat sau Diviziile 10 şi 37 ale Corpului 15 Mecanizat, ale căror 
operaţiuni de luptă vor fi examinate ulterior. 


Corpul mecanizat al lui Vlasov a devenit o exceptie de la aceastä 
regulă — nou-náscuta Divizie 32 Tancuri a reușit sá capete, ca supliment 
la cele 70******** de tancuri uşoare 1-26 şi 31 de tancuri BT-7, 49 de 
tancuri KV si 173 de tancuri T-34 (ultima cifră este un record absolut 
între toate diviziile de tancuri ale Armatei Roșii). Dar e o mare 
întrebare dacă e cazul să ne bucurăm de acest record. Probabil ar fi fost 
mai raţional ca tancurile deficitare de tip nou să fie distribuite altfel, 
asigurând cu ele mai întâi de toate diviziile „vechi“, regulate, bine 
organizate si cu efectiv complet. 


Judecând după faptul că „divizia era aprovizionată cu echipament 
ingineresc în proporţie de 28 la sută, se simţea îndeosebi lipsa 
numărului necesar de unelte pentru amenajarea adaposturilor 
(fierăstraie, lopeti, topoare)“, istoria i-a rezervat putin timp 
comandamentului. Deopotrivă cu lipsa topoarelor, existau și probleme 
mai grave. Astfel, în regimentul motorizat de pușcași al diviziei figurau 
doar 60 de camioane și 16 motociclete; este clar că era imposibil să 
transporti efectivul cu acest număr de mijloace de transport și 
regimentul s-a transformat de fapt într-o unitate de infanterie obișnuită. 
Regimentul de artilerie al diviziei avea doar 19 tractoare STZ-5. (181) 
Judecând după documentele disponibile, nimănui nu i-a trecut prin cap 
nici măcar să redistribuie mijloacele de tracțiune existente între diviziile 
corpului (vă amintesc că în divizia motorizată de puscasi erau 133 de 
remorchere, inclusiv 20 de „Vorosilovet“, pentru care în componenţa 
diviziei motorizate pur si simplu nu existau obiecte de tractat).**F***** 


Mai pe scurt, Divizia 32 Tancuri avea probleme cu utilarea tehnică si 
problemele erau destul de multe pentru a-i fi prezentate unui cititor 
neexigent drept „cauze obiective“ ale zdrobirii senzaţionale a diviziei. 
La o examinare un pic mai atentă a faptelor reale devin vizibile și multe 
altele. Cât priveşte regimentul motorizat de pușcași fără automobile, 
acesta a avut același destin ca mobilele Regimente Motorizate de pușcași 
8 al Diviziei 8 Tancuri si 202 al Diviziei 81 Motorizate — prin decizia 
comandamentului Armatei VI si acest regiment a fost scos din 
componența diviziei de tancuri si retras în rezervă să păzească Lvovul si 
statul major al armatei.******** Acolo s-a și aflat până în dimineaţa de 
28 iunie, când, în conformitate cu ordinul nr. 009 al comandantului 
Armatei VI, regimentul a fost transferat în subordinea comandantului 


Corpului 6 Puscasi, iar inamicul a venit el insusi la locul bätäliei ce 
urma sä se desfäsoare. (182) In cazul acestei variante de utilizare a unui 
regiment motorizat de puscasi existenta sau lipsa numärului complet de 
mijloace de transport auto nu schimba cu nimic starea de fapt. 


Regimentul de artilerie al diviziei de tancuri trebuia sá constea, conform 
organigramei, din douä divizioane, 24 de tunuri (12 obuziere de calibru 
122 mm si 12 obuziere de calibru 152 mm). 19 tractoare pentru 24 de 
tunuri sunt, desigur, putine, dar incä nu e o catastrofa. Mai ales dacá 
tinem seama de faptul cá regimentul de artilerie al Diviziei 32 Tancuri 
avea realmente 27 de camioane ZIS-5. Greutatea unui obuzier de 
calibru 122 mm in pozitie de mars, adica impreuna cu asa-numita 
„cotigă“ (o căruță cu roti pe care în timpul deplasării se sprijină 
fălcelele tunului) este de 2 900 de kilograme, greutate echivalentă cu cea 
a unui autoturism mare cu tot cu pasageri. În regimentul de artilerie 
ușoară al diviziei de puscasi un astfel de obuzier era tractat de șase cai — 
să aibă oare o forță de tracţiune mai mică un camion cu capacitatea de 
trei tone? În fine, putea să devină un „tractor“ extrem de puternic, cu 
trei capete mai sus decât STZ-5 cu mersul lent, oricare dintre cele 173 
de tancuri T-134 din dotarea diviziei. 


După cum și-a dat seama probabil cititorul priceput, toată „teoria“ 
aceasta nu are nici o relevanţă practică, iar problema a fost rezolvată 
extrem de simplu: „regimentul de artilerie nu a fost echipat complet cu 
tractoare și şi-a lăsat jumătate din partea sa materială în cantonamentul 
de iarnă“. Aşadar, un divizion a fost lăsat în cantonament, iar pentru 
tractarea celor 12 tunuri ale celuilalt divizion se află în dotare 19 
remorchere. Acestea sunt suficiente? Deloc! „Din cauza lipsei 
mijloacelor de deplasare a tunurilor a fost nevoie să fie transportate în 
regiunea concentrării la semnalul de alarmă în două curse.“ Însă nici 
această frază din raportul despre operaţiunile de luptă ale diviziei nu 
este cea mai stranie. Altceva e uimitor. „Înainte de începutul 
operaţiunilor de luptă nivelul pregătirii de luptă al unităților diviziei era 
caracterizat astfel... Regimentul 32 Artilerie de obuziere n-a reușit să 
efectueze nici o tragere de instrucție cu tunurile. Efectivul nu era 
pregătit de tragere în condiții de campanie.“ (181) 


Ce inseamnä „n-a reusit“? Constituirea diviziei a inceput in luna martie. 
In aprilie in Ucraina Apuseanä e destul de cald, iar in mai se intämplä 
sa fie si foarte cald — timpul cel mai potrivit pentru instructiile din 
camp. După intrarea în funcţie, comisarul apărării, Timoșenko, a emis 
la 16 mai 1940 celebrul ordin nr. 120 în care a cerut ca „trupele să fie 
învăţate să facă numai ceea ce e necesar la război și numai aşa cum se 
face la război!“ Această frază, transformată în lozincă, etalată pe pereții 
tuturor „colturilor roșii“, a fost repetată de sute de ori la toate adunările 
de partid ale corpului de comandanți. Trei luni nu au fost de ajuns unui 
regiment de artilerie al unei divizii de tancuri, amplasată la 70 de 
kilometri de frontieră, să organizeze o tragere de instrucţie? 


Raportul despre operaţiunile de luptă ale Diviziei 32 Tancuri (semnat pe 
2 august 1941 de comandantul diviziei, colonelul Puşkin) nu conţine, din 
fericire, fraze despre cum divizia se deplasa încoace si încolo pe front, cu 
scopul de a-l induce în eroare pe inamic, dar în realitate deplasările 
diviziei au fost mai ample decât ale Diviziei 8 Tancuri. 


Prima zi de război a trecut relativ calm — divizia a plecat din locul 
amplasării permanente (suburbiile orașului Lvov) şi pe la ora 14.00 s-a 
concentrat în regiunea Lias Zagumennii (la patru kilometri sud-vest de 
Zolkiew). Seara târziu (la 23.00) a parvenit ordinul de a trimite două 
batalioane de tancuri ale diviziei în regiunea Radziechow, pentru a 
acţiona împreună cu batalionul de pușcași al Diviziei 81 Motorizate 
împotriva diviziei de tancuri a inamicului care înainta spre Beresteciko. 


Următoarea notă din raport suscită întrebări: „Pe 23 iunie divizia a primit 
ordinul ca în interacţiune cu Divizia 6 Tancuri și Divizia Motorizată pușcași 
să încercuiască și să distrugă inamicul în regiunea Dunkowice (localitate 
lângă șoseaua lavorov la 5 kilometri est de frontieră — M.S.). După ce a 
trecut până la mai puţin de 30 de kilometri de regiunea Lozina (localitate la 
6 kilometri nord-vest de lanuv — M.S.), la ora 10.00, aflându-se in mars, a 
primit cea de-a doua sarcină, să distrugă tancurile inamicului în regiunea 
târgușorului Mosti Velki...“ (181) 


Comandamentul Armatei VI a trasat sarcina înaintării de-a lungul 
şoselei lavorov spre frontieră abia pe 24 iunie si, dimpotrivă, pe 23 iunie 
Corpului 4 Mecanizat i-a fost dată misiunea să acţioneze pe direcţia 


nordică, spre Mosti Velki-Parchacz. E posibil să fi existat vreun ordin 
de-al comandantului corpului mecanizat, care deocamdată nu s-a 
descoperit. 


În continuare totul se produce destul de clar si, din păcate, traditional: 


„O coloană a diviziei a trebuit să vireze pe un drum la 180 de grade. La 
sosirea în regiunea tärgusorului Mosti Velki, divizia de tancuri a 
inamicului n-a fost depistată. 


După ce unităţile diviziei au ajuns în regiunea de concentrare la iniţiativa 
comandamentului diviziei (uite așa ceva tocmai că nu era tradiţional — 
M.S.) a fost detașat un grup de tancuri compus din Batalionul 1 Tancuri al 
Batalionului 64 al regimentului de tancuri sub comanda locotenent- 
colonelului Golias pentru a acţiona în comun cu Divizia 3 Cavalerie în 
regiunea Parchacz împotriva unităţilor Diviziei 9 Infanterie ale 
inamicului. La ora 17.00 grupul de tancuri al lui Golias s-a concentrat în 
regiunea fortificată Ciornii Lias si era gata de atac, dar a fost primit un 
nou ordin al comandantului Armatei VI privind distrugerea trupelor 
aeropurtate și a 300 de tancuri ale inamicului în regiunea Kamenka 
Strumilova (pe hărţile moderne — Kamenka Bugskaia sau pur și simplu 
Kamenka — M.S.). Unităţile diviziei și grupul de tancuri al lui Golias au 
început să execute noul ordin, dar tancurile inamicului n-au fost depistate, 
iar in Kamenka Strumilova erau alte unități de-ale noastre... 


Pe 24 iunie pe la ora 1 ziua divizia s-a concentrat în regiunea Dzibulki, 
Batiatice (localitate la 6 kilometri nord de Kamenka — M.S.), organizând 
cercetarea pe direcţia Kamenka Strumilova. La ora 11.00 a fost primit 
ordinul de concentrare la ora 15.00 în regiunea lazuv Starii (adică să 
parcurgă în patru ore circa 85 de kilometri — M.S.), borna 236, cu sarcina 
ca în interacțiune cu Divizia 8 Tancuri și Divizia 81 Motorizată de pușcași 
să distrugă inamicul în regiunea Olsin—Hotinet—Mlina (localităţi de lângă 
șoseaua Iavorov la vest de Krakovet — M.S.)... În timpul marșului pe 
străzile orașului Lvov divizia s-a întâlnit cu torentele de mașini de luptă si 
de transport ale Corpului 8 Mecanizat ce îi veneau în întâmpinare. Pe 
străzile orașului Lvov se desfășurau lupte de stradă cu diversioniștii. Cu 
multe dificultăţi, depășind ambuteiajele stradale ale mașinilor, pe la ora 


2.00 pe 25 iunie divizia s-a concentrat în regiunea păduroasă din Ianuv, 
Grabnik... “ 


Întâlnirea fatá-n fata a două torente de oţel pe străzile înguste ale 
orașului medieval nu s-a soldat cu distrugerea a sute de tancuri doar 
fiindcă „Panzerfaust“ încă nu fusese inventat la momentul respectiv. lar 
cauza acestui „incident“ consta în faptul că formațiunile de tancuri ce se 
aflau pe teritoriul „intrândului de la Lvov“ erau comandate de toți 
concomitent: de Armata VI, de statul major al Frontului Sud-Vest, 
Jukov personal. Ca rezultat, pentru transferarea în regiunea Brodi n-a 
fost utilizată Divizia 32 Tancuri, care se afla aproape de autostrada 
Busk-Brodi, ci Corpul 8 Mecanizat, care la momentul respectiv umbla 
încoace si încolo în sectorul de sud-vest al „intrândului de la Lvov“. 


Prima (si ultima) luptă a Diviziei 32 Tancuri s-a desfășurat în seara de 
25 iunie, între lazuv Starii si Nagaciuv. La câţiva kilometri mai la sud in 
același timp (a doua jumătate a zilei de 25 iunie) inamicul a fost atacat 
de unităţile Diviziei 81 Motorizate, în prima jumătate a zilei tot acolo au 
luptat un batalion de tancuri și un regiment de artilerie ale Diviziei 8 
Tancuri. Dacă e să dăm crezare raportului comandantului Diviziei 32 
Tancuri, el nici nu știa de asta — în orice caz, nici un fel de acţiuni 
comune ale celor trei divizii ale acestui corp mecanizat nu se întrevăd: 


„La ora 10 [pe 25 iunie] divizia a primit ordinul comandantului Corpului 
4 Mecanizat, conform căruia divizia trebuie să dezvolte lovitura Corpului 6 
Pușcași în ofensiva lui (din corpul de pușcași în regiunea respectivă 
rămăseseră unităţile pe jumătate distruse ale unei singure divizii de 
pușcași — 97 — M.S.), dar statul major al Corpului 6 Pușcași i-a dat diviziei 
de tancuri o sarcină de sine stătătoare — să atace pe direcţia regiunii 
puternic fortificate antitanc (de unde avea să ia pe teritoriul sovietic 
inamicul aflat în marș o regiune antitanc, ba încă puternic fortificată? — 
M.S.), cu prezenţa unui râu (un pârâu ce se vărsa în räuletul Reticin — 
M.S.) şi a terenului mlăștinos, fără să susţină acţiunile diviziei nici cu 
infanterie, nici cu artilerie. 


Pe la ora 14.00 divizia s-a concentrat pe poziţiile iniţiale Sipki, Tisiki, 
Borousi. La ora 18 si 20 de minute divizia a atacat unităţile Corpului de 


armatá 5 al inamicului pe directia Basiaki-Vareniti-Semeruvka (localitáti 
la 7-8 kilometri nord-vest de Iazuv Staríi - M.S.) În urma luptei au fost 
distruse: tancuri (care nu erau deloc acolo — M.S.) — 16, tunuri de calibru 
75 mm — 4, tunuri antitanc — 8, remorci cu muniții — 14. Pierderile 
noastre — 15 tancuri“. (181) 


Judecând după registrul operaţiunilor militare al Corpului de infanterie 
de munte al Wehrmachtului, evenimentele principale ale luptei cu 
tancurile în zona Iavorov-Nagaciuv s-au petrecut în prima jumătate a 
zilei si, prin urmare, nu au nimic de a face cu operaţiunile de luptă ale 
Diviziei 32 Tancuri. Apariţia pe câmpul de bătălie a tancurilor KV din 
componenţa Diviziei 32 Tancuri e descrisă, se prea poate, în următoarele 
rânduri: 


„Divizia 1 Infanterie de munte informează că divizia a întâlnit cele mai 
grele tancuri ale inamicului, de un tip necunoscut până acum (ele lipsesc 
în ghidurile noastre), contra cărora mijloacele antitanc ale diviziei, 
inclusiv proiectilele perforante de calibru 37 mm PgGr40 (proiectile 
subcalibrate cu miezul din carbid şi wolfram — M.S.) nu sunt eficiente. În 
unele cazuri soldații vânători de tancuri se aruncau asupra tancurilor cu 
grenade de mână si cu pistoale si le scoteau din funcțiune...“ (170) 


În comunicatele germane ce făceau bilanţul zilei de 25 iunie este practic 
imposibil de detectat cota Diviziei 32 Tancuri în totalul pierderilor si 
succeselor: 


„22.15. Un corp de tancuri al inamicului a efectuat în decursul întregii zile 
atacuri din regiunea lavorov cu forte mari cu susținerea tancurilor și artileriei 
contra Diviziei 68 Infanterie și a Diviziei 1 Infanterie de munte. Atacurile au 
fost respinse cu pierde mari din ambele părți. 


26 iunie 1941. 


22.15. Statul major al corpului a transmis în armată următorul raport zilnic: 
Ca rezultat al operaţiunilor defensive reușite contra forțelor tancurilor lângă 
lavorov inamicul din zona corpului se retrage la sud-est... 


23.00. Curätarea cämpurilor de bätälie a arätat cá pe sectorul de front din 
fata corpului în cursul luptelor defensive cu tancurile pe 24 si 25 iulie au fost 
scoase din luptă cel puţin 100 de tancuri și au fost capturate peste 50 de 
tunuri...“ (170) 


Nici de data aceasta germanii n-au exagerat prea mult numărul 
tancurilor sovietice scoase din luptă. Pierderea a 15 tancuri a fost 
recunoscută în raportul comandantului Diviziei 32 Tancuri, două 
companii de tancuri ale Diviziei 81 Motorizate au fost cel mai probabil 
distruse complet, a suportat unele pierderi si batalionul de tancuri al 
Diviziei 8 Tancuri care a luptat în dimineaţa de 25 iunie. S-ar putea 
aduna cu mare probabilitate 70-80 de tancuri. Succesul a fost obţinut cu 
preţul unor pierderi mari, după criteriile Wehrmachtului. Pe 26 iunie s- 
au decis retragerea în rezervă a Diviziei 68 Infanterie, cea care suferise 
cele mai mari pierderi, și înlocuirea ei pe frontul ofensivei corpului cu 
Divizia 4 Infanterie de munte (era o formaţiune cu efectiv incomplet, cu 
două regimente de infanterie în locul celor trei prevăzute de 
organigramă). 


În cifre concrete, pierderile grele în luptele de pe 24-25 iunie au fost 
următoarele: (183) 


Divizia 1 Infanterie de munte — 101 morţi, 235 de răniţi, în total 336 de 
oameni. 


Divizia 68 Infanterie — 114 morţi, 433 de răniţi, în total 547 de oameni. 
Divizia 257 Infanterie — 23 de morţi, 67 de răniţi, în total 90 de oameni. 


În încheierea relatării despre bătălia de lângă Iavorov, voi cita încă un 
fragment de însemnare stranie din Registrul operaţiunilor de luptă al 
Corpului 49 Infanterie de munte din 26 iunie: 


„11.00. Statul major al Armatei XVII, ţinând seama de situaţia calmă din aer 
(dar în cazul intensificării acţiunilor [aviaţiei inamicului] situaţia existentă 
anterior trebuie să fie restabilită), a detașat pentru lupta contra tancurilor 
grele o baterie antiaeriană, care actualmente se află în regiunea Krakovet 
pentru realizarea sarcinilor de apărare antiaeriană“. După cum vedem, 


tunurile antiaeriene germane, patru la numär (dacä e vorba de o baterie de 
tunuri grele de calibru 88 mm) au apărut, însă după ce ciocnirea luase sfârșit. 
lar tunul german antitanc standard de calibru 37 mm era, în lupta cu noile 
tancuri sovietice, practic inutil, fapt confirmat o dată în plus și de raportul 
comandantului Diviziei 32 Tancuri: „Blindajul tancurilor noastre nu este 
perforat de tunurile de calibru 37 mm ale nemților; au fost cazuri în care un 
tanc KV fusese lovit de 100 de ori, dar blindajul n-a fost perforat“. (181) 


Când apărarea antitanc a inamicului trosnea din toate încheieturile, iar 
soldaţii germani „se aruncau asupra tancurilor cu grenade de mână“, 
namila blindată a Diviziei 32 Tancuri s-a întors la 180 de grade şi pe 
drumul de tara lavorov-Sudova Visnia a plecat la sud: 


„Pe 26 iunie, la ora 4.00, divizia a primit ordinul comandantului Corpului 
4 Mecanizat să se deplaseze în regiunea Grudek Iagellonski-Sudova 
Visnia cu sarcina de a zdrobi o coloană de 300 de tancuri ale inamicului 
care se deplasa de la Mostiska la Lvov. Pe la ora 18 (de la Iazuv-Starii 
până la Sudova Vișnia sunt 30 de kilometri pe drum — M.S.) divizia s-a 
concentrat în regiunea fortificată Zamlinie. Cercetasii batalionului de 
tancuri al Regimentului 64 Tancuri au depistat pe poziţia de pe râul de 
lângă Sudova Visnia unităţile de avangardă ale Regimentului 14 
Infanterie al inamicului, dar în această regiune nu se aflau tancuri de-ale 
inamicului...“ 


Tancurile germane nu puteau nicidecum să se afle acolo în virtutea 
absenței lor pe tot frontul Armatei XVII a Wehrmachtului. Dar cineva 
le-a văzut totuşi si în Comunicatul operativ nr. 09 al statului major al 
Frontului Sud-Vest de la ora 20.00 de pe 26 iunie? Desi nu se aflau in 
zonă, ele erau din ce în ce mai prezente în rapoartele comandanților 
sovietici: „unitățile mecanizate ale inamicului se apropie de Sudova 
Vişnia dinspre vest“, se arată într-unul dintre ele. (183) Imediat după 
marsul lipsit de sens spre Sudova Visnia, la ora 17.00, pe 26 iunie, 
Divizia 32 Tancuri a primit ordin să se concentreze în regiunea Obrosin 
(o suburbie de sud-vest a Lvovului) pentru a fi „gata de acțiune asupra 
Liuben Velki (localitate pe şoseaua Sambor-Lvov). Divizia a efectuat un 
marş nocturn de 40 de kilometri. Astfel, a fost scoasă de pe sectorul de 
la Iavorov, unde i-ar fi putut acorda un ajutor decisiv Corpului 6 
Puscasi, si transferată pe direcția Mostiska, unde s-a dovedit ca nu sunt 


tancuri, iar la sfârșitul zilei următoare a fost retrasă 10 kilometri est de 
Grudek Jagellonski, fără sarcină activă. (181) 


Cu aceasta, acţiunile Diviziei 32 Tancuri ca formaţiune mecanizată de 
şoc au luat sfârșit. Pe 28 şi 29 iunie, „divizia a ţinut defensiva mobilă pe 
şoseaua lanov si Grudek Jagellonski“, trecând în repetate rânduri la 
contraatac si retinänd înaintarea infanteriei inamice spre Lvov. În seara 
de 19 iunie a fost primit ordinul de retragere la est de Lvov. „În timpul 
trecerii prin Lvov, unitățile diviziei au purtat lupte de stradă, nimicind 
punctele de foc din casele si din podurile orașului. În timpul retragerii 
din Lvov au fost distruse depozitele cu muniții, carburanţi, alimente si 
partea materială rămasă“. (181) A urmat retragerea necontenită la est, 
cu punctul terminus după Nipru. 


Ultimele eforturi 


În seara de 26 iunie la statul major al Armatei VI a fost semnat Ordinul 
nr. 005. La începutul lui era o frază stranie: „Armata, continuând 
acoperirea concentrării trupelor, în decursul zilei de 27.6.41 apără 
poziţia...“ Linia frontului trecea acum prin Kamenka Bugskaia, malul 
sudic al râului Rata (acest sector era menţinut în continuare de Divizia 3 
Cavalerie), Dobrosin, Starici (localitate la 15 kilometri nord-est de 
lavorov), Grudek Jagellonski si Luben Velki. (184) Divizia 41 Pușcași si 
garnizoanele cazematelor din regiunea fortificată Rava-Ruska 
continuau lupta fiind aproape totalmente încercuite. Departe la vest, 
practic adânc în spatele frontului inamicului, Divizia 99 Pușcași a 
Armatei XXVI continua să menţină orașul de frontieră Peremisl și chiar 
să contraatace periodic pe direcţia șoselei Peremisl-Sudova Visnia. 


Ordinul nr. 005 a autorizat retragerea Diviziei 41 Pușcași din zona 
regiunii fortificate Rava-Ruska. În noaptea spre 27 iunie divizia, după 
cinci zile de lupte cu inamicul superior, s-a retras organizat la Dobrosin 
şi mai departe spre Zolkiew. Garnizoanele unor cazemate ale regiunii 
fortificate au continuat să tragă până la 29-30 iunie, și asta nu e o 
legendă eroică, ci un fapt confirmat de documentele inamicului. 


Dupá ce au stat in Carpati sase zile fara sa faca nimic, cinci divizii ale 
Armatelor XXVI si XII au inceput retragerea sub presiunea unor forte 
infime ale inamicului (două divizii de pază, adică două regimente de 
infanterie cu artilerie puţină). Însuşi comandamentul Frontului Sud- 
Vest, raportând la 22.00 pe 28 iunie, a fost nevoit să recunoască că 
„retragerea unităţilor Armatelor XXVI si XII, în noaptea spre 28.6.41, 
pe noua poziţie Luben Velki-Drogobici-Borislav-Tuhlia si mai departe 
de-a lungul frontierei de stat a fost efectuată în lipsa unor acţiuni 
corespunzătoare din partea inamicului“. (274) 


Ultima poziție defensivă la vest de Lvov putea să devină micul lant de 
lacuri al râului Verescita, ce traversa două drumuri principale pe linia 
lanuv-Grudek Jagellonski-Luben Velki. Comandamentul Armatei VI a 
trimis acolo două regimente motorizate de pușcași (scoase anterior din 
componenţa Diviziei 81 Motorizate si a Diviziei 8 Tancuri) si două 
regimente de artilerie din Rezerva Comandamentului Suprem (441 şi 
445). Pe aceeași poziţie au fost retrase rămășițele Diviziei 97 Puscasi si 
ale Diviziei 81 Motorizate. Apărarea mai trebuia să fie întărită și de 
Divizia 32 Tancuri retrasă în suburbiile vestice ale Lvovului. Forțele 
erau destul de multe, mai ales dacă luăm în seamă condiţiile terenului 
cât se poate de favorabile celor care se apărau — dar avalansa retragerii 
pusese stăpânire în totalitate asupra trupelor. Situaţia trupelor era 
caracterizată astfel în raportul Consiliului de război al Armatei VI din 
29 iunie: 


„Divizia 41 Puscasi, care a suportat pierderi considerabile, necesită să fie 
completată; Divizia 159 Pușcași și-a pierdut comandamentul, a fost 
dezorganizată de aviaţie și necesită să fie retrasă în spatele frontului 
pentru a fi completată... Divizia 81 Motorizată este nerodată, prost 
organizată, neinstruită cum trebuie (divizia fusese constituită pe baza 
Brigăzii 81 Puscasi, a cărei istorie începea din anul 1923). A pierdut o 
parte considerabilă a efectivului și a părţii materiale. Divizia 3 Cavalerie 
este aptă de luptă, are un spirit de luptă ferm“. (185) 


Ultimele zile de luptă lângă suburbiile vestice ale Lvovului sunt descrise 
astfel în Registrul operaţiunilor de luptă al Armatei XVII a 
Wehrmachtului: 


„27 iunie 1941. 


... Sarcina imediată a armatei este acum urmărirea energică a forţelor de 
bază ale inamicului și intrarea în contact de luptă cu ele, pentru a-l 
antrena în luptă. 


12.50. În zona ofensivei Corpului 49 Infanterie de munte și a Corpului 4 
Artilerie inamicul evită lupta și se retrage. Unităţile de avangardă avansează 
repede. Pe la ora 16, subunitățile de cercetare ale Corpului 49 Infanterie de 
munte au ajuns practic la defileul cu lacuri de lângă Grudek Jagellonski... 


28 iunie 1941. 


Dis-de-dimineatá a fost reluată urmărirea unităţilor inamicului in 
retragere... 


4.15. Subunitätile de avangardă ale Diviziei 4 Infanterie de munte au ocupat 
podul de cale ferată de lângă Kamennobrod (localitate la 5 kilometri nord de 
Grudek Jagellonski — M.S.). Podul nu e deteriorat, Divizia 1 Infanterie de 
munte a ajuns la marginea pădurii de la vest de Ianuv... 


11.15. Corpul 49 Infanterie de munte (Diviziile 4 și 1 Infanterie de munte) a 
reușit să pătrundă prin defileuri cu lacuri între marele lac de acumulare de 
lângă Grudek Jagellonski și lanuv. 


14.45. În zona ofensivei Diviziei 4 Infanterie de munte și a Diviziei 1 
Infanterie de munte, precum și a Diviziei 257 Infanterie, inamicul 
contraatacă cu susținerea tancurilor. Contraatacurile au fost respinse fiind 
distruse 23 de tancuri inamice (în raportul comandantului Diviziei 32 
Tancuri din Armata Roșie, aceste evenimente sunt descrise astfel: „În urma 
luptei de pe poziţia Lias Miejski—Fl. Petershof au fost distruse 3 tancuri, 4 
autoturisme, 150 de motociclete, au fost scoase din luptă o baterie, 8 
aruncătoare de mine și circa 400 de oameni din infanteria inamicului. 
Pierderile noastre — 8 tancuri“). 


29 iunie 1941. 


Dis-de-dimineatä si până la amiază se observă deplasarea trupelor noastre 
pe tot frontul, pe alocuri de dimensiuni foarte mari. 


06.30. Unitätile Diviziei 257 Infanterie pätrund prin lantul de lacuri in 
apropiere de Cerliani-Grudek Jagellonski. Inamicul se apárá cu forte mici, 
dar destul de indärjit. A fost trimisá o grupá de cercetasi in directia Luben 
Velki. Podurile din regiunea Cerliana si Grudek Jagellonski au fost aruncate 
in aer de inamic. 


Divizia 4 Infanterie de munte a inaintat din regiune, de pe ambele parti ale 
ráului Msana pe directia Rudno (suburbie vesticá a Lvovului — M.S.). In 
prima jumátate a zilei pe pozitia Rudno inamicul a contraatacat cu 
utilizarea subunitátilor de tancuri, inclusiv de tancuri supergrele (in 
raportul despre operaţiunile de luptă ale Diviziei 32 Tancuri citim: „La ora 
7, Regimentul 63 Tancuri a contraatacat inamicul în regiunea Konopnisa- 
Feeruvka și în interacţiune cu Regimentul 8 Motorizat de pușcași a distrus 
8 tunuri, 11 tunuri antitanc, 5 masini de transport si 100 motociclete“. 
Contraatacurile inamicului au fost sprijinite de aviația germană de 
bombardament din direcţia Lvov. Contraatacurile inamicului au fost 
respinse...) 


30 iunie 1941. 


04.20. Lvovul a fost capturat fără luptă de unităţile Diviziei 1 Infanterie de 
munte...“ (167) 


Ziua de 30 iunie se va păstra mult timp în istoria orașului care se părea 
că văzuse și mai înainte multe lucruri oribile în decursul existenţei sale. 
O miasmá cadaverică sufocantă plutea deasupra Lvovului, iar în 
cartierul închisorilor orașului era în general imposibil să stai fără mască 
de gaze. Au început să-i impuste pe deţinuţi încă în seara de 24 iunie, iar 
timpul în zilele respective era foarte călduros. 


Judecând după raportul din 12 iulie 1941 al șefului Direcţiei 
penitenciare a Comisariatului Poporului al Afacerilor Interne (NKVD) 
al Ucrainei, căpitanul securităţii de stat A.F. Filippov, din închisorile din 
Lvov au fost „evacuaţi conform categoriei 1“ 2 464 de detinuti.******** 
În raportul statului major al Corpului 49 Puscasi de munte german, 
prezentat statului major al Armatei XVII, la ora 12.00 pe 01.07.41 
„evacuarea conform categoriei 1“ era descrisă astfel: 


„După intrarea trupelor germane pe 30.6.41, în Lvov în cele trei închisori 
din oraș au fost descoperite câteva sute de cadavre de bărbaţi si femei, care 
au fost omorâţi în decursul ultimelor zile. Astfel, în subsolurile închisorii 
militare a orașului Lvov doar într-o singură celulă au fost descoperite 
aproximativ 120 de cadavre de bărbaţi și femei stivuite unul peste altul... 
După cum a arătat examinarea cadavrelor, omorul a fost precedat de 
torturi și de chinuri crunte. Pe toate părţile corpurilor cadavrelor sunt răni 
grave provocate de lovituri și impunsáturi... “ 


Departamentul doctorului Goebbels a valorificat situaţia plenar: au fost 
aduși corespondenţi cu aparate de fotografiat și camere de filmat, apoi 
au editat şi o carte de scrisori ale soldaţilor germani în care relatau 
despre cele văzute. Vreme de cinci decenii propaganda sovietică a negat 
cu înverșunare masacrarea deţinuţilor, dar, întrucât prea multi oameni 
văzuseră munţii de cadavre mutilate, a fost inventată o tratare a 
evenimentelor „corectă“, fixată în marea lucrare în șase volume Istoria 
Marelui Război pentru apărarea Patriei: 


„Pentru efectuarea actelor de terorism comandamentul fascist a utilizat 
batalionul special cu nume de cod „Nachtigall“... Batalionul „Nachtigall“ 
a fost înfiinţat de Secţia 2 a spionajului Wehrmachtului în iarna anilor 
1940/41 și alcătuit din elemente antisovietice, pregătite special pentru 
activităţi diversioniste şi teroriste.********  Bandele teroriste ale 
Batalionului „Nachtigall“ dădeau buzna în casele oamenilor pașnici, îi 
scoteau din apartamente, îi duceau în curtea închisorii (subl. mea — M.S.) 
și acolo erau nimiciti cu ferocitate. Trei mii de avocaţi, medici, ingineri si 
alți reprezentanţi ai intelectualitätii au căzut victime ale terorii în noaptea 
spre 2 iulie...“ (275) 


În aceeași zi de 30 iunie 1941, un grup de conducători ai aripii lui 
Bandera a Organizaţiei Naționaliștilor Ucraineni a sosit la Lvov sub 
bubuitul canonadei, a proclamat înfiinţarea statului ucrainean suveran 
şi a constituit un „guvern“ format din ei înșiși. În pofida tuturor 
asigurărilor de fidelitate, a pancartelor și a foilor volante cu lozinca 
„Heil Hitler! Cuasa LirnepoBi“ (Slava lui Hitler — n.tr.), lipite de 
partizanii lui Bandera prin tot orașul, germanii au fost extrem de 
indignati de înfiinţarea, fără coordonare cu Berlinul, a unui „guvern“ 
pe un teritoriu ocupat cu preţul sângelui soldaţilor germani. Pe 9 iulie, 


„seful guvernului“, Stetko, a fost arestat si transportat la Berlin, unde a 
fost adus sub escortä de la Cracovia si Bandera insusi. Pe 15 iulie au fost 
eliberati vii si nevatamati, dar „scänteia“ din 30 iunie de la Lvov a 
aprins flacăra unui război civil care a ars cu vâlvătăi in Galiţia până la 
sfârşitul anilor 1940. 


Pe hărțile moderne ale Ucrainei aceste localităţi se numesc Gorodok si 
Veliki Liuben; Zolkiew - Jovkva, Janow - Ivano-Frankovo, 
Kristinopol — Cervonograd. Dupá incheierea celui de-al Doilea Rázboi 
Mondial, Peremisl a revenit in Polonia si se numeşte acum Przemysl. 


Gheorghi Nikolaevici Mikusev. Näscut in anul 1898, provenit din 
populatia komi, participant la räzboiul civil. In perioada interbelicä a 
fost comandant de regiment in celebra Divizie 25 „Ceapaev“, 
comandant de brigadă, din iunie 1940 general-maior. A căzut în luptă in 
preajma orașului Kozelet (regiunea Cernigov) pe 9 septembrie 1941, 
fiind personal în fruntea contraatacului efectuat de ostașii diviziei sale. 


Paza şi eventuala aruncare în aer a podurilor se aflau în mâinile 
trupelor Comisariatului Poporului al Afacerilor Interne, de aceea 
cucerirea celor mai importante poduri nu le poate fi reprosata 
comandamentelor unităților armatei. 


Este greu de spus cu certitudine ce evenimente reale se ascund în spatele 
acestui comunicat straniu. Nici o unitate de tancuri a Armatei Roșii nu 
se afla în regiunea Rava-Ruska. Dar în dotarea Diviziei 41 Puscasi în 
locul celor 17 tanchete amfibii ce se cuveneau conform organigramei 
erau tancuri uşoare obișnuite (cel mai probabil 1-26). Germanilor putea 
să li se pară tanc si remorcherul blindat cu șenile „Komsomolet“, dotat 
cu o mitralieră în dispozitivul în formă de glob de pe placa frontală a 
corpului. În Districtul Militar Special Kiev erau multe remorchere 
»Komsomolet“, în unele divizii de pușcași 50 sau mai multe. 


Actualmente Mejirecie, localitate la șase kilometri sud de Kristinopol, la 
vărsarea râului Rata în râul Bug. 


In documentele Wehrmachtuui sunt mentionate lupta cräncenä si 
contraatacurile inamicului din seara de 22 iunie in regiunea localitätilor 
Lazi si Laski (la 5-7 kilometri est de frontieră, lângă râul Sklo). Unii 
istorici ruși arată că în preajma războiului în regiunea respectivă a fost 
transferat regimentul de motociclişti al corpului mecanizat; retragerea 
rapidă a celor care se apărau deja până la ora 8 dimineaţa a zilei de 23 
iunie confirmă într-o oarecare măsură această versiune. 


Dotarea Diviziei 81 Motorizate cu tehnică de tracţiune era absolut iesita 
din comun: 133 de remorchere, inclusiv 20 de „Vorosilovet“ foarte 
puternice (nu e clar ce puteau să tracteze ele în componenţa unei divizii 
motorizate) si 29 de „Komsomolet“. 


O ilustrare extrem de sugestivă a ce este regimentul de artilerie al 
diviziei când este utilizat cu pricepere. Conducerea generală a fost 
întreruptă. Lipsea legătura cu unităţile. Subunitätile care au razbätut 
până în regiunea lavorov au fost întâmpinate de tirul inamicului 
(unităţile venite dinspre sud ale Diviziei 257 Infanterie). O parte a 
subunitätilor de luptă ale Diviziei 97 Puscasi continua să se retragă în 
direcția lavorov. Ele au fost urmate de subunitățile Regimentului 323 
Motorizat de pușcași și ale Regimentului 125 Artilerie, care au părăsit 
bunurile materiale. Comandamentul a luat măsuri de reținere a 
unităţilor ce se retrăgeau, dar au putut fi impuse cu dificultate (adică 
soldaţii germani au început să-şi părăsească în panică poziţiile). 


Tancul era dotat cu un tun cu ţeavă scurtă de calibru 76 mm (echivalent 
cu tunul de regiment de calibru trei țoli) în turela principală si cu două 
mitraliere în turelele laterale. Tunul trebuia să distrugă punctele de foc 
ale inamicului ce se apăra; mitralierele capabile să tragă în unghi de 90 
de grade în raport cu axa mișcării tancului purtau denumirea cam 
sinistră de „curätätoare de tranșee“ și erau destinate lichidării forţei vii 
ascunse în tranșee; pe baza experienţei războiului cu Finlanda, o parte 
considerabilă a tancurilor 1-28 au fost echipate cu un „plasture“ pe 
blindajul frontal, iar ca grad de protecţie 1-28 era cât se poate de 
comparabil cu tancul „greu“ german Pz-IV. 


Aşa e scris în textul raportului, dar este aproape cu siguranţă o greşeală 
de tipar si trebuia să fie scris „la vest de Iazuv Starii“, deoarece la est de 


lazuv era o pädure deasa si inamicul nu s-a aflat acolo in ziua 
respectivă. 


Aceste cifre sunt reproduse în raportul din august al comandantului 
diviziei, dar conform inventarelor antebelice în Divizia 32 Tancuri la 5 
iunie figurau 98 de tancuri T-26 în stare bună de funcţionare. 


Remorcherul greu cu șenile „Vorosilovet“, echipat cu un motor Diesel de 
tanc de 400 de cai-putere, era destinat pentru două sarcini principale: 
tractarea sistemelor de artilerie de putere mare și specială (obuziere de 
calibru 203 mm și mai mare) şi evacuarea (tractarea) tancurilor grele. 


Ce-i drept, trebuie precizat că înainte de aceasta efectivul regimentului 
a fost pus să alerge din plin: pe 22 iunie a fost efectuat un marş de 30 de 
kilometri de la Lvov la Zolkiew, apoi unul de la Zolkiew spre Krehov si 
abia după aceasta revenirea la Lvov. 


Conform estimărilor istoricilor numărul celor omorâţi a fost mult mai 
mare (până la 3 500 de oameni), deoarece o parte a deţinuţilor arestați 
în primele zile de război nu a fost prinsă documentar de autoritățile 
sovietice. 


Batalionul „Nachtigall“ („Privighetoarea“) era o unitate de luptă a 
naționaliștilor ucraineni, înfiinţat sub egida Abwehr; îi era subordonat 
Organizaţiei Nationalistilor Ucraineni a lui Bandera. Funcţia de „ofiţer 
de legătură“ al Wehrmachtului pe lângă statul major al batalionului era 
exercitată de T. Oberlander, care în Germania de Vest postbelică a 
devenit ministru pentru problemele persoanelor strămutate. Cum 
activitatea acestui minister (şi chiar simplul fapt al existenţei lui) irita la 
culme conducerea sovietică, s-a decis să se declanșeze o campanie de 
discreditare a lui Oberlander. Cu această ocazie în paginile edițiilor 
propagandistice sovietice a fost lansată teoria potrivit căreia Batalionul 
„Nachtigall“ era responsabil pentru masacrele din Lvov, comise în 
realitate de trupele NKVD. 


Capitolul 2.3 


Dubno 


In planurile comandamentului Wehrmachtului directia Lvov era doar o 
zona a unei lovituri auxiliare. Evenimentele principale urmau sá se 
desfășoare pe frontul Armatei VI, care trebuia să spargă fortificatiile de 
la frontieră de lângă râul Bug si să introducă prin breșă două corpuri 
ale Grupului 1 Tancuri. In „Indicatiile cu privire la înaintare“, aprobate 
pe 2 mai 1941 de comandamentul Armatei VI, sarcina unuia dintre 
aceste corpuri era formulată astfel: 


„Corpul 48 Tancuri cucerește vadurile de trecere peste râul Bug de ambele 
parti ale orașului Sokal, sparge poziţiile de la frontieră ale inamicului si 
deschide calea pentru formațiunile sale motorizate prin Tartakow, Stojanow, 
Radziechow pentru deplasarea prin Lesniov spre Dubno... Este importantă 
cucerirea rapidă, prin surprindere, a trecerilor peste râul Stîr, lângă Surovite 
și Beresteciko. 


Divizia 11 Tancuri trebuie ţinută cât mai aproape de Sokal. Pentru ca, 
după ce diviziile de infanterie vor captura malul estic al Bugului, ea să 
poată fi, în caz de necesitate, avansată pentru spargerea poziţiilor 
eșalonate în adâncime ale inamicului. După pătrundere, forţele motorizate 
ale corpului pot fi îndreptate spre Radziechow de asemenea și prin 
Kristinopol.“ (187) 


Patrunderea spre Beresteciko 


Sarcina, mai ales in prima etapa a realizarii ei, nu era simpla: urma sa 
fie fortat raul Bug, sa fie strapunse fortificatiile regiunii Strumilov, 
fortat raul Stir si abia dupa toate acestea era posibil accesul la soseaua 
Brodi-Dubno. 

Fig. 14, Fäsia ofensivei Corpului 48 Tancuri al Wehrmachtului 


Terenul de la Bug până la Stir este o luncă umedă, o pădure pe alocuri 
mlăștinoasă, cu o mulțime de räulete mărunte, iar drumurile asfaltate 
erau puţine sau nu existau deloc. „Şoseaua“ principală de la Sokal spre 
Radziechow-Beresteciko este descrisă în Registrul operaţiunilor de 
luptă al serviciului de intendenta al Grupului 1 Tancuri al 
Wehrmachtului (însemnare de pe 24 iunie) astfel: „Cu toate că șeful 
Secţiei intendenta se deplasează cu motocicleta cu atas si nu are nicăieri 
de așteptat, el parcurge 30 de kilometri în 4 ore. Diferenţa dintre șosea 
şi drumul de ţară constă doar în faptul că șoseaua e mai lată...“ (230) 


Pentru germani, condiția obţinerii succesului în această situaţie devenea 
ritmul alert al ofensivei — trebuiau să captureze trecerile peste râul Stir 
(la 60 de kilometri est de frontieră) înainte ca inamicul luat prin 
surprindere, unităţile Armatei Roșii, să reușească să-şi aducă rezervele 
şi să organizeze o defensivă stabilă. Şi privind la situaţia de pe partea 
cealaltă a frontului, factorul timp devenea esenţial: vor putea oare 
trupele amplasate lângă frontieră, împreună cu garnizoanele regiunilor 
fortificate să-l retina pe inamic cat era necesar pentru înaintarea până 
la poziţia râului Stir a formațiunilor antitanc mobile? 


În virtutea faptului că desfăşurarea trupelor Frontului Sud-Vest n-a fost 
dusă până la capăt, pe 22 iunie lângă frontieră, în zona Sokal- 
Kristinopol, se aflau doar o divizie de pușcași — nr. 24 (a Corpului 27 
Puscasi al Armatei V) si Regimentul 21 Artilerie al corpului. 
Zădărnicirea spargerii frontului cu aceste forte era imposibilă — de 
cealaltă parte a Bugului, comandamentul Wehrmachtului concentrase 
patru (111, 75, 57 si 297) divizii de infanterie. Retinerea inamicului sau 
reducerea ritmului înaintării lui părea teoretic posibilă — ținând seama 
de existenţa obstacolului reprezentat de râu si a cazematelor regiunii 
fortificate. Regiunea fortificată Strumilov nu se deosebea prin nimic 
major de cea de la Rava-Ruska, cazematele erau de aceeași construcţie 
şi cu aceeași dotare, si cam tot atâtea la număr (au început sá 
construiască vreo 180, au construit si au înarmat cu 100 mai puţine) — 
dar acolo nu s-a găsit un general Mikusev. Rezultatul se vede limpede în 
însemnările Registrului operaţiunilor de luptă ale Corpului 48 Tancuri 
al Wehrmachtului: 


„03.15. Inamicul este luat totalmente prin surprindere si la început aproape 
că nu opune rezistență. Podul extrem de important din regiunea Socal e în 
mâinile noastre, în stare nedeterioratä. Fortarea Bugului se desfășoară fără 
incidente... 


05.00. Incă nu se observă rezistenţa organizată a inamicului... 


09.45. Ofensiva diviziilor de infanterie se desfășoară reușit. Unităţile 
Diviziei 57 Infanterie luptă pentru Cota 234 de la nord de Perespa... Divizia 
75 Infanterie se deplasează pe direcţia Tartakow (localitate la 12 și 8 
kilometri est de frontieră). În această regiune inamicul se retrage la est. 
Podurile militare în zona Diviziilor 57 si 75 Infanterie au fost deja 
construite. Podul de lângă Kristinopol a fost de asemenea capturat 
nedeteriorat... 


13.30. Până în prezent continuă rezistența cazematelor în regiunea coloniei 
Rawszczyn; aceste puncte de foc tin sub tir unele sectoare de drum destinate 
deplasării tancurilor. Cazematele sunt construite conform ultimului cuvânt al 
științei inginerești. 


15.00. Diviziile de infanterie au ajuns la prima poziţie a ofensivei (drumul 
Tartakow-Perespa)... 


20.00. Subunitätile de cercetare ale Diviziei 57 Infanterie reușesc să 
înainteze pe direcţia Torki (localitate la 20 de kilometri est de Sokal — M.S.) 


Evaluarea generală a situaţiei: 


Prima zi de lupte a adus un succes deplin. Fortificațiile puternice ale 
inamicului de lângă râul Bug au fost sparte ca rezultat al unui atac 
curajos al trupelor noastre, care au reușit să pătrundă în poziţiile 
inamicului la o adâncime de până la 20 de kilometri...“ (188) 


În situaţia creată încă rămâneau unele posibilități de a retrage la est 
unităţile Diviziei 124 Puscasi, care își păstraseră capacitatea de luptă, si 
de a trece la defensivă mobilă — cu atât mai mult cu cât terenul 
împădurit si mlăștinos cu o mulțime de obstacole fluviale favoriza 
defensiva. Însă în dimineaţa de 23 iunie comandantul Armatei V, în 
Ordinul de luptă nr. 3 i-a cerut Corpului 27 Pușcași „să treacă la 


ofensiva ferma pe tot frontul“. (189) Ce-i drept, Vladimirski, la 
începutul războiului adjunct al șefului Secţiei operative a statului major 
al Armatei V, afirmă în studiul său că „generalul-maior Potapov nu-și 
făcea iluzii în privinţa operaţiunilor ce urmau“, dând ordinul cu privire 
la ofensivă pentru a executa indicaţiile comandamentului frontului. (43) 
Oricum a fost, tentativa de a ataca cu forţe dezorganizate inamicul 
superior numeric s-a terminat cu împingerea, spre sfârșitul zilei, 
a Diviziei 124 pe poziţia Pecihvosti-Drujkopol (localităţi la 20 de 
kilometri est de linia Tartakow-Perespa), iar apoi cu încercuirea si 
zdrobirea ei în regiunea Miliatin.******** 


În documentele inamicului operaţiunile de luptă ale unităţilor de 
infanterie din ziua de 23 iunie sunt reflectate astfel: 


„Situaţia diviziilor de infanterie: 


Divizia 57 Infanterie a depășit rezistența neînsemnată a inamicului, a 
ajuns la poziţia Perespa, Spasov (localitate la 5 kilometri est de Perespa — 
M.S.) şi continuă ofensiva... Divizia 75 Infanterie de asemenea înaintează 
într-un ritm bun, întâmpinând rezistenţa neînsemnată a inamicului. 


17.00. Divizia 57 Infanterie, în pofida stării proaste a reţelei rutiere, a 
continuat urmărirea neîntreruptă a inamicului, care opunea doar o rezistență 
slabă, și a ajuns pe poziţia Stoianuv— Volita-Drujkopolska. 


La ora 15.30 a fost observată o coloană de unităţi ale inamicului (în 
componenţa lor sunt și subunități de tancuri) ce se deplasa de la Poritk 
(localitate la 20 de kilometri nord-est de Socal — M.S.) pe direcţia vest... 
Conform datelor furnizate de soldaţii inamicului luaţi prizonieri, sarcina 
acestei coloane este de a captura podurile din regiunea Sokal. Împotriva 
acestor unităţi ale inamicului ce ameninţă flancurile noastre si liniile de 
aprovizionare corpul dispune doar de forte limitate...“ (188) 


În timp ce pe flancul stâng (nordic) al Corpului 48 Tancuri infanteria 
germană depasea „rezistenţa neînsemnată a inamicului“, detașamentele 
motorizate de avangardă se deplasau fără oprire spre est, iar 
motociclistii au întrecut considerabil unităţile de tancuri ce se 
împotmoliseră în regiunea mlăștinoasă de la nord-est de Radziechow. 


Primul, la ora 17.00, judecând după însemnarea din Registrul 
operaţiunilor de luptă al corpului, care a repurtat un succes a fost 
batalionul de motociclişti al Diviziei 11 Tancuri, care „în cursul unui 
atac temerar“ a capturat podurile nedeteriorate de pe râul Stir în 
regiunea Merva (localitate la 5 kilometri sud-vest de Beresteciko) și 
Beresteciko. În jurul orei 18.30, Regimentul 11 Infanterie motorizată a 
ajuns la raul Stir, lângă Szurovice, unde a fost nevoit sá se oprească in 
fata unui pod aruncat în aer. La ora 9 seara, pe 23 iunie, batalionul de 
cercetare al Diviziei 57 Infanterie a forţat râul Stir, în regiunea Pliasev 
(la 6 kilometri în josul râului de la Beresteciko, la 65 de kilometri est de 
frontieră). 


Însemnarea de bilanţ din Registrul operaţiunilor de luptă al Corpului 
48 Tancuri pentru ziua de 23 iunie: 


„În această zi diviziile corpului au demonstrat performanţe remarcabile. 
Astăzi trupele au aflat cu adevărat ce înseamnă drumurile impracticabile 
din Rusia. Diviziile ce se deplasează în formaţiune pedestră sunt nevoite să 
pășească prin nori de praf, pe căldură mare, pe drumurile de ţară alături 
de șoseaua pe care merg tancurile. Dar și șoseaua are in cea mai mare 
parte îmbrăcăminte de pământ și în general se află într-o stare 
lamentabilă... “ 


Comandamentul Corpului 48 Tancuri considera că succesele lui ar fi 
fost și mai mari dacă nu l-ar fi împiedicat conducerea superioară 
(Statele majore ale Grupului 1 Tancuri şi al Armatei VI). Însemnările 
din Registrul operaţiunilor de luptă al corpului, din zilele de 22 și 23 
iunie, abundă în descrieri ale discuţiilor în contradictoriu cu șefii în 
chestiunea introducerii în luptă a diviziilor de tancuri. În timp ce 
comandamentul corpului deja la ora 6.30, pe 22 iunie, a propus să fie 
introdusă imediat în luptă Divizia 11 Tancuri, comandamentul superior 
a manifestat prudenţă (după cum au arătat evenimentele ulterioare — 
exagerată) si a interzis utilizarea formațiunilor de tancuri înainte ca 
infanteria să-și consolideze poziţiile pe malul răsăritean al Bugului. În 
consecinţă, Divizia 11 Tancuri a început înaintarea pe poduri lângă 
Sokal abia la ora 15.00 pe 22 iunie și seara târziu subunitățile ei de 
avangardă au ajuns la Stoianuv, Radziechow. În întregime, divizia a 
trecut Bugul abia la ora 5.00 dimineaţa, pe 24 iunie. Cât priveşte cea de- 


a doua divizie de tancuri a corpului (Divizia 16 Tancuri), aceasta a 
primit ordinul de a incepe trecerea Bugului la ora 14.00 pe 24 iunie. 


Obstacolul principal legat de actiunile inamicului au devenit pentru germani 
cáteva noduri ale apárárii regiunii fortificate Strumilov in regiunea 
Kristinopol si Sokal. Fiind înconjurate din toate părțile, garnizoanele acestor 
cazemate au luptat patru zile. Însemnarea de pe 25 iunie din Registrul 
operaţiunilor de luptă al Corpului 48 Tancuri: „Aproape 20 de cazemate 
opun rezistență, inamicul se apără extraordinar de indärjit și luptă până la 
ultimul cartuș. Batalionul 51 Geniu și de asalt (o subunitate specială de 
distrugere a cazematelor — M.S.) se tot ocupă de scoaterea din luptă a unor 
puncte de foc“. Desigur, un sistem defensiv dezorganizat, chiar cu 
împotrivirea curajoasă a unei parti a sa, nu poate fi un obstacol în adevăratul 
sens al cuvântului, însă și rezistenţa eroică opusă în unele puncte separate ale 
frontului a împiedicat mult deplasarea inamicului. Tocmai de aceea, 
germanii raportau la 24 iunie, ora 9.30, că Divizia 16 Tancuri „nu poate 
deocamdată să se deplaseze pe șoseaua Kristinopol-Radziechow, deoarece 
cazematele inamice în această regiune n-au fost scoase din luptă... Ocolirea 
cazematelor, folosind drumurile de pădure de la nord de șosea, este absolut 
imposibilă, dat fiind faptul că ele sunt impracticabile pentru deplasarea 
mijloacelor de transport motorizate“. (188) 


Si principiile generale ale artei operative de la timpul respectiv, si planul 
cât se poate de concret de acoperire a Districtului Militar Special Kiev 
preconizau că pătrunderea formațiunilor motorizate mari ale 
inamicului va fi respinsă de introducerea în luptă a rezervelor mobile: 
brigăzi de artilerie antitanc și corpuri mecanizate. 


Fata de „formațiunile motorizate mari ale inamicului“, care erau 
desenate pe hărțile de aplicaţii ale comandamentelor și statelor majore 
înainte de război, care prevedeau câteva mii de tancuri pe direcţia unei 
singure operaţiuni, Divizia 11 Tancuri a Wehrmachtului arăta destul de 
palid. În componenţa ei erau doar 143 de tancuri, dintre care doar 67 
medii, cu blindaj antiproiectil partial (20 Pz-IV si 47 Pz-III modernizate 
cu tun de calibru 50 mm). Chiar și fără a ne aminti de normativele 
antebelice și mai fantastice de utilizare a brigăzilor de artilerie antitanc, 
e cazul să presupunem că o brigadă antitanc (120 de tunuri de calibru 


76 mm si mai mari) trebuia dacă nu sá distrugă definitiv, să „reducă la 
jumătate“ Divizia 11 Tancuri. 


Nici o brigadă antitanc sovietică nu a împiedicat înaintarea Diviziei 11 
Tancuri germane, apoi cea a întregului Corp 48 Mecanizat, spre 
Beresteciko, Dubno. lar asta n-a nedumerit pe nici unul dintre 
comandanții sovietici — la comandamentul Frontului Sud-Vest, in 
documentele cunoscute din iunie 1941 neexistând nici cea mai mică 
referire la această chestiune - și nici sutele de istorici militari sovietici. 


În Districtul Militar Special Kiev, în conformitate cu directivele din 
aprilie al Comisariatului Apărării, erau înfiinţate cinci brigăzi de 
artilerie antitanc. (191) Două dintre ele (nr. 3 şi 4) erau formate în 
regiunea Gaisin si respectiv Vinnita, adică lângă baza sudică a 
„intrândului de la Lvov“; antrenarea lor în operaţiunile de luptă de 
lângă Beresteciko, Dubno te-ai mira să fi fost posibilă — nu atât din 
cauza distanţei și a dificultăţilor marșului, cât în virtutea preocupării 
comandamentului frontului fata de pericolul prezentat de o grupare 
mitică de forţe de tancuri ale inamicului din România. Pe flancul drept 
(nordic) al Frontului Sud-Vest puteau fi introduse în luptă teoretic trei 
brigăzi: nr. 1, 2 şi 5. Planul de acoperire a Districtului Militar Special 
Kiev preconiza o „rocadă“ destul de complicată: 


Brigada 5 Artilerie antitanc din regiunea Belokorovici (la 60 de 
kilometri nord-est de Novograd-Volinski) se deplasează în mars forţat 
spre vest, spre târgușorul Torcin de lângă șoseaua Vladimir-Volinski- 
Lutk. 


Brigada 1 Artilerie antitanc din regiunea Rovno-Lutk pleacá la sud, 
spre târguşorul Sokoluvka (la nord de șoseaua Busk—Brodi.) 


Brigada 2 Artilerie antitanc din regiunea Ternopol-Skalat înaintează 
spre vest la Vinniki (suburbie de sud-est a Lvovului). 


În realitate însă, Brigada 5 Artilerie antitanc la începutul războiului nu 
avea dotarea completată cu tehnică și armament; în plus, în timpul 
prevăzut n-ar fi reușit să parcurgă 250 de kilometri până în regiunea de 
concentrare planificată. Din aceste considerente, comandantul Armatei 


V a interzis cu de la sine putere „rocada“ brigázii de artilerie antitanc la 
sud. Brigada a rámas ín regiunea ín care fusese amplasatá pána la 
rázboi si a intrat in luptá pe soseaua Vladimir-Volinski-Lutk (despre 
aceste evenimente va fi vorba in capitolul urmätor). Rämäneau, totusi, 
Brigada 2 Artilerie antitanc si automagistrala Tarnopol-Kremenet- 
Dubno, pe care brigada putea sá ajungá sau direct la Dubno, sau via 
Kremenet-Kozin, la Beresteciko. O altá varianta posibila de inaintare — 
pe sosea de la Tarnopol spre Zolocev, Brodi, Lesnev. Si íntr-un caz, si in 
celälalt distanta nu e mai mare de 150 de kilometri, tractoarele cu mers 
lent cu viteza de opt kilometri pe orá o puteau parcurge täräs-grapis in 
decursul unei zile, iar, dacă ţinem cont de ordinea si spiritul 
organizatoric ce domneau în Armata Roșie, în decurs de două zile. 


Înainte de război brigăzile de artilerie antitanc nu reușiseră să capete 
mijloacele de tractare mecanică cuvenite și din această cauză n-au putut 
să lupte. Din păcate, nimeni n-a încercat să răspundă la întrebarea de ce 
n-au reușit? Ce le-a împiedicat să le capete? Pentru completarea 
conform organigramei a cinci brigăzi de artilerie antitanc erau necesare 
825 de tractoare. Un alt beneficiar prioritar erau corpurile mecanizate; 
în Districtul Militar Special Kiev ele erau opt la număr (inclusiv Corpul 
24 Mecanizat în curs de constituire în care nu prea era nimic de tractat) 
şi pentru completarea lor erau necesare în total 2 816 tractoare. În 
trupele districtului figurau — încă înainte de mobilizarea deschisă - 
6 865 de tractoare. Unde e aici problema insolubilă? 


E cazul să amintim, de asemenea, că remorcherul de artilerie nu este un 
aparat tehnic unic, nu e un avion, nu e un tanc si nu e un aparat de 
radiotelegrafie; ca remorcher pentru tunurile de calibru mediu puteau 
fi utilizate (şi au fost utilizate pretutindeni în decursul întregului război) 
tractoare agricole obișnuite, care erau mii și mii pe ogoarele colhoznice. 
În fine, pentru tractarea celor patru divizioane ale brigăzii de artilerie 
care erau dotate cu tunuri de calibru 76 mm putea fi utilizat orice 
camion (greutatea tunului era de o tonă și jumătate — ca a unui 
autoturism fără pasageri). 


Conform situaţiei de pe 18 iunie la Skalat, în regiunea de amplasare a 
Brigăzii 2 Artilerie antitanc sovietice, din resursele Centrului au fost 
debarcate 25 de tractoare grele ST-2 şi STZ-5 cu motor Diesel, 250 de 


camioane ZIS-5 cu o capacitatea de trei tone si 200 de camioane GAZ- 
AA cu capacitatea de o toná si jumátate. (192) Astfel, chestiunea 
tractării a 72 de tunuri, deşi nu e cert că erau toate disponibile, de 
calibrele 85 mm și 107 mm, cu numărul disponibil de remorchere, fusese 
solutionatá în întregime. Tunurile de calibrul „de trei țoli“, rămase fără 
remorcher cu șenile, puteau fi transportate, ba chiar şi cu o viteză cu 
mult mai mare, cu automobile. Din păcate, nu s-a făcut nimic din toate 
acestea. 


Corpul 15 Mecanizat 


„Înfrângerea definitivă a unităţilor mecanizate ale inamicului“, 
în conformitate cu planurile antebelice, trebuia să le fie provocată de 
corpurile mecanizate. Mai aproape decât celelalte de zona de 
pătrundere a Corpului 48 Tancuri al Wehrmachtului se aflau Corpul 4 
Mecanizat (subordonat operativ comandamentului Armatei VI) si 
Corpul 15 Mecanizat (din rezerva comandamentului frontului). 
Tentativa de a acţiona „conform regulamentului“ a fost făcută în prima 
jumătate a zilei de 22 iunie prin dispoziţie de luptă (nenumerotată). 
Frontul Sud-Vest i-a ordonat comandantului Armatei VI ca folosind 
unităţile Corpului 4 Mecanizat din regiunea Zolkiew „să aplice o 
contralovitură puternică și să distrugă inamicul în comun cu 
detașamentul Corpului 15 Mecanizat, detaşat pentru lichidarea trupelor 
aeropurtate ale inamicului din Radziechow“. (193) Dar comandantul 
Armatei VI, generalul-locotenent Muzicenko, nu era dintre oamenii 
care se despart cu uşurinţă de ceea ce le aparținea. Drept rezultat, 
pentru a acţiona în „zona defensivei străine“ n-au fost trimise corpul 
mecanizat și nici una dintre diviziile lui, ci două batalioane de tancuri 
ale Diviziei 32 Tancuri si un batalion de pușcași al Diviziei 81 
Motorizate. 


Remarcam un detaliu caracteristic al relațiilor dintre generalii lui 
Stalin. În Comunicatul operativ nr. 01 al statului major al Armatei VI se 
spune: „La ora 16 si 30 de minute din componenţa Diviziei 32 Tancuri 
au fost detașate două batalioane de tancuri și un batalion de infanterie 
motorizată din Divizia 81 Motorizată pentru a contraataca pe direcţia 


Radziechow“. (194) In raportul comandantului Diviziei 32 Tancuri este 
indicată cu totul altă oră: „La ora 23.00 Batalionul 3 al regimentului de 
tancuri, în baza ordinului comandantului Corpului 4 Mecanizat, a 
înaintat în regiunea tärgusorului Holoiuv, cu sarcina de a zdrobi 
inamicul în regiunea Radziechow“. (181) Au lovit în inamic, cu 
intensitatea și cu rezultatul despre care se va vorbi ulterior, în decursul 
zilei de 23 iunie, iar pe 24 iunie au primit ordin să revină în diviziile lor. 
Astfel, rolul de protagonist al bătăliei de lângă Radziechow-Beresteciko 
urma să-i revină doar Corpului 15 Mecanizat. 


Corpul 15 Mecanizat făcea parte cu certitudine din grupul celor mai 
puternice formaţiuni ale Armatei Roșii, alături de Corpul 4 Mecanizat, 
Corpul 8 Mecanizat și Corpul 15 Mecanizat, ale Frontului Sud-Vest. 
Forţa de soc principală a corpului era „vechea“ Divizie 10 Tancuri, 
comandată de generalul-maior Ogurtov. Conform situaţiei de pe 1 iunie 
1941, în divizie figurau ca fiind în stare bună: 63 de tancuri KV (dintre 
care 57 de „categoria 1“, adică noi de tot), 38 de tancuri 1-34 (toate de 
categoria 1), 40 de tancuri cu trei turele 1-28, 168 de tancuri uşoare BT- 
7, 25 de tancuri T-26 (inclusiv opt cu aruncătoare de flăcări), în total 334 
de tancuri. De două ori și ceva mai multe decât în Divizia 11 Tancuri 
germană, cu superioritatea incomparabilă a caracteristicilor tehnice și 
tactice. Precum si: 56 de automobile blindate dotate cu tun BA-10, 27 de 
BA-20 ușoare, 86 de remorchere (inclusiv 30 de „Vorosilovet“), 908 
camioane şi 43 de autoturisme, 74 de autocisterne, 13 staţii de radio „de 
regiment“ 5-AK pe sasiuri de automobil si patru staţii de radio 
puternice RSB. (195) 


Constituită recent (pe baza Brigăzii 18 Tancuri), Divizia 37 Tancuri de 
sub comanda colonelului Anikuskin a primit cu mult mai puţină tehnică 
noua: 1 tanc KV si 34 de tancuri 1-34. Armamentul principal erau 
tancurile ușoare: 254 BT-7, 23 T-26 (toate de „categoria 2“), în total 312 
tancuri apte de luptă. Automobilele blindate erau puţine de tot: 14 
automobile BA-10 şi 10 automobile BA-20. La fel ca în toate 
formațiunile mecanizate noi, beleaua cea mare era completarea proastă 
cu mijloace de transport auto și cu mijloace de tractare mecanică a 
artileriei — conform situaţiei de pe 1 iunie, în divizie figurau 31 de 
tractoare, 329 de camioane, 154 de autospeciale si 18 autoturisme, 86 de 
autocisterne (iată că la acest indicator divizia nu le era inferioară prea 


multora). Mijloacele de transmisiuni radio erau in mod traditional 
multe: 17 statii radio 5-AK si douá statii 11-AK puternice, dar la 
momentul respectiv perimate tehnic. (196) 


Divizia motorizată a Corpului 15 Mecanizat (Divizia 212 Mecanizată) 
era cu mult mai slabă. Regimentul de tancuri al diviziei se afla la stadiul 
initial de constituire si reușise să primească doar 32 de tancuri BT si 
cinci tancuri T-26. În schimb, batalionul de cercetare al diviziei era 
dotat cu cele mai noi tanchete amfibii T-40, în conformitate totală cu 
organigrama (17 tanchete). În raportul din august al comandamentului 
corpului mecanizat se afirmă că Divizia 212 Motorizată, „fiind asigurată 
aproape complet cu efectivul de ostași roșii, nu avea deloc mașini pentru 
transportul efectivului şi nu putea să asigure nici măcar cu mijloace de 
transport auto pentru a aduce muniții, alimente, carburanți si 
lubrifianti... Regimentul de artilerie avea 8 tunuri de calibru 76 mm, 16 
obuziere de calibru 122 mm și 4 obuziere de calibru 152 mm (până la 
completarea conform organigramei lipseau opt obuziere de calibru 152 
mm — M.S.), iar mijloacele de tractare erau doar pentru un divizion, dar 
şi acesta fără spatele frontului“. 


Aceste afirmaţii sunt greu de crezut, deoarece există „Inventarul 
mijloacelor existente“ din 1 iunie 1941. În conformitate cu acest 
document, în divizie figurau 174 de camioane si 64 de autospeciale, 53 
de remorchere (20 STZ-5, 27 „Komsomolet“ și șase remorchere grele 
„Komintern“). (206) În orice caz, e puţin probabil ca lipsa tuturor 
mijloacelor de transport auto ce i se cuveneau unei divizii motorizate să 
fi influenţat substanţial operaţiunile de luptă. 


Pana pe 22 iunie, dotarea formațiunilor Corpului 15 Mecanizat s-a 
îmbunătățit vizibil fata de raportul de pe 1 iunie. Numărul total al 
automobilelor blindate a crescut până la 177, cel al autospecialelor a 
ajuns la 549, în dreptul rubricii „mașini de transport“ stă numărul 
1 919. La capitolul efectiv (33 935 de oameni, adică 94 la sută din 
efectivul prevăzut de organigramă) Corpul 15 Mecanizat a ajuns în 
general pe primul loc între toate corpurile mecanizate ale Frontului 
Sud-Vest. (197) 


La fel ca in cazul majoritätii celorlaltor formatiuni ale Frontului Sud- 
Vest, aproape cá nu s-au pästrat documente initiale (ordine, comunicate 
operative, rapoarte de luptă) ale Corpului 15 Mecanizat. Există însă trei 
rapoarte enorme, pe zeci de pagini, despre operaţiunile de luptă ale 
corpului și ale fiecăreia dintre diviziile lui de tancuri, alcătuite în august 
1941. (198, 199, 200) Alcătuite dincolo de Nipru, la sute de kilometri de 
locul evenimentelor, după zdrobirea de facto și în ajunul desființării 
formațiunilor. Aceste trei rapoarte au fost incluse în componența 
celebrei colecţii „Culegere de documente de luptă ale Marelui Război 
pentru Apărarea Patriei“, desecretizate formal abia în anul 1964, 
publicate pentru publicul larg la începutul anilor 1990. Ele sunt de 
notorietate antologică pentru specialiști, au fost citate în repetate 
rânduri în cărţi, sunt accesibile pe internet. 


Prima chestiune în ordinea expunerii este legată de situaţia în spaţiu a 
unităţilor corpului la începutul războiului. După cum am menţionat în 
capitolul precedent, în zilele de 18-20 iunie în formațiunile (cel putin în 
unele dintre ele) Armatei VI și ale Corpului 4 Mecanizat a început 
procesul de concentrare și de deplasare a trupelor în regiunile de 
pornire stabilite de planul de acoperire. Însă în Corpul 15 Mecanizat 
subordonat direct comandamentului districtului (frontului) nu s-a 
produs — nu se știe de ce — nimic din toate acestea. Ca rezultat, in 
dimineaţa de 22 iunie diviziile de tancuri ale corpului se aflau în locurile 
lor de amplasare permanentă: Divizia 10 Tancuri în Zolocev, Divizia 37 
Tancuri în Kremenet, la 75 de kilometri (pe linie dreaptă, nu pe 
drumuri) una de alta. În același timp, regimentul de artilerie si 
divizionul de artilerie antiaeriană ale Diviziei 10 Tancuri se aflau pe 
poligonul din apropierea lanuvului (la 100 de kilometri de locul de 
amplasare a forţelor de bază ale diviziei), iar regimentul motorizat de 
pușcași al Diviziei 37 Tancuri se afla în Berejani (la 100 de kilometri vest 
de Kremenet). Batalioanele de construcţie de pontoane si poduri ale 
diviziilor de tancuri se aflau la concentrări de instrucţie lângă râul 
Nistru la sud de Lvov. 


Alarma de luptă a fost anunţată după începutul de facto al războiului 
(la ora 4.45 conform raportului corpului mecanizat sau la 5.45 conform 
raportului Diviziei 10 Tancuri). Comandanții au deschis „pachetul roșu“ 
cu ordinul scris cu anticipație al Consiliului de Război al Districtului 


Militar Special Kiev din 31 mai 1941. Ordinul dat Diviziei 37 Tancuri a 
fost descoperit in fondul de arhiva al directiei trupelor de autoblindate 
si tancuri a Frontului Sud-Vest. Desi documentul e ornat cu parafa 
„Deosebit de important. Strict secret“, el nu contine nimic senzational — 
sarcini cát se poate de ordinare, corespunzätoare planului general de 
acoperire a districtului: 


„1. Pentru acoperirea mobilizării, concentrării si desfăşurării trupelor 
Districtului Militar Special Kiev unităţilor de lângă frontieră li s-a dat 
sarcina — prin apărarea îndârjită a fortificațiilor pe linia Frontierei de Stat 
să nu permită invazia inamicului pe teritoriul districtului. 


2. Corpul 15 Mecanizat împreună cu Brigada 1 Artilerie antitanc (din 
rezerva Districtului Militar Special Kiev) se concentrează până la ora 
24.00 M-1 în regiunea Sokoluvka-Zolocev-Brodi. 


3. Divizia 37 Tancuri, pregătită după semnalul de alarmă de luptă, să 
înainteze peste 3 ore după darea alarmei din punctele de amplasare 
[permanentă] si să se concentreze până la ora 15.00 M-1 în regiunea... 
(urmează o listă de târgușoare minuscule la 5-10 kilometri sud-vest de 
Brodi)“. (201) 


Spre seara de 22 iunie coloanele de avangardă ale diviziilor de tancuri 
ale corpului au ajuns la linia şoselei în zona Olesko-Brodi, unităţile 
Diviziei 10 Tancuri au parcurs cate 20-30 de kilometri, iar unităţile 
Diviziei 37 Tancuri — peste 50-60 de kilometri. Divizia 212 Motorizata, 
dacă e să dăm crezare raportului comandamentului corpului mecanizat, 
s-a deplasat din Brodi și a ocupat poziţiile în defensivă pe malul drept 
(răsăritean) al râului Stir de la Borduleaki până la cursul superior. 


Numărul mic al avioanelor germane în zona Frontului Sud-Vest a 
permis ca acest marș să fie efectuat cu pierderi minime (în Divizia 37 
Tancuri au fost uciși doi oameni) în urma loviturilor aeriene — si asta în 
situaţia în care divizionul de tunuri antiaeriene al Diviziei 10 Tancuri 
rămăsese la lanuv, iar divizionul de tunuri antiaeriene al Diviziei 37 
Tancuri avea o singură baterie (patru tunuri de calibru 37 mm). 
Pierderile principale au fost determinate de dispersarea iniţială a 
unităţilor corpului: Divizia 10 Tancuri s-a deplasat fără regimentul de 


artilerie, Divizia 37 Tancuri — fără regimentul motorizat de pușcași, iar 
regimentul de artilerie al diviziei a lăsat cea mai mare parte a tunurilor 
(21 de obuziere de calibru 122 mm) în locul de cantonament din cauza 
lipsei tractoarelor.******** 


Dată fiind starea terenului și existenţa drumurilor, Corpul 15 Mecanizat 
putea să fie introdus în luptă în cel puţin două variante. Varianta 
raţională si prudentă era ca, utilizând șoseaua magistrală Brodi-Dubno 
şi drumurile de ţară, Corpul 15 Mecanizat să fie concentrat în regiunea 
Lesnev-Ostruv si să fie gata să contraatace inamicul lângă trecerile 
peste râul Stir. O altă cale spre est, în afară de cea peste râul Stir, 
Corpul 48 Tancuri al Wehrmachtul nu avea, iar schema reţelei rutiere 
sugera destul de convingător că inamicul urma să se deplaseze spre 
Berestecicko și Szurovice. Varianta hotărâtă și temerară ar fi preconizat 
deplasarea corpului spre vest pe șoseaua Brodi-Busk-Lvov, iar după 
aceasta, împreună cu Corpul 4 Mecanizat, aplicarea unei lovituri 
distrugătoare asupra flancului si spatelui grupării principale a 
inamicului, de-a lungul uneia dintre cele două automagistrale, Zolkiew- 
Kristinopol-Sokal sau, și mai în adânc, Zolkiew-Rava-Ruska, 
Tomaszow-Zamostie. 


In realitate insä, a fost luatä o altä decizie. N-am reusit sä gäsim nici un 
fel de lămuriri în privinţa ei. Pare că cei de la statul major al frontului 
au aruncat o privire pe hartă, au descoperit că trei puncte — regiunea de 
concentrare a Corpului 15 Mecanizat, Radziechow și Sokal — se află pe 
aceeaşi linie dreaptă și au desenat cu fermitate o săgeată roșie. În 
continuare săgeata pe hartă s-a transformat în Ordinul de luptă nr. 01 
al statului major al Corpului 15 Mecanizat de la ora 9.00 de pe 23 iunie. 
Se preconiza ca „printr-o lovitură pe direcţia Radziechow-Bisuv-Sokal 
să fie distrusă gruparea de la Sokal a inamicului, fără a permite 
retragerea lui pe malul apusean al râului Bug“. (202) Principala 
chestiune era ca inamicul să nu fugă. 


Înainte de a intra în lupta de întâmpinare cu inamicul lângă 
Radziechow, diviziile de tancuri ale corpului urmau să parcurgă 40-50 
de kilometri printr-o pădure mlăștinoasă, întretăiată de o sumedenie de 
raulete. Sarcina nu era simplă, mai ales ţinând seama de lipsa 
batalioanelor de construcţie a pontoanelor și podurilor si de existența în 


dotare a tancurilor KV de 50 de tone. Dar greu nu înseamnă imposibil. 
În vara anului 1944, în decursul Operațiunii Bagration******** 
formațiunile de tancuri ale Frontului 1 Bielorus au trecut luptând peste 
400 de kilometri prin Polesia bielorusă absolut lipsită de drumuri. Nici 
unităţile Corpului 48 Tancuri ale Wehrmachtului, în iunie 1941, nu s-au 
deplasat prin aer de la Radziechow la Beresteciko și de la Beresteciko la 
Dubno. În divizia de tancuri — atât cea germană, cât şi cea sovietică — 
majoritatea absolută a efectivului se află în afara tancurilor, astfel că 
are cine să se ocupe de cercetarea itinerarelor de deplasare, instalarea 
podetelor de nuiele sau de bârne, a locurilor de trecere și a potecilor. 


Posibilitatea de a parcurge 40 de kilometri prin pădurile dintre râurile 
Bug și Stîr a fost dovedită practic chiar în prima zi de război. In 
raportul despre operaţiunile de luptă ale Diviziei 10 Tancuri citim: 


„La ora 9 și 30 de minute detașamentul de avangardă al diviziei compus 
din Batalionul 3 al Regimentului 20 Tancuri și Batalionul 2 al 
Regimentului 10 Motorizat de pușcași s-a deplasat pe itinerarul Ojiduv 
(localitate de lângă șosea la 6 kilometri vest de Olesko)-Sokoluvka- 
Toporuv-Radziechow cu sarcina de a lichida trupele aeropurtate ale 
inamicului în regiunea Radziechow... Spre sfârșitul zilei de 22.6.41 
detașamentul de avangardă a ocupat Radziechow si a trecut la defensivă la 
periferiile de nord-vest și de sud ale Radziechowului“. Și asta nu e totul. 
În aceeași zi „patrula de cercetare a detașamentului de avangardă 
compusă din șase tancuri, ajungând în regiunea Korcin (localitate lângă 
drumul Kristinopol-Radziechow la 12 kilometri est de frontieră — M.S.) la 
ora 22.00 a întâlnit inamicul a cărui forţă consta din cel mult două 
batalioane de infanterie cu tunuri antitanc; în urma luptei au fost distruse 
șase tunuri antitanc ale inamicului si aproape un pluton de infanterie“. 
(199) 


Dis-de-dimineatä pe 23 iunie, detașamentul de avangardă al Diviziei 10 
Tancuri a intrat în luptă cu unităţile Diviziei 11 Tancuri a 
Wehrmachtului care s-a apropiat de Radziechow. A fost prima bătălie 
de tancuri din zona Frontului Sud-Vest şi ultima bătălie a tancurilor 
Corpului 15 Mecanizat cu tancurile inamicului. Lupta a fost inegală. 
Diviziei de tancuri germane (ce-i drept, la momentul respectiv de 
Radziechow nu se apropiase nici pe departe toată divizia) nu i-a opus 


rezistentá corpul mecanizat, si nici una dintre diviziile lui, ci doar un 
batalion de tancuri si unul de puscasi, plus cá batalionul de tancuri era 
„al treilea“. Este o precizare foarte importanta. Conform organigramei, 
regimentul de tancuri era compus din patru batalioane. Primul batalion 
era de tancuri grele (31 KV), batalioanele doi si trei erau batalioane de 
tancuri medii (cáte 51 T-34 in fiecare), iar al patrulea era batalionul de 
tancuri cu aruncătoare de flăcări (27 OT-26 si 11 T-26 cu tunuri). Dar 
deoarece in toata Divizia 10 Tancuri erau doar 38 de tancuri T-34, 
batalioanele de pe locul trei erau dotate in principal cu tancuri usoare 
BT cu blindaje antiglont. 


In raportul Diviziei 10 Tancuri, bätälia de tancuri de längä Radziechow 
este descrisá astfel: 


»La ora 5.15 detasamentul de avangardá a fost atacat de pe directia 
targusorului Stoianuv de tancurile inamicului (aproape 100) [cu 
susţinerea] a două baterii de artilerie grea si aproape un divizion de tunuri 
antitanc. La 5 si 30 de minute, detașamentul de avangardă a fost atacat de 
un alt grup de tancuri de pe direcţia Iuzefuv. Concomitent, inamicul 
bombarda si trăgea cu mitraliera din aer (5 avioane). Detasamentul de 
avangardă a menţinut poziţia pe care o ocupa până la ora 13.30 și, după 
ce şi-a epuizat munitiile, s-a repliat pe poziția Maidan Starii (localitate la 
14 kilometri sud de Radziechow — M.S.). Au fost distruse aproape 20 de 
tancuri ale inamicului și 16 tunuri antitanc“. (199) Propriile pierderi nu 
sunt indicate, dar în raportul corpului mecanizat sunt plasate următoarele 
cifre: „au fost pierdute 20 de tancuri BI, 6 tancuri 6, au fost uciși 7 
oameni, răniţi 11 şi dispăruţi 32 de oameni“. (198) 


Y, vpo ù A 


Tancuri al Wehrmachtului coincide cu aceasta minut cu minut. Ce-i 
drept, descrierea germană e mai amplă si mai emoţională: 


„05.30. Avangarda de tancuri a corpului a ajuns în regiunea Radziechow și la 
nordul acestei localităţi s-a ciocnit de rezistenţa unităţilor motorizate ale 
inamicului ce acționau cu susţinerea tancurilor. Cercetarea noastră aeriană a 
depistat deplasarea acestor formaţiuni din regiunea Holoiuv și de mai la sud- 
est în direcția Radziechow. Unităţile corpului au ajuns să fie implicate în 
prima lor bătălie de tancuri. Regimentul 15 Tancuri, ocupând poziţia iniţială 


printr-o manevrá de invaluire, se deplaseazä pe directia Radziechow. 
Inamicul opune o rezistență îndârjită si contraatacă în pofida propriilor 
pierderi. 


Pe la ora 12.30 prima bătălie de tancuri în fond s-a terminat, inamicul 
care a suferit pierderi mari a fost împins spre sud. Pe câmpul de luptă se 
aflau vreo 30 de tancuri distruse, dar și pierderile noastre sunt 
considerabile. Însă rezultatele ca atare ale bătăliei de tancuri câștigate le 
insuflă trupelor încredere si le stimulează spiritul de luptă... “ 


In continuare, în comunicatul de bilanţ din ziua de 23 iunie: 
„... Experienţa operaţiunilor de luptă: 


1. Pentru trupele noastre a fost o surpriză rezistenţa fanatică a tanchiștilor 
ruși. Tancurile noastre și mijloacele antitanc sunt net superioare 
tancurilor ușoare ale inamicului, cu toate acestea, ele continuă de obicei 
să atace ignorând pierderile. Chiar si când situaţia e disperată, motorul și 
senilele sunt distruse, tancul rusesc continuă să tragă până la ultimul obuz 
sau reia lupta după ce lasă să treacă propriile tancuri. Aproape toți 


tanchistii tancurilor distruse ale inamicului sunt găsiți morţi sau 
arsi, EEE EEEk 


2. Inamicul aplică tancurile grele si rapide dotate cu un tun de calibru 
76,2 mm (este descrierea primei întâlniri cu T-34), care lovesc excelent 
tintele si de la distante mari. Aceste maşini sunt evident superioare 
tancurilor noastre (subl. mea — M.S.). Tunul antitanc de calibru 37 mm 
este eficient doar la distanțe mici; tunul antiaerian de calibru 88 mm este 
absolut inutil la distanțe mai mari decât cele medii“. (188) 


Apariția unui tip nou, „net superior“, de tancuri sovietice i-a alarmat pe 
germani. Pe 24 iunie Departamentul intendentä al Grupului 1 Tancuri a 
expediat Departamentului intendenta al Grupului de Armate Sud un 
raport special în această privință. Documentul este remarcabil mai întâi 
de toate prin faptul că în el apare cifra concretă a pierderilor de tancuri 
ale Diviziei 11 Tancuri în bătălia de lângă Radziechow: 


„Divizia 11 Tancuri a avut în regiunea Stoianuv-Radziechow o ciocnire de 
luptă cu tancurile rusești, în cursul căreia 35 de tancuri rusești au fost 
scoase din luptă cu preţul a 7 tancuri proprii. Între tancurile rusești [a fost 
depistat] un tip nou, necunoscut anterior... Trebuie pregătit tot necesarul 
pentru a-l tracta si repara“. (203) Așadar, bătălia dintre detașamentul de 
avangardă al Diviziei 10 Tancuri a Corpului 15 Mecanizat și Divizia 11 
Tancuri germană de lângă Radziechow a avut loc, fără îndoială. Cât 
priveşte participarea la luptă a grupului de două batalioane de tancuri și 
unul motorizat de pușcași ale Corpului 4 Mecanizat, se ridică unele semne 
de întrebare. În raportul din august al comandantului Diviziei 5 Tancuri 
ea e descrisă astfel: 


„Două batalioane de tancuri în interacţiune cu batalionul motorizat de 
pușcași de sub comanda locotenent-colonelului Lisenko au purtat de la 
ora 7 până la ora 20 lupta cu Batalionul 65 Tancuri și Bateria 25 Tunuri 
antitanc ale inamicului, în periferia de est a Radziechowului, Ganunin, 
unde purta lupte de reţinere Divizia 10 Tancuri. În urma bătăliei au fost 
distruse 18 tancuri ale inamicului, 5 tunuri antitanc, 10 tunuri și un 
pluton de infanterie motorizată. Pierderile grupului de tancuri sunt de 11 
tancuri“. (181) 


Este greu să coroborezi acestea cu documentele inamicului, dar și cu 
bunul-simt. Numerele unităţilor Wehrmachtului din raportul Diviziei 32 
Tancuri sunt evident imaginare, bateriile de apărare antitanc nefiind 
numerotate, iar bateriile de tancuri autonome cu numere proprii 
existând, dar nu în Grupul 1 Tancuri german. Durata indicată a 
bătăliei, de la ora 7.00 până la ora 20.00, denotă mai degrabă faptul că 
autorul raportului nu deţinea nici o informaţie concretă despre 
eveniment. 


În Registrul operaţiunilor de luptă al Diviziei 81 Motorizate sunt 
indicate alte ore, mai verosimile: 


„La ora 15.00, pe 23 iunie, Batalionul 1 al Regimentului 323 Motorizat de 
pușcași si două batalioane [de tancuri] ale Diviziei 32 Tancuri au atacat 
inamicul în regiunea Radziechow. Inamicul a suportat pierderi mari. 
Batalionul 1 al Regimentului 323 Motorizat de pușcași a pierdut 13 
oameni si are 18 răniţi. La ora 19.00, inamicul cu aproape o brigadă de 


infanterie cu tancuri si artilerie a pornit in atac asupra batalionului. 
Batalionul s-a repliat pe pozitia Volia Holoevska“. 


In Registrul operatiunilor de luptä al Corpului 48 Tancuri german nu 
există nici cea mai mică referire la operaţiunile de luptă in regiunea 
Radziechow în jumătatea a doua a zilei de 23 iunie. În schimb e 
prezentă următoarea însemnare: 


„18.30... Divizia [11 Tancuri] a stabilit legătura cu subunitățile de 
avangardă ale Diviziei 297 Infanterie, care se deplasau dinspre Pavluv. 
Unităţile de avangardă ale diviziei au ajuns chiar azi la Radziechow si au 
înlocuit Batalionul 231 Cercetare [al Diviziei 11 Tancuri] si o companie a 
Batalionului 61 Antitanc, care stationau acolo pentru pază...“ (188) 


Aşadar, după încheierea bătăliei cu detașamentul de avangardă al 
Diviziei 10 Tancuri, Divizia 11 Tancuri germană a lăsat la Radziechow o 
acoperire din forte minime: un batalion de cercetare (adică un batalion 
de infanterie cu efectiv redus) si o companie (12 „ciocănașe“) a 
batalionului antitanc. Dacă această acoperire ar fi fost într-adevăr 
atacată de două batalioane de tancuri ale Diviziei 32 Tancuri (adică vreo 
100 de tancuri, în majoritate T-34),******** germanii ar fi observat un 
eveniment atât de important şi l-ar fi reflectat în documente. În fine, 
nota de admiraţie sinceră fata de barbatia inamicului, cu care bătălia de 
tancuri de lângă Radziechow este descrisă în Registrul operaţiunilor de 
luptă al corpului de tancuri german, ne face să presupunem că unităţile 
Armatei Roșii erau în minoritate, fiind puţin probabil ca germanii să fi 
fost atât de încântați dacă asupra lor ar fi căzut lovitura unei sute de T- 
34. 


Cel mai probabil, participarea la bătălie a grupului de luptă al Corpului 
4 Mecanizat s-a redus la faptul că o parte (cea mai mică) a grupului a 
ajuns la Radziechow și spre seară a fost atacat de infanteria inamicului 
care s-a apropiat de oraș („inamicul în număr de aproape o brigadă de 
infanterie cu tancuri și artilerie“). După o luptă scurtă, subunitățile 
Corpului 4 Mecanizat s-au repliat şi cu asta totul a luat sfârşit. 


Strict vorbind, cu aceasta a luat sfärsit si participarea Corpului 15 
Mecanizat la „grandioasa bătălie de tancuri din Ucraina Apuseană“. În 
continuare a început ceva unic chiar și pentru iunie 1941. Timp de cinci 
zile — 23, 24, 25, 26 şi 27 iunie —, două divizii de tancuri ale corpului s-au 
târât prin pădure, făcând zigzaguri sofisticate, ba apropiindu-se, ba 
îndepărtându-se de Radziechow. La prima vedere, itinerarul acestei 
„ofensive“ aminteşte de desenul unui copil. Recitind de mai multe ori 
descrierea acestor marșuri în rapoartele Corpului 15 Mecanizat, 
cititorul meticulos va reuși să surprindă și o anumită logică stranie a 
celor întâmplate. 


În cea mai succintă expunere lucrurile s-au desfăşurat astfel: Divizia 10 
Tancuri s-a despărțit în două grupuri, ale căror nuclee erau 
Regimentele 20 si 19 Tancuri. Regimentul 19 s-a împotmolit într-o 
mlaștină de lângă Turze şi a petrecut acolo cea mai mare parte a zilei de 
23 iunie, Regimentul 20, urmând un itinerar întortocheat, a ajuns târâș 
până la târguşorul Holoiuv și, chipurile (nu există nici o referire în acest 
sens în documentele inamicului), a încercat să atace pe direcţia 
Radziechow. A doua zi, comandamentul superior a decis să deplaseze 
corpul mecanizat la est, spre Brodi, Radzivilluv, dar apoi s-a răzgândit 
şi a ordonat să revină spre Holoiuv și Ohladuv. Apoi divizia și-a adunat 
puterile pentru a trece la ofensivă, dar corpului i-a parvenit ordinul de 
retragere tocmai spre Zalojti-Nove (la 40 de kilometri sud de Brodi), 
apoi s-a răzgândit și au decis din nou să atace. Dimineaţa devreme, pe 
27 iunie, corpului i-a parvenit un nou ordin al comandamentului 
Frontului Sud-Vest, de această dată „stop“, anulat și el câteva ore mai 
târziu şi înlocuit cu ordinul de a înainta spre Beresteciko. Între timp, 
Divizia 37 Tancuri, pusă în mișcare de ordinele corpului si ale frontului, 
a trecut în repetate rânduri râul Radostavka în diferite locuri și în 
diferite direcţii, ba înaintând, ba acoperind Divizia 10 Tancuri, ba 
atacând tancuri germane inexistente la sud de Toporuv. 


Inamicul urmărea cu o ușoară nedumerire aceste deplasări stranii ale 
tancurilor, avansând totuși trupe de infanterie de acoperire, puţin 
numeroase, spre poziţiile räuletelor de pădure, pe linia Rasziechow- 
Lopatin-Lesnev. În Registrul operaţiunilor de luptă al Corpului 48 
Tancuri al Wehrmachtului citim: 


„24 iunie. 


Pe la ora 07.00 cercetarea aeriană raportează pentru prima dată despre o 
mare masare de forte de tancuri ale inamicului la sud de drum 
[Radziechow-Szurowice]; drept contraactiune, comandamentul Diviziei 11 
Tancuri detașează o companie de tancuri pentru acoperire în regiunea de 
la sud de Lopatin. 


„.. În decursul zilei cercetarea noastră aeriană a căpătat în repetate 
rânduri date despre masarea unui număr mare de forte de tancuri și de 
motorizate ale inamicului în regiunea de la sud de Radziechow și 
Leșnev... Spre seară, Divizia 57 Infanterie a primit la telefon indicatia ca 
pe 25 iunie, după Divizia 297 Infanterie, să-și asume sarcina de a acoperi 
flancul de sud al corpului... 


25 iunie. 


Ora 15.00. Batalioanele întărite ale Diviziei 57 Infanterie au ajuns la 
Lopatin si Lesnev. Cercetarea a depistat prezenţa inamicului la sud de 
trecerile peste râu... Pericolul pentru flancul drept al corpului încă nu a 
fost eliminat pe deplin. Inamicul a încercat să aplice lovituri ca de ac cu 
forte mici, care au eșuat ca rezultat al acţiunilor Diviziei 57 Infanterie“. 
(188) 


Referirea la „lovituri ca de ac cu forte mici“ s-ar putea să aibă legătură cu 
două episoade ale acţiunilor Diviziei 10 Tancuri. In raportul din luna august 
al comandamentului diviziei ele sunt descrise astfel: 


„25 iunie... Pentru a le opune rezistenţă detașamentelor mari de cercetare 
ale inamicului, comandantul Regimentului 20 Tancuri a detașat un grup 
compus din 15 tancuri, iar apoi a fost efectuat un contraatac cu forţele 
Regimentului 20 Tancuri și ale regimentului motorizat de pușcași cu 
susținerea a două baterii ale regimentului de artilerie de obuziere. În 
adâncul defensivei antitanc a inamicului, unităţile noastre au fost 
întâmpinate cu tir de artilerie extraordinar de puternic. La apariţia 
tancurilor noastre, tancurile inamicului (în regiunea Holoiuv-Ohladuv nu 
mai era de mult nici un tac german, Divizia 11 Tancuri la momentul 
respectiv ocupase Dubno, Divizia 16 Tancuri o urma în marș, trecând râul 


Stir în regiunea Szurowice — M.S.) n-au primit lupta si s-au repliat dupa 
linia dealurilor, unde inamicul avea o apărare antitanc puternică si bine 
organizată. În urma luptei, conform calculelor comandanților regiunii 
fortificate, s-au numărat în regiunea atacului 56 de tunuri antitanc strivite 
si scoase din luptă si 5 tancuri distruse. Pierderile noastre: 4 tancuri KV, 7 
tancuri BT... 


26 iunie... Din iniţiativa particulară (subl. mea — M.S.) a comandantului 
regimentului, locotenent-colonelul Proleev, Regimentul 19 Tancuri, la ora 
10, a atacat inamicul în regiunea dealurilor de la sud-est de Radziechow. 
În regiunea Denbini Ohladovskie (localitate la 3 kilometri nord de 
Ohladuv — M.S.) regimentul a fost întâmpinat de tirul ordonat al tunurilor 
antitanc. În urma atacului au fost distruse aproape 70 de tunuri antitanc 
(adică mijloacele antitanc ale unei divizii de infanterie a Wehrmachtului 
aproape în totalitate — M.S.), 18 tancuri (???) si aproape un batalion de 
infanterie. Pierderile regimentului: 9 tancuri KV si 5 tancuri BT-7... După 
atacul particular regimentul a revenit pe poziţia iniţială...“ (199) 


Să admitem că, spre deosebire de multe altele, informaţiile despre 
pierderile proprii nu sunt fictive. În acest caz, adunând punctual cifrele 
din raport, aflăm că Divizia 10 Tancuri, în decursul zilelor de 23-26 
iunie, a pierdut în lupte: 13 tancuri KV, șase tancuri T-34, 32 de tancuri 
BT, în total 51 de tancuri. O problemă pentru elevii din clasa întâi — câte 
tancuri au rămas în divizie? Răspunsul este in raportul 
comandamentului corpului mecanizat — 39 (treizeci şi nouă) de tancuri. 
„Spre sfârșitul zilei de 26.6.41 unităţile corpului aveau: Divizia 10 
Tancuri — 10 tancuri KV, 5 tancuri T-34, 4 tancuri 1-28, 20 de tancuri 
BI-7“. (198) Luând drept cifră iniţială numărul tancurilor în stare buna 
indicat în inventarul din iunie (antebelic) este evidentă lipsa 
inexplicabilă a 244 de tancuri, inclusiv 40 de tancuri KV și 27 de tancuri 
T-34. 


Divizia 37 Tancuri n-a suportat nici o pierdere in lupte pentru cä nu a 
avut ciocniri cu inamicul. Nu mai putin de 26 de tancuri (1 KV, 15 BT-7 
si 10 T-26) au fost lásate in regiunea cantonamentului antebelic in orasul 
Kremenet. Dintre ele figurau ca aflate in reparatie medie doar opt 
tancuri BT. Despre cauzele pentru care au fost läsate toate celelalte 
tancuri nu se spune nimic in raport. Dar sa nu ne legam de lucruri 


märunte, cu atát mai mult cu cát „molima tancurilor“ din Divizia 37 
Tancuri era cät se poate de modestä. In dimineata de 28 iunie in divizie 
figurau 211 tancuri, inclusiv 26 de tancuri T-34. (200) Lipseau 
inexplicabil „doar“ 75 de tancuri. Bineínteles, chiar dupá prima 
tentativă de a trece la ofensiva fermă (28 iunie), dimensiunile „molimei“ 
au crescut brusc, dar despre asta se va vorbi ceva mai târziu. 


În timp ce în calea de deplasare a Corpului 48 Tancuri al 
Wehrmachtului n-a apărut nici o brigadă de artilerie antitanc, iar 
Corpul 15 Mecanizat umbla încolo și încoace prin păduri şi mlaștini, 
unicul inamic al tanchiștilor germani a fost aviația sovietică. Chiar si cu 
intensitatea cu care era utilizată (un zbor de 2-3 avioane pe zi putea fi 
considerat o performanţă rară în regimentele de bombardiere ale 
Forţelor Armate Aeriene ale Frontului Sud-Est), loviturile aeriene s-au 
dovedit foarte eficiente. Pe 24 iunie comandantul Diviziei 11 Tancuri fi 
raporta statului major al corpului: 


„Loviturile aeriene aplicate asupra diviziei de tancuri îngrămădită pe un 
singur drum de marș şi deplasându-se printr-o trecere îngustă, în afară de 
încetinirea considerabilă a deplasării au provocat și pierderi mari de 
oameni și de bunuri. Până la ora actuală în divizie au fost stabiliți 10 
morţi si 50 de răniţi, în majoritatea răniţi grav. În plus, conform unor date 
încă incomplete, au fost pierdute 16 mașini, printre care unele foarte 
prețioase, de exemplu tractoare grele... Vă rog cu insistenţă să aveţi grijă 
în instanțele superioare în privinţa furnizării acoperirii suficiente cu 
avioane de vânătoare...“ (204) 


Rugămintea a rămas fără răspuns. În Registrul operaţiunilor de luptă al 
Corpului 48 Tancuri citim: 


„24 iunie 


08.00 Divizia 11 Tancuri raportează despre raidurile permanente ale 
aviaţiei inamice asupra podurilor din regiunea Szurowice și asupra 
șoselei. Cu toate că s-a solicitat comandamentului corpului, în repetate 
rânduri, ... acoperire aeriană, avioanele de vânătoare pentru aceste 
scopuri au fost detasate la scară redusă... 


Pe la ora 10.00 Batalionul 61 Motociclisti a înaintat din regiunea capului 
de pod din regiunea Ostruv, iar Regimentul 110 Infanterie motorizată a 
înaintat din regiunea capului de pod în regiunea Szurowice. Deplasarea 
lor pe drum este încetinită foarte mult de raidurile aviaţiei inamice... 


25 iunie 


După cum era de așteptat, ... forţele aeriene ruseşti, conștiente de situaţia 
ce s-a creat, atacă dis-de-dimineatä în permanenţă unităţile corpului care 
s-au deplasat... Ofensiva noastră este în continuare încetinită din cauza 
acestor atacuri...“ 


De fapt, şi această „deplasare încetinită“ se desfășura într-un ritm de 
20-25 de kilometri pe zi. La ora 7.30, pe 25 iunie, subunitățile de 
avangardă ale Diviziei 11 Tancuri s-au apropiat de Dubno, la ora 11.00 a 
început lupta si la 14.10 a parvenit raportul că orașul a fost capturat. In 
același timp, la ora 14.00, statul major al corpului s-a transferat la 
Beresteciko. Divizia 16 Tancuri încă în seara de 24 iunie a ajuns la până 
la Radziechow, unde a fost nevoită să se oprească din cauza aglomerației 
de pe drumul spre Szurowice. După intervenţia energică a 
comandamentului corpului, subunitățile părţii sedentare ale Diviziei 11 
Tancuri au fost orientate spre drumul de ţară Stoianuv-Beresteciko si 
până la ora 19.00, pe 25 iunie, Divizia 16 Tancuri era în regiunea 
trecerilor peste raul Stir, de lângă Szurowice. Dis-de-dimineata pe 26 
iunie regimentul de tancuri al diviziei de tancuri ce se deplasa în 
avangardă a ajuns la intersecția drumului Beresteciko-Kremenet, cu 
magistrala principală, şoseaua Brodi-Dubno. 


La Dubno germanii nu au capturat doar munți de armament abandonat 
(inclusiv 42 de obuziere grele de calibru 210 mm), ci și carburanţi foarte 
pretiosi pentru unităţile aflate în ofensivă: 5 200 de metri cubi de 
benzină şi 420 de metri cubi de motorină. (205) Trupele NKVD desigur 
că fuseseră la Dubno, însă nu aruncaseră în aer depozitele, deoarece 
până în ultimul minut înainte de retragere fuseseră ocupate cu 
activitățile lor obișnuite. 


Inchisoarea cea mare de la Dubno a început să fie construită la 
jumătatea anilor 1930 și trebuia să devină a treia ca mărime din 


Polonia. A fost construita pana la capät dupá „campania eliberatoare“. 
In decursul profundelor transformäri social-politice, la inchisoare au 
ajuns sa se afle concomitent intre 1 500 si 2 000 de detinuti, dar cu putin 
inainte de 22 iunie a fost trimis in Siberia pe calea ferata un convoi de 
deţinuţi si închisoarea a rămas aproape goală. In ea rămăseseră vreo 
400 de condamnaţi și aflaţi sub anchetă penală. 


„Pe 24.06 la ora 10 dimineaţa prin telefon s-a comunicat că pentru 
transportul deţinuţilor condamnaţi, conform articolelor 
contrarevolutionare, vor fi oferite vagoane. La această dată numărul 
condamnaților și al celor aflaţi sub anchetă, deţinuţi conform articolelor 
contrarevolutionare, era de 320 de persoane. Vagoanele pentru transportul 
deţinuţilor au sosit pe 24 iunie la ora 17.00. În timpul respectiv, orașul 
Dubno era supus bombardamentului și tirului de artilerie din partea 
inamicului, precum și, după informaţiile deţinute de șeful garnizoanei, 
spre orașul Dubno dinspre târguşorul Verba inamicul se află în ofensivă 
cu 127 de tanchete. 


Dată fiind situaţia presantă, pentru luarea măsurilor cu deţinuţii am făcut 
legătura la telefon cu adjunctul șefului Direcţiei Comisariatului Poporului 
al Afacerilor Interne din regiunea Rovno, locotenentul securităţii de stat 
tov. Klimov, care la momentul respectiv se afla la comitetul regional de 
a fi evacuat, contingentul de deţinuţi desemnat pentru transport să fie 
lichidat, iar ceilalți deţinuţi să fie eliberaţi. La ora 20.00 am trecut la 
executarea dispozitiei adjunctului şefului Direcției Comisariatului 
Poporului al Afacerilor Interne privind lichidarea deţinuţilor conform 
articolelor contrarevolutionare, dat fiind că inamicul ocupase gara Dubno 
si continua să înainteze spre oras. Nu am putut [să lichidez] toţi deţinuţii 
pasibili de lichidare, au rămas închiși în celule circa 60-70 de oameni...“ 


Probabil că nici însuși șeful închisorii din Dubno, al cărui raport 
expediat pe 28 iunie șefului Direcţiei penitenciare a Comisariatului 
Poporului al Afacerilor Interne al RSS Ucrainene e citat mai sus, nu 
cunoștea tot volumul de muncă efectuată, deoarece oameni vii au fost 
descoperiţi în închisoare, dar într-un număr cu mult mai mic. 


„Dis-de-dimineatä pe 27 iulie 1941 a fost efectuată examinarea închisorii 
din orasul Dubno. Páná la momentul respectiv inchisoarea fusese 
capturată de localnicii ale căror rude se mai aflau în incinta închisorii. 
Celulele de închisoare în care zăceau cadavrele celor împușcați au fost de 
asemenea deschise prin efractie de locuitori. Scopul lor era de a duce 
cadavrele rudelor impuscate, lucru pe care l-au si făcut cu ajutorul 
cárutelor. Tabloul ce apărea in fata celor care au intrat in cazematele 
închisorii era îngrozitor — pur şi simplu nu poate fi descris în cuvinte. 
Pretutindeni zăceau cadavre impuscate si mutilate de baionete... Despre 
cruzimea cu care erau torturați... deţinuţii politici nevinovaţi mărturisește 
un lucru găsit în timpul curätärii celulelor închisorii si al scoaterii 
cadavrelor deţinuţilor: a fost găsită pielea totalmente jupuită de pe o mână 
de om pe care se mai aflau unghiile. În afară de aceasta, a fost găsită și o 
talpă de om cu fâșii de piele ce încă atârnau de ea... 


S-a stabilit că unii deţinuţi — într-un alt document se precizează că erau 
opt deţinuţi — au reușit să evite impuscarea, alegându-se doar cu răni. 
Ränitii se află în clinica particulară a orașului Dubno. Aceștia, precum si 
persoanele care au reușit să se salveze prin evadare au fost interogati și au 
depus mărturii că execuțiile prin împușcare au fost efectuate pe la ora 10 
seara, marţi, pe 24 iunie 1941. Supraviețuitorii au reușit să se salveze prin 
faptul că au izbutit să spargă ușile celulelor sau pereţii cu ajutorul 
caloriferului... Probabil că din cauza gălăgiei ce s-a stârnit gardienii 
închisorii au decis să-i omoare pe toți cei care rămăseseră, lucru pe care l- 
au şi făcut în zorii zilei de miercuri, 25 iunie...“ (207) 


Ca totul sa fie clar pana la capăt, nazistii nu intenționau nicidecum să 
transforme clădirea într-un „muzeu al totalitarismului“. Nici pe 
departe! „Cu toate că ușile tuturor celulelor erau sparte, pe unele etaje 
ale închisorii s-a reuşit să se creeze condiţii pentru internarea deţinuţilor 
în spaţiu închis. În total, în acest scop au fost pregătite patru etaje cu 
118 celule cu suprafață medie şi mare. După luarea acestor măsuri, 
închisoarea poate fi considerată pregătită pentru primirea deţinuţilor 
politici si de altă natura...“ 


Corpul 8 Mecanizat 


In timp ce diviziile de tancuri ale Corpului 15 Mecanizat umblau cu pasi 
mărunți încolo si încoace în „triunghiul fermecat“ format din localitățile 
Radziechow, Busk și Brodi, cu laturile de câte 35-40 de kilometri, 
Corpul 8 Mecanizat, o altă unitate de tancuri puternică, se deplasa spre 
locul viitoarei bătălii într-un zigzag larg, asemenea unui schior de 
slalom gigant. 


În ajunul războiului, Corpul 8 Mecanizat al generalului-locotenent 
Riabisev era în cantonament la sud-vest de Lvov, în zona Drogobici- 
Strii. Pe hărţile pentru variantele din aprilie si din mai (1941) ale 
Planului de desfășurare strategică simbolul Corpului 8 Mecanizat apare 
chiar în vârful „intrândului de la Lvov“, iar săgeata roșie se întinde de 
la el spre Cracovia. Era direcţia preconizatei lovituri principale. Despre 
rolul pe care urma să-l joace corpul mecanizat în ofensiva viitoare se 
poate judeca şi după gradul comandantului (general-locotenent, si asta 
în timp ce Armata V din vecinătate era comandată de un general- 
maior), şi după dotarea corpului cu tehnică de luptă și auxiliară. 


Constituirea Corpului 8 Mecanizat a început în cadrul „primului val“ al 
corpurilor mecanizate (în iulie 1940) fiind compus din Diviziile 12 şi 15 
Tancuri şi Divizia 7 Motorizată. La fel ca în cazul Corpului 4 Mecanizat, 
vecin cu acesta, în primăvara anului 1941 una dintre aceste divizii 
(Divizia 15 Tancuri) a fost transferată în Corpul 16 Mecanizat in curs de 
constituire, iar în componenţa Corpului 8 Mecanizat a fost inclusă noua 
divizie de tancuri, 34, înfiinţată pe baza Brigăzii 26 Tancuri. 


După aceste rocade, forța principală de soc a corpului a devenit 
„vechea“ Divizie 12 Tancuri. Conform situaţiei de pe 1 iunie 1941, in 
divizie figurau (luând în calcul doar tancurile în stare bună) 58 de 
tancuri KV, 98 de tancuri 1-34, 102 tancuri BT, 77 de tancuri T-26 
(inclusiv 16 cu aruncătoare de flăcări), în total 335 de tancuri apte de 
luptă. La capitolul număr de tancuri de „tip nou“, Divizia 12 Tancuri 
ocupa locul trei între diviziile de tancuri ale Districtului Militar Special 
Kiev. La capitolul număr de remorchere (125, inclusiv 30 „Vorosilovet“) 
era pe locul întâi. În plus, divizia a primit 54 de automobile blindate cu 
tun BA-10, 20 de autoblindate uşoare BA-20, 933 de camioane şi 26 de 
autoturisme (inclusiv vehiculele mari ZIS-101 si Mercedes), 75 de 
autocisterne. 


Divizia motorizată a corpului a fost constituită pe baza Diviziei 7 
Pușcași „M.V. Frunze“, distinsă cu două ordine Drapelul Roșu şi cu 
Drapelul Roșu de Muncă. Conform situaţiei de pe 1 iunie 1941 în divizie 
figurau 935 de camioane, 151 de autospeciale si 35 de autoturisme, 43 de 
mașini blindate de diferite tipuri în stare bună, 121 de tractoare (fără a 
lua în calcul cele 33 aflate în reparaţie) și 136 de motociclete. 
Regimentul de tancuri al diviziei era dotat slab, în el figurând doar 83 
de tancuri BT în stare buna********, În schimb, batalionul de cercetare 
a primit un număr de tancuri-amfibii mai mare decât cel prevăzut de 
organigramá (28), inclusiv 11 dintre cele mai noi, 1-40. 


Divizia 34 Tancuri era înarmată mai prost decât toate formațiunile de 
tancuri pomenite mai sus. Baza înarmării diviziei consta din tancuri 
uşoare “1-26, dintre care 241 erau în stare bună (inclusiv 30 cu 
aruncătoare de flăcări). Având aceeaşi armă (un tun de calibru 45 mm) 
şi același blindaj antiglont ca BT, 1-26 îi era considerabil inferior in 
viteză și mobilitate. Dintre tancurile noi erau doar opt tancuri grele KV. 
În plus, în dotarea diviziei figurau 26 de tancuri BT si 48 de giganți cu 
cinci turele T-35. În timpul paradelor din Piaţa Rosie, acest monstru 
producea o impresie de nesters asupra publicului, dar e greu de apreciat 
potenţialul lui de luptă. Având un armament extraordinar de puternic, 
un tun de calibru 76 mm, două tunuri de calibru 45 mm, două 
mitraliere, acest tanc cu blindajul antiglont și gabarit enorm devenea o 
ţintă de instrucţie pentru tunurile antitanc ale inamicului. (208) 


Conform situaţiei de pe 3 iunie 1941, în Divizia 34 Tancuri erau doar 42 
de tractoare şi 649 de mașini de toate tipurile. Am putea presupune că 
până la începutul războiului aceste cifre au crescut întrucâtva, deoarece 
numărul total al tractoarelor și al mijloacelor de transport auto ale 
Corpului 8 Mecanizat, indicate in documente, depășește suma 
aritmetică a prezenţei lor în trei divizii cu aproximativ 70 de tractoare și 
600 de automobile. În ansamblu însă, la începutul războiului Corpul 8 
Mecanizat reprezenta o formaţiune de șoc puternică alcătuită din 32 000 
de oameni, 925 de tancuri si automobile blindate, peste 3 500 de 
tractoare cu senile și masini cu roti.******** 


La fel ca in majoritatea cazurilor similare, fondurile de arhiva ale 
corpului mecanizat si ale diviziilor lui exista nominal, dar in realitate 


sunt aproape goale. Documentele Departamentului operativ al statului 
major al corpului (Arhiva Centrală a Ministerului Apărării, f. 3438, inv. 
1) încep din iulie 1941 — până la momentul respectiv rămăseseră foarte 
puţine. În fondul de arhivă al Diviziei 7 Motorizate (Arhiva Centrală a 
Ministerului Apărării, f. 1057) sunt câteva documente de până la 22 
iunie si nimic mai mult. În fondul Diviziei 12 Tancuri (Arhiva Centrală 
a Ministerului Apărării, f. 3012) documentele operative lipsesc cu 
desăvârșire. Însă lipsa documentelor iniţiale este compensată într-o 
oarecare măsură de numeroasele rapoarte și comunicate despre 
operaţiunile militare ale corpului si ale diviziilor lui, alcătuite în iulie- 
august 1941, păstrate în fondurile de arhivă ale statelor majore 
superioare. Mai există, de asemenea, un document absolut unic — 
Registrul operaţiunilor de luptă ale Diviziei 34 Tancuri, alcătuit, după 
cum se poate presupune, la un interval de timp minim după 
evenimentele descrise (însemnarea de lângă sigiliul de ceară roșie 
instiinteaza: „cusut, sigilat pe 2.7.41“), si asta permite reconstruirea 
verosimilă a scurtei, dar tragicei istorii a acestei formaţiuni. 


În ajunul războiului, Corpul 8 Mecanizat făcea parte din componenţa 
Armatei XXVI. Această circumstanta este confirmată direct de toate 
documentele cunoscute, însă Armata XXXIV Tancuri a întâmpinat zorii 
zilei de 22 iunie aflându-se la Grudek-Jagellonsk, adică în zona Armatei 
VI vecine, lângă şoseaua Lvov-Peremisl. Când și pentru ce ajunsese ea 
acolo? Deocamdată n-a fost găsită nici o explicaţie a acestui fapt. Divizia 
12 Tancuri era amplasată în orașul Stríi, Divizia 7 Motorizată — în 
Drogobici. Judecând după raportul din iulie al comandantului Corpului 
8 Mecanizat, unităţile corpului au fost ridicate la alarmă de luptă la ora 
5.40, pe 22 iunie. (209) Ce-i drept, în Registrul operaţiunilor de luptă al 
Diviziei 12 Tancuri este indicată ora 2 noaptea, data de 22 iunie. (210) 
Comandanții au deschis „pachetele roşii“, cu ordinul Consiliului de 
Război al Armatei XXVI din 17 mai 1941 în conformitate cu care 
formațiunile Corpului 8 Mecanizat trebuiau sá se concentreze la nord- 
vest de orașul Sambor. 

Fig. 15, Directiile inaintarii diviziilor Corpului 8 Mecanizat Tancuri 


Corpul înainta evident spre „vârful“ inträndului frontierei, de la care, 
conform planurilor antebelice, urma să înainteze spre vest. Dar, după 
cum scrie în memoriile sale postbelice adjunctul comandantului 
Corpului 8 Mecanizat, comisarul de brigadă (ulterior general) N. Popel, 
„inamicul, care a început războiul cu o lovitură neașteptată, ne dicta 
voinţa sa, ne strica planurile“. (211) Comandamentul Frontului Sud- 
Vest nu s-a hotărât totuși să înceapă ofensiva — nici spre vest, spre 
Cracovia, nici spre nord, spre Lublin. În seara de 22 iunie, la ora 20.40, 
cand încă nu toate unităţile corpului mecanizat reușiseră să ajungă până 
la Sambor, comandantul Corpului 8 Mecanizat a primit ordinul 
comandantului Frontului Sud-Vest ca prin marş forţat nocturn să 
ajungă, până în dimineaţa de 23 iunie, în regiunea Vinniki-Kurovite (la 
est de Lvov) si să fie „gata de contraatacul asupra unităţilor 
motomecanizate ale inamicului, depistate în regiunea Sokal“. (212) 
Probabil că, pentru a nu crea un ambuteiaj de netrecut pe șoseaua 
Sambor-Lvov, diviziile de tancuri (sute de tancuri, mii de mașini, 
tractoare şi motociclete) au pornit înapoi pe diferite căi — de exemplu, 
Divizia 12 Tancuri a primit ordinul sa se întoarcă „pe unde a venit“, 
adică prin Strii, Nikolaev spre Lvov si Kurovite. 


Ordinul frontului conţinea o singură greşeală, dar una extrem de 
nesăbuită — corpul mecanizat era transferat în subordinea operativă a 
Armatei VI. Bineînţeles, comandantul de armată Muzicenko s-a pus 
imediat pe treabă. După cum afirmă în raportul său comandantul 
Corpului 8 Mecanizat, Riabisev, în dimineaţa de 23 iunie „a fost primit 
ordinul verbal al comandantului Armatei VI cu privire la întoarcerea 
corpului si concentrarea lui în regiunea Iavoro—Grudek-Jagellonski“. 
(209) E straniu, dar Riabisev a purces la executarea „ordinului verbal“, 
care contrazicea ordinul scris al comandamentului frontului, si coloane 
de tancuri huruitoare și întinse pe mai multi kilometri au pornit täräs 
spre vest. La drept vorbind, ele se târau în direcţii diferite, deoarece 
trupele nu reușeau să reacționeze la comenzile, mereu altele, ale şefilor, 
iar până la Kurovite n-a izbutit să ajungă în general nimeni. 


Comandantului Armatei VI nu i s-a permis să se poarte mult timp 
samavolnic și la ora 15.20 (în orice caz, aceasta e ora indicată în 


document) el a trimis un ordin: „Comandantului Corpului 8 Mecanizat. 
Opriti unităţile si Intoarceti-le pe itinerarul Krasna. (localitate la 6 
kilometri sud de Busk — M.S.). Stabiliti legătura cu comandantul 
Corpului 15 Mecanizat, acţionând in comun distrugeti grupul de 
tancuri al inamicului pe directia Dubno“. (213) E straniu, dar corpul 
mecanizat a început să execute ordinul semnat la ora 15.20 abia la ora 6 
dimineaţa, pe 24 iunie, după cum scrie în raportul său Riabisev, sau la 
ora 3.30, după cum e notat în Registrul operaţiunilor de luptă al Diviziei 
34 Tancuri. (214) Oricum, pe la amiaza zilei de 24 iunie Corpul 8 
Mecanizat prezenta grupuri de oameni, tancuri și maşini împrăștiate 
haotic la zeci de kilometri unele de altele; câte ceva se mișca cu 
insistenţă, câte ceva se oprise, deoarece șoferii nu dormiseră de peste 48 
de ore. 


Pe străzile înguste al Lvovului unităţile Corpului 8 Mecanizat, care 
plecau spre Busk-Brodi, s-au întâlnit cu mașinile de luptă ale Diviziei 32 
Tancuri si ale Corpului 4 Mecanizat, care se întorceau după bătălia care 
nu avusese loc de lângă Kamenka Bugskaia pe șoseaua de la lavorov. 
Toată nebunia aceasta a luat sfârșit abia spre seara de 25 iunie, când 
Corpul 8 Mecanizat a ajuns cu capetele coloanelor diviziilor de tancuri 
la Brodi. Desi distanţa dintre Strii si Brodi nu e mai mare de 140 de 
kilometri în linie dreaptă, tancurile Corpului 8 Mecanizat au parcurs 
aproximativ 350-400 de kilometri.******** Pentru formațiunile 
mecanizate din timpul respectiv să parcurgă în cinci zile 400 de 
kilometri era un rezultat excelent. Rămâne discutabil doar preţul plătit 
pentru el. 


Într-unul dintre articolele sale, scris la zeci de ani după război, 
generalul Riabisev a lăsat să-i scape fraza: „În timpul marșului pe 
distanța de 500 de kilometri, în urma loviturilor aplicate de aviaţie și 
din motive tehnice, corpul a pierdut aproape jumătate din tancurile de 
construcţie învechită“. Este o frază bună, „corectă“, „necesară“ şi i-a 
fost hărăzită o viaţă lungă. În timpul copierii si citării fraza a fost 
îmbunătăţită de mai multe ori. Mai întâi au fost eliminate ca inutile 
cuvintele „de construcţie învechită“. Rezulta că formațiunea a pierdut 
în timpul marșului jumătate din tancuri. Apoi au uitat numărul 
corpului şi, ceea ce e mai important, au uitat despre marșul absolut 
unic, ca lungime, efectuat de corp înainte de intrarea în luptă. Ulterior, 


„corpurile mecanizate“ (la plural) ale Frontului Sud-Vest „pierduserä in 
mars, in primele zile de razboi, jumätate din tancuri“. In aceastä 
formulare fraza le convenea tuturor, caci dädea „explicatia obiectiva“ 
cauzelor disparitiei unei hoarde de cäteva mii de tancuri. Totul se 
stricase. Nu erau tancuri, ci „sicrie“, nişte vechituri fără speranţă de 
recuperare... 


În documente descoperim cu totul alte cifre. Registrul operaţiunilor de 
luptă al Diviziei 34 Tancuri conţine două referiri la tehnica rămasă in 
urmă în timpul marșului: „24 iunie. Până în momentul ieșirii diviziei 
din regiunea pădurii lavorov-Grudek-Jagellonski au rămas în urmă 45 
de masini cu roti, 29 de tancuri T-26, 17 tancuri T-35 si 6 tancuri BT. 
Până la ora 18.00 în regiunea Busk-Krasne-Kozluv a fost efectuată 
alimentarea maşinilor și au început să vină și cei rămași în urmă. La ora 
18.00, divizia și-a continuat deplasarea... 26 iunie. Au rămas în urmă 10 
tancuri T-35, 15 tancuri 1-26, 18 mașini cu roţi“. (214) Au rămas 
temporar în urmă în timpul marșului si au fost „pierdute irecuperabil“ 
sunt noţiuni absolut diferite, dar, chiar și uitând de asta, vedem cifrele 
„pierderilor“ de o șesime și nicidecum de jumătate din numărul total al 
tancurilor. 


În ce-i privește pe cei „rămași în urmă pentru totdeauna“, „Raportul cu 
privire la operaţiunile de luptă ale Diviziei 34 Tancuri“, datat 2 august 
1941, ne oferă o oarecare imagine despre numărul lor: „Au rămas în 
urmă 7 tancuri BI, 3 tancuri 1-26, 2 autoblindate BA-10 si 3 
autoblindate BA-20“. (215) Doar 10 tancuri ușoare. Mai puţin de patru 
la sută din numărul iniţial. Ce-i drept, în numărul acestora n-au intrat 
tancurile T-35 de 50 de tone. Acești monștri nici nu fuseseră construiți 
pentru marșuri forţate, iar tentativa de a le mâna ca pe niște motociclete 
s-a soldat cu un rezultat cât se poate de previzibil: „Cele 38 de tancuri 
T-35 în timpul deplasării de la Grudek-Jagellonski spre vest spre 
Peremisl si de acolo spre nord-est spre Dubno, în majoritatea lor au 
rămas în urmă, iar circa 10 tancuri au rămas în urmă din cauza 
prăbușirii podurilor, iar celelalte n-au ajuns până la regiunea Dubno din 
motive tehnice“.******** 


Registrul operaţiunilor de luptă al Diviziei 12 Tancuri, antedatat, 
judecând după conţinut, în însemnarea de pe 24 iunie conţine 


urmátoarea fraza: „data fiind deplasarea fárá oprire, masinile rámase 
în urmă nu puteau să-și ajungă din urmă coloanele si numărul lor 
creștea mereu, în perioada indicată divizia a pierdut în urma avarierilor 
şi bombardamentelor: 2 tancuri KV, 2 tancuri HT-133 (varianta cu 
aruncător de flăcări a tancului T-26), 1 tanc BI-7, 3 tancuri 1-34, 
aproape 20 de camioane“. În total — opt tancuri. O cifră în limita marjei 
de eroare a stabilirii numărului iniţial de tancuri într-o divizie. La 
sfârșitul Registrului operaţiunilor de luptă, la capitolul concluzii, 
autorul revine din nou la tema pierderilor din timpul marșului: „În 
prima zi de război au ieșit din funcţiune circa 12 tancuri KV, care nu 
aveau piese de schimb și funcționau fără controale“. (210) 


De ce două s-au transformat în 12 și ce legătură are asta cu faptul că 
partea concluzivă a raportului a fost scrisă în august, când trebuiau 
explicate pierderile enorme ale diviziei? Întrebarea rămâne deocamdată 
fără răspuns. În orice caz, nimic care să semene măcar de departe cu 
„pierderea a jumătate din toate tancurile“ nu există în documentele 
reale. 


Ordinul de luptă nr. 0015 al Comandamentului Frontului Sud-Vest 
trasa sarcina de a aplica din regiunea Brodi o lovitură cu forţele a trei 
corpuri mecanizate (nr. 4, 8 şi 15), care să zdrobească gruparea 
motorizată a inamicului ce spărsese frontul și să înainteze spre regiunea 
Voinita-Miliatin-Sokal. (216) In traducere în limbajul geografiei 
înseamnă o ofensivă pe direcţia nord-vest pe o adâncime de 80-90 de 
kilometri. S-a ordonat ca ofensiva să înceapă „la ora 7.00 fix, pe 25 
iunie“, dar, deoarece comandantul Armatei VI, Muzicenko, a dispus 
astfel, Corpul 4 Mecanizat si Corpul 15 Mecanizat continuau să 
penduleze încolo și încoace prin pădure fără să iasă din ea, iar la Corpul 
8 Mecanizat, aflat în mars de la Busk la Brodi în dimineaţa de 25 iunie, 
nu avea cine să execute ordinul. 


Seara târziu (la 22.30) pe 25 iunie la statul major al frontului a fost 
semnat ordinul nr. 0016; sarcina fusese lăsată aceeași, gruparea 
inamicului era numită ca și mai înainte „din Radziechow“ (deși Divizia 
11 Infanterie germană ocupase între timp Dubno şi se pregătea să 
înainteze spre Ostrog, Sepetovka), începutul atacului a fost transferat la 


ora 9.00 dimineata pe 26 iunie. Din partea Corpului 4 Mecanizat la 
contraloviturá trebuia sa participe doar Divizia 8 Tancuri. (217) La 
momentul respectiv aceastá divizie lupta cu infanteria germaná ín 
regiunea lavorov-Magherov si nici nu începuse înaintarea spre Brodi. 
Corpul 15 Mecanizat nu voia nici în ruptul capului să iasă din pădure. 
Astfel, lovitura nimicitoare a celor trei corpuri mecanizate s-a 
transformat în ofensiva solitară a Corpului 8 Mecanizat. 


Corpul este compus din trei divizii. La ofensivă au luat parte două 
(Diviziile 12 si 34 Tancuri). E greu de înţeles ce făcea Divizia 7 
Motorizata „M.V. Frunze“, distinsă cu două ordine Drapelul Roșu si cu 
Drapelul Roşu de Muncă. În raportul comandantului Corpului 8 
Mecanizat sunt scrise literalmente următoarele: „Divizia motorizată de 
pușcași a atacat la ora 13 inamicul pe sectorul Borduliaki-Stanislavcik— 
Monastirek, dar n-a avut succese deosebite în această luptă si a rămas 
pe poziţia pe care o ocupa până la lăsarea întunericului“. (209) 
Borduliaki, Stanislavcik, Monastirek sunt localităţi de lângă râul Stir, 
pe al cărui mal apusean pendula dintr-un loc în altul Divizia 37 Tancuri 
a Corpului 15 Mecanizat. 


Principalul în această poveste enigmatică este faptul că, în timp ce în 
regiunea Brodi se aflau două divizii motorizate de pușcași (nr. 7 si 212), 
diviziile de tacuri ale Corpului 8 Mecanizat au început forțarea luncii 
mlăștinoase a räuletelor Slonuvka si Sitenka, fără susținerea cuvenită 
din partea infanteriei. In concluziile Registrului operatiunilor militare 
al Diviziei 12 Tancuri e arătat cât se poate de autocritic: 


„Consider radical incorectă aplicarea tancurilor în lupta de lângă Leșnev, 
Korsuv, cota 241,0, căci în fata diviziei era un räulet ce trebuia forţat de 
infanterie, iar apoi puteau să-l treacă și tancurile. În al doilea rând. De la 
începutul aplicării tancurilor a fost urcat un batalion (în propriul 
regiment motorizat de pușcași al diviziei erai trei batalioane de acest fel — 
M.S.) de infanterie pe tancuri, care a ajuns, stând mult timp lângă râu în 
imposibilitatea de a-l trece, sub tirul aruncătoarelor de mine și al 
artileriei; tancurile stăteau atât de aproape unele de altele încât unele se 
agätau reciproc cu senilele. În fine, inamicul era atât de puţin numeros, 
încât folosirea întregii divizii nu era necesară“. (210) 


Nu întâlneşti chiar atât de des in documentele militare cuvinte de acest 
fel („inamicul era atât de puţin numeros“), dar în cazul dat ele 
comportă o dublă corectitudine. Trecerile peste râu de la Leşnev erau 
apărate de un batalion de infanterie întărit al Wehrmachtului și de o 
divizie de tancuri trimisă să-l zdrobească. Pe un teren împădurit și 
mlăștinos, unde e greu (sau chiar imposibil) sá desfásori pe potecile 
înguste o masă mare de tancuri în formaţiune de luptă, e lipsit de sens 
să le aduni la grămadă în asa fel încât „unele dintre ele se agátau 
reciproc cu şenilele“. Nu a fost angajată nici o „divizie“ împotriva 
batalionului de infanterie german. În realitate, la lupta de pe 26 iunie a 
participat un grup de tancuri al Diviziei 12 Tancuri, într-un număr de 
mai puţin de două batalioane: 


„26 iunie. De dimineaţă a început ofensiva Diviziei 12 Tancuri asupra 
inamicului care se apăra pe linia râului Slonuvka; la momentul respectiv 
în ambele regimente erau cel mult 75 de tancuri (22? Vezi cifrele 
pierderilor din timpul marșului reproduse mai sus — M.S.), dar nici acestea 
nu puteau să fie utilizate toate din cauza terenului mlăștinos. Operațiunile 
militare pentru cucerirea Lesnev-Korsuv, cota 241,0, au început cât se 
poate de reușit si până la ora 14.00 șase tancuri au ajuns în vârful cotei 
241 (la 4,5 kilometri nord de Leşnev, acest deal este cu 30-40 de metri mai 
înalt decât împrejurimile — M.S.), iar infanteria a forţat râul si s-a apropiat 
de târgușorul Lesnev, care a fost incendiat de artileria noastră... In 
regiunea ofensivei diviziei acţiona Regimentul 92 Infanterie al inamicului, 
întărit cu un divizion de tunuri antitanc, cu o baterie de aruncătoare de 
mine grele si o baterie de artilerie. În perioada luptei unităţile noastre au 
pierdut: 5 tancuri KV, 18 tancuri 1-34, 10 tancuri BT-7“. (210) Vom 
menţiona imediat că în raportul comandantului diviziei figurează cifre de 
trei ori mai mici pentru pierderile de tancuri. „În această luptă Divizia 12 
Tancuri a suferit pierderi mari de efectiv si materiale: 8 tancuri au fost 
scoase din funcţiune, 2 tancuri s-au împotmolit în mlaștină“. (209) 


Divizia 34 Tancuri, după ce avea să se concentreze în regiunea de la vest 
de Srebno, trebuia, prin ofensiva peste râul Sitenka, la nord, să acopere 
flancul drept al grupării principale de soc a corpului. În Registrul 
operaţiunilor de luptă evenimentele zilei de 26 iunie sunt descrise 
extrem de succint: 


„Purtänd lupta in pädurile de la nord de rául Sitenka regimentele de 
tancuri n-au avut succes în înaintare din cauza tirului puternic de 
artilerie. În urma lupta există pierderi: cel putin 31 de tancuri 1-26, 5 
tancuri BT, 3 automobile blindate. 


Trofee — a fost distrus statul major al Detasamentului 137 de trupe 
aeropurtate, ******** au fost luaţi aproape 30 de prizonieri, inclusiv 3 
ofiţeri, au fost distruse 17 mașini cu roţi, aproape 150 de biciclete, 35 de 
motociclete, tanchete, iar în regiunea Krupet au fost distruse 4 tancuri, 2 
tunuri antitanc. Inamicul a pierdut aproape 250 de oameni morți si răniţi. 
Eroul Uniunii Sovietice, Frolov, care acţiona împreună cu o divizie în 
regiunea Srebno, a dispărut“. (214) 


In raportul din august cu privire la operaţiunile de luptă ale Diviziei 34 
Tancuri îi este dată o apreciere foarte critică ideii iniţiale a operaţiunii: 


„Stârneşte îndoieli și utilizarea Diviziei 34 Tancuri, când a fost dat ordinul 
comandantului Corpului 8 Mecanizat să acţioneze în pădurea de la nord 
de Radzivilluv, dată fiind prezenţa obstacolelor (râul Slonuvka și râul 
Sitenka), precum si a locurilor mlăștinoase, ce stânjeneau acţiunile de 
manevră ale diviziei si după ce a întâlnit o unitate puternică de artilerie si 
de aruncătoare de mine a inamicului divizia a pierdut cel puţin 30 de 
tancuri. Propunerea comandantului Diviziei 34 Tancuri, colonelul 
Vasiliev, era să nu intre în păduri şi să nu traverseze cursurile de apă, ci să 
acționeze pe direcţia Brodi, distrugând tancurile inamicului ce se deplasau 
de la Brodi la Radzivilluv“.******** (215) 


Si totuşi, chiar si lovitura organizată si aplicată astfel a zguduit până la 
temelie defensiva Corpului 48 Tancuri al Wehrmachtului: 


„26 iunie. 09.00. Din Divizia 57 Infanterie a parvenit comunicarea că la 
sud de Leșnev a început mult așteptata contralovitură a forţelor de tancuri 
ale inamicului. Cea mai mare parte a forțelor Diviziei 57 Infanterie se află 
în regiunea Lopatin și nu pot fi distrase pentru respingerea acestei 
contralovituri... Situaţia de lângă Lesnev devine critică. Batalionul întărit 
1 al Regimentului 179 Infanterie a opus o rezistenţă dârză și a suferit în 
acest timp pierderi mari. În pofida rezistenţei opuse de trupele noastre, 
rușii au reușit cu ajutorul susţinerii puternice a artilerie şi tancurilor să 


treacá rául si sá ocoleascá oráselul pe ambele flancuri. Din cauza tirului 
necontenit al inamicului n-am reusit sa aruncam in aer podul situat la sud 
de Lesnev. Unele unitäti de tancuri ale inamicului au pätruns in regiunea 
coloniei Mitnita (localitate la 5,5 kilometri sud de Berestecicko — M.S.) si 
au ajuns la rául Stir in regiunea de la vest de Beresteciko (e straniu, dar 
nici unul dintre documentele sovietice depistate nu vorbeste despre o 
pátrundere atät de adáncá — M.S.). Unitátile noastre de infanterie si 
artilerie din regiunea Lesnev au inceput pe alocuri sá se retragá sub 
presiunea inamicului. Doar lipsa de organizare a atacului rusesc si 
implicarea personală a comandantului Diviziei 57 Infanterie au zădărnicit 
înrăutățirea ulterioară a situaţiei. La ordinul comandamentului corpului 
unitățile Regimentului 199 întărit, ce înaintează în regiunea Sitno pentru 
executarea misiunii de asigurarea a flancurilor, au fost întoarse [spre 
Lesnev] cu scopul de a respinge inamicul. 


Ora 12.10. Din păcate, situaţia ne obligă să punem în funcţiune pentru 
respingerea atacului inamicului Divizia 16 Tancuri. Divizia a primit ordin 
să arunce în luptă toate forțele disponibile în sectorul în care a pătruns 
inamicul. Comandamentul corpului încearcă să implice toate unitățile 
antitanc accesibile. La cererile urgente ale trupelor terestre, Luftwaffe 
efectuează raiduri permanente asupra comasărilor mari ale inamicului, 
observate pe ambele parti ale drumului în regiunea Broda-Lesnev. 


Ora 14.00. Unităţile de avangardă ale Diviziei 16 Tancuri poartă lupte în 
regiunea Kremenet, în timp ce brigada de infanterie motorizata******** q 
diviziei, separată în regiunea Lesnev de celelalte forte în timpul 
pătrunderii inamicului, se află încă pe malul vestic al râului Stir. 


Situaţia din regiunea de la sud de Beresteciko rămâne critică și seara. 
Inamicul, utilizând tancuri, înaintează de pe terenul împădurit de la nord- 
est de Leșnev, prin Redkuv spre Ostruv (este ofensiva Diviziei 34 Tancuri — 
M.S.). Seara el reușește să blocheze temporar drumul în regiunea Ostruv 
(nici acest succes nu este reflectat în Registrul operaţiunilor de luptă al 
Diviziei 34 Tancuri — M.S.). La ora 18.00, dată fiind situaţia creată, 
comandamentul corpului a ordonat să fie pregătite podurile de pe râul Stir 
pentru a fi aruncate în aer. După ce au fost aruncate în luptă toate 
unitățile antitanc ce se aflau la periferia sudică a orașului Beresteciko, 


tancurile rusesti care au pätruns páná la Ostruv au fost respinse cu mari 
pierderi...“ (188) 


Pentru prima dată de la începutul războiului trupele germane din zona 
ofensivei Grupului de Armate Sud au ajuns într-o situaţie fără 
exagerare critică. Este cu atât mai remarcabilă reacția comandanților 
Wehrmachtului la o atare situație: 


» Ora 20.30. Dat fiind că tancurile rusești s-au apropiat la 6 kilometri de 
punctul de comandă al corpului, precum si din cauza raidurilor 
permanente ale aviaţiei inamicului, ce fac imposibilă munca sistematică, 
direcţia a fost transferată la punctul de comandă de rezervă, situat la un 
conac la 2 kilometri nord-vest de Beresteciko (subl. mea — M.S.). 


Evaluarea situaţiei: Deocamdată nu se observă factori care ar cere 
devierea de la planul iniţial (tancurile rusești ajunse la opt kilometri de 
statul major al corpului nu sunt un motiv de modificare a planurilor de 
ofensivă). Statelor majore ale diviziilor le-au fost expediate radiograme cu 
indicaţii pentru ziua de 27 iunie. Un ordin general pentru tot corpul nu va 
fi emis. Divizia 57 Infanterie va trebui să recucerească sectorul de râu de 
lângă Leşnev. Dacă inamicul va încerca să contraatace, să fie luate toate 
măsurile pentru a respinge aceste contraatacuri. Sarcina pentru Divizia 11 
Tancuri este aceeași ca pe 26 iunie — înaintarea prin Ostrog pe direcţia 
spre Sepetovka (adică la 100-130 de kilometri est de Beresteciko — M.S.). 


Experienţa operaţiunilor de luptă: 


Cu toate că rușii au lovit un loc foarte vulnerabil de pe flancul corpului, n- 
au reușit să beneficieze de rodul atacului lor reuşit de lângă Lesnev. În 
adâncul zonei de pătrundere din partea lor nu se observă nici o conducere 
metodică a luptei. Inamicul pulverizează lovitura de șoc în atacurile unor 
grupuri mici de tancuri (sau chiar ale câte unui tanc singur), ce nu sunt 
corelate nici în timp, nici în spaţiu și aproape niciodată nu sunt însoţite de 
infanterie. Din cauza acestei pulverizări a forțelor, mijloacele noastre 
antitanc relativ puţine au reușit să respingă unităţile de tancuri ale 
inamicului și să distrugă totodată multe tancuri rusești...“ (188) 


Atunci când făceau această însemnare in Registrul operaţiunilor de 
luptă germanii încă nu ştiau ce mare noroc au avut — comandamentul 
Diviziei 12 Tancuri (forţa principală de soc a Corpului 8 Mecanizat) a 
apreciat raidurile permanente ale aviaţiei inamice, precum si rezistenţa 
activă opusă de inamic în ansamblu ca un „factor care cere modificarea 
radicală a planului initial“. În Registrul operaţiunilor de luptă al 
Diviziei 12 Tancuri situaţia este descrisă astfel: 


„De la ora 14.00 până la 20.00 au fost efectuate cel puţin 20 de raiduri ale 
aviaţiei de bombardament asupra unităţilor diviziei si asupra spatelui 
frontului ei. În lipsa aviaţiei noastre, avioanele inamicului zburau foarte 
pagubă mare, au fost incendiate mașini cu muniții, carburanți, lubrifianti 
si alte bunuri... Acţiunile insuportabile ale aviaţiei inamicului l-au 
constrâns pe comandantul Diviziei 12 Tancuri să ia decizia cu privire la 
scoaterea diviziei din luptă. Până la ora 24.00 divizia a fost scoasă din 
luptă si spre dimineaţa zilei de 27.6 s-a concentrat [in regiunea orașului] 
Podkamen“. (210) 


S-a concentrat la Podkamen înseamnă că s-a retras la sud de Lesnev la 
40 de kilometri. Un marș forţat solid. Într-un document elaborat mai 
târziu la Direcţia principală de tancuri şi autoblindate a Armatei Roșii 
cu titlul „Greselile comise în acţiunile Corpului 8 Mecanizat“ această 
ieşire din luptă este descrisă astfel: „În pădurile din regiunea Bolduri 
(localitate la 6 kilometri sud de Lesnev — M.S.) pe 26.06 unităţile de 
tancuri ale Diviziei 12 Tancuri au fost supuse unui bombardament 
puternic de către aviația inamicului si au început să se retragă spontan 
pe direcţia Brodi-Podkamen. Pe drum, tancurile se întâlneau cu 
membrii statului major al Corpului 8 Mecanizat si s-au îndreptat in 
grupuri în regiunea Brodi (adică îi prindeau pe tanchisti și îi fortau să se 
întoarcă dincolo de Brodi — M.S.). Ca rezultat, comandantul Diviziei 12 
Tancuri spre sfârșitul zilei de 26.6 s-a retras la Podkamen, cu 30 de 
tancuri. Statul major al diviziei a pierdut comanda regimentelor, de 
asemenea, probabil, a fost pierdută comanda în statele majore ale 
regimentelor și ale batalioanelor de tancuri“. (217) 


Informatia operativa nr. 09 a statului major al Frontului Sud-Vest de la 
ora 20.00 de pe 26 iunie a făcut bilanţul primei zile de contraofensivă in 
felul urmätor: „Corpul 8 Mecanizat, la ora 9.00 pe 26.6.41, a atacat 
nehotărât unitățile mecanizate ale inamicului din regiunea Brodi pe 
direcţia Beresteciko şi, fără a avea susţinerea suficientă a aviaţiei și din 
partea vecinului din stânga (Corpul 15 Mecanizat), a fost oprit de 
inamic în regiunea iniţială pentru atac. Corpul 15 Mecanizat, acţionând 
la fel de nehotărât, n-a executat ordinul de a ataca...“ (218) 


Ziua a doua a ofensivei (27 iunie) este descrisă în Registrul operaţiunilor 
de luptă al Diviziei 12 Tancuri cu un laconism fără seamán si cu un calm 
cu epic: „Diviziei de tancuri nu i-au fost trasate sarcini de luptă. În 
regiunea Podkamen unităţile diviziei se aduc în bună ordine, vin 
mașinile rămase în urmă, își recuperează ceea ce-au pierdut în decursul 
zilei de 26.6.41“. Comandamentul diviziei s-a rostogolit atât de repede și 
atât de departe din zona operaţiunilor de luptă, încât în decursul 
întregii zile, chipurile, n-a reușit să facă legătura cu statul major al 
corpului mecanizat şi să afle ce evenimente se produc acolo și ce ordine 
sunt emise. 


Despre aceste evenimente se discută în decursul multor decenii în 
paginile literaturii istorice și memorialistice. Publicului cititor îi sunt 
cunoscute în principal din memoriile lui N. Popel, scrise foarte expresiv 
de un autor-fantomă, care în momentul respectiv era adjunctul 
comandantului Corpului 8 Mecanizat. În versiunea lui Popel, lucrurile 
s-au derulat astfel: în zorii zilei de 27 iunie la statul major al corpului a 
parvenit ordinul de retragere a corpurilor mecanizate dincolo de linia 
Zolocev-Podkamen-Pociaiev. Câteva ore mai târziu a parvenit un ordin 
cu un conținut exact contrar — să se înainteze spre Dubno. Peste alte 
două ore, în cantonamentul Corpului 8 Mecanizat a venit personal 
adjunctul comandantului Frontului Sud-Vest, comisarul de corp 
Vasughin, si, fără a se sinchisi de expresii și ameninţări, a cerut ca 
ofensiva să înceapă imediat. (211) N.S. Hrușciov, în memoriile sale de 
notorietate mondială, amintindu-și de ultima sa conversaţie cu 
Vasughin, reproduce cuvintele acestuia despre faptul că el, chipurile, le- 
a dat comandanților corpurilor niște ordine verbale care contraziceau 
ordinele Consiliului de Război al Frontului. (219) 


Ce s-a întâmplat în realitate? Sá începem cu faptul că până si la o 
grădiniță de copii ordinele cu privire la trecerea la pierderi a unor 
cantități de gris si cu privirea la angajarea unei femei de serviciu sunt 
perfectate în scris, în timp ce „ordinul stop“ al comandamentului 
frontului, chiar dacă o fi fost dat, a fost dat verbal și prin intermediul 
curierilor. În orice caz, astfel e descris episodul în raportul 
comandantului Corpului 8 Mecanizat, pe care l-am citat în repetate 
rânduri mai sus: „La ora 2.30, pe 27.6.41, la comandantul Corpului 8 
Mecanizat a venit generalul-maior Paniuhov și i-a transmis următorul 
ordin verbal al comandantului Frontului Sud-Vest...“ (209) 


Raportul din august al comandamentului Corpului 15 Mecanizat 
conţine o frază absolut stranie: „27 iunie. În conformitate cu ordinul 
Frontului Sud-Est nr. 0019 din 28.6.41 în dimineaţa zilei de 29.6.41 se 
ordonă retragerea pe linia cotelor de la Zolocev...“ (198) Pe 27 iunie la 
corp parvine un ordin de pe 28 iunie? Numărul enigmaticului ordin este 
0019, dar totodată există (în formă cât se poate de scrisă) ordinul 0017 
din 27 iunie și ordinul 018 din 28 iunie, ultimul trasând sarcina de a 
„exploata succesul Corpului 8 Mecanizat“, iar Corpului 8 Mecanizat i se 
ordonă să înainteze spre vest de râul Ikva, de la Dubno spre Ostrog. Cu 
alte cuvinte, ordinul nr. 018 putea să apară doar după raportul despre 
succesele acestei înaintări. 


În sfârșit, pentru a întregi tabloul haosului total, autorii lucrării 
Culegere de documente de luptă-36, după referirea la „ordinul nr. 0019“ 
au plasat o notă de subsol: „În prezenta culegere nu este publicat, 
deoarece nu se pretează lecturii“. Cum vine asta? Istoria i-a furnizat 
Frontului Sud-Vest 4 500 de tancuri și nu s-a găsit o mașină de 
dactilografiat ca lumea la statul major al frontului? 


Cu numerotarea ordinelor comandamentului Frontului Sud- Vest sunt 
mari probleme. Pe 28 iunie a fost emis ordinul nr. 0018, iar pe 29 iunie 
apare ordinul nr. 0025. Desigur, în decurs de 36 de ore pot fi emise 
câteva ordine, dat să fie tocmai șapte! În raportul lui Riabisev este 
reprodus un număr debusolant: „La ora 6.00, pe 27.6.41, în regiunea de 
la 2 kilometri la sud de Brodi prin intermediul comisarului de brigadă a 
fost primit cel de-al doilea ordin al comandantului Frontului Sud-Vest 
nr. 2121, din 27.6.41 cu privire la înaintarea Corpului 8 Mecanizat de la 


ora 9.00 pe 27.6.41 pe directia Brodi-Verba-Dubno...“ (209) Chiar daca 
ordinul inmänat comandantului Corpului 8 Mecanizat era perfectat ca 
un asa-numit „ordin de lupta particular“ (in acest caz trebuia sa fie o 
altá numerotare, care sa nu coincida cu numerotarea ordinelor generale 
ale comandantului frontului), nu e clar cum de putea sá aparä ín a sasea 
zi de rázboi un document cu un astfel de numar de ordine? 


Ca sá nu mai ocupăm atenţia cititorului cu clarificarea ulterioară a 
detaliilor acestei povești obscure, vom menţiona două concluzii 
esențialmente importante și certe. Prima: la statul major al Frontului 
Sud-Vest nu existau nici unitate de voinţă, nici fermitate în luarea 
deciziilor şi în transpunerea lor în viaţă. A doua: toată avalansa aceasta 
matinală de ordine nu a avut o influenţă sesizabilă asupra acţiunilor, de 
fapt a lipsei de acţiune, diviziilor Corpului 8 Mecanizat. Divizia 12 
Tancuri s-a repliat (ca să utilizăm un termen eufemistic) la Podkamen, 
încă înainte de emiterea „ordinului stop“ (în cazul în care acest ordin a 
existat în realitate), si a staționat cu cea mai mare parte a forțelor sale 
toată ziua de 27 iunie, fără să mai acorde vreo atenţie oricăror ordine 
ale frontului și ale corpului mecanizat. 


Cât priveşte Divizia 34 Tancuri, ea nu s-a „repliat“ nicăieri, ci din 
dimineaţa până în seara zilei de 27 iunie a continuat să lupte la nord de 
râul Sitenka, în zona Hotin-Kozin. Această concluzie nu se bazează 
doar pe Registrul operaţiunilor de luptă al Diviziei 34 Tancuri, ci este 
confirmată direct de documentele inamicului (Registrul operaţiunilor de 
luptă al Corpului 48 Tancuri al Wehrmachtului): 


„27 iunie... Cu începere dis-de-dimineatá inamicul trece râul la nord de 
capul de pod si din nou atacă cu forte mari subunitățile noastre... 
Tentativele rușilor de a pătrunde pe acest sector, după cum se și aștepta 
comandamentul corpului, sunt în toi... 


14.30. Înaintarea brigăzii de infanterie motorizată [a Diviziei 16 Tancuri] 
este întreruptă în permanență din cauza tancurilor inamicului, care 
acţionează din pădurile de la sud de drum [Ostruv-Kozin]. De la amiază 
brigada se află în luptă în apropiere de Hotin... 


19.00. Brigada de infanterie motorizată încă nu reușește sá stabilească 
legátura cu subunitátile de avangardä ale Diviziei 16 Tancuri. Brigada luptä 
cu fortele mari ale inamicului in regiunea Gonoratka (localitate la 5 
kilometri est de Hotin — M.S.), totodatá au fost distruse multe tancuri 
inamice...“ (188) 


Asadar, in prima jumátate a zilei de 27 iunie amplasarea trupelor 
germane in triunghiul Beresteciko-Dubno-Kremenet era urmátoarea: 
Divizia 11 Tancuri plecase departe la est si ocupase Ostrogul (la 50 de 
kilometri est de Dubno), Divizia 16 Tancuri se pomenise ruptă în două 
parti — regimentul de tancuri plecase pe drumul spre Kremenet, unde a 
si fost oprit pe pozitia ráului Ikva de formatiunile esalonului doi al 
Frontului Sud-Est, iar brigada de infanterie motorizată fusese angajată 
în lupta cu unitățile Diviziei 34 Tancuri a colonelului Vasiliev în 
regiunea Hotin; Divizia 57 Infanterie ţinea apărarea cu frontul spre sud 
în zona Lesnev-Korsuv; de la nord-vest spre poziţia râului Stir se 
apropiau Diviziile 111 si 75 Infanterie. 


In Dubno, germanii au läsat forte minime: subunitätile pärtii sedentare 
ale Diviziei 11 Tancuri, un batalion de transmisiuni, directia artileriei si 
alte cäteva subunitäti ale Corpului 48 Tancuri. La fel si pe soseaua 
principală Brodi-Verba-Dubno nu era nimic în afară de unele trupe 
germane puţin numeroase de acoperire. Prin urmare, dacă Vasughin, 
comisarul de corp, într-adevăr bătea din picior, ameninţa cu execuţia 
prin împușcare și mâna trupele înainte, el avea în fond dreptate — 
momentul pentru capturarea orașului Dubno, un nod rutier foarte 
important al Ucrainei Apusene, era extrem de favorabil și nu se putea să 
fie ratat. 


Din păcate, în pofida disponibilitätii teoretice a unei mase mari de trupe 
mecanizate, nu s-a găsit nimeni care să profite de momentul oportun. 
Divizia de tancuri se aduna cu insistenţă „în bună ordine“, Divizia 7 
Motorizatä se retrăgea foarte alene de pe poziţia râului Stir spre Brodi, 
Brigada 34 Tancuri era angajată în luptă între râurile Sitenka si 
Pliașcevka. Abia la ora 14.30, oră indicată în Raportul cu privire la 
operaţiunile de luptă ale Diviziei 34 Tancuri, subunitățile de avangardă 
ale regimentelor de tancuri ale Diviziei 34 Tancuri au început să iasă 


prin Sitno pe şoseaua Brodi-Dubno si până la ora 16.00 capetele 
coloanelor diviziei se apropiau de Verba. (215) Pentru întărirea Diviziei 
34 a fost trimis un grup de 30 de tancuri KV si 1-34 din componenţa 
Diviziei 12 Tancuri,******** care „se repliau“ cu mult mai lent decât 
celelalte și au fost întoarse la Brodi, la ordinul comandantului corpului 
mecanizat. Spre sfârşitul zilei de 27 iunie, grupul a făcut joncţiunea cu 
divizia lui Vasiliev. (209) 


Rezultatul final al zilei de 27 iunie abundente în evenimente a fost 
următorul: „Pe drumul de pe sectorul Smoliarnia-Verba divizia 
distruge aproape 40 de motociclişti, 4 tancuri uşoare, în regiunea Verba 
capturează 20 de automobile și odată cu lăsarea întunericului ajunge la 
Podlujie (32 de kilometri pe șosea de la Sitno, la 6 kilometri de periferia 
sudică a oraşului Dubno — M.S.), Regimentul 67 Tancuri pătrunde la 
periferia sudică a orașului Dubno, unde este supus unui tir puternic al 
tunurilor antitanc și al artileriei dinspre periferia sudică a Dubno și din 
Zabramie (suburbie vestică a orașului Dubno — M.S.). La lăsarea 
întunericului unităţile diviziei se adună la Podlujie“. (215) 


Faptul că subunitățile de avangardă ale Diviziei 34 Tancuri au ajuns la 
suburbiile orașului Dubno este confirmat pe deplin și de însemnările din 
Registrul operaţiunilor de luptă al Corpului 48 Tancuri al 
Wehrmachtului: „Seara, numeroasele formaţiuni motorizate și de 
tancuri ale inamicului, formând o coloană lungă, au pătruns de pe 
direcția Brodi spre nord-est, trecând printre unităţile de avangardă și 
brigada de pușcași ale Diviziei 16 Tancuri... Atacul unităţilor de tancuri 
ale inamicului lângă Tarakanov (suburbie sudică a orașului Dubno - 
M.S.) pe direcţia generală asupra Dubno a provocat pierderi mai grave 
decât se presupunea mai înainte. Lângă periferia de sud-vest a orașului 
Dubno a fost respins încă un atac al tancurilor inamicului...“ 


Se părea că până la cucerirea orașului rămăsese puţin de tot. Se poate 
presupune că rapoarte referitoare la aceasta au parvenit la statul major 
al Frontului Sud-Vest. Fie din această cauză, fie din alta, dar la ora 4.00 
dimineaţa pe 28 iunie a apărut Ordinul de luptă nr. 018, semnat de 
patru membri ai Consiliului de Război al frontului — Kirponos, Purkaev, 
Vasughin, Hrușciov. Documentul este destul de amplu, are 412 cuvinte, 
dar toate se reduc la unul: „Hai!“ Ordinul nu doar trasa cele mai ferme 


sarcini, dar pentru prima dată indica strict unde trebuiau să se afle spre 
sfârșitul zilei de 28 iunie statele majore al corpurilor de armată 
participante la operaţiune. 


Intenţia generală se reducea la faptul ca prin ofensiva din trei parti (de 
la est, sud și vest) să fie presată gruparea mecanizată a inamicului. 
Corpul 36 Pușcași (trei divizii de pușcași) de pe poziţia Trostianet — raul 
Ikva trebuia să ajungă la linia Mlinov-Kozin (adâncimea ofensivei — 15— 
20 de kilometri), statul major al corpului — la Dubno. Divizia 14 
Cavalerie, împreună cu unităţile Corpului 5 Cavalerie, trebuia, 
înaintând de pe poziţia Kremenet — râul Ikva, să zdrobească regimentul 
de tancuri al Diviziei 16 Tancuri germane și spre sfârșitul zilei să ajungă 
la Hotin-Kozin (adâncimea ofensivei — 25 de kilometri). Cea mai 
uluitoare sarcină a fost trasată pentru două divizii de pușcași ale 
Corpului 37 Puscasi — înaintând de pe poziţia Zolocev-Podkamen- 
Pociaev, ele trebuiau sá ajunga pe pozitia räurilor Stir si Radostavka 
(adäncimea ofensivei — 34-40 de kilometri). 


Pe acest fundal, sarcinile trasate corpurilor mecanizate arata destul de 
modest. Corpul 15 Mecanizat trebuia, in sfärsit, sa ocupe Beresteciko „si 
sa-i acorde sprijin Corpului 8 Mecanizat la zdrobirea grupurilor 
inamicului care au pătruns peste râul Ikva“. Corpul 8 Mecanizat 
trebuia să ajungă din urmă si să zdrobească „unitățile motomecanizate 
ale inamicului care acționau la est de raul Ikva pe direcţia spre Ostrug“ 
(adică Divizia 11 Tancuri germană). După distrugerea inamicului, să se 
concentreze spre sfârșitul zilei la Zdolbunov, Mizoci, Ojenin (localităţi la 
20-30 de kilometri est de Dubno). (220) 


Si toate acestea trebuiau făcute într-o singură zi. 


28 iunie 


Nu vom afla niciodată cu adevărat la ce se gândeau şi pe ce mizau cei 
trei generali și Hrușciov, care au semnat Ordinul nr. 018. Poate că era 
metoda sovietică tradiţională de administrare, „dacă ai nevoie de o tonă 
de cărămizi, cere două tone“, dar au decis că, pentru ca trupele să 


înainteze trei kilometri, trebuie să le ordone să înainteze până la capătul 
opus al globului. În schimb, se știe precis cum s-au terminat toate 
acestea. Chiar din rapoartele și informaţiile operative semnate de 
aceiaşi generali: 


„Raport cu privire la situaţia Frontului Sud-Est de la ora 22.00 de pe 28.6. 
41. 


... Corpurile 36 si 37 Pușcași, Corpul 15 Mecanizat si Divizia 14 Cavalerie 
au trecut [in ofensivă] de pe frontul (sic) Dubno-Kremenet-Zolociov spre 
nord-vest. Ofensiva evoluează extrem de lent și în ziua de 28.6.41 încă nu 
s-a soldat cu rezultate substanţiale...“ (221) 


„Informaţia operativă nr. 013 de la ora 10.00 de pe 29.6.41, statul major al 
Frontului Sud-Vest 


... Corpul 36 Pușcași trece la defensivă pe malul de est al râului Ikva, pe 
frontul Zbitin-Sudovice-Kremenet. Corpul 5 Cavalerie (Divizia 14 
Cavalerie cu Regimentul 512 Pușcași al Corpului 36 Pușcași) trece la 
defensivă pe poziţia Kremenet-Dunaiuv (adică toate au rămas în regiunea 
de pornire din ofensiva planificată de ordinul nr. 018 — M.S.). Corpul 37 
Pușcași înaintează pe direcţia Stanislavcik, Divizia 139, la ora 23.00 pe 
28.6.41 [a ajuns la] Busk (adică a efectuat un marș, dar fără a ajunge la 
linia de contact cu inamicul — M.S.)...“ (222) 


„Ordinul de luptă nr. 0025. al statului major al Frontului Sud-Vest. 
29.6.41. 


... Armata VI, compusă din Corpul 36 Pușcași (Diviziile 140 si 146 
Pușcași), Corpul 37 Pușcași (Diviziile 141, 139 şi 80 Pușcași), Corpul 6 
Pușcași, Corpul 5 Cavalerie (Diviziile 3 și 14 Cavalerie) să se instaleze 
ferm pe poziția Dubno-Kremenet-Zolociov-Bobrka. La căderea 
întunericului, pe 29.6.41, Corpul 37 Pușcași se repliază pe poziţia Novii 
Pociaiuv-Iasenuv“ (adică totul s-a terminat cu replierea pe poziția iniţială 
a ofensivei care n-a avut loc). (223) 


In aceeași zi de 29 iunie, Consiliul de Război al frontului a emis o 
directivă (nenumerotată), în care a dat aprecierea acţiunilor unor 


formaţiuni care au luat parte la luptele de lângă Dubno-Kremenet: 


»»». Nimeni nu organizează legătura dintre vecini. Divizia 14 Cavalerie si 
Divizia 141 Pușcași (a Corpului 37 Pușcași), se aflau la distanţa de 12 
kilometri între ele, dar nu știau care și unde se afla... Radioul este utilizat 
prost. Legătura radio dintre Corpul 36 Pușcași, Corpul 8 Motorizat și 
Corpul 19 Motorizat n-a funcţionat din cauza lipsei undelor și a 
semnalelor de recunoaștere (adică a eforturilor organizatorice elementare 
ale statelor majore respective — M.S.)... În trupe au avut loc cazuri de 
panică (Diviziile 140 și 146 Pușcași ale Corpului 36 Pușcași 36), când 
chiar fără să vadă inamicul sau la apariţia lui neînsemnată, subunitățile 
fugeau în spatele frontului, lăsând totul în urma lor, iar comandanții 
subunitätilor si unităţilor nu luau măsurile necesare cuvenite pentru 
instaurarea ordinii...“ (224) 


Pe 28 iunie, după o pregătire, instruire și concentrare de multe zile, a 
trecut, în sfârșit, la ofensivă Corpul 15 Mecanizat. Nominal, la aplicarea 
loviturii zdrobitoare au participat trei divizii de tancuri (nr. 8, 10 şi 37), 
care cu doar o săptămână în urmă aveau în total în dotarea lor peste 
950 de tancuri în stare bună, inclusiv 114 tancuri KV si 212 tancuri T- 
34. Până în dimineaţa de 28 iunie, circa 530 de tancuri au dispărut nu se 
ştie unde. S-au evaporat sub dogoarea soarelui torid din iunie. Au fost și 
pierderi în luptă — până la momentul respectiv Diviziile 8 si 10 Tancuri 
pierduseră circa 100 de tancuri (e dificil de invocat cifre exacte, dată 
fiind dezorganizarea ce domnea în unităţile de tancuri). În orice caz, 
rămâneau încă trei sute și ceva de tancuri (în principal în componenţa 
Diviziei 37 Tancuri). Conform criteriilor germane, acestea ar fi fost 
suficiente pentru completarea a două divizii de tancuri. 


Infanteria (nu în valoare absolută, ci proporţional cu acest număr de 
tancuri) era puţină — două regimente motorizate de puscasi ale 
Diviziilor 10 şi 37 Tancuri (Regimentul Motorizat de pușcași al Diviziei 
8 Tancuri rămânea în suburbiile vestice ale Lvovului). Mai era, ce-i 
drept, şi întreaga divizie motorizată de puscasi, care încă nu participase 
la luptă, dar ea continua să „apere“ cu insistenţă, fără să intre în contact 
cu inamicul, regiunea Brodi-Radzivilluv, adică se aflau în zona 
Corpului 8 Mecanizat vecin. 


In timpul irosit anterior de Corpul 15 Mecanizat mergänd inutil incolo 
şi încoace prin pădure, inamicul a reușit să-și îmbunătățească 
considerabil apărarea — unitățile Diviziei 57 Infanterie au fost înlocuite 
de două divizii abia venite de la frontieră (Divizia 29 Infanterie lângă 
Radzehuv și Divizia 9 Infanterie lângă Lopatin). Nu e cazul să ne îndoim 
că germanii au pregătit fundamental poziţia defensivă de-a lungul 
malului mlăștinos al räuletului Ostruvka, astfel că, în cazul dat, 
cuvintele „regiune puternic fortificată antitanc“ nu mai erau lipsite de 
temei. În ansamblu, ţinând seama de condiţiile terenului împădurit si 
mlăștinos, sarcina trasată pentru Corpul 15 Mecanizat nu era chiar atât 
de simplă cum s-ar putea crede ţinând cont doar de numărul tancurilor 
sovietice antrenate în operaţiune. 


Vom menţiona de la bun început că în Registrul operaţiunilor de luptă 
al Corpului 48 Tancuri german, în însemnările de pe 28 și 29 iunie, nu 
există nici cele mai mici trimiteri la operaţiuni de luptă în regiunea în 
care chipurile s-a desfășurat ofensiva Corpului 15 Mecanizat. E 
oarecum straniu, ţinând cont de faptul că vârful contraloviturii tintea 
locul de amplasare a statului major al Corpului 48 Tancuri, iar distanţa 
de la Lopatin la Beresteciko este de doar 25 de kilometri. Astfel, pentru 
a descrie evenimentele zilei de 28 iunie vom fi nevoiţi să ne folosim în 
principal de rapoartele din august ale comandamentului Corpului 15 
Mecanizat şi ale diviziilor lor. La o lectură atentă și ele sunt cât se poate 
de elocvente. 


Prima care a trecut la ofensivă, la ora 11.00 pe 28 iunie, a fost Divizia 10 
Tancuri, compusă din rămăşiţele a două regimente de tancuri și, nu se 
ştie de ce, dintr-un singur (din trei) batalion de pușcași al Regimentului 
10 Motorizat de puscasi. Unde erau toate celelalte, inclusiv subunitățile 
de pontoane și poduri? Divizia, sau mai bine spus ce se mai păstrase din 
ea, s-a înfipt în malul mlăștinos al râului Ostruvka la nord de Lopatin și 
cu aceasta totul s-a terminat. Ce-i drept, în raportul corpului mecanizat 
este dată o descriere dramatică a unei bătălii încrâncenate: 


„Unităţile diviziei nu au putut să treacă pe podul de bârne de pe domeniul 
Volia Adamovska-Severuvka si au fost încercuite (?) de inamic... 
Comandantul corpului mecanizat, colonelul Ermolaev, văzând toată 
situaţia și imposibilitatea unităţilor Diviziei 10 Tancuri de a trece peste 


rául Ostruvka pe un singur pod de bárne, aflat sub tirul aproape a unui 
divizion de artilerie grea si al tunurilor antitanc ale inamicului din 
regiunea Lopatin si din regiunea Ohladuv (de la Ohladuv pänä la podul de 
bärne cu ghinion erau circa 10 kilometri si, lucrul cel mai straniu, chiar in 
regiunea Ohladuv se concentra pentru ofensiva „grupul de mars“ al 
Diviziei 8 Tancuri), a trimis un delegat de legäturä (in conditiile in care 
Divizia 8 Tancuri avea 12 statii radio, iar Divizia 10 Tancuri — 17 statii 
radio) in Divizia 8 Tancuri pentru a transmite ordinul verbal al diviziei de 
a forta rául Ostruvka in regiunea Guta-Skliana pentru a sustine Divizia 
10 Tancuri dinspre nord, cu o loviturá asupra Lopatinului... (urmeaza o 
relatare amănunţită despre nenorocirile prin care a trecut delegatul de 
legătură). 


... La ora 21 infanteria inamicului împreună cu tunurile antitanc s-a 
insinuat de pe direcţia Oplutko si Koleniki (adică dinspre sud-vest) in 
pădurile domeniului Volia Adamovska, unde s-a încins lupta de foc a 
tancurilor cu infanteria. Se lăsa noaptea. Toate tentativele Diviziei 10 
Tancuri de a trece râul Ostruvka nu au fost încununate de succes... 
Rămânerea Diviziei 10 Tancuri în regiunea respectivă, noaptea, aflându- 
se sub tirul încrucișat al artileriei (cu câteva pagini mai înainte în raport e 
spus că la începutul „ofensivei“ Divizia 10 Tancuri avea 10 obuziere de 
calibru 122 mm si 12 obuziere de calibru 152 mm, adică de două ori mai 
multe decât avea batalionul inamicului) fiind încercuită, era lipsită de rost 
si putea să conducă la pierderea în întregime a diviziei...“ 


De la ora 11 dimineaţa până seara târziu în timpul acestei lupte 
încrâncenate Divizia 10 Tancuri a suportat pierderi: „1 tanc KV, 
7 tancuri BT, 1 tanc T-34 (în total 9 tancuri), 6 răniţi, 1 mort. A dispărut 
fără urmă comandantul Regimentului 10 Artilerie (a tras oare acest 
regiment măcar o singură dată asupra dușmanului?) maiorul 
Borovnev“. Şi inamicul, care a încercuit și a zdrobit dacă nu chiar o 
divizie, cel puţin două batalioane (unul de tancuri și unul de pușcași), a 
suportat, de asemenea, pierderi: „conform datelor furnizate de un 
martor ocular, au fost distruse o baterie a inamicului și 15 motociclete“. 
(198) 


Operațiunile de luptă ale Diviziei 8 Tancuri sunt descrise literalmente 
astfel: „Divizia 8 Tancuri, după ce a primit ordinul verbal prin 


intermediul delegatului de legátura, a luptat cu inamicul pána pe 
29.6.41 pe directia Ohladuv, fiind expusá unui tir de artilerie intens si 
suportând pierderi mari, s-a retras din regiunea Ohladuv in pădure la 
sud-est de Ohladuv“. Câteva cuvinte despre această luptă au fost 
descoperite și în „Raportul cu privire la operaţiunile de luptă al Diviziei 
8“. Iata-le în întregime: „Regimentul de mars a purtat lupte în regiunea 
Ohladuv-Toporuv, aflându-se în subordinea comandantului Corpului 
15 Mecanizat. În urma luptelor au fost pierdute 12 tancuri. Regimentul 
de artilerie de obuziere a luptat aflându-se pe poziţiile de foc în regiunea 
Holoiuv (adică la 10 kilometri de regimentul de tancuri), Volia 
Holoievska“. (173) 


Unica tentativă de a executa ordinul de a ataca s-a făcut observată doar 
în acţiunile Diviziei 37 Tancuri. Din păcate, tentativa a fost 
neindemänaticä, neorganizată si a costat scump. În conformitate cu 
decizia comandantului, divizia trebuia să treacă pe malul estic al râului 
Stir în regiunea tärgusorului Monastirek, să se deplaseze pe un drum de 
ţară până la Borduliaki si acolo să treacă pe malul vestic. În raport nu 
există nici un fel pe precizări referitoare la această intenţie, dar se poate 
presupune că în acest fel comandantul a decis să scape de necesitatea de 
a construi două poduri de pontoane peste gurile mlăștinoase ale râurilor 
Radostavka și Ostruvka. Tot planul acesta s-a risipit împreună cu podul 
aruncat în aer de inamic lângă Borduliaki. Atunci a fost luată decizia de 
a trece râul Stir lângă Stanislavcik, dar acolo unde inamicul avea 
aproape un batalion de infanterie. 


„La ora 14.00 pe 28.6.41 Regimentul Motorizat de pușcași, cu Batalionul 3 
al Regimentului 74 Tancuri a început atacul asupra trecerilor peste râu de 
lângă Stanislavcik. Batalioanele din fruntea Regimentului 73 Tancuri ce 
s-au desfășurat pe malul răsăritean al râului Stîr au organizat cu o mică 
întârziere sprijinul de foc al Regimentului Motorizat de pușcași care până 
la momentul respectiv ocupase trecerile peste râu, suportând pierderi 
considerabile. După ce au forţat râul Stir, 6-8 tancuri ale Batalionului 3 
al regimentului de tancuri, ce acționau în comun cu Regimentul Motorizat 
de pușcași pentru a cuceri cota 202,0 (la circa 1,5 kilometri vest de 
trecerea peste râu — M.S.), au ajuns sub tirul intens al artileriei inamicului 
din partea domeniului Lias Denbnik si au fost lovite și scoase din 
funcţiune. “ 


Dupá ce a suportat pierderi considerabile si neavänd sprijin suficient 
din partea tancurilor (desi erau disponibile 200 si ceva de tancuri, 
inclusiv 26 de tancuri T-26, dotate cu un tun de 3 țoli — M.S.), 
„Regimentul Motorizat de puscasi a fost nevoit sá sisteze ofensiva si sa 
treacă în defensivă pe malul apusean al râului Stír, chiar lângă trecerile 
peste râu de lângă Stanislavcik. La rândul său, inamicul care acoperea 
cu forţe de aproape un batalion trecerile pe malul apusean al râului Stîr, 
suportând pierderi mari, a început replierea pripită pe direcţia cotei 
202,0 de pe domeniul Lias Denbnik. În urma pierderii temporare a 
conducerii, s-a reușit cu mare greutate ca Regimentul 73 Tancuri, care 
continua să tragă în inamicul ce se replia, să fie trecut pe malul apusean 
al râului Stir pentru a continua ofensiva pe urmele inamicului ce se 
retrăgea...“ (200) 


Acum urma să fie depăşită poziţia râului cu ghinion, care în raportul 
comandantului Diviziei 37 Tancuri este numit periodic „pârâu“, 
Ostruvka. Această sarcină s-a dovedit insurmontabila: „Tentativa de a 
trece pe poduri râul Ostruvka la nord de cota 202,0 a eșuat, deoarece 
cele 2-3 tancuri din fruntea coloanei ce s-au apropiat de pod au fost 
imediat lovite și au luat foc. Câteva tancuri au încercat să ocolească 
podul pe la dreapta și pe la stânga, dar ocolirea s-a dovedit imposibilă; 
tancurile s-a împotmolit în mocirlă și au fost lovite de tirul de artilerie al 
inamicului. A devenit absolut evident că în lipsa unui tir de artilerie 
puternic și fără infanterie ofensiva nu poate fi continuată...“ 


Lucrul acesta a devenit absolut evident în momentul în care a fost scris 
raportul din august. Pe 28 iunie situaţia era apreciată altfel. Într-unul 
dintre dosarele de arhivă ale Direcţiei autoblindate şi tancuri a 
Frontului Sud-Vest a fost descoperită o foaie de hârtie semnată de șeful 
statului major al Diviziei 37 Tancuri, colonelul Semciuk: „Comandantul 
Regimentului 73 Tancuri. Monastirek. Ora 18.00 28.6.41. Comandantul 
diviziei a ordonat ca imediat, pe propria răspundere, să ocupăm 
trecerea peste râu și să continuăm îndeplinirea sarcinii“. (227) Referinta 
la „propria răspundere“ n-a fost de ajutor, primele pierderi de luptă de 
la începutul războiului si moartea comandanților au demoralizat repede 
şi ireversibil trupele. „Conform datelor șefului statului major al 
Regimentului Motorizat de pușcași, căpitanului Kartev, pierderile 
regimentului sunt de circa 60 la sută din tot efectivul regimentului. Au 


fost uciși comandantul regimentului, maiorul Slikov, si adjunctul lui, 
maiorul Svart. Poziţia ocupată de Regimentul 37 Motorizat de pușcași 
pe malul sudic al râului Stîr (așa e scris în text, dar dacă e să dăm 
crezare informaţiei că regimentul a trecut totuși pe malul apusean al 
râului Stir, trebuia să fie scris „pe malul nordic“ — M.S.) pe sectorul 
Borduliaki-Stanislavcik e împresurată de cadavre si de răniţi. 
Regimentul 37 Motorizat de puscasi este foarte demoralizat“. (228) 
Seara târziu, pe 28 iunie, divizia s-a retras pe malul sudic al râului 
Radostavka, adică a revenit în locaţia sa iniţială. 


Cu aceasta, operaţiunile militare ofensive ale Corpului 15 Mecanizat au 
luat sfârşit. A urmat o retragere neîntreruptă ce s-a terminat dincolo de 
Nipru. 


Evenimentele principale ale zilei de 28 iunie s-au desfășurat lângă 
şoseaua Brodi-Dubno, în zona ofensivei Corpului 8 Mecanizat. La 
momentul respectiv corpul ajunsese să fie divizat în două parti: grupul 
de avangardă (Divizia 34 Tancuri şi detașamentul de marş compus din 
30 de tancuri ale Diviziei 12 Tancuri sub comanda generală a 
comisarului Popel), care a pătruns până la suburbiile sudice ale oraşului 
Dubno, și forţele principale compuse din Divizia 7 Motorizată si Divizia 
12 Tancuri, concentrate lângă oraşul Brodi. Tot acolo, lângă Brodi si 
mai la nord (de-a lungul drumului spre Lesnev), se afla si Divizia 212 
Motorizatá a Corpului 15 Mecanizat (teoretic transferată în subordinea 
directă a comandamentului frontului, dar în realitate nefiind comandată 
de nimeni). Sarcina zilei anterioare a Corpului 8 Mecanizat fusese să 
cucerească Dubno (sau cel puţin să facă joncţiunea forţelor principale 
cu grupul de avangardă lângă Dubno), sarcina trasată de ordinul 
Frontului Sud-Vest nr. 018 preconiza ofensiva la est de râul Ikva pe 
direcţia Mizoci-Ostrog. 


Aceste planuri au rămas doar pe hârtie. Corpul 8 Mecanizat n-a mers 
mai departe de orăşelul Verba; la drept vorbind, și la Verba a ajuns 
doar un singur batalion al Diviziei 7 Motorizate, iar forţele principale 
ale corpului de armată s-au împotmolit lângă intersecţia de drumuri din 
apropiere de Tarnovka. 


In Registrul operatiunilor de luptä al Corpului 48 Tancuri al 
Wehrmachtului despre această bătălie se vorbește dureros de puţin: „28 
iunie... Parvin din nou rapoarte despre o coloană motorizată foarte 
lungă însoţită de tancuri ce se deplasează de la Brodi spre Dubno... 
Brigada de infanterie motorizată [a Diviziei 16 Tancuri] luptă la sud de 
Kozin, precum și în apropiere nemijlocită de oraș; brigada a reușit să 
distrugă în întregime câteva formaţiuni de infanterie puternice ale 
rușilor, precum şi să scoată din funcţiune multe tancuri de-ale 
inamicului“. Si nimic mai mult. Cât priveşte regimentul de tancuri al 
Diviziei 16 Tancuri, abia seara târziu pe 28 iunie a primit ordin să 
oprească înaintarea spre Kremenet, să se întoarcă la 180 de grade si să 
ajungă la Verba: zdrobirea Corpului 8 Mecanizat s-a produs fără 
participarea lui. (188) 


Evenimentul, care la nivelul comandamentului corpului de tancuri german a 
fost considerat doar un episod nesemnificativ, s-a întipărit mult timp în 
memoria soldaţilor de rând ai Wehrmachtului. În Istoria căii de luptă a 
Diviziei 16 Tancuri editată după război******** lupta cu tancurile rusești 
este descrisă cu mult dramatism: 


„... Ostaşilor companiei 8 a Regimentului 64 Infanterie le-a fost destul de 
dificil în lupta cu tancul greu rusesc. De pe poziţii de foc ce se schimbau în 
permanenţă, el presa infanteria cu foc și tărăgăna cucerirea satului... 
Tarnovka se cutremura de exploziile grenadelor antitanc, casele ardeau cu 
vâlvătăi, tot armamentul din dotare era îndreptat spre distrugerea tancurilor. 
Vântul împrăștia în jur fum si funingine. Un tun greu de infanterie (tunul de 
regiment cu ţeavă scurtă de calibru 150 mm — M.S.) a reușit să scoată din 
luptă două tancuri medii. Tunurile antitanc de calibru 50 mm erau inutile 
chiar si de la distanţa de 400 de metri. Noi si noi colosi de oţel intrau în 
Tarnovka, dar ostașii Diviziei 16 Tancuri rezistau cu demnitate. Un tun 
antiaerian de calibru 88 mm a distrus în jumătate de oră 4 tancuri. După ce 
atacul a fost respins, morţii și răniții au fost adunaţi și fumul s-a risipit, pe 
câmpul de luptă au putut fi numărate 22 de tancuri scoase din funcțiune...“ 


Citând acest fragment din Istoria Diviziei 16 Tancuri, domnul Isaev il 
însoţeşte cu următorul comentariu: „Acest episod caracterizează bine 
încordarea bătăliei ce avusese loc“. (22) Sunt absolut de acord cu 
această apreciere: soldaţii germani care luptau contra „coloșilor de oţel“ 


fara sa dispuná de un armament antitanc adecvat actionau cu o mare 
încordare; se poate spune chiar — cu barbatie si dârzenie. Dar în opinia 
mea episodul respectiv caracterizează mai întâi de toate și în principal 
proporţiile „molimei tancurilor“ ce s-a produs în Corpul 8 Mecanizat 
încă înainte de luptă. Germanii au ţinut minte vreme de decenii 
încăierarea cu un KV („tancul greu rusesc“) şi își amintesc cu mândrie 
că au scos din luptă 22 de tancuri rusești cu preţul unor pierderi mari. 
Dar unde erau în timpul acesta toate celelalte tancuri? 


La începutul războiului Divizia 12 Tancuri avea în dotare 335 de tancuri 
în stare bună (să subliniem aceste cuvinte cu o linie triplă), inclusiv 156 
de tancuri KV si T-34. În timpul marșului spre regiunea de concentrare 
au fost pierdute fie opt, fie 18 tancuri. Cât privește cele rămase în urmă 
în timpul marșului, de la 24 până 28 iunie toate tancurile ar fi putut să 
ajungă fără mare grabă de la Lvov la Brodi. În lupta de lângă Lesnev au 
fost pierdute fie opt, fie 33 de tancuri. Vă atentionez că și cifrele minime 
nu sunt luate te miri de unde, ci din ditamai „documente de arhivă“. 
Dar chiar dacă luăm în calcul doar estimările maxime, până pe 28 iunie 
divizia a pierdut doar 51 de tancuri, inclusiv 17 tancuri KV şi 21 de 
tancuri T-34. Alte 30 de tancuri au plecat împreună cu Divizia 34 
Tancuri spre Dubno; să admitem că toate acestea erau de „tipuri noi“ 
(KV şi R-34). Chiar şi în cazul unei metode atât de rigide de calcul 
rezultă că în Tarnovka trebuiau să intre „colosii de oţel“ într-un număr 
de 254 de tancuri, inclusiv 88 de tancuri KV si 1-34 indestructibile 
(„Tunurile antitanc de calibru 50 mm erau inutile chiar si de la distanţa 
de 400 de metri“.) Și încă 83 de tancuri BT din componenţa Diviziei 7 
Motorizate, care până în ziua respectivă încă nu luptaseră în realitate. 
Unde erau toate acestea? 


În jumătatea a doua a zilei la locul luptei au ajuns unităţile Diviziei 75 
Infanterie a Wehrmachtului și au blocat șoseaua în regiunea Sitno, în 
spatele coloanei trupelor Corpului 8 Mecanizat. Ce-a urmat e descris în 
diferite documente în fond la fel, dar cu diferite grade de emotivitate. 


Registrul operaţiunilor de luptă al Diviziei 12 Tancuri: „Comandantul 
Corpului 8 Mecanizat, apreciind situaţia ca nefavorabilă, a dat 
dispoziţia de retragere din luptă. Coloana mașinilor statului major și a 
mașinilor de transport ce se retrăgea era acoperită din dreapta de 


rämäsitele (???) tancurilor. În timpul intrării in luptă tancul 
[comandantului diviziei] generalului-maior Misanin a fost lovit si a luat 
foc. În timpul acestei lupte au fost ucişi comandantul Diviziei 12 
Tancuri, generalul-maior Misanin, și șeful transmisiunilor, Krutiev. In 
noaptea spre 29.6 divizia se retrage în regiunea Podkamen pentru a se 
pune în ordine (tot de asta și tot acolo divizia se ocupase toată ziua și pe 
27 iunie — M.S.). În urma luptei de lângă Sitno divizia a suferit pierderi: 
6 tancuri KV, 15 tancuri 1-34, 7 tancuri BI-7, 11 tancuri 1-26, 15 
autoblindate BA-10, 3 autoblindate BA-20; 8 tunuri de calibru 37 mm, 8 
obuziere de calibrele 122 mm şi 152 mm, cel puţin 190 de camioane. 
Aceste bunuri materiale au fost distruse de tirul tunurilor antitanc sau 
de aviație, au ars sau au fost scoase din funcțiune de echipaje“. (210) 


Raportul generalului-locotenent Riabisev „Operațiunile de luptă ale 
Corpului 8 Mecanizat între 22 şi 30.6.41“: „Comandantul Diviziei 12 
Tancuri, generalul-maior Mişanin, a fost ucis pe câmpul de luptă, şeful 
statului-major, colonelul Popov, a fost strivit în tanc (aşa e scris în text — 
M.S.), adjunctul comandantului pentru tehnică a fost ucis. Şeful 
transmisiunilor diviziei a fost ucis. Comandanții Regimentelor 23 si 24 
Tancuri au ajuns în încercuire [lângă Dubno] împreună cu unităţile 
Diviziei 34 Tancuri. O parte considerabilă a corpului de comandă a 
statului major al diviziei, fiind supusă unui bombardament, a fost 
parţial ucisă, parţial rănită; multi membri ai corpului de comandanți si 
multi ostași roșii au fugit cuprinși de panică de pe câmpul de luptă în 
frunte cu fostul adjunct al comandantului diviziei, comisarul de 
regiment Volkov, considerând că totul e distrus și pierdut. După ce au 
pierdut o cantitate mare de tancuri, artilerie şi mijloace de transport 
auto, rămășițele Diviziei 12 Tancuri, până la ora 24.00 pe 28.6, fără 
vreun sistem de conducere, au ieşit, în parti răzlețe, din încercuire si s- 
au concentrat la sud-est de Brodi. Din acest moment Divizia 7 
Motorizată și rămășițele Diviziei 12 Tancuri au încetat să existe ca 
organisme de luptă...“ (229) 


Memoriile lui N.K. Popel: „În acest moment tancul lui Mişanin a luat 
foc. Generalul a ieșit fără grabă din mașina ce ardea. Fără să spună 
vreun cuvânt, singur, cu pistolul în mână, s-a dus să ridice infanteria ce 
se ascunsese. S-a auzit o rafală și Misanin, la fel în tăcere, s-a lăsat la 
pământ... Riabisev n-a părăsit trecătoarea [locul de ieșire din 


încercuire], a aşteptat până au trecut de ea regimentele Diviziei 7 
Motorizate care încheiau coloana ce se deplasa. Abia noaptea târziu, 
când ultimul pluton a trecut de „poartă“, Riabisev a urcat în 
automobilul „Emka“ si a pornit în viteză mare spre Brodi. Pe drum 
dădea de ostași care rătăceau în gloate, de mașini ce ardeau, de răniți 
care zăceau în şanţuri. Poziţia pe care trebuia să o ocupe divizia lui 
Nesterov [Divizia 12 Tancuri], nu era ocupată de nimeni. 


Nişte ostași roșii rätäciti au spus că infanteria motorizată a pornit spre 
sud, pare-se spre Ternopol. Comandantul corpului a virat pe șoseaua de 
sud si peste vreo douăzeci de kilometri a ajuns din urmă coada coloanei 
lungi. Nimeni nu știa nimic. Nu i-au văzut pe Nesterov si Vilkov (cu acest 
nume e prezentat în memorii adjunctul politic Volkov — M.S.). Rabisev a 
încercat să oprească mașinile. Din cabina unei autocamionete... o voce 
somnoroasă a pronunţat calm: 


— Care comandant al corpului? Generalul nostru e trădător. A șters-o la 
fascisti. 


Dmitri Ivanovici a tras brusc de mânerul portierei, l-a insfäcat de centiron 
pe cel care vorbea și l-a tras afară. 


— Eu sunt comandantul corpului vostru. 


Fără să-și pună pistolul în toc, Riabisev se deplasa de-a lungul coloanei, 
oprea companiile, batalioanele, le ordona să ia poziţia defensivă cu frontul 
spre nord-vest... (211) 


Lunga zi de 28 iunie s-a terminat în dimineaţa de 29, când membrul 
Consiliului de Război al Frontului Sud-Vest, comisarul de corp 
Vasughin, s-a întors la statul major, a intrat în biroul său de serviciu si 
s-a împușcat. 


Ultima luptă 


După impetuoasa „retragere din luptă“ a rămășițelor Diviziei 7 
Motorizate şi a Diviziei 12 Tancuri, Divizia 34 Tancuri care a pătruns 
până la Dubno a ajuns într-o pustietate aproape totală. În spatele 
cuvântului „aproape“ se ascund două circumstanţe. În primul rând, pe 
malul răsăritean al râului Ikva, la 10 kilometri de Divizia 34 Tancuri, se 
afla Divizia 140 Pușcași, însă ea „s-a consolidat trainic pe poziţia 
defensivei“ si peste câteva zile, fără să mai interacţioneze cu tanchistii 
lui Vasiliev, s-a repliat spre est. 


În al doilea rând, în regiunea Brodi încă se afla Divizia 212 Motorizatä a 
Corpului 15 Mecanizat, dar nici ea nu avea să rămână mult timp acolo. 
Deja în seara de 28 iunie, „sub presiunea forțelor superioare numeric 
ale inamicului [divizia] s-a retras pe o poziţie nouă: cota 261,0, Gaie 
Smolenske-Glusin-Goloskovite“ (toate se află la 5-8 kilometri sud-vest 
de Brodi — M.S.). (198) A doua zi, pe 29 iunie, inamicul a apărut într- 
adevăr. Divizia 57 Infanterie germană, de pe poziţia râului Slonuvka, a 
trecut la ofensivă asupra orașului Brodi și, în dimineaţa de 1 iulie, 
Divizia 212 Motorizată a ajuns în regiunea tärgusorului Oleiuv (la 36 de 
kilometri sud de Brodi). Acolo a şi fost zdrobită de unităţile venite din 
vest ale recent introdusului în luptă Corpul 14 Tancuri german: „În 
regiunea Ratsce-Oleiuv, în timpul luptei cu infanteria și tancurile 
inamicului, care au spart frontul, au dispărut comandantul Diviziei 212 
Motorizate, generalul-maior Baranov********, şi şeful statului major al 
diviziei, colonelul Persakov“. După ce și-a pierdut comandanții, divizia 
s-a descompus repede. Dincolo de Nipru, până la 12 iulie, au ajuns doar 
745 de oameni... (198) 


Între timp, comandamentul german aducea la Dubno tot ce putea, căci o 
divizie de tancuri sovietică alături de un nod de transport extrem de 
important era pentru ei ca un cui în talpă. Dis-de-dimineatä, pe 28 iunie, 
la Dubno au sosit subunitățile de avangardă ale Diviziei 111 Infanterie, 
spre amiază au ajuns şi forțele principale ale diviziei si asta i-a salvat pe 
germani de pierderea imediată a orașului. I-a ajutat, din păcate, și 
lentoarea comandamentului „grupului lui Popel“, care a reluat ofensiva 
abia în seara de 28 iunie: 


„28 iunie. La ora 17.00, la ordinul comisarului de brigada Popel, Divizia 
34 Tancuri a atacat pentru a doua oará orasul Dubno. Regimentul 67 
Tancuri, pe directia Zabramie (dinspre sud) cu un batalion al 
Regimentului Motorizat de puscasi. Regimentul 68 Tancuri a atacat 
Dubno dinspre vest, de pe direcţia Aleksandruvka—Elsbetin—Klesciha. 


Inamicul a introdus aproape douä divizioane de artilerie din regiunile de 
la vest de Dubno. Ín regiunea Zabramie se aflá unitátile de aruncátoare de 
mine ale inamicului. In Dubno - cavaleria, infanteria, convoaiele si 
tancurile inamicului. Noaptea s-a läsat peste divizie. In urma luptei avem 
aproape 30 de tancuri scoase din functiune si arse, legätura cu tancurile 
care au räzbätut cäte unul la periferia vesticá a orasului Dubno este 
pierdută...“ (214) 


Această descriere imperturbabilä a evenimentelor contrastează foarte 
mult cu felul în care lupta este descrisă în Registrul operaţiunilor de 
luptă al Corpului 48 'Tancuri al Wehrmachtului: 


„28 iunie. 


19.20. În jumătatea a doua a zilei, mai spre seară, inamicul a adus mai 
aproape de Dubno rezervele și artileria, efectuează recunoașterea prin luptă 
cu tancurile și infanteria. Comandamentul corpului se așteaptă la un atac 
realizat cu toate forțele încă în noaptea asta sau dis-de-dimineatä, fapt pentru 
care a cerut întăriri de la Grupul de tancuri — un batalion întărit, din 
componența Corpului 55 Artilerie. În caz contrar, orașul poate să cadă în 
mâinile inamicului. Corpul 55 Artilerie satisface această cerere a corpului și 
detașează un batalion. 

Fig. 16. Lupta de la Dubno 


20.00. Recunoasterea aerianá a detectat pozitionarea in pádurea de la sud- 
vest de Dubno a circa 80 de tancuri! (sä fi stiut autorul documentului cäte 
tancuri avea Corpul 8 Mecanizat si câte ar fi putut sá se afle lângă Dubno, 
probabil că n-ar fi pus semnul exclamärii, ci semnul întrebării — M.S.) 


24.00. Situaţia de lângă Dubno este critică, inamicul atacă de seara târziu cu 
infanteria și tancurile în partea de vest a orașului. Rezultatul luptelor rămâne 
deocamdată neclar. Comandantul pieţei din Dubno a cerut de urgenţă întăriri, 
dar în cursul acestei nopţi corpul nu poate să detașeze deocamdată forte 
suplimentare. 


29 iunie. 


06.00. 'Trupele noastre au reușit, încordându-și toate puterile, să respingă 
inamicul care ataca cu forte mari dincolo de periferia orașului Dubno. De la 
ora 04.00 inamicul continuă să atace cu infanteria și tancurile, între ele sunt 
observate tancuri supergrele cu tun de calibru 150 mm (adică KV-2). Dat 
fiind că ofensiva tancurilor noastre se amână, situaţia din regiunea Dubno 
rămâne și în continuare gravă...“ 


Germanii s-au ciocnit de o problemă în privinţa utilizării propriilor 
tancuri, iar discuţia pe marginea ei, care se transforma deseori în 
ciondăneală, s-a desfășurat pe 28 si 29 iunie. Până la urmă a fost luată 
decizia de a trimite Divizia 16 Motorizată a Corpului 48 Tancuri al 
Wehrmachtului în ajutorul Diviziei 11 Tancuri, care s-a năpustit in 
regiunea Ostrog asupra Armatei XVI a Esalonului strategic 2 al 
Armatei Roşii, iar sarcina de a ataca dinspre sud și de a zdrobi trupele 
sovietice lângă Dubno îi fusese trasată Diviziei 16 Tancuri, al cărei 
regiment de tancuri abia la ora 14.00, pe 29 iunie, a reușit să se apropie 
de Verba. Lupta de lângă Dubno, între timp, continua să se desfăşoare 
cu aceeași intensitate: 


„De la ora 13.00 inamicul continuă să atace energic Dubno cu infanteria 
și tancurile cu sprijinul puternic al artileriei. După cât se vede, în cursul 
contraatacurilor noastre inamicul a fost respins. 


14.35. A fost primită o radiogramä: «Dubno a fost capturat de ruși!» Din 
fericire, radiograma nu se confirmă. Cu toate acestea, situaţia rămâne 
încordată. Se acumulează rapoartele, dar imaginea rămâne în continuare 
neclară. După cât se vede, inamicul a reușit să pătrundă printre formațiunile 
de luptă ale Diviziei 111 Infanterie la sud-vest de Dubno și să continue 
ofensiva asupra periferiei de est a orașului. Nici situația Diviziei 111 
Infanterie deocamdată nu e clară. 


17.00. În sfârșit parvine raportul comandantului pieţei orașului, generalul- 
maior von Stumpfeld: toate atacurile inamicului au fost respinse, a fost 
distrus un număr mare de tancuri inamice. Divizia 44 Infanterie și unitățile 
batalionului de recunoaștere al Diviziei 16 Motorizate încă n-au sosit [la 
Dubno] ...“ (188) 


In Registrul operatiunilor de lupta al Diviziei 23 Tancuri evenimentele 
acestei zile (29 iunie) sunt descrise cu acelasi laconism ca si 
precedentele: 


„De la ora 6.00 divizia continuá sa atace Dubno dinspre sud si dinspre vest 
si cu fortele principale ale regimentelor de tancuri. Regimentul 67 Tancuri 
se afla la periferia de sud a Zabramie, Regimentul 68 Tancuri la 800 de 
metri la vest de Dubno. Infanteria Regimentului Motorizat de puscasi 
suportá pierderi de aproape 40 la sutá. Pierderile tancurilor: Regimentul 
67 Tancuri — aproape 40, Regimentul 68 Tancuri — aproape 35 (este 
numarul de tancuri, nu de procente — M.S.) 


Asupra unor grupuri de tancuri care întreprind tentativa de a înainta spre 
Dubno trage artileria (divizia lui Vasiliev era înarmată în fond cu tancuri 
ușoare 1-26 cu blindaj antiglont — M.S.) din Dubno, Ivanie, Golovscita. 
Tancurile KV aruncate [in atac] sunt scoase din funcţiune de artileria 
inamicului, două tancuri KV ard, atacul a eșuat din cauza lipsei artileriei 
și a infanteriei de câmp... 


Divizia pierde orice legătură cu alte unităţi ale Armatei Roșii. În această 
luptă din preajma oraşului Dubno au fost distruse: 9 tunuri antitanc ale 
inamicului, aproape 30 de tancuri, aproape 65 de motociclete, 34 de 
camioane. Inamicul a pierdut aproape 200 de oameni morți si răniţi. “ 


In divizie au rämas 65 de tancuri T-26 si cinci tancuri KV (unul dintre 
ele inapt pentru trageri), douä tancuri BT. 


„Inamicul supune regiunea unui tir intens de artilerie. Asupra punctului 
de comandă al regiunii se trage fără întrerupere pe toată suprafața. 
Inamicul a aruncat foi volante din aer.“ 


În noaptea dinspre 29 spre 30 iunie lângă Verba (adică la circa 15 
kilometri sud de Dubno) s-a produs un episod descris extraordinar de 
expresiv în Registrul operaţiunilor de luptă al Corpului 48 Tancuri: 


„În timpul nopții a parvenit un raport nelinistitor despre faptul că un grup 
de luptă care a înaintat în regiunea Verba s-a ciocnit de forţele de tancuri 
superioare numeric ale inamicului si a fost nevoit să se retragă. În afară 
de aceasta, grupul a fost nevoit să poarte o luptă nocturnă cu infanteria 
superioară numeric a inamicului. Subunitätile dușmanului care atacau cu 
strigăte sălbatice «ura!» au aplicat mitralierele. Grupul de luptă a fost 
nevoit să se retragă și mai la sud de Verba. 


30 iunie 1941 


După cât se pare, în cursul luptelor grele de noapte în regiunea Pticie 
Divizia 16 Tancuri a suferit pierderi mari...“ (188) 


În raportul de luptă al statului major al Diviziei 16 Tancuri a 
Wehrmachtului momentul acţiunii e modificat din noapte în seara 
târziu, dar descrierea ca atare a evenimentului nu e mai puțin 
dramatică: 


„Grupului de luptă Siekenius (un regiment de tancuri, o baterie de tunuri 
antiaeriene de calibru 88 mm și un batalion de infanterie motorizată) i-a 
fost trasată pe 29.06 sarcina de a trece prin Verba spre Dubno. După o 
luptă grea grupul de luptă a ajuns seara la Pticie... La ora 21.30 rușii au 
efectuat un contraatac cu tancurile și infanteria. Rușii se băteau extrem de 
încrâncenat, deseori câţiva oameni săreau concomitent pe tancurile 
[noastre] si trăgeau în membrii echipajului. În afară de aceasta, ei fixau 
explozibil de tancurile care stationau. De aceea pe la ora 23.00 regimentul 
de tancuri a fost retras la sud de Verba. Au fost pierdute 10 tancuri grele 


(jumătate din toate tancurile Pz-IV ale diviziei — M.S.). De aceea am fost 
nevoiţi să amânăm ofensiva asupra Dubno ce ne-a fost ordonată pentru 
dimineaţa zilei de 30.06...“ (231) 


De unde au apărut „forţele superioare numeric“, care s-au repezit 
asupra tanchiștilor germani, cu strigăte sălbatice de „ura!“, ba chiar în 
asa măsură încât a doua zi Regimentul 16 Tancuri s-a dovedit inapt de 
acţiune? În însemnarea de pe 30 iunie din Registrul operaţiunilor de 
luptă al Diviziei 34 Tancuri sunt doar câteva cuvinte care pot fi oarecum 
raportate la acest eveniment: „Trupele din spatele frontului diviziei si 
unităţilor în decursul zilelor de 28 și 29 iunie au organizat defensiva cu 
prezenţa tancurilor, distrugând 10 tancuri ale inamicului și cel puţin 10 
motociclete. Cele 12 tancuri scoase din funcţiune ale inamicului sunt în 
majoritatea lor tancuri medii, sunt utilizate [de noi] pentru lupta cu 
artileria în Verba si Pticie“. Aceeași relatare se repetă si în raportul din 
august cu privire la operaţiunile de luptă ale diviziei: „În timpul 
acţiunilor curajoase și pline de spirit de inițiativă chiar şi ale unor 
mașini separate de-ale noastre inamicul nu ne lasă să ne apropiem de el, 
abandonează poziţiile şi fuge lăsând orice fel de bunuri materiale... O 
confirmă lupta trupelor din spatele frontului Diviziei 34 Tancuri, când 
au fost capturate 12 tancuri de-ale inamicului abandonate de echipaje“. 
(215) 


Dar sunt posibile și alte variante. S-ar putea ca germanii să fi fost 
atacați la Verba de unele subunități ale Diviziei 7 Motorizate, care 
pătrunsese încă din ziua de 28 iunie. Nu este exclus să fi fost subunitățile 
Diviziei 140 Puscasi, ce se hotărâseră să treacă râul Ikva și să-l atace pe 
inamic (iar prezenţa tancurilor li s-o fi năzărit de frică nemților în 
întuneric). 


Oricum, succesul indraznetului atac nocturn nu mai putea să schimbe 
mare lucru. Cercul din jurul „grupului lui Popel“ se micşora cu fiecare 
luptă, devenind tot mai strâns. De Dubno s-a apropiat Divizia 44 
Infanterie, apoi Divizia 299 Infanterie, care a înlocuit Divizia 111 
Infanterie, care trecuse la ofensivă înspre Kremenet. În seara de 30 
iunie a fost luată decizia (posibil, greşită) de a ieşi din încercuire în două 
direcţii diferite: trupele din spatele frontului (inclusiv batalionul 
medico-sanitar cu tot cu răniţi) să fie scoase pe la est, peste râul Ikva, 


iar unităţile de luptă sa răzbată spre Kozin „cu sarcina de a ajunge pe 
drumul Kozin-Kremenet, pentru a face joncţiunea cu Divizia 14 
Cavalerie și Divizia 140 Pușcași și de a acţiona în continuare în comun 
cu ele“. 


Prima parte a sarcinii s-a realizat parţial: „Odată cu căderea 
întunericului unităţile sedentare ale diviziei răzbat prin luptă spre Pticie 
şi ulterior peste podul de lângă Staraia Nosovita spre șosea, de unde 
ajung luptând la Kremenet, Starokonstantinov si mai departe in 
adâncime, pierzând la Pticie aproape 50 la sută din mașini, scoase 
totalmente din funcţiune de tirul artileriei, brutăria si parcul de 
pontoane al batalionului de pontoane“. Unităţile de luptă ce rămăseseră 
în front s-au apropiat pe la ora 7 dimineaţa pe 1 iulie de târgușorul 
Bolşaia Milcea. Acolo a avut loc și ultima lor luptă: 


„1 iulie 


Ora 7.00. Divizia s-a apropiat de Milcea și cu masa principală a tancurilor 
a intrat în periferiile nordice si sudice ale Milcei. Inamicul cu forțele de 
aproape 4 baterii, aproape 40 de tunuri antitanc și aruncătoare de mine 
atacă divizia... Sub tirul din regiunea Bolșaia Milcea şi din pădurile de la 
vest de Buda și sub tirul a aproape 40 de tancuri ale inamicului din 
pădurile de la nord-est de Piriatin divizia de tancuri și-a pierdut în luptă 
toate bunurile materiale. În urma luptei, în divizie au rămas: 13 tancuri T- 
26, 4 tancuri T-34 si 12 masini cu roti. Mașinile n-au carburanţi. În 
regiunea luptelor de lângă Bolșaia Milcea comandantul diviziei, colonelul 
Vasiliev, adjunctul politic al comandantului, comisarul de regiment 
Nemtev, adjunctul șefului Secţiei 1 a Diviziei 34 Tancuri, căpitanul 
Șevcenko, acţionând la nord de Bolșaia Milcea, în componenţa unui grup 
de tancuri al Regimentului 67 Tancuri, nu ies din luptă și legătura cu 
acest grup e pierdută. 


Efectivul unităţilor diviziei și bunurile materiale rămase sunt transferate 
prin ordinul comisarului de brigadă tov. Popel în pădurea de la vest de 
Belgorodok (un masiv silvic dintre Buda și Verba — M.S.). Lipsesc benzina 
și alimentele, bunurile materiale rămase nu sunt capabile de deplasare. La 
lăsarea întunericului se apropie șeful statului major, locotenent-colonelul 


Kurepin, si adjunctul comandantului diviziei, maiorul Bojko. Din efectivul 
diviziei s-au adunat 395 de oameni. 


Am innoptat in pädurea de la vest de Belgorodok. Colonelul Kurepin si 
comisarul de brigada tov. Popel au dat ordinul sa fie scoase din functiune 
bunurile materiale rămase, munitiile si detașamentul sá iasă din 
încercuire în pădurile de la est de Verba... (214) 


După ce a parcurs 250 de kilometri prin pădurile și mlaștinile 
Volîniei,******** „grupul lui Popel“ a trecut pe 24 iulie linia frontului 
în regiunea Belokorovici. Din încercuire au ieşit: 46 de persoane din 
corpul de comandă superior și mediu, 30 de persoane din corpul de 
comandă inferior, 73 de soldaţi de rând. Au căzut în luptă sau au 
dispărut fără urmă comandantul diviziei, şeful statului major si şeful 
secţiei operative a statului major al diviziei, comandantul si șeful 
statului major al Regimentului 67 Tancuri, șeful statului major al 
Regimentului 68 Tancuri, comandantul, șeful statului major și doi 
comandanţi de batalioane ai Regimentului 34 Motorizat de puscasi. 


În dimineaţa de 26 iunie rămăşiţele diviziei au ieșit din încercuire, s-au 
retras la nord si, după ce au parcurs câteva sute de kilometri prin 
Polesia ucraineană, pe 24 iulie, în regiunea Belokorovici, au trecut linia 
frontului. Au ieşit din încercuire în total 1 500 de oameni cu trei tunuri. 
Comandantul diviziei, generalul-maior F.G. Suscii, a murit de pe urma 
rănilor pe 14 iulie 1941. 


Această lipsă este cât se poate de convenţională; regimentul a deplasat o 
baterie de obuziere de calibru 152 mm şi o baterie de obuziere de 
calibru 122 mm, în total opt obuziere, un număr ce coincide cu numărul 
remorcherelor din regiment (patru tractoare CTZ-65 si cinci tractoare 
STZ-5). Dar în divizie mai erau 10 „Vorosilovet“ și opt „Komintern“, ca 
să nu mai vorbim de faptul că drept remorcher putea fi utilizat oricare 
din cele 312 tancuri. Păcat că abia după zdrobirea deplină în raportul 
comandamentului diviziei apare fraza: „în caz de forţă majoră, in 
funcţie de situaţie, e de dorit ca regimentul de artilerie să fie tractat de 
tancuri, detasänd pentru aceasta o companie de tancuri“. 


Numele operatiunii a fost dat dupá Piotr Ivanovici Bagration (1765- 
1812), general rus provenit din mica nobilime georgiana, care si-a 
început cariera ca soldat de infanterie, ajungând la gradul de maior in 
doar 11 ani, urmare a meritelor sale profesionale. Recunoscut pentru 
calmul și curajul său, indiferent de situaţie, Bagration s-a remarcat în 
Războiul Ruso-Turc din 1787-1791, participând la campaniile lui 
Suvorov în Elveţia şi Italia din 1799, dar și în diverse alte campanii. 
Posteritatea și-a câștigat-o în timpul bătăliei de la Borodino din 26 
august 1812, care a si determinat eșecul campaniei lui Napoleon în 
Rusia. Aflat atunci în fruntea trupelor sale, Bagration a fost grav rănit, 
murind trei săptămâni mai târziu. (n.ed.) 


Pentru o evaluare adecvată a acestor cuvinte trebuie comparat numărul 
tancurilor pierdute (26) si numărul pierderilor umane irecuperabile (39 
de oameni) ale detasamentului de avangardă — iar în numărul acestor 
pierderi nu au fost incluse doar echipajele, ci și ostașii din batalionul de 
pușcași. 


În două regimente de tancuri ale Diviziei 32 Tancuri erau 173 de tancuri 
T-34 şi doar cinci tancuri BT-7. 


In iulie 1941 cam același număr de tancuri în stare bună era menţinut și 
în Divizia 11 Tancuri a Wehrmachtului, la care ne-am referit în repetate 
rânduri mai sus. 


Suma aritmetică a numărului de tancuri indicat mai sus în trei divizii 
este de 741. În toate celelalte surse sunt prezentate cifre cu mult mai 
mari, de la 850 până la 930. Aceasta se explică prin faptul că în această 
carte în categoria „tancuri“ nu sunt incluse tanchetele-amfibii și de alt 
tip înarmate cu mitraliere şi nu este luat în calcul numărul mare de 
tancuri deteriorate de diferite tipuri. 


Prin Riabisev a fost pusă în circulaţie cifra de 500 de kilometri care e 
repetată în sute de cărţi și articole; unicul lucru căruia îi corespunde 
această cifră poate fi doar lungimea teoretică a itinerarului cu condiția 
ca unităţile să fi ajuns în toate regiunile de concentrare prevăzute de 
ordinele în permanentă schimbare; în realitate însă, de fiecare dată 
ordinul nou parvenea înainte să fi fost executat precedentul. 


Exista insa un document in care sunt indicate cauzele pierderilor 
referitor la fiecare dintre cele 47 de tancuri T-35. Din el rezultá cá sase 
tancuri au fost lovite si scoase din luptă in bătălia de lângă Verba si 
Pticie, adică au ajuns până la suburbiile oraşului Dubno. Alte 12 s-au 
defectat si au fost abandonate în iulie, în timpul replierii de la Brodi- 
Dubno spre Zolocev—Tarnopol. 29 de tancuri într-adevăr „n-au ajuns 
până la regiunea Dubno“. Dintre acestea 12 au fost pierdute în timpul 
marșului din cauza defectării cutiilor de viteze și a sistemului de 
transmisie, fapt care poate fi în egală măsură corelat atât cu uzura 
tehnicii, cât si cu acţiunile ignorante ale mecanicului-sofer. 


Desigur că nu era nici un „detaşament de trupe aeropurtate“, dar in 
componenţa Diviziei 57 Infanterie a Wehrmachtului erau patru 
subunități cu numărul 157 — batalionul de transmisie, batalionul de 
geniu, batalionul de cercetare si batalionul antitanc. 


Ultima frază este formulată destul de confuz. S-ar putea să fie vorba de 
următoarele: din regiunea Brodi, înaintând de-a lungul drumului 
principal (şoseaua Brodi-Radzivilluv-Dubno) sa atace tancurile 
inamicului (în realitate era un regiment de tancuri al Diviziei 16 Tancuri 
a Wehrmachtului ce se deplasa pe drumul Kozin-Kremenet). 


Divizia de tancuri a Wehrmachtului era compusă organizatoric din 
două brigăzi: una de tancuri (în care după reorganizarea din toamna 
anului 1940 rămăsese doar un regiment de tancuri) și una de infanterie 
motorizată, a cărei bază era constituită din două regimente de 
infanterie. 


În altă parte a raportului lui Riabisev despre ele se spune „25 de mașini 
grele si medii“. 


În Germania postbelică, astfel de lucrări au fost scrise aproape despre 
fiecare divizie a Wehrmachtului, folosindu-se documente provenite din 
arhivele militare şi informaţii extrase din memoriile participanţilor la 
evenimente 


In realitate a fost rănit, a căzut prizonier și a murit de tifos într-un lagăr 
german pentru prizonieri de război. 


Insemnarea din Registrul operatiunilor de luptä al Diviziei 34 Tancuri 
de pe 6 iulie: „Cazuri frecvente de atitudine ostilá a populatiei. 
Declaratii adresate ostasilor: «Predati-vá, prizonieri, neamtul n-o sá va 
împuște». «Noi avem acum puterea noastră» si agitația în rândul 
ostașilor să treacă de partea dușmanului. Trecerea frontierei de stat 
(frontierei sovieto-polone din anul 1939 — M.S.) si întâlnirile cu 
colhoznicii. O mare simpatie a colhoznicilor fata de Armata Rosie“. 


Capitolul 2.4 


Lutk 


Rezumat 


In Arhiva Militará de Stat a Germaniei, in fondul Corpului 3 Tancuri al 
Wehrmachtului se pástreazá un text pe douá file. (232) Ín partea de sus 
e titlul: „Corpul 3 in campania de rázboi din anul 1941 contra Rusiei 
Sovietice. Pátrunderea operativă până în suburbiile Kievului. 22.06 — 
10.07.41“. 


Fäcänd abstractie de tonul eroic al propagandei militare, structura de 
bază a evenimentelor este surprinsă veridic: 


„Dis-de-dimineatä, pe 22 iunie 1941, când diviziile de infanterie ale 
Corpului 3, însoţite de bubuitul a trei sute de tunuri, au început ofensiva 
peste râul Bug în regiunea Grubeșuv, probabil că nici cel mai optimist nu 
și-ar fi putut imagina că în a 19-a zi a operaţiunii, pe 10 iulie, Corpul 3 
Tancuri isi va atinge primul obiectiv operativ, aflat la 450 de kilometri. 
Kievul era atât de departe! 


Silezienii din Divizia 298 Infanterie și austriecii din Divizia 44 Infanterie 
sparg în primele două zile printr-un asalt temerar fortificațiile de la 
frontieră ale inamicului, apărate cu îndârjire. Deja a doua zi reuşim să 
lansăm înainte mai întâi Divizia 14 Tancuri prin flancul stâng al corpului, 
iar apoi şi Divizia 13 Tancuri prin flancul nostru drept și mai la sud de el. 
Ambele divizii de tancuri concurau între ele la înaintarea spre scopul 
indicat după ce au ieșit în spaţiul operativ liber de la sud-est și de la est de 
Vladimir-Volinski... 


In timp ce Divizia 298 Infanterie incä trebuia sá poarte o luptá cräncenä 
pentru cucerirea fermá a orasului Vladimir-Volinski, tancurile corpului 
luptă in prima bătălie de tancuri de lângă Aleksandruvka si mai la sud de 
ea (în documentele sovietice este numită de obicei lupta de lângă 
localitatea Voinita — M.S.). Ea se termină cu distrugerea a 267 de tancuri 


ale inamicului si astfel cu un succes total. Pe 25 iunie a fost ocupat 
Lutkul, a fost fortat rául Stir... 

Fig. 17. Fâșia înaintării Corpului 3 Tancuri Wehrmacht 


Divizia 13 Tancuri, actionänd in laterala «drumului tancurilor» (soseaua 
Lutk-Rovno-Novograd-Volinski), înainta impetuos la sud-est de Lutk si 
dupá cäteva lupte grele a cucerit orasul Rovno (pe 28 iunie), in timp ce 
Divizia 14 Tancuri trebuia să-și încordeze toate forțele pentru a menţine 
Lutkul împotriva atacurilor puternice ale inamicului repetate iar și iar 
dinspre nord-est si est. De îndată ce Divizia 14 Tancuri va fi înlocuită în 
lupta ei grea de Divizia 298 Infanterie care o urma neobosit, dar încă era 
implicată în lupte grele, divizia de tancuri se va deplasa în urma Diviziei 
13 Tancuri spre Rovno... 


Ambele divizii de tancuri stationeazá acum lângă râul Gorín. Mai întâi 
mai la sud, iar curând si mai la nord de «drumul tancurilor», precum si pe 
acest drum, râul e forţat prin luptă şi trupele se deplasează mai departe 
spre râul Sluci, ajungând astfel la Linia Stalin modernă și solid fortificată. 
Imediat după trecerea peste râul Gorin o ploaie torențială spală toate 
drumurile de ţară de cernoziomul ucrainean. În timp ce Divizia 14 Tancuri 
este nevoită să pătrundă din nou pe «drumul tancurilor», Divizia 13 
Tancuri se târăște chinuitor, o maşină după alta, pe terenul desfundat spre 
râul Sluci. 


Pentru Divizia 14 Tancuri de la 20 de kilometri vest de Novograd-Volinski 
începe o luptă strânsă pentru Linia Stalin eșalonată în adâncime. Aici e 
necesar să fie capturate primele cazemate plasate în linia din faţă, în timp 
ce Divizia 13 Tancuri, datorită energiei  nemaipomenite a 
comandamentului si a soldaţilor, le-a făcut fata neașteptat de repede 
tuturor dificultăţilor rutiere și pe 6 iulie este gata să treacă la spargerea 
Liniei Stalin lângă Gulsk (localitate lângă râul Sluci la 10 kilometri sud- 
est de Novograd-Volinski). A doua zi Gulskul e cucerit împreună cu 
cazematele și cu trecerea peste râu, este creat un cap de pod [pe malul estic 
al râului], pe 8 iulie unităţile au ajuns pe «drumul tancurilor» la est de 
fortificaţii. 


Situaţia Diviziei 14 Tancuri e alta. Ea urma să «ia taurul de coarne». Într- 
o luptă grea de cinci zile divizia ce s-a maturizat pentru o astfel de situaţie 
depășește fortificațiile. Orașul a fost ocupat, râul a fost forțat si astfel 
Linia Stalin a fost spartă si în acest loc, la fel ca la sud de Novograd- 


Volinski, unde Divizia 25 Motorizata, intre doua divizii de tancuri, se 
alătură cu succes ofensivei. 


Acum nu mai sunt opriri. Corpul, cu Divizia 13 Tancuri în avangardă, are 
nevoie doar de 24 de ore și ceva ca prin Jitomir, unde încă se produc unele 
ciocniri, să ajungă cu ofensiva până la Kiev. Deja dis-de-dimineatá pe 10 
iulie primele tancuri ale Diviziei 13 Tancuri ajung până la Irpen și astfel 
se află nemijlocit în faţa cercului defensiv interior al Kievului... 


Pierderile corpului constau din 806 morţi, 388 de dispăruţi și 2 426 de 
răniți. “ 


Drept un alt „curs scurt de istorie“ a operaţiunilor de luptă pe direcţia 
Lutk-Rovno pot fi considerate directivele Consiliului de Război al 
Armatei V, emise la sfârșitul lunii iunie și la începutul lunii iulie 1941. 
Dosarul de arhivă respectiv a fost desecretizat în luna mai 2012 si acum 
avem posibilitatea să aflăm cum era văzută situaţia de partea cealaltă 
(sovietică) a frontului: 


„Comandantului (scris de mână: Corpului 22 Mecanizat) 
Adjunctului pentru politică (scris de mână: al Corpului 22 Mecanizat) 
26.6.41 


Inamicul, acţionând cu îndrăzneală, în grupuri mici, pătrunzând prin 
spaţiile neocupate de trupele noastre în dispozitivul unităţilor noastre, 
dezorganizează munca, creează panică în rândul părții mai putin ferme a 
ostașilor... Faceţi imediat ordine, cu mână forte, până la aplicarea 
măsurilor de influenţă disciplinară — executarea prin împușcare. Consiliul 
de Război al Armatei vă avertizează că veţi purta o foarte mare răspundere 
personală în faţa Patriei Sovietice. 


S-a stabilit că în noaptea de azi, de 26 spre 27, inamicul va face o tentativă 
de a forţa râul Stir. Imediat, în cursul nopții de 26 spre 27 si în continuare, 
corpul de comandanți să fie repartizat în subunități si unităţi; explicati-le 
concret că pentru fuga de pe front va urma execuţia prin împușcare. În 


cazul apariţiei unor astfel de fapte faceţi ordine cu fermitate“.******** 
(233) 


„Ordinul nr. 02 pentru trupele Armatei V 
28.6.41 


Atitudinea criminală fata de averea poporului — armament, muniții, 
mașini de luptă si de transport — capătă dimensiuni mari. În decursul a 
șase zile de război au fost pierdute multe bunuri materiale. Pe drumuri 
sunt abandonate atât mașini de luptă, cât si de transport, armament si alte 
tipuri de bunuri materiale în stare cât se poate de funcţională. Mai rău — 
nu se iau nici un fel de măsuri cu cei care comit această crimă extrem de 
gravă. 


ORDON: Comandanţilor formațiunilor sá pună la punct evidența strictă a 
bunurilor materiale și să defere imediat pentru pierderea lor Curţii 
Marţiale.“ (234) 


„Directiva Consiliului de Război al Armatei V. 


Tuturor comandanților corpurilor, diviziilor si adjunctilor lor pentru 
munca politică. 


Daţi-vă seama că sarcina aceasta este centrală, căci direcţia Novograd- 
Volinski este cheia orașului Kiev... Consiliul de război vă somează să 
realizaţi această sarcină cu orice preţ, întocmai, fără a acorda atenţie nici 
unor cauze. Şoseaua Novograd-Volinski-Jitomir nu trebuie cedată în nici 
un caz inamicului. Regiunea fortificată Novograd-Volinski să fie 
restabilită și transformată într-o cetate inexpugnabilă pentru inamic. 


Pentru abandonarea samavolnică a frontului și lipsa de dorinţă de a 
realiza cu perseverenţă sarcinile trasate vinovatii să fie deferiti imediat 
judecății Curţii Marţiale, fără a tine seama de persoane... E timpul să ne 
dăm seama că noi înșine creăm tot felul de condiţii pentru retragere. Este 
o rușine că subordonații Dvs., din cauza raidurilor si bombardamentelor 
aviaţiei, a exploziilor proiectilelor artileriei si a vájaitului gloantelor, 
abandonează defensiva sau înaintarea și încep să se retragă cu de la sine 
putere cuprinși de panică. 


E timpul sa punem capät neputintei unor comandanti si lucrätori politici. 
Consiliul de Razboi nu mai poate sá indure in continuare aceastä rusine. 
In directiva sa, punctul 6, Cartierul General cere ca, fără a tine seama de 
persoane, să fie executaţi prin împușcare nu numai cei care s-au lăsat 
cuprinși de panică, ci și superiorii lor care au admis panica si retragerea 
samavolnică fără permisiunea comandamentului superior...“ (235) 


Dar drept cea mai succintă expunere a sensului celor întâmplate poate 
servi citatul cu cifrele pierderilor germane, reprodus mai sus. Corpul 3 
Tancuri înseamnă trei divizii: Diviziile 13 si 14 Tancuri si Divizia 25 
Motorizată. Luând în calcul şi unităţile subordonate corpului de armată 
se adună circa 60 000 de oameni. lar pierderile generale după 19 zile de 
înaintare neîntreruptă la o adâncime foarte mare, cu forțarea a trei 
râuri si străpungerea a două regiuni fortificate, au fost de doar 3 620 de 
oameni. Şase la sută din efectivul initial. Fiecare divizie a pierdut in 
medie pe zi, în acele lupte atât de „incräncenate“, câte 55-60 de oameni; 
şi nu erau pierderi irecuperabile, ci generale, în aceste cifre fiind incluși 
si răniții, si bolnavii, şi cei căzuţi din mașină, si cei care şi-au scrântit un 
picior, si cei care au băut pe arsitá apă rece din pârâu.******** Da, cu 
certitudine, dacă Armata Roșie n-ar fi opus nici o rezistenţă, pierderile 
germane ar fi fost și mai mici... 


In zona de frontieră 


Mă grăbesc să-l previn de la bun început pe cititor să nu tragă o 
concluzie greșită și nedreaptă. Starea de lucruri din Armata V nu era 
nicidecum mai proastă decât a vecinilor ei. Mai degrabă dimpotrivă — 
după ce și-au pierdut aproape toată tehnica de luptă grea, formațiunile 
Armatei V au păstrat până pe la jumătatea lunii iulie aproape 30-40 la 
sută din efectiv, un fapt absolut ieșit din comun. Pur și simplu 
documentele statului major al armatei s-au păstrat (deja lucrul acesta 
denotă că Armata V nu era cea mai proastă) și până în momentul 
scrierii acestei cărți au fost declasificate. După ce vor fi declasificate 
fondurile comandamentului Armatei VI vor fi descoperite și acolo exact 
aceleași directive. Deocamdată însă putem să cităm, de exemplu, ordinul 
nr. 027 din 25.6.41, semnat de Consiliul de Război al Armatei VI: 


y+. Să fie sporită exigenta fata de subordonați. Să fie somati sá nu cedeze 
nici un petic de pământ sovietic (aici ar fi trebuit să fie pus punct, dar 
punctul lipseşte — M.S.) fără să-i provoace pierderi grave inamicului. În 
fiecare divizie să se afle la 2-3 kilometri de linia întâi câte un detaşament 
de baraj******** si la intersecțiile de drumuri, unde să fie adunaţi cei 
care au părăsit câmpul de luptă si să fie întorși pe front“. (236) 


Situaţia ce s-a creat pe direcţia Lutk în dimineaţa de 22 iunie era de 
asemenea cât se poate de tipică pentru flancul drept (nordic) al 
Frontului Sud-Vest. Inamicul acţiona în strictă conformitate cu 
fundamentele tacticii militare — a concentrat în regiunea Grubesuv o 
grupare puternică de şoc compusă din Diviziile 298, 44 şi 299 Infanterie, 
Diviziile 13 si 14 Tancuri; de asemenea, a constituit un grup de 
imobilizare compus din Diviziile 56 şi 62 Infanterie. Acestea din urmă 
(reunite în componenţa Corpului de Armată 17), trebuiau, înaintând de- 
a lungul drumului Liuboml-Kovel, să acopere flancul stâng al grupării 
de șoc şi să nu permită transferul unităţilor Armatei Roșii de pe direcţia 
Kovel pe direcţia Lutk. 


Direcţia loviturii principale era pentru germani linia Vladimir-Volînski-— 
Lutk, sarcina principală la prima etapă a operaţiunii era să captureze 
trecerile peste râul Stir și să ajungă la autostrada Lutk-Rovno-Jitomir. 
De la orașul de lângă frontieră Ustilug spre Lutk duce o șosea (si în 
acest sens sarcina Corpului 3 Tancuri al Wehrmachtului era întrucâtva 
mai uşoară decât a Corpului 48 Tancuri care trebuia să ajungă până la 
râul Stir lângă Beresteciko pe drumuri de tara impracticabile). Pe de 
altă parte, şi sarcina părţii care se apăra era înlesnită de faptul că 
terenul de mai la nord de „drumul tancurilor“ era o pădure mlăștinoasă 
absolut de netrecut pentru armata germană. Prin urmare, germanii 
urmau să spargă defensiva „frontal“, de-a lungul șoselei, sau să încerce 
să-l ocolească pe inamic pe la sud, pe un teren fără drumuri, traversat 
de o sumedenie de räulete mici, dar ridicat, deschis si relativ nu prea 
mlăștinos. 


În situaţia în care trupele Districtului Militar Special Kiev nu isi 
încheiaseră desfăşurarea și concentrarea, amplasarea trupelor sovietice 
la începutul războiului era următoarea: nemijlocit în zona de frontieră 
se aflau trei divizii de pușcași — Diviziile 45 si 62 la sud si la nord de 


drumul Liuboml-Kovel si o divizie de pușcași (Divizia 87 Puscasi) in 
regiunea Vladimir-Volinski si mai la sud. O altă divizie de pușcași 
(Divizia 135 Puscasi) se afla în regiunea Kivertí (la 12 kilometri nord-est 
de Lutk). Tot acolo era concentrată si Brigada 1 Artilerie antitanc, 
absolut completă, dotată cu tunuri și tractoare. Lângă Vladimir- 
Volînski era amplasată Divizia 41 Tancuri a Corpului 22 Mecanizat, iar 
forţele principale ale corpului mecanizat (Divizia 19 Tancuri şi Divizia 
215 Motorizată, unităţile din subordinea corpului) se aflau în regiunea 
orașului Rovno, la 150 de kilometri de frontieră. 


Astfel, pe direcţia Lutk, la începutul războiului, Armata V le putea 
opune celor trei divizii de infanterie ale inamicului (si celor două divizii 
de tancuri ale Corpului 3 Tancuri din spatele lor) doar o divizie de 
pușcași şi una de tancuri. O situaţie, eufemistic vorbind, nu prea simplă. 
Pe de altă parte, exista posibilitatea de a o schimba brusc în favoarea ei: 
de a transfera prin rocadă Divizia 62 Puscasi care era practic inactivă, 
de a aduce spre Vladimir-Volînski Divizia 135 Pușcași, Brigada 1 
Artilerie antitanc şi puternicul „pumn“ de artilerie (în componenţa 
Armatei V erau patru regimente de artilerie din subordinea corpului de 
armată și un regiment de artilerie din Rezerva Comandamentului 
Suprem). Pentru a face toate acestea era nevoie de timp. De altfel, şi 
inamicul avea nevoie de timp ca sub grindina bombardamentelor să 
asambleze poduri peste râul de frontieră Bug și sub ploaia de foc a 
mitralierelor si artileriei din cazematele Regiunii Fortificate Vladimir- 
Volinski******** să treacă pe malul estic înalt zeci de mii de oameni, 
cai, căruţe si mașini. 


Din păcate, nici măcar teoretic trupele Armatei V nu au intenţionat să 
acţioneze astfel. De ce? Pentru că planul de acoperire și planul de 
apărare nu sunt nici pe departe același lucru (ne-am referit mult la asta 
în Partea 1). Istoria zdrobirii Armatei V oferă una dintre cele mai 
elocvente ilustrări ale acestui adevăr incontestabil. 


În cadrul planului strategic general al Armatei Roșii, trupele Armatei V 
(întărite si cu un corp de pușcași si un corp mecanizat din Esalonul 2 al 
Frontului Sud-Est) trebuiau să înainteze pe linia Kovel-Luboml-Lublin. 
În cadrul sarcinii generale trasate pentru Armata V au fost elaborate 
planul desfășurării operative a trupelor și planul de acoperire ca parte 


componentá a acestuia. Vorbind mai simplu si mai scurt — totul se 
deplasa spre Kovel. In ajunul räzboiului, trei dintre cele cinci regimente 
de artilerie ale armatei se aflau la est de Kovel, in cantonamentele de la 
Povursk. Punctul de comanda de campanie al Armatei V a fost 
desfásurat in regiunea coloniei Biten (la 20 de kilometri sud-est de 
Kovel), iar la ora 1 noaptea pe 22 iunie tot încolo a plecat conducerea 
armatei in frunte cu șeful statului major, generalul-maior 
D.S. Pisarevski. (43) Este curios că acest transfer al statului major la 
punctul de comandă de campanie (un semn evident de pregătire de 
acţiunile militare ce urmau să înceapă curând) s-a produs încă înainte 
de ora 2.30, când la statul major a parvenit așa-numita „Directivă 
numărul unu“. 


La ordinul comandantului Armatei V, generalul-maior Potapov, emis la 
ora trei si ceva dimineaţă pe 22 iunie, comandanții formațiunilor au 
deschis „pachetele roșii“ și au purces la realizarea sarcinilor preconizate 
de planul de acoperire. De exemplu, Ordinul de luptă nr. 1 pentru 
Corpul 22 Mecanizat******** dispunea intrarea in regiunea 
suburbiilor de sud și de sud-vest ale Kovelului până la ora 8 dimineaţa 
M-3, iar pentru Divizia 41 Tancuri a acestui corp — până la ora 17.00 M- 
1. (269) Ca rezultat, în dimineaţa de 22 iunie 1941 divizia de tancuri — 
principala dintre rezervele comandamentului Armatei V ce se aflau 
realmente în punctul critic — a plecat spre nord pe drumul Vladimir- 
Volinski-Kovel, deschizând literalmente calea germanilor, care înaintau 
pe şoseaua Lutk. Alte două divizii ale Corpului 22 Mecanizat (Divizia 19 
Tancuri si Divizia 215 Motorizată) au pornit din regiunea Rovno tot 
spre Kovel. 


Raportul „Cu privire la acţiunile Diviziei 19 Tancuri în perioada 22.6- 
22.7.41“ ne permite să urmărim itinerarul pe care divizia se deplasa 
spre Kovel. (237) Nu era nicidecum autostrada Rovno-Lutk-Kovel. 
Coloana de multi kilometri a diviziei de tancuri se târa prin pădure, la 
circa 10-20 de kilometri nord de șosea —, dar, cum în pădure nu există 
poteci drepte, itinerarul mișcării reprezintă o curbă complicată, 
întortocheată. În consecinţă, drumul care oricum era lung s-a lungit 
considerabil şi divizia a ajuns până la suburbiile de nord-est ale 
Kovelului abia seara târziu pe 23 (douăzeci și trei) iunie. 


Faptul că o divizie de tancuri dotată cu nu prea puternicele tancuri T-26 
a reușit să parcurgă în 48 de ore vreo 200 de kilometri printr-o pădure 
virgină poate fi considerat o performanță nemaipomenită (tanchiștii 
germani nu-și băgau „nici nasul“ în locuri dintr-acestea). Dar aceasta 
„performanţă“ n-a adus decât daune (pierdere de timp, consum sporit 
de benzină, epuizare a efectivului de șoferi), iar ca rezultat divizia a 
ajuns la 50 de kilometri de câmpul bătăliei ce urma să se desfășoare. De 
ce nu s-au folosit pentru mars de şosea? Raportul nu conţine nici un 
răspuns la această întrebare si nici o discuţie pe marginea ei. Dar s-ar 
putea presupune că răspunsul e foarte simplu: deplasarea s-a desfășurat 
conform planului antebelic de acoperire (si nu e nicidecum o 
„bănuială“, ci un fapt). Acest plan, fiind o parte componentă a planului 
general operativ de război, preconiza înaintarea cât mai pe ascuns a 
trupelor Armatei Roșii spre frontieră; din această cauză enorma 
coloană huruitoare de oţel a fost ascunsă „de ochii lumii“ în pădurea 
deasă. 


Sarcinile prevăzute de Planul de acoperire antebelic au fost realizate 
conștiincios, în decursul întregii zile, căci, după cum scrie Vladimirski, 
„în decursul zilei de 22 iunie comandantul armatei și statul major încă 
nu dispuneau de date despre situaţie, care ar fi cerut modificarea 
grupării forţelor şi introducerea de corecturi în sarcinile trasate pentru 
trupe de planul de acoperire“. Cu același calm stoic, Vladimirski 
constata: „Podurile [peste Bug] se aflau sub paza trupelor 
Comisariatului Poporului al Afacerilor Interne care nu le-au pregătit să 
fie aruncate în aer şi de aceea ele au ajuns în mâinile inamicului în stare 
perfectă“. (43) Ca rezultat, primele ore de război pe direcţia Lutk au 
trecut cât se poate de tipic. În Registrul operaţiunilor de luptă al 
Corpului 3 Tancuri al Wehrmachtului citim: 


„Ora 3.45. Divizia 44 Infanterie. Podul peste râul Bug lângă Grodek (pod 
de cale ferată la sud-vest de Ustilug — M.S.) a fost capturat... 


Ora 4.00. Divizia 298 Infanterie pe drumul Zabuje-Vidranita (la nord de 
Ustilug — M.S.) Nici un foc de artilerie din partea inamicului... 


Ora 4.35. Divizia 44 Infanterie a ajuns la marginea vesticá a pädurii de la 
sud de Berezina (localitate la trei kilometri de Bug — M.S.). Nici o 
rezistenţă din partea inamicului pe linia întâi a defensivei... 


Ora 5.00. Divizia 298 Infanterie a început la ora 3.50 construcţia unui pod 
peste Bug lângă Luskov (localitate la patru kilometri nord-vest de 
Ustilug — M.S.). A început trecerea peste râu a artileriei ușoare... Divizia 
44 a început construcţia unui pod militar. Două poduri de pontoane sunt 
gata... 


Ora 5.50. Raport expediat la statul major al Grupului 1 Tancuri. Rușii au 
fost luaţi prin surprindere. Pe linia întâi se află doar patrulele... 


Ora 6.40. Divizia 298, compania lui Schulze a capturat podurile de lângă 
Piatidni (localitate la intersecţia dintre autostradă și râul Lug, aproximativ 
la jumătate de drum între Ustilug și Vladimir-Volinski; compania lui 
Schulze va fi menţionată și în continuare în repetate rânduri ca 
detașament de avangardă al diviziei — M.S.)... Comandantul Grupului 1 
Tancuri a permis introducerea în luptă a diviziilor de tancuri. 


Ora 8.00. Un raport expediat la statul major privind situaţia Grupului 1 
Tancuri: două treimi din artileria Diviziei 44 Infanterie se află pe partea 
estică a Bugului... 


Ora 10.15. Podul de lângă Gorodlo (la șapte kilometri nord- vest de 
Ustilug — M.S.) este gata. Două treimi din artileria Diviziei 298 se află pe 
malul de est...“ (238) 


Până la începutul războiului, Divizia 87 Puscasi rămânea in 
cantonament lângă Vladimir-Volinski, lângă frontieră se aflau doar câte 
un batalion al fiecăruia dintre cele trei regimente ale diviziei, trimise 
încolo ca să participe la construcţia grăbită a cazematelor, precum și un 
şir mic și rar de pichete de grăniceri. Pe la ora 10 dimineaţa (ora 
sovietică) de câmpul de luptă au început să se apropie forţele de bază ale 
Diviziei 87 Pușcași. Din acest moment si până în seara de 23 iunie, in 
zona dintre râurile Bug si Lug s-a dat o bătălie crâncenă, ceea ce a făcut 
ca în unele momente, pe unele sectoare, germanii să fie respinşi spre 
frontieră. 


Comandantul Armatei V i-a ordonat comandantului Diviziei 41 Tancuri 
sa deplaseze in regiunea Vladimir-Volinski si sá transmita in subordinea 
operativa a Diviziei 87 Puscasi un regiment de tancuri; ordinul a fost 
executat exact pe jumătate si în ajutorul infanteriei au fost lăsate două 
batalioane de tancuri.******** (239) Oricum, contraatacurile trupelor 
sovietice cu participarea tancurilor sunt menţionate şi în Registrul 
operaţiunilor de luptă al Corpului 3 Tancuri al Wehrmachtului — ce-i 
drept, judecând după context, este vorba de grupuri mici de tancuri şi 
nicidecum de două batalioane (circa 100 de tancuri). Seara a apărut și 
aviația sovietică — însemnarea din Registrul operaţiunilor de luptă al 
Corpului 3 Tancuri de la ora 21.00 notează „două raiduri aeriene ale 
inamicului asupra Ustilugului“. Acesta a fost primul, unicul şi cât se 
poate de reușit episod al operaţiunilor de luptă ale aviaţiei de 
bombardament a forţelor aeriene ale Frontului Sud-Vest din prima zi de 
război: 34 de bombardiere SB, atacând în două valuri, au aruncat de la 
înălțimea de 1-2 kilometri „peste comasarea de tancuri și infanterie ale 
inamicului“ 226 de bombe FAB-100; pierderi irecuperabile de avioane 
n-au fost înregistrate. (240) 


În ansamblu, bătălia de la frontieră se desfășura pentru germani mult 
mai puţin reuşit decât pentru vecinul din dreapta, din zona Corpului 48 
Tancuri. În a doua zi de război, la ora 12.45 pe 23 iunie, la punctul de 
comandă al Corpului 3 Tancuri a venit comandantul Grupului de 
Armate Sud, feldmareșalul Runstedt în persoană; în urma discuţiei au 
convenit că „inamicul din faţa Corpului 3 Tancuri e mai puternic decât 
cel din faţa vecinului, deoarece rușii se străduie să apere Vladimir- 
Volinski și drumul important de la vest la est“. (238) Inamicul nu era 
mai puternic si nici mai numeros, dar s-a dovedit mai indärjit, dar nici 
această îndârjire nu putea să schimbe radical situaţia. Forţele Diviziei 
87 Pușcași au fost suficiente doar pentru a menţine timp de două zile 
sectorul central al zonei de defensivă de lângă șoseaua Ustilug- 
Vladimir-Volînski. La sud nu era nimic si nimeni, în afară de 
garnizoanele cazematelor regiunii fortificate. 


Pe la amiaza zilei de 23 iunie Divizia 44 Infanterie a Wehrmachtului a 
pătruns prin linia cazematelor si a început învăluirea Diviziei 87 Pușcași 
de la sud. Apariţia motociclistilor germani pe flancul și în spatele 
diviziei s-a soldat cu consecinţele obișnuite pentru Armata Rosie — 


unitätile s-au retras haotic spre räul Lug si dincolo de el, regimentul de 
artilerie de obuziere al diviziei a ajuns dincolo de räul Turia, la 17 
kilometri nord de Vladimir-Volinski, iar Regimentul 16 Puscasi s-a 
repliat tocmai până la Oziutici (localitate de pe malul drept al Turiei la 
25 de kilometri est de Vladimir-Volinski). 


Spre dimineata de 24 iunie fortele principale ale Diviziei 87 Puscasi au 
fost încercuite in regiunea Selet (localitate de lângă râul Lug la 8 
kilometri sud de Vladimir-Volinski). Subunitätile ce își păstraseră 
capacitatea de luptá au continuat sá opuná rezistenta toatá ziua de 24 
iunie, iar în zorii zilei de 25 iunie, spărgând încercuirea, au plecat în 
regiunea pădurii dese dintre râurile Turia şi Stohod. În această luptă a 
căzut comandantul diviziei, generalul-maior F. Aliabusev. Relatarea 
operativă a statului major al Frontului Sud-Vest nr. 14 din 30 iunie 
comunică: „Efectivul Diviziei 87 Puşcași în număr de 200 de oameni sub 
comanda [şefului statului major al diviziei] colonelului Blank a spart 
încercuirea și i s-a alăturat Corpului 15 Pușcași“. (241) 200 de oameni 
din circa 6 000-7 000 care se pomeniseră în incercuire.******** 


La încheierea relatării despre operaţiunile de luptă ale Diviziei 87 
Puscasi trebuie menţionaţi si unii parametri cantitativi, cu care poate fi 
evaluat fondul real al evenimentelor. Pierderile Diviziei 44 Infanterie a 
Wehrmachtului au fost de 26 de morţi și 78 de răniţi, în total 104 
oameni.******** (242) Divizia 14 Tancuri a pierdut în luptele de pe 23 
iunie (în prima zi de război ea abia trecea raul Bug) șapte morţi și 19 
răniţi, în total 26 de oameni. (243) Pierderile Diviziei 298 Infanterie din 
primele zece zile de război erau mult mai mari — 520 de oameni; chiar 
dacă le atribuim luptelor de lângă Vladimir-Volinski jumătate din 
aceste pierderi, şi în acest caz rezultă că pentru zdrobirea Diviziei 87 
Puscasi germanii au plătit cu pierderea a circa 400 de oameni (inclusiv 
răniți si bolnavi). Aceste cifre se îmbină destul de greu cu relatările 
despre „luptele încrâncenate și rezistenţa îndârjită“ a diviziei în dotarea 
căreia figurau realmente 448 de pusti-mitralierá si 170 de mitraliere 
grele, 149 de aruncătoare de mine, 95 de tunuri, 32 de obuziere de 
calibru 122 mm şi 12 obuziere grele de calibru 152 mm și era sprijinită 
de două batalioane de tancuri. (244) 


Cu mult mai mari au fost in zilele respective pierderile „inamicului“ 
neinarmat. Intr-un memoriu scris de unul dintre actorii principali ai 
evenimentului, acesta e descris astfel: 


„23.6.41. La ora 11 si 30 de minute la inchisoarea din orasul Lutk a sosit un 
grup operativ al Directiei Comisariatului Poporului al Securitätii de Stat si 
Directiei Comisariatului Poporului al Afacerilor Interne pentru regiunea 
Volinia, al cärei sef era cäpitanul Securitätii de Stat, tov. Rozov. 


Tot acolo, lângă închisoare, m-a chemat șeful Direcţiei Comisariatului 
Poporului al Securităţii de Stat, tov. Beloterkovski, care mi-a ordonat să-i 
predau grupului operativ al tov. Rozov pe toți deţinuţii aflaţi în închisoarea 
din orașul Lutk, condamnaţi conform articolelor Codului Penal al RSS 
Ucrainene nr. 54 p. 2, 11 si mai ales pe [membrii] Organizaţiei 
Naționaliștilor Ucraineni. Clarificand mai amănunţit situaţia, căpitanul 
Securităţii de Stat tov. Rozov mi-a ordonat ca în decurs de 20 de minute să- 
i predau pentru executare prin împușcare pe toţi deţinuţii condamnați 
conform articolului 54-2,11 deoarece inamicul se află la 7 kilometri de 
orașul Lutk (după cum se vede, securiștii nu aveau o părere prea bună 
despre capacitatea de luptă a Armatei Roșii — M.S.)... 


Am selectat și am scos în curtea din spate a închisorii aproximativ 800 de 
oameni, care au fost împușcați chiar acolo pe loc de grupul operativ 
menţionat mai sus, de ostașii companiei trupelor de escortă ale 
Comisariatului Poporului al Afacerilor Interne si de corpul de șefi si de 
gardieni ai închisorii. După ce am revenit din închisoarea interioară, nu l- 
am găsit lângă închisoare pe adjunctul șefului închisorii, Leskin, dar cu 
ajutorul angajaţilor închisorii l-am găsit pe Leskin la jumătate de 
kilometru de închisoare, unde fugise, de frică, să se ascundă... La 20 de 
minute după impuscarea deţinuţilor închisorii am primit indicatia că 
inamicul nu se află la 7 kilometri, ci la 25 de kilometri și am început 
imediat să strângem cadavrele. Toate cadavrele celor 70 şi ceva de 
condamnaţi la pedeapsa capitală și circa 800 de aflaţi sub anchetă au fost 
îngropate de noi, iar locurile în care s-au aflat cadavrele au fost stropite 
cu gaz și pârjolite, după care toate locurile acestea au fost presărate cu 
var. 


În plus, gardienii închisorii si unităţile militare au împușcat in 
împrejurimile închisorii deţinuţi care au încercat să evadeze. Pentru a 
strange aceste cadavre, la dispoziţia șefului Direcţiei Comisariatului 
Poporului al Afacerilor Interne a fost adunat un grup de lucrători ai 
miliției care a strâns toate cadavrele. În total au fost împuşcaţi in 
închisoare și lângă ea circa 1 000 de oameni. Au fost lăsaţi în închisoare 
circa 1 000 de oameni, majoritatea acuzaţi de crime de drept comun 
conform articolelor Codului Penal al RSS Ucrainene. Am părăsit 
închisoarea din orașul Lutk împreună cu comandantul companiei trupelor 
de escortă, locotenentul-major Fahurdinov, și tot efectivul lucrătorilor 
închisorii după ce unitățile militate au pierdut legătura cu Direcţia 
Comisariatului Poporului al Afacerilor Interne, pe 25.6.41, la ora 23 şi 30 
de minute... 


Șeful secţiei penitenciare a Direcţiei Comisariatului Poporului al 
Afacerilor Interne pentru regiunea Volînia 


Sergentul Securităţii statului / Stan /“ 


Sergentul Stan afirmă că a împuşcat doar 1 000 de oameni și tot atâţia 
au fost „lăsaţi în închisoare“. Însă în Comunicatul special nr. 85426 din 
28 iunie 1941 şeful Direcţiei penitenciare a Comisariatului Poporului al 
Afacerilor Interne al RSS Ucrainene, căpitanul Securităţii de stat 
Filippov, scrie: 


„La ora 12.00 pe 23.06, din dispoziţia șefului, tov. Stan, deţinuţii au fost 
scoși iarăși în curtea pentru plimbări si din toţi deţinuţii au fost selectaţi 
14 oameni condamnaţi conform Decretului Prezidiului Sovietului Suprem 
al URSS din 26.06.40, 30 de oameni condamnaţi conform articolelor de 
drept comun si 40 de minori... După ce au fost selectaţi cei 84 de deţinuţi 
indicaţi, cei aproape 2 000 de deţinuţi care au rămas în curtea pentru 
plimbări au fost împușcați. Tot materialul de evidenţă și dosarele personale 
ale deţinuţilor au fost arse...“ Aceeași cifră (2 000 de împușcați în 
închisoarea din orașul Lutk) este reprodusă si în documentul „Situatie- 
raport a plecării si mișcării eșaloanelor referitor la închisorile 
Comisariatului Poporului al Afacerilor Interne al RSS Ucrainene“. (186) 


E greu de spus cine minte in acest caz. Poate ca mint sefii cei mari care 
s-au temut sá le comunice unor șefi si mai mari că au lăsat în închisoare 
o mie de deţinuţi vii; poate că minte sergentul care a împușcat cu de la 
sine putere înainte de plecarea de la Lutk încă 1 000 de oameni și nu 
vrea sá o recunoască. 


Batalia de tancuri de lângă Voinita 


În dimineaţa de 24 iunie situaţia de pe front era următoarea. Pe direcţia 
Kovel acţiunile inamicului s-au încununat de un succes deplin, chiar cu 
depășirea planului. Cele două divizii de infanterie ale Corpului de 
armată 17 chipurile au fost interceptate de o „coloană de tancuri“ 
inamice, în realitate inexistentă, ce se deplasa pe șosea de la Brest la 
Kovel. Vladimirski scrie că sursa dezinformării era aviaţie de 
recunoaștere a frontului. Comandantul Corpului 15 Pușcași, colonelul 
Fediuninski, a perceput această dezinformare cu o neinteleasa grabă si 
disponibilitate de a fi înşelat, iar după aceasta nu mai putea fi nici vorbă 
de vreo regrupare a forţelor de pe direcția Kovel pe direcția Lutk. Mai 
mult, unităţile Diviziei 62 Pușcași au fost deplasate mai aproape de 
Liuboml, eliminând astfel până şi posibilitatea ipotetică a deblocării 
Diviziei 87 Pușcași, încercuite la sud de Vladimir-Volinski. In plus, 
ulterior, pregătindu-se „de respingerea unei lovituri cu tancurile dinspre 
Brest“, Fediuninski a obţinut permisiunea de a replia un flanc, adică de 
a ceda orașul Liuboml si de a retrage trupele spre Kovel. 


În timp ce la nord de Kovel se juca o farsă tragică, pe direcţia Lutk se 
apropia un deznodământ tragic. Divizia 298 Infanterie a 
Wehrmachtului a ocupat Vladimir-Volinski, avansând o parte a forțelor 
spre nord, pe drumul spre Verba, pentru a respinge o eventuală 
contralovitură a trupelor sovietice (după cum au arătat evenimentele 
ulterioare, această prudenţă n-a fost de prisos). Divizia 44 Infanterie 
încheia încercuirea și zdrobirea Diviziei 87 Pușcași. Mai la sud de locul 
bătăliei înainta Divizia 299 Infanterie, iar dat fiind că pur şi simplu nu 
avea în fata nici un inamic, ofensiva se desfășura în ritm de mars forțat: 
în seara de 22 iunie divizia a ajuns la râul Lug în regiunea lanevici (la 
22 de kilometri sud de Vladimir-Volinski), apoi a trecut pe malul de est 


si si-a continuat deplasarea spre tárgusorul Lokaci, intrecändu-si toti 
vecinii. 


In „bresa“ de 30 de kilometri ce se formase au fost introduse diviziile de 
tancuri: Divizia 14 Tancuri a ocupat in seara de 23 iunie Vladimir- 
Volinski si dis-de-dimineata pe 24 iunie a pornit spre est, având sarcina 
să ocupe Lutkul și trecerile peste râul Stîr; Divizia 13 Tancuri a fost 
apropiată de frontieră cu mult mai târziu si la ora 17.00 pe 23 iunie a 
început trecerea tancurilor ei peste Bug, iar în dimineaţa de 24 iunie 
ajungea din urmă infanteria ce plecase departe înainte. (238) 


Si iată că în această situaţie comandamentul Armatei V isi pregătea 
contralovitura; să subliniem această circumstanta importantă — nu 
ocuparea zonei defensive cu forţele din rezerva armatei, ci o 
contralovitură cu sarcina „de a zdrobi gruparea de la Vladimir-Volinski 
a inamicului și de a restabili situaţia de la frontiera de stat“. (43) Planul 
operaţiunii era foarte frumos și solid. Divizia 135 Pușcași și Divizia 19 
Tancuri, sprijinite de tirul puternic al grupului de artilerie al armatei 
(în el a fost inclus Regimentului 460 Artilerie a corpului de armată și 
artileria Diviziei 135 Pușcași), îl atacă pe inamic frontal, de-a lungul 
şoselei, Divizia 215 Motorizată aplică o lovitură pe flanc, de la Verba 
spre Vladimir-Volinski, Brigada 1 Artilerie antitanc se deplasează în 
eşalonul doi fiind gata să respingă contraatacul tancurilor inamicului. 


Poziţia iniţială pentru trecerea la ofensivă a fost stabilită pe linia 
Voinita-Lokaci. Acolo, în dimineaţa de 24 iunie, Divizia 135 s-a întâlnit 
cu subunitățile de avangardă ale Diviziei 14 Tancuri germane. În 
virtutea unui concurs fericit de împrejurări, poziţia respectivă era cât se 
poate de comodă defensiv: topografia e foarte neobișnuită, cu o „cruce“ 
din patru räulete mici, ce se intersectau lângă Lokaci, astfel frontul si 
flancul celor care se apărau erau acoperite de un „şanţ antitanc“ 
natural. Toate acestea nu le-au fost de ajutor si Divizia 135 Puscasi s-a 
repliat spre est, în pădurea de lângă orășelul Aleksandruvka (la opt 
kilometri sud-est de Voinita). În raportul de luptă nr. 06 al statului 
major al Corpului 22 Mecanizat toate acestea sunt descrise astfel: 
„În urma atacului unui grup mic de tancuri ale inamicului si panica ce 
s-a stârnit cu această ocazie în spatele frontului Diviziei 135 Pușcași, 
aceasta, la ora 10.00, pe 24.6.41 s-a repliat de pe poziţia Voinita— 


Pavlovice-Lokaci pe pozitia Holopece, colonia Kotli. Din cauza 
întârzierii unităţilor [corpului mecanizat] a fost imposibilă acordarea 
oricărui ajutor...“ (245) 


Dar unde erau diviziile Corpului 22 Mecanizat? Divizia 215 Motorizată, 
al cărei regiment de tancuri era dotat cu tancuri rapide BT, a rămas, din 
motive neintelese, foarte mult în urmă în mars și a ajuns în regiunea 
Verba abia în seara de 24 iunie. Divizia 18 Tancuri a primit la ora 3.30 
dimineaţa, pe 24 iunie, ordinul (nu se știe din ce cauză verbal) de a 
înainta spre regiunea Voinita-Aleksandruvka. (237) În linie dreaptă de 
la Kovel e o distanţă de 55 de kilometri, dar tancurile nu se deplasează 
prin pădure în linie dreaptă. Mergând pe drumuri de pădure, divizia 
(mai curând subunitățile ei de avangardă) a ajuns pe la amiaza zilei de 
24 iunie la şosea, dar, cum regiunea ce îi fusese stabilită era ocupată de 
inamic, a traversat drumul și s-a concentrat în pădurea de la nord de 
târgușorul Selvuv. 


Evenimentele ulterioare sunt descrise în câteva documente, dar asta nu 
le face mai ușor de priceput. După cum era de așteptat, cele mai simple 
şi mai scurte relatări sunt descoperite în arhivele germane. La ora 17.15 
statul major al Diviziei 14 Tancuri îi expediază comandamentului 
corpului radiograma: „Cu începere de la ora 16.15 se desfășoară atacul 
cu tancurile asupra pădurii de la est de Aleksandruvka“. Raportul de 
seară este un pic mai amănunțit: „În timpul noii înaintări din 
Aleksandruvka la ora 17.00 regimentul de tancuri a reușit să distrugă 
87 de maşini blindate (Pz.Fahrzeuge) si 4 baterii. Pierderile noastre — 6 
mașini blindate (Pz.Fahrzeuge). În prezent regimentul de tancuri își 
completează munitiile si face plinul. Să ajungem la Torcin [astăzi] 
e puţin probabil...“ (246) 


Spre dimineaţa de 25 iunie numărul tancurilor şi al tunurilor sovietice 
distruse creşte considerabil: 


„25 iunie... Ora 6.40 Apelul telefonic al generalului-colonel von Kleist 
(comandantul Grupului 1 Tancuri). Comandantul corpului comunică 
despre succesul Diviziei 14 Tancuri în lupta de pe 24 iunie: au fost distruse 
8 baterii, 40 de tunuri antitanc, 158 de tancuri ale inamicului“. (238) În 
raportul statului major al Diviziei 14 Tancuri de la ora 23.00 de pe 26 


iunie e scris: „Numărul total de tancuri distruse în bătălia de tancuri a 
crescut până la 215“. (247) Si asta în condiţiile în care în sprijinul Diviziei 
19 Tancuri în regiunea respectivă a apărut doar Regimentul 131 Tancuri 
al diviziei motorizate (a Corpului 9 Mecanizat), care avea în regiunea Lutk 
cel mult 35 de tancuri; chiar dacă germanii le-au distrus pe toate într-o 
singură zi (ceea ce contrazice direct afirmaţiile comandantului 
regimentului), nici această presupunere nu explică transformarea 
numărului 158 în 215. Dar nici asta nu e culmea - în revista operaţiunilor 
militare ale Corpului 3 Tancuri citată la începutul capitolului e vorba de 
267 de tancuri sovietice distruse în bătălia de lângă Aleksandruvka... 


Dintre documentele sovietice accesibile, cel elaborat in toiul 
evenimentelor este Raportul de luptă nr. 6 al statului major al Corpului 
22 Mecanizat citat mai sus. În el, bătălia tancurilor este descrisă în felul 
următor: 


„La ora 14.00 pe 24.6, după o scurtă pregătire de artilerie, subunitățile 
Regimentelor 37 si 38 Tancuri [ale Diviziei 19 Tancuri], printr-un 
contraatac din pădurea de la nord de Selvuv pe direcţia Aleksandruvka au 
restabilit până la ora 16.30 situaţia, constrângând inamicul să se retragă 
pe poziția Voinita-tärgusorul Lokaci. Pe la ora 17.00, în urma unui 
contraatac al tancurilor grele si medii ale inamicului, s-a produs o bătălie 
încrâncenată între tancurile inamicului și tancurile Corpului 22 
Mecanizat. Ca rezultat, rămășițele Regimentelor 37 si 38 Tancuri s-au 
repliat în crängul de la est de colonia Serniciki (localitate la sud de șosea, 
la 25 de kilometri est de Voinita — M.S.). Pierderile de efectiv uman si 
bunuri materiale sunt în curs de clarificare“. 


S-a păstrat şi raportul de luptă nr. 02 al statului major al Diviziei 19 
Tancuri. Nu e clar când a fost scris (în document e indicată data de 23 
iunie, ceea ce e o greșeală evidentă). În el apar pentru prima dată unele 
cifre concrete (preluate ulterior de sute de ediţii, inclusiv de monografia 
lui Vladimirski) referitoare la numărul tancurilor care au luat parte la 
luptă: 


„... La ora 13.30, înainte de a termina concentrarea, comandantul diviziei 
a primit ordinul verbal de atac de la comandantul Corpului 22 Mecanizat. 
Au fost trimise la atac tancurile reunite ale întregii divizii sub comanda 


comandantului Diviziei 37 Tancuri la ora 14.00, cu sarcina de a 
contraataca trupele aflate in ofensivá ale inamicului la (urmeazá o listá 
lungă a unor localități foarte mici din regiunea Aleksandruvka—Voinita — 
M.S.). La atac au plecat 45 de tancuri 1-26 si 12 BA-10. Toate acestea au 
fost pierdute. Când tancurile au ajuns în regiunea pădurii de la sud-est de 
Cota 228,5, satul Honevice, orizontul 234, infanteria inamicului a început 
să se retragă, iar din pădure a fost deschis un tir puternic de artilerie, 
arme și mitraliere. Apoi a urmat atacul tancurilor medii și grele ale 
inamicului, s-a încins o luptă intensă între tancuri. Lupta a durat 2,5 ore 
și după pierderea a mai mult de jumătate din tancurile noastre (subl. 
mea — M.S.) a început retragerea. În această luptă a fost rănit grav 
comandantul Diviziei 19 Tancuri. Unităţile s-au retras și au ocupat 
regiunea de apărare“. (248) 


Raportul despre operaţiunile de luptă ale Diviziei 19 Tancuri, alcătuit la 
sfârșitul lunii iulie, repetă aproape cuvânt cu cuvânt conţinutul 
Raportului de luptă nr. 2, dar îl completează cu o listă uluitoare a 
pierderilor: în lupta de lângă Voinita au căzut comandantul Corpului 22 
Mecanizat, general-maior Kondrusev, comandantul Regimentului 37 
Tancuri, locotenent-colonel Bibik, si comandantul Regimentului 38 
Tancuri, locotenent-colonel Samsonov; a doua zi a dispărut șeful 
artileriei Diviziei 19 Tancuri, locotenent-colonel Vasilenko, și a fost rănit 
mortal comandantul regimentului de puscasi al diviziei, locotenent- 
colonelul Sokolin. (249) 


Pentru a întregi imaginea poate fi reprodus si un fragment din 
memoriile mareșalului Rokossovski: 


„Spre seara de 25 iunie la Punctul de comandă al corpului nostru din 
regiunea Klevani (la 100 de kilometri est de Voinita — M.S.) a venit pe jos 
comandantul Diviziei 19 Tancuri, generalul-maior Semencenko, foarte 
indispus, cu palma mâinii drepte bandajatá. El ne-a comunicat că divizia 
lui este totalmente zdrobită... Curând aici a ajuns și unul dintre comisarii 
de regiment al aceluiași corp, care ne-a comunicat că a fost ucis generalul 
Kondrusev și că întreg corpul de armată a fost zdrobit. Tonul depresiv și 
starea de descumpănire a comandantului diviziei și a comisarului de 
regiment m-au făcut să-i sfătuiesc destul de convingător să înceteze 
imediat să trăncănească despre pieirea corpului (de armată)...“ (250) 


Aritmetic, Rokossovski avea perfectä dreptate: pierderea a „mai mult de 
jumătate“ din 45 de tancuri încă nu e zdrobirea unei divizii de tancuri (ca să 
nu mai vorbim de tot Corpul 22 Mecanizat în ansamblu). Divizia 19 Tancuri 
avea cu mult mai multă tehnică blindată; la raportul cu privire la operaţiunile 
ei de luptă este anexată „Nota explicativă cu privire la bunurile materiale 
pierdute“ (iar în documentele de acest fel numărul initial al bunurilor 
materiale nu este cel putin exagerat), din care rezultă că pe 22 iunie 1941 în 
divizie figurau 183 de tancuri (147 de tancuri 1-26, șapte tancuri OT-26 cu 
aruncătoare de flăcări, 29 de tancuri BT) și 58 de automobile blindate BA-10 
dotate cu tunuri. (251) Regimentul de artilerie al diviziei a primit un set 
complet de tunuri (12 obuziere de calibru 152 mm) și 28 de remorchere cu 
șenile STZ-3 pentru tractarea lor (fără a lua în calcul cele 10 remorchere 
grele „Vorosilovet“ din regimentele de tancuri și cele patru remorchere 
ușoare „Komsomolet“ din Regimentul Motorizat de pușcași). 


În condiţiile disponibilitätii teoretice a tuturor acestora, descrierea 
operaţiunilor de luptă de a doua zi (25 iunie) ocupă în raport doar un 
singur alineat: 


„Regimentul 19 Motorizat de pușcași și regimentul de artilerie de obuziere 
au ocupat poziţia defensivă de-a lungul malului estic al râului Serna (nu e 
clar cine avea de gând să apere divizia întorcându-se cu faţa la pădure, iar 
cu dosul la germanii care se deplasau în mars pe șosea spre Lutk — M.S.). 
Statul major al diviziei se află în Bogușuvka. La ora 19.00 tancurile 
germane s-au apropiat de Lutk, o parte s-au îndreptat spre Antonovka- 
Bogusuvka, probabil cu scopul de a le tăia unităţilor noastre căile de 
retragere (o altă modalitate de interacţiune cu inamicul în afară de 
retragere nici nu se pune în discuţie — M.S.). Tot atunci a fost primit 
ordinul verbal prin intermediul delegatului de legătură al statului major al 
Corpului 22 — de a se retrage pe direcţia Rojite, de a trece râul Stir si de a 
se concentra în regiunea Sikirici (localitate de lângă drumul Lutk-Koski 
la 23 de kilometri nord-est de Lutk — M.S.)“. (237) 


In descrierea ulterioară a operaţiunilor de luptă ale diviziei doar o 
singură dată apar patru tancuri — toate celelalte au dispărut fără urmă. 


Cu titlu de ipoteză putem să presupunem următoarea reconstrucţie a 
evenimentelor. În decursul unui marș îndelungat (de 2,5 zile), de peste 


250 de kilometri, unităţile diviziei s-au îndepărtat unele de altele si intr- 
o măsură considerabilă s-au dezorganizat și în consecinţă în regiunea 
Voinita-Selvuv pe la amiaza zilei de 24 iunie a ajuns cel mult jumătate 
din tehnica blindată a diviziei. Pregătirea pentru a intra în luptă era şi 
mai puţină. Comandanții au decis să-și îndemne subordonații prin 
exemplul lor personal. „Batalionul ofițeresc“ de mars compus din 45 de 
tancuri, plin de curajul disperării, dar fără vreo interacţiune cu 
infanteria și cu artileria, a pornit în atac frontal și a fost prins în tirul 
tunurilor de calibru 50 mm ale tancurilor germane Pz-III; un rezultat, 
din păcate, previzibil ţinând cont de armamentul cu care era dotată 
Divizia 19 Tancuri. După ce şi-a pierdut corpul de comandanți, divizia s- 
a dezintegrat fulgerător, abandonând tehnica blindată în pădure și pe 
drumuri. Pe măsură ce unităţile germane ce înaintau spre Lutk 
descopereau noi si noi tancuri abandonate, creșteau și cifrele 
corespunzătoare din rapoartele Diviziei 14 Tancuri şi ale Corpului 3 
Tancuri ale Wehrmachtului. 


Cât priveşte participarea la contralovitură a încă unei divizii a Corpului 
22 Mecanizat, descrierea operaţiunilor de luptă (aici ar fi potrivite 
ghilimelele) ale Diviziei 215 Motorizate va ocupa foarte puţin loc. 
Fondul de arhivă al diviziei este în mod tradiţional gol. În dosarul 
„Rapoartele si relatările formațiunilor Corpului 22 Mecanizat“ (Arhiva 
Centrală a Ministerului Apărării, f. 3456, reg. 1, d. 14) nu a fost plasat 
nimic din partea Diviziei 215 Motorizate. În dosarul 11 („Rapoartele de 
luptă ale unităţilor“) există, totuși, două documente (Comunicatul 
operativ nr. 1 si un raport de luptă nenumerotat) din 22 iunie, în care e 
reflectat procesul pornirii diviziei în marș din Rovno. 


Merită atenţie (ca ilustrare pentru teza despre „lovitura nimicitoare a 
aviaţiei germane“) descrierea primelor atacuri cu bombe: „La ora 
19.15, 19.20, 19.25 a fost bombardat de trei ori orășelul militar și parcul 
[de artilerie] — există un număr neînsemnat de victime, a luat foc un 
şopron, au fost luate măsuri de stingere a incendiului“. În pagina 
următoare apar și cifrele concrete ale pierderilor: „După bombardarea 
orașului Rovno — 2 morţi, 3 răniţi, 2 contuzii“. (252) După aceste 
evenimente, Divizia 215 Motorizatá a pornit în mars spre Kovel, iar 
informaţiile despre această formaţiune dispar din documentele militare. 


In monografia lui Vladimirski operatiunile de luptá ale diviziei, de la 
începutul lor până la sfârșit, sunt descrise astfel: „Forţele principale ale 
Diviziei 215 Motorizate (fără batalionul de tancuri) în decursul nopţii 
spre 25 iunie au ocupat poziţia iniţială pentru ofensiva asupra poziţiei 
Verba-Ovadno, pregătindu-se, la decizia colonelului Barabanov, să 
atace la ora 4 pe 25 iunie inamicul după un tir de artilerie de 15 minute. 


Comandamentul fascist, descoperind apropierea dinspre nord-est de 
Vladimir-Volinski a unităților Diviziei 215 Motorizate, îi avansează rapid 
în întâmpinare Divizia 298 Infanterie, care, luându-i-o înainte Diviziei 215 
Motorizate, în zorii zilei de 25 iulie a atacat prin surprindere ea însăși cu 
sprijinul puternic al artileriei și aviaţiei, obligând-o mai întâi să treacă în 
defensivă, iar apoi să se retragă la nord, lângă râul Turia. Cu aceste 
operaţiuni ale Diviziei 215 Motorizate s-a și încheiat contralovitura 
eșaloanelor doi ale Armatei V“. (43) 


Strict vorbind, aici sunt descrise intenţiile comandamentului Diviziei 
215 Motorizate și acţiunile reale ale inamicului. Dar să nu ne legăm de 
cuvinte, mai important e altceva — unde a dispărut regimentul de 
tancuri******** (iar în el erau 129 de tancuri BT, adică doar un pic mai 
puţine decât în diviziile de tacuri germane)? Si mai strict vorbind, acolo 
trebuiau să se afle chiar două regimente de tancuri, deoarece ordinul 
comandantului Armatei V presupunea acţiunile în comun ale Diviziei 
215 Motorizate și ale unui regiment de tancuri al Diviziei 41 Tancuri, 
transferat anterior (de fapt fiind compus din două batalioane) pentru 
întărirea Diviziei 87 Puscasi. Am pus această întrebare încă în primul 
Butoi în cercuri, iar răspunsul s-a găsit în documentele Wehrmachtului. 
Toate tancurile erau pe loc, chiar într-un număr excedentar, după cum o 
denotă radiogramele Diviziei 298 Infanterie: 


„24.6.41. La nord de Vladimir-Volinski au fost distruse 5 tancuri, alte 4 au 
făcut cale întoarsă, dar se află încă în apropiere... În pădurile de la nord 
de Verba, după spusele localnicilor, se află 200-300 de tancuri (subl. 
mea — M.S.). 


25.6.41 Evenimentele zilei in expunere generalä: Mai intäi este respins 
atacul inamicului dinspre Verba, sprijinit de tancuri si de artilerie. 
Dimineata ofensiva unui regiment spre nord, dincolo de Verba, spre räul 


Turia, ofensiva celui de-al doilea regiment spre nord-est prin Moghilno 
(localitate la 8 kilometri est de Verba — M.S.), la fel spre sectorul râului 
Turia. La dreapta, pe direcţia Moghilno nu avem contacte cu inamicul, în 
regiunea Verba rezistenţa inamicului a fost înfrântă, ofensiva continuă, 
amplasarea precisă a liniei întâi este la ora actuală necunoscută. (253) 


„Amplasarea precisă“ era greu de găsit, deoarece, după o luptă scurtă 
cu un regiment de infanterie german, Divizia 215 Motorizată a ajuns în 
regiunea localităţii Sofievka. Prin partea locului acest toponimic este 
foarte răspândit, dar Vladimirski comunică de două ori că „Divizia 215 
Motorizată s-a concentrat în regiunea Sofievka (la 50 de kilometri est de 
Kovel)“. Pe o hartă militară la scara de 1:84 000 din anul 1935 acest 
târgușor se numește Sofianovka, poţi să ajungi la el de la Kovel pe 
poteci încurcate pe care umblă doar capre; un mars fortat-fulger de la 
Verba prin Kovel spre Sofievka/Sofianovka poate fi considerat o 
performanţă excepţională... 


La încheierea trecerii în revistă a operaţiunilor de luptă ale Armatei V 
în împrejurimile vestice ale Lutkului e cazul să menţionăm absenţa 
oricăror urme reale ale Brigăzii 1 Artilerie antitanc, prima ca număr de 
ordine și unica brigadă care a primit înainte de începutul războiului un 
set complet de armament de bază și de tractoare de artilerie (50 de 
tractoare ST-2 si 120 de tractoare STZ-5). (254) Însă inamicul n-a 
observat deloc prezenţa unei formaţiuni puternice de tancuri, înarmate 
cu tunuri de calibrele 76 si 85 mm,******** ce perforau pe de-a întregul 
așa-numitele tancuri „grele“ germane. Si asta e foarte straniu, daca 
ţinem seama că în primele zile de război documentele Wehrmachtului 
fixau foarte scrupulos (uneori chiar și cu o exagerare ce poate fi 
înţeleasă) orice apariţie a ceva nou în armamentul și în structura 
Armatei Roşii. 


În fine — şi asta e principalul —, participarea la lupte a Brigăzii 1 
Artilerie antitanc nu-şi găsește o reflectare demnă în cifrele pierderilor 
tancurilor germane - în dimineaţa de 3 iulie, adică după multe lupte si 
marșuri, Divizia 14 Tancuri pierduse irecuperabil 15 tancuri, altele 28 
se aflau în reparaţii. (276) Ultima cifră putea să aibă legătură doar în 
cea mai mică măsură cu acţiunile Brigăzii 1 Artilerie antitanc, deoarece, 


dupá lovitura unor proiectile de acest calibru, e putin probabil ca 
tancurile germane sá mai fi avut nevoie de reparatii. 


Podul de lângă Rojisce 


Divizia 14 Tancuri a Wehrmachtului a avut nevoie de toatá ziua de 25 
iunie pentru a parcurge 35 de kilometri de la câmpul de luptă de lângă 
Aleksandruvka până la Lutk. Această lentoare stranie sugerează ideea 
că 150 de tancuri nu au fost pur şi simplu „găsite“ acolo de germani; e 
posibil ca unele subunități ale Diviziei 19 Tancuri sovietice să fi purtat o 
luptă despre care n-a mai aflat niciodată comandamentul diviziei, al 
Corpului 22 Mecanizat și al Armatei V (după cum ţine minte cititorul 
atent, ceva similar s-a produs si pe direcţia Lvov, în seara de 24 iunie pe 
şoseaua Krakovet-Iavorov). Cât priveşte cealaltă divizie de tancuri 
(Divizia 13 Tancuri) a corpului de tancuri german, pe 25 iunie ea se 
deplasa „în marș și cu cântec“. O consemnare scurtă („brigada de 
infanterie motorizată se deplasează șezând pe maşini“) din raportul de 
luptă expediat la statul major la ora 14.00, pe 25 iunie, este o mărturie 
destul de elocventă în acest sens. (255) 


După ce s-a deplasat pe drumurile de ţară de la sud de șoseaua 
principală, Divizia 13 Tancuri a ajuns la ora 6 seara pe 25 iunie la 
suburbiile de sud ale Lutkului si la podul peste râul Stir. De data 
aceasta, podul a fost aruncat în aer de îndată ce pe el au ajuns huruind 
primele trei tancuri ale batalionului de recunoaştere al diviziei. (256) 
Ce-i drept, această circumstantá a reţinut doar câteva ore ofensiva 
Diviziei 13 Tancuri şi în dimineaţa de 26 iunie orașul si extrem de 
importanta intersecţie de drumuri (la sud spre Dubno și la est spre 
Rovno) era în mâinile inamicului. Rămășițele formațiunilor Armatei V 
s-au retras după râul Stir; în descrierea lui Vladimirski evenimentele s- 
a derulat astfel: „Comandamentul Armatei V în timpul plecării la un 
nou Punct de comandă în noaptea spre 26 iunie a devenit martorul 
ocular al retragerii dezorganizate a subunitätilor Diviziei 135 Pușcași, a 
Diviziei 19 Tancuri si a Regimentului 460 Artilerie al Corpului 27 
Puscasi. Un torent de oameni, căruţe, automobile, tunuri goneau pe 
şoseaua spre Rovno și doar intervenţia energică a ofițerilor statului 


major al armatei si interventia generalului Potapov in persoaná au oprit 
aceasta fugá si au curmat räspändirea ulterioará a panicii“. (43) 


La sud de Lutk, în susul râului Stir până la vărsarea în el a râului Ikva, 
se deplasau în marș spre est două divizii de infanterie a Wehrmachtului 
(nr. 229 si 111), iar în dimineaţa de 26 iunie fortau râul Stir și întreceau 
de fapt formațiunile de tancuri ale Corpului 3 Tancuri. Si mai la sud, 
Corpul 48 Tancuri a ocupat Beresteciko şi Dubno. În această situaţie 
comandamentul german a decis să beneficieze de situaţia favorabilă de 
pe flancul sudic al Grupului 1 Tancuri și să trimită Divizia 13 Tancuri la 
Rovno pe o cale lungă, în schimb sigură și lipsită de pericole, prin 
răscrucea de drumuri de la est de Mlinov. Divizia 14 Tancuri a primit 
ordinul să înainteze spre est, spre Rovno, în așa fel încât un grup de 
marș al diviziei să se deplaseze nemijlocit pe șosea, iar altul pe 
drumurile de ţară la 5-8 kilometri sud de şosea. (257) 


Ordinul a fost dat, dar n-a fost executat si pe hărțile Marelui Stat Major 
german semnul ce indica Divizia 14 Tancuri a rămas timp de două zile și 
jumătate „lipit“ de Lutk. Ofensiva necontenitä a diviziei de tancuri 
germane a fost întreruptă de unităţile sovietice ale Diviziei 131 
Motorizate (Corpul 9 Mecanizat) si de Regimentul Motociclisti al 
Corpului 22 Mecanizat. S-au păstrat documentele acestor unităţi și 
studierea lor ne permite să restabilim claritatea și să vedem în detaliu 
felul în care a luptat Armata Roșie — în cazurile în care încerca să lupte. 


Divizia 131 Motorizată a început să fie constituită toamna târziu în anul 
1940 pe baza Diviziei 131 Puscasi. Divizia, la fel ca tot Corpul 9 
Mecanizat în ansamblu, era dotată cu mult mai prost decât puternicele 
corpuri mecanizate (Corpul 4 Mecanizat, Corpul 8 Mecanizat, Corpul 
15 Mecanizat) ale primului eşalon al Frontului Sud-Vest. În același 
timp, e de menţionat că, în comparaţie cu diviziile de tancuri ale 
Corpului 9 Mecanizat, Divizia 131 Motorizată arăta cu mult mai bine — 
isi spunea cuvântul faptul că fusese constituită pe baza unei divizii de 
pușcași active. De exemplu, regimentul de artilerie al Diviziei 131 
Motorizate era dotat aproape complet cu tunuri (opt tunuri de calibru 
76 mm, 16 obuziere de calibru 122 mm, 8 obuziere de calibru 152 mm) 
şi a primit 28 de remorchere (STZ-3 şi STZ-5); în divizionul antitanc 


era un set de remorchere „Komsomolet“ ce depäsea prevederile 
organigramei (erau 37 la numár). (268) 


Regimentul de tancuri al diviziei (Regimentul 58 Tancuri) era încă 
incipient, în locul celor 258 de tancuri BT-7 prevăzute în organigramă în 
realitate erau 123 de tancuri, dintre care 40 aveau nevoie de reparație 
urgentă, iar două treimi din tancurile aflate în stare relativ bună erau 
BI-5 produse în anul 1934. Pentru unităţile in curs de constituire, ba 
încă si din corpurile mecanizate ale esalonului doi, o atare situaţie nu 
era o raritate. Uimitor este altceva — în „Raportul cu privire la 
operaţiunile de luptă ale Regimentului 58 Tancuri“ informaţia despre 
înarmarea atât de sărăcăcioasă nu se termină cu traditionalele 
lamentări, ci cu o concluzie categorică: „Regimentul era cât se poate de 
apt de luptă și gata să pornească la luptă cu bandele fasciste“. (258) 


Divizia 131 Motorizată urma să intre în luptă cu „bandele fasciste“ mai 
devreme decât alte formaţiuni ale Corpului 9 Mecanizat. Comandantul 
Armatei V, generalul-maior Potapov, a ordonat scoaterea diviziei din 
componenţa corpului mecanizat si înaintarea ei în marș forţat spre 
poziţia râului Stir de lângă Lutk. E posibil ca această decizie să fi fost 
luată pentru că Divizia 131 Motorizată (spre deosebire de diviziile de 
tancuri ale Corpului 9 Mecanizat) era dotată măcar pe jumătate cât 
prevedea organigrama cu tehnică cu roti (29 de autoturisme, 429 de 
camioane și 95 de autospeciale) și putea să efectueze un marș 
fortat.******** (268) Calea ce trebuia străbătută era destul de lungă — 
de la Novograd-Volinski la Lutk distanţa e mai mare de 160 de kilometri 
în linie dreaptă. 


În planul de acoperire, itinerarul înaintării Regimentului 58 Tancuri a 
fost trasat conform aceleiași logici ca în cazul Diviziei 19 Tancuri — pe 
poteci dosite de pădure, în lateral fata de şoseaua principală. Nebunia 
„secretizării“ a ajuns până la faptul că regimentul n-a trecut râul Goran 
pe pod, ci cu un bac sătesc în târgușorul Bașino, în condiţiile în care 
„bacul putea să transporte doar un singur tanc și era defect și 
nepregătit“. Doar faptul că aviația germană era extrem de putin 
numeroasă în zona Frontului Sud-Vest a permis să fie comise astfel de 
erori şi să nu fie pierdută toată tehnica încă din timpul marșului spre 
câmpul de luptă... 


Marşul de 122 de kilometri până la târguşorul Bronniki (localitate de 
lângă șosea la 14 kilometri nord-vest de Rovno) a durat aproape 48 de 
ore. „La ora 16.00 la Bronniki au sosit 35 de tancuri, din care, pe baza 
ordinului comandantului Diviziei 131 Motorizate, au fost constituite un 
batalion de mars în număr de 14 tancuri sub comanda căpitanului 
Teremet și o companie de recunoaștere compusă din 10 tancuri sub 
comanda căpitanului Rudenko“. (258) Așa e scris în textul raportului. 
Să considerăm că cifra 35 nu e o greşeală de tipar: în acest caz rezultă 
că în timpul marșului au rămas în urmă 48 din cele 83 de tancuri în 
stare bună. 


„Conducerea generală a ambelor grupuri, precum și a unui batalion al 
Regimentului 743 Motorizat (al Diviziei 131 Motorizate) și a unui divizion 
de artilerie i-a fost atribuită comandantului Regimentului 58 Tancuri, 
locotenent-colonelul Kansin. Acestei grupări i-a fost trasată sarcina: să se 
concentreze la periferia de est a orașului Lutk și să nu-i dea inamicului 
posibilitatea să treacă râul Stir, menţinând trecerile peste râu în mâinile 
lor până la apropierea forţelor principale ale diviziei“. (258) Și aceste 
ultime cuvinte, și faptul includerii într-un grup de luptă de mars a unor 
subunități răzlețe ale altei divizii denotă că, in 48 de ore, 450 de 
automobile n-au reușit totuși să transporte „forțele principale“ (sau măcar 
jumătate din ele, un regiment de pușcași) ale Diviziei 131 Motorizate pe 
122 de kilometri. Vă amintesc încă o dată că este vorba despre una dintre 
cele mai bune divizii, una care a luptat realmente și a oprit câteva zile 
ofensiva germanilor. 


„La ora 18.00 (25 iunie), la periferia de sud-est a Lutkului a început 
comasarea inamicului ce se pregătea de trecerea râului. Pe la ora 20.00, 
sub acoperirea tirului de artilerie și de aruncătoare de mine, inamicul a 
început să treacă râul pe flancul stâng al defensivei noastre. În pofida 
forțelor superioare ale inamicului, unităţile noastre l-au reţinut până la 
ora 15.00, 26 iunie. În această zi, în luptele de lângă orașul Lutk tancurile 
noastre au luat parte la două atacuri, provocându-i daune grave 
inamicului, care a pierdut mai mult de o companie din efectiv, 8 
motociclete si un tanc (remarcati estimările atât de modeste și cât se poate 
de realiste ale pierderilor suportate de inamic — M.S.). 


In rändul unor subunitäti ale unitätilor de puscasi care actionau in comun 
cu tancurile a început retragerea in panică. În această privinţă 
comandantul Regimentului 58 Tancuri, locotenent-colonelul Kanșin, i-a 
spus tehnicianului militar de rangul 1, Pucinin, care venise la el: «Nu e 
atât de greu să-l invingi pe inamic cât să depäsesti panica propriilor 
trupe».“ (258) 


Tehnicianul militar Pucinin nu venise singur, ci împreună cu 
locotenentul Loktev, iar ei au mai adus 27 de tancuri ale regimentului — 
unicul caz pe care-l știu în care tancurile rămase în urmă în timpul 
marșului nu s-au evaporat în aer, ci, fie și cu o oarecare întârziere, au 
ajuns la câmpul de luptă. 


Judecând după Raportul de luptă nr. 010 al statului major al Corpului 
22 Mecanizat, ziua de 27 iunie începea astfel: „Conform informaţiilor 
verbale primite de la șeful artileriei Regimentului 131 Motorizat de 
pușcași, căpitanul Galperin, se ştie ca: în noaptea spre 27 iunie Divizia 
136 Pușcași și Divizia 87 Puscasi (la momentul respectiv putea fi vorba 
doar de rămășițele răzlețe ale acestor formaţiuni — M.S.) se retrăgeau in 
dezordine de pe poziţia pe care o ocupau spre est, la ora 5.00 s-au retras 
de pe poziţia pe care o ocupa Divizia 131 Motorizată...“ (259) Și totuși, 
cineva continua să rețină toată ziua Divizia 14 Tancuri a 
Wehrmachtului lângă Lutk. De aceea are rost să continuăm lectura 
Raportului cu privire la operaţiunile militare ale Regimentului 58 
Tancuri: 


„Retinänd forţele superioare ale inamicului, care avea intenţia să aplice o 
lovitură asupra statului major al diviziei, ce se afla la Sapoguv (suburbie 
de nord-est a Lutkului — M.S.), 12 tancuri, sub comanda locotenent- 
colonelului Kanșin și a căpitanului Teremet, la ora 10.00 (pe 27 iunie) au 
pornit la luptă. În această luptă, din partea inamicului a fost organizat un 
tir extrem de puternic al artileriei antitanc, cu activitatea foarte intensă a 
infanteriei motorizate, care era, probabil, aproape un regiment (din nou o 
estimare cât se poate de realistă — M.S.). După ce a pierdut cel mult o 
companie și jumătate de morţi și răniţi, inamicul, care nu a rezistat în faţa 
tirului puternic din partea noastră, și-a întrerupt ofensiva si a trecut la 
defensivă temporară, comasându-și forţele pe poziţiile pe care le apărau. 
În această luptă au căzut eroic: locotenent-colonelul Kansin, locotenentul- 


major Pavlovski, locotenentii Statin si Loktev, sublocotenentul 
Porohniavii, 4 persoane din corpul de subofiteri si din efectivul de soldaţi. 


Din acest moment, șeful statului major, maiorul Legheza, și-a asumat 
comanda regimentului. Pe 28 iunie toate tancurile care au rămas, în 
număr de 7, au fost utilizate, la ordinul comandantului diviziei, pentru 
recunoaștere si pentru paza statului major al diviziei...“ (258) 


Acest fragment scurt de document este extraordinar de informativ. 
Vedem a cata oară tentativa disperată a comandantului curajos de a-şi 
atrage după el prin exemplu personal subordonații — și inevitabilul 
rezultat al ciocnirii dintre eroismul unor persoane si mașina 
Wehrmachtului. Vedem că și această „mașină“ — cel puţin în unele 
cazuri — se poticnea evident, amintind de zicala rusească „Cu cei mici — 
voinic, cu voinicii — mic“. Mijloacele de foc ale diviziei de tancuri a 
Wehrmachtului (nu doar tunurile de pe tancuri, ci si un batalion de 
vânătoare antitanc în toată regula) puteau să lovească 12 tancuri ușoare 
fără a se opri si fără a trece la „defensivă temporară“. În sfârșit, vedem 
tradiționala pentru vara anului 1941 „aritmetică stranie“, în cadrul 
căreia batalionul se transformă în companie, 50 de tancuri se 
transformă în 12, pierderile din rândul comandanților sunt mai mari 
decât cele din rândul soldaților... 


La nord de Lutk mai era un punct potrivit pentru trecerea trupelor pe 
malul estic al râului Stir — podul de cale ferată de lângă Rojisce. 
Desigur, nu era varianta optimă — mai întâi pentru că de la Rojisce până 
la autostrada principală trebuia străbătut un masiv compact de pădure 
mlăștinoasă (sau să se întoarcă de-a lungul malului estic al râului la 
Lutk). Pe de altă parte, podurile de cale ferată suportă încărcături mari, 
fapt de o importanţă esenţială pentru trecerea pe celălalt mal a 
tancurilor... 


Prima tentativă de a cuceri „din fuga calului“ podul de lângă Rojişce a 
început la ora 6 dimineaţa pe 24 iunie, când „compania de șoc“ a lui 
Schulze din componenţa batalionului de recunoaștere al Diviziei 298 
Infanterie a fost trimisă într-un raid îndepărtat cu sarcina „de a ocupa 
podul de lângă Rojisce important pentru aprovizionarea tancurilor“. 


(238) Spre searä, un grup de motociclisti germani cu aruncätoare de 
mine si pusti antitanc a ajuns la pod. Acolo avea sá se intälneasca cu 
regimentul de motociclisti al Corpului 22 Mecanizat, care fusese 
prevăzător trimis la Rojisce încă pe 23 iunie la ordinul comandantului 
Armatei V. Rezultatul întâlnirii a fost următorul: 


„La ora 21.00, pe 24.6, inamicul a început pregătirea de artilerie si a tras 
din aruncătoare de mine până la ora 22.00. Cercetasii trimiși de compania 
1 în număr de 6 oameni sub comanda sergentului-major Laptev au 
stabilit: o comasare de motociclişti cu puști automate si sosirea unui tun 
antitanc lângă podul de cale ferată cu scopul de a acoperi trecerea peste 
râu. La ora 4.00 pe 25.6, un grup de motociclişti ai inamicului, cel mult 20 
de persoane, s-a apropiat de podul de cale ferată și, sub acoperirea tirului 
aruncătoarelor de mine, a încercat să treacă podul de cale ferată. N-au 
reușit să treacă peste râu. Cu tirul mitralierei grele a companiei 2 grupul 
de motociclişti a fost distrus“. (260) 


Regimentul de motociclişti al corpului mecanizat chiar şi completat 
conform organigramei (1 417 persoane) putea fi considerat „regiment“ 
doar cu numele. În realitate, la începutul războiului aceste unităţi erau 
un batalion de pușcași, și nu unul întărit, ci unul slăbit de lipsa 
(insuficienţa) armamentului de infanterie greu. În majoritatea absolută 
a cazurilor, de existenţa regimentelor de motociclişti nu-și amintesc nici 
comandanții corpurilor mecanizate în rapoartele lor, nici istoricii 
postbelici. Însă Regimentul 23 Motociclisti al Corpului 22 Mecanizat s-a 
dovedit chiar foarte remarcabil. 


În seara de 25 iunie de râul Stîr s-a apropiat Divizia 14 Tancuri a 
Wehrmachtului, din componenţa căreia a fost trimis la Rojisce „grupul 
de luptă“ compus dintr-un batalion de infanterie motorizată și un 
batalion de obuziere al regimentului de artilerie al diviziei; acum 
germanii aveau o oarecare superioritate numerică de efectiv si o 
superioritate covârşitoare a gurilor de foc. Rezultatul tentativei de a 
captura podul a rămas același: 


„La ora 22.00 pe 25.5 inamicul a încercat din nou să treacă râul pe podul 
de cale ferată. Sub efectul tirului de artilerie și al aruncătoarelor de mine 
compania 2 n-a reușit să respingă complet grupul de motociclişti care 


trecea pe podul de cale ferată. Pentru sprijin si pentru distrugerea 
grupului care a pătruns traversând podul de cale ferată în număr de 
aproape 100 de oameni a fost transferată de pe flancul stâng compania 4 
sub comanda sublocotenentului Andreikov. Prin contralovitură și atac, cu 
tirul bateriei antitanc de sub comanda locotenentului Raskov, grupul de 
100 de oameni al inamicului a fost în majoritatea lui distrus, iar câţiva 
oameni au luat-o la fugă pe malul vestic al râului Stir“. (260) 


În continuare ambele parti isi sporeau puterile. Germanii au transferat 
la Rojişce batalionul de recunoaștere și batalionul de motociclişti ale 
Diviziei 14 Tancuri. Comandamentul Armatei V a trimis la Rojisce 
rămășițele Diviziei 19 Tancuri, care a reușit să adune si să deplaseze 
spre pod două batalioane de pușcași, 14 tunuri ale regimentului de 
artilerie și patru tancuri T-26. (237) Ce-i drept, germanii afirmă că pe 
26 iunie în lupta de lângă Rojisce „au fost descoperite pentru prima 
dată tancurile rusești supergrele“. (257) Poate să fie și adevărat, 
deoarece unitățile Armatei Roșii care luptau lângă Rojișce deveneau un 
„centru de condensare“ în jurul căruia se adunau subunitățile răzlețe 
ale altor divizii. Conform raportului Regimentului 23 Motocicliști, 
„între 24.6 si 27.6 inamicul a pierdut: aproape 200 de morţi, au fost 
distruse 4 motociclete, 2 tunuri antitanc și au fost luaţi 2 prizonieri. 
Regimentul a pierdut: 70 de morţi, 90 de răniți. Au fost pierdute un 
automobil, 6 aruncătoare de mine“. (260) Germanii n-au mai reuşit să 
ocupe trecerea peste râu. 


Pe 28 iunie, comandamentul german și-a dat seama în sfârşit că 
„irosirea“ unei divizii de tancuri pentru a ataca la nesfârşit o regiune 
fortificată este iraţională. La ora 15.50, detașamentul de avangardă al 
Diviziei 298 Infanterie s-a apropiat de Rojisce si subunitățile Diviziei 14 
Tancuri au putut să se îndrepte spre est, de la Lutk pe şosea spre Rovno. 
Seara târziu, pe 28 iunie, statul major al Diviziei 298 Infanterie 
raportează: „Vizavi de capul de pod Rojisce e inamicul. Extinderea 
capului de pod prin atac de la ora 17.00. Am ajuns până la zona Rudnia. 
În prezent contraatacul inamicului cu tancuri... Sarcina pentru ziua 
următoare: apărarea capului de pod Rojisce si a flancului de nord“. 
(261) 


Pe 29 iunie, dupá ce Corpul 15 Puscasi a abandonat Kovelul, germanii 
au indreptat intäriri pe sosea de la Kovel spre Rojisce: artileria 
motorizata cu detasamentul de avangarda de infanterie al Corpului de 
armatä 17. In seara aceleiasi zile de Rojisce s-a apropiat Regimentul 648 
Puscasi din componenta Diviziei 200 Puscasi, din Esalonul doi al 
Frontului Sud-Vest. (260) 30 iunie, 1 iulie... A fost ocupat orasul Rovno, 
au fost capturate trecerile peste räul Gorin lángá Goscia si Ostrog, in 
zona Frontului Vest vecin germanii au ocupat orasele Minsk si Bobruisk 
(la 400 de kilometri est de frontieră), iar lupta de lângă Rojisce nu se 
domolea nicidecum. Germanii n-au putut totusi sá treacá pe acest pod 
blestemat prin luptă; el le-a căzut în mâini după ce în cadrul retragerii 
generale a trupelor Armatei V spre linia „frontierei vechi“ unităţile ce 
luptau la Rojisce s-au retras la est, în pădurile dintre râurile Stir si 
Gorîn. 


Cea mai mare divizie 


Astfel era Divizia 41 Tancuri a Corpului 22 Tancuri. La începutul 
războiului în dotarea ei figurau peste 400 de tancuri (cifra exactă nu 
poate fi stiutá, dar cea mai mică dintre cele întâlnite în documente e 
414), inclusiv 376 de tancuri în stare bună „de categoriile 1 și 2“. Cu 
mult mai multe decât tot Corpul 3 Tancuri al Wehrmachtului. Baza 
parcului de tancuri a diviziei era constituită din tancuri ușoare T-26, dar 
a reușit să primească și tancuri de tipuri noi — monștrii blindati KV-2, 
dotate cu un obuzier de calibru 152 mm, 31 la număr. 


Divizia a fost constituită pe baza Brigăzilor 36 si 38 Tancuri, unele 
dintre cele mai vechi din Armata Roșie (înfiinţate în anii 1932 și 
respectiv 1935). În septembrie 1939 ambele brigăzi au participat la 
invadarea Poloniei si au parcurs atunci destul de reușit mai mult de 250 
de kilometri; Brigada 36 a forţat râul Bug, a ocupat orașul Helm, a 
forţat râul Vepl, a ocupat localităţile Piaski și Petrkuv și puţin i-a lipsit 
să ajungă până la Lublin. Acum, în vara anului 1941, tanchistii Brigăzii 
41 Tancuri urmau să facă o a doua încercare... 


Bilanţul succint al „operaţiunilor de luptă“ ale celei mai mari divizii de 
tancuri este făcut într-un document semnat pe 11 iulie 1941 de Consiliul 
de Război al Armatei V. E destul de dificil de definit acest document, 
judecând după conţinutul său: 


„Comandantului si adjunctului politic ai Diviziei 41 Tancuri 
Copia: Comandantului Corpului 22 Mecanizat 


În tot răstimpul luptelor Dvs. cu divizia Dvs. pe nici un sector al frontului 
Armatei n-aţi făcut nimic sesizabil. Mai mult decât atât, Dvs., ca un 
comandant nepăsător, în mod criminal, ba încă si fără luptă, aţi pierdut 31 
de tancuri costisitoare KV. Un comandant responsabil pentru activitatea 
lui n-ar fi permis niciodată așa ceva, unde mai pui că și condiţiile 
retragerii Dvs. au fost extraordinar de favorabile. V-aţi retras fără luptă și 
inamicul nu plana deasupra Dvs. Şi totuși aţi izbutit și în aceste condiţii să 
împrăștiați tancurile care v-au fost încredințate. În afară de aceasta, in 
raportul prezentat Consiliului de Război al Armatei n-aţi relatat despre 
starea reală a diviziei și aţi minţit Consiliul de Război. 


În timpul ofensivei diviziei Dvs., de pe 2.7.41, asupra tärgusorului Olika v- 
ati comportat jalnic, ba chiar cu lasitate. Ca rezultat ati pierdut bunurile 
materiale pe care le aveati...“ (262) 


Spre deosebire de multe alte divizii de tancuri distruse și/sau dispărute, 
Divizia 41 a lăsat în urma sa un număr considerabil de documente, 
inclusiv raportul cu multe pagini „Bilanţul operaţiunilor de luptă ale 
Diviziei 41 Tancuri de pe 22.6 până pe 22.7.41“, scris şi semnat de un 
nou corp de comandă; s-au păstrat și rapoartele semnate de colonelul 
Pavlov (comandantul iniţial al diviziei). Studierea documentelor permite 
concretizarea, ba chiar detalierea evaluării făcute acţiunilor diviziei de 
Consiliul de Război al Armatei V. 


Vom menţiona de la bun început că ar fi corect ca răspunderea pentru 
prăbușirea diviziei să fie împărţită cu Pavlov şi de comandantul 
Corpului 15 Puscasi, Fediuninski. De fapt, Pavlov e de vină doar ca i-a 
permis peste măsură activului comandant al corpului să „taie în 
bucățele“ divizia de tancuri. În vara anului 1941, astfel de acţiuni s-au 


întâmplat in repetate rânduri si pe multe fronturi, dar nu se poate să nu 
recunoaștem ca Fediuninski i-a întrecut pe toţi. Un colonel precoce, 
numit prin protecţia lui Jukov în funcţia de comandant de corp de 
armată, el nu a văzut în divizia de tancuri ce i-a fost transferată în 
subordonare operativă un instrument complex de realizare a unei liste 
cât se poate de concrete de sarcini, ci iarăși, „un sac de tancuri“. 
„Sacul“ a fost folosit într-un registru care a oscilat între farsă si 
tragedie. 


„La ora 17.25 pe 22.6 prin ordinul Statului Major al Armatei — se arată în 
bilanţ, observând totuși că statul major al armatei ajunsese să comande 
companii — a fost detașată o companie compusă din 15 tancuri 1-26 în 
regiunea Dubovo (suburbie de nord a Kovelului — M.S.) pentru lichidarea 
trupelor aeropurtate (evident și acestea imaginare). 


La ordinul verbal al Statului Major al Armatei prin intermediul 
comandantului Corpului 15 Pușcași a fost detașată o companie de tancuri 
T-26 în regiunea Matiuv (localitate pe drumul Kovel-Liuboml — M.S.) 
pentru a cerceta direcţia Kriluv... 


La ora 23.00 pe 23.6, la ordinul verbal al comandantului Corpului 15 
Pușcași transmis prin intermediul delegatului de legătură, căpitan 
Ktitarenko, a fost detașată o companie de tancuri pentru a lupta cu 8 
avioane (???) ce au aterizat în regiunea Novoselki. După ce s-a tot 
deplasat toată noaptea, căpitanul Kulakov n-a găsit nici trupe aeropurtate, 
nici avioane... 


La ora 10.00 pe 24.6 la dispoziţia personală a comandantului Corpului 15 
Pușcași o companie de tancuri îi este subordonată comandantului Diviziei 
45 Pușcași... La ora 16.00 pe 24.6 delegatul de legătură, căpitan 
Ktitarenko, a transmis la telefon: «Prin ordinul comandantului Corpului 
15 Mecanizat să fie detașate 30 de tancuri suplimentar la cele 20 de 
tancuri detasate anterior (probabil, compania despre care s-a scris mai 
sus — M.S.) si să fie transmise la dispoziţia comandantului Diviziei 45 
Pușcași»... 


Pe 26.6 o companie de tancuri 1-28 a fost trimisă la Liublinet (localitate la 
opt kilometri sud-vest de Kovel — M.S.) pentru a acoperi direcţia Vladimir- 


Volinski... 


Pe 27.6 la ordinul verbal al comandantului Corpului 15 Puscasi transmis 
prin delegatul de legătură, maior Starodubtev, a fost detașată o companie 
de tancuri T-26 pentru a acoperi statul major al corpului in regiunea 
Kovel si au fost detasate suplimentar o companie de tancuri R-26 a 
Regimentului 82 Tancuri, o companie de tancuri T-26 a Regimentului 81 
Tancuri in regiunea Cerkassi si o companie a Regimentului 82 Tancuri in 
regiunea Dubovo pentru a acoperi retragerea Corpului 15 Puscasi din 
Kovel...“ (263) 


Aceastá artá operativa, deopotriva cu evidenta färämitare a 
puternicului „berbec blindat“ in grupuri mici si räzlete, a avut si alte 
douä consecinte nu mai putin distrugätoare. In primul ränd, orice tanc 
din epoca respectiva (german, englez, sovietic) era un dispozitiv greu de 
servit, cu resurse mici, nesigur. Cu chiu, cu vai, dar in conditiile unei 
formatiuni mari (divizie de tancuri, corp mecanizat) puteau fi asigurate 
întreținerea tehnică corectă și reparația curentă a tancurilor. 
Transferate într-o divizie de pușcași, în care jumătate din efectiv nu 
văzuse niciodată în viaţă nici măcar o bicicletă, tancurile erau lăsate de 
fapt în voia sorții. Prima defectiune, măruntă sau serioasă, devenea si 
ultima. 


În al doilea rând, demoralizarea generală a Armatei Roșii chiar din 
primele ore de război ajunsese la nivelul la care doar controlul strict și 
permanent din partea unui comandant cu voință devenea condiția 
necesară, dar nici pe departe întotdeauna suficientă, pentru executarea 
misiunii de luptă. Într-o astfel de armată împrăștierea tancurilor cu 
companiile în diferite direcţii echivala cu zdrobirea diviziei înainte ca 
lupta să aibă loc. 


Nu este clară până la capăt soarta celor două batalioane de tancuri care 
pe 22 iunie au fost transferate în subordinea comandantului Diviziei 87 
Pușcași. După cum am menţionat mai sus, în documentele germane este 
consemnată participarea în repetate rânduri a tancurilor sovietice în 
luptele de lângă Vladimir-Volinski. Pe de altă parte, nimic asemănător 
cu două batalioane de tancuri (adică o sută de tancuri) nu se depistează 
nici în descrierea luptei, nici chiar în lista victoriilor declarate ale 


inamicului. In raportul de luptá al Diviziei 298 Infanterie a 
Wehrmachtului scris la ora 15.20, pe 25 iunie, dupä incercuirea si 
zdrobirea Diviziei 87 Pușcași lângă Vladimir-Volinski, sunt prezentate 
următoarele cifre: „Până la momentul actual au fost distruse 37 de 
mașini blindate de diferite dimensiuni, unele au ars“. (265) Mașinile 
blindate de „diferite dimensiuni“ nu sunt nicidecum doar tancuri. 
Divizia 87 Pușcași avea tehnica sa blindată, care depășea prevederile 
organigramei. Remorcherele blindate cu senile, „Komsomolet“ erau nu 
mai puţin de 52. (266) În fine, nu este exclus că în raportul de luptă de la 
ora 15.20 erau luate în calcul și tancurile Diviziei 215 Motorizate, lovite 
şi scoase din funcţie în lupta de dimineaţă de lângă Verba. 


După ce gloata enormă de tancuri a Diviziei 41 Tancuri a petrecut în 
staţionare (sau în deplasări convulsive) cinci zile lângă Kovel, a început 
retragerea la est. Raportul Bilantului operaţiunilor de luptă ale Diviziei 
41 Tancuri descrie cât se poate de elocvent: 


„Pe 27 iunie, la ora 15.00, comandantul Regimentului 81 Tancuri a 
raportat că grupul lui de recunoaștere, de asigurare pe direcţia Melnita 
(localitate la 12 kilometri sud de Povursk — M.S.), prin intermediul 
chestionării unităţilor ce se retrag din Povursk spre Kovel — adică prin 
colectarea zvonurilor panicarde — a stabilit că Povurskul e ocupat de 
inamic“, ceea ce însemna că germanii, chipurile, au ocolit orașul si se 
aflau la 30 de kilometri est de Kovel. „Șeful statului major al batalionului 
de geniu al Corpului 15 Pușcași, prezentându-se la Punctul de comandă, a 
raportat că a aruncat în aer podurile din Kovel și că în Kovel nu se află 
nimeni. NU aveam legătura cu Corpul 15 Pușcași. Delegatul trimis din 
Divizia 41 Tancuri, maiorul Starodubtev, s-a întors, n-a găsit statul major 
al corpului de pușcași. 


Știind că poziţia replierii ulterioare a Corpului 15 Pușcași este râul 
Stohod, comandantul Diviziei 41 Tancuri, colonel Pavlov, a decis să atace 
cu Regimentul 81 Tancuri [pe direcţia] Voloski-Povursk, cu Regimentul de 
tancuri 82 — Voloski-Melnita, cu misiunea de a elibera trecerile peste râul 
Stohod. Şeful statului major al Diviziei 41 Tancuri a trimis o misiune de 
recunoaștere spre Melnita-Povursk. La ora 16.30 colonelul Pavlov a decis, 
fără să aștepte rezultatele recunoașterii, să avanseze în regiunea indicată, 
fără a avea autorizaţia comandantului Corpului 15 Pușcași. Ca rezultat, s- 


a dovedit cá inamicul nu se afla nici la Povursk, nici la Melnita, atacul a 
fost zadarnic. In decursul intregii nopti spre 28.6 statul major a adunat de 
pe câmpuri si de pe drumuri mașinile rămase, fără a se preciza in urma 
căror evenimente, și doar spre dimineaţă s-a reușit stabilirea locului unde 
se aflau unităţile. 


Pe 28 iunie, la ora 15.00, din dispoziţia dată de comandantul Corpului 15 
Pușcași, divizia s-a repliat în regiunea Vislo, Sofianovka, Iablonovka (deja 
dincolo de Stohod, la 10-15 kilometri nord-vest de Kolki — M.S.), domeniul 
Taras; Regimentul de artilerie de obuziere s-a concentrat în regiunea Cotei 
170,3, cu sarcina de a-și găsi în această regiune poziţii de foc cu scopul de 
a acoperi retragerea unităţilor corpului de pușcași, care se retrag pe malul 
de est al râului Stohod. Pe 28 iunie, la ora 20.00 (peste 24 de ore după 
plecarea diviziei — M.S.) inamicul a cucerit Kovelul si isi continuă ofensiva 
pe direcţia Povursk...“ (263) 


Divizia 41 Tancuri (mai bine zis, ceea ce rămăsese din ea) a stat două 
zile în pădurea de la est de râul Stohod, după care în dimineaţa de 30 
iunie a pornit în mars în regiunea Olika-Klevan. Concentrându-se în 
regiunea respectivă, la amiaza zilei de 1 iulie divizia a trecut la ofensivă 
cu sarcina de a ajunge în regiunea Mlinov-Dubno si de a întretăia 
şoseaua Dubno-Rovno. După cum scrie Vladimirski, în momentul 
acestei prime, unice și ultime operaţiuni active a Diviziei 41 Tancuri, ca 
armanent mai figurau 106 tancuri 1-26 si 16 tancuri grele KV-2. Nu 
erau chiar puţine, căci nici una dintre diviziile de tancuri ale Grupului 1 
Tancuri al Wehrmachtului nu avea la momentul respectiv atâtea tancuri 
în stare bună. Nici efectivul se pare că nu s-a pierdut cu totul în timpul 
„marşului prin pădure“ - în raportul de luptă al comandantului diviziei 
din 28 iunie citat mai sus citim: „Pierderile de efectiv sunt de 
aproximativ 15 la sută fără [a lua în calcul] Regimentul Motorizat de 
pușcași“. (264) 


Descrierea acestei ofensive în raportul comandamentului diviziei constă 
în proporţie de trei pătrimi din toponime — denumiri de tärgusoare, 
cătune si pâraie mici si minuscule. În traducere, ele înseamnă 
următoarele. În prima zi, Regimentul 82 Tancuri a parcurs 4-5 
kilometri la sud, un batalion de-al lui a trecut râul Putinka, unde a 
intrat în luptă cu infanteria inamicului, al cărei efectiv a fost estimat la 


un batalion. In urma luptei „a distrus 3 tunuri antitanc, 20 de 
infanteristi, iar ceilalti au fost respinsi in directia sud-vest. In virtutea 
întunericului ce s-a lăsat si a lipsei infanteriei, Regimentul 82 Tancuri a 
fost nevoit să se retragă în poziţia iniţială. Pierderile: 5 tancuri T-26, 2 
tancuri KV s-au prăbușit pe poduri și un tanc KV a fost deteriorat și 
aruncat în aer. 2 morţi, 6 răniţi“. Opt tancuri pierdute irecuperabil si 
opt morţi şi răniţi. Cel de-al doilea regiment de tancuri al diviziei 
(Regimentul 81 Tancuri), „ce se deplasa în eșalonul doi în urma 
Regimentului 82 Tancuri a ajuns la ora 21.30, s-a desfășurat [in 
formaţiune de luptă], dar inamicul s-a retras. La lăsarea întunericului 
regimentul s-a concentrat în pădurea de la sud de Nosovici (adică s-a 
retras pe malul de nord al râului Putilovka — M.S.). 


În dimineaţa celei de-a doua zile a ofensivei (2 iulie) Regimentul 81 
Tancuri a înaintat considerabil spre sud și se afla la opt kilometri de 
şoseaua Mlinov-Rovno. Germanii apărau căile de acces la şosea si la 
ieşirea din pădure regimentul de tancuri a dat de inamic. „Lupta a 
durat de la ora 6.00 până la ora 11.00. Ca rezultat, inamicul a fost 
respins la est, au fost distruse 17 motociclete, 3 tunuri antitanc, o baterie 
de artilerie și a fost dispersat aproape un batalion de infanterie. De pe 
câmpul de luptă nu s-au întors: 4 tancuri T-26, 2 autoblindate, au fost 
uciși 9 oameni, răniţi 21“. (263) Printre cei uciși era comandantul 
batalionului de tancuri, căpitanul Cerniavski. 


Cu aceasta, lovitura nimicitoare s-a terminat. Deja la ora 7 dimineaţa la 
statul major al Corpului 22 Mecanizat a parvenit ordinul 
comandantului Armatei V cu privire la retragerea generală la 200 de 
kilometri după linia frontierei vechi spre orașul Korosten. „După 
primirea ordinului diviziile au început de la ora 11-11.30 retragerea 
metodică.“ Ce-i drept, din cele scrise ulterior în raportul de luptă nr. 
019 a statului major al Corpului 22 Mecanizat rezultă că retragerea nu 
prea era metodică: „Unităţile diviziilor, dispersate de bombardamentele 
intense ale aviaţiei inamicului, au început, în grupuri de masini si 
coloane mici de pedeștri, să se deplaseze spre regiunea de concentrare. 
Pe itinerarul retragerii corpului se mișcă grupuri răzlețe de mașini si 
pedeștri din unităţile Corpului 9 Mecanizat, Corpului 27 Puscasi, 
Corpului 31 Pușcași. De la est spre vest pe același itinerar si în același 


timp se produce o miscare mare si neorganizata a esaloanelor doi 
mobilizate...“ (267) 


Pe 6-7 iulie unitátile Diviziei 41 Tancuri, dupá ce parcurseserá mai mult 
de 200 de kilometri pe drumurile impracticabile ale Polesiei ucrainene, 
au ajuns in regiunea Bovsuni-Tesnovka (la 20 de kilometri nord-vest de 
orasul Korosten). „In urma marsurilor neintrerupte si indelungate la 
ora 24.00 pe 7.7.41 divizia avea 27 de tancuri T-26, 4 autoblindate, doua 
tancuri KV aflate in mars.“ In raportul de luptá nr. 025 al statului 
major al Corpului 22 Mecanizat de la ora 19.00, 7 iulie, e prezentä o 
precizare interesantá a acestei informatii: „Unitätile Diviziei 41 Tancuri 
au sosit în următoarea componență: Regimentul 81 Tancuri - 
10 tancuri, 240 de oameni şi toate maşinile de transport; Regimentul 82 
Tancuri — 9 tancuri si toate maşinile de transport“. (278) 


Au trecut exact două zile şi jumătate din acest număr infim de tancuri 
începe să se dizolve încet în negura pădurii: „La ora 20.00, pe 9.7.41 
unităţile diviziei şi-au încheiat concentrarea în regiunea colonia 
Baranovka-colonia Siniavka, având doar 10 tancuri“. (263) Cu aceasta, 
istoria Diviziei 41 Tancuri ca formaţiune mare de tancuri s-a terminat 
definitiv. 


Nu pare posibilă stabilirea pe bază documentară a circumstanțelor 
ieşirii din funcţiune a fiecăruia dintre cele circa 320 de T-26 pierdute, 
care în ajunul războiului erau considerate în stare bună și pregătite de 
luptă. Două batalioane (circa 100 de tancuri) au dispărut în regiunea 
Vladimir-Volînski — nu este exclus ca vreo douăzeci dintre ele să fi fost 
multe pagini cu privire la operaţiunile ei de luptă pot fi numărate, 
generalizând toate referintele concrete la pierderile de luptă, 12 tancuri 
T-26 scoase din funcţiune (trei în regiunea Liuboml și nouă în timpul 
retragerii de la Olika la Mlinov). La acestea mai pot fi adăugate trei 
tancuri T-26 care au ars în timpul retragerii prin Olika (posibil în urma 
atacurilor cu bombe ale inamicului). În orice caz, cu toate interpretările 
forţate posibile, suntem nevoiţi să constatăm că 90 la sută din tancurile 
ușoare ale Diviziei 41 Tancuri au fost pierdute fără concursul inamicului 


(daca nu atribuim categoriei „concursul inamicului“ faptul ca atare al 
inceperii razboiului). 


Desigur, aceste tancuri erau învechite tehnic, nu prea puternice si 
blindajul lor putea fi perforat de orice tun antitanc. Dar parcă 
puternicele tancuri gigant KV-2 cu blindaj invulnerabil au fost utilizate 
mai bine. Prima referire la aplicarea tancurilor KV în luptă este 
descoperită chiar în primul alineat al raportului cu privire la 
operaţiunile de luptă ale diviziei: 


„După ieșirea din regiunea de cantonament (orașul Vladimir- Volinski), a 
pierdut 3 tancuri KV din numărul tancurilor concentrate la ordinul 
Statului-Major al Armatei în pădurea Pivnic în perioada de mobilizare. 
Din numărul tancurilor pierdute, 2 tancuri KV au rămas în spatele 
frontului inamicului, luptând eroic, provocându-i pierderi mari 
inamicului, trăgând doar din mitraliere, deoarece nu aveau nici un obuz. “ 


Aşadar, două tancuri au luptat, dar uriasii de 52 de tone au fost utilizați 
ca tanchete cu mitraliere. Fraza despre „lipsa obuzelor“ e valabilă doar 
pentru tribunal. Tancul KV-2 era dotat cu un obuzier de calibru 152 
mm; era unul dintre cele mai răspândite sisteme de artilerie ale Armatei 
Roșii (câte un divizion de obuziere de acest fel avea fiecare divizie de 
pușcași, motorizată si de tancuri), au fost acumulate 2,63 milioane de 
obuze pentru ele sau în medie câte 690 de obuze pentru fiecare tun. Asa 
era în ansamblu în Armata Roșie, dar nemijlocit în districtele vestice de 
frontieră erau concentrate câte 773 de obuze pentru fiecare tun (fără a 
lua în calcul proiectilele pentru tunul-obuzier de calibru 152 mm). (3) Şi 
această abundență n-a fost suficientă pentru a înarma cele mai noi 
tancuri (oricât de enormă părea la exterior turela tancului KV-2, în tanc 
nu încăpeau mai mult de 36 de obuze). 


După ce divizia a trecut în regiunea Kovel, „toate tancurile KV ale 
Regimentelor 81 și 82 Tancuri au fost trimise în regiunea Dubov pentru 
a bara direcţia Brest-Litovsk“. Acolo au si staționat inactive in 
așteptarea miticei coloane de tancuri ale inamicului. Următoarea 
referire la tancurile KV în raport vizează momentul retragerii diviziei 
din Kovel: „În perioada retragerii unităţilor Corpului 15 Pușcași în 
conformitate cu dispoziția dată de șeful garnizoanei, 5 tancuri KV au 


fost aruncate în aer“. larási e greu de înţeles sensul acestei fraze fără a 
fi auzită la tribunal. În primul rând, cu ce ocazie șeful garnizoanei 
comandă o divizie de tancuri? În al doilea rând, de ce trebuie aruncate 
în aer tancurile grele? Chiar dacă din motive tehnice ele deveniseră 
inapte de efectuarea marșului în componenţa diviziei, cinci tancuri KV 
plasate în tranșee sunt un „punct de sprijin“, pe care infanteria 
germană nu-l putea distruge fără a antrena aviația sau artileria grea. 


Trei tancuri KV au fost abandonate în regiunea Vladimir- Volinski, 
cinci au fost aruncate în aer la Kovel. Câte din 31 de mașini trebuiau să 
rămână? Răspunsul corect e 16. Această cifră de tancuri KV disponibile 
în Divizia 41 Tancuri, conform situaţiei de pe 1 iulie, e numită de 
Vladimirski (în raportul comandamentului diviziei nu e spus în general 
nimic). În decursul ofensivei asupra localităţii Mlinov, „2 tancuri KV s- 
au prăbușit pe poduri și 1 tanc KV a fost deteriorat și aruncat în aer“. 


Altele două tancuri KV deteriorate (din ce cauză) au fost aruncate în 
aer de echipaje în timpul retragerii din Olika. Soarta enigmatică a încă 
unui monstru blindat este descrisă astfel: „Unităţile au reușit foarte 
greu să răzbată prin orăşelul cuprins de flăcări (Olika), unde au fost 
pierdute 3 tancuri 1-26 si un tanc KV care, încercând să iasă din cercul 
de foc, a luat foc și a explodat“. (263) Este greu de înţeles cum putea un 
tanc cu motor Diesel să se aprindă de la flăcările caselor de lemn ce 
ardeau, dar să nu ne cramponăm de amănunte. Principalul e altceva — 
au fost pierdute „unul câte unul“, șase tancuri din 16, dar spre Korosten 
se deplasează doar două („două tancuri KV aflate în marș“). Doar un 
tanc se poate presupune că a putut să fie lovit de inamic („1 tanc KV a 
fost deteriorat și aruncat în aer“). 


Aşa a luptat această divizie: tancurile uşoare s-au dovedit prea ușoare, 
cele grele erau prea grele si se prabuseau năvalnic de pe poduri. Nu 
există nici cea mai mică îndoială că, dacă cele 400 de tancuri ale Diviziei 
41 Tancuri ar fi fost de la bun început ascunse în transee lângă şoseaua 
Ustilug—Vladimir-Volinski, germanii ar fi avut un pic mai multe 
probleme. 


Ultimele două corpuri mecanizate 


Nominal, in componenta Districtului Militar Special Kiev (Frontul Sud- 
Vest) figurau opt corpuri mecanizate. Unul dintre ele (Corpul 24 
Mecanizat) se afla în etapa cea mai de început a constituirii si nu poate 
fi atribuit categoriei formațiunilor de autoblindate demne de a fi 
menționate. Altul, Corpul 16 Mecanizat, chiar în primele zile de război 
a fost transferat în componenţa Frontului Sud, apoi a fost transferat 
nominal în componenţa Frontului Vest, dar în procesul dislocării a 
ajuns în epicentrul bătăliei de lângă Berdicev; s-a întâmplat în iulie, iar 
luptele de lângă Berdicev (la 320 de kilometri de cel mai apropiat punct 
de frontieră) pot fi numite „bătălie de la frontieră“ doar cu titlu de 
glumă foarte sumbră. Rămân șase corpuri mecanizate care au luat 
parte realmente la luptele din iunie ale Frontului Sud-Vest. Despre 
operaţiunile de luptă (adică despre zdrobirea) Corpului 4 Mecanizat, 
Corpului 8 Mecanizat, Corpului 15 Mecanizat, Corpului 22 Mecanizat 
am relatat deja mai sus. Ne-a rămas să examinăm istoria scurtă a 
ultimelor două (Corpurile 9 și 19 Mecanizate). 


Corpul 19 Mecanizat făcea parte din lista celor „reduse în rândul 1“ și 
conform planurilor Marelui Stat Major al Armatei Roșii chiar și spre 
sfârşitul anului 1941 urma să primească mai puţin de o treime din 
tancurile prevăzute de organigramă; aprovizionarea cu celelalte genuri 
de bunuri materiale era efectuată aproximativ în aceeași proporţie. 
Corpul 9 Mecanizat făcea parte formal din categoria celor „de luptă“, 
dar în realitate, la începutul războiului, era înzestrat cu tehnică de luptă 
şi auxiliară și mai prost decât corpul 19 Mecanizat. Ambele corpuri 
erau amplasate în adâncimea districtului: Corpul 9 în regiunea 
Novograd-Volinski-Sepetovka, Corpul 19 şi mai departe de frontieră, în 
regiunea Jitomir-Berdicev. 


Chiar în primele zile de război ambele corpuri şi-au pierdut diviziile 
„lor“ motorizate: la ordinul comandantului Armatei V, Divizia 131 
Motorizatá a fost scoasă din componenţa Corpului 9 Mecanizat si 
deplasată spre râul Stír la nord de Lutk (am examinat amănunțit acest 
proces în paragraful precedent), Divizia 213 Motorizată a Corpului 19 
Mecanizat, fiind „motorizată“ mai degrabă cu numele, a rămas în urmă 
în timpul marșului spre front și în ultimă instanţă a intrat în luptă lângă 


Sepetovka in componenta „grupului lui Lukin“, adica a grupului de 
trupe ale Armatei XVI a Esalonului strategic doi al Armatei Rosii. In 
consecinta, si Corpul 9 Mecanizat, si Corpul 19 Mecanizat s-au 
transformat în „grupuri de luptă“ cu componenţa improvizată: două 
divizii de tancuri incomplete și unităţile puţin numeroase ale corpului de 
armată. 


După cum se știe, același pahar poate fi numit „pe jumătate plin“ sau 
„pe jumătate gol“ — totul depinde de unghiul de vedere si de starea de 
spirit a observatorului. Desigur, Corpul 9 Mecanizat si Corpul 19 
Mecanizat nu erau corpuri mecanizate în adevăratul sens al cuvântului 
şi ar fi fost absurd de așteptat să facă ceea ce n-au făcut „cei trei voinici 
de poveste“ (Corpul 4 Mecanizat, Corpul 8 Mecanizat, Corpul 15 
Mecanizat), ce fuseseră dotate cu sute de tancuri de „tipuri noi“. Pe de 
altă parte, adunând scrupulos efectivele, tancurile si tunurile 
disponibile, vom vedea că „grupurile de luptă“ ale Corpurilor 9 și 19 
Mecanizate la capitolul componenţă erau aproximativ echivalente cu o 
divizie de tancuri germană (vezi Tabelul 10), iar o divizie de tancuri 
germană era în stare să facă multe şi de toate. 


Tabelul 10 


efectiv, mii de pers. 10,5 10,5 7,3 


tancuri 36 102 16 aM 50 
obuziere 122 mm 12 6 8 12 24(105 mm) 
obuziere 152 mm 12 4 4 12 12 


automobile 244 188 157 640 


Nota: 


Divizia 43 Tancuri a Corpului 19 Mecanizat era inzestrata mult mai 
bine decät altele. Divizia a fost constituitá pe baza Brigázii 35 Tancuri 
distinse cu ordinul Drapelul Rosu a Districtului Militar Leningrad care 
participase la „Războiul de Iarnă“ din Finlanda.******** În raportul 
cu privire la operaţiunile de luptă ale Diviziei 43 Tancuri citim: 
„Corpul de comandă superior si mediu este de asemenea pregătit cât se 
poate de satisfăcător, majoritatea aveau experienţă de luptă din 
războiul cu Finlanda. Divizia era completată cu specialiști atât 
cantitativ, cât şi calitativ cât se poate de satisfăcător, echipajele 
mașinilor de luptă sunt instruite, multe dintre ele aveau experiență de 
luptă şi au însușit totalmente tehnica disponibilă“. (270) Strict vorbind, 
deja faptul ca atare al lipsei în raport al traditionalului „plâns al 
Iaroslavnei“ spune multe. 


Divizia 43 Tancuri a reuşit să primească până la 1 iunie cinci tancuri 
KV, iar apoi în decursul lunii iunie câteva tancuri 1-34 (în diferite 
documente sunt indicate cifrele doi sau nouă): toate celelalte erau 
tancuri ușoare T-26. În lista de bunuri materiale ale diviziei se remarcă 
numărul neobişnuit de mare (pentru o divizie în curs de constituire) de 


cisterne pentru benziná (67) si nouá statii radio 5-AK pe sasiuri de 
automobil. (271). 


Divizia 40 Tancuri a Corpului 19 Mecanizat era încă „crudă“ de tot. O 
particularitate unicá a acestei divizii era dotarea ei cu tanchete-amfibii 
cu mitraliere T-37/T-38 care se preconiza sa fie utilizate ca tanc de linie. 
Bineinteles, tancheta usoara cu blindaj antiglont subtire nu putea 
realiza sarcinile tancului in condiţiile abundentei de mijloace de 
apărare antitanc de care dispuneau diviziile de infanterie sau de 
tancuri germane. În conformitate cu abordarea adoptată în această 
carte, aceste „tancuri“ nu sunt luate deloc în calcul în lista generală. Pe 
de altă parte, nici să uităm de existenţa lor nu e cazul, deoarece aceste 
„mitraliere autopropulsate“, acoperite de rău de bine cu un blindaj, 
oricum o fi fost el, puteau, fără îndoială, să tragă asupra infanteriei 
inamicului, ba chiar să o facă mult mai activ decât o mitralieră grea 
obişnuită, ai cărei servanti sunt aparati doar de tunică. 


Corpul 9 Mecanizat este faimos mai ales datorită faptului că în 
preajma războiului a fost comandat de viitorul mareșal și de două ori 
Erou al Uniunii Sovietice Rokossovski, iar Divizia 20 Tancuri a 
corpului a fost comandată de asemenea de un viitor mareșal și de două 
ori Erou, Katukov.******** Toate celelalte erau tradiționale pentru 
formațiunile de tancuri în curs de constituire: nu erau completate la 
toate capitolele ce ţineau de bunurile materiale, dotarea regimentelor 
de tancuri cu mașini învechite foarte uzate fizic: astfel, în Divizia 20 
Tancuri din numărul infim de tancuri (36) 30 erau tancuri BI-5 
produse în anul 1934, în Divizia 35 Tancuri figurau 40 de tancuri cu 
două turele si cu mitraliere 1-26 din primele tranșe ale producției in 
serie (În Tabelul 10 ele nu sunt luate în calcul). 


În a doua jumătate a zilei de 22 iunie unităţile Corpurilor 9 și 19 
Mecanizate au început deplasarea spre vest. Deși Corpul 19 Mecanizat 
era amplasat cu 80-100 de kilometri mai la est de Corpul 8 Mecanizat, 
el l-a întrecut cu aproape 24 de ore și a ajuns în regiunea Rovno în 
dimineaţa de 25 iunie, demonstrând încă o dată posibilitățile mari de 
mars ale trupelor mecanizate sovietice (150-200 de kilometri în 2,5 zile 
este un rezultat cât se poate de onorabil). După cum scrie Vladimirski, 


„comandantul corpului [19] a organizat marsul tinänd seama cu 
strictete cu starea reala a tehnicii autoblindatelor si a tancurilor si de 
disponibilitatea mijloacelor de transport auto. Înainte de a porni in 
mars fiecare divizie de tancuri a Corpului 19 Mecanizat a fost 
impártitá in douä esaloane — cel mobil si cel pedestru. In esaloanele 
mobile ale diviziilor de tancuri au fost incluse toate tancurile in stare 
buná, unite ín regimente de tancuri (cáte un regiment de tancuri de 
mars ín fiecare divizie), precum si efectivul regimentului motorizat de 
puscasi si al subunitátilor speciale ale diviziilor, care putea fi 
transportat cu mijloacele disponibile de transport auto“. (43) 


Ordinul de luptă nr. 002, emis de comandantul Corpului 19 Mecanizat, 
generalul-maior Feklenko, la ora 20.00 pe 23 iunie (în seara celei de-a 
doua zile de război), începe cu o frază absolut feerică: „Informaţiile 
despre inamic — din comunicatele guvernului“. (272) E mai ceva decât 
faimoasa „planifica operaţiunile pe globul geografic“(asa spunea 
Hrușciov despre Stalin); globul școlar conţine cel puţin informaţii 
veridice despre situarea mărilor şi a continentelor... Din păcate, acest 
nivel calitativ de conducere a trupelor nu s-a schimbat nici în zilele 
următoare: „În tot timpul marșului, până pe 26.6.41, statul major al 
diviziei [43] n-a avut nici o informaţie de la statele majore superioare 
despre situaţia de pe front... Aveam datele cele mai diverse și mai 
contradictorii despre inamic... Se știa că mai la stânga acţionează 
Corpul 36 Pușcași, dar regiunea în care acţiona nu era cunoscută cu 
precizie, iar căutarea statului major al Corpului 36 Puscasi a fost 
zadarnică...“ (270) Nu rămâne decât să amintesc încă o dată că 
legătura nu este asigurată de existenţa mijloacelor tehnice (cornul de 
vânătoare, tam-tamul, staţia de radio, telefonul prin satelit), ci de 
existenţa subiecţilor care doresc să facă schimb de informații. 


Ordinul nr. 002 la care ne-am referit trasa sarcina ca diviziile corpului 
să ajungă în regiunea iniţială de concentrare pe linia râului Stubla de 
pe sectorul Klevan-Varkovite. În realitate, pe această poziţie in 
dimineaţa de 25 iunie a ajuns doar Divizia 40 Tancuri, iar Divizia 43 
Tancuri a „frânat niţel“ la est de Rovno, „comandantul Corpului 19 
Mecanizat a reținut înaintarea ulterioară în regiunea de concentrare cu 
24 de ore dată fiind neclaritatea situaţiei şi necesitatea de a aştepta să 


vinä unitätile rämase in urmä“. (270) In continuare lipsa de coordonare 
între acţiunile Diviziilor 40 si 43 în privinţa timpului si a locului nu 
făcea decât să sporească, fapt ce a avut consecinţe distrugătoare — mai 
ales dacă ţinem seama că fiecare dintre aceste „grupuri de luptă“ era 
slab si puţin numeros. Actionau nesincronizat si în direcţii diferite si 
subunitățile Diviziei 40 Tancuri. 


Prima care a intrat în luptă a fost o companie de tancuri care în seara 
de 24 (nu e o greșeală de tipar) iunie a ajuns la trecerile peste râul Ikva 
de lângă Mlinov, unde, în comun cu unitățile Diviziei 228 
Puscasi******** în decurs de o zi si o noapte, până în seara de 25 iunie 
a respins tentativele subunitátilor de avangardă ale Diviziei 111 
Infanterie a Wehrmachtului de a trece pe malul de est. În această 
companie de sub comanda locotenentului-major Ivaskovski a fost adus 
ceea ce în componenţa Diviziei 40 Tancuri putea să fie numit „tanc“. În 
decursul unei zile de luptă încrâncenată cu infanteria germană aproape 
toate acestea au fost pierdute: „Spre sfârşitul zilei de 25 iunie compania 
de tancuri a pierdut 11 tancuri T-26, 2 tancuri 1-28, având in 
componenţa ei 3 tancuri T-26 ce necesită reparaţii... În perioada 
operaţiunilor compania de tancuri a distrus aproape un batalion de 
infanterie, 3 mitraliere grele, 4 pusti-mitraliera si un aruncător de 
mine“. (273) 


În dimineaţa de 26 iunie în regiunea Mlinov a sosit regimentul de 
tancuri de mars al Diviziei 40 Tancuri; concomitent, la râul Ikva au 
ajuns şi forţele principale al Diviziei 111 Infanterie germane. „La ora 
12.00, pe 26 iunie, inamicul a deschis un tir în rafale din toate tipurile 
de arme sub care unităţile Diviziei 228 Pușcași şi-au pierdut prezenţa 
de spirit şi au început să se retragă în dezordine și doar datorită 
eforturilor eroice ale comandanților statului major al Diviziei 40 
Tancuri situaţia unităţilor Diviziei 228 Puscasi a fost restabilită“. (273) 
Aceste fraze ar putea fi apreciate, din păcate, ca o tendinţă destul de 
tipică de a transfera vina pe „parteneri“, dar și propriul raport cu 
privire la operaţiunile de luptă ale Diviziei 228 Puscasi descrie acest 
episod destul de elocvent: „Regimentul 767 Pușcași, urmărit de 
infanteria inamicului cu sprijinul artileriei şi al aruncătoarelor de mine 
de pe front şi ca urmare a apariţiei a aproape unui batalion de 


infanterie cu artilerie si aruncătoare de mine în spatele frontului sau, a 
fost nevoit să înceapă retragerea în pădurea de la sud-est de Raduv 
(localitate la 20 de kilometri est de Mlinov — M.S.). (225) 


Regimentul de tancuri de mars al Diviziei 40 Tancuri a luptat la Mlínov 
până în seara de 26 iunie. În raport nu e nici o explicaţie — cu ce era 
înarmat acest regiment, dacă au fost utilizate în luptă tanchete T-27, T- 
37, T-38 (dar nimic altceva decât trei 1-26 nu mai rămăsese în divizie). 
Raportul conţine o frază destul de confuză: „Regimentul, cu ajutorul a 
3 tancuri, a oprit temporar în repetate rânduri inamicul“. Totul s-a 
terminat cu faptul că „legătura cu vecinii din dreapta și cei din stânga 
lipsea, fapt datorită căruia inamicul a avut posibilitatea de a ocoli 
flancurile si regimentul s-a pomenit în încercuire. În urma luptei 
regimentul a pierdut 100 de oameni morţi, răniţi și dispăruţi“. (273) 
Despre pierderile tehnicii de luptă (în special a tancurilor) nu e spus 
nimic. 


În acelaşi timp, în decursul zilei de 26 iunie, Regimentul Motorizat de 
pușcași al Diviziei 40 Tancuri a ajuns la râul Ikva, la frontul de 16 
kilometri dintre Targovita si Adamovka (cel puţin așa e scris în 
raportul cu privire la operaţiunile de luptă ale diviziei). Un regiment de 
pușcași (ba încă si incomplet) nu putea nici să se apere, nici, cu atât mai 
puţin, să atace pe un front de 16 kilometri; e greu de înţeles care era 
sensul acţiunilor lui izolate de alte unităţi ale Corpului 19 Mecanizat. 
Este cert doar rezultatul: „În urma luptei a pierdut aproape 1 200 de 
oameni — morţi, răniți și dispăruți, a zdrobit aproape două batalioane 
de infanterie ale inamicului. Conform ordinului comandantului 
Corpului 19 Mecanizat, luptând şi fixându-ne pe anumite poziţii, sub 
comanda căpitanului (subl. mea — M.S.) Bondar, s-a retras pe poziţia 
Iasenevici (localitate la 11 kilometri vest de Rovno — M.S.). 


Pe acest sector participarea Diviziei 40 Tancuri la contralovitură s-a 
terminat, rămășițele răzlețe ale unităţilor diviziei s-au retras spre seara 
de 27 iunie în regiunea orașului Rovno. Unicul rezultat al operaţiunilor 
diviziei a fost oprirea temporară a marșului Diviziei 111 Infanterie a 
Wehrmachtului o zi sau două și în consecință Divizia 111 Infanterie a 
putut să ajungă la Dubno abia în dimineaţa de 28 iunie; dacă „grupul 


lui Popel“ (ba chiar si tot Corpul 8 Mecanizat) ar fi actionat mai 
energic, aceastá retinere i-ar fi costat pe germani pierderea orasului 
Dubno, dar in realitate totul s-a terminat pentru ei cu o „sperietură 
ușoară“. 


Forţa de şoc principală a Corpului 19 Mecanizat, Divizia 43 Tancuri, a 
acţionat pe direcţia principală cu sarcina de a înainta spre Dubno. 
După cum s-a menţionat mai sus, în dimineaţa de 25 iunie eșalonul 
mobil al diviziei a ajuns într-o regiune de la est de Rovno (Taikuri, 
Goscia) si în decursul zilei de 25 iunie a aşteptat sosirea subunitatilor 
rămase în urmă. În raportul cu privire la operaţiunile de luptă ale 
diviziei componenţa „eșalonului mobil“ este indicată cât se poate de 
concret: patru batalioane de tancuri unite înainte de luptă într-un 
regiment de tancuri şi două batalioane ale Regimentului Motorizat de 
pușcași; judecând după descrierea ulterioară a luptei, în regiunea 
localităţii Taikuri (la 13 kilometri sud-est de Rovno) a ajuns si 
regimentul de artilerie al diviziei (posibil, incomplet). 


Aceste forte au fost utilizate în felul următor: „La ora 4 [pe 25 iunie] de 
la statul major al Corpului 19 Mecanizat a fost primită următoarea 
dispoziţie de luptă: «Să fie detasate imediat la Dubno două batalioane 
motorizate de pușcași și să fie curăţat Dubno de unităţile inamicului, să 
fie ocupată trecerea [peste râul Ikva] si să fie menţinută cu fermitate 
până la venirea tancurilor, ulterior, după venirea tancurilor să fie 
zdrobit inamicul în regiunea Dubno». La ora 6 detașamentul motorizat 
de puscasi (două batalioane) al Regimentului 43 Motorizat de puscasi, 
sub comanda maiorului Ivancenko, cu un pluton de tancuri şi o baterie 
de artilerie a regimentului, a purces la realizarea sarcinii trasate...“ 
(270) 


Cu toate că „statul major al diviziei nu avea nici o informaţie despre 
inamic si despre acţiunile unităţilor noastre pe front“, si e foarte 
probabil că nu avea „nici o informaţie“ nici statul major al Corpului 19 
Mecanizat, concursul de împrejurări era de aşa natură încât decizia cu 
privire la ofensiva imediată asupra orașului Dubno era sub aspect 
teoretic cea mai reușită. Germanii încă nu erau la Dubno și se oferea 
şansa de a ocupa orașul cu pierderi minime. La modul teoretic, sarcina 


era înlesnită si de prezenţa in regiunea Dubno (lângă Pogorelte, 
Mlodava) a unitátilor Diviziei 228 Puscasi (batalionul de recunoastere 
al diviziei, Regimentul 799 Puscasi si Regimentul 669 Artilerie); dacá e 
sa dam crezare raportului cu privire la operatiunile de luptá ale 
diviziei, „batalionul de recunoastere a pátruns in centrul orasului 
Dubno, unde s-a si íncins lupta“. (225) 


Insä pe 25 iunie nu se face observatä nici o interactiune a puscasilor 
motorizati ai Diviziei 43 Tancuri cu infanteria Diviziei 228 Puscasi; 
intervalul de timp dintre 6 dimineata si 8 seara (14 ore) a fost utilizat 
pentru a parcurge cu masinile 30-40 de kilometri, „a se concentra in 
regiunea pădurilor de la sud-vest de Mlodava“ si a observa cu începere 
de la ora 20.00 cum „Regimentul 795 Puscasi (asa e scris In text, dar 
logic ar trebui sa fie Regimentul 799) al Diviziei 228 Puscasi, rupt de 
divizie si de Corpul 36 Puscasi care actionau mai la stänga, se retrage 
în dezordine in direcţia est“. (270) Din păcate, Divizia 11 Tancuri 
germană a utilizat ziua de 25 iunie cu mult mau fructuos; în Registrul 
operaţiunilor militare al Corpului 48 Tancuri al Wehrmachtului citim: 


„Divizia 111 Tancuri cu Regimentul 110 Infanterie motorizată, depășind 
rezistenţa slabă a inamicului, în decursul nopţii [dinspre 24 spre 25 iunie] 
a continuat ofensiva. Pe la ora 07.30 subunitățile de avangardă ale 
diviziei au ajuns în partea de sud din preajma orașului Dubno. 
Regimentul de tancuri al diviziei, dată fiind starea proastă a reţelei 
rutiere, s-a împotmolit în regiunea Ostruv (la 35 de kilometri vest de 
Dubno — M.S.). Batalionul de recunoaștere al diviziei a răzbătut prin 
terenul împădurit de lângă orașul Mlinov și s-a apropiat de Dubno 
dinspre nord. 


Cu începere de la ora 11.00 Regimentul 110 Infanterie motorizată 
asaltează Dubno dinspre sud. În Dubno se află multe unităţi ale 
inamicului. În același timp, detașamentul de recunoaștere încearcă să 
pătrundă dinspre nord. Atacul decurge reușit, contraatacurile de pe 
flancuri ale inamicului au fost respinse. La ora 14.10 Dubno e cucerit“. 
(188) 


După ce a ratat ocazia favorabilă, „Regimentul 43 Motorizat de pușcași 
a trecut la sfârşitul zilei la ofensivă, dar, după ce a fost întâmpinat cu 


tir organizat de mitraliere si aruncátoare de mine din regiunea 
Pogorelte, a trecut până în dimineaţa de 26.6.41 la defensivă“. (270) 


Apoi a venit ziua de 26 iunie, bogată în evenimente. Dis-de-dimineata, 
Divizia 11 Tancuri a Wehrmachtului a ieşit în două coloane din Dubno: 
brigada de infanterie motorizată a diviziei se deplasa strict spre est, 
spre Ostrog, iar regimentul de tancuri trebuia să ocupe mai întâi 
Mlodava și acolo, virând la dreapta, să înainteze de-a lungul drumului 
spre Ostrog. În regiunea Mlodava a și avut loc prima întâlnire a 
regimentului de tancuri al Diviziei 11 Tancuri germane cu Regimentul 
Motorizat de puscasi al Diviziei 43 Tancuri: 


„Regimentul 43 Motorizat de pușcași, folosindu-și plutonul de tancuri ca 
ambuscadă antitanc, a scos din funcţiune două tancuri ale inamicului și, 
după ce a lăsat să treacă tancurile inamicului, a separat cu tirul 
infanteria ce înainta în urma lor, deschizând asupra ei focul din puști si 
mitraliere. În urma luptei, inamicul a fost respins la periferia vestică a 
localităţii Pogorelte. La ora 7 inamicul a repetat atacul cu tancurile, 
încercând să ocolească Regimentul 43 Motorizat de pușcași pe la stânga. 
Divizia 228 Pușcași și regimentul ei de artilerie de obuziere 485 au părăsit 
fără avertisment frontul și s-au retras în dezordine, dezgolindu-ne în 
întregime flancul stâng. Sub ameninţarea încercuirii totale și a 
distrugerii, Regimentul 43 Motorizat de pușcași s-a retras luptând si a 
ocupat o nouă poziţie defensivă de-a lungul unui pârâu fără nume în 
regiunea Kriluv (localitate la intersecţia șoselei Dubno-Rovno cu râul 
Stubla — M.S.). În procesul luptei Regimentul Motorizat de pușcași i-a 
provocat inamicului următoarele pierderi: au fost nimiciti aproape 120 de 
infanteriști, ce se deplasau în urma tancurilor, 2 tancuri, 2 tunuri 
antitanc si 4 mitraliere“. (270) 


Această descriere a luptei coincide minut cu minut (ţinând cont de 
diferenţa de fus orar) cu cea din documentele inamicului: „Unităţile de 
avangardă ale diviziei au cucerit la ora 06.30 Mlodava“; mai mult, 
germanii recunosc că au pierdut nu două, ci trei tancuri. Între timp, pe 
poziţia râul Stubla de lângă Kriluv-Varkovite înainta regimentul de 
tancuri de marș al Diviziei 43 Tancuri. O „minune“ obişnuită pentru 
luna iunie a anului 1941 s-a produs si de data aceasta: „La ora 5.00, pe 


26.6.41, grupul de tancuri al diviziei, unite într-un singur regiment de 
tancuri, a înaintat din regiunea Netreba, având în componenţa sa 2 
tancuri KV, 2 tancuri 1-34 şi 75 de tancuri 'I-26“. (270) Este remarcabil 
(si în aceeași măsură tipic) faptul că lipsa a trei tancuri KV și a 157 (!) 
de tancuri T-26 nu este comentată deloc, autorii raportului neamintind 
de ele. Două treimi din tancurile diviziei, care cu o săptămână în urmă 
figurau ca fiind în stare bună (să subliniem cu linie triplă aceste 
cuvinte), au dispărut fără urmă... 


Lipsa regimentului de obuziere al diviziei este explicată astfel de autorii 
raportului: „Artileria diviziei (Regimentul 43 Artilerie de obuziere), ce 
se deplasa din regiunea Taicuri tractată de tractoare cu viteza de 6 
kilometri pe oră, se afla încă pe drum și la începutul atacului nu putea 
să deschidă focul“. Distanţa dintre Taikuri și Varkovite este de 29 de 
kilometri în linie dreaptă sau de 40 de kilometri pe drumuri. Cu viteza 
de șase kilometri pe oră si cu două „popasuri“ de câte o oră fiecare, 
tractoarele trebuiau să ajungă la Varkovite pe la ora 14.00. Tocmai 
atunci începuse atacul tancurilor. Dar nici o referire la participarea la 
luptă a regimentului de obuziere nu apare până la cea din seara târzie a 
zilei de 26 iunie. Descrierea ca atare a luptei sună ca un cântec 
victorios: 


„Comandamentul Diviziei 43 Tancuri a oprit infanteria si artileria 
Diviziei 228 Pușcași ce se retrăgeau și a dat ordinul să intre în luptă în 
comun cu divizia. După restabilirea ordinii necesare a fost luată decizia 
de a ataca imediat... După ce a observat înaintarea tancurilor noastre, 
inamicul a deschis un foc de baraj asupra marginii pădurii. Fără să se 
oprească, tancurile au ajuns la periferia vestică a Kriluvului, având în 
fata două tancuri KV si două tancuri 1-34, s-au întors din mers si cu un 
foc în rafale au dezorganizat sistemul de apărare antitanc si formațiunea 
de luptă a infanteriei, care a început să se retragă la vest. 


Urmărind infanteria inamicului, tancurile noastre au fost întâmpinate de 
tirul tancurilor inamicului din ambuscade de pe loc, dar [ambuscada] a 
fost atacată de tancurile KV si 1-34 care au luat-o înainte, iar în urma lor 
și de tancurile 1-26. Regimentul 86 Tancuri și Regimentul 43 Motorizat 
de pușcași, continuând să înfrângă infanteria inamicului si semănând 


confuzie in rândurile ei, au început lupta de întâmpinare cu tancurile 
inamicului. Tancurile inamicului n-au rezistat tirului si atacului impetuos 
al tancurilor, au început să se retragă, retinändu-se pe flancuri, dar erau 
repede lovite si scoase din funcţiune de tancurile noastre ce manevrau pe 
câmpul de luptă. Tancurile KV si 1-34, neavând cantitatea suficientă de 
proiectile perforante, trăgeau cu proiectile brizante și cu masa lor striveau 
și distrugeau tancurile inamicului și tunurile antitanc, trecând de la o 
poziţie la alta. 


Lupta a durat circa patru ore până la căderea deplină a întunericului. 
Urmărind tancurile inamicului ce se retrăgeau, unităţile diviziei au ajuns 
la periferia estică a orașului Dubno, la poziţia Pantalia-Racin. 
Retrăgându-se spre Dubno, inamicul a aruncat în aer în urma sa 
podurile, lipsind astfel divizia de [posibilitatea] de a pătrunde în Dubno pe 
urmele infanteriei lui ce se retrăgea... Pierderile noastre: 2 tancuri KV 
(ambele au ars), 15 tancuri 1-26, dintre care patru cu aruncătoare de 
flăcări; 128 de morți si răniţi“. (270) 


Această poveste, foarte atipică pentru luna iunie a anului 1941, trezeşte 
unele îndoieli. În primul rând, inamicul, „în rândurile căruia s-a 
semănat confuzie“ si care a fugit de pe câmpul de luptă „aruncând în 
aer podurile în urma sa“, nu știe nimic despre toate acestea. Desigur că 
nu a fost aruncat în aer nici un pod de peste râul Ikva, nu există nici o 
referire la intenţii de acest fel. În Registrul operaţiunilor de luptă al 
Corpului 48 Tancuri al Wehrmachtului, scris foarte amănunţit, luptei 
de întâmpinare cu Divizia 43 Tancuri îi sunt dedicate doar două fraze: 
» Deja de la ora 14.00 tancurile noastre luptă cu unităţile de tancuri ale 
inamicului în regiunea Varkovite“ și „Si seara regimentul de tancuri 
continuă lupta din apropiere de Varkovite“. (188) 


În al doilea rând, și asta e cu mult mai important decât orice descrieri 
ale luptei, „tancurile inamicului ce se retrăgeau“ luptau deja la ora 5 
dimineaţa, pe 27 iulie, lângă localitatea Mizoci, adică se aflau la 25 de 
kilometri est de Dubno și după ora 14.30 continuau ofensiva spre 
Ostrog; cât priveşte Brigada 11 Infanterie motorizată, în seara de 26 
iulie ea a ajuns până la localitatea Buscia (la 35 de kilometri sud-est de 
Dubno) şi la ora 6 dimineaţa pe 27 iunie a cucerit Ostrogul și trecerile 


peste rául Gorin. Probabil, unica modalitate decenta de a imbina 
realitatea cu raportul comandamentului Diviziei 43 Tancuri va fi 
următoarea explicaţie: nu exista un front compact, situaţia evolua 
extrem de dinamic, una dintre subunitățile motorizate ale Diviziei 43 
Tancuri a luat-o înainte de pe câmpul de luptă de lângă Mlodava- 
Varkovite, a ajuns până la suburbiile din Dubno și s-a uitat cu binoclul 
la acoperișurile ascuţite ale bisericilor catolice ale străvechiului oraș... 


În seara de 26 iunie, în bătălia de lângă Mlinov-Dubno a intrat un nou 
participant — Divizia 13 Tancuri a Wehrmachtului, proaspătă, care 
aproape că nu avusese pierderi în luptă de la începutul războiului. 
După ce a capturat în seara de 26 iunie trecerile peste râul Stîr de la 
sud de Lutk, Divizia 13 Tancuri a ajuns pe autostrada Lutk-Dubno si, 
după ce s-a deplasat pe ea 35 de kilometri până la intersecţia cu drumul 
Mlinov-Rovno, a virat la stânga. Aceasta însemna ruperea formaţiunii 
de luptă a diviziilor Corpului 19 Mecanizat și crea pericolul cuceririi de 
către germani a oraşului Rovno din mers. În această situație nu 
rămânea nimic mai bun de făcut decât să fie retrase la Rovno unitățile 
Corpului 19 Mecanizat care își păstraseră capacitatea de luptă și de 
subordonare. Divizia 43 Tancuri s-a retras destul de organizat, prin 
luptă: „În timpul retragerii diviziei de la Dubno la Rovno au fost 
distruse 3 tancuri medii (2 au fost arse) și circa 15 automobile cu 
infanterie; pierderile noastre: 3 tancuri T-26, 1 tanc cu aruncător de 
flăcări, 7 automobile si 17 morți şi răniţi“. (270) 


Retragerea Diviziei 228 Pușcași spre raul Gorin este descrisă astfel in 
raportul comandamentului ei: „Divizia, fără să aibă cu începere de pe 
25.6.41 nici ajutor, nici legătură atât cu statul major al corpului, cât şi 
cu unităţile Corpului 36 Pușcași, a fost nevoită să înceapă retragerea 
din luptă. Între timp divizia a pierdut toată artileria de obuziere, toată 
artileria ușoară de divizie, toate aruncătoarele de mine, aproape 50 la 
sută din mitralierele grele, aproape 50 la sută din efectiv, iar 
Regimentul 799 Pușcași a pierdut 75 la sută de efectiv — morţi, răniți și 
dispăruți; în plus, divizia a pierdut toate bunurile statului major, toate 
mijloacele de transmisiune, artileria regimentelor şi batalioanelor“. 
(225) 


In decursul zilelor de 27 si 28 iunie Divizia 43 Tancuri purta lupte 
încrâncenate in suburbiile orașului Rovno, retinänd ofensiva Diviziei 
13 Tancuri germane. În aceste două zile divizia a pierdut 16 tancuri T- 
26 si 101 oameni morți şi răniţi. Seara târziu, pe 28 iunie, rămășițele a 
două divizii ale Corpului 19 Mecanizat s-au retras pe poziţia râului 
Gorin în zona Tucin—Goscia. 


Deşi avea comandanţi foarte celebri, nu s-au păstrat aproape deloc 
documentele iniţiale ale Corpului 9 Mecanizat; cel puţin până în 
prezent nimeni nu le-a publicat. Fondurile de arhivă ale corpului 
mecanizat, ale Diviziilor 20 si 35 Tancuri există nominal, dar sunt în 
mod tradiţional „goale“ (nu conţin documente operative din primele 
săptămâni de război). Nu ne rămâne decât să citam cele câteva alineate 
din monografia lui Vladimirski, în care autorul descrie participarea 
Corpului 9 Mecanizat la contralovitura aplicată de corpurile 
mecanizate ale Armatei V: 


„În timp ce unităţile Corpului 19 Mecanizat se retrăgeau luptând pe 
poziția râul Stubla si mai departe spre Rovno, asupra flancului grupării 
inamice aflate în ofensivă, din regiunea Stavok-Romaskovka (localitate 
de lângă șoseaua Lutk-Rovno la nord de Olika — M.S.), a trecut la 
ofensivă în zorii zilei de 27 iunie Corpul 9 Mecanizat. 


Divizia 35 Tancuri a colonelului N.A. Novikov, deplasându-se pe direcţia 
Stavok, Pokosuv, Zabolotte, Mlinuv, pe la orele 3-4 pe 27 iunie a ajuns la 
poziţia colhozul Malin, Uete (la 15 kilometri nord de Mlinov), unde a 
intrat în confruntare cu unităţile de avangardă ale Diviziei 299 Infanterie 
a inamicului. Pe această poziţie divizia s-a desfășurat și a apărat-o până 
la sfârșitul zilei de 27 iunie (adică, n-a existat nici o ofensivă după 
„intrarea în confruntare cu inamicul“ — M.S.). 


Divizia 20 Tancuri a colonelului M.E. Katukov, deplasându-se în stânga 
Diviziei 35 Tancuri pe direcţia comună târgușorul Olika, Dolgosie, 
Mlinov, în timp ce se apropia de Petuskov, pe 27 iunie, a fost atacată cu 
foc de puști automate și mitraliere de către unităţile Diviziei 13 Tancuri și 
ale Diviziei 299 Infanterie ale inamicului. Divizia 20 Tancuri s-a 
desfășurat în formaţiune de luptă si la ora 7 pe 27 iunie a trecut la 


ofensivä asupra localitätii Petuskov. In decursul zilei unitätile diviziei au 
purtat lupte încrâncenate pentru a cuceri Petuskov si Dolgosie, ce erau 
apărate de unităţile Diviziei 299 Infanterie și ale Diviziei 13 Tancuri ale 
inamicului (e greu de înţeles cum au ajuns acolo „unităţile Diviziei 13 
Tancuri“ care în momentul respectiv înaintau de-a lungul șoselei 
Mlinov-Rovno si se apropiaseră de periferiile vestice ale orașului 
Rovno — M.S.). În jumătatea a doua a zilei inamicul a detectat flancurile 
descoperite ale Diviziei 20 Tancuri și intervalele dintre unităţile ei și a 
început să ocolească divizia, amenințând să pătrundă în spatele ei si să o 
încercuiască. 


„În această situaţie, comandantul Corpului 9 Mecanizat a luat decizia ca 
pe 27 iunie, odată cu lăsarea întunericului, să retragă Diviziile 35 si 20 
Tancuri pe linia marginii de sud a pădurii din regiunea Romașevskaia, 
Klevan, și acolo s-au și concentrat.“ (43) 


Cu această mutare „înainte-înapoi“, la sud-vest de șoseaua Lutk- 
Rovno și înapoi, contralovitura Corpului 9 Mecanizat a început și în 
decurs de o zi s-a terminat. Posibil că o variantă și mai bună ar fi fost 
să nu fi plecat deloc de pe poziția râul Putilovka de lângă Olika, 
deoarece în după-amiaza de 28 iunie la șosea a ajuns Divizia 14 Tancuri 
germană. Unităţile Corpului 9 Mecanizat au reţinut ofensiva Diviziei 14 
Tancuri timp de două zile (28 şi 29 iunie) și asta nu i-a permis 
inamicului să depăşească poziţia râul Gorîn din mers şi pe calea cea 
mai scurtă (distanţa dintre Klevan si râu e de doar 10 kilometri). 


Făcând bilanţul operaţiunilor de luptă ale Corpurilor 9 şi 19 
Mecanizate și estimând posibilele variante ale utilizării lor din punctul 
de vedere al cunoașterii noastre prezente, putem presupune că varianta 
optimă ar fi fost renunţarea de la bun început la tentativele de a ataca 
diviziile de tancuri masate pe malul estic al râurilor Gorîn și Stubla, 
concentrând forţele lângă șoseaua Rovno-Goscia, iar cea mai mare 
parte a tancurilor să fi fost îngropate în tranșee și utilizate ca puncte de 
foc fixe. În acest caz pierderile ar fi fost mai puţine, iar înaintarea 
necontenită a Corpului 3 Tancuri al Wehrmachtului ar fi putut să fie 
reținută încă vreo câteva zile. 


Acest ordin si cele citate în continuare au fost semnate de comandantul 
trupelor Armatei V, generalul-maior Potapov, șeful statului major, 
generalul-maior Pisarevski, membrul Consiliului de Război, comisarul 
de divizie Nikisev. 


În Divizia 25 Motorizată, conform datelor de pe 2 iulie, din numărul 
total al pierderilor — 236 de oameni — cei bolnavi constituiau 19 la sută 
(45 de oameni). 


Infiintate în iunie 1941, ca urmare a retragerii generalizate a Armatei 
Roșii pe toate fronturile, detașamentele de baraj (zagriaditelnie otriadi) 
se subordonau Comisariatului Poporului al Afacerilor Interne (NKVD) 
şi acționau în spatele trupelor regulate, având rolul de a împiedica 
răspândirea panicii printre soldaţii Armatei Roșii, de a împiedica 
dezertările în masă şi de a opri retragerile necontrolate ale trupelor, 
inclusiv prin măsurile cele mai drastice. 


După cum scrie Vladimirski (adjunctul șefului Secţiei operative a 
statului major al Armatei V), până la începutul războiului a fost 
terminată construcţia a 97 de cazemate ale Regiunii Fortificate 
Vladimir-Volînski, dintre care 61 au fost dotate cu armament și ocupate 
de garnizoane. (43) Iar conform relatărilor istoricilor moderni pe la 10 
mai erau în stare gata de luptă cel puţin 70 de cazemate. 


În original documentul era datat cu „ziua 1 de mobilizare“, ulterior în 
text „M-3“ a fost corectat (scris cu mâna deasupra rândului) cu „24.6“. 


În raportul extraordinar de agramat „Bilanţul operaţiunilor de luptă al 
Divizie 41 Tancuri de pe 22.6 până pe 22.7.41“ e spus că ordinul de a 
transfera batalioanele de tancuri a fost dat la ora 17.30 pe 22 iunie, 
când coloanele de tancuri ale diviziei se apropiau de Kovel; în cazul dat 
e mai oportun să se spună că tancurile n-au fost „lăsate“, ci „întoarse“ 
în regiunea Vladimir-Volinski. 


La începutul războiului în divizie erau circa 10 000 de oameni (9 973, 
după cum e indicat într-unul din documente, dar nu se știe daca au fost 
luaţi în calcul „rezerviştii“ chemaţi sub arme pentru „concentrarea 


pentru instructie“). In afara incercuirii a rämas unul dintre cele trei 
regimente de puscasi si unul dintre cele douá regimente de artilerie. 
Conform informatiei statului major al Frontului Sud-Vest, la 15 iulie in 
componenta Diviziei 87 Puscasi figurau 2 611 oameni. 


Intr-un raport al Grupului 1 Tancuri aceste pierderi sunt raportate la 
ziua de 2 iulie, dar ţinând cont de faptul ca după spargerea liniei de 
frontieră divizia a fost scoasă din componenţa Grupului 1 Tancuri, se 
poate presupune că cifrele reflectă doar pierderile în luptele de pe 22— 
24 iunie. 


Într-o notă de subsol Vladimirski informează că „regimentul de tancuri 
al Diviziei 215 Motorizate, dupa ce și-a consumat toţi carburantii, a 
rămas în urma diviziei în regiunea Kazin, care e la 15 kilometri nord- 
vest de Lutk“. Kazin este o localitate de lângă şoseaua Lutk-Kovel, la 
nord de Rojişce. De la Rovno până la Kazin sunt cel mult 100 de 
kilometri pe şosea; este pur și simplu de neconceput cum au putut pe o 
atare distanţă să-și „consume toţi carburantii“ tancurile BT-7 cu 
autonomia de mars (pe șenile, la tancurile celor mai vechi serii de 
producţie) de 375 de kilometri. Şi mai neclar este cum de s-a produs 
această belea între două depozite enorme de carburanți și lubrifianti — 
cel de la Kovel și cel de la Kiverti; după cum scrie Vladimirski însuși, 
în depozitele armatei au fost rezervate 33 (treizeci şi trei) de staţii de 
alimentare cu carburanți şi lubrifianti. Cu această cantitate de benzină 
tancurile Armatei V puteau să facă o călătorie până la Lisabona tur- 
retur. 


In brigadă nu erau tunuri de calibru 107 mm, dar cu tunuri aeriene de 
calibru 85 mm erau înarmate nu patru (după cum prevedea 
organigrama), ci şase divizioane. 


Există o legendă statornică despre faptul că în primele ore de război 
comandantul Corpului 9 Mecanizat (viitorul mareșal si dublu Erou al 
Uniunii Sovietice) Rokossovski a capturat cu de la sine putere baza 
auto districtuala de la Sepetovka și i-a transmis camioanele 
„capturate“ acolo Diviziei 131 Motorizate; deocamdată aceasta 
versiune n-a putut să fie nici confirmată, nici infirmată documentar. 


Aceasta brigada a devenit o veritabila „forjerie de cadre“ pentru 
trupele de tancuri si autoblindate; functiile de comandant si de sef al 
statului major au fost detinute (in diferite perioade) de viitorul 
comandant al Diviziei 10 Tancuri Ogurtov, de viitorul comandant al 
Diviziei 37 Tancuri Anikeskin si de viitorul maresal Rotmistrov. 


In primele zile de rázboi Katukov era bolnav, se afla la tratament ín 
spital, iar divizia era comandată de colonelul Cerniaev. Formula „de 
două ori Erou“ desemnează faptul că respectivul a primit de două ori 
distincţia „erou al URSS“, instituită în 1934. 


Divizia Corpului 36 Pușcași (Eşalonul doi al Frontului Sud-Vest) a 
început la 16 iunie deplasarea din regiunea Jitomir spre vest si la 24-25 
iunie a ajuns la râul Ikva din zona Mlinov-Dubno. 


Capitolul 2.5 


Frontul Sud-Vest. Bilant 


Seara tárziu, pe 30 iunie, la statul major al Frontului Sud-Vest a fost 
aprobat Ordinul de lupta nr. 0027. Dupä constatarea scurta, 
imperturbabila a infrängerii suferite („dupä lupte incordate inamicul a 
cucerit cu unitätile sale mobile regiunea Dubno-Ostrug-Rovno“) era 
formulatá urmátoarea decizie: „Armatele Frontului Sud-Vest se retrag 
paná pe 9.7.41 pe pozitia regiunilor fortificate Korosten, Novograd- 
Volinski, Sepetovka, Starokonstantinov si Proskurov, unde, sprijinindu- 
se pe regiunile fortificate, organizează o apărare îndârjită... Vor apăra 
poziţia intermediară Sarnii, râul Sluci, Ostrug, Skalat, Ciortkov, 
Kolomiia, Berhomet până pe 6.7.41“. (280) 


Decizia cu privire la retragerea trupelor până la linia regiunilor 
fortificate de la „frontiera veche“ putea fi una dintre variantele 
rationale de acțiune — dacă ar fi fost luată în primele ore de 
razboi.******** Spre sfârșitul celei de-a noua zile de operaţiuni de 
luptă situaţia se schimbase radical. În momentul semnării Ordinului nr. 
0027, inamicul, cu forţele a două divizii de tancuri (Divizia 13 Tancuri și 
Divizia 11 Tancuri) a forţat raul Gorin în regiunea Goscia (lângă 
şoseaua Rovno-Novograd-Volinski) si Ostrog. Aceasta însemna că 
poziţia intermediară de retragere stabilită de ordin fusese ocupată de 
inamic în două puncte. Mai la sud, de la Lvov spre Zolociov, Tarnopol și 
mai departe spre „frontiera veche“ își dezvolta ofensiva Corpul 14 
Tancuri al Wehrmachtului. 


Pe direcţia Novograd-Volinski ofensiva Corpului 3 Tancuri al 
Wehrmachtului era reţinută de rămășițele unităților Corpurilor 9 si 19 
Mecanizate, iar în zona Ostrog, Sepetovka în calea ofensivei Corpului 48 
Tancuri al Wehrmachtului, în virtutea unui concurs întâmplător de 
împrejurări, s-au pomenit formațiunile Armatei XVI a Esalonului 
strategic doi, transferat încolo de la Extremul Orient în lunile mai- 
iunie. Aceasta a permis să fie oprită câteva zile deplasarea unităţilor 
motorizate ale inamicului, dar n-a putut să schimbe situaţia în 
ansamblu — la 6 iunie linia Sarnii, Ostrog, Skalat, Ciortkov se afla în 
spatele frontului german, ba chiar mai la est de această linie au avansat 


nu numai diviziile de tancuri, ci si multe divizii de infanterie ale 
Wehrmachtului. Pe 9-10 iulie (cánd trupele Frontului Sud-Vest, in 
conformitate cu Ordinul nr. 0027, trebuiau sa se retraga pe pozitia 
regiunilor fortificate) formatiunile motorizate germane au spart linia 
regiunilor fortificate Sepetovka, Novograd-Volinski si 
Starokonstantinov in toatá adäncimea, au fortat räul Sluci si au ajuns la 
Jitomit si Berdicev. Cu aceasta, operatiunea defensivá de pe linia 
„frontierei vechi“ s-a încheiat fără să fi început. 


În 20 de zile infanteria Wehrmachtului a parcurs 250 de kilometri de la 
frontieră până la râul Sluci (judecând după harta Marelui Stat-Major 
german, spre seara de 10 iulie pe poziţia râului Sluci sau la est de ea se 
aflau Diviziile 299, 298, 44, 111, 75, 57, 9 şi 297 Infanterie), iar tancurile 
au plecat și mai departe spre est. Aceste ritmuri nu le erau inferioare 
cätusi de puţin „defilării triumfale a trupelor germane prin Franţa“, așa 
cum istoriografia sovietică numea campania franceză a Wehrmachtului. 
Dar si în septembrie 1939, în cursul așa-numitului „mars eliberator“, 
Armata Rosie ocupase voievodatele estice ale Poloniei (numite ulterior 
Ucraina Apuseană) doar putin mai repede - si asta în condiţiile in care 
armata poloneză se afla în agonie. 

"ig. 18. Frontul Sud-Vest, Sfârșitul lui iunie 1941 


Ce preţ a plătit Wehrmachtul pentru un succes de asemenea proporţii? 
Vreau sa mentionez înainte de toate celelalte cifrele uluitoare ale 
pierderilor de tunuri antitanc în formațiunile Grupului 1 Tancuri (va 
amintim că nu e vorba doar de divizii de tancuri și de motorizate, ci și 
de divizii de infanterie atașate la corpurile de tancuri la etapa inițială a 
operaţiunii). (298) În cele 42 de zile lungi de război, răstimp în care 
Frontul Sud-Vest a pierdut peste 4 000 de tancuri, germanii au pierdut 
doar 105 tunuri antitanc (Vezi Tabelul 11). 


Tabelul 11 


Pak-36 de37mm 27 
Pak-38 de 50mm 4 A = H 
Flak de 88 mm B --- --- 3 


Meritá o atentie deosebitá ultimele douá ränduri ale tabelului. 
O tabără pierde sute de tancuri de „tipuri noi“, iar cealaltă — doar 18 
tunuri capabile teoretic să perforeze blindajul unui tanc KV sau T-34. 
Mai trebuie ținut cont de faptul ca în tabel sunt indicate pierderile de 
până la 3 august, iar tancurile în cantităţi ce merită menţionate se 
„terminasera“ în unităţile de tancuri ale Frontului Sud-Vest cu 3-4 
săptămâni mai înainte, astfel că o parte a acestor tunuri fuseseră 
pierdute încă în lipsa vreunui contact cu tancurile Wehrmachtului. 


Bineînţeles, asupra tancurilor sovietice nu trăgeau doar artileristii din 
diviziile Grupului 1 Tancuri al Wehrmachtului. Se afirmă că tancurile 
sovietice grele au fost distruse în fond de tirul tunurilor antiaeriene de 
calibru 88 mm și în zona de ofensivă a Grupului de Armate Sud în 
acest scop a fost utilizat regimentul de elită de artilerie antiaeriană 
„Hermann Goering“. Din păcate, pierderile de efectiv ale acestei unități 
ne fac să avem dubii în privinţa faptului că artileristii antiaerieni 
germani au văzut mai mult de o duzină de tancuri KV. Conform 
situaţiei de pe 2 iulie, pierderile erau de cinci morţi si 21 de răniţi, pana 
pe 16 iulie, pierderile regimentului au crescut până la 10 morţi și 35 de 
răniți. (299) Totodată nu trebuie să uităm că nimeni nu i-a scutit pe 
artileriștii antiaerieni de îndeplinirea obligatiunilor directe, iar 
avioanele sovietice nu bombardau și nu trăgeau nicidecum cu baloane 
colorate... 


Pierderile (morţi, răniţi, dispăruţi) de efectiv ale formațiunilor 


motorizate ale Grupului de Armate Sud sunt prezentate în Tabelul 12. 
(300) 


Tabelul 12 


DT 11 16 148 2 368 14,0 
DT 16 17 133 i 1855 10,8 
DT 13 16 811 361 1272 7,6 
DT 14 16 811 397 1475 8,8 
DT9 16 295 ? 1 053 6,5 
DM16 15266 92 792 5,2 
DM25 15079 236 890 5,9 
SS 19 155 ? 644 3,4 
„Wiking“ 

Media 16587 1 293 pir 


aritm. 


Pierderile deosebit de mari (după criteriile Wehrmachtului) ale 
diviziilor de tancuri ale Corpului 48 Tancuri sunt rezultatul cât se 
poate de clar al bătăliei de lângă Dubno, de lângă Ostrog (unde Divizia 
11 Tancuri germană, aproape singură, sub avalansa de lovituri ale 
aviaţiei sovietice******** Jupta contra Diviziei 109 Motorizate, Diviziei 
213 Motorizate și Regimentului de tancuri al Diviziei 57 Tancuri) şi de 
lângă Berdicev, unde în calea tancurilor germane au apărut Corpul 16 
Mecanizat şi Brigada 3 Artilerie antitanc, ambele proaspete, care încă 
nu participaseră la lupte. La fel de lesne explicabile sunt și pierderile 
relativ mici ale formațiunilor Corpului 14 Tancuri (Diviziei 9 Tancuri si 
Diviziei Motorizate SS „Wiking“) — corpul a fost introdus în luptă cu 6— 
7 zile mai târziu decât celelalte și înainta mai la sud de regiunea 
bătăliilor principale. 


Nu este la fel de evidentă cauza pierderilor relativ mici ale diviziilor 
motorizate ale Corpurilor 48 şi 3 Tancuri (Divizia 16 Motorizată și 
Divizia 25 Motorizată). Aceste divizii înaintau invariabil în eșalonul doi 
al corpurilor lor, rămânând în urma diviziilor de tancuri din 
avangardă cu o zi sau două si cu 20-40 de kilometri pe teren. Chiar si 
acest decalaj s-a dovedit suficient ca pierderile lor să fie de două ori 
mai mici. Dacă această presupunere e corectă, ea denotă că și în 
cazurile în care germanii se ciocneau de rezistența unităţilor Armatei 
Roșii, această rezistenţă nu dura mult și diviziilor din eșalonul doi le 
revenea în fond misiunea de a aduna prizonieri şi trofee. 


Pierderile diviziilor de infanterie atașate la corpurile de tancuri erau în 
ansamblu și mai mici. Astfel, până pe 2 iulie, Divizia 57 Infanterie (cea 
de care s-a zdrobit contralovitura Diviziei 12 Tancuri) a pierdut 211 
oameni (54 de morţi, 157 de răniţi), Divizia 44 Infanterie a pierdut doar 
104 oameni, Divizia 298 Infanterie a pierdut 520 de oameni (aceste 
pierderi mari după criteriile Wehrmachtului sunt, după toate 
probabilitățile, rezultatul luptelor contra Diviziei 131 Motorizate 131 a 
Corpului 9 Mecanizat la nord de Lutk). 


In ansamblu si în medie, o divizie a Grupului 1 Tancuri pierdea in 
luptele din primele trei săptămâni de război câte 60 de oameni pe zi. 
Într-un segment de timp de două ori mai mare, în decursul a 42 de zile 
de război (până pe 3 august), grupul a pierdut 16 584 de oameni (5 029 
morţi și dispăruţi, 11 555 de răniți), adică fiecare divizie a pierdut câte 
circa 45 de oameni pe zi. (301) În total, Grupul de Armate Sud (fără a 
lua în calcul Armata XI) a pierdut de pe 22 iunie până pe 20 iulie 
43 700 de oameni morți, răniţi si dispăruţi, care, împărţiţi la numărul 
diviziilor, prezintă aceleași (46 de oameni pe zi) cifre ale pierderilor. 
(305) Maximul absolut trebuie considerat, probabil, numărul 
pierderilor Diviziei 68 Infanterie, care în trei zile de luptă (24-26 iunie) 
cu unităţile Corpului 4 Mecanizat lângă Krakovet, lavorov a pierdut 
547 de oameni morţi și răniţi (câte 182 pe zi). 


Pierderile irecuperabile ale tancurilor germane s-au dovedit extrem de 
mici. Până pe 5 iulie Grupul 1 Tancuri a pierdut doar 85 de tancuri, în 
acest număr fiind incluse, de altfel, si 11 tanchete Pz-I cu mitraliere. 
(302) Ulterior, ritmul creșterii pierderilor chiar s-a redus si până pe 3 
august pierderile irecuperabile totale de tancuri germane (inclusiv Pz-I 
si aşa-numitele „tancuri ale comandanților“) au fost de 156 de tancuri. 
(303) Comparând aceste cifre cu pierderile de efectiv, vedem că în 
diviziile de tancuri ale Wehrmachtului la un tanc pierdut irecuperabil 
reveneau 50-70 de oameni morţi si răniți. Chiar daca impartim această 
cifră la patru (presupunând că pierderile de efectiv ale unui regiment 
de tancuri reprezentau aproximativ o pătrime din pierderile unei 
divizii), oricum pierderile de tanchisti din armata ce luptă vor fi de zeci 
de ori mai mari decât pierderile de tancuri. 


Germanii isi păzeau tancurile putin numeroase, de aceea în fiecare 
divizie figura un număr mare (ce depășea pierderile irecuperabile) de 
tancuri temporar deteriorate și în reparaţie. La jumătatea lunii iulie 
tabloul concret al pierderilor era următorul: (304) 


Tabelul 13 


DT 11(la 19.7) 30 33 
DT 16 (la 13.7) 54 61 
DT 13 (la 18.7) 8 42 
DT 14 (la18.7) 17 35 
DT 9 (la 13.7) 10 ES 


total: 119 226 


Adunate într-un singur tabel, aceste cifre arată clar că în diviziile ce 
luptau activ (Divizia 11 Tancuri, Divizia 16 Tancuri) pierderile 
irecuperabile sunt aproximativ egale cu numărul tancurilor scoase 
doar temporar din funcţiune. Si dimpotrivă, în formațiunile ce s-au 
aflat mai mult în mars decât în luptă (Divizia 9 Tancuri) tancurile 
ajunse la reparaţie sunt cu mult mai multe decât cele pierdute 
irecuperabil. Faptul acesta ne dă temeiuri să presupunem că tancurile 
deteriorate temporar nu sunt numai (si nu sunt atât) tancurile lovite, 
dar nu definitiv, de tirul inamicului, ci si (cât si) cele ce s-au defectat 
din motive tehnice. E cazul să amintim, de asemenea, că toate tancurile 
germane fără excepţii funcționau pe benzină, iar calibrele tunurilor 
antitanc sovietice începeau de la 45 mm; un tanc german lovit 
realmente cu proiectilul în coastă avea șanse mari să ia foc, iar un tanc 
care a ars nu poate fi reparat (din cauza încălzirii se produce 
„fragilizarea“ oţelului din blindaj, după care rămăşiţele tancului sunt 
bune doar de dat la retopire). 


„Mult“ si „puţin“ sunt noţiuni relative. Dacă ne amintim că la 
începutul războiului în dotarea trupelor Districtului Militar Special 
Kiev figurau 1 900 de tunuri antitanc de calibru 45 mm, 870 de tunuri 
de divizie de calibru 76 mm, 1 140 de tunuri antiaeriene de calibrele 76 
mm si 85 mm (plus 4 500 de tunuri de calibrele 45 mm si 76 mm din 
turelele tancurilor şi din autoblindate), pe acest fundal pierderile de 
tancuri ale Wehrmachtului erau infime. Dar, raportate la numărul 
initial al tancurilor Grupului 1 Tancuri (728), pierderile s-au dovedit 
foarte mari si la jumătatea lunii iulie în stare bună se afla doar puţin 
mai mult de jumătate din efectivul iniţial de tancuri. De fapt, 
formațiunile de tancuri ale Wehrmachtului s-au transformat în divizii 
de infanterie motorizată, întărite cu câte un batalion de tancuri. 


Să privim acum situaţia din cealaltă parte a frontului. Una dintre 
multele deosebiri majore ale URSS fata de Franţa sau de Polonia era 


geografia de cu totul alte proportii, si in aceste proportii pierderea ca 
atare a unui „petic de pământ“ cu dimensiunile de 250 pe 250 de 
kilometri nu era o catastrofä.******** Însă era o nenorocire, o 
nenorocire veritabilă și ireversibilă, pierderea armatei ce se afla pe 
acest teritoriu. Ceea ce s-a reușit să fie retras dincolo de linia regiunilor 
fortificate de la „frontiera veche“ erau doar nişte rămășițe răzlețe ale 
Districtului Militar Special Kiev, care, conform situaţiei din dimineaţa 
de 22 iunie, nu le era inferior la capitolul efectiv și armament armatelor 
celor mai mari puteri europene. 


S-a păstrat un document care ne permite să comparăm pierderile 
trupelor frontului în cifre concrete. La statul major al Frontului Sud- 
Vest a fost elaborată nota informativă „Date despre formațiunile si 
unităţile ce fac parte din componenţa armatelor frontului conform 
situației de pe 15.7.41“. (281) În nota informativă sunt reproduse datele 
despre efectivul a 28 de divizii (de toate tipurile). Media aritmetică este 
de 4 086 de oameni și ea permite, la prima vedere, să presupunem că 
pierderile erau de „doar 60 la sută“ din efectivul iniţial. Însă aceasta 
este o cifră care ne induce în eroare. Pentru a face o evaluare mai 
realistă trebuie în primul rând să luăm în seamă faptul că în lista celor 
28 de divizii au fost incluse si trei divizii ale Armatei XII (Diviziile 44 si 
192 Pușcași de munte și Divizia 240 Motorizată), care erau aproape 
inactive și de aceea nu au suferit pierderi însemnate; e suficient să le 
scoatem din listă ca efectivul mediu al diviziilor să se reducă la 3 317 
oameni. 


Dar nici asta nu e totul. În privinţa a 15 divizii de pușcași (inclusiv cele 
de pușcași de munte) ale frontului, autorii notei informative au fost 
nevoiţi să se limiteze la scurta însemnare „nu sunt rapoarte“, ceea ce în 
situaţia reală a verii anului 1941 nu dădea temeiuri pentru optimism. 
În această listă au fost incluse, de exemplu, Divizia 124 Puscasi, care 
mai târziu a ieșit din încercuire cu un efectiv de 1 500 de oameni, și 
Divizia 228 Puscasi, zdrobită în câteva zile de lupte lângă Mlinov si 
Dubno. Trei divizii de pușcași ale Armatei VI (eroica Divizie 41 si 
Diviziile 97 şi 159 care s-au evaporat în primele zile de război pe 
direcţia Lvov) nu figurează deloc în listă. Lipsesc în nota informativă si 
datele despre şase divizii ale Corpurilor 8 și 15 Mecanizate. E clar că în 


cazul in care cifrele rămășițelor de efectiv ale acestor formaţiuni ar fi 
fost luate in calcul in nota informativa, efectivul mediu al diviziilor 
frontului ar fi fost mai mic de 3 000. 


Stärneste îndoieli întemeiate si veridicitatea ca atare a datelor incluse 
în nota informativă. lată, de exemplu, Divizia 135 Pușcași (Armata V), 
zdrobită pe 24 iunie chiar in prima luptă lângă Voinita, care ulterior 
apare rareori în documente doar în contextul „unităţile diviziei s-au 
retras în dezordine“. După cum scrie Vladimirski, care face trimitere la 
un document initial ce se păstrează în Arhiva Centrală a Ministerului 
Apărării, până pe 30 iunie în Divizia 135 Pușcași, împreună cu 
Regimentul 16 Pușcași al Diviziei 87 au rămas doar 1 511 oameni“. (43) 
Peste două săptămâni puteau să rămână si mai puţini, însă în nota 
informativă a statului major al Frontului Sud-Vest în dreptul Diviziei 
135 Pușcași stă cifra 3 335. Se afirmă că în divizie mai rămăseseră 56 
de tunuri, dar este foarte greu de crezut că o divizie care a pierdut mai 
mult de 80 la sută din efectiv a păstrat jumătate din armamentul 
artileriei. 


În opinia autorilor notei informative, în Divizia 81 Motorizată (Corpul 
4 Mecanizat) pe 15 iulie mai rămăseseră 33 de tunuri. De unde s-a luat 
această „abundență“? Regimentul de artilerie al diviziei a fost zdrobit 
şi toate bunurile lui materiale au fost pierdute pe 25 iunie în lupta de 
lângă Krakovet, lavorov. S-a păstrat Comunicatul operativ nr. 010 al 
statului major al Diviziei 81 Motorizate, scris la ora 23.00, pe 8 iulie, 
după retragerea rămășițelor diviziei în spatele frontului. In 
conformitate cu acest document, Regimentul Motorizat de pușcași nu 
are în general nici un tun, în Regimentul 323 Motorizat de puscasi au 
rămas două tunuri de calibru 76 mm, în regimentul de artilerie al 
diviziei era „cel mult 20 la sută din efectiv, artilerie nu există, în afară 
de puşti, nu există nici un fel de armament“, datele referitoare la 
situaţia divizionului antitanc lipsesc. (297) În continuare, se comunică 
faptul ca din rămășițele Regimentelor 202 si 323 a fost constituit un 
„batalion de marș“, însă în nota informativă efectivul Diviziei 81 
Motorizate este indicat ca 3 287 de oameni. Cam multișor pentru un 
batalion... 


Datele exacte despre pierderile Frontului Sud-Vest nu vor fi cunoscute 
niciodatá. Documentele initiale disponibile ne permit sá presupunem ca 
diviziile care au ajuns în zona ofensivei inamicului au pierdut până la 
10 iulie cel puţin 70-80 la sută din efectiv. În total, aceasta înseamnă 
pierderea a 300 000-350 000 de oameni, adică de zece ori mai multi 
decât a pierdut inamicul. Faptele ne obligă sa revizuim opinia 
statornicită în istoriografia sovietică și rusă conform căreia în primele 
săptămâni de război în ce priveşte Frontul Sud-Vest — spre deosebire de 
frontul vecin, Vest — starea lucrurilor n-a fost chiar atât de proastă, s-a 
reușit evitarea catastrofei încercuirii, iar trupele au fost retrase mai 
mult sau mai puţin organizat spre est. Din păcate, la est, dincolo de 
linia „frontierei vechi“, au fost retrase rămășițele trupelor, în care 
divizia se transforma într-un regiment de pușcași foarte jerpelit. 


Din formațiunile mecanizate ale Frontului Sud-Vest — cele mai mari si 
mai puternice din toată Armata Rosie — au rămas doar numerele si 
denumirea de „divizia de tancuri“. În culegerea statistică cât se poate 
de oficială Declasificat. Pierderile Forţelor Armate ale URSS se 
comunică faptul că până la 6 iulie Frontul Sud-Vest a pierdut 
irecuperabil 4 381 de tancuri. (282) De 50 de ori mai multe decât a 
pierdut inamicul. Desigur, e puţin probabil ca tentativa declarată de a 
stabili pierderile sovietice cu exactitatea de până la un tanc să merite să 
fie luată în serios, dar ordinea de mărime generală nu trezește îndoieli: 
au fost pierdute aproape toate tancurile (mai mult de 90 la sută). 
Referitor la multe alte divizii ce s-au aflat în epicentrul bătăliei din 
Ucraina Apuseană adverbul „aproape“ poate fi în general eliminat. 


Documentele accesibile ne permit într-o serie de cazuri să „reglăm 
claritatea“ și să examinăm procesul de dispariţie a puternicelor corpuri 
mecanizate în detaliu. Să începem cu Divizia 37 Tancuri (Corpul 15 
Mecanizat), de la care s-a păstrat un raport de luptă cu enumerarea 
amănunţită a pierderilor de efectiv.******** (283) Așadar, 103 morți, 
280 de răniți. Cifrele sunt foarte modeste, în orice divizie a 
Wehrmachtului, care lupta cu începere de pe 22 iunie, morții și răniții 
erau cu mult mai multi. Dar aceste cifre nu încheie lista pierderilor 
Diviziei 37 Tancuri, ci abia o începe. 


653 de persoane „au dispărut“, pentru 2 040 de persoane se arată că au 
dispărut „din alte cauze“. Acestea sunt toate pierderile? Încă nu! Circa 
2 500 de oameni au dispărut fără vreo explicaţie a cauzelor. La această 
concluzie ne duce aritmetica elementară: la începutul războiului, în 
divizie erau (judecând după raportul din august al comandamentului) 
9 775 de oameni, iar până pe 12 iulie în regiunea de concentrare de 
lângă orașul Piriatin (dincolo de Nipru) au ajuns 2 423 de oameni. (200) 
Conform raportului din august al comandamentului Corpului 15 
Mecanizat erau și mai puţini — doar 2 021. (198) 


Uite-asa o „piramidă“ a pierderilor irecuperabile: 103, 653, 4 500. 
Morți, „dispăruţi“, dispăruţi inexplicabil. Conform unui concurs 
straniu de împrejurări aritmetice, numărul morţilor este exact de 50 de 
ori mai mic decât numărul „disparutilor“. Merită atenţie si raportul 
uimitor dintre pierderile de tancuri si de tanchisti. La Piriatin au ajuns 
doar şase tancuri (un tanc T-34 si cinci tancuri T-26) din 312 ce figurau 
la începutul războiului ca masini în stare bună. Totodată însă, 
pierderile consemnate de efectiv ale celor două regimente de tancuri ale 
diviziei sunt de doar 112 oameni (50 de morţi, 62 de raniti).******** 
Dar poate că e vorba de o divizie unică, extrem de dezorganizată? Să 
continuăm munca plicticoasă cu cifrele și să consultăm documentele 
acestei divizii într-adevăr unice în felul ei. 


Divizia 34 Tancuri a colonelului Vasiliev a luptat realmente cinci zile 
(de pe 26 până pe 30 iunie); în ultimele zile inamicul avea o 
superioritate numerică multiplă. Divizia 34 Tancuri le-a facut 
germanilor probleme atât de grave, încât acestea au fost reflectate în 
documentele comandamentului suprem al Wehrmachtului. S-au 
păstrat o mulțime de documente iniţiale ale acestei divizii, inclusiv 
Registrul operaţiunilor de luptă, scris chiar în timpul desfășurării 
operaţiunilor. Divizia este fără îndoială unică, cea mai bună dintre cele 
mai bune. În raportul din august cu privire la operaţiunile de luptă ale 
diviziei sunt prezentate următoarele cifre ale pierderilor de efectiv: 209 
morți, 456 de răniţi si bolnavi, 4 388 de dispăruţi. (284) Din păcate, 
chiar si în această divizie eroică disparutii sunt de 20 de ori mai multi 
decât morţii. Dar si în acest caz aritmetica pierderilor „nu se 
potriveşte“ categoric — în afară de „dispăruţii“ trecuţi la evidenţă au 


mai disparut nu se stie cum si unde inca vreo cäteva mii de 
oameni.******** Si în această divizie numărul tancurilor pierdute 
(275, fără a le lua în calcul pe cele deteriorate, fără a-i lua în calcul pe 
toţi gigantii grei 1-35 cu cinci turele) depășește considerabil numărul 
trecut în evidenţă al morţilor si răniților din cele două regimente de 
tancuri (în total 136 de oameni). (285) 


Acum să apelăm la documentele puternicului Corp 4 Mecanizat al lui 
Vlasov. După ce a luptat cu un rezultat infim în „intrândul de la Lvov“, 
corpul a pornit într-un marș forţat impetuos spre est. Pe 29 iunie a 
abandonat Lvovul, pe 3 iulie era deja la Zbaraj (la 135 de kilometri est 
de Lvov), în dimineaţa de 9 iulie se afla în regiunea orășelului Ivanopol 
(la 180 de kilometri de Zbaraj). În fine, pe 12 iulie rămăşiţele celei mai 
puternice formaţiuni de tancuri ale Armatei Roșii au trecut, pe 
podurile din Kiev, Niprul și s-au concentrat în regiunea Priluki (la 650 
de kilometri est de frontieră). În realitate nu mai exista de mult un corp 
mecanizat unic și dirijabil, deoarece în timpul retragerii subunitățile 
corpului erau mereu unite, divizate, transmise în componenţa altor 
unităţi ale frontului etc. 


Judecând după raportul comandantului Diviziei 32 Tancuri privind 
pierderile acestei divizii ce avea în dotare un număr record de tancuri 
de „tip nou“ (49 de tancuri KV, 146 de tancuri 1-34, 28 de tancuri BT- 
7, 58 de tancuri 1-26), (286) este imposibil de înţeles unde, când si în ce 
împrejurări a fost pierdut acest munte de tehnică militară. În luptele 
din iunie, judecând după același raport, divizia a pierdut 34 de tancuri 
(15 în cursul contraloviturii de lângă Iavorov, opt în timpul retragerii 
spre Lvov, 11, chipurile, de cele două batalioane trimise spre 
Radzehuv). Unicul episod legat de pierderea tancurilor în luptă în 
timpul retragerii spre est este descris astfel în raport: 


„Pe 10.7.41 grupul de tancuri al căpitanului Karpov (10 tancuri si două 
automobile blindate) s-a concentrat în regiunea Beizimovka si la ora 20 I- 
a atacat pe inamic pe direcţia Olsanka, dar, nefiind sprijinit de infanterie, 
la ora 23 s-a retras și a ocupat poziţii defensive la 300-400 de metri sud 
de Olsanka. În decursul zilei următoare, grupul a luptat din răsputeri în 
același raion, dar în urma evadării de pe front a Regimentului 32 


Motorizat de pușcași a fost nimicit si abandonat pe câmpul de luptă, cu 
excepţia unui tanc“. (287) 


Se adună o sumă de 43 de tancuri pierdute în timpul luptelor. Se poate 
presupune că încă vreo câteva au fost pierdute în ciocnirile cu inamicul 
despre care autorii raportului au uitat să relateze. Pe 3 iulie divizia a 
transferat 10 tancuri în altă unitate, fapt descris în raport printr-o 
frază absolut intraductibilă: „Comandantul Corpului 37 Pușcași, în 
numele Consiliului de Război (care Consiliu de Război? Al cărui front? 
Al cărei armate?), a reţinut şi a lăsat pentru întărirea Diviziei 32 
Artilerie antiaeriană (ce mai e și asta?) 10 tancuri sub comanda 
căpitanului Egorov“. (288) Oricum, pierderea a circa 200 de tancuri nu 
este explicată nicicum în raport. 


Pierderile de efectiv ale Diviziei 32 Tancuri sunt indicate de două ori si 
de fiecare dată altele. În textul raportului e scris: „Divizia a pierdut 103 
de morţi si 259 de răniţi“. Însă în anexa la raport („Datele despre 
pierderile unităţilor Diviziei 32 Tancuri în perioada dintre 22.6 si 
30.7.41“) sunt prezentate cifre mai mari: în total au fost pierduţi 495 de 
oameni (139 de morţi, 356 de răniţi), inclusiv în cele două regimente de 
tancuri 191 de oameni (64 de morţi, 127 de răniţi). Pierderile sunt cam 
de aceleași proporţii ca în diviziile menţionate mai sus, pierderile de 
efectiv ale regimentelor de tancuri sunt de asemenea mai mici decât 
numărul tancurilor pierdute. Principalul este însă că datele prezentate 
în raport cu privire la numărul morţilor si răniților sunt de zeci de ori 
mai mici decât pierderile reale ale diviziei. Divizia a intrat în război cu 
un efectiv de 9 337 de oameni, iar la 15 iulie — conform datelor de la 
statul major — în ea rămăseseră doar 736 de oameni. (281) Dar unde 
sunt încă opt mii de oameni? 


Cea de-a doua divizie de tancuri a Corpului 4 Mecanizat a fost dotată 
putin mai slab cu cele mai noi tancuri — în dotarea Diviziei 8 Tancuri 
figurau 50 de tancuri KV şi 140 de tancuri 1-34 (precum și 122 de 
tancuri „de tip vechi“ în stare bună). N-am reuşit să stabilesc pe baza 
documentelor pe care le-am descoperit efectivul exact al diviziei, dar, 
cunoscând efectivul total al corpului mecanizat (33 734 de oameni), 


putem presupune că efectivul diviziei era de cel puţin 9 500-10 000 de 


oameni. Pe 13 iulie situatia Diviziei 8 Tancuri era descrisá astfel in 
Registrul operatiunilor de lupta: „Divizia (9 tancuri, 600 de ostasi ai 
Regimentului Motorizat de puscasi) se aflá pe pozitii defensive pe 
frontul vast Andrusevka—Malaia Klitenka—Kropivna...“******** Mai 
înainte, judecând dupa însemnările din acelaşi Registru al 
operaţiunilor de luptă, divizia pierduse în luptele din luna iunie 50 de 
tancuri (inclusiv pierderile „regimentului de tancuri de marş“, 
transferat în subordinea operativă a comandantului Corpului 15 
Mecanizat). Alte nouă tancuri au fost pierdute în timpul retragerii. Dar 
unde sunt toate celelalte? 


La raportul cu privire la operaţiunile de luptă ale Diviziei 8 Tancuri 
este anexată „Lista mașinilor de luptă și auxiliare disponibile“. (289) 
Acest document este remarcabil prin faptul că ne permite să dezvăluim 
viabilitatea neverosimilă a indestructibilelor camioane sovietice. Pe 1 
august în divizie rămăseseră trei tancuri — din cele 312 ce figuraseră ca 
funcţionale conform situaţiei de pe 22 iunie. Au fost pierdute 99 la sută 
din tancuri. În schimb, din cele 572 de camioane ZIS-5 au rămas 
nevătămate 317, din cele 360 de camioane GAZ au rămas întregi 139. 
Până şi autoturismele „Emka“ s-au dovedit aproape invulnerabile — din 
23 s-au păstrat 17. 


Aceste proporţii atât de interesante ar putea fi înțelese în situaţia in 
care tancurile ar fi fost pierdute în decursul unor lupte încrâncenate ce 
au durat zile la rând; în acest caz pierderile de camioane ale diviziei de 
tancuri, care, deşi se află în apropiere de câmpul de luptă, nu se 
deplasează totuși pe linia întâi, ar fi putut să fie mai mici. Dar Divizia 8 
Tancuri şi-a pierdut tancurile în decursul unor marșuri de mai multe 
zile. După cum ne explică istoricii ruși moderni — s-au pierdut din 
cauza loviturilor aviaţiei germane ubicue și atotdistrugătoare. Dar ce 
fel de bombardamente or fi fost acestea, sub care tancurile cu motoare 
Diesel (!), acoperite cu blindaje ce nu pot fi perforate de schije, ard ca 
niște lumânări, iar rablele de placaj Gaz cu motoare pe benzină își tot 
văd nestingherit de drum? 


Pe fundalul acestei „ordini în unitățile de tancuri“ arată cât se poate de 
ordinar raportul de luptă cu privire la pierderile de efectiv ale Diviziei 


8 Tancuri. (290) In divizia care de pe 13 iulie se transformase intr-un 
batalion incomplet, sunt luate în evidenţă (ba încă si conform situaţiei 
de pe 30 iunie) doar următoarele pierderi: 306 morţi, 696 de răniți, 
1 033 de dispăruţi. Lipsa a încă vreo 6 000-6 500 de oameni nu este 
explicată în nici un fel. 


Încă o divizie „veche“, din cadre regulate, care a fost dotată înainte de 
începutul războiului cu un număr considerabil de tancuri de „tipuri 
noi“ (63 de tancuri KV si 38 de tancuri 1-34) era Divizia 10 Tancuri. 
Divizia a trecut Niprul având în componenţa sa 4 650 de oameni 
(conform raportului comandamentului Corpului 15 Mecanizat) sau 
chiar 5 253 (conform raportului comandamentului diviziei). Este un 
„record“ absolut în rândul tuturor diviziilor de tancuri ale Frontului 
Sud-Vest. Ce-i drept, în acest context e cazul să ne amintim de 
aforismul despre „paharul pe jumătate gol sau pe jumătate plin“. 
Divizia 10 Tancuri a pierdut jumătate din efectiv — este foarte putin sau 
foarte mult? Nu mai puţin oportună este și întrebarea: unde erau acești 
5 000 de oameni, din moment ce pe 7 iulie din toate unităţile acestei 
divizii s-a reuşit să se adune „un batalion de marș de infanterie de la 
Regimentul 10 Motorizat de pușcași, o companie de tancuri de la 
Regimentul 20 Tancuri, divizionul de mars de artilerie compus din 3 
tunuri de calibru 152 mm şi 2 tunuri de calibru 122 mm, o companie de 
recunoaștere compusă din două mașini blindate și 2 tancuri BI, un 
pluton de transmisii şi 2 staţii de radio 5-AK“. (291) 


În mod tradiţional, aritmetica pierderilor „nu se potriveşte“. În 
raportul din august al comandamentului diviziei sunt prezentate 
următoarele cifre: 210 morţi, 587 de răniți. Simpla si onesta rubrică 
„dispăruţi“ lipseşte, ea a fost înlocuită cu construcţii complexe precum 
„nu s-au întors de pe câmpul de luptă în timpul atacului si în timpul 
ieșirii din luptă“, „au rămas în urmă în timpul marșului“, „n-au ieșit 
din luptă fiind încercuiți de inamic“; în total, din aceste considerente 
lipseau 2 145 de oameni. (292) Încă vreo 1 500 (doar dacă e să credem 
că dincolo de Nipru, la Pripiatin, au ajuns 5 000 de oameni!) lipseau 
fără vreo explicaţie a cauzelor. 


In luptele din iunie de längä Radzehuv si Lopatin, Divizia 10 Tancuri a 
pierdut (mai precis vorbind, aceste pierderi sunt indicate in rapoartele 
comandamentului diviziei si comandamentului corpului mecanizat) 
exact 60 de tancuri, inclusiv 14 tancuri KV si sapte tancuri T-34. A 
urmat retragerea neintrerupta la est, dar in dimineata de 6 iulie in 
divizie rámaseserá doar 20 de tancuri (inclusiv douá tancuri KV si trei 
tancuri T-34). Vreo 250 de tancuri, inclusiv 47 de tancuri inexpugnabile 
KV si 28 de tancuri 1-34, s-au pierdut nu se știe unde si cum. Cu 
automobilele lucrurile stăteau cu mult mai bine: dincolo de Nipru au 
ajuns 648 de mașini (mai mult de jumătate din numărul iniţial al 
parcului de automobile). (293) 


Asupra cauzelor și circumstanțelor pierderii de tancuri sovietice poate 
fi aruncată o privire și din partea opusă a frontului. Conform 
rapoartelor de luptă ale diviziilor Corpului 48 Tancuri al 
Wehrmachtului (Divizia 11 Tancuri, Divizia 16 Tancuri, Divizia 16 
Motorizată) până pe 14-15 iulie (iar până la această dată Corpurile 8, 
15 si 16 Mecanizate isi pierduseră aproape toate tancurile), aceste 
divizii şi-au atribuit respectiv 390, 357 şi 64 de tancuri sovietice distruse 
şi capturate. (310) Chiar dacă, în pofida oricărei logici, am presupune 
că rapoartele statelor majore sunt alcătuite cu nivelul zero de date 
exagerate, chiar și în acest caz rezultă că aproximativ două treimi din 
numărul real al tancurilor sovietice nici măcar n-au fost văzute de 
germani (mai precis, au fost văzute cu mult mai târziu, când unitățile 
de ariergardă cercetau terenul şi numărau trofeele). 


Concluzia finală trasă din această mare de cifre este evidentă: 
pierderile de luptă (legate nemijlocit de acţiunile inamicului) ale 
Frontului Sud-Est sunt de multe ori mai mici decât pierderile generate 
de dezertarea fatisa sau pe ascuns. Cirezile grase ale savanților 
sovietici/rusi care au păscut jumătate de veac pe imașul studierii 
istoriei Marelui Război pentru apărarea Patriei se uitau ţintă la aceste 
cifre si nu le vedeau. E si clar de ce „istoricii“ trebuiau să spună poveşti 
despre „eroismul în masă nemaivăzut în istoria omenirii“. Cu mult mai 
important este însă altceva — și-a dat oare seama de sensul celor 
întâmplate comandamentul suprem al Armatei Roşii? Acum, pe baza 


documentelor descoperite, putem da un ráspuns cát se poate de concret 
la această întrebare - și-a dat seama cu vârf și îndesat! 


În Arhiva Centrală a Ministerului Apărării se păstrează o foaie de 
hârtie (Arhiva Centrală a Ministerului Apărării, f. 38, reg. 11360, d. 5, 
f. 35) cu un tabel dactilografiat cu cifrele numărului initial si ale 
micșorării numărului de tancuri și automobile ale Corpurilor 2 şi 18 
Mecanizate ale Frontului Sud. Cifrele sunt cât se poate de tipice: 
tancurile au dispărut, mașinile au rămas. Cifrele acestea sunt subliniate 
de cineva si în partea de jos a foii, cu un scris rotunjit si citet, e scris: 
»E clar — unităţile părţii sedentare au fost lăsate fără conducere, ele s- 
au lăsat cuprinse de panică şi au spălat putina, lăsând corpurile 
mecanizate fără muniții, carburanți si lubrifianti“. 


A încercat să clarifice situaţia și adjunctul comandantului Frontului 
Sud-Vest, generalul-maior al trupelor de tancuri Volski: 


„Cifrele pierderilor din tabel sunt arătate strict orientativ. A fost colectat 
materialul, există actele pentru fiecare mașină din pierderile 
irecuperabile, dar răspunsul definitiv poate fi prezentat doar după 
examinarea actelor, după efectuarea unei investigaţii suplimentare care 
trebuie să dezvăluie cauzele adevărate și numărul pierderilor 
irecuperabile... Vă rog pentru a doua oară în privinţa trimiterii unor 
comisii pentru examinarea materialelor la faţa locului și stabilirea 
cauzelor pierderilor irecuperabile de bunuri materiale...“ (294) 


„Acum acord atenţie exclusivă clarificării — de ce au fost pierdute atât de 
multe bunuri materiale, în ce împrejurări au fost abandonate bunurile 
materiale și câte au fost abandonate. Probabil va trebui să deferim pe câte 
cineva justiţiei, dintre cei care au abandonat bunurile materiale fiind 
dezorientati, ca să fie învăţătură de minte pentru viitor...“ (295) 


„S-a stabilit că mecanicii-soferi (e adăugat scris de mână cuvântul 
„unii“ — M.S.) ai mașinilor BT și 1-26 au tendinţa de a defecta mașina si 
de a nu intra în luptă. Sunt doar unele persoane si totuși există și dintr- 
aceștia. Combaterea e simplă: la judecată și executare prin împușcare, 
dar faptul defectării este foarte greu de stabilit. În unele, câteva mașini 
plecau în pădure, stăteau în pădure sub pretextul că erau defecte, iar 


dupá ce lupta se termina ieseau din pädure. In aceastá privintä trebuie sá 
lucreze dur aparatul politic si Secţia specială de contraspionaj...“ (296) 


„În această privinţă“ variantele puteau să fie fix două. Sau să se dea a 
lehamite din mână, spunând ceva de genul „unul bătut face cât doi 
nebatuti“. Sau toate cele întâmplate în primele zile de război să fie 
numite „trădare“, „sabotaj“, „complicitate cu inamicul“ și să fie 
aplicate pedepse corespunzătoare. Nu se putea să se limiteze la o 
mustrare aspră în situaţia în care unui om căzut în luptă îi revin 50 de 
dispăruţi, când tancurile se defectează cu grămada, iar automobilele 
zboară impetuos spre est. Un singur om putea să aleagă o variantă din 
acestea două și toţi știau cum se numește omul acesta. Stalin s-a gândit 
cât s-a gândit şi la mijlocul lunii iulie a luat decizia. „Ca să fie 
învăţătură de minte pentru viitor“ a fost arestat (si ulterior executat 
prin împușcare) un grup mare din corpul superior de comandă al 
Frontului Vest în frunte cu generalul de armată Pavlov. Pe toţi ceilalți 
şefi Conducătorul i-a iertat — el nu avea alti generali pentru acest 
război. 


Mareșalul Bagramian (colonel, șef al Secţiei operative a statului major 
al Districtului Militar Special Kiev în ajunul războiului) afirmă în 
memoriile sale că șeful statului major al frontului, Purkaev, propunea 
retragerea trupelor până la linia „frontierei vechi“ încă pe 22 iunie. 


În Registrul operaţiunilor de luptă Corpului 48 Tancuri citim: „28 
iunie. De îndată ce se face ziuă, avioanele inamicului atacă în 
permanenţă capul de pod al Diviziei 11 Tancuri în regiunea Ostrog... 
Raidurile neîntrerupte ale aviaţiei inamicului se soldează cu pierderi 
numeroase... 29 iunie. Inamicul are în regiunea amplasării Diviziei 11 
Tancuri dominaţia absolută în aer; avioanele dușmanului, utilizând 
armamentul de la bord, trag asupra trupelor noastre din zbor razant... 
30 iunie. Divizia 11 Tancuri, care a suferit pierderi mari în cursul 
raidurilor aeriene ale inamicului, se află într-o situaţie foarte 
dificilă...“ 


Pentru comparaţie vom menţiona că un astfel de teritoriu e mai mare 
decât suprafaţa unor tari precum Belgia, Olanda, Danemarca, Elveţia 


şi un pic mai mic decât teritoriul Irlandei. 


În raportul de luptă perioada este indicată ca „de pe 22.06 până pe 
1.07“, dar documentul ca atare este o anexă la raportul cu privire la 
operaţiunile de luptă dintre 22.6 şi 10.7; confruntarea cifrelor 
prezentate în raportul de luptă cu date din alte surse permite de 
asemenea să presupunem că e vorba de o greșeală de tipar și că în 
raportul de luptă sunt luate în calcul pierderile de la începutul 
războiului până pe 10 iulie. 


Mai trebuie să ţinem cont de faptul că pierderile unui regiment de 
tancuri si pierderile echipajelor tancurilor (ale „tanchiștilor“ în sensul 
strict al cuvântului) sunt lucruri diferite. Conform organigramei, într- 
un regiment de tancuri două treimi din efectiv se află în afara 
tancurilor. 


La începutul desfășurării operaţiunilor de luptă efectivul Diviziei 34 
Tancuri era de 9 299 de oameni, iar după ultima luptă de la sud-vest de 
Dubno au reuşit sa se adune 395 de oameni, ceea ce indică o „lipsă“ de 
3 800 în comparaţie cu cifrele pierderilor luate în evidenţă în raport; 
totuși, trebuie să ţinem cont de faptul că un anumit număr de oameni 
care nu a fost indicat în documente s-au retras dincolo de râul Ikva în 
componenţa subunitatilor părţii sedentare si a batalionului medical- 
sanitar al diviziei. 


Însă în nota informativă a statului major al Frontului Sud-Vest pe 15 
iulie în Divizia 8 Tancuri figurau 1 306 oameni. 


PARTEA 3. IN ZONA GRUPULUI DE ARMATE „CENTRU“ 


Capitolul 3.1 


Efectivul, amplasarea, planurile taberelor 


In capitolele precedente am examinat desfäsurarea operatiunilor de 
luptă în Ucraina Apuseană, în zona Frontului Sud-Vest. Acolo a fost 
desfășurată cea mai puternică grupare de trupe din toată Armata Roşie, 
iar inamicul — două armate ale Grupului de Armate Sud - la o serie de 
parametri (cantitatea artileriei, tancurilor, aviaţiei) îi era de multe ori 
inferior. În Bielorusia situaţia era cu mult mai complicată. Pentru 
Wehrmacht era direcţia loviturii principale - la scara întregii campanii 
contra URSS - și acolo era concentrat cel mai puternic Grup de Armate 
Centru, care la unii indicatori le era superior celorlaltor două 
(Grupurile de Armate Nord si Sud) laolaltă. În aer, ofensiva trupelor 
germane era sprijinită de Flota 2 aeriană, cea mai mare grupare de 
aviaţie, în dotarea căreia se aflau jumătate din toate avioanele de luptă 
ale frontului de est (inclusiv toate bombardierele în picaj Ju-87). 


Prezenţa în componenţa Grupului de Armate Centru a două grupări 
mecanizate de șoc (Grupurile 2 şi 3 Tancuri, în total nouă divizii de 
tancuri şi şapte divizii motorizate) i-a permis inamicului să planifice și 
să efectueze operaţiunea de învăluire adâncă și de încercuire a trupelor 
Frontului Vest. În consecință, doar puţini comandanţi și puţine state 
majore au reușit să iasă din „pungă“. Zdrobirea trupelor pe câmpul de 
luptă a fost completată de răfuiala demonstrativă pe care i-a organizat-o 
Stalin comandamentului Frontului Vest. Una dintre consecinţele 
acesteia isi pune amprenta pe munca istoricilor pana în prezent — au 
rămas foarte puţine documente inițiale, dari de seamă, rapoarte ale 
frontului zdrobit; şi în fond nu mai avea cine să scrie memorii. 


Această împrejurare va influența considerabil conţinutul acestei parti a 
prezentei cărți: dacă anterior am apelat la documentele Wehrmachtului 
doar pentru completare, verificare şi „control“, în continuare în multe 
cazuri ele se vor dovedi unicele surse de informaţii. 


„Bagration“ şi „Barbarossa“ 


Inainte de a numára tancurile, tunurile, avioanele si de a alcátui tabele 
ale raportului de forte dintre párti, e cazul sá luám cunostintá de 
„partea a treia“, de particularitätile terenului care in acest teatru al 
operatiunilor de rázboi au determinat íntr-o mare másura desfásurarea 
si rezultatul acestor operatiuni. Teritoriul Bielorusiei si al sudului 
Lituaniei este acoperit de cele mai mari masive paduroase din Europa. 
La sud de drumul Brest-Slutk-Bobruisk se întinde „marea“ 
nemärginitä a mlastinilor si padurilor Polesiei, unde nu existá drumuri 
si in cele mai multe locuri nici mácar poteci. La nord de linia Slutk- 
Rogacev începe încă o regiune păduroasă enormă, întinsă pe sute de 
kilometri pe ambele maluri ale râului Berezina. Harta Bielorusiei este 
impestritata de „pete verzi“ (pădurile virgine Suprasl, Belovejie, 
Nalibok) și în multe alte locuri. 


Sectoarele relativ deschise de teren sunt pe alocuri mlăștinoase, pe 
alocuri acoperite de vreun crâng, crestate de albiile nenumăratelor 
râuri mici, afluenţi ai Nemanului si Pripiatului. La drept vorbind, 
formațiunile motorizate ale Wehrmachtului puteau să ajungă la „spaţiul 
operativ“ doar după trecerea pe malul estic al Niprului, dar de la 
frontieră până la Nipru ele aveau de parcurs 450-550 de kilometri; 
foarte puţine tari europene au asemenea dimensiuni. 


Să deplasezi pe un astfel de teren la 500 de kilometri nouă divizii de 
tancuri nu este o sarcină simplă, chiar și în lipsa vreunui inamic. În 
cazul prezenţei inamicului sarcina devine incredibil de complicată: o 
companie de pușcași (două sute de bărbaţi tineri si sănătoşi) poate sa 
oprească deplasarea unei divizii de tancuri doar plasându-i în cale o 
grămadă ordinară de trunchiuri de copaci. Un pluton de geniu care 
aruncă în aer podul peste un räulet de pădure și minează căile de acces 
spre el poate să retina ofensiva pe 24 de ore. Conceptiile obișnuite 
despre raportul de forte își pierd aici sensul și rostul; un batalion de 
tancuri se deosebește de o divizie de tancuri doar prin lungimea coloanei 
de mars — nici divizia, nici batalionul nu se pot desfășura în formaţiune 
de luptă pe un drum strâns din ambele parti de zidul pădurii sau de 
verdeata de smarald a mlastinii, de la 500 de metri de locul de întâlnire 


cu inamicul câmpul de luptă deja nu se mai vede, iar la capătul coloanei 
gălăgia luptei nici nu se aude... 


Si, cu toate acestea, efectuarea unei operațiuni ofensive reușite în Bielorusia 
e posibilă și lucrul acesta a fost dovedit practic de două ori: de la vest spre 
est în vara anului 1941 si de la est spre vest în vara anului 1944. Si cu 
Operaţiunea Bagration, efectuată de forțele a patru fronturi ale Armatei Roșii 
în vara anului 1944, ne vom începe relatarea. 


Înainte de toate vom menţiona că toţi cei care au scris vreodată despre 
aceasta — istorici, jurnaliști sau generali care au condus operaţiunea — 
caracterizează într-un glas „Bagration“ ca o operaţiune organizată 
strălucit, ca un succes remarcabil și o demonstraţie a celui mai înalt 
nivel al capacităţii de luptă al Armatei Roşii, obținute după „școala“ 
grea şi sângeroasă a trei ani de război. Istoricii ruși moderni își permit 
să amintească și despre faptul că operaţiunea din vara anului 1944 nu 
fusese nici prima, nici a doua, şi nici chiar a zecea tentativă de a sparge 
defensiva trupelor germane pe linia Vitebsk-Orşa-Nipru. Operaţiunea 
Bagration a fost o tentativă reușită — si de aceea inclusă în manualele 
şcolare de istorie — de a realiza o ofensivă de mare amploare în 
Bielorusia. lar ea a fost precedată de: 


„Cu începere de pe 12 octombrie 1943 până pe 1 aprilie 1944 Frontul Vest 
de sub comanda generalului Sokolovski a efectuat pe direcţia Orșa 11 
operaţiuni... Toate aceste operaţiuni s-au terminat nereușit și frontul n-a 
realizat sarcinile trasate de Marele Cartier General. În cursul nici uneia 
dintre operaţiunile enumerate n-a fost spartă defensiva inamicului nici 
măcar la adâncimea ei tactică, operaţiunea se termina în cel mai bun caz 
cu infiltrări neînsemnate în defensiva inamicului... În toate operaţiunile 
efectuate Frontul Vest îi era net superior inamicului în forţe și mijloace. 
Cu toate acestea, toate operaţiunile se terminau cu eșec și din luna 
octombrie frontul nu s-a mișcat înainte...“ (306) 


Acest citat este din raportul (păstrat secret până la destrămarea URSS) 
comisiei speciale de sub președinția lui Malenkov, trimis de Comitetul 
de Stat pentru Apărare ca să clarifice circumstanţele şi cauzele lipsei de 
rezultat a acţiunilor Frontului Vest. Da, desigur, pe fundalul grandioasei 


Operatiuni Bagration tentativele de a efectua ofensiva invocatá mai sus 
par niste episoade nesemnificative de rázboi, dar si in aceste „episoade“ 
numărul soldaţilor Armatei Roșii antrenati în lupte (circa 32-34 de 
divizii) era cât se poate de comparabil cu componenţa de luptă a 
Grupului de armate Centru din luna iunie 1941. 


Cât priveşte preţul eșecului, în decursul tentativelor eşuate de a trece la 
ofensivă, Frontul Vest a consumat 7 261 de vagoane de muniții. Cel mai 
oribil „preţ“ însă este reprezentat de 62 300 de morți si 219 400 de 
răniţi. (306) Dar nici asta nu e totul. În afară de cele 11 tentative eşuate 
ale Frontului Vest de a sparge flancul nordic al defensivei Grupului de 
Armate Centru au mai fost trei operaţiuni ofensive relativ reușite, 
efectuate Frontul Bielorus pe flancul sudic (de la Gomel-Recita pe 20- 
30 noiembrie 1943, de la Kalinkovici-Mozir pe 8-30 ianuarie 1944, 
Rogacev-Jlobin pe 21-26 februarie 1944). În urma acestor operaţiuni 
trupele sovietice au reușit să înainteze 100 de kilometri și să instaleze 
între râurile Pripiat si Nipru o bază de atac pentru înaintarea în 
continuare asupra flancului si asupra spatelui frontului grupării 
principale a inamicului. Preţul acestui succes local: 41 200 de morti, 
134 500 de răniți. (307) 


Total: 457 de morti si rániti doar ín etapa de pregátire, de cucerire a 
pozitiilor initiale pentru ofensiva de mare amploare. 


Pe la jumátatea lunii iunie 1944 pentru efectuarea Operatiunii 
Bagration a fost înfiinţată o grupare de trupe fără precedent de 
numeroasă: patru fronturi (Frontul 1 Baltic, Fronturile 3, 2 şi 1 
Bieloruse), 156 de divizii de puscasi si 12 divizii de cavalerie, 12 corpuri 
de tancuri şi mecanizate, 16 brigăzi de tancuri autonome, în total circa 
178 de „divizii conventionale“.******** Precum si patru divizii de 
infanterie, o brigadă de cavalerie și o brigadă de tancuri ale Armatei 
Populare a Poloniei. Și în timpul ofensivei ce începuse au fost introduse 
suplimentar 24 de divizii de puscasi. În dotarea grupării figurau 4 000 
de tancuri si autotunuri. Din aer ofensiva era sprijinită de aviația ce 
consta din 2 500 de avioane de vânătoare, 1 800 de avioane de asalt, 
1 000 de avioane de bombardament. 


Inamicul (Grupul de Armate Centru compus din Armata V Tancuri, 
Armatele IV, IX si II) avea pe frontul dintre Dvina de Vest si Pripiat 30 
de divizii de infanterie, o divizie de tancuri, patru divizii motorizate 
(„Panzergrenadiere“). Plus două divizii aşa-numite „divizii de câmp ale 
aviaţiei“, două divizii de pază, două brigăzi de cavalerie, trei „grupuri 
de luptă ale corpurilor de armată“, toate acestea putând fi echivalate 
aproximativ cu şapte „divizii convenţionale“. Mai târziu, după începutul 
ofensivei Armatei Roșii în Bielorusia, au fost transferate două divizii de 
tancuri. Chiar dacă luăm în calcul cele patru divizii ungare incluse în 
componenţa Armatei II a Wehrmachtului, inamicul nu avea nici 50 de 
divizii. La începutul operaţiunii, germanii aveau circa 500 de tancuri, 
gruparea de aviaţie dispunea de circa 300 de avioane de bombardament 
şi 160 de avioane de vânătoare. 


Astfel, la începutul Operațiunii Bagration avea de patru ori mai multe 
divizii decât inamicul, de opt ori mai multe tancuri si o superioritate 
absolută a aviaţiei. Sunt esențialmente importante în cazul dat si cifrele 
absolute. Gruparea trupelor sovietice avea un efectiv de peste 2,3 
milioane de oameni — această concentrare de „forță vie“ permitea 
efectuarea unor lucrări de geniu de amploare nemaipomenită; astfel, de 
exemplu, în prima zi a ofensivei peste râul Pronia (afluent de est al 
Niprului) au fost instalate 78 de locuri de trecere și patru poduri 
capabile să suporte 60 de tone, în mlaștinile de netrecut erau puse pe 
distanţe de zeci de kilometri poduri de bârne şi nuiele pe care putea 
trece un tanc etc. 


Dar aceasta nu era totuși toată componenţa grupării de trupe sovietice. 
În spatele frontului Grupului de Armate Centru se afla şi acţiona intens 
o enormă „armată“ de partizani. Chiar și conform evaluărilor 
documentare moderne, epurate de exagerările propagandistice ale 
epocii sovietice, în vara anului 1944 în Bielorusia acționau cel putin 
130 000 de partizani înarmaţi. Cu o noapte înainte de începutul 
ofensivei partizanii au efectuat câteva mii de diversiuni, distrugând, de 
exemplu, 40 000 de şine de cale ferată, paralizând de fapt transporturile 
pe calea ferată în spatele frontului Grupului de Armate Centru. (308) Si 
în continuare, în decursul întregii operaţiuni detașamentele de partizani 
interactionau reușit cu unităţile armatei regulate, le aprovizionau cu 


informatii de spionaj, distrugeau sistemul de transport si liniile de 
transmisiuni ín spatele frontului inamicului. 


Trebuie mentionate si circumstantele importante ce tin de timpul 
actiunii. Calendarul indica sfársitul lunii iunie 1944. Wehrmachtul 
suportase un sir de infrängeri grele si se retrágea pe toate fronturile, 
Aliatii debarcaserá ín Normandia si germanii n-au mai reusit de data 
aceasta să-i arunce în mare, peste orașele Germaniei fuseseră aruncate 
peste 500 de kilotone de bombe. Rezultatul final al războiului nu-i mai 
trezea îndoieli nici unui ins rezonabil și pe 20 iulie (exact în toiul 
Operațiunii Bagration) sub masa lui Hitler a explodat o bombă adusă de 
niște ofițeri complotiști. Și dacă generalii de la Berlin erau gata să-și 
rişte viata pentru a dobori regimul hitlerist, si soldaţii de pe frontul de 
est erau tot mai puţin dispuși să plătească cu singura lor viaţă pentru 
prelungirea agoniei „celui de-al Treilea Reich“. 

Fig. 19. Operațiunea Bagration (vara lui 1944) 


Aceasta era situatia ín care Operatiunea Bagration evolua in felul 
următor. La prima etapă (de pe 23 iunie până pe 5 iulie) frontul 
defensivei inamicului a fost spart în regiunea Vitebsk si Bobruisk, 
formațiunile mobile ale Armatei Roșii au trecut la o ofensivă 
impetuoasă, parcurgând în 12 zile vreo 200 de kilometri. Totodată, în 
regiunea Vitebsk-Bobruisk și la est de Minsk au fost făcute trei „pungi“ 
locale, în care au fost încercuite trupele inamicului cu un efectiv de peste 
130 000 de oameni. Unităţile Wehrmachtului care au evitat încercuirea 
se retrăgeau la vest sub loviturile neîntrerupte ale aviaţiei sovietice; 
fotografiile de arhivă ale coloanelor zdrobite nu se deosebesc de 
imaginile similare din vara anului 1941. 


În etapa a doua a operațiunii (cam între 5 şi 30 iulie) Armata Roșie își 
continua ofensiva, desi într-un ritm întrucâtva mai lent, iar inamicul a 
reușit să-și retragă relativ organizat rămășițele, evitând „pungile“. Spre 
sfârşitul lunii iulie, linia cea mai avansată a înaintării trupelor sovietice 
coincidea aproximativ cu frontiera din anul 1941: în Regiunea Baltică 
frontul s-a dus la vest de Siauliai, iar pe alocuri unitățile de avangardă 
au ajuns la ţărmul Mării Baltice, mai la sud frontul a trecut prin 
Suvalki și mai departe pe malul râului Bebja la vest de Belostok. Pe 
direcția Brest, formațiunile Frontului 1 Bielorus, înaintând la sud de 
zona mlaștinilor din Polesia, au ajuns până la Varșovia și chiar au 
capturat capetele de pod de pe malul vestic al Vistulei. 


Strict vorbind, cu aceasta operaţiunea ofensivă s-a încheiat, deși în 
istoriografia sovietică era datată invariabil cu 29 august.******** De 
fapt, în decursul lunii august trupele Armatei Roșii n-au avansat vizibil; 
mai mult, în Regiunea Baltică germanii au reușit să aplice o 
contralovitură, să respingă unităţile de avangardă ale Frontului 1 Baltic 
înapoi spre Siauliai si să restabilească astfel comunicarea terestră cu 
Grupul de Armate Nord. 


Să facem bilanţul. În 40 de zile de ofensivă (sau în 68 de zile de 
operaţiune, dacă acceptăm versiunea oficială) trupele Armatei Roșii au 
înaintat la 500-550 de kilometri. Pierderile inamicului (morţi, răniți, 
dispăruţi) erau de circa 350 000-400 000 de oameni, fapt care, ţinând 


cont de efectivul initial al Grupului de Armate Centru, nu poate fi 
caracterizat altfel decät zdrobire totalä. Pretul victoriei: 178 500 de 
morti, 587 300 de räniti, in total 765 800 de oameni. Pierderile de efectiv 
ale celor care atacau au depăşit de două ori pierderile celor care se 
apărau. Pierderile de tehnică de luptă ale Armatei Roșii erau de 2 957 
de tancuri, 2 447 de tunuri si de aruncătoare de mine, 822 de avioane. 
(309) 


Chiar şi fără a pune la îndoială veridicitatea datelor reproduse mai sus, 
cât se poate de oficiale, se poate afirma că pierderile Armatei Roșii nu s- 
au limitat la aceste cifre. S-a pierdut timp. August, septembrie, 
octombrie, noiembrie, decembrie — timp de cinci luni lungi au stat pe loc 
trupele sovietice înainte să poată, pe 12 ianuarie 1945, să reia ofensiva 
de la Vistula la Odra si mai departe asupra Berlinului. Da, desigur, și-a 
jucat rolul si factorul politic (Stalin aștepta răbdător ca germanii să 
înece în sânge Revolta de la Varșovia), dar la sfârșitul lunii septembrie 
revolta a fost înăbușită definitiv, dar frontul nu s-a urnit din loc; au stat 
în defensivă timp de multe luni trupele sovietice şi pe un front de sute de 
kilometri nord de Varșovia. Probabil, trebuie recunoscut şi faptul că, 
după supraîncordarea Operațiunii Bagration, Armata Roşie avea nevoie 
de un răgaz îndelungat pentru restabilirea forţelor. 


Iar acum să revenim la evenimentele din vara anului 1941. Locul 
acţiunii este același, la fel condiţiile climatice, durata zilei si adâncimea 
mlaștinilor. Încă un element al asemănării dintre „Bagration“ si 
„Barbarossa“ este efectivul grupării care se apără. În componenţa 
trupelor Frontului Vest și ale flancului stâng (sudic) al Frontului Nord- 
Vest ce a ajuns sub lovitura Grupului de Armate Centru erau doar 47 
de „divizii convenţionale“ (26 divizii de puscasi, opt divizii de cavalerie, 
13 divizii de tancuri şi șase divizii motorizate, un corp de trupe 
aeropurtate şi trei brigăzi antitanc), adică un număr aproape egal cu cel 
al trupelor germane si ungare la începutul Operațiunii Bagration. 


În continuare însă apar si se înmulţesc în permanenţă diferenţele. Cei 
care se apără dispun de un „pumn“ puternic de tancuri și de 
autoblindate — peste 2 200 de tancuri în stare de funcţionare (!), inclusiv 
430 din cele mai noi tancuri KV si 1-34, şi peste 500 de automobile 


blindate BA-10 dotate cu tunuri; este un cu totul altul — în comparaţie 
cu Grupul de Armate Centru din vara anului 1944 — nivel de înarmare, 
care permite teoretic aplicarea unor contralovituri nimicitoare, 
stricarea planurilor inamicului si impunerea „propriului joc“. De partea 
„esticilor“ e si o grupare mare de aviaţie, în componenţa căreia 
figurează 1 634 de avioane de luptă (881 de avioane de vânătoare și 735 
de avioane de bombardament).******** Acest „nor“ de avioane de 
luptă schimbă esenţial situaţia — ei au cu ce să-și acopere din aer trupele, 
au cu ce să atace coloanele motorizate ale inamicului ce se deplasează pe 
„drumurile-trecători“ de pădure. 


Dar diferența principală dintre „Bagration“ si „Barbarossa“ se 
descoperă când luăm cunoștință de componenţa grupării celor care 
atacă — în acest caz ne transferám din tara uriasilor în tara liliputanilor. 
Generalii germani nici nu puteau să viseze la un număr de divizii 
exprimat prin trei cifre. Tot Grupul de Armate Centru (da, cel mai 
puternic din componenţa trupelor invadatoare) avea doar 49 de „divizii 
convenţionale“ (31 de infanterie, una de cavalerie, nouă de tancuri, șase 
motorizate, trei de pază, o brigadă motorizată și un regiment 
motorizat). E o aproximativă egalitate de forţe cu gruparea Armatei 
Roșii. Dar dacă e să comparăm cu Operaţiunea Bagration, e de patru 
ori mai puţin decât avea partea atacatoare în vara anului 1944. 


În dotarea celor nouă divizii de tancuri germane erau (fără a lua în 
calcul tanchetele cu mitraliere) 1 700 de tancuri; cu luarea în calcul a 
şase batalioane și două baterii de „tunuri de asalt“, patru batalioane de 
„Vânătoare de tancuri“ autopropulsate și două batalioane de tancuri cu 
aruncătoare de flăcări se adună în total circa 2 000 de tancuri și 
autotunuri. Un pic mai puţine decât au cei care se apără sau de două ori 
mai puţine decât avea Armata Roșie în Operaţiunea Bagration. Din aer, 
Grupul de Armate Centru era sprijinit de Flota 2 Aeriană, în dotarea 
căreia erau (inclusiv cele deteriorate!) 1 145 de avioane de luptă (400 de 
avioane de vânătoare, 568 de bombardiere, 117 de avioane multirol Me- 
110). De 1,5 ori mai puţine decât aveau cei care se apărau sau de 4,6 ori 
mai puţine decât avea partea atacatoare în Operaţiunea Bagration. 


Acum, pentru comoditate, vom prezenta toată multitudinea aceasta de 
cifre în două tabele simple: 


Tabelul 14 


Total divizii 1,04 
Inclusiv de infanterie = 28 1,18 
Tancuri, autotunuri 2 000 2 200 910 


Avioane de luptă 1 150 1 630 710 


Tabelul 15 


Total divizii 48 
Inclusiv de infanterie en 41 TE 
Tancuri, autotunuri 4 000 500 8 000 


Avioane de luptă 5 300 460 11 500 


c ^ 


Notă: categoriei „de infanterie“ îi sunt atribuite si diviziile de pușcași, 
de cavalerie si de pază. 


Mai trebuie menţionat că Tabelul 14 nu reflectă extrem de importantul 
fapt că, în primele zile ale lunii iulie, la est de Berezina germanii s-au 
întâlnit cu numeroasele, totalmente mobilizatele divizii ale Eşalonului 
strategic 2, de exemplu, cu formațiunile Corpurilor 5 si 7 Mecanizate ce 
aveau în dotare peste 1 500 de tancuri. 


Concluzia generală nu suscită îndoieli: în cadrul acelei ştiinţe militare 
care numără diviziile, calibrele, kilotonele de bombe și milimetrii 
blindajelor, în vara anului 1941 Wehrmachtul avea puţine șanse să 
efectueze o operaţiune ofensivă reușită, ba încă si la o adâncime 
enormă; ţinând cont de particularitätile terenului, de existenţa 
numeroaselor obstacole reprezentate de râuri și de cele două linii de 
regiuni fortificate şansele chiar se apropiau de zero. Numai că 
realitatea s-a dovedit cu totul alta. 


Pe poziţia Vitebsk-Orsa-Nipru germanii au ajuns pe 10 iulie 1941. În 
unele puncte au ajuns și mai devreme, dar pe toată întinderea acestei 
linii Wehrmachtul a ajuns în ziua a 20-a a desfășurării operațiunii. 
Ritmurile sunt de nouă ori mai rapide decât ale Operațiunii Bagration 
(şi asta dacă numărăm strict, limitând durata operaţiunii ofensive a 
Armatei Rotii cu ziua de 1 august 1944). 


Pierderile celor care se apărau (ale Frontului Vest al Armatei Roșii) nu 
sunt cunoscute cu precizie de nimeni. Culegerea de statistică a lui 
Krivoşeev estimează puterile generale ale Frontului Vest (bineînţeles, 
fără a lua în calcul cele trei divizii ale Frontului Nord-Vest zdrobite în 
zona dintre frontieră si Vilnius) la 418 000 de oameni. Ţinând seama că 
două treimi din formațiunile Frontului Vest au rămas în „pungă“, iar 
diviziile care au ieşit din încercuire își păstraseră în cel mai bun caz o 


mie sau două mii de oameni, cifra estimativă reală a pierderilor — vom 
examina mai amănunțit această chestiune la sfârșitul acestei parti a 
cărţii — trebuie majorată până la 500 000-550 000 de oameni. E o cifră 
evident mai mare, dar în principiu comparabilă cu pierderile germane 
irecuperabile în urma Operațiunii Bagration. 


S-au dovedit absolut, frapant de incomparabile pierderile atacatorilor. 
Până pe 10 iulie 1941 pierderile generale (morţi, răniţi, dispăruţi) ale 
Grupului de Armate Centru erau de circa 24 000-26 000 de oameni. De 
30 de ori mai puţine decât pierderile Armatei Roșii în cursul 
Operațiunii Bagration. Pierderile germane erau de circa 2,5 la sută din 
efectivul initial al Grupului de Armate Centru, de aceea nu e de mirare 
că Wehrmachtul n-a avut nevoie nici de cinci luni, nici de cinci 
săptămâni și doar de cinci zile de pauză operativă. Pe 29 iunie diviziile 
de tancuri au închis încercuirea lângă Minsk, pe 3 iulie a fost reluată 
ofensiva spre est, pe 10 iulie a fost ocupat Vitebskul și a început 
forțarea Niprului, pe 16 iulie germanii au ocupat Smolenskul... 


Sapienti sat. „Inteleptului îi ajunge atât“, după cum ziceau în Antichitate 
latinii. În cazul dat însă, chiar si unui om nu prea deștept ar trebui să-i fie 
clar că o atare diferenţă uluitoare dintre proporţiile pierderilor nu poate fi 
consecinţa funcţionării proaste a filtrului de aer al motorului tancului T- 
34 sau a construcţiei învechite a clapetelor blindate ale cazematelor din 
Regiunea Fortificată Minsk. Nici chiar avantajele tactice ale primei 
lovituri, pe care Stalin i le-a dăruit inamicului nu pot să explice o astfel 
de zdrobire, într-un astfel de ritm și cu pierderi atât de infime ale 
învingătorului. Cauza înfrângerii era cu mult mai serioasă și cititorului 
care a depus efortul și a avut răbdarea de a ajunge până aici cu lectura 
cărţii totul ar trebui să-i fie absolut clar. Însă titlul cărţii obligă si de 
aceea purcedem la analiza amănunțită a pieirii rapide a Frontului Vest. 


Planuri de invazie 


Decizia strategică luată de comandamentul suprem al Wehrmachtului 
de a aplica lovitura principală asupra sectorului central al frontului de 


est, prin Bielorusia spre Smolensk, era foarte riscanta si discutabila. 
Cät priveste modalitatea de punere in aplicare a acestei decizii, aceasta, 
cel putin in etapa primelor operatiuni, era cät se poate de triviala si 
previzibilă. Conturul frontierei („inträndul de la Belostok“ ce se 
intindea departe spre vest), particularitätile terenului si reteaua rutierá 
existenta sugerau un plan de actiuni evident al trupelor germane: 
aplicarea a două lovituri puternice cu formatiunile mobile la baza 
„inträndului“ cu deplasarea ulterioara a unui grup de tancuri pe un 
teren relativ deschis de la Suvalki spre Vilnius, iar a altui grup de 
tancuri de-a lungul soselei magistrale de la Brest spre Baranovici. 


După aceasta apărea un număr mare de variante ale acţiunilor 
ulterioare. Comandamentul sovietic, judecând după conţinutul 
Planului de acoperire a Districtului Militar Special de Vest, presupunea 
că inamicul va aplica lovituri pe direcţiile Suvalki-Lida, Suvalki- 
Belostok, Sedlte—Belsk, Brest-Baranovici; cu alte cuvinte, era așteptată 
tentativa de a  încercui trupele Frontului Vest pe teritoriul 
„inträndului“ sau ceva mai la est, până la poziţia Lida-Novogrudok- 
Baranovici. Este semnificativ că intenţia de a acţiona atât de atent și 
moderat a fost manifestată si de comandamentul suprem al 
Wehrmachtului, chiar în cursul ofensivei ce începuse. Comandantul 
Grupul de Armate Centru, general-feldmareșalul Bock, notează pe 25 
iunie 1941 în jurnalul său: 


„Fiihrerul se interesează cât de mare va fi zona încercuirii în preajma 
Minskului și își manifestă preocuparea în privința faptului dacă vor reuși 
trupele noastre excesiv de extinse pe teren să constranga să se predea forțele 
mari ale rușilor ce vor cădea în încercuire. In această ordine de idei, 
Fiihrerul își pune întrebarea dacă n-ar trebui, pentru a evita eșecul, să 
strângem cleștele nostru de tancuri lângă Novogrudok“. (311) 


Dimpotrivă, comandamentul Grupului de Armate Centru şi al 
Grupului 3 Tancuri al Wehrmachtului a propus în repetate rânduri şi 
cu insistenţă să se acţioneze mult mai ferm, cu dezvoltarea ofensivei 
Grupului 3 Tancuri prin Vilnius spre Polotk si Vitebsk. Această 
variantă permitea ocolirea masivului de păduri de nepătruns prin 
regiunea cursului superior al râului Berezina şi ulterior de a „grebla“ 


în încercuire toată gruparea trupelor sovietice ce se aflau la vest de 
Nipru. Dar comandamentul suprem a respins aceste propuneri ca 
aventuroase si a decis să se „limiteze“ cu încercuirea trupelor Frontului 
Vest cu joncţiunea „penelor de tancuri“ în regiunea Minskului. De fapt, 
şi în acest caz diviziile de tancuri urmau să parcurgă circa 350 de 
kilometri (în linie dreaptă, iar ţinând cont de lungimea reală a 
drumurilor si de necesitatea de a efectua manevre de luptă — cu mult 
mai mult); în plus, în timp ce aripa nordică (Grupul 3 Tancuri) se 
putea deplasa într-o zonă de teren relativ deschisă, flancul sudic 
(Grupul 2 Tancuri) avea de trecut zeci de kilometri de pădure 
mlăștinoasă de la nord de Pripiat. 


În ultimă instanţă, totul a ieșit si mai complicat: corpurile de tancuri s- 
au întâlnit lângă Minsk, diviziile de infanterie au închis „cercul mic“ al 
încercuirii la 50-70 de kilometri la vest de Baranovici, între râurile 
Zelvianka şi Șciara, iar unul dintre cele trei (nr. 24) corpuri de tancuri 
ale Grupului 2 Tancuri a ajuns prin Slutk la Bobruisk si mai departe 
spre Rogacev pe Nipru; spre sfârşitul lunii iulie formațiunile Grupului 
de Armate Centru s-au pomenit împrăștiate bizar pe un teritoriu 
imens, iar distanţele dintre corpurile aceleiași armate puteau să fie de 
sute de kilometri, iar decalajul dintre formațiunile mobile si infanteria 
ce le urma era de circa 150-200 de kilometri. Dacă am suprapune 
hărțile operative din zilele respective pe harta Europei de Vest s-ar 
dovedi că infanteria și tancurile luptau în tari diferite... 


Dispunerea operativă a grupării era cât se poate de tradiţională pentru 
Wehrmacht: comasarea fermă a forțelor pe direcţia loviturii 
principale, concentrarea celei mai mari parti a trupelor în primul 
eşalon cu rezerve minime. Pe palma îngustă de pământ a „intrândului 
de la Suvalki“ s-au ingramadit nouă divizii de infanterie, unite în patru 
corpuri ale Armatei IX, şi șapte divizii (patru de tancuri și trei 
motorizate) ale Grupului 3 Tancuri. Pe direcţia Brest, la baza sudică a 
„intrândului de la Belostok“, se concentra cea mai puternică 
formaţiune din toată gruparea Wehrmachtului de pe frontul de est — 
Grupul 2 Tancuri (cinci divizii de tancuri, trei divizii motorizate şi un 
regiment motorizat autonom), șase divizii de infanterie şi o divizie de 


cavalerie; la etapa de spargere a fortificatiilor de la frontieră toată 
masa aceasta enormă de trupe i-a fost subordonată operativ 
comandantului Grupului 2 Tancuri. Feldmaresalul Bock face o 
remarcă sceptică în această privinţă: 


„Guderian este mulțumit: acum sub comanda lui se află unităţile a 15 
divizii diferite! În afară de aceasta, pe frontul lui sunt concentrate mase 
mari de infanterie, fapt care în cazul unei evoluţii nefavorabile a situaţiei 
ar putea duce la pierderi mari și nejustificate“. (311) 


Germanii au reușit să evite pierderile mari şi nejustificate (cu o singură 
excepţie creată de apărătorii cetății Brest), dar concentrarea infanteriei 
pe latura sudică a „intrândului“ a depăşit, probabil, limitele raţionale — 
în componenţa grupului de imobilizare a inamicului au fost detasate 10 
divizii de infanterie. Ulterior — si asta se vede clar pe hărţile operative 
ale Marelui Stat Major german - acest dispozitiv de luptă a condus la 
faptul că unităţile de infanterie se deplasau pe căi înguste, între masive 
păduroase, una după alta, fără a intra în contact cu inamicul, 
transformându-se treptat într-o adunătură haotică de oameni și de 
tehnică militară. 


Nu era sută la sută tradiţională nici decizia de a plasa diviziile de 
tancuri (şapte din cele nouă disponibile) în primul eșalon al ofensivei; 
după cum știm, comandamentul Grupului de Armate Sud a acţionat 
mai prudent și spargerea fortificațiilor de la frontieră a fost efectuată 
pretutindeni cu forţele diviziilor de infanterie; diviziile de tancuri au 
fost introduse în breșă una după alta. 


Bineînţeles, fiecare dintre aceste două procedee tactice isi are 
avantajele şi neajunsurile sale; alegerea era deseori determinată de 
priorităţile subiective, personale ale comandanților superiori. 
Guderian, în măsura în care putem judeca după memoriile lui, era de 
părerea neclintită că puterea de soc a formațiunilor de tancuri poate si 
trebuie să fie utilizată în cursul primei lovituri. Cât priveşte situaţia din 
zona Grupului 3 Tancuri, acolo germanii nu prea aveau de ales. De la 
frontieră până la podurile peste Neman de lângă Alitus și Merkine erau 
vreo 40-60 de kilometri, infanteria nu putea să parcurgă într-o zi 
această distanţă, trebuia sau să fie aruncate în ofensivă formațiunile 


mobile sau sa se resemneze cu faptul ca inamicul (Armata Rosie) va 
reuși sa arunce în aer podurile si sa se pregătească de apărare pe malul 
estic al râului. 


O altă particularitate a Grupului de Armate Centru a fost includerea 
în componenţa lui a unui număr neobișnuit de mare de subunități de 
artilerie grea: 25 de batalioane autonome, dotate cu obuziere de calibru 
210 mm sau cu sisteme de artilerie și mai puternice (pentru comparaţie 
vom menţiona că Grupul de Armate Nord avea doar șapte batalioane 
de acest fel, iar Grupul de Armate Sud - 13). S-ar putea presupune că 
comandamentul Wehrmachtului se aştepta să întâmpine o rezistență 
îndârjită a regiunilor fortificate de pe Linia Molotov și se pregătea să 
distrugă cazematele conform tuturor regulilor științei si tehnicii 
militare din anii respectivi. După cum se știe acum, în majoritatea 
cazurilor aceste pregătiri s-au dovedit de prisos, dar acolo unde 
germanii au fost nevoiţi să pătrundă prin lupte (lângă Brest, Semiatice, 
Grodno) prezenţa tunurilor grele s-a dovedit pentru ei de o importanţă 
critică. 


Starea trupelor Frontului Vest 


Problema (aici s-ar potrivi mai bine cuvântul „nenorocirea“) principală 
a Frontului Vest — la fel ca si a vecinilor lui de la nord si de la sud - era 
împrăştierea haotică a formațiunilor frontului într-un spaţiu enorm. La 
fel ca în zona Districtului Militar Special Kiev (Frontul Sud-Vest), până 
în dimineaţa de 22 iunie în vestul Bielorusiei n-a fost constituită nici o 
grupare de trupe planificată pentru ofensivă, nici una improvizată 
pentru defensivă. Si înfrângerea lui Stalin in enigmaticul „mare joc“ 
urma să fie plătită cu mult sânge. 


Strict conventional, pot fi numite patru „esaloane“ (în acest context 
cuvântul poate fi utilizat doar între ghilimele) în care începutul 
războiului a surprins trupele Frontului Vest. De-a lungul frontierei s-a 
întins un lant de divizii de pușcași: trei divizii ale Armatei III lângă 
Grodno-Avgustova, cinci divizii si un corp de cavalerie al Armatei X în 


vârful „inträndului de la Belostok“, patru divizii ale Armatei IV lângă 
baza sudicá a „inträndului“. In spatele liniei diviziilor de puscasi, la 
distante de 20-100 de kilometri de la frontierá se aflau diviziile de 
tancuri si cele motorizate din patru corpuri mecanizate (corpurile 11, 6, 
13 si 14). 


In zona ofensivei Grupului de Armate Centru s-a pomenit si flancul 
sudic al Frontului Nord-Vest, de la Prenai până la Druskeninkai. Pe 
acest sector lângă frontieră se aflau o divizie de pușcași (Divizia 128 
Pușcași) şi regimentul de pușcași al Diviziei 126 Puscasi; celelalte 
unităţi ale acestei divizii erau mai la est, lângă râul Neman. Dincolo de 
Neman, în regiunea Alitus era amplasată Divizia 5 Tancuri (a Corpului 
3 Mecanizat). Strict vorbind, acolo mai erau trei divizii, încă două 
„divizii lituaniene“ (Divizia 179 Pușcași si Divizia 184 Pușcași) aveau în 
cel mai bun caz o valoare nulă și chiar din primele ore de război 
comandamentul a avut grijă să le transfere adânc în spatele frontului; 
Divizia 84 Motorizată (a Corpului 13 Mecanizat) a ocupat, chipurile, 
poziţii defensive pe malul estic al Nemanului lângă Kaunas, dar nici 
germanii, nici naționaliștii lituanieni înarmaţi, care au pus mâna pe 
oraş pe 23 iulie, n-au observat această „defensivă“. 


Diviziile de pușcași, subordonate direct comandamentului Districtului 
Militar Special de Vest, au început pe 11 iunie înaintarea spre vest în 
conformitate cu cunoscutele directive ale comisarului poporului al 
apărării („toate diviziile de pușcași din adâncime și comandamentele 
corpurilor de pușcași cu unităţile corpurilor să fie retrase în 
cantonament în regiunile prevăzute pentru ele de planul de acoperire... 
retragerea trupelor indicate să fie terminată până pe 1 iulie 1941“). 
(132) Înaintarea poate fi realizată diferit; în cazul dat, sarcina de a 
asigura caracterul secret era pe primul loc. S-a ajuns până la faptul că 
„corpurilor și diviziilor nu li se dădeau ordine și dispoziţii în scris; 
comandanții primeau indicaţiile pe cale orală de la şeful statului major 
al districtului, generalul-maior Klimovskih. Efectivului i se explica că 
se deplasează la aplicaţii de amploare, trupele luau cu ele toate utilajele 
de instrucţie (aparate, ţinte etc).******** (312) Deplasându-se prin 
marșuri nocturne scurte pe întortocheatele drumuri de pădure, „cu 
aparate si ţinte“, opt divizii de pușcași ale Corpurilor 21 si 47 Pușcași 


se aflau in dimineata de 22 iunie la distante de 150-250 de kilometri de 
frontierá (in zona Lida-Molodecino, respectiv, Inantevici-Slutk). Intre 
ele, in zona de 100 de kilometri de la Ivie pána la Nesvij erau 
împrăştiate trei divizii ale Corpului 17 Mecanizat. 


In fine, pot fi numite convenţional „eșalonul patru“ cele patru divizii de 
pușcași din regiunea Minsk-Borisov; tot acolo se aflau trei divizii ale 
Corpului 20 Mecanizat în curs de constituire. 


Dispersarea trupelor la o adâncime enormă (până la 300-350 de 
kilometri) era agravată de lipsa unei distribuiri cât de cât raţionale a 
forţelor în primul „eșalon“. Diviziile de puscasi erau întinse într-un 
lanţ aproape uniform de-a lungul întregii frontiere, nu se întrevede nici 
o concentrare a forţelor pe direcţiile lesne previzibile ale posibilei 
lovituri aplicate de inamic (lângă bazele „intrândului“). Mai mult, din 
cele patru divizii de pușcași ale Armatei IV, două (Divizia 6 Pușcași si 
Divizia 42 Pușcași) erau amplasate in Brest, la distanţa unei lovituri de 
aruncător de mine de la frontieră; tot acolo se afla și una (Divizia 22 
Tancuri) dintre cele trei divizii ale Corpului 14 Mecanizată. Instalarea 
cazărmilor unei divizii de tancuri lângă stâlpii de hotar nu mai e 
pregătire de ofensivă, e pur și simplu o absurditate dincolo de toate 
limitele. În situaţia primei lovituri prin surprindere aplicate de inamic 
toate cele trei divizii au ajuns sub ploaia de foc a artileriei și au suferit 
pierderi considerabile fără să reuşească să tragă măcar un singur foc. 


Trei brigăzi antitanc ce făceau parte din componenţa trupelor 
districtului se aflau în ajunul războiului lângă orașul Lida, în 
Rujanistok (localitate la 28 de kilometri vest de Grodno) și în 
Mihailovo (localitate la 32 de kilometri est de Belostok). Dacă unim pe 
hartă cu o linie convenţională aceste trei puncte, obţinem un arc, 
curbat spre nord-vest, înspre „intrândul de la Suvalki“. Nu e greu de 
priceput logica unei atare amplasări a brigăzilor antitanc, dacă ne 
amintim că în toate planurile antebelice era prevăzută posibilitatea 
unei ofensive germane dinspre Suvalki pe direcţia Grodno sau Lida. 
Din păcate, aceste planuri erau elaborate fără sá se știe nimic despre 
planurile reale ale inamicului și, în consecinţă, din cele trei brigăzi doar 
una (Brigada 8 Artilerie antitanc din regiunea Lida) putea să înainteze 


teoretic spre Vilnius (90 de kilometri pe şosea) si să întâmpine acolo cu 
tir de artilerie tancurile germane atacatoare. În schimb, pe direcţia 
Brest, lângă autostrada Brest-Kobrin-Slutk, în zona ofensivei celei mai 
puternice grupări de tancuri a Wehrmachtului, nu se afla nici o 
brigadă de artilerie antitanc! Nici una! 


În scrierile istoricilor sovietici/rusi orice referiri la brigäzile de artilerie 
antitanc erau însoţite obligatoriu de precizarea fermă că aceste brigăzi 
nu erau dotate complet cu armament si nu aveau mijloace de tracţiune 
mecanică, adică faimoasa controversă despre „paharul pe jumătate 
gol“ era finalizată radical — s-a poruncit ca paharul să fie considerat 
gol de tot. Unii tovarăși nu se sinchisesc să facă declaraţii dure: „Starea 
brigăzilor antitanc al Districtului Militar Special de Vest nu poate fi 
numită altfel decât monstruoasă... De facto mobilitatea lor poate fi 
caracterizată ca nulă“. (313) Vom arunca o privire asupra acestei „stări 
monstruoase“ prin prisma faptelor. 


Pe 8 iunie 1941 şeful Secţiei operative a statului major al Districtului 
Militar Special de Vest, generalul-maior Semionov, îi raportează șefului 
Marelui Stat Major Jukov despre procesul de constituire a brigăzilor 
de artilerie antitanc. (314) În condiţiile în care organigrama prevedea 
5 322 de oameni, cele trei brigăzi ale districtului (nr. 6, 7 si 8) au, 
respectiv, un efectiv de 5 332, 5 187 şi 5 147 de oameni. Un efectiv 
aproape complet. Da, tunurile erau aproximativ jumătate din cele 
prevăzute de organigrama, dar în cifre absolute e vorba de 60, 52 și 54 
de tunuri. Tunurile erau următoarele: 64 de tunuri de calibru 76 mm, 
84 de tunuri antiaeriene de calibru 85 mm și 18 tunuri cu bătaie lungă 
de calibru 107 mm. Vă amintesc că în Wehrmacht un rol similar 
(rezerva antitanc a comandamentului corpurilor si armatelor) îi 
revenea unui batalion antitanc autonom, care avea în dotare 36 de 
„ciocanase“ de calibru 37 mm. Si nimeni nu le-a numit starea 
„monstruoasă“. 


Nu este exclus că până la începutul războiului tunurile din brigăzile de 
artilerie antitanc din Districtul Militar Special de Vest au devenit si mai 
multe; în același raport generalul Semionov informează că, până pe 1 
iulie, pentru înzestrarea brigăzilor de artilerie antitanc urmează să fie 


primite 72 de tunuri de calibru 76 mm si 60 de tunuri de calibru 85 
mm. Conform situatiei de pe 8 iunie mobilitatea brigazilor era, intr- 
adevár, foarte micá (doar patru tractoare cu senile in Brigada 7 si sapte 
in Brigada 8). De fapt, nici la momentul respectiv totul nu era chiar 
atát de „monstruos“, cäci pentru tractarea tunurilor de calibru 76 mm 
cu greutatea de o tonă și jumătate putea fi utilizat orice (!) camion. 


Mai mult, de pe 8 până pe 22 iunie s-au schimbat multe. S-a schimbat 
ceva si pe întinderile fostei URSS si în anul 2007, la Minsk, a fost 
editată cu enormul tiraj de 300 de exemplare o culegere de documente 
antebelice, printre care, de exemplu, era și textul complet al 
memoriului pe care fostul membru al Consiliului de Război Fominth l- 
a expediat pe 19 iulie 1941 șefului Direcţiei Politice Principale, Mehlis. 
S-a dovedit că în locul punctelor de suspensie ce apăruseră în ediţiile 
precedente ale documentului erau scrise următoarele: 


„Si abia în ultimul timp a fost permis la demersul nostru să luăm 
tractoare din diviziile de pușcași, iar artileria diviziilor de pușcași să fie 
trasă de cai (în cele de unde am luat tractoarele). Transferul tractoarelor 
din diviziile de pușcași a decurs în luna iunie foarte energic și la 
începutul războiului brigăzile de artilerie antitanc au fost în fond 
completate cu tractoare (subl. mea — M.S.)“. (103) 


Componenţa de luptă a trupelor de tancuri ale frontului poate fi 
descrisă cu cuvintele „Corpul 6 Mecanizat şi toate celelalte“. Foarte 
puternicul Corp 6 Mecanizat îi era inferior la capitolul număr de 
tancuri „de tipuri noi“ (114 tancuri KV şi 238 de tancuri 1-34) doar 
Corpului 4 Tancuri (din Districtul Militar Special Kiev), iar după 
multe alte criterii (număr total al tancurilor, automobilelor, 
motocicletelor) ocupa primul loc în toată Armata Roșie. În Corpul 6 
Mecanizat erau tot atâtea tancuri câte erau în celelalte cinci corpuri 
mecanizate ale Frontului Vest, iar în ce privește numărul 
automobilelor, tractoarelor, automobilelor blindate ușoare BA-20, 
motocicletelor, Corpul 6 Mecanizat avea mai multe decât aveau toate 
celelalte cinci corpuri laolaltă. Era o formaţiune destul de puternică și 
„vechea“ Divizie 5 Tancuri (a Corpului 3 Mecanizat din Districtul 
Militar Special Baltic). 


Celelalte cinci corpuri mecanizate se împărțeau de asemenea distinct în 
două grupuri: apte de luptă limitat, care aveau în dotare între 300-500 
de tancuri — Corpul 11 Mecanizat, Corpul 13 Mecanizat şi Corpul 14 
Mecanizat, precum si două formaţiuni în curs de constituire (Corpul 17 
Mecanizat și Corpul 20 Mecanizat), care erau corpuri mecanizate doar 
cu numele. Parametrii cantitativi principali sunt prezentați în Tabelul 
16: 


Tabelul 16 


Total tancuri 968 376 281 510 255 
Inclusiv KV și T-34 352 31 0 0 50 
Autoblindate BA-10 135 91 28 21 56 

Automobile 4506 919 1312 1361 1154 


Tractoare si remorchere 284 57 117 99 62 


Notä: nu sunt luate in calcul tancurile-amfibii, pentru Divizia 5 Tancuri sunt 
indicate numai tancurile functionale. 


Ca sá fim drepti, trebuie sa mentionám ca existá documente (rapoarte, 
note informative, rapoarte ale Directiei principale a trupelor de tancuri 
si autoblindate a Armatei Rosii) in care este indicat un numár cu mult 
mai mare de tancuri de „tipuri noi“. (322) Astfel, conform situatiei de pe 
22 iunie, în trupele de tancuri si de autoblindate de pe „direcţia vestică“ 
(este greu de spus precis ce poate să însemne acest termen raportat la 22 
iunie, probabil că în lista generală au fost incluse Corpul 5 Mecanizat și 
Corpul 7 Mecanizat care au luat parte la bătălia de lângă Senno, Lepel 
la începutul lunii iulie) figurau 210 tancuri KV şi 422 de tancuri T-34. În 
orice caz, nu suscită îndoieli faptul că uzinele militare ale ţării care 
„dormea pașnic“ funcționau din zori până-n zori, esaloanele cu tancuri 
noi se deplasau spre vest, iar în luna iunie 1941 Districtul Militar 
Special de Vest a primit cele mai multe tancuri 1-34. 


Numărul infim de tancuri în Corpurile 17 si 20 (56 si respectiv 94) nu 
înseamnă nicidecum că potenţialul de luptă al acestor formaţiuni era 
aproape de zero. Mai întâi vom menţiona că acest „număr infim“ este 
aproximativ echivalent cu numărul tancurilor apte de luptă rămase în 
diviziile Grupului 1 Tancuri al Wehrmachtului pe la jumătatea lunii 
iulie a anului 1941; dar nimeni si niciodată nu le-a declarat inexistente. 
Cea de-a doua (si principala) nuanţă constă în faptul că cuvântul 
„mecanizat“ este doar un adjectiv pentru substantivul „corp“. Chiar și 
un corp care nu a primit tancuri şi numărul de automobile cuvenit 
conform organigramei înseamnă trei divizii, zeci de mii de oameni, sute 
de tunuri și de aruncătoare de mine. Numărul „ţevilor“ merită o 
examinare un pic mai amănunțită. 


La jumătatea lunii mai (în Districtul Militar Special de Vest directiva 
corespunzătoare a fost expediată pe 16.5.1941) a fost luată decizia de a 
înarma regimentele de tancuri ale diviziilor de tancuri în curs de 


constituire cu tunuri, „pentru ca ele în caz de necesitate să poată să se 
bată ca regimente si divizioane antitanc“ . Totodată se menţiona ca 
procedeele tactice de tragere directă cu tunurile de calibre 45 mm si 76 
mm de pe tancuri și cu tunurile obișnuite (tractate) sunt în mare parte 
asemănătoare si pregătirea servantilor din rândul efectivului 
regimentelor de tancuri n-ar trebui să ia mult timp. Pentru Corpul 17 
Mecanizat a fost prevăzută primirea a 168 de tunuri neincluse în 
organigramă (96 de tunuri de calibru 76 mm și 72 de tunuri de calibru 
45 mm), Corpului 20 Mecanizat i-au fost destinate 210 tunuri (120 de 
calibru 76 mm si 90 de calibru 45 mm). Pentru tractarea acestor „ţevi“ 
corpurile trebuiau să primească suplimentar 208 și, respectiv, 260 de 
camioane. (315) 


Decizia a fost luată la jumătatea lunii mai, termenul de executare a fost 
stabilit pentru 1 iulie. Bunurile materiale necesare pentru executarea 
directivei erau cu vârf și îndesat.******** Din păcate, n-am reușit să 
stabilesc la nivel de cifre concrete cum a fost realizată directiva 
respectivă, dar chiar dacă Corpurile 17 si 20 Mecanizate ar fi reușit sa 
primească până pe 22 iunie măcar jumătate (sau chiar o treime) din 
numărul tunurilor enumerate mai sus, ele s-ar fi transformat în 
veritabile brigăzi de artilerie antitanc, ba încă întărite cu câte un 
batalion de tancuri si cu câteva regimente de infanterie. O forță teoretic 
cât se poate de suficientă pentru a bloca câteva „direcţii rutiere“ printre 
pădurile și mlaștinile Bielorusiei. 


Necesită o precizare serioasă și legitimitatea utilizării termenului 
„încercuire“ în privinţa istoriei zdrobirii Frontului Vest. Strict vorbind, 
faptul că linia frontului este reprezentată pe hartă ca o curbă închisă 
încă nu este un temei suficient pentru a evalua situaţia ca fiind de o 
deosebită forță majoră. Încercuirea (în cazul dat nu e vorba de un 
pluton de cercetași încercuiți într-o poiană ţinută sub tir din orice 
punct) se deosebește de „neîncercuire“ mai întâi prin faptul că gruparea 
încercuită e lipsită de posibilitatea de a primi resurse materiale din 
spatele frontului si, după ce isi consumă rezervele de muniții, carburanți 
şi alimente, pierde capacitatea de a opune rezistenţă. 


Un exemplu clasic în această privinţă este încercuirea Armatei VI 
germane lângă Stalingrad. Germanii nu puteau să aibă prin definiţie 
depozite instalate prealabil lângă Volga, aprovizionarea armatei se făcea 
„de pe roţi“ si în această situaţie ei nu puteau să acumuleze rezerve 
considerabile; iarna cumplită și stepa pustie au exclus posibilitatea de a 
utiliza resurse locale pentru a-i asigura pe cei încercuiți cu mâncare și 
combustibil. Este oare comparabilă această situaţie cu ce s-a întâmplat 
în Bielorusia în vara anului 1941? „Încercuirea“ Frontului Vest s-a 
produs pe un teritoriu cu suprafaţa echivalentă cu a câtorva ţări 
europene, printre numeroase depozite cu carburanţi si muniții. În 
preajma războiului în districtele vestice de frontieră au fost acumulate 
„zăcăminte“ enorme de mijloace materiale pentru purtarea războiului — 
aceste rezerve erau prevăzute pentru susținerea operaţiunilor militare 
nu doar ale trupelor din districtele de frontieră (viitoarele fronturi), ci si 
ale formațiunilor Esalonului strategic 2, si nu numai pe durata unei 
săptămâni. 


» Voi da citirii o mică notă informativă. În total, pentru a asigura mașinile 
de luptă (exclud absolut mijloacele de transport pe roti) pentru un mars de 
500 de kilometri sunt necesare pentru alimentare 1 200 de tone de 
combustibil.“ Această frază este din raportul prezentat de comandantul 
Districtului Militar Special de Vest (iar anterior șef al Direcţiei principale 
a trupelor de tancuri și autoblindate a Armatei Roşii a Muncitorilor si 
Țăranilor), generalul Pavlov, în cadrul Consfătuirii din decembrie (1940) 
a corpului comandamentului suprem al Armatei Roșii. Era vorba de 
aprovizionarea cu combustibil a unui corp mecanizat completat conform 
normelor organigramei. Tot ce era realmente în componenţa Frontului 
Vest în iunie 1941 poate fi redus aproximativ la două „corpuri mecanizate 
convenţionale“, iar 500 de kilometri de marș era maximul absolut a ceea 
ce puteau și trebuiau să parcurgă unităţile de tancuri în timpul luptelor 
din „încercuire“ pe teritoriul Bielorusiei apusene. Astfel, necesarul total 
de combustibil pentru unităţile de tancuri ale frontului poate fi estimat la 
2 500 de tone, iar luând în calcul mașinile cu roţi — la 5 000 de tone. Este 
mult? Exista atâta combustibil în realitate? 


„Referitor la compartimentul carburanţi și lubrifianti. In total pe teritoriul 
ocupat de inamic se aflau 25 de depozite. In depozite se aflau 33 000 de 


tone de benzină de categoria 1, 8 000 de tone de categoria 2, 5 000 de tone 
de motorina... S-a stabilit cá in máinile inamicului a ajuns depozitul de 
carburanti si lubrifianti din Molodecino cu cantitatea de benziná de 
categoria 1 — 2 438 de tone, de categoria 2 — 947 de tone, motorină — 301 
tone si diferite uleiuri — 200 de tone... Seful depozitului de carburanti si 
lubrifianti de la Bobruisk, Avdeev, a raportat cá depozitul de carburanti si 
lubrifianti a fost distrus. Ín realitate depozitul de carburanti si lubrifianti 
cu circa 900 de tone de benzinä i-a revenit inamicului si a fost incendiat 
doar de aviatia noasträ... La Borisov in depozit erau 1 000 de tone de 
benzină; au fost deschise clapetele cisternelor când inamicul a apărut pe 
teritoriul depozitului. Nu i-au dat foc benzinei, nu se poate stabili dacă a 
fost vărsată pe pământ toată benzina...“ (316) 


Si aşa mai departe pe o mulțime de pagini. Benzina era vărsată, i se 
dădea foc, depozitele erau bombardate de propria aviaţie... Dar în 
pofida chiar și acestor eforturi, inamicul (după cum scrie în jurnalul său 
şeful Marelui Stat Major al trupelor terestre, F. Galder) a acoperit o 
treime din consumul său de benzină din contul trofeelor. La vest de 
Minsk se aflau 16 depozite de carburanți si lubrifianti, inclusiv enormul 
depozit nr. 932 din Baranovici cu capacitatea de 5 000 de tone de 
carburanţi. Harta-schemă arată distinct că din orice punct al Bielorusiei 
apusene până la cel mai apropiat depozit de carburanți și lubrifianti era 
o distanţă de cel mult 50-60 de kilometri. În zona Grodno-Belostok- 
Brest (iar acolo se aflau toate cele patru corpuri mecanizate apte de 
luptă) depozitele erau amplasate și mai compact. Totodată, nu trebuie să 
uităm că înseși rezervoarele de carburanţi ale mașinilor de luptă și ale 
celor de transport sunt un „depozit“ mare de benzină, iar nemijlocit în 
unitățile de tancuri ale districtului se aflau realmente câte două-trei 
Staţii de alimentare cu carburanți. 


Situaţia luptei în încercuire le solicită formațiunilor mecanizate mai 
mult să tragă decât să se deplaseze (la urma urmei, un tanc care și-a 
consumat până și ultima picătură de carburant poate fi utilizat ca punct 
de foc fix). Muniţiile unui corp mecanizat încap in 100 de vagoane (cifra 
a fost numită în cadrul Consfătuirii din decembrie la care ne-am referit 
mai sus). Deci, pentru două „corpuri convenţionale“ sunt necesare 200 
de vagoane. În depozitele districtuale ale Districtului Militar Special de 
Vest au fost concentrate în preajma războiului 6 700 de vagoane de 


munitii, dintre care 2 000 de vagoane se aflau in 10 depozite care s-au 
pomenit pe teritoriul ocupat de inamic încă de pe 29 iunie. (317) Pentru 
a pricepe mai bine această „numărătoare de vagoane“ vom menţiona ca 
în anul 1943 toată Armata Roşie, pe toată întinderea imensă (cel puţin 
2 000 de kilometri) a frontului sovieto-german, consuma în medie 5 638 
de vagoane pe lună. (3) 

"ig. 20, Depozite de combustibil pe teritoriul inträndului Belostok 


Trecând de la vagoane la unități de măsură mai obișnuite, vom apela la 
telegrama pe care a expediat-o în seara de 24 iunie la statul major al 
Frontului Vest adjunctul șefului Marelui Stat Major, generalul- 
locotenent Sokolovski. Marele Stat Major îi aminteşte comandamentului 
frontului că, potrivit situaţiei de pe 20 iunie, districtul/frontul avea 
610 000 de proiectile pentru tunurile de regiment de calibru 76 mm și 
690 000 de proiectile pentru tunurile de divizion de calibru 76 mm, 
720 000 de proiectile pentru obuzierele de calibru 122 mm, 480 000 de 
proiectile pentru tunurile antiaeriene de calibru 76 mm si 3 604 de 
proiectile pentru tunurile de calibru 45 mm (si asta nu e doar artileria 
antitanc a diviziilor de puscasi, ci si armamentul a 2 000 de tancuri si de 
automobile blindate). (318) În telegramă lipsesc datele referitoare la 
proiectilele pentru obuzierele de calibru 152 mm, dar dacă socotim 
convenţional resursele Frontului Vest ca fiind o cincime din rezervele 
totale ale celor cinci districte de frontieră, obţinem încă circa 560 000 de 
proiectile. (3) 


La vederea acestor cifre se ridică inevitabil întrebarea — cine si pe cine a 
încercuit? Cei care au acumulat în depozitele staţionare câte 7-12 seturi 
de muniții pentru fiecare „ţeavă“ sau armata aflată în ofensivă care a 
pătruns la sute de kilometri în adâncul teritoriului inamicului, lipsită 
temporar de posibilitatea transportului proiectilelor pe calea ferată 
(ecartamentul era diferit), cu un set, cel mult două, de muniții cárate cu 
camioane sau cu antetrenurile tunurilor? 


Are o importanţă destul de mare și dimensiunea „cercului“ încercuirii. 
Centura exterioară a „pungii“ estice (în zona Novogrudok-Minsk) avea 
o întindere de circa 400 de kilometri. Pentru instalarea unei defensive 
stabile pe un front cu o astfel de întindere, conform regulamentelor 
sovietice (Regulamentul de câmp-39) erau necesare cel puţin 200 de 
batalioane de pușcași (de infanterie). Totodată, în trupele germane in 
componenţa a şase divizii de tancuri******** figurau aritmetic doar 30 
de batalioane de infanterie. Chiar dacă luăm în calcul cele 6-8 divizii 
motorizate și de infanterie care au constituit la sfârşitul lunii iunie 
perimetrul vestic al „cercului“, inamicul avea în total cel mult 80-100 de 
batalioane de infanterie. Germanii n-au putut să facă cu aceste forţe 


ceva similar cu acel front dublu al incercuirii care a fost creat in 
noiembrie 1942 in jurul Armatei VI a Wehrmachtului länga Stalingrad 
(strict vorbind, nici n-au încercat să o facă). 


„Sa fie executat prin împuşcare orice număr de 
oameni...“ 


Făcând un bilanţ abstract și teoretic al tuturor celor expuse mai sus, s- 
ar putea spune că pentru trupele Frontului Vest situaţia era dificilă, dar 
nicidecum disperată. 


Da, la bazele „intrândului“ inamicul avea o superioritate numerică 
covârşitoare, dar această superioritate abia urma să fie trecută peste 
râurile Bug şi Neman. Cinci sute de „cutii“ de beton indestructibile ale 
cazematelor din regiunile fortificate Grodno, Osovet, Zambrov si Brest, 
concentrate lângă puţinele „direcţii rutiere“, permiteau teoretic cel 
puţin să fie încetinit ritmul ofensivei inamicului. Particularitätile 
terenului (masive păduri și mlaștini, întretăiate de „drumuri-trecători“ 
înguste) reduceau într-o măsură considerabilă noţiunea ca atare de 
superioritate numerică. În fine, raportul nefavorabil de forţe putea fi 
modificat printr-o simplă rocadă a forțelor de pe sectoarele pasive în 
regiunea în care se preconiza pătrunderea. 


Cele 12 divizii de pușcași ale Esalonului doi al frontului existau 
realmente și teoretic puteau fi transferate destul de repede la vest, pe 
poziţiile defensive naturale ale râurilor Kotra, Neman, Ross, Sciara, 
Iaselda. De bine, de rau, 35 000 de automobile, inclusiv 25 000 de 
camioane, s-au aflat in componenta trupelor frontului inca inainte de 
mobilizarea deschisa. (128) Calculatorul sugereaza ca in dotarea 
Corpurilor 13 si 14 Mecanizate figurau 840 de tancuri si de automobile 
blindate cu tun BA-10. Da, erau masini invechite tehnic, dar pur si 
simplu plasând in santuri******** 840 de cutii blindate cu câte un tun 
de calibru 45 mm putea fi instalat un baraj antitanc foarte puternic. 


„Argumentul“ principal al celor care se apărau ar fi putut sá devină 
puternicul Corp 6 Mecanizat completat aproape sută la sută. Toate cele 
trei divizii ale corpului erau amplasate compact în regiunea Belostok, 
iar de acolo până la Varsovia se întinde banda de beton a unei 
autostrăzi. În calea presupusei ofensive a corpului mecanizat, între 
râurile Bug și Narev, germanii aveau o singură divizie de infanterie 
(Divizia 258 Infanterie); nu există vreo știință conform căreia o divizie 
de infanterie care se apără pe un front de 50 de kilometri poate să 
reziste la lovitura concentrată a mii de tancuri. lar la Varsovia se afla 
statul major al Grupului de Armate Centru, cele mai importante baze 
de aprovizionare din spatele frontului, un mare nod de cale ferată. Ar fi 
deschis perspective serioase si o lovitură a Corpurilor 6 şi 11 Mecanizate 
pe direcţia nord-vest, prin latura nordică a „intrândului de la 
Belostok“; acolo inamicul avea doar trei divizii de infanterie (87, 102, 
129), întinse pe un front de 130 de kilometri, și, în cazul succesului 
ofensivei, avalansa de tancuri intra în flancul si în spatele întregii 
grupări a Wehrmachtului de la Suvalki... 


Pot fi născocite, probabil, si alte „idei de deschidere“ ale partidei de sah, 
nu mai puţin frumoase, dar cititorului care a citit cu atenţie 
precedentele sute de pagini trebuie să-i fie clar fără explicaţii lungi că 
toată scolastica aceasta nu aduce nimic la adevărul aspru al vieţii. 
Armata Roșie de modelul anului 1941 nu putea să facă nimic din toate 
acestea — mai întâi de toate în virtutea lipsei unui corp de comandă 
calificat, capabil să-şi asume inițiativa de a acţiona temerar; sarcinile 
cât de cât complicate erau pentru o astfel de armată irealizabile în 
principiu. 


În procesul-verbal al interogatoriului generalului de armată Pavlov, fost 
comandant al Frontului Vest, am descoperit o frază care conţine, la 
prima vedere, unica soluţie realistă a problemei: „În armată a fost 
trimis adjunctul meu pentru instituţiile de învăţământ militar, Habarov, 
cu ordinul meu cel mai strict ca dacă va fi nevoie să execute prin 
împușcare orice număr de oameni, dar să oprească retragerea Armatei 
IV şi să obţină ca statul major al armatei să ia în mâinile sale 
conducerea“. (319) Ideea este simplă şi eficace. Istoria militară cunoaşte 
un exemplu când în același an 1941, pe frontul sovieto-german, un ordin 
cu conţinut similar a salvat o armată aflată la limita înfrângerii 


inevitabile. Pe 16 decembrie, in a zecea zi a contraofensivei Armatei 
Roșii de lângă Moscova, când trupele germane au început sá se replieze 
în dezordine spre vest, Hitler a emis un ordin în care a cerut: „Să fie 
menținut frontul până la ultimul soldat... Comandanții de toate 
nivelurile și ofiţerii, influențând personal trupele, să facă tot posibilul 
pentru a-i obliga să-și menţină poziţiile si să-i opună o rezistenţă fanatic 
de îndârjită inamicului“. (320) 


După cum se ştie, această decizie — de a menţine cu fanatism si 
obtuzitate fiecare metru de front — a generat nemulțumire în corpul 
suprem al generalilor și a dus la o serie de demisii de răsunet. Însă în 
ultimă instanţă, în investigaţiile și memoriile scrise după război, toți cei 
care au reușit să supravieţuiască au ajuns la părerea unanimă că decizia 
lui Hitler a fost singura corectă în situaţia ce se crease în decembrie 
1941. Astfel, fostul șef al statului major al Armatei IV a Wehrmachtului, 
Blumentritt scrie: „Ordinul fanatic, ce obliga trupele să se menţină cu 
tărie pe fiecare poziţie și în cele mai nefavorabile condiţii, a fost, 
indiscutabil, corect. Hitler și-a dat seama instinctiv că orice retragere pe 
zăpadă si pe gheaţă va duce peste câteva zile la dezintegrarea întregului 
front şi atunci armata germană ar fi avut aceeași soartă ca Marea 
Armată a lui Napoleon...“ 


Wehrmachtul a executat ordinul și, judecând după rezultatul final, a 
fost nevoit să împuște un număr destul de modest de soldați. Să obligi 
Armata Roşie de model an 1941 „să-și menţină poziţiile cu îndârjire 
fanatică“ era imposibil chiar și prin aplicarea unor măsuri atât de 
crunte. Da, acţiunile dure și crunte, ajungându-se până la impuscarea la 
fata locului, permit uneori să i se pună capăt panicii, dar ceea ce i s-a 
întâmplat Armatei Roşii în vara anului 1941 depășește cu mult cadrul 
îngust al termenului „panică“ (adică, un afect psihologic spontan și de 
scurtă durată). Și în acest sens nu putem să nu cădem de acord cu 
opinia unanimă a istoricilor sovietici, care de fiecare dată când venea 
vorba de soarta Frontului Vest, declarau ferm: „Înfrângerea era 
inevitabilă“. 


Luând ca punct de reper efectivul acestor formaţiuni, drept „divizie 
convenţională“ e considerat un corp de tancuri sau mecanizat, două 


divizii de cavalerie, patru brigázi de tancuri. 


S-ar putea ca aceastá datare sá fi fost conditionatá de dorinta de a evita 
coincidenta prea elocventă a momentului încetării ofensivei sovietice cu 
începutul Revoltei de la Varşovia. 


Fără a fi luate în calcul forțele aeriene ale Frontului Nord-Vest, noile 
regimente în curs de constituire si armamentul lui, cu luarea în calcul a 
Corpului 3 Aviaţie al aviaţiei de bombardament cu rază lungă din 
Smolensk. 


Registrul operaţiunilor de luptă al Frontului Vest, din care a fost 
preluată această frază, a fost scris antedatat (nu mai înainte de 21 iulie) 
de noii comandanţi, după arestarea comandamentului anterior (initial) 
al frontului, inclusiv a generalului Klimovskih citat mai sus; ar fi cam 
nechibzuit să avem încredere în tot ce e scris acolo. Nu este exclus ca în 
spatele uimitoarei fraze despre „ordinele verbale“ să se afle faptul 
lichidării unor documente antebelice. 


Pentru asigurarea cu tunuri „de divizion“ de calibru 76 mm a Armatei 
Roşii mobilizate complet erau necesare 5 730 de tunuri, iar la 22 iunie 
1941 numărul tunurilor era de 6 447 — fără a lua în calcul cele 2 066 de 
tunuri învechite de modele din anii 1902-1930. 


Diviziile 3 si 4 Tancuri ce înaintau spre Bobruisk-Rogacev se aflau la o 
sută de kilometri de „pungă“, iar Divizia 10 Tancuri ce înainta în 
eşalonul doi se afla încă în regiunea Baranovici. 


Nu era nimic deosebit de „sofisticat“ sau complicat în această muncă; în 
trupe existau instrucțiunile, indicațiile si desenele tehnice 
corespunzătoare. Astfel, de exemplu, șanțul pentru tancul 1-26 
reprezenta un dreptunghi cu adâncimea de un metru, lungimea de patru 
metri, cu un sector în pantă de trei metri pentru intrarea și ieșirea 
tancului; in fata șanțului era ridicat un val de pământ cu înălțimea de 
0,6 metri și lăţimea de doi metri. 


Capitolul 3.2 


Vilnius 


Primul pas pe calea incercuirii si zdrobirii Frontului Vest a fost fäcut in 
sudul Lituaniei, in zona Frontului Nord-Vest vecin (Districtul Militar 
Special Baltic). Evenimentele stranii ce se produseserá in Districtul 
Militar Special Baltic în preajma războiului merită câteva referiri 
succinte la ele. 


„Să fie aduse în stare de pregătire de luptă toate 
unitățile...“ 


Cu începere de pe 18-19 iunie (adică la jumătatea anului calendaristic si 
cu 3-4 zile înainte de „atacul prin surprindere“) la statele majore al 
Districtului Militar Special Baltic apar documentele operative cu 
numerele 1, 2, 3... Cel mai timpuriu dintre documentele descoperite se 
referă la Divizia 48 Pușcași. Nota informativă operativă cu numărul 1 a 
statului major al diviziei instiinteaza că „executând ordinul, divizia a 
început marșul din orașul Riga la ora 23.00 pe 17.6.41 şi, după cea 
efectuat un mars nocturn (30 de kilometri), pe la ora 9.00 pe 18.6.41 s-a 
concentrat în pădurea de la sud-est de satul Dalbe“. (323) Apoi aceeași 
informaţie se repetă în documentul cu denumirea elocventă „Raport de 
luptă“ și cu numărul de ordine 2. (324) 


În continuare (pe 19-21 iunie) documentele cu denumirile „notă 
informativă operativă“, „raport de luptă“, „dispoziţie de luptă“, „ordin 
de luptă“ si cu numerele de ordine 1, 2, 3... au curs. Abundenta lor 
devine explicabilă dacă ţinem seama că pe 20 iunie adjunctul șefului 
statului major (...) generalul-maior 'Truhin, le-a cerut prin documentul 
nr. 01 (tipul documentului nu este indicat) statelor majore ale armatelor 
să prezinte câte trei note informative operative pe zi (despre situaţia de 
la orele 5.00, 12.00 și 17.00). (325) Câte trei note informative operative 
pe zi reprezintă o cerinţă încă modestă. În dosarul de arhivă al Diviziei 
28 'Tancuri (a Corpului 12 Mecanizat) s-a păstrat o foaie de hârtie: un 


document fárá denumire si fárá numär de ordine, dar ora la care a fost 
scris e indicata concret: ora 19.00, 21 iunie 1941. Continutul 
documentului vizează prezentarea zilnică a câte patru note informative 
operative (la orele 1.30, 5.00, 9.00 şi 14.00), câte patru note informative 
despre rezultatele recunoasterilor și câte patru note informative despre 
apărarea antiaeriană. (326) 


Sper că cititorul atent a remarcat că am omis un cuvânt — al CĂREI 
entități era adjunct al șefului statului major generalul Truhin? 
Întrebarea este foarte interesantă. Pe 20-21 iunie (şi chiar si mai apoi, 
pe 22 si 23 iunie) în documente alternează neîntrerupt cuvintele 
„district“ si „front“; uneori chiar în același document (de exemplu, 
raportul despre recunoaştere nr. 01 de la ora 14.00 de pe 21.6.41) sunt 
utilizate ambele denumiri: „Frontul Nord-Vest“ și „Districtul Militar 
Special Baltic“. (327) Un document foarte curios („Indicaţii privind 
conducerea pe ascuns a trupelor nr. 01“) a fost emis la statul major al 
Frontului Nord-Vest la ora 12.00 pe 21 iunie. El este interesant nu 
numai pentru că are numărul de ordine 1 la mijlocul anului; deasupra 
denumirilor „Frontul Nord-Vest“ şi „FRONTUL“ care sunt, la fel ca tot 
documentul, dactilografiate, este scris gras cu creion cafeniu (posibil ca 
acum 70 de ani creionul să fi fost roșu) „DISTRICTUL“. Este corectată 
şi semnătura de pe document — şeful statului major al Frontului Nord- 
Vest, generalul-locotenent Klenov, este „colorat“ cu același creion și 
numit șef al statului major al „DISTRICTULUI“. (328) 


Armata nu poate exista mult timp în stare de dezordine și iată că la ora 
16.45 pe 21 iunie în numele șefului statului major al Frontului Nord- 
Vest, generalul-locotenent P. Klenov (în realitate documentul a fost 
semnat de adjunctul său, generalul-maior F. Truhin), tuturor şefilor de 
secţii ale statelor majore si ai direcțiilor districtuale le-a fost adusă la 
cunoștință, cu obligația de a semna că au primit-o, următoarea 
dispoziţie: „Unele state majore ale unităţilor și secţii ale direcţiei 
districtuale utilizează în documente și convorbiri cuvintele „FRONT“, 
„Frontul Nord-Vest“ etc., divulgând astfel locul şi existenţa conducerii 
frontului. Să fie curmat imediat acest fapt si de acum înainte statul 
major si conducerea să fie numite ale Districtului Militar Special 
Baltic“. (329) Adică toţi (dacă e să vorbim despre ofițerii superiori) 
înțelegeau perfect sensul şi semnificaţia desfășurării frontului pe baza 


districtului; toti isi dádeau seama ce inseamnä asta, ce va urma dupa 
asta si de ce această taină nu i se poate încredința nici măcar hârtiei cu 
parafa „strict secret“ ascunse într-un seif de oţel. 


De fapt, ce să mai vorbim despre documentele operative ale statelor 
majore superioare, dacă șeful Direcţiei propaganda politică a 
districtului/frontului, comisarul de brigadă tovarășul Riabci, a ordonat 
pe 21 iunie: „Secţiile de propagandă politică ale corpurilor și diviziilor 
să nu le dea directive în scris unităţilor; sarcinile muncii politice să fie 
trasate pe cale orală prin intermediul reprezentanţilor lor“. (330) 


Nu mai puţin interesant este și conţinutul ca atare al documentelor de 
pe 18-21 iunie. Să începem cu cele principale, ale comandamentului 
districtului. Pe 18 iunie, comandantul Districtului Militar Special Baltic, 
generalul-colonel F.I. Kuznetov, semnează Ordinul nr. 00229 de multe 
pagini. Începutul era cât se poate de elocvent: „Cu scopul de a aduce cât 
mai rapid în stare de pregătire de luptă a teatrului operaţiunilor de 
război, ordon...“******** El ordona: 


y+» Șefului zonei de apărare antiaeriană până la sfârșitul zilei de 19 iunie 
1941 (aici si în continuare, subl. mea — M.S.) să aducă în stare de 
pregătire de luptă deplină toată apărarea antiaeriană a districtului... Până 
pe 19.41 să fie raportată ordinea acoperirii de bombardierele în picaj a 
podurilor mari de cale ferată și rutiere, a depozitelor de artilerie şi a celor 
mai importante obiective. 


Până pe 21.6.41, în comun cu apărarea antiaeriană de la faţa locului, să 
organizeze camuflarea luminii în orașele Riga, Kaunas, Vilnius, Dvinsk, 
Mitava, Libava, Sauliai, combaterea incendiilor în aceste orașe... Să 
înființeze pe direcţiile Telsiai, Siauliai, Kaunas si Kalvarija detașamente 
mobile de luptă antitanc cu mine. În acest scop să aibă rezerve de mine 
antitanc, transportate cu automobile. Detasamentele să fie pregătite până 
la 21.6.41... Planul distrugerii podurilor să fie aprobat de Consiliul de 
Război al armatelor. Termenul de executare 21.6.41...“ (331) 


În aceeași zi de 18 iunie bogată în evenimente, comandantul Corpului 12 
Mecanizat, generalul-maior Sestopalov, semnează Ordinul nr. 0033. 
Documentul e ornat cu parafa „Strict secret. De importanţă specială“, 


un lucru deloc tipic pentru documentele de la nivel de corp de armata. 
Ordinul incepe cu cuvintele: „Din momentul primirii prezentului ordin 
sa fie aduse in stare de pregätire de luptä toate unitätile. Unitätile sä fie 
aduse în stare de pregătire de luptă in conformitate cu planurile de 
ridicare la semnalul de alarmă de luptă, dar alarma de luptă să nu fie 
anunţată. Toată munca să fie efectuată repede, dar fără gălăgie, fără 
panică și pălăvrăgeală... Să fie completat efectivul fiecărei subunități. 
Să fie rechemat imediat efectivul din delegaţii și de la efectuarea a tot 
felul de lucrări...“ Urmează indicatia de a începe la ora 23.00 pe 18 
iunie deplasarea în regiunile de concentrare, iar toate punctele terminus 
ale itinerarelor se aflau în păduri. (332) 


Decizia de a aduce unităţile corpului mecanizat în stare de pregătire de 
luptă nu a fost o manifestare a iniţiativei personale a generalului 
Sestopalov. Ne putem convinge de acest lucru luând cunoștință de 
Registrul operaţiunilor de luptă al Corpului 12 Mecanizat („numerotat, 
snuruit şi sigilat cu ceară rosie pe 10.9.41“). Istoria apariţiei ordinului 
este descrisă acolo destul de amănunţit: „La ora 23.10 pe 16.6 (nu e o 
greşeală de tipar, chiar pe 16 iunie) a fost primit de la statul major al 
Districtului Militar Special Baltic un plic de importanţă specială („seria 
A“). Plicul a fost deschis la ordinul căpitanului Efimov (statul-major al 
corpului se afla la Mitava, iar comandantul a plecat la Panevejis, în 
dispozitivul Diviziei 202 Motorizate a corpului; plicul de importanţă 
specială a fost deschis de adjunctul șefului secţiei operative a statului 
major al corpului — M.S.) Pe 17.6 printr-un mesaj cifrat i s-a raportat 
despre primirea directivei respective comandantului corpului, 
generalul-maior Sestopalov, care a venit la statul major al corpului la 
ora 23.30 pe 17.6“. (333) 


După cum se si cuvine să se întâmple în armată, după ce i-a fost trimis 
comandantului corpului, în aceeași zi (18 iunie), un ordin cu conţinut 
similar (iar în primele alineate copiat cuvânt cu cuvânt din ordinul lui 
Sestopalov) îi este dat si Diviziei 28 Tancuri din componenţa Corpului 
12 Mecanizat. Documentul este remarcabil prin faptul că în el este 
indicat planul grafic de deplasare: toate marsurile erau nocturne; de la 
5 dimineaţa până la 10 seara unităţile diviziei se ascund și poposesc în 
păduri. (334) Documentul corespunzător trimis la a doua divizie a 
Corpului 12 Tancuri (Divizia 23 Tancuri) poartă denumirea „Ordinul de 


luptá nr. 1“, si a fost semnat la ora 18.00 pe 18 iunie. Se ordoná ca 
„marsurile sá fie efectuate doar pe timp de noapte; in regiunile de 
concentrare si de popas sá vá camuflati minutios si sa organizati paza si 
observarea pe tot perimetrul“. (335) Comandantul Regimentului 144 
Tancuri din componenta diviziei de tancuri emite la ora 8.30 pe 19 iunie 
Ordinul de luptá nr. 2; se ordoná „sa i se interzica ín mod categoric 
întregului efectiv orice deplasări prin regiunea de concentrare“. (336) 


La ora 10 dimineaţa, pe 20 iunie, diviziile Corpului 12 Mecanizat, 
„executând ordinul nr. 0033, s-au concentrat în regiunile ce le-au fost 
indicate“ — fapt comunicat în nota informativă cu numărul doi a statului 
major al corpului. În aceeași zi Sestopalov emite dispoziţia de luptă in 
care, între altele, indică neajunsurile descoperite în decursul marșului: 
„Ostasii roșii în timpul popasului își pun pustile in formă de piramidă 
si, lăsând un planton, umblă neinarmati. Ordon: Toti ostașii în orice loc 
de amplasare și de somn (!) trebuie să aibă armele cu ei. La sosirea la 
faţa locului să se facă plinul tuturor mașinilor. Să se facă ordine deplină 
cu camuflajul și pregătirea de luptă“. (337) 


În seara de 20 iunie șeful statului major al Corpului 12 Mecanizat, 
colonelul Kalinicenko, îi expediază şefului statului major al Diviziei 28 
Tancuri o dispoziţie cu următorul conţinut: „După primirea prezentei 
dispoziţii să-l trimiteţi imediat pe şeful secţiei 2 la statul major al 
unităţii militare 9443 (Corpul 12 Mecanizat). Să aibă cu el o hartă la 
scara 100 000 a regiunii Prusia Orientală (Memel, Stalluponen, 
Suvalki)“. Pe document e notat: „Primit la ora 4.35. Numărul de intrare 
47“. (338) În acest context mai trebuie precizat că Divizia 28 Tancuri se 
ascundea în pădurile de la vest la Siauliai si de regiunea Stalluponen 
(actualmente Nesterov)-Suvalki o separau 150-180 de kilometri. 


Nu rămânea în urma trupelor terestre nici aviația districtului. Nota 
informativă operativă nr. 01 a statului major al Forţelor Armate 
Aeriene ale Districtului Militar Special Baltic a fost emisă la ora 17.00 
pe 20 iunie. Fără emoţii deosebite, nota informativă constată: „Unităţile 
Forţelor Armate Aeriene în decursul zilei de 20.6.41 au efectuat 
mutarea bazelor pe aerodromurile operative, dispersarea și camuflarea 
bunurilor materiale pe aerodromuri. În decursul zilei de 20.6.41 
unitățile Forţelor Armate Aeriene n-au desfășurat operaţiuni de luptă 


(această frază e tăiată cu penita; mai jos, cu aceeași cerneală e inserat: 
„În fiecare regiment se află câte o escadrilă în starea de pregătire nr. 2, 
celelalte se ocupă de instrucţiunea de luptă“). La ora 5 dimineaţă pe 21 
iunie apare nota informativă operativă nr. 2 a statului major al Forţelor 
Armate Aeriene. Documentul constată rutinar: „În decursul nopții de 
21.6.41 unitățile Forţelor Armate Aeriene n-au efectuat operaţiuni de 
luptă...“ (339) 


După lectura acestor ordine și note informative putem să luăm în mâini 
cât se poate de calm un document ce se păstrează în Arhiva Centrală a 
Ministerului Apărării (fond 221, registru 1351, dosar 201) şi să citim 
absolut feerica frază de pe prima lui pagină: „Din registrul 
operaţiunilor de luptă al trupelor Frontului Nord-Vest despre situaţia, 
starea și operaţiunile de luptă ale trupelor de pe 18 până pe 23 iunie 
1941.“ Apropo, pentru a o face nu e necesar să mergem la 
Podolsk********, documentul este accesibil într-o copie electronică de 
foarte bună calitate pe site-ul „Ilonsur Hapona“ („Eroismul 
poporului“). 


Dar ce este de mirare în toate acestea? Două aspecte. În primul rând, 
nimic asemănător nu s-a reușit să se descopere în fondurile de arhivă ale 
districtelor Leningrad, de Vest, Kiev și Odessa (respectiv Fronturile 
Nord, Vest, Sud-Vest și Sud). Și asta e foarte straniu — cum a putut să 
apară în cadrul unei tari si al unei armate o atare diferență de date si 
termene de aducere a trupelor în stare de pregătire sporită de luptă? Al 
doilea şi cel mai important aspect — de ce toate pregătirile acestea nu s- 
au reflectat deloc în cursul și în rezultatul bătăliei de la frontieră din 
Regiunea Baltică? Socul și perplexitatea provocate de „atacul prin 
surprindere al inamicului“ au cuprins statele majore ale Frontului 
Nord-Vest în aceeaşi măsură în care au cuprins şi statele majore ale 
tuturor celorlaltor fronturi. Sau poate nu „în aceeaşi“. Statul major al 
Armatei XI a Frontului Nord-Vest a părăsit Kaunasul si „şi-a mutat 
baza“ la est în amiaza zilei, stabilind astfel un „record al zilei“ sui 
generis... 


Marşul forţat spre Neman 


Flancul stäng (sudic) al Frontului Nord-Vest urma sa fie zdrobit de 
Grupul 3 Tancuri al Wehrmachtului. In ajunul invaziei, Grupul 3 
Tancuri avea in componentá douá corpuri de tancuri: Corpul 39 
Tancuri (Diviziile 7 de 20 Tancuri, Diviziile 14 si 20 Motorizate) si 
Corpul 57 Tancuri (Diviziile 12 si 19 Tancuri si Divizia 18 Motorizata). 
Trei divizii de tancuri din patru (Divizia 12, Divizia 19 si Divizia 20) 
fuseserá constituite ín toamna anului 1940 pe baza unor divizii de 
infanterie; ele nu aveau nici pomenealá de ,,experientá de doi ani de 
purtare a unui rázboi modern“. 


In afará de diviziile indicate mai sus, din componenta grupului mai 
faceau parte: Batalionul 101 Tancuri aruncátoare de flacari, Divizionul 
643 Vänätoare antitanc (tunuri antitanc cehe de calibru 47 mm pe 
sasiuri cu senile ale tanchetei Pz-I), Regimentul de aruncátoare de mine 
reactive Nebelwerfer, sase batalioane de artilerie autonome (tunuri de 
calibre 150 mm si 210 mm), subunitäti de geniu, de recunoastere, de 
tunuri antiaeriene. In primele zile de räzboi, la etapa spargerii 
fortificatiilor de la frontierá (comandamentul german presupunea cä va 
trebui să le spargă purtând lupte încrâncenate) Grupului 3 Tancuri i-au 
fost subordonate operativ două corpuri de armată (de infanterie): 
Corpul 5 (Diviziile 5 si 35 Infanterie) și Corpul 6 (Diviziile 6 si 26 
Infanterie). 


O particularitate a Grupului 3 Tancuri era componenţa extraordinar de 
sărăcăcioasă a parcului de tancuri. Nu i-a revenit nimic din ce avea mai 
bun Wehrmachtul la momentul respectiv (tancurile medii Pz-III) si 
companiile de tancuri medii prevăzute de organigramă erau dotate cu 
tancuri cehe Pz-38(t) — tancuri ușoare (cu greutatea de 9,7 tone) cu 
blindaj antiglont******** şi un tun de calibru 37 mm. Dar nici aceste 
„maşini viguroase“ nu s-au găsit în numărul necesar si ca tanc de linie 
în cele trei divizii al Grupului 3 Tancuri erau utilizate tanchetele cu 
mitralieră Pz-I în număr total de 126; în vara anului 1941 așa ceva nu 
mai era nicăieri (în Grupul 4 Tancuri regimentele nu aveau în general 
nici o Pz-19, în Grupul 2 Tancuri erau 18, iar în Grupul 1 Tancuri — 8). 
Unicul tip de tanc care putea să le facă unele probleme tunurilor 
antitanc ale diviziilor de puscasi ale Armatei Roşii era aşa-numitul tanc 


„greu“ Pz-IV; in fiecare divizie de tancuri a Grupului 4 Tancuri erau 
cäte 30 de tancuri de acest tip. 


Nu era cu mult mai bun nici parcul mașinilor cu roti — nu numai 
diviziile motorizate ale Grupului 3 Tancuri, reciclate din diviziile de 
infanterie obişnuite în ultimele luni înainte de invadarea URSS, ci și 
regimentele de infanterie motorizată ale diviziilor de tancuri erau dotate 
cu un amestec pestrit din cele mai diverse automobile; în majoritatea lor 
erau din trofee franceze (până şi furgoane de pâine), fapt ce isca 
probleme inevitabile legate de întreţinere, piese de schimb și capacitate 
de a circula pe „drumurile-directii“ rusești. Dar, în ansamblu, dotarea 
sărăcăcioasă a Grupului 3 Tancuri si operaţiunile lui de luptă reușite 
(plus cifra-record de mică a pierderilor de efectiv) pot servi drept o 
ilustrare grăitoare, chiar oarecum caricatural exagerată, a unei teze 
fundamentale: nu luptă tehnica, luptă (sau nu luptă) oamenii. 


La etapa de planificare a operaţiunii încercau cu obstinatie (si în ultimă 
instanţă — zadarnic) să înţeleagă ce are de gând să facă pe direcţia 
respectivă comandamentul Armatei Roșii? Pe 16 mai 1941 statul major 
al Armatei IX a Wehrmachtului a elaborat un raport în care erau 
prezentate estimări extrem de contradictorii ale intentiilor inamicului: 
„Munca intensă de construcţie a fortificațiilor de la frontieră în câteva 
linii peste aproximativ 5 kilometri, instalarea unui număr mare de 
cazemate de-a lungul frontierei, precum și concentrarea unor forte 
masive nemijlocit lângă frontieră ne permit să presupunem că se 
pregătește o apărare de lungă durată, frontală a frontierei“. Pe câmpul 
documentului dactilografiat e scris cu mâna: „Numărul diviziilor pe 
care le presupune Comandamentul Suprem al trupelor terestre (trei pe 
100 de kilometri!) la est de intrándul de la Suvalki si Divizia 5 Tancuri 
de lângă Alitus nu dau temeiuri pentru a trage o astfel de concluzie“. 


Semnul exclamării accentuează atenţia asupra adevărului evident 
pentru oricare specialist că, folosind forţele a trei divizii, nu poate fi 
asigurată apărarea de lungă durată pe un front de 100 de kilometri. În 
continuare, pe aceeași pagină a documentului, sunt presupuse, totuși, 
unele acțiuni si mai ferme ale Armatei Roșii: „Aducerea formațiunilor 
motorizate și a celor de tancuri în apropiere imediată de frontieră ne 


dau posibilitatea sá presupunem cá in timpul pregätirii pártii germane 
de atac inamicul va efectua in conformitate cu principiile lui tactice 
fundamentale (vezi anexa 2) un atac preventiv sau concomitent cu 
scopul limitat de a zădărnici pregătirile noastre de atac sau de a le 
împiedica“. (340) 


Pe 21 iunie, șeful Secţiei operative a statului major al Grupului 3 
Tancuri semnează ultima de dinaintea războiului notă informativă de 
recunoaștere despre inamic (Feindnachrichtenblatt). Informaţia faptică 
despre inamic e multă și cât se poate de precisă: astfel, din cele nouă 
formaţiuni ale Armatei Roșii ce figurează în notă, opt sunt prezentate cu 
numele lor locale, și amplasarea lor e detectată destul de aproape de cea 
reală. Şi totuși, germanii nu reușesc să înţeleagă în continuare intenţiile 
comandamentului sovietic. În consecinţă, e trasată sarcina: „În timpul 
interogatoriului este important de stabilit ce scopuri de amploare (de 
lungă durată) urmăreşte Comandamentul Suprem rus cu operaţiunile 
sale. În timpul interogării ofiţerilor prizonieri este important de 
clarificat de ce forțele rusești au fost desfăşurate în fata Nemanului in 
loc să fie plasate, în condiţiile superiorității aşteptate a forțelor germane, 
dincolo de Neman sau în general să se opteze pentru tactica retragerii în 
adâncul ţării mari...“ (341) 


Fără să mai priceapă enigma artei operative a Armatei Roșii (vom 
menționa între paranteze că deocamdată n-a reușit să o dezlege nimeni), 
comandamentul Grupului 3 Tancuri al Wehrmachtului se pregătea să 
lupte în conformitate cu toate regulile științei militare. Asteptändu-se sa 
întâmpine în zona de frontieră o rezistență încrâncenată, terenuri 
minate, cazemate din beton armat lângă drumuri, ambuscade în păduri, 
germanii chiar au exagerat întrucâtva cu complicarea itinerarelor de 
deplasare a formațiunilor motorizate; astfel, în „Indicaţiile privind 
efectuarea operaţiunilor Grupului 3 Tancuri“ expediate la jumătatea 
lunii iunie la statele majore ale corpurilor, se spunea: 


„Trebuie ţinut cont de faptul că drumurile principale din zona ofensivei 
noastre sunt ocupate de trupele inamicului și au baraje la mare adâncime. 
De aceea ofensiva unităţilor de avangardă nu trebuie să se desfășoare 
nemijlocit pe drumuri sau în apropierea lor. Trebuie să înaintați la o parte 
de drumuri pentru ca ulterior să iesiti la drum în spatele frontului și astfel 


sá zădărniciţi retragerea forţelor lui de avangardă de la frontieră pe 
poziţiile din spatele frontului...“ (342) 


În avangarda ofensivei grupului de tancuri au fost plasate cinci 
batalioane de geniu, care urmau să scoată barajele de mine, să 
restabilească drumurile distruse şi ulterior să instaleze poduri de 
pontoane peste Neman. Ținând cont că terenul din zona ofensivei (mai 
ales pe flancul sudic) abundă în lacuri si räulete mici de pădure, se 
acorda o atenţie specială capturării trecerilor peste râuri și fâşiilor de 
uscat dintre lacuri. „Posturile de grăniceri ale inamicului, detaşamentele 
de pază, trecerile peste râu si podurile trebuie atacate și capturate în 
grupuri mici de soc înainte ca inamicul să reușească să comunice despre 
pericol sau să distrugă construcţiile artificiale. Aceste acţiuni trebuie 
efectuate prin surprindere, cu iscusintä, curaj si abnegatie“. (342) 


Pentru a obţine iscusinta maximă și curajul maxim s-a decis să fie 
antrenați diversionisti din regimentul cu destinație specială 
„Brandenburg“. „Pentru lupta de capturare a fäsiilor de uscat dintre 
lacuri de lângă Kapciamiestis, Veisiejai și Slavantai (localităţi la 25-30 
de kilometri vest de Merkine — M.S.), precum si pentru capturarea 
trecerii peste râu de lângă Merkine, la dispoziţia Diviziei 12 Tancuri 
sunt transferate unităţile regimentului cu destinaţie specială 
«Brandenburg». Subunitätile acestui regiment — câte 20-30 de oameni la 
fiecare obiectiv — trebuie să ocupe trecerile printre lacuri indicate din 
timp şi să le menţină deschise și să ocupe podul din Merkine încă înainte 
de apropierea detasamentelor de avangardă [ale diviziei de tancuri] sau 
să zădărnicească aruncarea în aer a acestui pod“. (343) 


Toate eforturile si siretlicurile acestea erau orientate spre o singură 
sarcină — chiar in prima zi a ofensivei, folosind la maximum factorul 
surprizei tactice, să ajungă la Neman și să captureze (să instaleze) 
trecerile pe malul de est mai înainte ca inamicul stupefiat să reușească 
să aducă forte masive spre poziţia de la râu. Sarcina era foarte 
complicată — ţinând seama de particularitätile terenului si de distanţa de 
40-70 de kilometri de la frontieră până la Neman. Revenind la istoria 
operaţiunilor de luptă ale corpurilor mecanizate ale Frontului Sud-Vest, 
vom menţiona că sarcina de a înainta la o asemenea adâncime în 


decursul unei singure zile nici nu se punea pentru ele (ca sa nu mai 
vorbim de faptul că n-a fost niciodată realizată). 


Până la urmă, formațiunile Grupului 3 Tancuri au fost desfășurate in 
ordinea următoare. Două divizii de tancuri (7 şi 20) ale Corpului 39 
Tancuri traversau frontiera de-a lungul șoselei Kaunas, apoi virau la est 
şi înaintau de-a lungul drumului Kalvarija-Simnas spre Alitus. Diviziile 
motorizate ale corpului (14 si 20) rămâneau în eșalonul doi — pentru 
înaintarea lor pe teritoriul sovietic pur și simplu nu erau drumuri 
libere. La sud de Corpul 39 Tancuri, de-a lungul drumului Lazdijai- 
Seirijai, spre râul Neman înaintau două divizii de infanterie (5 și 35) ale 
Corpului de armată 5. 


Cel mai complicat itinerar în privinţa condiţiilor terenului le-a revenit 
formațiunilor Corpului 57 Tancuri; drumul principal (până la care 
trebuiau să ajungă parcurgând 15 kilometri de masiv de pădure cu 
numeroase lacuri) prin Kapciamestis, Leipalangis spre Merkine i-a fost 
oferit Diviziei 18 Motorizate (dar unul dintre cele două regimente de 
infanterie motorizată al diviziei a fost lăsat în eșalonul doi). Şi Divizia 12 
Tancuri trebuia să ajungă la drumul spre Merkine prin pădure, iar 
pentru executarea acestei misiuni divizia a fost întărită cu un regiment 
de infanterie din componenţa Corpului de armată 5. Divizia 19 Tancuri 
rămânea pe teritoriul „intrândului de la Suvalki“ in rezerva 
comandamentului grupului de tancuri. 


Pe flancul stâng (nordic) al Grupului 3 Tancuri ofensiva formațiunilor 
motorizate era acoperită de două divizii de infanterie (Divizia 6 
Infanterie, Divizia 26 Infanterie) ale Corpului de armată 6 — ele urmau 
să parcurgă 80 de kilometri și ceva şi să captureze trecerile peste Neman 
lângă orașul Prenai (iniţial se preconiza că după aceasta prin Prenai vor 
fi trecute pe malul estic al Nemanului două divizii motorizate ale 
Corpului 39 Tancuri). Flancul drept (sudic) al grupului de tancuri era 
acoperit prin ofensiva spre Grodno a Corpului de armată 8 al Armatei 
IX. 


In ce-i priveşte pe diversioniștii din „Brandenburg“, a căror puterea 
atotdistrugătoare este glorificatá de două generaţii de „istorici“ 
sovietici, participarea lor s-a redus la următoarele: „In jumătatea a 


doua a zilei [comandantului Corpului 57] i s-a prezentat un locotenent — 
comandantul grupului de diversionisti (ai trupelor cu destinatie 
specialä). El nu stie nimic despre masinile de transport si despre 
echipamentul necesar pe care-l are la dispoziţia sa. Consultarea la 
telefon a comandamentului Grupului 3 Tancuri de cätre seful directiei 
operative a statului major al corpului a arätat ca utilizarea grupului 
special pe 22 iunie e putin probabilá, deoarece utilajul tehnic trebuia 
comandat in prealabil de la Varsovia doar printr-o dispozitie speciala a 
Grupului“. (344) Ce-i drept, aceastá circumstantá n-a exercitat nici 
o influentá asupra ritmului si proportiilor ofensivei germane. 


La miezul nopţii dintre 21 si 22 iunie, la statul major al 
districtului/frontului, transferat de la Riga la un Punct de comandă de 
campanie dintr-o pădure de lângă Panevejis, a fost scrisă nota 
informativă de recunoaștere nr. 02, ultima înainte de începerea 
războiului. Gruparea de trupe a inamicului de pe „direcţia Kaunas- 
Vilnius“ (în realitate era Grupul 3 Tancuri plus șapte divizii de 
infanterie ale Armatei XVI din componenţa Grupului de Armate Nord) 
era descrisă în felul următor. A fost stabilită existenţa statelor majore a 
patru divizii de infanterie, dar doar în cazul uneia (Divizia 5 Infanterie) 
numerotarea a coincis cu cea reală. În regiunea Insterburg (la 60 de 
kilometri de la frontieră) a fost „depistat“ statul major al Corpului de 
armată 12, care în realitate se afla lângă Brest. Sunt menţionate, de 
asemenea, șapte regimente de infanterie (dar nu e clar dacă ele făceau 
parte, în opinia autorilor notei, din componenţa diviziilor de infanterie 
depistate sau acționau de sine stătător), precum si inexistentul 
„Regiment 206 Cavalerie“. În loc de patru divizii de tancuri în notă 
figurează doar unicul „Batalion 25 Tancuri“. Totodată, în imediata 
apropiere de frontieră a fost depistată doar prezenţa Diviziei 5 
Infanterie, a Regimentului 405 Infanterie și a unui batalion oarecare 
fără număr. Misteriosul „batalion de tancuri“ se afla, chipurile, 
în regiunea Insterburg (actualmente Cerniahovsk). (345) 


O atare evaluare a grupării inamicului — care nici pe departe nu 
coincidea cu situația reală — explică multe aspecte ale deciziilor si 
acţiunilor comandamentului Frontului Nord-Vest. Aproape în același 
moment în care a fost semnată nota informativă de recunoaștere nr. 02, 


la statul major al districtului/frontului a parvenit de la Moscova 
directiva de trista faima „numärul unu“. Dupä care, la ora 2 si 25 de 
minute pe 22 iunie, din partea Consiliului de Rázboi al Districtului 
Militar Special Baltic a fost emisá Directiva (nenumerotata) pentru 
comandamentele Armatelor VIII si XI. Repetänd cuvánt cu cuvant 
textul Directivei de la Moscova („in decursul zilelor de 22-23 iunie e 
posibil un atac... sá nu vá läsati provocati... concomitent sa fiti in stare 
de pregătire de luptă deplină“), comandamentul districtului/frontului a 
adăugat și câteva puncte din partea sa. De exemplu, a ordonat ca 
„familiile corpului de comandă a Diviziilor 10, 125, 33 şi 128 Puscasi sa 
fie transportate în spatele frontului doar în cazul în care frontiera va fi 
trecută de forte masive ale inamicului“. (346) 


Este o indicație foarte interesantă. Chiar dacă din toate documentele din 
perioada antebelică s-ar fi păstrat doar această frază, ea, singură, ar fi 
putut relata despre felul cum îşi inchipuia viitorul război 
comandamentul suprem al Armatei Roșii. Diviziile 10, 125, 33 și 128 
Puscasi constituiau primul, cel mai avansat eșalon al trupelor Frontului 
Nord-Vest; statele majore ale formațiunilor erau amplasate în orășele si 
targusoare (Kuliai, Batakiai, Vilkaviskism, Seirijai) situate la distante 
de doar 20-30 de kilometri de frontieră. Deja faptul că în dimineaţa de 
22 iunie în zona de frontieră rămăseseră familiile corpului de comandă 
este mărturia unei iresponsabilitäti dincolo de limite.******** Și chiar 
şi după ce a primit de la Moscova avertismentul referitor la o posibilă 
invazie a inamicului (e straniu că nu districtele de frontieră avertizau 
Moscova, ci invers), F.I. Kuznetov încă are îndoieli în privinţa faptului 
că „trecerea frontierei de forte masive ale inamicului“ este inevitabilă si 
că familiile corpului de comandă trebuie luate şi transportate fără a sta 
pe gânduri nici un minut. 


Cât priveşte toate celelalte divizii situate la distanţe un pic mai mari de 
30 de kilometri, comandamentul districtului nu vede absolut nici un 
motiv pentru evacuarea de urgenţă a familiilor corpului de comandă. 
Mai trebuie adăugat că planul de evacuare a familiilor corpului de 
comandă fusese elaborat în prealabil în Districtul Militar Special Baltic. 
În arhivă (Arhiva Centrală a Ministerului Apărării, f. 16, inv. 2951, d. 
238) s-a păstrat o hartă, ornată cu parafa categoriei supreme de 
secretizare (stric secret/de importanță specială), a evacuării si 


amplasării familiilor corpului de comandă. Este curios ca toate 
„punctele de plasare“ se află la sud-vest de linia Siauliai-Vilniuc; 
probabil, autorii planului considerau invazia inamicului la o adâncime 
mai mare de 100-130 de kilometri extrem de puţin probabilă. 


Ca rezultat al acestor evaluări și decizii, „gruparea de trupe“ a 
Frontului Nord-Vest în zona de frontieră de la sud de drumul 
Kalvarija-Alitus consta dintr-o sigură formaţiune — Divizia 128 Pușcași. 
Forţele principale ale Armatei XI (trei divizii de pușcași) se aflau la 
nord de Kalvarija, Brigada 10 Artilerie antitanc era ascunsă într-un 
masiv păduros de la vest de Kaunas și pe 22 iunie nu putea nici măcar 
teoretic să împiedice ofensiva diviziilor de tancuri germane. Da, 
Directiva Consiliului de Război citată mai sus a dispus să fie „deplasate 
statul major al Diviziei 126 Puscasi si cantitatea posibilă a infanteriei si 
artileriei ei în regiunea Kalvarija, unde se vor deplasa toate unităţile 
Diviziei 126 Puscasi“ — în realitate însă, divizia ce se deplasa din adâncul 
districtului spre vest a reușit spre seara de 22 iunie să ajungă doar până 
la Alitus. 


Bineînţeles, doar Divizia 128 Pușcași, singură, nu putea să mențină 
apărarea pe un front cu lăţimea de 60 de kilometri și cu atât mai mult 
nu putea să oprească ofensiva a trei divizii de tancuri, două divizii de 
infanterie şi a unei divizii motorizate ale inamicului. Aceasta însă este 
doar o jumătate de adevăr. Cea de-a doua jumătate constă în faptul că 
fuga în dezordine chiar după primele impuscäturi nu este unica 
alternativă a apărării îndârjite. Mai există teoretic două variante de 
acţiuni, care se numesc „defensivă mobilă“ și „repliere“. Nu trebuia 
inventat nimic nou, în Regulament e scris totul („să i se provoace 
pierderi inamicului aflat în ofensivă, să fie constrâns să se desfăşoare, să 
piardă timp cu organizarea ofensivei și, fără a intra în luptă încordată 
cu el, să se evite lovitura lui“). 


O divizie de pușcași înseamnă nouă batalioane de infanterie, șase (luând 
în calcul divizionul de apărare antitanc) divizioane de artilerie; ele sunt, 
teoretic, suficiente pentru ca pe fiecare dintre cele 3-4 direcţii rutiere 
situate în zona ofensivei Grupului 3 Tancuri să-i aplice inamicului o 
serie de „împunsături de ac“ capabile să reducă ritmul ofensivei de la 
fenomenal la unul normal (câte 10-15 kilometri pe zi). În seara de 21 


iunie unitățile Diviziei 128 Puscasi se aflau în regiunea Lazdijai- 
Seirijai-Simnas (adică în regiunea grupului de lacuri dintre cele două 
drumuri ce duceau spre Alitus), un loc ideal pentru organizarea 
ambuscadelor si a loviturilor asupra flancurilor. Cele cinci noduri de 
apărare ale regiunii fortificate Alitus, unde pe un front de 57 de 
kilometri dintre Kalvarija şi Kapciamestis se aflau în diferite stadii de 
construcţie 273 de cazemate (20 dintre ele deja construite) puteau, de 
asemenea, să-l împiedice cumva pe inamic. Iar într-un ritm normal al 
ofensivei, germanii ar fi ajuns la Neman în a treia sau a patra zi de 
război, ceea ce ar fi însemnat năruirea întregului plan al operaţiunii. 


În orice caz, rezultatul replierii trebuia să fie apariţia diviziei (iar 
Divizia 128 Pușcași avea un efectiv care chiar depășea norma prevăzută 
de organigramá — 15 540 de oameni) pe malul estic al Nemanului. Dar 
nicăieri nu apărea nimic — Divizia 128 Puscasi pur și simplu a dispărut. 
A dispărut din notele informative ale statului major al frontului, a 
dispărut de pe harta operativă, a dispărut de pe câmpul de 
lupta.******** La ora 9.35, pe 22 iunie, comandantul Frontului Nord- 
Vest a raportat la Moscova: „Forte masive de tancuri si de unităţi 
motorizate pătrund spre Druskeniki. Divizia 128 Pușcași este în cea mai 
mare parte încercuită, nu avem date precise despre situaţia ei“. Peste 
zece minute, la ora 9.45, a fost semnată Directiva Consiliului de Război 
al frontului, în care comandantului Armatei XI i s-a ordonat: „să 
asigure replierea Diviziei 128 Pușcași, fără a admite încercuirea ei, să 
pregătească poziţiile pe malul estic al râului Neman până la graniţa 
stângă a frontului“. (347) Atâta tot. Toate celelalte referiri la Divizia 128 
constau din „nu avem legătura“, „situaţia diviziei nu este cunoscută“. 


Dispariţia unei divizii nu înseamnă, desigur, anihilarea într-o clipă a 
15 000 de oameni. Unii ostași, unele subunități răzlețe au intrat în luptă, 
au făcut inamicul să suporte pierderi; ciocnirile armate în pădurile de 
pe malul vestic al Nemanului au continuat până la sfârșitul lunii iunie. 
Judecând după listele cu morminte militare ce se păstrează în arhivele 
republicii Lituania, in regiunea drumului Seirijai-Alitus sunt 
înmormântați 88 de soldaţi germani. (348) Luând in calcul si răniții, 
care de obicei erau de trei ori mai multi decât morţii, rezultă cifrele 
unor pierderi destul de sensibile după criteriile Wehrmachtului. 
Însemnarea de pe 22 iunie din Registrul operaţiunilor de luptă al 


Grupului 3 Tancuri constata scurt, dar clar: „Acolo unde inamicul a 
primit lupta, el se apăra până la ultima suflare, cu îndârjire si curaj“. 


Nu trebuie să uităm că la dispoziția comandamentului Frontului Nord- 
Vest mai era un instrument extrem de mobil și suficient de puternic (opt 
regimente de aviaţie de bombardament), capabil să frâneze înaintarea 
corpurilor de tancuri ale Wehrmachtului. Pentru aviația din epoca 
respectivă, o coloană de trupe motorizată era o ţintă ideală. Bombele 
lansate de pe un bombardier „orizontal“ se imprastiau în forma de 
elipsă foarte întinsă pe una din axele sale și în timpul atacului asupra 
unei coloane mecanizate trebuia vizată lovirea precisă doar pe o singură 
coordonată („mai la stanga—mai la dreapta“), iar „mai departe—mai 
aproape“ deja nu mai avea importanţă în situaţia în care lungimea țintei 
se măsoară în kilometri. Și în timp ce distrugerea unui tanc era un 
eveniment cât se poate de puţin probabil (bomba FAB-50 perfora 
blindajul tancurilor ușoare doar dacă exploda nu mai departe de un 
metru sau doi de ţintă, automobilele, cisternele cu benzină, 
remorcherele cu şenile, care constituiau în total 80 la sută din toate 
obiectele mobile ale diviziei de tancuri, erau foarte vulnerabile. Cel 
puţin, prin „loviturile masive ale aviaţiei inamicului“ istoriografia 
sovietică explica în mod tradiţional dispariţia corpurilor mecanizate ale 
Armatei Roşii. 


Deja la ora 9.45 pe 22 iunie, în Directiva Consiliului de Război citată 
mai sus comandantului Forţelor Armate Aeriene ale frontului i se 
ordonă „să bată cu lovituri puternice grupările inamicului de la Tilsit si 
de la Calvarija“. În intervalul dintre orele 10 și 12 (timpul exact nu este 
indicat în document), comandantul Forţelor Armate Aeriene ale 
Frontului Nord-Vest, generalul-maior Ionov, semnează Ordinul de luptă 
nr. 01/Mapa Specială. Documentul arată în mod evident schimbarea 
vertiginoasă a planurilor comandamentului frontului. În timp ce 
documentul initial dactilografiat (scris, cel mai probabil, încă pe timp de 
pace) preconiza aplicarea loviturii asupra aerodromurilor si trupelor 
inamicului pe teritoriul Prusiei Orientale, corecturile scrise cu mâna cu 
cerneală neagră inserate în ordin schimbă distinct sarcina — acum se 
ordonă ca eforturile principale să fie concentrate asupra lichidării 
coloanelor motorizate și mecanizate ale inamicului ce se deplasează pe 


teritoriul sovietic; de exemplu, pentru douá divizii aviatice, ca obiectiv 
al atacului sunt indicate „tancurile din regiunea Kalvarija—Lazdijai— 
Seirijai“. (349) 


La ora 12.20 bombardierele Regimentului 31 Aviatie de bombardament 
au aplicat prima si cea mai puternică lovitură (în total la raid au luat 
parte 38 de echipaje), lansând asupra „comasării de trupe ale 
inamicului de la sud de Kalvarija“ 18 bombe FAB-250 și 174 de bombe 
FAB-100. (350) În total, până la sfârșitul zilei au fost efectuate cel puţin 
patru raiduri masive cu participarea a 103 bombardiere (în cazul altor 
câtorva raiduri este greu de identificat locul aplicării loviturii cu bombă 
sau datele despre ele nu sunt confirmate la confruntarea rapoartelor de 
luptă ale diferitelor state majore). În plus, cel puţin un raid a fost 
efectuat de forţele Corpului 3 Aviaţie cu rază lungă: la ora 15.40, nouă 
bombardiere ale Regimentului 207 Aviaţie cu rază lungă au atacat o 
coloană mecanizată a inamicului pe drumul Leipalingis-Merkine. În 
ansamblu, asupra coloanelor mecanizate ale Grupului 3 Tancuri au fost 
lansate circa 600-700 de bombe (în fond FAB-100). (351) 


Care a fost rezultatul? In această privinţă lucrurile sunt cu mult mai 
complicate. În memoriile comandantului Grupului 3 Tancuri, H. Hott, 
vreo câteva cuvinte se referă la acţiunea (inactiunea) Forţelor Armate 
Aeriene sovietice. Aceste cuvinte sunt: „N-au fost remarcate acţiuni ale 
tancurilor și ale aviaţiei. Recunoașterea aeriană efectuată pe timp senin 
n-a depistat nici un fel de deplasări ale inamicului la est de Neman“. 
Atât. În Registrele operaţiunilor militare ale Grupului 3 Tancuri si 
Corpului 57 Tancuri pe care le-am studiat nu se spune nici un cuvânt 
despre acţiunile aviaţiei sovietice pe 22 iunie. Dar unde au căzut 
bombele? 


Să ridicăm un pic vălul (deocamdată e devreme să vorbim despre 
soluționarea exhaustivă a problemei) de pe enigma eficienţei uimitor de 
mici a acţiunilor Forţelor Armate Aeriene sovietice ne permite un 
raport al comandantului bateriei (companiei) 1 a Divizionului 84 Tunuri 
antiaeriene; această subunitate i-a fost atașată Diviziei 7 Tancuri cu 
sarcina „de a acoperi Divizia 7 Tancuri în regiunea includerii bateriei în 
coloana de marș“. Evenimentele primei zile de război sunt descrise în 
raport astfel: 


»»». Situaţia din aer. Ora 11.20. Un raid al bombardierelor inamicului 
«Martin-bomber» (asa numeau germanii bombardierul usor cu douá 
motoare SB, timpul coincide minut cu minut cu cel din raportul 
comandamentului Regimentului 31 Aviatie de bombardament — M.S.). Ora 
11.25. Alertá gaze. Ora 17.25. Lansarea bombelor de-a lungul drumului pe 
care se aflá in mars Divizia 7 Tancuri. In timpul tuturor raidurilor 
avioanele se aflau in afara razei de accesibilitate ale bateriei (subl. mea — 
M.S.). 


Noi n-am suferit pierderi. Inamicul n-a suferit pierderi. N-am consumat 
nici un proiectil. (352) 


Dezlegarea enigmei este, după cum vedem, foarte simplă. Cea mai slabă 
armă cu care putea fi dotată o baterie germană de tunuri antiaeriene 
era tunul cu tragere rapidă de calibru 20 mm FLAK-30/38 cu raza de 
accesibilitate a înălțimii (sub diferite unghiuri de ridicare) de 2 200- 
3 700 de metri, distanţa de tragere oblică ajungea până la 4 800 de 
metri. Dar bateria (compania) 1 a Batalionului 84 era dotată — după 
cum putem judeca pe baza registrului de muniții consumate — cu un tun 
antiaerian mai puternic de calibru 37 mm, cu înălțimea accesibilă a 
tirului de circa 4 500-4 700 de metri. Dacă în ziua respectivă artileristii 
antiaerieni nici n-au deschis focul („n-am consumat nici un proiectil“), 
faptul acesta ne obligă să presupunem că avioanele „atacatoare“ erau 
departe de zona în care puteau fi lovite. Mai simplu spus, au aruncat 
două sute de bombe de la înălțimea de cinci kilometri la nimereală, 
dupa care, cu simţul datoriei îndeplinite, au zburat înapoi... 


În aceste condiţii, cu o astfel de organizare a apărării, ofensiva Grupului 
3 Tancuri al Wehrmachtului s-a transformat într-un mars forţat. In 
Registrul operaţiunilor de luptă al Grupului 3 Tancuri el este descris 
astfel: 


„Ora 4.10 


Corpul de armată 6 a capturat fortificațiile de campanie de la frontieră ale 
inamicului. În timpul ofensivei se face observată o prezenţă cu mult mai 


slabá a inamicului in apropierea frontierei, mai ales a artileriei, decät se 
presupunea anterior... 


Pe la ora 6.00 


Tancurile s-au apropiat de Kalvarija, pe care pe la ora 8.00 (asa e scris in 
text — M.S.), după ce am întâmpinat o rezistență slabă a inamicului, a 
cucerit-o Divizia 20 Tancuri... 


Ora 6.15 


Regimentul 30 Infanterie motorizată al Diviziei 18 Motorizate ajunge la 
Kapciamiestis (la 15 kilometri est de frontieră — M.S.) si, după ce 
întâmpină doar o rezistenţă neînsemnată, se deplasează spre Leipalingis. 


Nici până acum nu e posibil să stabilim clar situaţia inamicului. Doar 
Corpul de armată 5 pe unele sectoare s-a ciocnit de rezistenţa inversunata 
a inamicului. Divizia 5 Infanterie a pătruns în zorii zilei în Lazdijai și a 
distrus inamicul pe poziţiile (liniile) cazematelor. 


Pe la ora 9.00 


Până în momentul actual Grupul 3 Tancuri nu știe nimic cert despre 
prezența forţelor inamicului ce erau amplasate, conform informaţiilor 
parvenite înainte de 22.06, lângă frontieră — dacă au reușit ele înaintea 
atacului să se replieze la timp ori s-au dovedit atât de stupefiate încât până 
acum au putut fi depistate doar rezistenţa neînsemnată și retragerea spre 
Neman... 


Ora 10.40 


Divizia 7 Tancuri trece prin Simnas, în timp de mai la nord de ea Divizia 
20 Tancuri ocupă defileul lacustru dintre Simnas și lacul Zuvintas (la 25 
de kilometri est de râul Neman — M.S.). 


Ora 14 


Prima care a atins scopul iniţial al primei zile a ofensivei — de a ajunge pe 
un front larg până la râul Neman si de a se strădui să-l forţeze — a fost 


Divizia 7 Tancuri, care la ora 13.10 a pătruns în partea vestică a orașului 
Alitus și a ocupat ambele poduri peste râul Neman, rămase intacte. 
Nimeni nu se așteptase la așa ceva. 


Ora 17.15 


Batalionul 30 Motociclisti (al Diviziei 18 Motorizate din componenţa 
Corpului 57 Tancuri) a ajuns până la podul de lângă Merkine și începe să 
treacă râul. Astfel, nu mai e de actualitate necesitatea nenumăratelor 
planuri de instalare a podurilor de pontoane ca râul să fie trecut de 
ambele corpuri de tancuri. 


Ora 18.15 


Regimentul 56 Infanterie din componenţa Corpului de armată 5 a ajuns în 
mars pedestru la râul Neman - o treabă excelentă a infanteriei, care într- 
un răstimp atât de scurt, în pofida ciocnirilor cu inamicul, a condiţiilor 
proaste ale terenului și a vremii călduroase, a parcurs o distanţă de peste 
40 de kilometri (subl. mea — M.S.). Comandantul regimentului, colonelul 
Thum, a fost propus pentru decorare printr-un raport expediat 
Comandamentului Suprem...“ (353) 


După ce și-a revenit repede din ameteala provocată de succesul 
neobișnuit și neașteptat, comandamentul Grupului 3 Tancuri a cerut să 
continue marșul dincolo de Neman, fără să se oprească nici un minut. 
„Corpurilor le-au fost comunicate sarcinile pentru seara de 22.6 si 
dimineaţa de 23.6: să se deplaseze înainte spre vest, fără să aștepte 
diviziile din eșalonul doi; înaintarea din seara de 22.6 să fie continuată 
cât se poate mai departe, Corpul 57 Tancuri să înainteze prin Orani 
spre Eisiskes, Corpul 39 Tancuri — prin Olkieniki şi Butrimonys spre 
Vilnius“. Minunea însă nu s-a produs si germanii n-au reușit sa 
cucerească Vilniusul (la 130 de kilometri de frontieră) chiar în prima zi 
de război; cu toate acestea, Corpul 57 Tancuri care pe 22 iunie n-a avut 
alt inamic în afara terenului impracticabil, și-a trecut Divizia 12 Tancuri 
pe podul de lângă Merkine şi până la căderea întunericului capul 
coloanei de mars a „panglicii de oţel“ de câţiva kilometri s-a deplasat la 
25 de kilometri est de Neman, iar detașamentele de avangardă ale 
motociclistilor au ajuns până la Orani. 


Bilantul zilei este facut in Registrul operatiunilor de luptá al Grupului 3 
Tancuri in felul urmätor: „In procesul de instruire [a trupelor] Armata 
Rosie prefera, probabil, formele de desfăşurare a luptei politice interne, 
ale războiului civil și revoluţiei în detrimentul operaţiunilor de luptă pe 
front. În aceste zile conducerea ei şi-a recunoscut incompetenta“. 


Divizia 5 Tancuri 


Principala (si la drept vorbind unica) formaţiune ce putea să fie folosită 
pentru aplicarea unei contralovituri imediate și puternice asupra 
trupelor germane ce pătrunseseră până la locurile de trecere peste 
Neman era Corpul 3 Mecanizat (Diviziile 2 si 5 Tancuri, Divizia 84 
Motorizată). Corpul 3 Mecanizat era un corp mecanizat „vechi“, 
constituit încă din anul 1940; era o formaţiune strâns închegată, bine 
dotată cu tehnică de luptă și auxiliară. Conform totalurilor anului 1940, 
Corpul 3 Mecanizat a fost recunoscut drept cel mai bun dintre toate 
corpurile mecanizate existente atunci în Armata Roșie. Primul 
comandant al formaţiunii a fost viitorul mareșal Eriomenko, 
comandantul Diviziei 5 Tancuri (si ulterior șeful statului major al 
corpului) era viitorul mareșal Rotmistrov. La începutul războiului, în 
Corpul 3 Mecanizat erau circa 3 900 de automobile (unul dintre cei mai 
buni indicatori între toate corpurile mecanizate), 300 de tractoare și 
remorchere, 670 de tancuri, inclusiv 51 de tancuri KV si 50 de tancuri T- 
34. O forţă serioasă şi o luptă de tancuri de întâmpinare cu o sută de 
tancuri sovietice de „tipuri noi“ nu le promitea nimic bun tanchiștilor 
Grupului 3 Tancuri al Wehrmachtului. 


În ultimele zile antebelice diviziile Corpului 3 Tancuri au fost scoase din 
locurile de amplasare permanentă și s-au concentrat în pădurile de la 
est de Neman în zona Ionava-Kaunas-Alitus. În seara de 22 iunie, prin 
Directiva nr. 3 a Consiliului de Război principal al Armatei Roșii a fost 
trasată sarcina „de a aplica o contralovitură puternică din regiunea 
Kaunas asupra flancului și spatelui grupării din Suvalki a inamicului, 
de a o distruge în interacţiune cu Frontul Vest și spre sfârşitul zilei de 
24.6 de a cuceri regiunea Suvalki“. Când a fost luată această decizie, cei 
de la Moscova încă nu dispuneau de nici o informaţie cât de cât 


amanuntita si veridică despre ce se întâmpla in realitate pe front; 
Directiva nr. 3 a fost pregătită cel mai probabil pe baza planurilor 
antebelice, in care era prezenta ideea „de a reteza inträndul de la 
Suvalki“ printr-o lovitură a corpurilor mecanizate din regiunea 
Kaunas-Alitus. (354) Și cu toate acestea, accidental sau nu, în cazul dat 
Directiva nr. 3 era cât se poate de adecvată situaţiei ce se crease — 
ofensiva Grupului 3 Tancuri al Wehrmachtului reprezenta pericolul cel 
mai mare (înaintarea în adâncul spatelui Frontului Vest şi încercuirea 
lui ulterioară) si pentru zdrobirea lui trebuiau utilizate rezervele apte de 
luptă. 


La fel ca în cazul Frontului Sud-Vest, ordinul comandamentului suprem 
a fost ignorat. Spre deosebire de situația de pe Frontul Sud-Vest, 
dispunem de un document ce explică motivele acestei decizii — la ora 10 
seara pe 22 iunie Consiliul de Război al Frontului Nord-Vest îi raporta 
comisarului poporului al apărării: „Lovitura principală [a inamicului] 
pe direcţia șoselei Tilsit-Siauliai... Consider: înfrângerea inamicului pe 
această direcţie [în] timpul cel mai scurt, pentru a opri lovitura 
inamicului, decide soarta operaţiunii frontului...“ Totodată, situaţia pe 
direcţiile „Kaunas și Alitus“ era estimată ca mai puţin alarmantă, 
comandamentul frontului presupunea că „patru divizii ale Armatei XI 
luptă cu îndârjire, repliindu-se spre est, pentru a reține inamicul prin 
defensiva de pe malul drept al râului Neman“. (355) 


În conformitate cu această apreciere a situaţiei, comandamentul 
Frontului Nord-Vest a decis să utilizeze Corpul 3 Mecanizat pentru 
aplicarea loviturii nu pe direcţia sud-vest (spre Suvalki), ci pe direcţia 
nord-vest, spre Raseiniai, Skaudvile; totodată una dintre diviziile 
corpului mecanizat (Divizia 5 Tancuri) era scoasă din componența lui si 
transferată în subordinea operativă a Armatei XI. (356) Acest 
„transfer“ nu însemna vreo deplasare a trupelor în spaţiu, deoarece 
Divizia 5 Tancuri era în permanență amplasată în regiunea Alitus. 
Acolo, lângă locurile de trecere peste Neman, ea urma să contraatace 
unităţile de tancuri germane care pătrunseseră până la râu. 


Fondul de arhivă al Diviziei 5 Tancuri există şi este neobișnuit (pentru o 
divizie zdrobită în primele zile ale războiului) de vast. El a fost 


declasificat in decembrie 2009 si putem afla acum multe lucruri 
interesante. In el se aflä, de exemplu, „Sarcina pentru aplicatiile 
comandamentelor si statelor majore cu mijloacele de transmisiuni“, 
desfășurate în divizie pe 11-12 aprilie 1941. Situaţia inițială pentru 
„operaţiunile de luptă“ convenţionale era descrisă în felul următor: 
„Inamicul sileste divizia noastră de pușcași să se retragă spre Neman in 
zona Merkine-Druskininkai. Aviația «vesticilor» a efectuat raiduri 
asupra orașelor Alitus, Prenai şi a deteriorat podurile de peste Neman. 
Dominația în aer e de partea inamicului“. Nu este greu de observat 
uimitoarea asemănare cu realitatea de pe 22 iunie, cu singura diferență 
că adevărații „vestici“ n-au distrus podurile de peste Neman, ci 
dimpotrivă, voiau din răsputeri să zădărnicească distrugerea lor. În faţa 
diviziei de tancuri, în cadrul aplicaţiilor a fost trasată sarcina de a 
instala un pod de pontoane peste Neman lângă târgușorul Kaniukai 
(suburbie sudică a Alitusului), de a contraataca inamicul, de a ajunge 
spre sfârșitul zilei în regiunea defileului dintre lacuri de lângă Simnas și 
de a înainta a doua zi spre Kalvarija. (357) 


Mai e în fondul de arhivă și așa-numitul „carnet de serviciu“ al şefului 
statului major al diviziei, în care sunt notate literalmente minut cu 
minut acțiunile comandanților si ale subalternilor lor în prima zi de 
mobilizare. (358). E şi planul detaliat de acţiuni al serviciului de 
transmisiuni în timpul ridicării diviziei la semnalul de alarmă de luptă, 
schema liniilor de transmisiuni prin cablu în regiunea de concentrare a 
unităților diviziei în caz de alarmă (această regiune este situată la vest 
de Alitus, între râul Neman și lacuri). La plan este anexată o listă din 
care reiese că, potrivit situaţiei de la sfârşitul lunii mai 1941, în Divizia 5 
Tancuri figurau: o staţie de radio puternică RSB, 14 așa-numite stații 
radio „de regiment“ 5-AK, 25 de staţii radio portative de capacitate 
mică (RB, RRU, 6-PK), 194 de aparate de telefon și 358 de kilometri de 
cablu; toate astea, bineînţeles, în plus fata de cele 170 de staţii radio din 
tancuri. (359) Mai e un extras dintr-un document extrem de important 
(şi supersecret) — schema de desfășurare mobilizationalá a trupelor 
Districtului Militar Special Baltic; din document rezultă că la sfârșitul 
lunii mai, conform organigramei pe timp de război, erau întreţinute 
aproape toate unităţile de luptă ale Diviziei 5 Tancuri: două regimente 
de tancuri, un regiment de artilerie şi un regiment motorizat de pușcași, 


batalionul de recunoastere, batalionul de transmisiuni si divizionul de 
tunuri antiaeriene. (360) 


Si mai e pompoasa „Istorie a Regimentului 9 Tancuri“ (unul dintre cele 
două ce făceau parte din componenţa Diviziei 5 Tancuri), in care în cele 
mai exaltate expresii este descrisă „calea de luptă“ a unităţii, adică 
participarea ei la zdrobirea, în septembrie 1939, a armatei poloneze 
zdrobite deja de germani: 


„Nu există cuvinte care ar putea caracteriza plenar bucuria și mândria 
fiecărui ostaș. Toti ardeau de dorința comună de a intra în luptă si de a 
lupta pentru fericirea si bucuria popoarelor Bielorusiei Apusene. La ora 
16.00 pe malul râului Neman s-a desfășurat o adunare de partid în cadrul 
căreia comuniștii şi-au exprimat devotamentul nemărginit faţă de partidul 
lui Lenin-Stalin, au vorbit despre onoarea și gloria care i-au revenit 
fiecărui comunist... După adunare a avut loc mitingul întregului efectiv, 
care s-a desfășurat de asemenea cu un mare avânt... La ora cinci fix am 
trecut peste reţelele de sârmă ghimpată, am trecut de stâlpii de hotar 
barajele care timp de 20 de ani au separat popoarele Bielorusiei Apusene 
de fraţii lor de sânge care trăiau în familia unică a Marii Uniuni 
Sovietice... Spre sfârşitul zilei de 17 septembrie unităţile noastre s-au 
concentrat la distanța de 70 de kilometri de fosta frontieră, iar pe 20 
septembrie erau în târguşorul Sokulka: în spate au rămas 400 de kilometri 
parcurşi de noi pe teritoriul Bielorusiei Apusene. Va rămâne mult timp în 
memoria ostașilor si comandanților Marea Campanie Eliberatoare“. 


De fapt, şi printre aceste fraze patetice pot fi descoperite informații 
interesante. De exemplu, unele date cât se poate de concrete despre 
faptul dacă era adevărat că tehnica sovietică cu șenile se defecta chiar 
întotdeauna după 50-100 de kilometri de mars: 


„Datorită cunoașterii bune a mașinilor și atitudinii pline de dragoste faţă 
de ele, tancurile şi-au parcurs calea fără să se defecteze și fără stationari 
forțate. Tancul, al cărui comandant era comsomolistul tov. Cerniak, iar 
mecanic-sofer tov. Karpenko, a parcurs pe câmpurile si drumurile 
Bielorusiei Apusene, Lituaniei și Letoniei peste 2 000 de kilometri fără 
nici o defectiune si fără nici o staţionare forțată... Mecanicul-sofer tov. 
Karpenko isi îngrijea cu atâta dragoste mașina, încât ea a funcţionat 60 de 


moto-ore peste normä... Tractoristul tov. Grigori Malisev si-a condus 
tractorul pe distanţa de 1 600 de kilometri si nicăieri n-a rămas în urma 
unităţii sale. El apărea întotdeauna acolo unde tancurile nu puteau să 
depășească de sine stătător obstacolele naturale...“ (361) 


În fondul de arhivă al Diviziei 5 Tancuri lipseşte doar „o nimica toată“ — 
documentele din primele zile (zile următoare nici n-a mai avut) de 
război adevărat contra unui inamic adevărat, îndârjit. Nimic — nici un 
ordin, nici o relatare operativă, nici un raport de luptă. Un istoric care 
va veni peste o sută de ani de pe Lună pe Pământ va putea costata cu 
toată certitudinea („documentele de arhivă confirmă incontestabil“) că 
totul s-a terminat cu Marea Campanie de Eliberare... Totuşi, 
manuscrisele nu ard chiar toate până la unul. În cazul dat s-a păstrat 
Registrul operaţiunilor de luptă al Regimentului 5 Obuziere al diviziei, 
scris de mână; deși într-un volum minim, el ajută la reconstruirea 
cursului real al evenimentelor: 


»18 iunie 1941. 


Ora 10.00. Regimentul 5 Artilerie de obuziere, care în componența tuturor 
subunitätilor (010/17) continua instructiile în tabăra de la Orani, RSS 
Lituaniană, a fost ridicat de statul major al Diviziei 5 la semnalul alarmă 
de luptă (coincidenţă totală de conţinut și dată cu ordinul similar din 
formațiunile Corpului 12 Mecanizat — M.S.) si se afla în regiunea Orani 
de pe 18 până pe 20 iunie 1941. Regimentul era comandat de maiorul 
Komarov, adjunct al comandantului pentru politică era comisarul de 
batalion Bekarevici, șef al statului major — Tkaciov. 


20 iunie 1941. 


Ora 4.00. A parvenit ordinul de luptă al statului major al Diviziei 5 privind 
concentrarea regimentului la ora 8.00 în pădurea de la 1,5 kilometri est de 
Svabiski (la 8 kilometri est de podul de la sud de Alitus — M.S.). 


Ora 7.50. Regimentul s-a concentrat în pădurea de la 1,5 kilometri de 
Svabiski, unde s-a aflat până pe 22 iunie 1941. În această regiune a fost 
organizată apărarea circulară si a fost efectuată instalarea adăposturilor 
blindate contra bombardamentelor aeriene...“ (362) 


Regimentul de artilerie (de obuziere) al Diviziei 5 Tancuri avea o 
componenţă cât se poate de standardizată: două divizioane, șase baterii 
de câte patru tunuri; în dotarea regimentului erau 12 obuziere de 
calibru 122 mm şi 12 obuziere de calibru 152 mm. Distanţa de opt 
kilometri până la Neman si până la podurile peste el le permitea 
tunurilor de aceste calibre să tragă asupra comasării de forţă vie si de 
tehnică ale inamicului, iar înaintarea regimentului de obuziere mai 
aproape de râu nu avea un sens practic; în plus, pădurea ascundea cu 
siguranță poziţiile de foc de observarea din aer. 


Ce făceau în timpul acesta celelalte unități ale diviziei ridicate la 
semnalul de alarmă de luptă pe 18 iunie? Principala forță de soc erau 
două regimente de tancuri în dotarea cărora figurau în total 50 de cele 
mai noi tancuri 1-34, 26 de tancuri cu trei turele 1-28, 165 de tancuri 
ușoare BT-7 şi 14 tancuri T-26, în total 255 de tancuri (este enumerata 
doar tehnica blindată în stare funcțională). În divizie fuseseră și 27 de 
tancuri grele KV, dar în luna mai ele le-au fost transmise vecinilor din 
Districtul Militar Special de Vest (au fost expediate de la gara 
Voskovisk, ceea ce ne permite să presupunem că aceste tancuri KV au 
fost transferate în componenţa Corpului 11 Mecanizat). În plus, în 
divizie figurau 56 de automobile blindate cu tun BA-10. Luând în calcul 
armamentul divizionului de tunuri antiaeriene (o particularitate 
extraordinară a diviziei era un set complet de 12 cele mai noi tunuri 
antiaeriene cu tragere rapidă de calibru 37 mm), Divizia 5 Tancuri avea 
circa 320 de „ţevi“ capabile să distrugă tancurile ușoare cu care era 
înarmat Corpul 39 Tancuri al Wehrmachtului. 


Nu s-au păstrat, după cum am menţionat, documente inițiale (sau mai 
sunt încă clasificate și inaccesibile). Dintre „sursele secundare“ 
(investigaţii, memorii) disponibile merită atenţie un articol al lui S. 
Jegelevicius, doctor în istorie, docent al Universităţii din Vilnius. (348) 
Autorul a colectat un timp îndelungat amintirile martorilor oculari 
(dintre care unul fusese el însuși, ce-i drept la o vârstă foarte fragedă) şi 
a utilizat, de asemenea, o astfel de sursă cum sunt listele de locuri de 
înhumare militare ce s-au păstrat în arhivele lituaniene; războiul de pe 
teritoriul regiunii Vilnius a fost relativ scurt (câteva zile în iunie 1941 și 
o săptămână-două în vara anului 1944), relaţiile dintre ocupanti și 
localnici nu erau prea conflictuale şi de aceea locurile de înhumare ale 


soldatilor germani si sovietici n-au fost supuse actelor de vandalism (cel 
puţin nu la scară mare, de masă). 


S. Jegelevicius descrie astfel pregătirea de bătălie a Diviziei 5 Tancuri: 
„Pe 18-19 iunie tancurile s-au deplasat din tabăra militară din orașul 
Alitus pe malul înalt și abrupt (drept) al Nemanului... La distanţa de 
300-400 de metri de Neman, pe malul înalt, tancurile au fost dispersate 
la marginile a două sate vecine — Kaniukai si Muizelenai... O parte a 
tancurilor se aflau în adăposturile săpate în primele ore ale dislocării 
tancurilor. La marginea de nord-vest a crângului Kaniukai, lângă șosea 
a fost instalată o ambuscadă de tancuri. De acolo se vedeau podul peste 
Neman din Kaniukai, precum si şoseaua din apropierea tancului de pe 
malul stâng (vestic) şi cel mai apropiat segment al şoselei sinuoase ce se 
ridica pe malul înalt drept (estic)“. 


Fig. 21. Lupta de tancuri de la Alitus 


Intentia de a utiliza o divizie de tancuri pentru apárarea staticá este, 
posibil, discutabilă, dar nu e cazul sá se pună în discuţie faptul că malul 
estic al Nemanului de lângă podul („sudic“) de la Kaniukai era un loc 
ideal pentru ambuscadă. După ce treceau râul, tancurile trebuiau să 
vireze brusc, să parcurgă câteva zeci de metri pe malul nisipos și apoi să 
se catare pe panta înaltă şi abruptă; motorul de 125 de cai-putere al 
tancului ceh de 10 tone vuia „de-i ieșea sufletul“ și cutia de oţel ieșea 
taras pe terenul plat cu viteză de ţestoasă. Un tanc sau două scoase din 
funcţiune pe pantă ar fi oprit inevitabil mișcarea întregii coloane, nu era 
loc pentru desfășurarea în dispozitiv de luptă, remorcherul pentru 
tractarea tancurilor ce au blocat mișcarea poate fi adus doar cu 
elicopterul. Pentru întregirea efectului, regiunea din stânga a 
ambuscadei este acoperită de albia räuletului Alove ce se varsă în 
Neman. În ansamblu, toate acestea amintesc foarte mult de legendarul 
Termopile, unde 300 de spartani au oprit într-un defileu montan oastea 
enormă a regelui persan... 


„Termopile ă la Alitus“ a fost preparată în felul următor. În prima 
jumătate a zilei de 22 iunie „grupul nordic“ de tancuri al Diviziei 5 
Tancuri (dintre cele ce fuseseră concentrate în crângul de lângă satul 
Muizelenai) s-a pornit spre oras, probabil cu misiunea de a trece pe pod 
pe malul vestic al Nemanului. În cursul deplasării, la marginea 
Alitusului, tancurile s-au pomenit sub lovitura aviaţiei germane și 
câteva tancuri BI-7 arse au rămas să stea acolo ca un monument mut al 
zdrobirii până la sfârşitul războiului. În fond, cam asta a fost totul. Alte 
urme ale operaţiunilor de luptă ale „grupului nordic“ al Diviziei 5 
Tancuri nu se lasă descoperite — nici în documentele inamicului, nici în 
amintirile localnicilor. Cât priveşte locurile de înhumare a militarilor, în 
partea estică a Alitusului si pe câmpurile suburbane de lângă satul 
Muizelenai au fost înhumați 14 militari ai Wehrmachtului, dar printre 
ei nu era nici un tanchist (în inscripţiile de pe crucile de pe morminte 
germanii indicau cu precizie locul în care a servit răposatul, inclusiv 
compania). (348) 


Prima care s-a apropiat de Alitus a fost Divizia 20 Tancuri 
germana,******** care a trecut fără să lupte Nemanul pe podul de nord 
ce nu fusese aruncat în aer și a pornit, pe lângă tancurile sovietice 
dispărute, spre aerodromul militar situat la nord-est de oraş. În 
cunoscuta lui carte de memorii, Otto Carius (la momentul respectiv 
tanchist în Divizia 20 Tancuri) scrie: „Am atins fără incidente primul 
obiectiv al deplasării noastre din ziua respectivă — aerodromul din 
Alitus. Fericiti, am aruncat de pe noi uniformele prăfuite si eram fericiți 
când în sfârșit am găsit apă ca să ne spălăm cum se cuvine. «Nu e rău 
deloc să lupti prin părţile astea», a zis pufnind în râs comandantul 
tancului nostru, subofiterul Deler, după ce și-a scos a nu ştiu câta oară 
capul din hârdăul cu apă“. 


Cam cu aceleași expresii este descrisă cucerirea Alitusului și în „Istoria 
căii de luptă“ a Regimentului 21 Tancuri al Diviziei 20 Tancuri: 


„Viteza teribilă și terenul mlăștinos au condus la faptul că în a doua 
jumătate a primei zile de război doar unităţile slabe ale batalioanelor 1 și 2 
au ajuns la Alitus. Am reușit să zădărnicim decolarea câtorva avioane 
rusești, în afară de aceasta au fost schimburi de focuri lângă aerodrom și 
la marginea pădurii. Recunoașterea aeriană a depistat în pădure câteva 
tancuri mari (probabil tancuri 1-34 din componenţa Diviziei 5 Tancuri — 
M.S.), însă acestea n-au mai apărut. Noaptea, regimentul, împreună cu 
batalionul de motociclişti al diviziei, a păzit înălțimile de lângă capul de 
pod de la Alitus. În timpul nopţii prin oras a rătăcit un tanc rusesc, in rest 
a fost liniște si pace...“ 


Circumstantele capturării aerodromului de către germani pot fi privite 
şi din partea cealaltă a frontului. În raportul locotenent-colonelului 
Morozov, comandantului bazei aviatice 86 (ea presta servicii pentru 
aerodromul de la Alitus) citim: „În intervalul de timp dintre 
aproximativ orele 14 și 16, de la punctul de comandă am observat 
deplasarea unei coloane de tancuri spre Alitus. Luând coloana de 
tancuri a inamicului drept tancurile noastre, am continuat să stăm pe 
poziţii de apărare a aerodromului. Podul de peste râul Neman n-a fost 
aruncat în aer și tancurile inamicului, trecând fără a întâmpina 
obstacole pe pod, au intrat în tabăra regimentului motorizat, în spatele 
flancului stâng al bazei aviatice si a aerodromului. Nu aveam legătura 


cu unităţile. La ora 3.30 (asa e scris în text, probabil e vorba de ora 
15.30), pe 22 iunie, după ce am primit o relatare de la ostașii 
batalionului de construcţii nr. 181, care fugeau de tirul de mitralieră, 
precum și de la sergentul bazei, Belousov, că tancurile inamicului au 
apărut în tabăra regimentului motorizat de pușcași, am început imediat 
evacuarea... La Kaunas, baza s-a concentrat la ora 19.00 pe 22.6.41“. 
Conform situaţiei de pe 28 iunie, după câteva „evacuări“ a rămas un 
efectiv de 66 de oameni. Un mort, trei răniţi, 242 de dispăruţi. (363) 


Dar cum de a apărut necesitatea de a înmormânta 18 soldaţi germani? 
Bineînţeles, nu toți si nu chiar imediat au început „dislocarea“, câte unii 
continuau să tragă cu pușca. A existat Regimentul 5 Motorizat de 
pușcași al diviziei de tancuri. Sá nu uităm nici de faptul că — dacă e sá le 
dăm crezare notelor informative ale statului major al Frontului Nord- 
Vest — în seara de 22 iunie de Alitus s-a apropiat o întreagă divizie de 
pușcași (Divizia 126 Pușcași) și nu doar a ajuns, ci a „apărat capul de 
pod din faţa podului de peste râu“. În fine, au existat și Regimentul 5 
Artilerie menţionat mai sus şi cele 24 obuziere ale lui ascunse cu 
siguranță în pădure. Regimentul, dacă e să dăm crezare Registrului 
operaţiunilor de luptă, trăgea activ și mult cu armele: 


„22 iunie 1941. 


Ora 5.20. Plutoanele de foc și plutoanele de reglare ale bateriilor 1, 2, 3, 4, 
5, 6 au ocupat poziţiile de foc la marginea de vest a pădurii de la 1,5 
kilometri est de Svabiski, iar la ora 16.00 au deschis focul asupra 
comasărilor de unităţi motorizate și mecanizate și de infanterie ale 
inamicului din orașul Alitus, asupra marginilor orașului, asupra 
malurilor râului Neman și asupra podului sudic peste râul Neman din 
orașul Alitus; ca rezultat a fost reţinută deplasarea unităţilor motorizate și 
mecanizate ale inamicului; acesta a fost derutat și a suportat pierderi 
mari“. 


După ce „grupul nordic“ al Diviziei 5 Tancuri s-a repliat fulgerător de 
la Muizekenai la est, ca participanţi potenţiali la luptă au rămas doar 
regimentul de artilerie și un grup de tancuri (deocamdată nu pot fi 
stabilite componența și numărul de tancuri din grup), concentrate lângă 


podul „sudic“ peste Neman; acolo s-au si desfasurat evenimentele 
principale ale zilei. 


Cu toate că Divizia 7 Tancuri ce rămăsese în urmă a ajuns la podul de la 
Kaniukai nu mai devreme de orele 17.18 (adică peste 12-14 ore după 
începutul războiului și peste 3-4 ore după capturarea orașului şi a 
podului nordic de subunitățile de avangardă ale Diviziei 20 Tancuri), 
podul n-a fost aruncat în aer. Una din posibilele explicaţii ale acestui 
fapt este expusă în articolul lui Jegelevicius: „În rândul populaţiei 
localnice se vorbea că podul de la Kaniukai a fost salvat de distrugere de 
un tânăr membru al ilegalistilor antisovietici. După ce tancurile 
sovietice au ajuns pe malul estic al Nemanului, el a descoperit în arbuștii 
mărunți de pe pantele șoselei cablurile ascunse ce se întindeau spre pod 
(pe atunci între râu si șosea se aflau trei gospodării țărănești, astfel că se 
putea umbla relativ cu siguranţă prin locurile respective). În timpul 
raidurilor aviaţiei germane asupra orașului Alitus, când a devenit clar 
că a început într-adevăr războiul, el a tăiat și a tras la o parte câţiva 
metri de cabluri“. (348) Si nu mai avea cine să aducă înapoi „câţiva 
metri de cablu“ (e cazul, probabil, să ne amintim în acest context de 
„Planul de distrugere a podurilor“ care, conform unui ordin dat pe 18 
iunie, trebuia elaborat și adoptat până pe 21 iunie). 


Lunga „panglică de oţel“ a tancurilor germane a început să se târască în 
sus pe panta înaltului mal de est și a ajuns în bătaia tirului tancurilor și 
obuzierelor regimentului de artilerie ce stăteau ascunse în ambuscadă. 
Evoluţia ulterioară a evenimentelor nu se pretează la o reconstrucție 
logică si clară. Probabil, unicul fapt ce nu trezeşte îndoieli este cel că pe 
locul bătăliei au rămas tancuri deteriorate și arse. O duzină de tancuri 
germane și de vreo 2-3 ori mai multe sovietice. În cunoscuta relatare 
(publicată încă în anul 1988 în Revista de istorie militară si apoi citată 
de sute de autori) a statului major al Grupului 3 Tancuri se spune că, în 
cadrul luptei crâncene de lângă Alitus, Divizia 7 Tancuri a pierdut 11 
tancuri, inclusiv patru așa-numite tancuri „grele“ (adică Pz-IV). 


În cursul celei de-a treia zile de război, pe podul de la Kaniukai s-a 
deplasat spre est o subunitate de recunoaștere militară a 
Wehrmachtului, în componenţa căreia era si un translator, fostul ofițer 


al serviciului de informatii lituanian B. Ausrotas; el scrie in memoriile 
sale: 


„După ce am trecut de podul peste Neman, a trebuit să urcăm pe o pantă 
abruptă de vreo 100 sau chiar mai multi metri. Ajunși pe vârful plat al 
acestei coline, am văzut un adevărat cimitir al tancurilor... Am ieșit din 
automobile și am numărat pierderile noastre și ale inamicului. Eu am 
reușit să număr vreo 30 de tancuri sovietice T-34 sau de vreun tip 
asemănător. Tancurile germane erau vreo 12... Este greu de explicat de ce 
forţele de tancuri și autoblindate ale bolșevicilor au suferit aici o 
înfrângere. N-am observat urme ale acţiunii aviaţiei [germane] în ajutorul 
unităților noastre de tancuri. Pe câmpul de luptă nu erau gropi adânci 
care rămân după explozia bombelor“. (348) 


Şi proiectilele de obuzier de calibru 152 mm puteau să lase gropi cât se 
poate de vizibile (greutatea unui proiectil era de 40 de kilograme, iar 
greutatea celei mai frecvent utilizate bombe aeriene germane era de 50 
de kilograme), însă ele nu se văd — nici în memoriile lui Ausrotas, nici în 
fotografiile de arhivă ale câmpului de luptă de lângă podul de la 
Kaniukai. Si asta este „greu de explicat“ ţinând cont că în Registrul 
operaţiunilor de luptă al Regimentului 5 Obuziere tirul este infernal: 


„Ora 17.00. Pentru lichidarea tancurilor care au pătruns în regiunea 
defensivei diviziei și pentru sprijinirea contraatacului tancurilor noastre, 
la ordinul comandantului regimentului, maiorului Komarov, bateria 2 
comandată de locotenentul Fomin s-a plasat în formaţiune de luptă în 
regiunea Kaniukai, de unde distrugea podul sudic din orașul Alitus și 
trăgea direct asupra punctelor de foc ale inamicului, situate pe malul estic 
(așa e scris în text — M.S.) al râului Neman, distrugând un tun al 
dușmanului; din cauza fumului şi a focului n-a fost posibilă stabilirea 
celorlaltor pierderi. Forţele inamicului în această luptă n-au fost stabilite 
în întregime, dar a fost depistată trecerea pe podul sudic al orașului Alitus 
a aproape 60 de tancuri. Comandanții bateriilor 1, 3, 4, 5, 6 au ocupat 
posturi de observaţie pe malul estic al râului Neman și au sprijinit 
contraatacul Regimentelor 9 si 10 Tancuri de pe poziţii de foc 
ascunse.******** Comandanții bateriilor au executat in mod strălucit 
misiunea“. (364) 


Participarea artileriei germane la lupta de lângă Alitus este descrisă in 
rapoartele de luptă ale unităţilor Diviziei 7 Tancuri cu cuvinte puţine, 
fără strălucire: 


„Regimentul 78 Artilerie 
Raportul de dimineaţă de la ora 01.00 de pe 23.06.41 


... În timpul ofensivei asupra orașului Alitus artileria, avansând rapid 
unele tunuri, reprimă rezistenţa inamicului... Apoi Divizioanele 1 si 2 au 
fost transferate în regimentul de tancuri pentru ofensivă cu scopul de a 
extinde capul de pod drept (adică sudic — M.S.). În cursul luptelor de 
astăzi subunitățile regimentului au distrus sau imobilizat 12 tancuri ale 
inamicului. 


Pierderi: 1 rănit, 2 morți, dispăruţi nu sunt. 
Batalionul 42 Antitanc 
Centrul de comandă al divizionului, ora 01.00, 23.06.41 


... Compania 1 a divizionului antitanc (12 tunuri; cel mai probabil erau 
„ciocănașe“ de calibru 37 mm, dar nu este exclus să fi avut si câteva 
tunuri de calibru 50 mm — M. S.) îi era subordonată Regimentului 25 
Tancuri și a imobilizat în jumătatea a doua a zilei 17 tancuri la est de 
Alitus. Compania 2 a divizionului era rezerva grupului lui Boineburg fără 
să efectueze vreo operaţiune de luptă. Compania 3 a divizionului a luat 
parte la luptele grupului lui Boineburg până la Kalvarija si apoi în grupul 
lui Rottenburg (adică împreună cu regimentul de tancuri — M.S.) până la 
Alitus, iar în timpul acesta plutonul 1 în cadrul unei lupte de jumătate de 
oră a atacat o subunitate rusească mai puternică, a capturat 6 mașini de- 
ale inamicului si a luat 9 prizonieri. 


Pierderi: locotenentul Vlonig (ilizibil), 2 subofiteri au fost răniţi“. (365) 


Desigur, cifrele pierderilor din timpul zilei prezentate în rapoartele de 
luptă sunt de obicei incomplete (inevitabila întârziere a informaţiilor). 
Trebuie recunoscute drept mai precise datele referitoare la inhumarile 
militare. Pe un teren de la circa un kilometru la est de podul de la 


Kaniukai sunt înmormântați 23 de militari ai Wehrmachtului: patru din 
batalionul de recunoastere al Diviziei 7, un genist si 18 din Regimentul 
25 Tancuri al diviziei. (348) Tinänd cont de aceste pierderi de efectiv, 
cifra de 11 tancuri pierdute nu pare nicidecum „micşorată“, mai 
degrabă invers — în lista generală au fost incluse, probabil, maşinile 
imobilizate și deteriorate temporar, inclusiv ieșirile din funcţie din 
motive tehnice (fapt care pentru tancurile cehești în condiţii rutiere 
dificile era destul de frecvent). 


O altă modalitate, fie și indirectă, de a evalua veridicitatea relatării 
despre pierderea a 11 tancuri în lupta de lângă Alitus este analiza 
dinamicii si a cronologiei pierderilor Diviziei 7 Tancuri in prima lună de 
război. În relatarea statului major al Grupului 3 Tancuri de pe 7 iulie, 
pierderile irecuperabile ale Diviziei 7 Tancuri de până pe 30 iunie (adică 
deja după încheierea bătăliei pentru Minsk) sunt de doar 25 de tancuri 
(inclusiv patru tancuri Pz-IV, adică e de presupus că fie divizia n-a 
pierdut în luptele de pe 23-30 iunie nici un tanc Pz-4, fie că relatarea 
despre pierderile din lupta de lângă Alitus includea în sine și tancurile 
deteriorate, și cele ce puteau fi reparate). (366) Peste trei săptămâni, pe 
21 iulie, pierderile irecuperabile de tancuri ale diviziei erau (fără a lua 
în calcul pierderile de tancuri Pz-2) de 46 de tancuri, inclusiv cinci 
tancuri Pz-IV. (367) În medie, Divizia 7 Tancuri a Wehrmachtului în 
decursul primei luni de război pierdea irecuperabil câte 1,5-2 tancuri 
pe zi — şi pe acest fundal devine clar de ce „bătălia de lângă Alitus“ a 
fost inclusă în buletinul operaţiunilor militare ale grupului de tancuri şi 
a fost trimisă şi mai sus, la statul major al Grupului de Armate Centru. 


Pierderile de tancuri sovietice lângă Alitus sunt estimate în Registrul 
operaţiunilor de luptă al Grupului 3 Tancuri la 70 de tancuri; această 
cifră este tăiată și în următoarea frază ea crește până la 80. (353) Dar 
unde și cum au fost pierdute aceste tancuri și nu are oare nevoie de 
ghilimele la cuvântul „pierdute“? În memoriile sale, Ausrotas scrie 
despre 30 de tancuri sovietice ce au încremenit pe câmpul de luptă de 
lângă podul de la Kaniukai. Da, memoria poate să-i joace feste omului, 
dar și datele despre mormintele militare confirmă indirect această cifră: 
la faţa locului, la distanţa de circa un kilometru de mal au rămas 
înhumați 39 de ostași roșii. Dar mai trebuie să ţinem cont de faptul ca, 
după spusele localnicilor care au luat parte la înmormântarea soldaţilor 


sovietici, din unele tancuri arse erau scoase doar oseminte carbonizate 
care erau îngropate chiar lângă tancuri; aceste morminte anonime nu 
au fost luate în calcul ulterior în cadrul alcătuirii listei inhumarilor 
militare. (348) În orice caz, se observă o anumită asemănare a tristei 
proporţii dintre pierderile de tancuri si cele de tanchisti (11 si 18 la 
germani, 30 şi peste 39 de partea sovietică). 


Niţel forţat, putem admite ca în lupta de lângă Kaniukai nu au fost 
pierdute 30, ci 35, 40, 45 de tancuri sovietice. Dar unde au dispărut 
celelalte? În regiunea Muizelenai au rămas carcasele pârjolite ale 4-5 
tancuri lovite de aviația germană. Până la 80 e încă destul de mult. Cea 
mai simplă şi mai verosimilă explicaţie constă, în opinia mea, în faptul 
că în regiunea orașului Alitus și a împrejurimilor lui germanii au 
descoperit realmente 80 de tancuri sovietice si, cu conștiința curată, au 
unit într-o sumă generală tancurile imobilizate în luptă și cele 
abandonate fără luptă; si, la urma urmei, oare nu este un tanc 
abandonat al inamicului un trofeu legitim? 


A fost oare utilizată principala forţă de soc a Diviziei 5 Tancuri, cele 50 
de tancuri 1-34? Drept temei pentru răspunsul negativ la această 
întrebare poate servi nu atât rezultatul final al luptei (e greu de 
imaginat situaţia în care întâlnirea dintre un tanc T-34 cu „cehii“ usori 
s-ar fi putut termina astfel), cât lipsa oricăror referințe la tipul nou, 
necunoscut de tanc sovietic în documentele Wehrmachtului. Nici în 
Registrul operaţiunilor de luptă al Grupului 3 Tancuri, nici in 
documentele Diviziei 7 Tancuri si ale subunitätilor ei (inclusiv, ceea ce e 
cât se poate de remarcabil, relatările batalionului antitanc!) nu e nici un 
cuvânt despre apariţia pe câmpul de luptă a vreunui tanc necunoscut al 
inamicului. Pe fotografiile ce reprezintă tancurile lovite lângă podul de 
la Kaniukai nu se văd tancuri T-34. 


Cât privește memoriile citate mai sus ale lui Ausrotas („vreo 30 de 
tancuri sovietice T-34 sau de vreun tip asemănător“), cel mai probabil a 
luat drept T-34 tancurile de un tip foarte asemănător la exterior, anume 
BT-7 (tancurile de bază, cele mai numeroase din Divizia 5 Tancuri). 
Detaliul care îi bătea la ochi imediat unui observator străin era 
deplasarea pronunţată a turelei spre partea din fata a tancului, roțile 
mari „cât toată șenila“, plăcile oblice ale corpului, forma conică a 


turelei — acestea sunt foarte asemănătoare la cele două tipuri de tancuri; 
pentru a deosebi un tanc BI-7 de un tanc T-34 trebuie să-l priveşti 
foarte atent, ba să mai ştii si la ce anume sá te uiţi. Să nu uităm nici de 
faptul că în a treia zi de război Ausrotas isi închipuia cum arată un „34“ 
cu mult mai prost decât își închipuie orice elev modern care a văzut de 
sute de ori acest tanc in filme, în parcuri, în cărți, în cărţile poştale 
ilustrate dedicate Zilei Victoriei... 


Oricum ar fi, dar si după pierderea a 80 de tancuri, în dotarea Diviziei 5 
Tancuri trebuiau să fi rămas încă vreo 170 de tancuri. E un număr mai 
mare decât în oricare dintre diviziile de tancuri ale Grupului 1 Tancuri 
al Wehrmachtului, iar la capitolul calitate (ţinând cont de existenţa 
câtorva zeci de tancuri T-34) divizia stătea cu mult mai bine decât cele 
germane. Însă calea de luptă a Diviziei 5 Tancuri, începută atât de reușit 
în zilele Marii Campanii de Eliberare, s-a terminat cu ciocnirea cu 
tancurile germane de lângă Alitus. Da, sub aspect formal, divizia încă 
figura în listele componenţei de luptă, dar formațiunea organizată si 
aptă de luptă nu mai exista. În Registrul operaţiunilor de luptă al 
Frontului Nord-Vest despre aceasta e scris cât se poate de deschis: 
„Unităţile Diviziei 5 Tancuri, bombardate în repetate rânduri din aer, 
au primit lupta [contra] unităţilor moto-mecanice ale inamicului, după 
ce au suferit înfrângerea, au început replierea neorganizată din regiunea 
Alitus spre Kaunas si Vilno“. (368) 


De la Alitus până la Vilnius diviziile de tancuri germane au mers pe 
două itinerare: Divizia 20 Tancuri se deplasa pe un drum de ţară prin 
Onuskis-Rudiskes, ocolind pe la nord-vest masivul păduros de netrecut 
(Puşcia Rudnitka), ce se întindea la sud de Vilnius; Divizia 7 Tancuri s-a 
îndreptat strict spre est, prin Daugai-Valkininkai, ieșind prin masivul 
păduros spre aşa-numitul „traiect al lui Pilsudski“ (drumul Grodno- 
Eisiskes-Vilnius). Spre seara de 23 iunie ambele divizii au ajuns la 
suburbiile Vilniusului, parcurgând cam câte 70-80 de kilometri pe zi — 
fapt ce dovedește fără echivoc lipsa unei rezistenţe organizate. În același 
timp, în măsura în care se poate judeca după Registrul operaţiunilor de 
luptă al Grupului 3 Tancuri, pe fiecare dintre itinerare s-au produs 
ciocniri cu rămășițele răzlețe ale Diviziei 5 Tancuri: 


„23 iunie, ora 09.00 


Divizia 7 Tancuri a Corpului 39 Tancuri trece la ofensiva spre Valkininkai, 
«traiectul lui Pilsudski» de pe capul de pod Alitus, lângă care se mai trag 
focuri izolate. După eliberarea podului de lângă Alitus si aprovizionarea 
cu combustibil, Divizia 20 Tancuri trebuie, de asemenea, să se deplaseze pe 
direcţia Butrimonis. 


Ora 12.40 


Divizia 7 Tancuri întâmpină din nou lângă Valkininkai tancuri izolate ale 
inamicului și după o luptă scurtă își continuă marșul spre est până la 
«traiectul lui Pilsudski», pentru ca de-a lungul acestui drum să se 
deplaseze spre Vilnius. 


Ora 18.30 


Divizia 7 Tancuri luptă cu inamicul la sud-vest de Vilnius. In seara aceasta 
nu reușește să intre în oras. 


24 iunie, ora 07.50 


Divizia 7 Tancuri a purtat în seara de 23.06.41 o luptă reușită la sud-vest 
de Vilnius și a intrat în orașul care la momentul respectiv fusese părăsit de 
inamic... Pe itinerarul pe care se deplasează Divizia 20 Tancuri spre 
Rudiskes-Vilnius inamicul a abandonat în totală dezordine o mare 
cantitate de avioane și tunuri, Divizia 20 Tancuri care a ajuns în seara 
zilei de 23.6 la Rudiskes (la sud-vest de Vilnius), pe 24 iunie efectuează 
deplasarea prin Trakai, suburbia de sud a Vilniusului, pe direcţia 
Osmiani...“ (353) 


In „Istoria cäii de luptä“ a Regimentului 21 Tancuri al Diviziei 20 
Tancuri marsul spre Vilnius este descris astfel: 


„Pe la ora 9, pe 23 iunie, regimentul ajunge la Vilnius. In dispozitivul de 
luptă al Batalioanelor 1, 2, 3 începe o cursă sălbatică si regimentul se 
întinde mult. Compania 5 întâlneşte la Onuskis si în împrejurimi tancurile 
inamicului, lovește si imobilizează câteva, celelalte pleacă. Batalionul 2 a 
fost atacat cu tir de mitraliere și cu bombe din aer, dar aceste atacuri nu i- 


au provocat daune. Lângă Rudiskis, Batalionul 1 se ciocneste de rezistenţa 
inamicului, imobilizează 2 tancuri și îi lovește pe pușcași. Batalionul 3, în 
lupta din regiunea Rudiskis (această luptă figurează si în Nota 
informativă operativă nr. 5 a statului major al Frontului Nord-Vest ca 
fiind acţiunile Diviziei 5 Tancuri — M.S.) pierde două tancuri Pz-IV si 
lovește și imobilizează câteva tancuri de-ale inamicului. Acestea erau 
primele pierderi ale regimentului“ (încă o confirmare a lipsei luptei și a 
pierderilor în timpul capturării podului „nordic“ si a aerodromului de la 
Alitus — M.S.). 


Nici de data aceasta nu e nici o referire la intälnirea cu tancurile T-34. 
Primul tanc de acest tip a fost depistat cu mult mai tärziu, la Minsk, si 
acest eveniment si-a gásit, desigur, reflectarea in Istoria regimentului: 
„Pe 29 iunie, pe la ora 9.30 statul major al regimentului si Batalionul 2 
au intrat in orasul care a ars aproape de tot... In oras regimentul a 
văzut primul tanc T-34 imobilizat. Am fost uimiti cu acest prilej, 
deoarece nu bănuiam de existenţa unui atare tip de tancuri. În 
continuare regimentul a întâlnit aceste tancuri mai des decât ar fi vrut“. 


Pe 24 iunie primele care au intrat în Vilnius au fost subunitățile Diviziei 
7 Tancuri. În relatarea statului major al batalionului antitanc al diviziei, 
acest eveniment — capturarea primei capitale a unei „republici 
unionale“ de la începutul războiului — este descris cât se poate de 
prozaic: „Compania 1, împreună cu compania întărită de motociclişti, 
printr-o lovitură dată prin surprindere, a cucerit între orele 5 și 6 
Vilniusul. A fost capturat, de asemenea, aerodromul local cu peste 30 de 
avioane“. (369) La ora 9.30 în oraș a intrat și Batalionul 1 al 
regimentului de tancuri al diviziei. Pierderile Diviziei 7 Tancuri în două 
zile (23 si 24 iunie) de înaintare de la Alitus până la Vilnius au fost 
următoarele: un mort, şase răniţi în batalionul de motociclişti, cinci 
morţi, 26 de răniţi în batalionul de recunoaștere, cinci morţi, 15 răniți, 
patru dispăruţi în regimentul de tancuri; relatările altor unităţi şi 
subunități ale diviziei nu conţin informaţii despre pierderi. (370) 


Inamicul a suportat pierderi cu mult mai mari doar în paginile 
Registrului operaţiunilor de luptă al Regimentului 5 Obuziere: 


„Ora 18.00. Regimentul a ajuns luptând până la marginea pădurii de 
lângă staţia Ponari (adică din seara de 22 iunie a parcurs peste 75 de 
kilometri — M.S.), unde a ocupat dispozitivul de luptă si a deschis focul 
direct asupra tancurilor si a infanteriei motorizate ale inamicului care au 
pătruns cu forţele de aproape un regiment de tancuri cu artilerie si 
infanterie. Implicat de urmărire, inamicul n-a reușit să se desfăşoare 
plenar în dispozitiv de luptă; regimentul a deschis focul în rafale si ca 
rezultat a distrus aproape două batalioane de tancuri dușmane, 4 baterii 
de tunuri antitanc, 4 baterii de aruncătoare de mine, 6 mitraliere de 
calibru mare. Pierderile noastre: au fost distruse 12 tunuri cu tractoare“. 
(371) 


Bilanţul succint al operaţiunilor de luptă ale Diviziei 5 Tancuri a fost 
făcut pe 2 iulie 1941 în relatarea șefului Direcţiei de autoblindate si 
tancuri a Frontului Nord-Vest în felul următor: 


„De la ora 4.15 până la 9, pe 22 iunie, unităţile au fost în repetate rânduri 
bombardate de aviația inamicului (o justificare universală mai întâi pentru 
comandanții sovietici, iar apoi si pentru „istoricii“ sovietici — M.S.) si spre 
sfârșitul zilei Divizia 5 Tancuri a fost încercuită de inamic (ea putea să fie 
„încercuită“ doar de Divizia 20 Tancuri, al cărei efectiv în timpul acesta 
făcea baie în butoi si n-a pierdut în luptă nici un tanc —M.S.). În noaptea 
spre 23.6.41 Divizia 5 Tancuri cu tancurile ce-au mai rămas (38) si 
regimentul de artilerie de obuziere a ieșit din încercuire și s-a concentrat 
în regiunea pădurilor de la 10-15 kilometri sud-est de Vilnius. Pe 24.6.41 
în regiunea Vilnius a fost încercuită de inamic și s-a împrăștiat. Ostașii și 
comandanții care au mai rămas au început să apară abia pe 26.6.41 în 
regiunea Polotk (la 200 de kilometri nord-est de Vilnius — M.S.) si pe 
30.6.41 în regiunea Pskov. Mașinile de luptă au fost totalmente distruse 
sau abandonate pe teritoriul inamicului...“ (372) 


Strict vorbind, această relatare denotă doar lipsa la statul major al 
Frontului Nord-Est a informaţiilor despre situaţia și locul în care se 
aflau rămăşiţele diviziei (lipsă care la rândul ei denotă destrămarea 
totală și definitivă a diviziei). Judecând după firimiturile disponibile de 
date veridice, rămăşiţele diviziei nu se repliau spre nord-est (spre Polotk 
şi Pskov), ci spre sud-est, spre Molodecino, în zona Frontului Vest. Dacă 
e să dăm crezare Registrului operaţiunilor de luptă al Regimentului 5 


Obuziere, in amiaza zilei de 25 iunie tunurile si oamenii care mai 
rămăseseră au ajuns în orașul Smorgon (la 75 de kilometri sud-est de 
Vilnius), apoi, pe la ora 18.00 pe 26 iunie, s-au repliat la Molodecino (la 
40 de kilometri pe șosea de la Smorgon); pe 27 iunie rămășițele 
regimentului (trei plutoane de foc cu cinci obuziere) au ajuns la râul 
Berezina lângă orașul Borisov — un ritm de marș uluitor pentru tunurile 
grele tractate de remorchere cu senile cu mersul lent, căci de la 
Molodecino până la Borisov, pe calea mai scurtă prin Vileika, Plesenita, 
distanţa e de peste 140 de kilometri. 


Generalul de armată S.P. Ivanov (la începutul războiului — locotenent- 
colonel, adjunct al şefului statului major al Armatei XIII a Frontului 
Vest) scrie în memoriile sale despre faptul că în dispozitivul statului 
major al armatei de lângă orașul Molodecino comandantul Diviziei 5 
Tancuri, colonelul F.F. Fiodorov, cu un grup de tancuri si automobile 
blindate ajunsese încă dis-de-dimineatä, pe 24 iunie. (373) Distanţa 
dintre Alitus și Molodecino e de 170 (o sută șaptezeci) de kilometri în 
linie dreaptă; dacă Fiodorov a reuşit să efectueze un astfel de marș 
forţat in 24 de ore înseamnă că el n-a fost la Vilnius si şi-a abandonat 
divizia pe undeva pe lângă Alitus. Am vrea să credem că memoria l-a 
înşelat pe autorul memoriilor și că într-adevăr comandantul se retrăgea 
împreună cu rămășițele diviziei sale, iar întâlnirea de la statul major al 
Armatei XIII de lângă Molodecino, descrisă în memorii, s-a produs în 
zorii zilei de 25 si nu de 24 iunie. Din păcate, în Ordinul de luptă nr. 1 al 
statului major al Armatei XIII din 24 iunie figurează (i-a fost trasată o 
sarcină de luptă) Divizia 5 Tancuri. (374) Faptul acesta oferă temeiuri 
serioase de a presupune că generalul Ivanov n-a greşit și că în dimineaţa 
de 24 iunie comandantul fugar al Diviziei 5 Tancuri a ajuns într-adevăr 
până la Molodecino.******** 


„Este o nenorocire iremediabilă, se tänguia tanchistul, si va trebui să 
plătesc pentru ea cu capul.“ Astfel descrie S.P. Ivanov convorbirea sa cu 
Fiodorov, dar pronosticul comandantului diviziei s-a dovedit greșit din 
rădăcină. În haosul general al catastrofei celor două fronturi (Nord-Vest și 
Vest), „episodul mărunt“ al zdrobirii uneia dintre multele divizii de tancuri 
a trecut neobservat. După desfiinţarea oficială a Diviziei 5 Tancuri (pe 
18 iulie), Fiodorov a comandat un timp ale formaţiuni, iar apoi a ajuns 


adánc in spatele frontului (Districtul Militar Ural) ca sef al Scolii Militare 
din Solikamsk. 


La cätiva ani dupa zdrobirea Diviziei 5 Tancuri au devenit cunoscute 
faptele eroice uimitoare ale comandantului ei. În propunerea pentru 
decorarea cu Ordinul Războiul pentru Apărarea Patriei de gradul 1, 
semnată de adjunctul comandantului Districtului Militar Ural pe 5 iulie 
1944, se comunică că tovarășul Fiodorov Fiodor Fiodorovici „pe 26 iunie 
1941 în lupta de la marginea nord-estică a orașului Vilno personal din 
tancul său de comandant a distrus 6 tancuri ale inamicului. Pe 5.7.41, 
fiind rănit în lupta de lângă St. Krupki (RSSS Bielorusă) n-a părăsit 
câmpul de luptă şi, așa rănit cum era, a continuat să comande divizia. În 
decurs de 2 luni după începutul Războiului pentru Apărarea Patriei, 
sub presiunea forțelor superioare numeric ale inamicului, cu mari 
pierderi de oameni și tehnică, comandând o divizie de tancuri, retinea 
ofensiva inamicului, dându-i astfel posibilitatea comandamentului 
Frontului Vest să aducă [rezervele] si să oprească inamicul în regiunea 
Smolensk și Elnia“. Ca să vezi ce anume a permis să fie opriți nemții 
lângă Smolensk! Nu cele cinci armate ale Esalonului Strategic doi, ci 
loviturile nimicitoare ale diviziei lui Fiodorov ce se topise în primele 
două zile ale războiului... 


Ca să fim drepţi, vom menţiona de la bun început că tov. Fiodorov nu 
uita nici de subalternii săi. Astfel, pe 6 octombrie 1943, el semnează 
propunerea pentru decorarea cu steaua de aur de Erou al Uniunii 
Sovietice a unui comandant de tanc din plutonul de conducere al fostei 
sale divizii. Ca să vezi, „pe 25 iunie 1941, fiind comandantul unui tanc al 
comandamentului Diviziei 5 Tancuri, în lupta de lângă Rudziski (la 20 
de kilometri sud-vest de Vilno) tov. N. a distrus din tancul 
comandantului diviziei 12 tancuri ale inamicului. Luptând în aceeași zi, 
tov. N. a mai distrus în continuare încă 3 tancuri ale inamicului si 10 
tunuri antitanc. Curajosul puscas tanchist tov. N-a semănat confuzie 
deplină în ofensiva detasamentului de avangardă al Diviziei 19 Tancuri 
a inamicului si i-a oferit comandamentului diviziei posibilitatea deplină 
de a organiza apărarea orașului Vilno și de a lua în stăpânire 
conducerea diviziei în luptă. Datorită acţiunilor pricepute și eroice ale 
echipajului, inamicul a fost reținut 48 de ore de forte masive. Toată 
URSS, datorită pancartelor editate de Biroul Sovietic de Informaţii, 


cunoaste fapta eroicá a tov. N. si vitejia lui din primele zile ale 
Războiului pentru Apărarea Patriei“. 


Referirea la pancartă e legată, probabil, de faptul că nu s-au găsit alte 
confirmări documentare. Sper că cititorul atent a apreciat și data la care s-a 
dat lupta, și numărul diviziei inamice, și tancurile germane oprite la Vilnius 
48 de ore. Voi adăuga din partea mea că, potrivit situației de pe 30 iunie 
1941 (adică după bătălia crâncenă din preajma Minskului), pierderile 
irecuperabile ale Diviziei 20 Tancuri germane erau: cinci tancuri Pz-IV, șapte 
tancuri Pz-38(t), trei tancuri Pz-I. (366) 


Dacă așa ceva se scria în documentele oficiale, e cazul oare să ne mirăm 
că la începutul secolului XXI în Rusia în chip de „investigaţie istorică“ 
dl D. Egorov publică următoarele: 


„Cucerirea Alitusului nu li s-a dat fasciștilor nicidecum cu sânge «puţin», 
orice-ar diminua Hoth în memoriile sale. Nemţii au câștigat bătălia, dar 
nu se știe de ce și-au trecut sub tăcere pierderile. Pe 23 iunie statul major 
al Grupului de Armate Centru n-a primit nici un fel de date despre 
pierderile Grupului 3 Tancuri. De ce Hoth în memoriile sale și statul lui 
major în relatările sale au trecut sub tăcere pierderile de pe 23 iunie, 
aceasta-i întrebarea. Unica presupunere ce poate fi făcută este că victoria 
a fost «ă la Pirus». Cele 50 de tancuri T-34 ale diviziei sovietice nu puteau 
nicidecum să nu le «strice cheful» tanchiștilor Wehrmachtului obișnuiți cu 
victoriile ușoare, dar Hoth se preface că nici nu le-ar fi văzut la Alitus. 
Informaţiile (mai corect spus, memoriile publicate în URSS — M.S.) lui 
Rotmistrov despre cele 170 de tancuri și transportoare blindate imobilizate 
și arse doar pe 22 iunie au fost considerate în mod solidar de istorici ca 
exagerate de zece ori. Dar de ce de zece ori și nu de două sau de trei ori? 
Care-i, de fapt, problema? Puţine umilinte ne-a rezervat soarta în acel 
iunie oribil? Pentru ce spun toate acestea? Pentru a-l apropia pe cititor de 
gândul: am fost trasi pe sfoară, am fost «lucraţi ca niște ţărănoi». 
Pierderile LOR în lupta pentru Alitus NU PUTEAU să se limiteze doar la 
11 masini...“ 


Dincolo de Neman 


Inaintarea Corpului 39 Tancuri al Wehrmachtului spre Vilnius era 
retinutä de drumurile proaste si de Divizia 5 Tancuri: oricät de limitatá 
era această rezistenţă, ea a redus întrucâtva ritmul marșului (germanii 
n-au reușit totuși să cucerească Vilniusul în seara de 23 iunie, iar 
apropierea de oraş a subunitätilor rămase în urmă ale Diviziilor 7 si 20 
Tancuri a durat toată ziua de 24 iunie). La dispoziţia Diviziei 12 Tancuri 
a Corpului 57 Tancuri se afla şoseaua Merkine-Orani-Eisiskes si nu 
exista de fapt un inamic înarmat. 


Da, teoretic, în Orani se aflau Divizia 184 Pușcași si Regimentul 429 
Obuziere din Rezerva Comandamentului Suprem; în realitate însă, 
divizia constituită din militarii fostei armate lituaniene parţial s-a 
împrăştiat, unii au trecut cu arme cu tot de partea germanilor, pe toţi 
ceilalți comandamentul Frontului Nord-Vest i-a transferat în grabă la 
est. Cât priveşte regimentul de artilerie (adică cel puţin 36 de obuziere 
de calibru 152 mm), acesta a dispărut „englezeşte“, fără să-și ia rămas- 
bun — nici în documentele sovietice, nici în cele germane nu figurează 
nici un cuvânt despre participarea lui la operaţiunile de luptă. Ca 
rezultat, spre sfârșitul zilei de 23 iunie tancurile germane au ajuns la 
drumul Vilnius-Lida în regiunea Voronovo, iar peste încă o zi grupul de 
avangardă al Diviziei 12 Tancuri era deja la Golsani (la 45 de kilometri 
est de Voronovo). 


Succesul neașteptat si rapid a reanimat vechile controverse despre 
adâncimea şi direcţia ofensivei Grupului 3 Tancuri: „În timpul 
discutării planului «Barbarossa» comandamentul Grupului de Armate 
Centru si cel al Grupului 3 Tancuri aveau puncte de vedere diferite în 
privinţa continuării operaţiunii după forțarea Nemanului. Grupul 3 
Tancuri intenţiona să pătrundă imediat spre Dvina de Vest fără să se 
implice în soluționarea unor sarcini secundare... După ce a ajuns la 
Vilnius pe 24 iunie comandamentul Grupului 3 Tancuri, continuând să 
fie de părerea că unităţile inamicului s-au repliat la est și trebuie să fie 
urmărite până la Dvina de Vest, a încercat prin intermediul unui ofiţer 
de transmisiuni al comandamentului Grupului de Armate Centru să-și 
aducă punctul de vedere la cunoștința Grupului de Armate. 
Comandamentul Grupului de Armate nu şi-a schimbat dispoziţia 
referitoare la înaintare cu sarcina pentru Grupul 3 Tancuri să ocupe 
înălțimile din regiunea Minsk“. (353) 


Ordinele se executä si formatiunile motorizate ale Grupului 3 Tancuri 
au început să vireze la sud-est pentru a înainta spre Minsk de-a lungul 
drumurilor Golsani-Volojin si Smorgon-Molodecino. Spre dimineaţa de 
25 iunie primul eşalon al Grupului 3 Tancuri a părăsit în fond teritoriul 
RSS Lituaniene și și-a continuat ofensiva, ajungând adânc în spatele 
trupelor Frontului Vest. Iar diviziile de pe aripa sudică a Frontului 
Nord-Vest, măturate de uraganul ofensivei germane, continuau să se 
rostogolească spre est, imprastiindu-se în tandari mici care dispăreau 
fulgerător. 


În seara de 24 iunie statul major al Frontului Nord-Vest s-a repliat la 
Daugavpils (la 155 de kilometri nord-est de Vilnius), expediind în 
prealabil Armatei XI ordinul de a retrage rămășițele de trupe pe poziţia 
Kedainiai-Svencionis (la 35-70 de kilometri nord-est de linia Kaunas- 
Vilnius); aviaţiei frontului i s-a ordonat „să zdrobească toate obiectivele 
militare la Königsberg, Danzig și Memel şi podurile peste râul Neman“. 
(375) Dar nu mai avea cine să execute aceste ordine (şi nici chiar să le 
transmită statelor majore subordonate). Pe 26 iunie, la ora 20.35, 
comandamentul Frontului Nord-Vest raporta la Moscova: „Nu se știe în 
ce stare și unde se află Diviziile 5, 33, 188, 128 Pușcași. Sunt multi 
rămași în urmă si fugiţi, reţinuţi [pe] direcţia Dvinsk. Mult armament 
abandonat. Armata XI nu este o formaţie organizată și aptă de luptă“. 
(376) 


Cu câteva ore mai înainte (la ora 16.25), la Marele Stat Major a 
parvenit o cifrogramă semnată de toţi cei trei membri ai Consiliului de 
Război al Frontului Nord-Vest, cu următorul conţinut: „Comisarului 
poporului al apărării al URSS. Conform unor fapte evidente, statul 
major al Armatei XI a căzut în prizonierat sau au fost luate în 
prizonierat (asa e scris în text — M.S.) documentele cifrate. În decurs de 
două zile de la statul major al Armatei XI parvin telegrame cifrate 
fabricate. Grupurile de recunoaștere trimise de mine în repetate rânduri 
(pe 23, 24, 25) n-au reuşit să ia legătura cu statul major al Armatei 
XI...“ (377) Peste câteva zile statul major al Armatei XI a fost găsit: nu 
căzuse în prizonierat, pur si simplu relatările lui se deosebeau atât de 
mult de aşteptările statului major al Frontului (ca să nu mai vorbim de 
planurile antebelice ale operaţiunii defensive în Regiunea Baltică) încât 
au fost considerate falsificări germane... 


Este pur si simplu uimitor cá istoricii sovietici care au compus si au 
răspândit mitul despre comisarul poporului al Flotei Maritime Militare, 
amiralul N.G. Kuznetov, care chipurile „nu s-a temut să încalce 
interdicţia lui Stalin“ și a adus în ajunul războiului flota în stare de 
pregătire deplină de luptă, n-au scăpat nici o vorbă de bine despre 
„fapta eroică“ similară a generalului F.I. Kuznetov. Nu cumva aveau 
dreptul să laude doar un singur Kuznetov? 


Localitate aflată la 37 km de Moscova, unde se află sediul Arhivei 
Militare a Federaţiei Ruse (n.ed.) 


Pe un anumit număr (se pare că nimeni cu cunoaște cifrele concrete) de 
tancuri produse mai târziu de noiembrie 1940 era instalat un „plasture“ 
de blindaj suplimentar pe placa frontală a corpului. 


În anul 1962 au fost publicate (Buletinul Societăţii de Ştiinţă Militară de 
pe lângă casa districtuală a ofițerilor din Riga, nr. 5/1962) memoriile 
generalului-maior D. Makarenko (în preajma războiului — căpitan, şeful 
nodului de transmisiuni al statului major al Districtului Militar Special 
Baltic). El afirmă că pe la ora 15.00 pe 21 iunie adjunctul șefului statului 
major al districtului/frontului, general-maior Gusev, i-a expediat 
comandantului Diviziei 125 Puscasi o telegramă cu următorul conținut: 
„S-a aflat că Dvs., sub influenţa zvonurilor provocatoare şi a propriilor 
Dvs. observații, folosiţi cu de la sine putere garniturile de vagoane goale 
şi trimiteţi din garnizoană familiile comandanților. Vă ordon să le 
intoarceti pe toate la locul lor si peste două ore să raportați executarea“. 


Comandantul diviziei, generalul-maior A.S. Zotov, a fost luat prizonier. 
Există diferite versiuni ale luării lui în prizonierat. Cea eroică, relatată 
de Zotov însuși și inclusă în pompoasa Istorie a căii de luptă a diviziei, 
inexplicabil singur, fără stat major și pază) s-a deplasat pe linia întâi și a 
ajuns în raza tirului inamic; şoferul a fost ucis imediat, generalul a tras 
până i s-au terminat cartusele și a fost imobilizat de o gloată de inamici 
care s-au năpustit asupra lui. În anul 2006, A. Petrusin a publicat un 
fragment din procesul-verbal al interogatoriului lui Zotov în 


prizonieratul german: „Dupä ce am pierdut unitätile diviziei mele, 
împreună că un grup de comandanti ai statelor majore m-am îndreptat 
pe direcţia sud-est, intentionänd să trecem peste râul Neman și ulterior 
să ne unim cu forțele de bază ale trupelor sovietice. Împreună cu mine 
erau: comisarul diviziei, comisarul de regiment Berdnikov, şeful 
artileriei diviziei, colonelul Minin... Pe 29 iulie 1941 ne-am apropiat de 
şoseaua Minsk-Radoșkovici şi în decursul a 48 de ore am încercat să o 
traversăm, dar nu reuseam, deoarece pe șosea se miscau neîntrerupt 
trupe germane. Dat fiind că nu aveam posibilitatea de a ne ascunde și 
ţinând cont de faptul că rezistenţa n-are rost, eu și însoțitorii mei ne-am 
predat...“ 


Insemnarea din Registrul operaţiunilor de luptă al Grupului 3 Tancuri, 
conform căreia prima care a ajuns la Alitus a fost Divizia 7 Tancuri, e 
contrazisă de toate celelalte surse cunoscute. 


Într-un limbaj pe înţelesul nespecialistilor această frază are următorul 
sens: tunurile se aflau la o distanţă de 7-8 kilometri de câmpul de luptă 
şi servantii tunurilor nu vedeau acest câmp; comandanții bateriilor se 
aflau în nemijlocită apropiere de câmpul de luptă și reglau tirul la 
telefon sau prin intermediul staţiei radio. 


Desigur că nu era singurul care fugise. În Nota informativă operativă 
nr. 4 a Statului major al Frontului Vest de la ora 10.00 de pe 24 iunie 
citim: „Tot drumul de la Vilnius până la Molodecino este ticsit cu 
subunități de infanterie, artilerie si tancuri ce se retrag“. 


Capitolul 3.3 


Brest 


Cuvintele „Brest“, „Cetatea Brest“ sunt primele care li apar in memorie 
cititorului sovietic/rus când vine vorba despre perioada iniţială a 
războiului. Nu vom încerca nici noi să încălcăm tradiţia durabilă și vom 
începe examinarea operaţiunilor de luptă ale trupelor Frontului Vest cu 
cele de pe direcția Brest, adică cu istoria zdrobirii Armatei IV. Istoria 
aceasta poate servi drept o ilustrație extraordinar de elocventă pentru 
enigmele „Marelui Joc“ făcut de Stalin în iunie 1941 si pentru 
consecinţele acestui joc. 


„Neajunsul principal al planurilor era caracterul 
lor ireal...“ 


În toate variantele cunoscute ale planului de desfășurare strategică 
elaborat in iarna—primavara anului 1941, flancul stâng (sudic) al 
Frontului Vest trebuia să devină direcţia uneia dintre loviturile 
principale ale Armatei Roșii. De exemplu, pe o hartă din 15 mai, 
semnată cu mana lui de Vasilevski, se văd distinct două „săgeți“ roşii 
care se întind de la latura sudică a „intrândului de la Belostoc“ spre 
Varşovia şi Demblin. Pe fiecare dintre aceste două direcţii operaţionale 
se presupunea să fie desfășurată câte o Armată (XIII și XIV); totodată 
Armata IV (cu statul major în orașul Kobrin) trebuia să fie cea mai 
puternică (se preconiza includerea în componenţa ei a două corpuri 
mecanizate). 


Orientarea pregătirii de luptă a comandamentului și a statelor majore 
ale Armatei IV le corespundeau întru totul acestor planuri. Generalul- 
colonel Sandalov (în ajunul războiului — colonel, șef al statului major al 
Armatei IV), în investigația sa de istorie militară cu parafa „secret“ 
tipărită în anul 1961, scrie fără pic de jenă sau de îndoială: 


„Toate aplicaţiile antebelice, ca intenţie si realizare, orientau trupele in 
principal spre efectuarea spargerii poziţiilor fortificate. Operatiunile 
ofensive de manevră, luptele de întâmpinare, organizarea și menţinerea 
defensivei în condiţiile unor situaţii dificile aproape că nu erau exersate 
deloc... În martie-aprilie 1941 statul major al Armatei IV a participat la 
un joc operativ districtual pe hărţi la Minsk. A fost exersată o operaţiune 
ofensivă pe front de pe teritoriul Bielorusiei Apusene pe direcţia Belostok— 
Varșovia... 


La sfârşitul lunii mai a avut loc o deplasare a armatei în câmp, urmată de 
jocul pe hărţi. Era exersată o operaţiune ofensivă din regiunea Prujani- 
Antopol-Berioza-Kartuzskaia pe direcţia Brest-Biala-Podliaska... In 
ajunul rázboiului, pe 21 iunie 1941, a luat sfärsit aplicatia in douä trepte a 
comandamentului si statului major al Corpului 28 Puscasi, organizatá de 
statul major al armatei, cu tema: «Ofensiva corpului de puscasi cu 
depäsirea unui obstacol fluvial»... 


Pentru ultima săptămână a lunii iunie statul major al districtului pregătea 
un joc cu statul major al Armatei IV, de asemenea cu exersarea unei 
operaţiuni ofensive. În plus, acţiunile efectuate, mai ales constituirea 
corpurilor mecanizate si a regimentelor de artilerie ale Rezervei 
Comandamentului Suprem, erau subordonate doar intereselor ofensivei, 
fără a se ţine cont de faptul că ele urmau să ţină și apărarea... “ (378) 


Apropo de regimentele de artilerie din Rezerva Comandamentului 
Suprem. Odată cu începutul războiului, comandamentului Armatei IV 
trebuia să-i fie subordonat operativ Regimentul 120 Obuziere de mare 
putere din Rezerva Comandamentului Suprem, un regiment „vechi“, 
din armata regulată (constituit în anul 1929), ce reușise să ia parte la 
două „campanii eliberatoare“ (în Polonia și în Bucovina). Starea de 
spirit a corpului ofițeresc le corespundea plenar planurilor 
comandamentului suprem — cu câteva zile înainte de 22 iunie 1941 
adjunctul pentru politică al comandantului regimentului, comisarul de 
batalion Rusakov, le-a explicat soțiilor comandanților „momentul 
actual“ spunând: „De ce vă nelinistiti? O duceti rău aici?******** O să 
înceapă tărăboiul si o să trăiţi la Varşovia sau la Berlin“. (379) 

"ig. 22, Regiunea acţiunilor militare ale Armatei IV 


Cu toate acestea, situatia reala a Armatei IV de pe la jumätatea lunii 
iunie 1941 era dezolantá. In componenta „armatei de soc“ figurau doar 
patru divizii de puscasi si un corp mecanizat (nr. 14), dotat cu tancuri 
ușoare si învechite tehnic T-26, dar si numărul acestora era de jumătate 
din cel prevazut de organigramá. Divizia 100 Puscasi ce urma sa fie 
inclusă în componenţa Armatei IV se afla în regiunea Minsk si conform 
planului trebuia să sosească în zona Armatei IV abia spre sfârșitul celei 
de-a treia zile a mobilizării; includerea în componenţa Armatei IV a 
Corpului 47 Pușcași, ale cărui divizii erau amplasate în regiunea 
Baranovici-Slutk, nu era planificată nici măcar pe hârtie. Vecinul din 
dreapta (Armata XIII) aproape că lipsea, presupusul stat major al 
viitoarei armate se afla la Moghiliov (la 500 de kilometri est de 
frontieră), iar când, în sfârşit, statul major al Armatei XIII s-a pus în 
mişcare (pe 16 iunie), el s-a pornit spre Belsk pe o cale oarecum foarte 
stranie, cu un popas la Novogrudsk și cu deplasarea ulterioară pe 
direcţia diametral opusă Belskului, spre Molodecino... 


Dar poate că planurile strategice ale comandamentului suprem al 
Armatei Roșii au suportat o modificare radicală și la un moment dat 
între 15 și 22 iunie a apărut un plan nou, care deocamdată n-a fost 
depistat în arhive, în cadrul căruia Armata IV urma să ţină o defensivă 
îndârjită? Da de unde, Armata IV era pregătită de apărare şi mai prost 
decât de ofensivă. În componenţa Armatei IV nu era nici o brigadă 
antitanc (şi în acest sens armata a rămas unică pe toată întinderea 
frontierei sovieto-germane). Din cele patru divizii de pușcași, două (nr. 6 
şi 42) erau amplasate chiar lângă linia stâlpilor de hotar. La Brest, cel 
puţin jumătate din forţele şi mijloacele acestor divizii erau înghesuite pe 
petecul de pământ al cetăţii Brest — în cazul aplicării de către inamic al 
unei prime lovituri prin surprindere aceste divizii erau condamnate să 
fie zdrobite. 


Din cele trei divizii ale Corpului 14 Mecanizat, una (Divizia 22 Tancuri) 
se afla de asemenea chiar lângă frontieră, într-o tabără militară de la 
sud de Brest ce se vedea foarte bine de pe malul vestic al Bugului. 
Dementa siguranţă de sine a ajuns până acolo încât, potrivit planului de 
acoperire, Divizia 22 Tancuri trebuia să ajungă în regiunea de 


concentrare de länga tärgusorul Jabinka si mai la nord, adica 
deplasändu-se la nord-est de frontierá, sá treacá peste räul Muhavet, sá 
traverseze drumul Brest-Kobrin („Soseaua Varsovia“) si douá linii de 
cale ferată, paralizând astfel pe câteva ore toată circulaţia din regiunea 
Brest. 


Foarte experimentatul ofiţer de stat major, generalul-colonel Sandalov, 
a evitat, desigur, să utilizeze în cartea sa cuvântul „demenţă“, 
înlocuindu-l cu două fraze somptuoase: „Neajunsul principal al planului 
districtului si al planului armatei era caracterul lor ireal... O atare 
planificare a concentrării forţelor lângă frontieră era sortită din timp 
eşecului“. (378) Emeritul general trecut prin lupte nu s-a hotărât totuși 
să explice clar si pe de-a dreptul, milităreşte, că invazia inamicului nu 
fusese prevăzută în timpul elaborării planului. 


Inamicul şi-a abordat misiunea cu mult mai multă seriozitate. În zona 
loviturii principale (principale la scara întregului Front Est) a fost 
concentrat cel mai puternic grup de tancuri: cinci divizii de tancuri, o 
mie de tancuri, inclusiv 138 de tancuri Pz-IV si 381 de tancuri Pz-III, 
ultimele modele, cu blindaj frontal fortificat și cu un tun de calibru 50 
mm; 500 de tancuri medii pe o singură direcţie operaţională — asa ceva 
germanii nu mai aveau nicăieri în altă parte. Din cele cinci divizii de 
tancuri, trei (nr. 3, 4 şi 10) aveau o experienţă reală de participare la 
lupte. Mai pe scurt, direcţia Brest a devenit acel punct unic de pe harta 
frontului de est în care Wehrmachtul avea într-adevăr şi superioritatea 
numerică, si superioritatea calitativă la capitolul tancuri. lar infanteria 
pe care germanii au concentrat-o lângă latura sudică a „intrândului de 
la Belostok“ era atât de multă încât în primele zile de război toată 
această comasare de divizii pur și simplu nu încăpea pe drumurile pe 
„direcţiile rutiere“ din zonă. 


Dat fiind acest raport de forte, zdrobirea Armatei IV era, din păcate, 
inevitabilă. Unicul lucru care putea fi schimbat era ritmul zdrobirii si, 
respectiv, ritmul înaintării formațiunilor motorizate ale inamicului în 
adâncul Bielorusiei. Pentru realizarea acestei sarcini Armata IV avea 
trei „aliaţi“. În primul rând, râul Bug cu multă apă, un obstacol natural 
de importanţă operativă, peste care n-ar fi fost deloc simplu să treacă 


sute de mii de oameni si o mie de tancuri, mai ales in conditiile unei 
rezistente active. In al doilea ránd, cele 128 (si aceastá cifrá este cea mai 
mică dintre cele cunoscute deocamdată) de cazemate construite definitiv 
din Regiunea Fortificata Brest, dintre care în 49 fusese instalat 
armamentul si echipamentul special; fiind concentrate in 10 noduri ale 
defensivei, ele permiteau bararea cu tir de arme a direcțiilor rutiere 
principale din zona de frontieră. În al treilea rând, terenul împădurit şi 
mlăștinos, greu de trecut sau în general de netrecut pentru mașinile cu 
roti; realmente în zona Brest-Baranovici erau doar două șosele, 
înconjurate pe zeci de kilometri de mlaștini de netrecut. 


„Astăzi inamicul se află la distanţa de cincisprezece kilometri de noi. Este, 
tovaráse Momis-Uli, foarte aproape atunci când nu există rezistenţă și e 
foarte departe atunci când fiecare pădurice, fiecare moviliţă opune 
rezistenţă.“ Aceste cuvinte sunt rostite în nuvela lui A. Bek „Șoseaua 
Volokalamsk“ de legendarul general Panfilov.******** De la Brest până 
la râul Șciara distanţa nu era de 15, ci de 150 de kilometri pe drumul cel 
mai scurt. În condiţiile numite de Panfilov („când fiecare pădurice, fiecare 
moviliţă opune rezistenţă“) pe acest sector germanii ar fi putut fi reținuți 
Câteva săptămâni; de fapt, nici nu era nevoie de atât de mult timp și pentru 
desfășurarea eșaloanelor secunde ale trupelor Frontului Vest pe poziţia 
defensivă naturală a râului Sciara ar fi fost suficiente 3-4 zile. În realitate 
însă, totul s-a întâmplat cu totul altfel. 


Ziua întâi 


Spre deosebire de Districtul Militar Special Baltic (Frontul Nord- Vest), 
în care ridicarea reală a trupelor la semnalul de alarmă de luptă a 
început pe 16-18 iunie, situaţia din Districtul Militar Special de Vest nu 
se pretează la o descriere la fel de univocă. Documentele inițiale 
accesibile pentru studiu aproape că lipsesc sau chiar lipsesc cu 
desăvârșire. Registrul operaţiunilor de luptă al Frontului Vest a fost 
scris antedatat şi într-o situaţie în care multe personaje au început a fi 
manate de dorința serioasă de a „corecta“ istoria zdrobirii frontului. 
Dacă e să dăm crezare celor scrise în anul 1961 de Sandalov, în Armata 


IV nepásarea mioapă (sau demonstrativă?) a atins dimensiuni 
extraordinare: 


„Pe 21 iunie, nici comandamentul Armatei IV, nici comandantii 
formatiunilor si unitätilor, nici organizatiile sovietice si de partid ale 
regiunii Brest nu se asteptau la invazia trupelor germane fasciste si nu se 
gändeau ca ea se va produce peste cäteva ore. De aceea n-au fost efectuate 
nici un fel de actiuni de aducere a trupelor in starea de pregätire de luptá 
in seara de 21 iunie pe directia Brest. Cu 48 de ore mai inainte, pe 19 
iunie, a avut loc plenara lárgitá a Comitetului Regional de Partid la care a 
participat un numär mare de lucrätori politici ai armatei... La intrebarile 
participanţilor la plenară dacă pot să-și trimită familiile din Brest la est, 
secretarul Comitetului Regional de Partid a răspuns că nu e cazul să 
o facă pentru a nu genera stări de spirit indezirabile... “ 


Mai aproape de miezul nopţii, comandamentul s-a adunat în incinta 
statului major al armatei din orașul Kobrin. Nimănui nu i-a fost dat să 
doarmă, în sensul propriu al cuvântului, în acea noapte fatală. Conform 
versiunii lui Sandalov, „pe la ora 2 noaptea, pe 22 iunie, s-a întrerupt 
legătura prin cablu în statul major al armatei cu districtul și cu trupele. 
Restabilirea legăturii s-a reușit abia la ora 3 și 30 de minute. 
Transmisionistii nostri au descoperit cablurile tăiate la Zaprudi si 
Jabinka. După restabilirea legăturii, comandantul armatei a primit 
ordinul comandantului trupelor Districtului Militar Special de Vest de a 
pune trupele în starea de pregătire de luptă, transmis cu text clar prin 
telegraf (codul BAUDOT). Concomitent se indica să fie scoasă în primul 
rând fără zgomot «în pachete» Divizia 42 Puscasi si să fie adus în stare 
de pregătire de luptă Corpul 14 Mecanizat“. (378) 


Sandalov şi-a scris cartea la peste 20 de ani după ce s-au produs 
evenimentele în cauză, iar comandantul arestat al Frontului Vest, 
generalul de armată Pavlov, a depus mărturii peste câteva săptămâni 
după începutul războiului. În procesul-verbal al primului interogatoriu 
(de pe 7 iulie) evenimentele sunt descrise de el oarecum altfel: 


„Conform indicatiei comisarului poporului, i-am chemat imediat la 
aparatul de înaltă frecvenţă pe toţi comandanții armatelor si le-am 
ordonat să se prezinte la statul major al armatei împreună cu șefii statelor 


majore si ai sectiilor operative. De asemenea, le-am propus comandantilor 
să aducă trupele in starea de luptă (aici si în continuare, subl. mea — M.S.) 
si să ocupe toate construcţiile de tip de luptă si chiar și cele din beton 
armat neterminate. Korobkov, comandantul Armatei IV, a raportat că 
trupele lui sunt pregătite de luptă. A promis să verifice pregătirea de luptă 
a garnizoanei Brest. La care eu i-am indicat lui Korobkov că garnizoana 
trebuie să se afle în locul în care i se cuvine conform planului si i-am 
propus să purceadă imediat la executarea ordinului meu. Această 
convorbire cu comandanții de armate a avut loc pe la ora două noaptea. 


La ora 3 și 30 de minute comisarul poporului al apărării mi-a telefonat din 
nou și m-a întrebat ce mai e nou. I-am răspuns că acum nu e nimic nou, 
legătura cu armatele e stabilită și indicaţiile corespunzătoare le-au fost 
date comandanților. În decursul următoarelor 15 minute am aflat de la 
comandanţi următoarele informaţii: de la Armata IV — «pretutindeni totul 
e calm, trupele execută misiunea dată de dvs.». La întrebarea mea dacă 
Divizia 22 Tancuri iese din Brest mi s-a răspuns: «Da, iese, la fel ca si alte 
unităţi» “. (319) 


Au fost executaţi și Pavlov, și Korobkov. N-o să aflăm niciodată care 
dintre ei poartă partea cea mai mare din vină, dar nimeni n-a scos 
trupele din cetatea Brest (şi nici din tabăra militară sudică). Acolo, în 
timp ce dormeau în cazărmile arhipline, le-a şi acoperit ploaia de foc a 
artileriei germane. 


Comandamentul Wehrmachtului a concentrat contra cetăţii Brest o 
grupare puternică de artilerie care corespundea complexităţii sarcinii 
trasate („nucleul cetăţii era citadela ei, situată pe o insulă scăldată la 
sud-vest de Bugul de Vest, iar la sud și la nord de braţele râului 
Muhavet. Zidul circular al citadelei era o cazarmă de cărămidă cu etaj 
cu 500 de cazemate pentru amplasarea trupelor. Dedesubtul 
cazematelor se aflau depozitele, iar si mai jos — o reţea de treceri 
subterane... Cercul de bastioane cu construcţiile, cazărmile și depozitele 
cetăţii reprezenta acoperirea exterioară a citadelei. La exteriorul acestui 
cerc se întindea la 6 kilometri și ceva un val masiv de pământ cu 
înălțimea de zece metri, care era zidul exterior al întregii cetăți. Valul de 
pământ era înconjurat de braţele Bugului de Vest si ale Muhavetului, de 
canale și șanțuri late umplute cu apă“). Pe lângă propriul regiment de 


artilerie, Diviziei 45 Infanterie care asalta cetatea i-au fost atasate trei 
batalioane de obuziere grele de calibru 210 mm si nouá baterii de 
aruncătoare de mine reactive „Nebelwerfer“ (inclusiv cele grele cu 
proiectile-rachetă de calibrele 280 mm si 320 mm).******** Pentru 
distrugerea cazematelor subterane s-a decis să fie folosite două instalaţii 
de mortiere cu propulsie autonomă de calibru 600 mm — un monstru cu 
greutatea de 126 de tone, capabil să lanseze la 4-6 kilometri proiectile cu 
greutăţi între 1,2 şi 2,2 tone. 


Desigur, noţiunile „mult“ și „puţin“ depind foarte mult de partea 
frontului din care sunt privite cifrele. Germanii considerau (despre asta 
se poate citi chiar în primele rânduri al unui raport al comandantului 
Diviziei 45 Infanterie) că aveau puţină artilerie: „Planul de ofensivă a 
artileriei a fost elaborat nu atât mizându-se pe acţiunea lui reală, cât pe 
efectul surprizei... În pofida numeroaselor demersuri ale diviziei, 
aprovizionarea era insuficientă și tirul de artilerie nu putea fi de lungă 
durată... Faptul că lansatoarele grele de mine reactive nu erau capabile 
să distrugă subsolurile și alte adăposturi ale cetăţii era cunoscut și a fost 
subliniat în repetate rânduri de comandantul diviziei...“ (380) Nu le-a 
prea reușit germanilor nici utilizarea mortierelor de calibru 600 mm. În 
prima zi ele au tras în total de şapte ori, după care ambele dispozitive au 
ieşit din funcţie; pe 23 iunie au reușit să lanseze încă șapte proiectile, pe 
24 iunie — 17, două proiectile n-au explodat.******** 


Toate aceste neajunsuri ale pregătirii de artilerie a asaltului, atât cele 
reale, cât şi cele inventate din dorinţa de a se justifica pentru pierderile 
mari, au fost „compensate“ cu vârf și îndesat de felul în care 
comandamentul sovietic a utilizat cetatea Brest. Sandalov scrie despre 
aceasta cât se poate de sincer: „Numeroasele efective ale unităţilor 
diviziilor de puscasi n-au rămas în cetate pentru că aveau misiunea de a 
apăra cetatea, ci pentru că n-au putut să iasă din ea“. E şi clar de ce — 
orice cetate este construită în așa fel încât să fie greu de intrat în ea; dar 
nu era cu nimic mai ușor să scoţi pe sub tirul inamicului o gloată de 
câteva mii de oameni prin „urechea acului“ porţilor din zidul cetăţii. 


Unităţile a două divizii de pușcași, precum și Regimentul 33 Geniu, 
spitalul militar districtual, subunitățile trupelor Comisariatului 
Poporului al Afacerilor Interne, un număr mare de membri ai corpului 


de comandä cu tot cu familii (!) au ajuns in capcana doar pentru ca s-a 
decis ca clădirile din cetatea aflată la distanţa de o impuscatura de armă 
de la frontieră să fie cazărmi. Nici cei doi ani petrecuţi pe teritoriul 
„eliberat“ al Poloniei răsăritene, nici torentul rapoartelor alarmante ale 
cercetașilor ce venea în valuri în ultimele zile de dinainte de război n-au 
ajutat comandamentul Districtului Militar Special de Vest si al Armatei 
IV să ia o decizie care se impunea evident și să găsească pentru 
amplasarea efectivului un alt teren care să nu fie chiar lângă stâlpii de 
hotar. 


La începutul tirului de artilerie în cetatea Brest se aflau unităţile 
Diviziilor 6 şi 42 cam în următoarea componenţă: 10 batalioane de 
pușcași, un regiment de artilerie, patru batalioane speciale 
(transmisiuni, recunoaștere, apărare antitanc, apărare antiaeriană); 
corpul de comandă se afla partial în cetate, partial în apartamente din 
orașul Brest. În subunitățile în care s-a reuşit să se păstreze ordinea si 
disciplina minimă comandanții încercau să execute misiunea pe care o 
cunoșteau bine — să-și scoată la semnalul de alarmă subordonații din 
cazărmi în regiunile de concentrare, care erau toate în afara cetăţii, iar 
pentru Divizia 42 Pușcași chiar la vreo zece kilometri de cetate. Acolo 
unde oamenii au fost cuprinși de panica uşor de înţeles într-o atare 
situație, mulțimea a luat-o în dezordine la fugă din cazărmi spre poartă. 
Si într-un caz, si în celălalt, o masă enormă de oameni a ieșit pe teren 
deschis, unde îi nimicea nemilos tirul artileriei germane. Conform 
numeroaselor mărturii ale supravietuitorilor, toată curtea cetăţii era 
literalmente acoperită de cadavre. 


Cifrele exacte ale pierderilor nu mai pot fi acum stabilite de nimeni. Pot 
oferi o oarecare idee despre proporţiile zdrobirii trei cifre din raportul 
Diviziei 45 Infanterie germane: la Brest și în cetatea Brest au fost 
capturate 14 576 de puşti si 1 327 de mitraliere, au fost luați prizonieri 
7 223 de oameni. (380) Însemnarea din Registrul operaţiunilor de luptă 
al Frontului Vest este extrem de laconică: „Două divizii în întregime (cu 
efectivul de 12 000 de oameni), 5 și 42, concentrate în cetatea Brest, au 
suportat pierderi mari la ieșirea din cetate și au ieșit de acolo 
dezorganizate, abandonând o cantitate mare de bunuri materiale și 
toate rezervele“. (381) 


In timp ce cele două divizii concentrate in regiunea Brest erau omorâte 
de tirul artileriei sau se transformau într-o gloată haotică, germanii își 
realizau fulgerător şi cu succes sarcinile primordiale: 


„Surprinderea prin care au fost luaţi rușii de tirul artileriei si al 
aruncătoarelor de mine reactive, precum și ofensiva foarte energică a 
infanteriei s-au soldat pentru început cu următoarele rezultate: 


1) Podul de cale ferată peste râul Bug a fost capturat în urma unei incursiuni 
curajoase, explozibilul a fost eliminat și podul, împreună cu alt pod de 
dimensiuni mai mici, este apărat de distrugere. Trecerea trupelor pe podul de 
cale ferată a devenit posibilă. 


2) Ofensiva Regimentului 130 Infanterie la sud de cetatea și de orașul Brest- 
Litovsk s-a soldat cu faptul că până la amiază au fost ocupate podurile 
nedeteriorate, importante pentru trecerea primei coloane de tancuri peste râul 
Muhavet pe la sud-vest și sud-est de oraș; bărcile de asalt ale Batalionului 81 
Geniu, care s-au ridicat în susul apei râului Muhavet, au jucat un rol 
important la capturarea podurilor... 


3) Podul de pontoane peste râul Bug de la marginea sudică a cetăţii a fost 
instalat repede; în plus, Batalionul 81 Geniu a construit, sub tirul inamicului, 
un pod provizoriu de 8 tone la marginea nordică a cetăţii“. (380) 


Registrul operaţiunilor de luptă al Frontului Vest constată: 
„Garnizoana cetăţii Brest (Diviziile 42 si 6 Pușcași) a suferit pierderi 
mari provocate de aviația si de artileria inamicului si în consecință 
Divizia 6 Pușcași a fost constrânsă pe la ora 7.00 pe 22.6 să cedeze 
luptând Brestul, iar unităţile răzlețe ale Diviziei 42 Pușcași se adună pe 
poziţia... (urmează o listă de toponime de la 10-15 kilometri nord-est de 
Brest)“. Strict vorbind, germanii au capturat unicele obiective de care 
aveau nevoie la Brest — podurile peste Bug și ieşirea la șoseaua 
Varşovia — chiar din primele ore de război. Pe de altă parte, toate 
performanţele acestea rămâneau amenințate atâta timp cât în cetatea 
Brest erau unităţile Armatei Roșii care nu depuseseră armele. 


Tentativa de a lua cetatea cu asalt a eșuat și în prima zi, și într-a doua — 
apărătorii-eroi au continuat să opună o rezistență nemaipomenit de 


îndârjită până în seara de 29 iunie. Nici inamicul, care a pierdut in 
luptele pentru cetatea Brest 1 120 de morți şi răniţi — o cifră enormă pe 
fundalul general al pierderilor Wehrmachtului pe frontul de est —, n-a 
putut sá nu recunoască barbatia apărătorilor ei: „Rușii au luptat la 
Brest-Litovsk nemaipomenit de tenace şi dârz, au dat dovadă de o 
excelentă instruire soldateasca si în majoritatea lor au manifestat o 
hotărâre de a lupta demnă de respect“. (380) 


Destinul comandamentului s-a dovedit nu mai puţin tragic. 
Comandantul Diviziei 42 Pușcași, generalul-maior Lazarenko, a fost 
arestat și pe 17 septembrie 1941 condamnat de Colegiul Militar al Curţii 
Supreme a URSS la moarte prin impuscare.******** A fost recunoscut 
vinovat de faptul că „chiar în primul moment al atacului trupelor 
germane fasciste a dat dovadă de descumpănire și pasivitate, a 
abandonat în cetatea Brest o parte a trupelor diviziei, armament, 
depozitele de alimente si de efecte. Lazarenko nu le-a dat nici o indicație 
unităților respective... În loc să ia măsuri ferme de organizare a ripostei 
inamicului, a plecat cu de la sine putere la statul major al corpului ca să 
raporteze situaţia, lăsând în acest moment de răspundere unităţile 
rămase ale diviziei fără conducerea cuvenită“. (382) Comandantul 
Diviziei 6 Pușcași, colonel Popsui-Sapko, n-a supravieţuit până in 
toamna anului 1941; conform unor informaţii, el a căzut în luptă pe 31 
iulie, însă cercetători contemporani informează că a fost arestat și 
executat prin împușcare pentru zdrobirea diviziei de la Brest. (383) 


La fel de reușit (pentru inamic) a început ofensiva și pe alte sectoare ale 
frontului Armatei IV. După cum scrie Sandalov, „în zona armatei 
dincolo de râul Bug erau situate două poduri de cale ferată (la Brest şi 
la Semiatice) și patru poduri rutiere (Drohicin, Koden, Domacevo și 
Vlodava) în bună stare și funcţionale. Aceste poduri se aflau în paza 
Detasamentului 89 Grăniceri (de la Brest), care, deşi fusese inclus in 
componenţa Regiunii de acoperire 4, n-a primit nici o sarcină 
referitoare la pregătirea de distrugere a acestor poduri. În consecinţă, 
chiar în prima zi de război toate vadurile și podurile peste râu au fost 
capturate de inamic în stare funcţională“. Astfel, fără luptă şi fără 
rezistenţă, a fost pierdută poziţia defensivă naturală — râul Bug. 


Nu s-a dovedit mai bună nici utilizarea poziţiei defensive făcute de mâna 
omului — a cazematelor Regiunii Fortificate Brest. În majoritatea 
cazurilor, germanii pur şi simplu n-au observat existenţa regiunii 
fortificate. În raportul de seară al Armatei IV a Wehrmachtului 
expediat la statul major al Grupului de Armate Centru (pe la ora 20.30, 
pe 22 iunie) i-au fost rezervate doar câteva cuvinte: „Fortificațiile de la 
frontieră au fost străpunse pe sectoarele tuturor corpurilor“. (384) 
Sandalov descrie cu un calm imperturbabil cauza reală a acestui fapt: 
„Cea mai mare parte a efectivului Batalionului 17 Mitraliori (un 
batalion special de artilerie şi mitraliori, în componenţa Regiunii 
Fortificate Brest 62 la începutul războiului erau trei batalioane de acest 
fel — M.S.) se replia pe direcţia Visokoe, unde se afla statul major al 
regiunii fortificate 62... Pe aceeași direcţie se replia și un grup al 
efectivului Batalionului 18 Mitraliori din regiunea Brest... 
Comandantul Regiunii Fortificate Brest, generalul-maior Puzirev, cu o 
parte a subunitätilor batalioanelor de mitraliori, ce s-au repliat la el la 
Visokoe, s-a retras chiar în prima zi spre Belsk, iar apoi si mai departe 
la est...“ (378) 


Sandalov nu oferă nici un fel de explicaţii (cu atât mai puţin aprecieri). 
„Se repliau... s-a retras“ și atâta tot. De ce trebuiau construite 
cazemate, dacă chiar în primele ore de război garnizoanele lor „s-au 
repliat“ la 20 de kilometri de cutia de beton? Ce avea de gând să 
găsească „mai departe la est“ comandantul regiunii fortificate? NU este 
exclus ca aceste întrebări să-i fi fost puse generalului Puzirev in 
persoană. Dar răspunsurile sunt deocamdată necunoscute. „Născut în 
anul 1890. Comandant al regiunii fortificate 62. A murit pe 18 
noiembrie 1941. Nu există date despre locul în care a fost 
înmormântat“ — iată tot ce le-a comunicat cititorilor sai cât se poate de 
oficiala Revistă de istorie militară. Cum, unde, în ce împrejurări a murit 
la vârsta de 51 de ani generalul Puzirev — toate acestea rămân și peste 
şapte decenii acoperite de bezna densă a secretului de stat. 


Dar în același timp unele subunități ale Regiunii Fortificate Brest i-au 
opus inamicului o rezistență înverșunată. Germanii ocupaseră 
Belostokul, Minskul şi Bobruiskul, iar un grup de ostași ai Batalionului 
17 Mitraliori (tocmai ai celui a cărui cea mai mare parte a efectivului 
„s-a repliat“ la est) continua să menţină câteva cazemate în regiunea 


Semiatice (acolo unde Bugul este traversat de calea feratä si de soseaua 
spre Belsk). Comandantul Grupului de Armate Centru, feldmaresalul 
von Bock, noteaza in jurnalul sau: „La o sutá de kilometri de linia 
frontului, la Semiatici, Divizia 293 continuă sá lupte pentru câteva 
cazemate foarte bine fortificate, pe care este nevoită să le ia cu asalt una 
după alta. În pofida tirului de artilerie extrem de intens si a utilizării 
tuturor mijloacelor de distrugere moderne pe care le avem la dispoziţie, 
garnizoanele acestor cazemate refuză cu îndârjire să se predea“. (311) 
Garnizoanele ultimelor două cazemate („Oriol“ si „Bistrii“) de sub 
comanda locotenentului I. Fiodorov si a sublocotenentului I. Sibakov au 
luptat până pe 29 iunie si doar după ce au încercuit singuraticele cutii 
de beton germanii au putut să năruiască cu mine grele acoperișurile 
care au îngropat sub ele o mână de eroi. 


Pe flancul drept (nordic) al Armatei IV, infanteria Wehrmachtului a 
trecut cu succes Bugul si își dezvolta ofensiva pe direcţia nord-est; spre 
seara de 22 iunie germanii au ajuns la localităţile Nujet si Visokoe, adică 
în decursul unei zilei au înaintat 15-20 de kilometri. Divizia 49 Pușcași 
care li se opunea a rămas „fără stăpân“ — conform planului de acoperire 
ea trebuia să intre în componenţa Armatei XIII, însă, cum statul major 
al armatei n-a sosit la Belsk nici în prima zi, nici în următoarele zile de 
război, divizia a fost lăsată de capul ei. În continuare legătura statului 
major al Armatei IV cu Divizia 49 a fost pierdută definitiv, unităţile ei 
răzlețe, sub presiunea a patru divizii germane (Divizia 292 Infanterie, 
Divizia 252 Infanterie, Divizia 134 Infanterie, Divizia 131 Infanterie), au 
fost împinse spre pădurea Bieloveja; unde s-au „împrăștiat“ definitiv. 
Comandantul Diviziei 49 Pușcași, colonelul K.F. Vasiliev, a căzut 
prizonier. 


Germanii s-au ciocnit de o rezistență îndârjită și destul de bine 
organizată doar pe flancul stâng (sudic) al Armatei IV. Acolo, printre 
pădurile și mlaștinile Polesiei, a ocupat poziţia defensivă Divizia 75 
Pușcași (cu statul major în oraşul Malorita). Cu toate că ordinul de a 
ridica unităţile la semnalul alarmei de luptă a ajuns la statul major al 
diviziei concomitent cu începutul tirului de artilerie al inamicului, 
comandantul diviziei, generalul-maior S. Nedvighin, a reușit să păstreze 
ordinea și conducerea unităţilor. După ce au depășit repede confuzia 
iniţială (însemnarea de la ora 3.25 din Registrul operaţiunilor de luptă 


al Diviziei 3 Tancuri a Wehrmachtului constata „lipsa aproape absolutá 
a rezistentei“) subunitätile Regimentului 115 Puscasi al diviziei au intrat 
în luptă si au menţinut câteva ore orășelul de lângă frontieră si gara de 
cale ferată Stradeci. În Registrul operaţiunilor de luptă al Diviziei 3 
Tancuri a Wehrmachtului citim: 


„Ora 05.35. Batalionul de sub comanda lui Wellmann n-a ocupat gara de 
la Stradeci, dar în loc s-o facă s-a împotmolit într-o luptă crâncenă în faţa 
clădirii gării. 


Ora 06.35. Continuă luptele pentru Stradeci. După cum arată pierderile 
mari ale inamicului, el luptă până la ultimul soldat... “ (385) 


În decursul câtorva zile Divizia 75 Puscasi a reţinut pe poziţia Malorita, 
şoseaua Brest-Kovel ofensiva a trei divizii (1 Cavalerie, 255 si 267 
Infanterie) ale inamicului; pe hărţile operative ale Marelui Stat Major 
german se vede clar rămânerea în urmă tot mai mare pe zi ce trecea a 
flancului sudic al grupării de şoc, iar în Registrul operaţiunilor de luptă 
al Corpului 24 Tancuri sunt numeroase însemnări gen „rezistenţa 
îndârjită a inamicului în zona Malorita... ofensiva se mişcă acolo foarte 
greu“. (405) Da, desigur, pe un teren de felul acesta (doar păduri și 
mlaștini) nu prea poţi dezvolta viteze mari, însă nici un fel de teren ca 
atare nu poate opri armata inamicului... Pe 25 iunie divizia generalului 
Nedvighin a fost încercuită definitiv, unităţile ce au rupt încercuirea, 
împreună cu comandantul diviziei, s-au retras la Pinsk și mai departe 
prin pădurile nemărginite ale Polesiei au ajuns la zona Armatei XXI de 
lângă Nipru. 


În conformitate cu planurile comandamentului Wehrmachtului, 
participantele principale la evenimentele din prima zi de război urmau 
să devină patru divizii de tancuri ale Corpului 47 Tancuri (Divizia 17 
Tancuri, Divizia 18 Tancuri) și 24 (Divizia 3 Tancuri, Divizia 4 Tancuri). 
Cu utilizarea Corpului 24 Tancuri germanii au exagerat evident cu 
complexitatea si au făcut-o în același stil ca în cazul Grupului 3 Tancuri. 
În loc să ajungă pe calea cea mai scurtă, pe podurile de la Brest, la 
şoseaua Varşovia, Diviziile 3 si 4 Tancuri, cu dificultăţi si viclesuguri 
enorme (au fost utilizate, de exemplu, tancuri Pz-III, adaptate pentru 


deplasarea pe sub apa pe fundul räului), au trecut Bugul la 15-20 de 
kilometri sud de Brest. Dupá aceasta, tancurile germane au incercat sa 
se deplaseze la est de râu, spre drumul Malorita-Kobrin, dar s-au 
împotmolit pe terenul mlăștinos. Judecând după Registrul operaţiunilor 
de luptă al Diviziei 3 Tancuri, în prima zi de război terenul de netrecut ii 
împiedica cu mult mai mult decât rezistenţa opusă de inamic: 


» Ora 10.30. Batalionul 3 Motociclisti raportează că itinerarul «roșu» de 
deplasare, ce se întinde la est de obiectivul intermediar 2, este de netrecut 
deoarece este foarte mlăștinos. 


Ora 11.00. Starea catastrofală a reţelei rutiere în acest sector a servit drept 
cauză a numeroaselor ambuteiaje. 


Ora 14.30. Catastrofala lipsă de drumuri în regiunea Faustynow, care a 
făcut imposibilă orice deplasare mai departe pe acest sector. 


Ora 19.00. În raportul de seară expediat la statul major al corpului s-a 
menţionat că înaintarea diviziei este reţinută mai mult de lipsa drumurilor, 
decât de rezistenţa opusă de inamic... “ (385) 


Până la urmă s-a decis să se revină la Bug, iar apoi pe drumul de ţară 
Stradeci-Brest să se ajungă la șoseaua Varșovia. Spre seară unitățile de 
avangardă ale Diviziei 3 Tancuri au mers pe șosea până la Bulkovo, 
unde au dat de podul distrus peste râul Muhavet; enorma panglică de 
oţel a încremenit din nou în stare de pasivitate forţată — si doar paralizia 
totală a conducerii de la statul major al Forţelor Armate Aeriene ale 
Frontului Vest i-a salvat pe germani de o lovitură nimicitoare din aer. S- 
ar părea că exista posibilitatea de a se întoarce, de la Bulkovo la Brest, 
de a reveni pe malul stâng (sudic) al râului Muhavet si de a ocoli 
nenorocitul de pod pe la sud — dar această variantă de deplasare era 
inacceptabilă, deoarece în zona de la Bulkovo până la Kobrin, la sud de 
şoseaua Varşovia, era doar o mlaștină neîntreruptă. Pentru deplasarea 
tancurilor era nevoie de un drum si de un pod. 


„Ora 20.10. În regiunea Bulkovo este în curs de instalare un pod cu 
capacitatea de 16 tone. Construcţia podului a început cu o mare întârziere 
din cauza faptului că compania de pontoane și poduri a Batalionului 39 


Geniu a venit foarte tärziu. Doar tancurile cu posibilitate de deplasare 
subacvaticá au reusit la ora 22.00 sa forteze rául [Muhavet] in aceastá 
regiune. Ele au izbutit să ajungă la Kobrin fără să întâmpine o rezistenţă 
substanţială a inamicului. Batalionul 3 Motociclisti care, deplasându-se 
conform planului, a ajuns deja la itinerarul rezervat unităţilor de tancuri, 
a reușit să răzbată până la Jabinka și să captureze podurile din această 
regiune.“ (385) 


Nu se dezvolta cu mult mai reușit ofensiva Diviziilor 17 şi 18 Tancuri la 
nord de Brest. Misiunea era să ajungă la şoseaua Vidomlia-Prujani- 
Slonim, iar pentru aceasta era necesar să forţeze Bugul și rauletul 
Lesnaia. Pe la ora 10 dimineaţa, cu utilizarea tancurilor adaptate pentru 
deplasare subacvatică și datorită muncii de soc a genistilor, ambele 
obstacole acvatice au fost forțate; rezistenţa inamicului (Armata Rosie) 
aproape că a lipsit si, de fapt, acolo nici nu avea cine s-o opună — între 
sectoarele defensivei Diviziilor 49 si 42 Puscasi se căsca o breşă de multi 
kilometri, iar Divizia 42 Pușcași revenise după măcelul din cetatea 
Brest. 


Spre amiaza zilei de 22 iunie situaţia din zona de ofensivă a Corpului 47 
Tancuri a început să se schimbe. În regiunea Pelisce a avut loc o luptă de 
întâmpinare între detașamentele de avangardă ale Diviziei 18 Tancuri 
germane şi cele ale Diviziei 30 Tancuri ale Corpului 14 Mecanizat. Într- 
un raport al Grupului de Armate Centru aceasta este menţionată ca „un 
atac puternic cu tancuri al rușilor“. În pofida superiorității tehnice 
evidente a tancurilor medii germane asupra tancurilor uşoare T-26, 
ofensiva Diviziei 18 Tancuri s-a blocat și în ziua respectivă ea n-a trecut 
mai departe de Pelisce. Dar problemele principale au apărut la locurile 
de trecere peste Bug. Probabil că germanii nu cunoșteau (mai bine zis 
comandamentul nu a avut grijă să le cunoască) particularitätile 
deplasării pe o luncă inundată puţin de ape subterane — e suficient sá 
distrugi în ea stratul superior al solului (brazda de iarbă) şi orice 
tehnică pe roti se impotmoleste până la butuc. Au fost nevoiţi să tracteze 
câte unul camioanele cu remorchere cu șenile până la locul de trecere și 
asta a amânat termenele de fortare a râului peste orice limite. În fine, 
mai spre seară s-a prăbușit podul supraîncărcat, fapt care a oprit 
trecerea cinci ore. Nu-mi rămâne decât să repet că doar lipsa de acţiune 


a aviaţiei sovietice le-a permis germanilor să comită astfel de greșeli fără 
să piardă oameni si tehnică sub loviturile bombelor.******** 


Deși cu referire la 22 iunie nu se poate vorbi de o anumită „linie a 
frontului“, drept linie aproximativă a înaintării Grupului 2 Tancuri al 
Wehrmachtului si a formațiunilor de infanterie atașate la el poate fi 
numită linia Visokoe-Pelisce-Jabinka-Radvanici — toate localităţi sunt 
situate la 20-30 de kilometri de frontieră. În comparaţie cu saltul 
fenomenal al Grupului 3 Tancuri spre Alitus și Orani, succesele 
subordonatilor lui Guderian s-au dovedit vizibil mai modeste. Și asta în 
situaţia în care comandamentul Armatei Roșii — și la Moscova, și la 
Minsk — i-a dăruit inamicului toate avantajele posibile ale primei 
lovituri aplicate prin surprindere. 


„Retragerea s-a transformat în fuga...“ 


Spre seara de 22 iunie situația din zona defensivei Armatei IV era 
următoarea. Pe flancul drept, la punctul de joncțiune cu Armata X, 
infanteria Wehrmachtului se deplasa aproape fără să întâmpine 
obstacole în adâncul teritoriului sovietic, însă avea în fata pădurea 
Bieloveja, în care ritmul deplasării infanteriei cu convoaie hipomobile 
urma să se reducă inevitabil. Pe flancul stâng, Divizia 75 Pușcași retinea 
cu lupte îndârjite înaintarea inamicului, iar terenul păduros si mlăștinos 
nu le oferea germanilor şansa de a face un salt fulgerător spre Pinsk. 
Cea mai alarmantă era situaţia în centrul dispozitivului operativ al 
Armatei IV: cu toate retinerile si neorânduielile, inamicul a reușit totuși 
să treacă peste Bug două divizii de infanterie și o parte considerabilă a 
forţelor a patru divizii de tancuri si acest „berbec blindat“ ajunsese la 
două drumuri magistrale (Vidomlia-Prujani si Brest-Kobrin). 


Ce forte putea să-i opună inamicului comandamentul Armatei IV? 
Unităţile Diviziilor 6 şi 42 Pușcași care la începutul războiului se aflau în 
cetatea Brest puteau fi incluse în lista pierderilor — chiar dacă acolo mai 
rămăseseră oameni vii, ei fie se aflau în „capcană“, fie se retrăgeau ca 
mulțime dezordonată la est. Însă nici pe departe nu toţi au căzut in 
cursă. În afara cetăţii rămăseseră: un regiment de pușcași (al Diviziei 


459 Puscasi) si patru batalioane de puscasi din componenta Diviziilor 42 
si 6 Puscasi, două regimente de artilerie ale Diviziei 42 Pușcași si două 
regimente de artilerie (nr. 447 si 455) ale corpului de armată. În total se 
adună ceva de genul unei brigăzi de pușcași, întărită cu un grup de 
artilerie puternic. 


În adâncul dispozitivului armatei, lângă târguşorul Kossovo (între două 
drumuri, la 20 de kilometri sud-est de Rujani), era amplasat 
Regimentul 120 Obuziere de mare capacitate al Rezervei 
Comandamentului Suprem. La începutul războiului în dotarea 
regimentului erau 36 de obuziere de calibru 203 mm și peste 2 000 de 
proiectile pentru ele, un număr mai mare decât cel prevăzut de 
organigramă de remorchere și de automobile (inclusiv un tip atât de rar 
pentru Armata Rosie de tehnică precum autovehiculul 4 x 4 cu roti si 
şenile ZIS-33), un efectiv de 2 171 de oameni. Fiind utilizat cu pricepere, 
un regiment de acest fel putea să transforme o coloană de tancuri 
germane ce se târa pe drumurile înguste de pădure într-o grămadă 
mare de fiare vechi pârjolite. 


Dar rezerva principală a armatei rămânea Corpul 14 Mecanizat. Divizia 
30 Tancuri se deplasa din regiunea de amplasare permanentă (orașul 
Prujani) pe şoseaua spre Pelișce, unde detașamentele ei de avangardă au 
intrat în luptă cu subunitățile de tancuri ale inamicului; Divizia 205 
Motorizată rămânea în regiunea de amplasare permanentă (lângă 
şoseaua Varşovia la sud şi la nord de Bereza-Kartuzskaia), iar unul 
dintre regimentele ei motorizate de pușcași a fost avansat pe poziţia râul 
Muhavet lângă localitatea Zaprudi. Statul major al corpului mecanizat 
a ajuns la Postul de comandă prevăzut de planul de acoperire în 
regiunea Tevli. 


Într-o situaţie incomparabil mai proastă s-a pomenit Divizia 22 Tancuri 
care a prins începutul războiului în tabăra sa de pe malul Bugului, sub 
tirul de artilerie al inamicului: „Au fost scoase din funcţiune pe loc o 
parte a maşinilor de luptă, o mare parte a mașinilor auxiliare, au fost 
distruse depozitele de muniții si de carburanţi, au fost omorâţi și răniți 
aproape 20 la sută din efectiv și familii. Mașinile scoase din funcție 
aveau câte un set de muniții si un rezervor de combustibil“. (386) Chiar 
în primele ore de război au fost omorâţi doi adjuncti ai comandantului 


Diviziei 22 Tancuri (comisarul de regiment A. Illarionov si inginerul 
militar de rangul 2 E. Certov), au fost răniți șeful statului major al 
diviziei, locotenent-colonelul A. Kislitin, si comandantul Regimentului 
44 Tancuri, maiorul N. Kvass. Pe la amiaza regimentele de tancuri 
rărite considerabil ale diviziei au trecut râul Muhavet si se concentrau 
în regiunea de la nord-vest de Jabinka, în timp ce Regimentul motorizat 
de pușcași al diviziei se retrăgea de la frontieră spre Radvanici. 


În general si in total, spre seara de 22 iunie pe direcţia Brest-Kobrin- 
Prujani inamicul avea o superioritate numerică triplă, completată de 
superioritatea tehnică a tancurilor medii, care constituiau jumătate din 
parcul de tancuri ale Corpurilor 47 şi 24 Tancuri ale Wehrmachtului, 
asupra tancurilor uşoare T-26 ale Corpului 14 Mecanizat. Probabil că la 
evaluarea unei situaţii de acest fel devine cât se poate de oportună 
utilizarea cuvântului „unica“. Unica decizie raţională ar fi fost cea de a 
trece la defensivă mobilă cu utilizarea poziţiilor naturale ale râurilor 
Muhavet, Iaselda și Sciara. Poate că ar fi avut sens, profitând de 
confuzia temporară în rândurile inamicului si de încetinirea ritmului 
înaintării lui, să fie retrase imediat toate unitățile rămase întregi dincolo 
de râul Iaselda — acolo, în spatele si pe flancurile celor care se apărau, s- 
ar fi aflat o pădure deasă, de netrecut, un loc ideal pentru ambuscade 
pentru tancuri, pentru instalarea barajelor de mine, baricadelor din 
trunchiuri, pentru extenuarea inamicului în ofensivă. 


În realitate însă, a fost luată o cu totul altă decizie: 


„Ordinul de luptă nr. 02. statul major al Armatei IV, Zaprudi, 22.6.41 ora 
18.30 


Trupele Armatei IV, continuând în timpul nopţii apărarea fermă a 
poziţiilor pe care le ocupau, din dimineaţa de 23.6.41 trec la ofensivă 
ocolind Brestul pe la nord cu misiunea de a distruge inamicul care a trecut 
Bugul de Vest... Corpul 14 Mecanizat (Diviziile 22, 30 Tancuri si Divizia 
205 Motorizată) în dimineaţa zilei de 23.6.41 să aplice o lovitură de pe 
poziţia Krivliani-Pelisce-Hmelevo pe direcţia generală spre Visokoe cu 
misiunea ca până la sfârșitul zilei să-l distrugă pe inamic la est de râul 
Bugul de Vest... Corpul 28 Pușcași aplică lovitura cu flancul său drept 
(Diviziile 6, 42 Pușcași și batalionul de tancuri al Diviziei 205 Motorizate) 


pe direcţia generală spre Brest, având misiunea sá ocupe până la sfârșitul 
zilei Brestul. Atacul să înceapă la ora 5.00 pe 23.6.41 după un raid de foc 
de 15 minute“. (387) 


La o privire din perspectiva prezentului, această decizie e nebunie 
curată; despre ce fel de ofensivă putea fi vorba în condiţiile existentului 
raport de forte (si ţinând cont de starea reală a acestor forte)? Sandalov 
apreciază cât de poate de autocritic ordinul dat cu participarea lui: 
„Comandamentul armatei încerca să transpună în viaţă deciziile luate 
înainte de război în privinţa planului de acoperire, care nu 
corespundeau deloc situaţiei ce se crea... Nici comandantul armatei, nici 
statul major al armatei, nici comandanții corpurilor de armată nu au 
abordat în fata statului major al frontului chestiunea inoportunitatii 
aplicării unei contralovituri şi n-au prezentat propuneri privind 
trecerea la defensivă“. (378) Dar, ca sa fim drepţi, trebuie să ţinem cont 
si de circumstanţele în care a fost luată decizia sinucigasä de a trece la 
contraofensivă. 


Mai întâi, trebuie menţionat că nici statul major al Armatei IV, nici 
statul major al Frontului Vest, nici Marele Stat Major de la Moscova nu 
dispuneau de informaţii adecvate despre componenţa grupării și 
planurile inamicului. În Ordinul de luptă nr. 2 citat mai sus nu există în 
general nici o referire la inamic — fapt ce contravenea ordinii stabilite 
normativ de alcătuire a ordinelor de luptă, dar si bunului-simt. Nota 
informativă despre recunoaştere nr. 1 a statului major al Frontului Vest, 
scrisă până la ora 20.00 pe 22 iunie, a depistat două divizii de tancuri 
inexistente în realitate ce înaintau spre Belsk și n-a scos nici un cuvânt 
despre extrem de puternica grupare de tancuri de pe direcţia Brest; 
intenţiile inamicului au fost definite astfel: „Printr-o lovitură 
concentrică pe direcţia Grodno si pe direcţia nord-est spre Volkovisk să 
reteze comunicațiile de bază [ale frontului]“. (388) 


Rationänd abstract, existau unele temeiuri logice pentru o atare 
presupunere: lovitura asupra Belskului le-ar fi permis germanilor să 
înceapă ofensiva pe un teren relativ deschis şi ulterior, prin „pasul“ de 
20 de kilometri dintre pădurile Suprasl și Bieloveja, să ajungă la drumul 
Belostok-Volkovisk; din păcate, această „teorie“ nu coincidea deloc cu 
deciziile comandamentului Wehrmachtului, care intenționa să 


încercuiască trupele Frontului Vest în întregime, fără să-și irosească 
puterile cu o sarcină particulară de retezare a „intrândului de la 
Belostok“. Perturbând întrucâtva cronologia expunerii, vom menţiona 
că şi în a doua zi de război, după eșecul ofensivei, comandamentul 
Armatei IV, în Ordinul de luptă nr. 03, estima gruparea inamicului ca 
„o divizie de tancuri, două-trei divizii de infanterie“. (389) 


A doua cauză si prima ca importanţă a greselii era lipsa de înţelegere, 
tragica lipsă de înţelegere a proceselor ce începuseră să se producă în 
trupele încredințate generalului Korobkov (sau, în aceeași măsură, 
oricărui alt comandant al Armatei Roșii). În capete încă răsunau 
marșurile vioaie antebelice, în memorie mai erau proaspete amintirile 
despre defilarea triumfală pe drumurile Poloniei zdrobite şi celor de la 
statul major al Armatei IV tot li se mai părea că oamenii noștri sunt 
plini de barbatie, că e destul sa dea ordinul si va porni spre misiune 
avântat batalionul de șoc, blindat, se cutremura pământul sub șenile și 
duşmanii o vor lua la fugă sub presiunea oţelului si focului... 


A venit dimineaţa de 23 iunie; formațiunile Armatei IV au trecut (?) la 
ofensivă. La drept vorbind, inamicul nici n-a observat această 
„ofensivă“. Două divizii de infanterie (Divizia 31 si Divizia 34) ale 
Corpului de armată 12 al Wehrmachtului și-au reluat mișcarea, au 
înaintat circa 20 de kilometri și spre sfârșitul zilei au ajuns pe linia 
Kobrin-Tevli. Însemnarea din Registrul operaţiunilor de luptă al 
corpului este foarte laconică; „rezistenţa rușilor este neînsemnată de 
tot“. Pierderile Diviziei 31 Infanterie în ziua de 23 iunie au fost: un 
mort, cinci răniţi, şase bolnavi“. (390) 


În Registrul operaţiunilor de luptă al Diviziei 3 Tancuri a 
Wehrmachtului pot fi deslusite cu greu câteva cuvinte cu care e amintită 
cumva lupta de întâmpinare cu tancurile Corpului 14 Mecanizat: 


„Ora 06.20. Brigada de tancuri se află încă în faţa localităţii Bulkovo. 
Grupul de luptă „Korvin“ raportează prezenţa unor formaţiuni puternice 
ale inamicului la nord de Kobrin, în ele sunt inclusiv tancuri. 


Se observä retragerea unitätilor inamicului din Kobrin pe directia nord- 
est... La ordinul comandantului diviziei Batalionul 1 Recunoastere, 
Batalionul 3 Motociclisti si Batalionul 3 al Regimentului 6 Tancuri 
(tancurile cu mers subacvatic care au trecut seara tärziu pe 22 iunie räul 
Muhavet lângă Bulkovo — M.S.) au început atacul asupra Kobrinului. 


Ora 08.45. In urma asaltului subunitățile de avangardă au reușit să intre 
în Kobrin. Câteva tancuri au fost distruse, un pod a fost dărâmat și încă 
unul se află în stare nedeteriorată. 


Ora 11.40. Batalionul 3 Motociclisti se află la Buhovici (localitate de lângă 
șosea la 5 kilometri nord-est de Kobrin — M.S.), în acest orășel n-au fost 
depistate trupe ale inamicului. Au fost capturate numeroase trofee...“ 
(385) 


Ce-i drept, în nota informativă despre prizonierii și trofeele Diviziei 3 
Tancuri, semnată pe 7 august 1941, o notă amănunțită, cu împărţire pe 
zile, figurează 137 de tancuri „capturate sau distruse“ pe 23 iunie. (391) 
Autorii notei n-au avut grijă de comoditatea viitorilor istorici si n-au 
ţinut evidenţa separată a tancurilor distruse si a celor capturate. Se mai 
ştie ca Divizia 18 Tancuri a raportat ca a imobilizat 120 de tancuri 
sovietice în lupta de lângă localitatea Scenia (la 5 kilometri sud-vest de 
Prujani). Nici raportul cu privire la operaţiunile de luptă ale Corpului 
14 Mecanizat — unicul document depistat până în prezent ce are 
legătură cu acţiunile Corpului 14 Mecanizat si ale diviziilor lui — nu 
prezintă o imagine clară a luptei ce avusese loc. 


„În procesul de realizare a sarcinii trasate, corpul mecanizat, în comun cu 
Corpul 28 Pușcași, a purtat o luptă de întâmpinare cu tancurile si cu trei 
divizii de infanterie ale inamicului, sprijinite de aviaţie. Unele regimente 
au fost bombardate de 6 ori în decurs de 2-3 ore. Tactica inamicului: 
înainte (asa e scris în text — M.S.) bombardează aviația, înaintea 
infanteriei merg tancurile ușoare și medii. În timpul atacului tancurilor 
noastre tancurile ușoare pleacă și lupta e primită de tancurile medii. În 
urma luptei corpul a suportat pierderi considerabile, în principal 
provocate de aviaţie, și s-a repliat: Divizia 30 Tancuri spre Gorodniki- 
Liniovo, divizia 22 Tancuri în regiunea Gutki-Poliatici-Andronovo 


(suburbii de nord-vest ale Kobrinului, dar la ora 10 dimineata, „ora 
sovietică“, germanii se aflau in Kobrin — M.S.).“ (386) 


Iată, în fond, tot ce s-a spus în raport despre un eveniment pe care unii 
autori îl numesc „cea mai mare luptă de tancuri din perioada inițială a 
războiului“. Mai trebuie să ţinem cont si de faptul că acest raport a fost 
scris de șeful Direcţiei autoblindate și tancuri a Frontului Central, 
colonelul Kabanov, pe 2 august și se încheie cu fraza următoare: „A fost 
scris pe baza putinelor documente disponibile si a relatărilor martorilor 
oculari“. 


Pe cât de neclară e desfășurarea luptei de tancuri, pe atât de evident ii 
este rezultatul final. La ora 9.50, „ora Germaniei“, Divizia 18 Tancuri a 
Wehrmachtului a ocupat Prujani si, fără să se oprească, a forţat din 
mers râul Iaselda pe podul ce nu fusese aruncat în aer. Apoi, fără sa 
întâmpine aproape nici o rezistenţă, tancurile Corpului 47 Tancuri au 
parcurs 30 de kilometri pe sectorul din pădure al șoselei (în Registrul 
operaţiunilor de luptă al corpului s-au transformat în 50 de kilometri) și 
la ora 8 seara au ocupat Rujani. Divizia 3 Tancuri, deplasându-se in 
avangarda Corpului 24 Tancuri, a ocupat la ora 16.00 Bereza- 
Kartuzskaia, aceasta însemnând străpungerea definitivă a poziţiei de pe 
râul Iaselda pe tot frontul defensivei Armatei IV. În raportul despre 
operaţiunile de luptă ale Corpului 14 Mecanizat zdrobirea definitivă a 
corpului este descrisă astfel: 


„Spre sfârşitul zilei de 23 iunie Corpul 14 Mecanizat și Corpul 28 Pușcași, 
care n-au reușit să se pună în ordine, au fost supuse din nou unui atac 
combinat al aviaţiei, tancurilor și infanteriei inamicului. Corpul de 
pușcași n-a rezistat loviturii și a început retragerea. Retragerea s-a 
transformat in fugă. Luptând în încercuire, formațiunile de tancuri au 
suferit pierderi mari; doar unele subunități mici au ajuns spre dimineaţa 
de 24.6 pe poziţia Slonim Ivantevici (localitate la 32 de kilometri pe șosea 
la nord-est de Bereza — M.S.). Divizia 205 Motorizată a ocupat poziţii 
defensive de-a lungul râului Sciara, acoperind concentrarea Corpului 14 
Mecanizat și Corpului 28 Pușcași reformate (așa e scris in text — M.S.). 
(386) 


Raportul de luptá nr. 07 al statului major al Armatei IV nu e mai putin 
elocvent: 


„Aviatia inamicului, spre sfársitul zilei de 23.6.41, in comun cu unitátile 
de tancuri a atacat unităţile noastre pe poziţia râului Iaselda. Unităţile 
răzlețe ale Corpului 28 Pușcași si Corpului 14 Mecanizat, care n-au reușit 
să se pună în ordine, n-au rezistat acestui atac, sprijinit de o cantitate 
mare de aviaţie, și au început replierea, care s-a transformat, în pofida 
unui șir de posturi de baraj, într-o retragere neorganizată și totală a 
unităților amestecate între ele după râul laselda. Spre dimineaţa de 
24.6.41 unităţile s-au repliat la est de poziţia Slonim, râul Șciara (adică, în 
decursul unei nopți, s-au „repliat“ la 50-60 de kilometri de Iaselda — 
M.S.), până la gara Ivantevici, fiind acoperite lângă râul Sciara de Divizia 
205 Motorizată“. (392) 


Referirile permanente la loviturile aeriene nu sunt întâmplătoare și, cel mai 
probabil, reflectă obiectiv situaţia reală: trupele Armatei IV „se repliau“ in 
ziua respectivă atât de repede, încât la un moment dat au reușit să se 
desprindă de inamicul terestru, dar nu și de aviaţie, de care e imposibil să 
fugi în principiu. Dar și germanii se străduiau din răsputeri să nu rămână în 
urmă. În Registrul operaţiunilor de luptă al Diviziei 3 citim: 


„Ora 23.00. Unităţile de avangardă ale diviziei au ajuns pe poziţia râul 
Șciara, au capturat un pod în stare nedeteriorată și au creat un mic cap de 
pod pe care se află subunitățile Batalionului 3 Motocicliști al corpului de 
tancuri. Comandamentul corpului a ordonat să fie urmărite cu toată 
energia unităţile înfrânte ale inamicului. 


24 iunie. Ora 03.30. Brigăzii de tancuri i s-a dat indicatia să facă plinul la 
mașinile coloanei de transport auto 9 ce s-au apropiat în ultimul moment, 
iar apoi, la ora 04.00, în comun cu batalionul de motociclişti, să se plaseze 
din nou în avangarda unităţilor noastre. Divizionul 2 al Regimentului 75 
Artilerie urmează să înainteze imediat spre poziţia râul Sciara. 


Pe la ora 05.00 trupele au reușit să extindă capul de pod pe direcţia est. 


Ora 06.45. Brigada 3 Motorizată de pușcași a forțat râul Sciara pe pod în 
componenţa următoare... 


Ora 08.15. Postul de comandá al diviziei a fost deplasat pe pozitia rául 
Sciara (adicá in 24 de ore statul major s-a deplasat 130 de kilometri — 
M.S.)“. (385) 


Statul major al Armatei IV s-a repliat inca in seara de 23 iunie in 
oráselul Milovidi (la o cotiturá mare a ráului Sciara), iar apoi, spre 
seara de 24 iunie, si mai departe la est, spre Siniavka (localitate de lângă 
şoseaua Varșovia, la 70 de kilometri vest de Slutk). Acolo, seara târziu, 
pe 24 iunie, a fost scrisă Nota informativă operativă nr. 01, prima la 
număr, dar care a făcut de fapt bilanţul operaţiunilor de luptă ale 
Armatei IV: 


»»».. Rămășițele unităţilor Diviziilor 6 si 42 Pușcași ale Corpului 28 
Pușcași, după o serie de lupte defensive, s-au repliat până pe la ora 18 în 
regiunea Eusinovici-Talminovici (deja dincolo de partea estică a cotiturii 
râului Sciara — M.S.), unde se pun în ordine. Aceste rămășițe nu sunt apte 
de luptă... Corpul 14 Mecanizat, apărându-se activ, trecând în repetate 
rânduri la contraatac, a suferit pierderi mari de bunuri materiale și efectiv 
si pe 25.6.41 nu este în stare aptă de luptă.******** Regimentul 120 
Artilerie de obuziere aproape că n-a fost utilizat din cauza duratei scurte a 
luptelor (o formulare interesantă: care e aici cauza și care efectul? — 
M.S.)... Din cauza bombardamentelor permanente si crunte infanteria 
este demoralizatá si nu manifestă îndârjire în apărare. Comandanții 
tuturor formațiunilor sunt nevoiţi să oprească si să întoarcă pe front 
subunitățile, iar uneori chiar și unităţile ce se retrag în dezordine, deși 
aceste măsuri, chiar și în pofida aplicării armelor, nu s-au soldat cu 
efectul scontat...“ (393) 


Un caz absolut ieșit din comun de „aplicare a armelor“ este descris de L. 
Lopuhovski în investigația sa a istoriei Regimentului 120 Artilerie de 
obuziere. „Un general necunoscut a barat drumul cu mașina sa ZIS și 
le-a ordonat artileristilor să ocupe poziţii de tragere chiar lângă drum si 
să deschidă imediat focul (în opinia lui Lopuhovski, era generalul-maior 
Habarov, cel căruia Pavlov i-a ordonat să „împuște orice număr 
oameni“, dar să oprească retragerea Armatei IV — M.S.)... Pentru a 
opri grupurile de militari ce fugeau cuprinși de panică tunurile au tras 
de câteva ori. La ordinul generalului, artileristii au pus de-a curmezisul 
şoselei o mașină mobilă de reparaţii de tip «B» pentru a reţine mașinile 


si au plasat un baraj. Comandantii cu armele în mâini îi opreau pe cei 
care fugeau. Pe drum s-a format imediat un ambuteiaj. Au apárut 
avioane inamice, au început sá bombardeze si pur si simplu au zdrobit 
barajul...“ (379) 


Pe ultima linie 


Pätrunderea unitätilor de tancuri germane spre räul Sciara modifica 
substanţial situaţia la scara întregului Front Vest. Si nu e vorba doar de 
aritmetica uluitoare — în 48 de ore a fost parcursă jumătate din distanţa 
dintre Brest si Minsk. Pătrunderea inamicului în regiunea Slonim- 
Baranovici însemna ieşirea unităților mecanizate ale inamicului în 
spaţiul operativ întins, la un teren relativ deschis şi practicabil (spre 
deosebire de cel pe care le fusese dat să-l parcurgă la marginea Polesiei). 
În al doilea rând, odată cu pierderea Slonimului, era retezată principala 
magistrală de transport (şoseaua Belostok-Volkovisk-Baranovici), pe 
care puteau fi repliate la est formațiunile Armatelor III si X. 


Strict vorbind, această „repliere“ în formă de retragere spontană şi 
dezordonată era în toi. Şeful Secţiei propagandă politică a Corpului 17 
Mecanizat îi raporta pe 24 iunie statului major al frontului: 


„Prin Baranovici, spre est, se mișcă într-un suvoi neîntrerupt automobilele 
cu militari, familie, precum şi pedestru, atât în grupuri, cât și câte unul. 
Chipul majorităţii dintre ei exprimă o stare de spirit panicată. Măsurile 
luate — organizarea corpul de comandă ce s-a adunat acolo — nu s-au 
soldat cu un rezultat pozitiv. În timpul nopţii majoritatea au fugit. 
Totodată, multi membri ai corpului de comandă se dovedesc neinarmati... 
Conducerea căii ferate şi a comenduirii a fugit care încotro, comisariatele 
militare și alte instituţii părăsesc orașul. Corpul de comandă nou-venit 
caută statele majore, dar despre majoritatea nu există informaţii...“ (404) 


Nu mai rămăseseră speranţe că „rămășițele ce nu erau apte de luptă“ 
ale unităților si diviziilor zdrobite vor putea să contraatace si să împingă 
înapoi inamicul, iar comandamentul Frontului Vest punea în funcţiune 
în pripă rezervele. Prima dintre ele — la fel ca în multe situaţii 


asemănătoare de pe acest front si de pe altele — a fost aviatia. Sperantele 
nutrite fatá de ea se bazau atät pe conceptiile antebelice, extrem de 
exagerate referitoare la lovitura nimicitoare din aer, cät si pe primele 
rapoarte al propriilor trupe, in care aviatia inamicului era prezentatä ca 
o forță atotdistrugătoare. 


„Pentru a evita ritmul rapid al ofensivei inamicului, în primul rând eu, pe 
data de 23, am trimis toată aviația de bombardament disponibilă în 
exclusivitate pentru a-l bombarda pe inamicul care înaintează în regiunea 
Kobrin.“ Aceste rânduri sunt din procesul-verbal al interogatoriului 
comandantului frontului, Pavlov. Toată „aviația disponibilă“ de pe flancul 
sudic al Frontului Vest consta la momentul respectiv din Divizia 13 
Avioane de bombardament. Divizia cu „număr aducător de ghinion“ a 
devenit încă în perioada antebelică una dintre cele mai bune la capitolul 
pregătire de luptă din Forţele Armate Aeriene sovietice; era o formaţiune 
foarte mare sub aspect numeric (cinci regimente aviatice), iar 
comandantul diviziei era absolut ieșit din comun — pentru Eroul Uniunii 
Sovietice, generalul-maior F.P. Polinin, războiul ce începuse pe 22 iunie 
1941 era deja al treilea (în afară de participarea la războiul sovieto- 
finlandez în palmaresul generalului era și experienţa războiului aerian în 
China, la care participase, cu întreruperi, cu începere din anul 1933). 


Judecând după Nota informativă operativă nr. 3 a statului major al 
Diviziei 13 Aviaţie de bombardament, pe 24 iunie piloţii diviziei au 
efectuat 146 de zboruri și au lansat peste coloanele mecanizate ale 
inamicului în regiunea Kobrin-Bereze-Prujana-Rujani mai mult de o 
mie de bombe (591 de bombe FAB-100, 96 de bombe FAB-50, 326 de 
bombe AO-25, 171 de bombe AO-15). (394) Această lovitură a fost 
observată de inamic — deşi, desigur, n-a dispărut fără urmă, după cum 
se întâmpla după primele lovituri cu bombe de cealaltă parte a 
frontului. A ajuns sub lovitura bombelor chiar și statul major al 
Grupului 2 Tancuri (despre asta scrie în memoriile sale Guderian). În 
Registrul operaţiunilor militare al Diviziei 3 Tancuri a Wehrmachtului 
citim: 


„Ora 12.00. Subunitätile coloanei de marș au fost supuse unui raid al 
bombardierelor inamice «Martin» (astfel identificau germanii 


bombardierul cu două motoare SB - M.S.). Dar trupele din regiunea 
statului major al diviziei n-au suferit pierderi. 


Ora 13.00. Subunitätile Divizionului 1 al Regimentului 11 Artilerie 
antiaeriană au fost dislocate în sectorul râului Sciara pentru a apăra 
podul... 


Ora 14.25. Din cauza raidurilor avioanelor de vânătoare (avioanele de 
vânătoare lipseau cu desăvârșire — cel mai probabil, germanii au definit 
astfel apariţia noului bombardier cu un motor SU-2 — M.S.) si de 
bombardament ale inamicului viteza de înaintare a diviziei s-a redus 
vizibil; însă în decursul acestor raiduri divizia a suferit doar pierderi 
mici“. (385) 


Chiar si pentru un astfel de rezultat destul de modest a fost nevoie să fie 
plătit un pret enorm — au fost pierdute (au fost doborâte sau au efectuat 
o aterizare forţată) 52 de avioane! Cauza pierderilor mari este, din 
păcate, foarte simplă: propria aviaţie de vânătoare s-a topit în decursul 
mutării în panică de pe aerodromurile de lângă frontieră, iar germanii 
acopereau ofensiva Grupului 2 Tancuri cu avioanele de vânătoare ale 
celei mai bune si mai numeroase „escadre a asilor“(JG-51) de sub 
comanda celebrului Molders. Cu toate acestea, chiar și cu acest nivel de 
pierderi (în decursul zilei a fost doborât fiecare al treilea avion!), divizia 
lui Polînin a continuat lupta și pe 25 iunie a efectuat în același raion încă 
98 de zboruri si a lansat circa 500 de bombe. (395) 


În orice caz, aviația din epoca respectivă era capabilă doar sá 
încetinească ofensiva inamicului, să-i provoace pierderi mai mult sau 
mai puţin simtitoare. „Berbecul alcătuit din tancuri“ putea fi oprit si 
zdrobit doar de trupe terestre. Și sub acest aspect, norocul militar, fie și 
o singură dată, s-a dovedit de partea Armatei Roșii: exact în locul la 
care au ajuns subunitățile de avangardă ale Grupului 2 Tancuri al 
Wehrmachtului se desfășurau trei divizii de pușcași (nr. 155, 121, 143) 
ale Corpului 47 Pușcași. O altă divizie de pușcași (nr. 55), la ordinul lui 
Pavlov, era mutată cu mijloace de transport auto de la Slutk spre poziţia 
râul Șciara. Într-o oarecare măsură poate fi considerat „noroc“ şi faptul 
că comandamentul german a alergat „după doi iepuri concomitent“, 
adică un corp de tancuri (nr. 47) încerca să-și continue ofensiva prin 


Baranovici, Stolbti spre Minsk, iar altul (nr. 24) a fost trimis de-a lungul 
soselei Varsovia spre Slutk si mai departe spre Bobruisk. Din acest 
moment luptele de la cotul râului Sciara pot fi împărţite conventional in 
două operaţiuni — pe direcţiile est (Slutk) si nord. 


Puținele documente păstrate permit să fie restabilită în linii foarte mari 
imaginea luptelor de pe direcţia Slutk. Râul Şciara traversează şoseaua 
Varșovia în două puncte. Sectorul vestic (de lângă Biten, Domanovo) a 
fost forţat de un detaşament de avangardă al Diviziei 3 Tancuri germane 
în noaptea spre 24 iunie. Înaintarea fără întrerupere a inamicului a fost 
oprită pentru prima dată pe poziţia Milovidi; acolo au intrat în luptă 
unitățile Diviziei 205 Motorizate si rămășițele diviziilor de tancuri ale 
Corpului 14 Mecanizat. Spre amiază li s-au alăturat primele dintre 
unităţile nou-venite ale Diviziei 55 Pușcași; și pentru prima dată de la 
începutul războiului în Registrul operaţiunilor de luptă al Corpului 24 
Tancuri al Wehrmachtului apare o astfel de însemnare: „Inamicul 
opune o rezistență îndârjită cu scopul de a menţine sectorul 2 de la 
Sciara. Inamicul are o artilerie si tancuri puternice. Se pare că aici deja 
nu sunt soldaţi luaţi prin surprindere în garnizoană pe timp de pace, ci 
soldaţi care apără poziţii defensive bune, instalate cu iscusinta... Divizia 
3 Tancuri intenţionează să înceapă ofensiva seara cu sprijinul 
bombardierelor în picaj, dar demersul pentru bombardiere a întârziat 
şi din cauza întunericului ce se apropie atacul lor nu va mai putea fi 
efectuat. Cu toate acestea, divizia reușește să captureze podul peste 
sectorul 2 al râului Șciara“. (405) 


În Raportul cu privire la operaţiunile de luptă ale Corpului 14 
Mecanizat toate acestea sunt descrise întrucâtva altfel, cu prezenţa 
obligatorie a omniprezentei aviatii germane: 


„24 iunie. Divizia 205 Motorizată, suferind pierderi mari, respinge 
atacurile inamicului și la ora 13.00 rămășițele ei sunt înlocuite de nou- 
venita Divizie 55 Pușcași. La ora 14.00 inamicul atacă după ce în prealabil 
a bombardat intens dispozitivul diviziei. Cu toate că au fost introduse 
tancurile rămase (25 de tancuri), divizia n-a rezistat si s-a repliat...“ (386) 


S-a păstrat, oricât ar fi de straniu, Registrul operaţiunilor de luptă al 
Diviziei 55 Puscasi, scris de mână. Însemnările din el sunt scurte, si asta 
nu face decât să confirme presupunerea că Registrul operaţiunilor de 
luptă a fost scris pe urmele proaspete ale evenimentelor. Ziua de 24 
iunie este descrisă astfel: 


„24 iunie ora 13.00. Regimentul 111 Pușcași (sosit înaintea celorlalte — 
M.S.) a intrat în luptă cu un corp motomecanizat al inamicului pe poziţia 
de la 5 kilometri de Milovidí. După pătrunderea unităţilor motomecanizate 
ale inamicului s-a repliat în regiunea Rogaci (localitate de pe cotul râului 
Sciara, la 10 kilometri sud-est de Milovidi). Pe la ora 16.00, pe 24 iunie, 
Regimentul 228 Pușcași, Regimentul 141 Artilerie, Batalionul 79 
Recunoaștere, după ce au pregătit defensiva pe malul estic al râului 
Misanka (afluent de dreapta al râului Sciara, traversează șoseaua la 9 
kilometri est de Milovidi), pe poziția șoseaua și pădurea de la nord de 
șosea, de la ora 16.00 până la ora 2.00 pe 25 iunie menţine cu îndârjire 
această poziţie, respingând trei atacuri ale inamicului...“ (396) 


Judecând după Raportul de luptă nr. 07 al statului major al Armatei IV, 
Divizia 55 Puscasi n-a menţinut poziţia de pe râul Misanka si în seara de 
24 iunie a trecut pe malul estic al râului Sciara. „La ora 14.00, pe 
24.6.41, inamicul, după pregătirea de artilerie şi de aviaţie, a trecut la 
ofensivă contra Diviziei 55 Puscasi, având în fata un eşalon de tancuri 
(20-30 de tancuri). Unităţile diviziei n-au rezistat şi, cu toată că au fost 
introduse în luptă esaloanele secunde ale regimentelor si toate tancurile 
disponibile ale Corpului 14 Mecanizat (aproape 25 de mașini), au 
început să se replieze și până la ora 18 s-au repliat dincolo de râul 
Sciara.“ (392) 


In orice caz, lupta cräncenä de la cotul Sciarei a avut loc si faptul este 
confirmat de însemnările din Registrul operaţiunilor de luptă al Diviziei 
3 Tancuri a Wehrmachtului: 


„Ora 19.00... După ce au ajuns la cel de-al doilea loc de trecere peste râul 
Șciara, unităţile de avangardă ale grupului «Linnari» au fost supuse 
tirului din partea inamicului. Unele tunuri ale inamicului tin sub foc 
drumul pe care se deplasează trupele noastre, iar pe malul estic al râului 
se face observat cel puţin un regiment de infanterie al inamicului. Sunt, 


probabil, subunitátile de ariergardă; nu se poate sá le subapreciem 
därzenia... 


Ora 20.15. Inceputul atacului a fost amänat pänä la ora 21.15. Sub 
acoperirea tirului tancurilor compania 1 a batalionului de motociclisti si 
compania 1 a Regimentului 394 Infanterie motorizatá au creat un cap de 
pod. Se incinge un schimb de focuri cráncen, ce se soldeazá cu pierderi de 
ambele părţi. Până la urmă subunitätile ce trecuseră peste râu au fost 
nevoite totuși să se întoarcă pe partea de vest a râului Șciara (rareori 
reușești să găsești așa ceva în descrierile luptelor din primele zile de 
război — M.S.). 


25 iunie ora 07.00. Comandamentul a ordonat să încetăm ofensiva, să 
aducem subunitățile rămase în urmă, să facem plinul și să completăm 
seturile de muniții... Ofiţerul subunitatii de recunoaștere a batalionului de 
motociclişti, care la ora 08.00 a plecat spre poziţia Sciara cu misiunea de a 
clarifica situaţia de la est de râu, s-a întors și a comunicat că inamicul şi-a 
părăsit poziţiile și se retrage pe direcţia est...“ (385) 


Pe 25 iunie Divizia 3 Tancuri germană înaintează impetuos de-a lungul 
şoselei spre Slutk si spre seară se află în regiunea localităţii Semejevo la 
37 de kilometri vest de Slutk. Totuși, Registrul operaţiunilor de luptă al 
diviziei tot mai consemnează ciocniri frecvente cu unităţile aflate în 
defensivă ale Armatei Roşii (în acest context trebuie luat în seamă faptul 
că pe sectorul dintre râul Sciara si Slonim drumul este traversat de 
albiile a cinci râuri, afluenţi ai Pripiatului — Nacia, Lan, Balvamka, 
Moroci, Lokneea — si a două pâraie fără nume). Au avut loc și lupte cu 
grupuri izolate de tancuri — cel mai probabil subunități răzlețe ale 
Corpului 14 Mecanizat. Probabil, în această zi, 25 iunie, a dispărut (sau 
a fost ucis) comandantul Diviziei 55 Puscasi, colonelul D.I. Ivaniuk. 


Ultima tentativă de a reţine ofensiva Diviziei 3 Tancuri a fost făcută in 
dimineaţa de 26 iunie în suburbiile vestice ale Slutkului. În Raportul cu 
privire la operaţiunile de luptă al corpului mecanizat citim: „Pe 26 iunie 
rămășițelor regimentelor motorizate de pușcași ale Diviziilor 22 si 30 
Tancuri le-a fost dată misiunea de a apăra până la ultimul cartuș si până 
la ultimul om orașul Slutk pe malul estic al râului Sluci“. Judecänd 
după Registrul operaţiunilor de luptă al Diviziei 3 Tancuri a 


Wehrmachtului, s-au gásit ostasi si subumitäti care au executat acest 
ordin: 


„Ora 08.50. La vest de Slutk au fost observate circa 20 de tancuri ale 
inamicului, precum si tunuri de artilerie pe pozitii de tragere... 


Ora 09.00. Subunitätile grupului «Linnari» au inceput asaltul Slutkului, 
care a fost cucerit pe la ora 10.30. Pretutindeni actioneazá lunetistii 
inamicului care atacá inclusiv masini neblindate izolate... 


Ora 13.00. Grupul de luptă «Linnari», in comun cu Batalionul 1 al 
Regimentului 6 Tancuri, a reusit sá treacá prin Slutk mai departe. Sarcina 
de a curáta orasul de fortele rámase ale inamicului a fost asumatá de 
Batalionul 1 al Regimentului 394 Infanterie“. (385) 


In ansamblu, apárarea Slutkului este descrisá in Registrul operatiunilor 
de luptá al Frontului de Vest cu urmátoarele cuvinte: „Unitätile 
Diviziilor 6 si 42 Puscasi, Corpul 14 Mecanizat si esalonul secund al 
Diviziei 113 Puscasi, cărora le-a fost încredinţată apărarea Regiunii 
Fortificate Slutk, nu i-au opus în regiunea fortificată rezistență 
inamicului si, după ce au părăsit Slutkul, se retrăgeau spre Bobruisk“. 
(406) 


După ce a trecut prin oras si prin fortificațiile Regiunii Fortificate Slutk 
părăsite fără luptă, divizia lui Model (Divizia 3 Tancuri) s-a pornit spre 
Bobruisk în mars accelerat. În faţa ei se rostogolea un val al gloatei 
înarmate ce se retrăgea în dezordine. Șeful Secţiei recunoaștere a 
Regimentului 97 Aviaţie de bombardament, căpitanul Lazutenko, 
raportează pe 27 iunie: 


» Ora 12.30. Am zburat personal în recunoaștere la Slutk de-a lungul 
șoselei Bobruisk-Slutk la înălțimea de 5 metri. Trupele noastre se 
deplasează spre Slutk, infanteria motorizată, mașinile blindate si artileria, 
mișcarea de la Slutk spre Bobruisk, mașini încărcate cu obiecte și pedeștri, 
evacuare, mașini sanitare. Tir de tunuri antiaeriene de asupra Slutkului 
nu e. Trupele salută avionul ce zboară. La Bobruisk nu e nimeni. 
Depozitele au fost aruncate în aer. Artileria antiaeriană a plecat de pe 
poziţii şi se deplasează spre est. Avioane de vânătoare pentru acoperirea 


aerodromului de la Bobruisk nu sunt. Legátura cu Bobruiskul este 
întreruptă“. (442) 


Asistentul sefului Directiei propaganda politicá a Frontului Vest, 
comisarul superior de batalion Gorbunov,******** a observat acest 
mars-fuga de la aproape 5 metri si in raportul sau sunt descrise 
tablourile vii ale unei zdrobiri infirätoare: 


„In timpul retragerii trupelor noastre din zona defensivei in regiunea 
frontierei vechi lângă satul Filipovici, unităţile noastre se retrăgeau in 
grabă, trecând la defensivă care se dovedea să fie temporară, căci de 
îndată ce se apropiau unităţile de avangardă ale inamicului, unităţile 
noastre din apărare se retrăgeau în pripă. Retragerea se desfășura în 
panică, mai ales a coloanelor auto din regiunea Starie Doroghi (localitate 
la 50 de kilometri est de Slutk — M.S.) spre Bobruisk. Mașinile se deplasau 
cu viteză mare, câte două în rând, întrecându-se una pe alta, creând astfel 
si amplificând panica... 


În unităţi sunt destul de multe cazuri de împușcare pe drumuri a celor 
suspectaţi de spionaj fără a avea pentru aceasta date întemeiate. Aceasta le 
oferă posibilitatea de a-și folosi activitatea mârșavă provocatorilor si 
diversionistilor în privinţa scoaterii din funcţiune a corpului de comandă. 
Pe 27 iunie, în timpul deplasării coloanei de automobile, unul dintre 
comandanții necunoscuţi a oprit mașinile cu corpul de comandă al 
Armatei IV, cărora li s-a propus să iasă cu mâinile ridicate din mașini, au 
încercat să-i dezarmeze și să-i împuște; aceasta însă nu s-a întâmplat doar 
datorită intervenţiei unui comandant care îi cunoștea pe unii dintre cei 
reţinuţi. În aceeaşi zi au fost împușcați șase lucrători ai Secţiei 3 (secţia 
specială) de către un comandant de rang inferior din Regimentul 141 
Pușcași...“ (397) 


Pe direcţia nord (Slonim-Baranovici), germanii au fost nevoiţi să se 
ciocnească de rezistenţa îndârjită si să se implice în lupte grele de multe 
zile. Euforia de după „marșul forţat“ ametitor de la frontieră până la 
Slonim a trecut repede. Registrul operaţiunilor de luptă al Corpului 47 
Tancuri consemnează cu neliniște nedisimulată: „Inamicul reuşeşte în 
repetate rânduri să răzbată până la şoseaua de la sud-vest de Slonim. Pe 


la ora 15.30 unul dintre aceste atacuri ale inamicului efectuat cu 
sprijinul a numeroase tancuri, a căror forţă si îndârjire sporesc tot 
timpul, se soldează cu pătrunderea însoţită de distrugerea unei mulțimi 
de mașini cu combustibil, care se deplasau pe șosea pentru a completa 
rezervele de carburanţi ale regimentelor de tancuri“. (398) Judecând 
după memoriile lui Guderian, în ziua respectivă în timpul deplasării de 
la Prujani la Slonim și înapoi, el s-a ciocnit de două ori cu infanteria 
sovietică, iar la Slonim, la Postul de comandă al Diviziei 17 Tancuri, a 
ajuns sub tirul tunurilor a două tancuri pătrunse în oraș. 


Spre seara de 24 iunie situaţia a devenit critică. Legătura radio a 
Corpului 47 Tancuri cu Divizia 18 Tancuri s-a întrerupt; în Registrul 
operaţiunilor de luptă al corpului apare însemnarea: „Suntem nevoiţi sa 
presupunem că rușii au reușit să distrugă statul major al Diviziei 18 
Tancuri“. Abia spre dimineaţa de 25 iunie situaţia a devenit mai clară: 
„În ajun, cu începere de la ora 21.00 s-au desfăşurat atacuri intense ale 
inamicului asupra poziţiilor Diviziei 17 Tancuri şi mai ales a Diviziei 18 
Tancuri, inclusiv asupra Postului de comandă a Diviziei 18 Tancuri. Cu 
toate acestea, inamicul n-a reușit în jumătatea a doua a zilei să-și 
extindă pătrunderea, atacurile au fost pretutindeni respinse cu pierderi 
mari. Pierderile noastre sunt de asemenea mari“. (398) 


Pierderile ar fi putut să fie si mai mari dacă acţiunile Diviziilor 155, 121 
şi 143 Puscasi ar fi fost coordonate de un comandament unic. Din 
păcate, statul major al Corpului 47 Pușcași (împreună cu batalionul de 
transmisiuni si cu Regimentul 462 Artilerie al corpului) se afla la 
începutul războiului la est de Berezina și abia în noaptea dinspre 24 spre 
25 iunie comandantul corpului, generalul-maior Povetkin, a sosit la 
Minsk, unde la statul major al frontului i s-a ordonat „să facă legătura 
cu Armata IV în regiunea Siniavka şi să-și subordoneze Diviziile 121, 
143, 155 Puscasi şi Corpul 17 Mecanizat“. (399) 


Generalul Povetkin n-a mai reușit să-și găsească subordonații, iar între 
timp lângă drumul Slonim-Baranovici se încinsese o luptă crâncenă. 
Extrem de  indispus de reținerea neprevázutá a ofensivei, 
comandamentul Grupului 2 Tancuri al Wehrmachtului transfera în 
grabă rezervele spre râul Sciara, căci, spre norocul lor, cele două şosele 
principale fuseseră capturate de germani. În seara de 25 iunie în 


regiunea Slonim a sosit Divizia 29 Motorizatá, permitánd ca Divizia 17 
Tancuri sá fie eliberatá si trimisá in ajutorul Diviziei 18 Tancuri, ce 
ataca fárá succes Baranovici. Apoi de pe soseaua Varsovia la nord, spre 
Baranovici a virat o parte a fortelor Diviziei 4 Tancuri; Postul de 
comanda al Grupului 2 Tancuri a fost transferat in localitatea Tartaki 
(de lângă șosea, la 20 de kilometri sud-vest de Baranovici). 


Cu preţul acestor eforturi (într-un singur punct au fost concentrate 
unităţile a trei divizii de tancuri!) germanii au reușit în jumătatea a 
doua a zilei de 26 iunie să spargă apărarea diviziilor de pușcași 
sovietice, iar în seara de 26 iunie Divizia 17 Tancuri germană a parcurs 
60 de kilometri si a ocupat Stolbti. Gradul de încrâncenare a luptelor e 
prezent elocvent de cifrele pierderilor. În primele zece zile de război 
Divizia 18 Tancuri a pierdut (morţi, răniţi si dispăruţi) 1 346 de 
oameni — o cifră uluitoare pe fundalul pierderilor altor formaţiuni ale 
Wehrmachtului, Divizia 29 Motorizată a pierdut 1 026 de oameni, 
Divizia 17 Tancuri — 653. (400) În lista pierderilor a ajuns si 
comandantul Diviziei 17 Tancuri, generalul von Arnim, rănit în luptele 
pentru Stolbti. 


Unica rezervă pe care o putea utiliza la momentul respectiv 
comandamentul Frontului Vest era Corpul 17 Mecanizat. Starea acestei 
formaţiuni s-a dovedit ieșită din comun — cei 10 000 de oameni (cel mai 
probabil, rezervistii veniţi la „concentrare pentru instrucţie“) nu erau 
înarmaţi nici măcar cu arme de infanterie; în cele trei divizii ale 
„corpului mecanizat“ figurau doar 56 de tancuri ușoare (nouă tancuri 
BT-7 şi 47 de tancuri 1-26) şi 38 de automobile blindate. Dacă e să dăm 
crezare raportului șefului Secţiei propagandă politică al Diviziei 27 
Tancuri, regimentul de obuziere al diviziei nu avea deloc proiectile (în 
condiţiile în care în district erau acumulate 720 000 de proiectile doar de 
calibru 122 mm). (401) În fine, divizia motorizată de puscasi a corpului 
(Divizia 209 Motorizata de pușcași), amplasată la nord de Neman, în 
regiunea Ivie-Trabi-Golșani, a fost scoasă în primele zile de război din 
subordinea corpului (nominal a fost subordonată comandamentului 
Armatei III, dar nu s-a găsit nici o urmă a participării ei la operaţiunile 
de luptă de la vest sau de la nord de Neman, lângă Grodno-Lida-Irabi). 


Aprecierea cea mai scurtă si mai dramatică a stării în care se afla 
Corpul 17 Mecanizat apare in telegrama parvenitá la ora 14.13 pe 24 
iunie la Marele Stat Major: „Adjunctul comandantului Corpului 17 
Mecanizat, colonelul Kojohin Nikolai Viktorovici, pe 23 iunie, s-a 
sinucis, impuscandu-se cu revolverul Nagan in inimă. Se desfășoară 
ancheta“. (402) 


Desigur, o astfel de formaţiune nu poate fi numită „corp mecanizat“; la 
fel de adevărat e și faptul că în ansamblu sub comanda general- 
maiorului Petrov se aflau trupe al căror efectiv corespundea unei divizii 
de pușcași întărite cu un batalion de tancuri și cu un grup de artilerie 
puternic. ******** Despre felul in care au fost utilizate toate acestea 
putem citi în Raportul din august privind operaţiunile de luptă al 
corpului mecanizat: 


„... În virtutea faptului că diviziile de pușcași ce acționau în regiunea Slonim 
au început să se replieze spre Baranovici, comandantul corpului a dat ordinul 
ca Diviziile 27 si 36 Tancuri să fie direcționate spre Baranovici. Pe la ora 
16.00, pe 25 iunie, diviziile au început să se apropie de Baranovici și au 
ocupat poziţiile de apărare dinspre sud și sud-vest. Regimentul 71 Tancuri 
(al Diviziei 36 Tancuri) avea misiunea să ocupe poziţiile de defensivă a 
aerodromului din Baranovici, să distrugă pe aerodrom detașamentul de trupe 
aeropurtate al inamicului (de fapt era batalionul de recunoaștere al Diviziei 3 
Tancuri germane — M.S.) și să scoată de acolo avioanele ce mai rămăseseră. 


În decursul zilei de 26.6 inamicul a efectuat o recunoaștere aeriană 
intensă a regiunilor defensivei și bombardarea acestor regiuni din aer. Din 
dimineaţa de 26.6 comanda grupului de divizii de la Baranovici a fost 
preluată de asistentul comandantului Frontului Vest pentru instituţiile de 
învățământ militare, generalul-maior Habarov. Spre sfârșitul zilei de 26.6 
generalul-maior Habarov a luat decizia de a replia Divizia 155 Pușcași, 
Divizia 121 Pușcași, Divizia 143 Puscasi pe poziţia râul Usa, iar Diviziile 
27 şi 36 Tancuri — în regiunea târgușorului Mir (la 18 kilometri vest de 
Stolbti). Replierea diviziilor a început noaptea târziu, pe 27.6. Deja în 
timpul replierii spre Stolovici (la 10 kilometri de Baranovici) a fost 
detectată în spatele unităţilor ce se repliau mișcarea tancurilor si 
motocicletelor inamicului. De îndată ce s-a luminat de ziuă a apărut 


aviatia inamicului care, interactionánd cu unităţile terestre, a împrăștiat în 
diferite direcţii unităţile ce se repliau, partial distrugändu-le...“ (403) 


In orice caz, pe pozitia Slonim-Baranovici ofensiva Grupului 2 Tancuri 
al Wehrmachtului a fost retinuta trei zile (24, 25, 26 iulie) si istoria 
acestor lupte încă își aşteaptă cercetătorul atent si nepartinitor. 


O duceau bine. L.N. Lopuhovski, fiul comandantului Regimentului 120 
Artilerie de obuziere, isi amintește: „Traiam într-o casa buna de piatră a 
unui «osadnik» (colonist militar rezervist) polonez arestat de organele 
Comisariatului Poporului al Afacerilor Interne și cu familia deportată. 
Mama mea, după toate chinurile traiului în apartamente închiriate și în 
cămine, era încântată de casa ce mai avea lângă ea si o livadă mare și 
bine îngrijită“. 


Deşi cartea lui A. Bek este, conform tuturor criteriilor formale, o operă 
literară si nu un studiu istoric ştiinţific, ea nu poate fi atribuită 
categoriei de „beletristică ușoară“. Toate evenimentele principale 
descrise în ea sunt reale, notate — după cum instiinteaza chiar din 
primele rânduri autorul — după cele relatate de protagonistul cărţii. 
Baurjan Momis-Uli însuși este o persoană absolut reală — el a fost 
comandant de batalion în divizia lui Panfilov, apoi comandant de 
regiment, a predat multi ani tactica la Academia Militară. În Armata de 
Apărare a Israelului cartea lui A. Bek a fost inclusă în lista lecturilor 
obligatorii pentru corpul de comandă, şi faptul acesta nu e un mit. 


Este de remarcat că Sandalov n-a scos nici un cuvânt despre ele — își 
dădea seama (Sau i s-a amintit) că trebuie păstrat mitul propagandistic 
despre prima în lume, unica şi incomparabila „katiușa“. 


Îi amintesc încă o dată cititorului că în timpul spargerii Liniei 
Mannerheim au fost consumate, pe lângă toate celelalte, 46 000 de 
proiectile pentru obuzierul de calibru 203 mm, 6 000 de proiectile 
pentru sistemele de artilerie deosebit de puternice, 1 677 de bombe 
aeriene FAB-500. 


Această poveste obișnuită a căpătat o evoluţie absolut unică: în pofida 
necrutatoarei fraze „sentinţa este definitivă si fără drept de apel“, 
generalul n-a fost împuşcat: execuţia a fost comutată la 10 ani de lagăr, 
apoi, pe 21 septembrie 1942, Lazarenko a fost eliberat înainte de 
termen, reabilitat în grad, numit comandant de regiment, iar apoi și de 
divizie. Pe 26 iunie 1944 a căzut în luptă, i s-a conferit post-mortem 
titlul de Erou al Uniunii Sovietice. 


În urma „loviturii nimicitoare asupra aerodromurilor“, cele două divizii 
de bombardiere (Divizia 12 Aviaţie de bombardament și Divizia 13 
Aviaţie de bombardament) ale Forţelor Armate Aeriene ale Frontului 
Vest n-au pierdut nici un avion, pe aerodromurile Corpului 3 Aviaţie de 
bombardament cu rază lungă din regiunea Smolensk n-a căzut în 
general nici o bombă; Regimentul 39 Aviaţie de bombardament al 
Diviziei 10 Aviaţie mixtă care își avea baza în regiunea Pinsk a pierdut 
până la amiază 14 avioane din 48. În total, în prima zi de război 650 de 
bombardiere (inclusiv cu rază lungă) au efectuat doar 263 de zboruri de 
luptă si, apropo, trecerile peste râul Bug din zona Armatei IV au fost 
bombardate doar o singură dată, în dimineaţa de 22 iunie de un grup de 
18 avioane. 


Comandantul Corpului 14 Mecanizat, generalul-maior S. Oborin, a fost 
arestat pe 8 iulie. N-a fost arestat dincolo de Nipru, la Dovsk, unde au 
fost transferate pentru reorganizare rămășițele corpului, si nici la 
Smolensk, unde era amplasat statul major al Frontului Vest, ci la 
Moscova, în apartamentul său, unde comandantul corpului sosise pe 6 
iulie. Colegiul Militar al Curţii Supreme a URSS l-a condamnat pe 
Oborin la moarte prin împușcare „pentru încălcarea jurământului 
militar, lasitatea și pasivitatea criminală manifestate“. A fost reabilitat 
în anul 1957. 


Numele in document e scris necitet, posibil — Gorbuhin. 


În compartimentul consacrat Corpului 17 Mecanizat se comunică (ce-i 
drept, fără indicarea sursei concrete de informaţii) faptul că „la 
începutul războiului în dotarea corpului erau 163 de tunuri (dintre care 
12 tunuri antiaeriene de calibru 37 mm și 54 de obuziere)“. Dacă e 
adevărat, aritmetica elementară arată prezenţa a 43 de „ţevi“ peste 


numărul celor prevăzute de organigrama; cel mai probabil, erau tocmai 
tunurile de calibrele 45 mm si 76 mm, cu care, conform Directivei din 
luna mai a Marelui Stat Major, trebuia să fie completat armamentul 
regimentelor de tancuri ale corpurilor mecanizate. 


Capitolul 3.4 


Grodno 


In cele douä capitole precedente am examinat cursul operatiunilor de 
luptá pe flancurile Grupului de Armate Centru. Si pe directia Alitus— 
Vilnius, si in zona Brest-Baranovici, Wehrmachtul avea o superioritate 
numericá atát de semnificativá asupra primului esalon al trupelor 
Armatei Roșii, încât înfrângerea acestora era realmente inevitabilă. 
Rezistenţa mai mare sau mai mică a trupelor, măiestria de conducători 
de oști a corpului de comandanți al Armatelor XI și IV puteau doar să 
schimbe preţul pe care urma să-l plătească pentru succes inamicul și 
ritmul ofensivei lui. Nici acest aspect, de altfel, nu e deloc lipsit de 
importanţă, deoarece de acest pret si de acest ritm depindea rezultatul 
următoarei etape a bătăliei. În prezentul capitol va fi vorba despre 
operaţiunile militare din centrul dispozitivului operativ al Grupului de 
Armate Centru (pentru Armata Roşie era flancul drept al Frontului 
Vest), unde se părea că formațiunile mecanizate sovietice erau pur si 
simplu „sortite succesului“. 


Începutul 


În toate variantele cunoscute ale planului de desfășurare strategică a 
Armatei Roșii, lângă latura nordică a „intrândului de la Belostok“ era 
preconizată apărarea; au renunţat până la urmă şi la intenţia de a 
aplica o lovitură scurtă pe direcţia nord-vest cu misiunea de a „reteza 
intrândul de la Suvalki“. Trupele Armatelor III și X ale Districtului 
Militar Special de Vest se pregăteau de apărare, iar corpurile 
mecanizate concentrate în zona Belostok-Brest urmau să înainteze pe 
direcţia sud-vest spre Varșovia și Demblin. 


Terenul era cât se poate de favorabil sarcinilor apărării. În „vârful 
intrândului de la Belostok“, repetând aproape cu exactitate linia 
frontierei, curge râul Bebja cu maluri mlăștinoase (pe unele sectoare pe 
distanţe de circa zece kilometri). În adâncul zonei defensive probabile se 
află râul Neman cu apă multă. Pe flancul drept (nordic) se află canalul 


Augustov ce uneste Bebja cu Nemanul; „linia de demarcatie a 
intereselor de stat ale URSS si Germaniei“ trasatá ín septembrie 1939 
impartise canalul în trei sectoare: centrul le-a revenit germanilor in 
„intrândul de la Suvalki“, iar extremităţile de nord și de sud ale 
canalului se aflau pe teritoriul sovietic. În consecință, pentru ofensiva 
spre Grodno germanilor le rămăsese un „culoar“ relativ deschis (Lipsk, 
Sopotkin) cu lăţimea de cel mult 20 de kilometri. 


Se planificase consolidarea obstacolelor naturale cu două regiuni 
fortificate foarte puternice, Osovet şi Grodno, în componenţa cărora 
trebuiau să fie 594 şi respectiv 606 cazemate — un record absolut între 
toate regiunile fortificate de la frontiera nouă. Dar n-au reușit să ducă la 
bun sfârșit grandiosul program și istoricii sovietici, fără să sfideze cätusi 
de puţin adevărul, aminteau de fiecare dată că în Regiunea Fortificată 
Grodno până la război au fost construite doar nişte mizerabile 16 la sută 
din cazemate. Adică, în valoare absolută, 98 de cutii de beton 
indestructibile pentru tirul artileriei de divizie (jumătate din Linia 
Mannerheim) şi în 42 dintre ele fuseseră instalate echipamentul special 
si armamentul. 


Comasând ferm forțele (două corpuri de tancuri si două corpuri de 
infanterie) pe direcţia Vilnius, comandamentul german a slăbit 
inevitabil centrul şi flancul sudic al Armatei sale IX. De-a lungul 
marginii nordice de 130 de kilometri a „intrândului de la Belostok“ au 
fost întinse ca pe aţă trei divizii de infanterie si în condiţiile unei astfel 
de densități operative (peste 40 de kilometri la o divizie) nici nu poate fi 
vorba de o ofensivă reușită. Pe direcţia Grodno, în zona de apărare a 
Armatei III sovietice, înaintau cinci divizii de infanterie ale Corpurilor 
de armată (de infanterie) 8 și 20 ale Wehrmachtului; în primul eşalon al 
Armatei III erau trei divizii de puşcași (nr. 56, 85 şi 27), ceea ce — ţinând 
cont de proprietăţile terenului și de existenţa regiunii fortificate la care 
ne-am referit mai sus — permitea la modul teoretic asigurarea unei 
defensive rezistente. 


Bineînţeles, comandamentul german era de altă părere în această 
privinţă. Corpului de armată 8 (de la nord spre sud: Diviziile 161, 28, 8 
Infanterie) i s-a dat misiunea ca, înaintând pe direcţia est, să forțeze 
râul Neman lângă Grodno și mai la nord şi să se deplaseze până la 


drumul auto Lida-Voronovo; astfel, la prima etapá a operatiunii 
infanteria urma sa inainteze la o adäncime de pána la 100 de kilometri. 
Douä divizii de infanterie (nr. 162 si 256) ale Corpului de armatá 20 
trebuiau, înaintând spre sud-est de-a lungul malului stâng al 
Nemanului, să forţeze râurile Lososna şi Svisloci; să înainteze la o 
adâncime de circa 75 de kilometri. 


Ţinând seama de sarcinile viitoarei spargeri a regiunii fortificate, în 
componenţa corpurilor de armată 8 și 20 ale Wehrmachtului a fost 
inclus un grup de artilerie nemaipomenit de puternic: deopotrivă cu 11 
batalioane dotate cu tunuri de calibru 105 mm și obuziere de calibru 
150 mm (în Armata Roșie aceasta s-ar fi numit „artileria corpului de 
armată“), erau cinci batalioane de obuziere grele de calibru 210 mm și 
patru batalioane de artilerie „de putere deosebită“ (tunuri de calibrele 
240 mm și 305 mm). Lista este impunătoare, dar și trupele Armatei 
Roşii aveau cu ce să riposteze. În componenţa Armatei III erau două 
(nr. 152 si 444) regimente de artilerie de corp (si ambele se aflau în zona 
de frontieră). Asta înseamnă cel puţin șase divizioane. lar în Armata X 
vecină erau șapte regimente de acest fel (nr. 130, 156, 262, 315, 311, 124, 
375). E adevărat, în componenţa Armatelor III și X nu era artilerie de 
mare putere (obuziere de calibru 203 şi mai mari), dar pentru astfel de 
sisteme de artilerie nu erau tinte adecvate — germanii n-au adus cu ei 
cazemate mobile pe rotile... 


Ordinul de a ridica unităţile la semnalul alarmei de luptă cu 
deschiderea „plicurilor roșii“ (adică punerea în acţiune a planului de 
acoperire) a fost dat de comandantul Frontului Vest, Pavlov, înainte de 
începerea operaţiunilor de luptă și — fapt ce era și mai semnificativ în 
condiţiile specifice ale imperiului stalinist — fără să fi primit comanda 
corespunzătoare de la Moscova. Referirile la acest detaliu sunt 
împrăștiate din abundență prin literatura memorialistică, dar acum pot 
fi conformate și cu documente cât se poate de autentice perfectate în 
vara anului 1941. Primul dintre acestea este Registrul operaţiunilor de 
luptă al Frontului Vest. La Registru e anexat un raport scurt (notă 
informativă) semnat pe 23 august de șeful statului major al Armatei X, 
generalul-maior Liapin, si de locotenent-colonelul Markusevici. 


Evenimentele fatalei nopti dinspre 21 spre 22 iunie sunt descrise acolo in 
felul urmätor: 

Fig. 23. Regiunea acţiunilor militare ale Armatei III 


„Generalul-maior Golubev (comandantul Armatei X — M.S.) a fost convocat 
la statul major al armatei din apartamentul colonelului Lubotki in jurul orei 
24 pe 21.6 si Pavlov i-a ordonat sá se afle lângă aparatul de frecvenţe înalte 
și să aștepte o dispoziţie de importanţă specială; Golubev nu știa despre ce 
fel de dispoziţie e vorba. Între orele 24.00 si 1.30 pe 22.6 ofiţerii statului 
major i-au avertizat pe comandanții corpurilor și diviziilor ca si ei la rândul 
lor să se afle lângă aparate și să aștepte dispoziţia. Între orele 2 și 2.30 
Pavlov a dat comanda scurtă la telefonul de înalte frecvenţe ca unitățile să 
fie scoase conform «plicului roșu», avertizând concomitent că se transmite 
un mesaj cifrat amănunţit. Fără să aștepte telegrama cifrată, între orele 2.30 
și 4.00 statul major al armatei le-a dat dispoziţia tuturor comandanților 
corpurilor și diviziilor, cu excepţia diviziei de pușcași unde a fost trimis un 
delegat... Legătura cu statul major al frontului a fost pe 22.6 satisfăcătoare 
nu doar prin radio, ci și prin telegraful Morse și chiar din când în când 
apărea pe frecvențele înalte...“ (407) 


Aici mai trebuie menţionat că comandamentul Armatei X nu putea să 
aibă nici un folos din prezentarea în acest mod a cronologiei 
evenimentelor; mai degrabă dimpotrivă, le-ar fi fost mai „comod“ să 
prezinte lucrurile astfel — nimeni nu i-a avertizat despre nimic și, chiar 
mai mult, erau intimidati cu somatia „de a nu se lăsa provocati...“ 


Al doilea document este raportul comandantului Diviziei 7 Tancuri 
(Corpul 6 Mecanizat, Armata X), generalul-maior Borzilov. La acest 
document unic vom mai apela în repetate rânduri, dar deocamdată vom 
studia doar un fragment: „Pe 22.6.41, la ora 2.00 a fost primită parola 
prin intermediul unui delegat în legătură cu alarma de luptă cu 
deschiderea «plicului roşu». Peste 10 minute în unitățile diviziei a fost 
anunţată alarma de luptă și la ora 4.30 unităţile diviziei s-au concentrat 
la centrul de adunare (adică au ieșit din locul amplasării permanente — 
M.S.) la semnalul alarmei de lupta“.******** (408) 


Al treilea document - procesul-verbal al interogatoriului in 
prizonieratul german al comandantului Diviziei 4 Tancuri (din Corpul 6 
Mecanizat, Armata X), generalul-maior Potaturcev, din 30 august 1941. 
Fără a avea nici o posibilitate de a se pune de acord cu generalii 


mentionati mai sus, Potaturcev descrie evenimentele realmente la fel ca 
ei: „Pe 22 iunie, la ora 24, a fost convocat la comandantul Corpului 6 
Mecanizat, generalul-maior Hatkilevici. Pe la ora 2 noaptea,******** 
din spusele comandantului corpului care se intorsese de la comandantul 
Armatei X, generalul-maior Golubev, [el a aflat] ca intre Germania si 
Rusia a început războiul. După 2 ore de așteptare i s-a dat primul 
ordin — să ridice unităţile la semnalul de alarmă si sá ocupe poziţiile 
prevăzute [de plan]“. (409) 


În orice caz, fermitatea manifestată de Pavlov (din păcate, prea târziu) 
n-a influenţat deloc desfășurarea operaţiunilor militare ce începuseră. 
Primele rapoarte ale statelor majore ale Armatei IX a Wehrmachtului 
reproduc cuvânt cu cuvânt tot ce am citit în documentele de pe alte 
sectoare ale frontului de est. 


Nota informativă operativă a Armatei IX de pe 22 iunie, ora 6 și 45 de 
minute: „Trecerea frontierei a fost efectuată în conformitate cu planul 
ofensivei. Ofensivă pe tot frontul cu deplasare liberă înainte... Pe tot 
parcursul sectorului de acţiune a armatei e doar o rezistență slabă a 
inamicului. Până în prezent au fost remarcate unele acţiuni răzlețe ale 
artileriei uşoare a inamicului și pe sectorul Corpului de armată 8 e o 
baterie de artilerie grea a inamicului“. (410) Registrul operaţiunilor de 
luptă al Corpului de armată 20: „Diviziile corpului reușesc să treacă 
fulgerător frontiera. Ofensiva înaintează vertiginos... Regimentul 481 
Infanterie a reușit până la ora 13.00 să ajungă până la Novii Dvor 
(localitate pe drumul Dombrova-Grodno la 20 de kilometri de 
frontieră — M.S.). Podurile [peste râul Bebja — M.S.] sunt întregi...“ 
(411) 


Nu se deosebea deloc de cele descrise în repetate rânduri mai sus nici 
istoria Regiunii Fortificate Grodno: cea mai mare parte a cazematelor 
au fost abandonate fără luptă și, ca rezultat, la ora 5.15 Divizia 8 
Infanterie a Wehrmachtului ce înainta spre Grodno a raportat 
spargerea fortificațiilor de la frontieră. Uite-asa, în vreo două ore, a fost 
făcut bilanţul unei „munci de şoc“ de construcţie din decursul mai 
multor luni. Totodată însă, la fel ca pe alte sectoare ale frontului, unele 
garnizoane ale cazematelor au luptat câteva zile și au murit îngropate 
sub pereţii darämati de tirul artileriei grele. 


Probabil unicul lucru care nu le-a reusit in acea dimineatá germanilor a 
fost operatiunea planificatá a uneia dintre subunitätile faimosului 
Regiment „Brandenburg“. In Registrul operatiunilor de luptä al 
Corpului de armata 20 citim: „22 iunie, ora 02.30. Operatiunea 
regimentului cu destinatie specialä 800 atasat Diviziei 256 Infanterie, ce 
urma sá fie efectuatá inainte de ora «C», a esuat. Unitätile implicate in 
operatiune au fost repliate pentru a nu tulbura calmul la frontierá si a 
nu atrage atentia inamicului“. (411) Astfel, cablurile de pe flancul stäng 
al Armatei III au rámas intregi. Toate celelalte au evoluat conform 
„standardului“ trist pentru Armata Rosie. 


Cele mai multe succese au fost obtinute de formatiunile Corpului de 
armata 8 ce inaintau la nord de Grodno (Diviziile 161 si 28 Infanterie). 
Ele au ajuns până la Neman, au forţat râul în câteva locuri si spre 
sfârșitul zilei de 22 iunie unităţile de avangardă ale Diviziei 161 
Infanterie se deplasau spre Porecie (localitate la 23 de kilometri est de 
Neman). O notă informativă operativă a Corpului de armată 8 constată: 
„În masivul păduros de lângă Porecie nu se observă o apărare 
organizată. Există doar rezistenţa unor grupuri izolate ale inamicului“. 
(412) Germanii n-au greşit — Divizia 56 Pușcași care li se opunea s-a 
„risipit“ fulgerător. În procesul-verbal al interogatoriului lui Pavlov (de 
pe 7 iulie) citim: „În jumătatea a doua a zilei [22 iunie] Kuznetov 
[generalul-locotenent V.I. Kuzneţov, comandantul Armatei III] a 
declarat cu voce tremurătoare că, după părerea lui, din Divizia 56 
Pușcași a rămas numărul... acolo situaţia, după părerea lui, 
e catastrofală, deoarece unitățile răzlețe din regiunea Hoze (localitate de 
lângă Neman, la 16 kilometri nord de Grodno — M.S.) retin cu greu 
asaltul inamicului, iar regimentul de pușcași ce se află între Hoze și 
Druskeninkai a fost zdrobit de o lovitură din spate a unor unităţi 
mecanizate foarte mari...“ 


Nu erau acolo nici un fel de „unităţi mecanizate“, nici mari, nici mici; 
formațiunile Grupului 3 Tancuri au trecut cu mult mai pe la nord, prin 
zona Alitus-Merkine, iar unicul batalion de „tunuri de asalt“ 184 atașat 
Corpului de armată 8 avea doar 18 autotunuri şi a fost introdus în luptă 
mai la sud, pe direcția Grodno. În toate celelalte privinţe generalul 
Kuznetov avea dreptate — divizia s-a dezmembrat de tot (în Raportul de 
luptă nr. 3 al statului major al Armatei III de la ora 12.30, 24 iunie, se 


comunica faptul cá „in urma luptelor Divizia 56 Puscasi are doua 
detasamente mici si rázlete de cäte cel mult 700-800 de oameni“); si-a 
jucat rolul si faptul ca in Divizia 56 Puscasi erau înrolați recruți din 
„regiunile eliberate“ al Poloniei răsăritene, care chiar după primele 
împușcături şi-au aruncat armele și s-au împrăștiat pe la casele lor. 


Evenimentele principale s-au desfășurat în centrul zonei ofensivei 
germane, pe direcţia Solotkin-Grodno. Depășind rezistenţa unităților 
Diviziei 85 Puscasi si a câtorva cazemate ale Regiunii Fortificate 
Grodno, subunitățile de avangardă ale Diviziei 8 Infanterie a 
Wehrmachtului a ajuns luptând din greu pe la amiază până la șoseaua 
Avgustov-Grodno. În această situaţie comandantul Armatei III a decis 
să-și pună imediat în aplicare rezerva principală — diviziile de tancuri 
ale Corpului 11 Mecanizat. La luarea acestei decizii au contribuit, 
probabil, rapoartele panicate ale subordonatilor generalului Kuznetov 
despre tancuri grele germane care, chipurile, au apărut pe câmpul de 
luptă. Cel puţin, astfel descrie Pavlov acest episod în depozitiile sale: „L- 
am întrebat pe Kuznetov: ce face el cu Divizia 85 Pușcași? A răspuns că 
Divizia 65 s-a desfășurat pe poziţia de la vest de Grodno și sub presiunea 
tancurilor grele ale inamicului a început replierea la sud, sud-est, dar că 
el, Kuzneţov, aruncă în contraatac divizia de tancuri a lui Steklov 
(o greșeală evidentă, Divizia 29 Tancuri era comandată de colonelul 
Studnev — M.S.) si va încerca astfel să restabilească situaţia Diviziei 85“. 


N-a rămas aproape nici un document iniţial al Corpului 11 Mecanizat 
(ca şi ale majorităţii altor formaţiuni de tancuri zdrobite în vara anului 
1941). Fondurile de arhivă ale corpului și ale celor trei divizii din 
componenţa lui (Divizia 29 Tancuri, Divizia 33 Tancuri, Divizia 204 
Motorizată) există, dar conţin doar hârtii lipsite de importanţă - 
registre de evidenţă ale corpului de comandă, borderouri de achitare a 
cotizatiilor comsomoliste, dar și acestea doar până pe 22 iunie; nu există 
documente operative (ordine, rapoarte de luptă, note informative 
operative si despre rezultatele misiunilor de recunoaștere). Toată „baza 
de surse“ accesibilă la momentul actual se reduce, în fond, la două 
documente: relatarea scurtă a adjunctului pentru politică al 
comandantului Corpului 11 Mecanizat, comisarul de regiment Andreev, 
din 15 iulie (publicată încă în anul 1989), și raportul amănunțit cu 


privire la operatiunile de luptá ale corpului, scris de comandantul lui, 
generalul-maior Mostovenko la începutul lunii august (document 
declasificat în februarie 2005). În fondurile de arhivă ale Direcţiei 
principale de autoblindate și tancuri s-au păstrat, de asemenea, 
numeroase liste de inventar ale bunurilor materiale din corpurile 
mecanizate ale Districtului Militar Special de Vest, inclusiv din Corpul 
11 Mecanizat. (413) 


Cu tipul principal de tehnică de luptă — tancuri — corpul mecanizat era 
dotat doar în proporţie de o treime în raport cu numărul prevăzut de 
organigramă; în valoare absolută însă, asta însemna circa 380 de 
tancuri, în cea mai mare parte tancuri ușoare T- 26. Tancurile de „tipuri 
noi“ erau puţine: trei tancuri KV si 28 de tancuri 1-34; ce-i drept, există 
documente în care numărul indicat de tancuri grele KV din componenţa 
Corpului 11 Mecanizat era cu mult mai mare (20 de tancuri), dar 
această cifră s-ar putea să fie legată de transferul început, dar care n-a 
fost dus până la capăt, al tancurilor grele din Divizia 5 Tancuri a 
Districtului Militar Special Baltic (la care ne-am referit anterior în 
capitolul corespunzător). Mai trebuie luat în seamă și faptul că, după 
cum e scris în raportul comandantului corpului, „în ziua pornirii, pe 
22.06.41, o parte dintre mașini (10-15 la sută) erau defectate si n-au fost 
luate în marș“. (414) Automobilele blindate BA-10, înarmate cu un tun 
de calibru 45 mm, erau (conform criteriilor unui corp mecanizat aflat la 
etapa iniţială de constituire) extraordinar de multe — 59 (iar conform 
altei liste 90). 


Formatiunea cea mai aptă de luptă a Corpului 11 Mecanizat era Divizia 
29 Tancuri; ea a fost constituită pe baza „vechii“ Brigăzi 25 Tancuri a 
armatei regulate fondate în anul 1935. Ce-i drept, brigada nu avea o 
experiență reală de luptă (dacă nu luăm în seamă „campania 
eliberatoare“ în Polonia). Conform situaţiei de la jumătatea lunii aprilie 
1941, în dotarea Diviziei 29 Tancuri figurau 173 de tancuri 1-26 
(inclusiv 13 cu aruncătoare de flăcări); ulterior acestei divizii i-a fost 
transmisă o mare parte a tancurilor de „tipuri noi“ care ajunseseră în 
dotarea corpului. În ansamblu, componenţa parcului de tancuri al 
diviziei era cât se poate de echivalentă cu al unei divizii de tancuri 
germane tipice din componenţa Grupului 3 Tancuri — aceleaşi 150-170 
de tancuri ușoare și vreo treizeci de mașini dotate cu un tun de calibru 


76 mm. Asa e în linii mari, dar, dacă mai „reglăm claritatea“, devine 
vizibil că greutatea unei lovituri comune a tunurilor de pe tancurile 
diviziei germane este de trei ori mai mică (germanii au ţevi de calibre 20 
mm si 37 mm), şi nici nu e chiar corect ca blindajul tancului T-34 să fie 
comparat cu „plasturele“ de pe botul tancului german Pz-IV. 


Diviziile Grupului 3 Tancuri al Wehrmachtului au ajuns în cinci zile de 
lupte pana la Minsk; itinerarul ofensivei Diviziei 29 Tancuri sovietice s-a 
frânt lângă târguşorul Koniuhi, la 12 kilometri nord-vest de Grodno. 
Istoricii sovietici se straduiau să nu-i acorde deloc atenţie acestei 
contradicții; istoricii traditionalisti ruşi contemporani au găsit vreo 
două sute de „cauze obiective“, începând cu dotarea incompletă a 
diviziei cu efectiv și artilerie și terminând cu construcţia proastă a 
nodului de ungere a roții stângi de susținere din spate a șenilei. Multe 
dintre acestea sunt adevăr curat — de exemplu, „era deosebit de acută 
chestiunea asigurării cu tractoare, care nu dădeau posibilitatea de a 
ridica nici tunurile existente și de a efectua evacuarea tancurilor 
imobilizate“. (414) Este adevărat și faptul că în regiunea operaţiunilor 
de luptă ale Diviziei 29 Tancuri se afla deja Regimentul 152 Artilerie de 
obuziere al corpului, ale cărui posibilităţi depășeau chiar si artileria 
unei divizii de tancuri dotate complet. 


Însă toate particularitätile acestea nu trebuie transformate într-o 
„perdea de fum“ care să ascundă principalul. Iar principalul este faptul 
că tanchistii germani si cei sovietici s-au confruntat cu inamici diferiți 
sub aspect calitativ. Divizia 8 Infanterie germană a întâmpinat 
contralovitura Diviziei 29 Tancuri în timpul marșului, iar lupta de 
întâmpinare cu tancurile este cel mai rău lucru care i se poate întâmpla 
infanteriei care în acest caz n-are nici adăposturi, nici poziţii de tragere 
pregătite pentru tunurile antitanc, nici timp pentru a le găsi și a le face. 


În acest moment propun să întrerupem pe un minut istorisirea noastră 
strict documentară si să apelăm la o sursă intenționat părtinitoare și 
inexactă. În anul 1942, în Germania a fost editată cartea unui oarecare 
Horst Slesina Soldaţii contra morţii și a diavolului. Lupta noastră în 
URSS. Jurnal de soldat. Autorul era propagandist titular al 
Wehrmachtului (fapt ce şi-a lăsat amprenta clară pe conţinutul și 
intonatia textului) si cartea lui era destinată înainte de toate „educaţiei 


patriotice militare a tineretului“. Cu toate acestea, sa aruncám o privire 
asupra felului in care lupta de lângă târguşorul Koniuhi arăta de la 
mică distanţă: 


„Pregătirile de defensivă se termină în câteva secunde. Graba exagerată și 
ordinele exaltate ar fi distrus starea de spirit psihologică, care este o armă 
necesară și cea mai bună în luptă. De îndată ce primele proiectile au fost 
lansate, ofiţerul subunitätii antitanc scoate calm din buzunar o ţigară si 
cere un foc de la soldaţii săi; acest gest are asupra lor un efect mai mare 
decât simplele ordine... Zguduindu-se și huruind, se apropie tunurile 
noastre de asalt. Deși sunt puţine, doar o singură baterie (adică doar șase 
autotunuri — M.S.), ele sunt armele cele mai grele în lupta contra 
tancurilor. StuG-urile se apropie de drum din dreapta și din stânga. Acum 
trebuie să așteptăm... 


Auzim bubuitul prelung al motoarelor, scrásnetul și zăngănitul șenilelor 
de tanc... Mai aproape, tot mai aproape. Acum se vede fiecare detaliu. 
Turelele lor se răsucesc pentru că ei ne caută. Împuşcături care urlă, 
scheaună și latră! Proiectilele trasoare lansate de tunurile antitanc ajung 
cu «degetele» lor de foc până la inamic. Tunetul mai profund al tunurilor 
de asalt. Cinci tancuri sovietice au fost literalmente ciopärtite si rupte în 
bucăţi... Celelalte tancuri sovietice au intrat în bătălie si trag cu 
încăpățânare asupra poziţiilor noastre prin tancurile lor distruse și 
imobilizate... 


Praful ce s-a ridicat, fumul prafului de pușcă și fumul uleiului ce arde ne 
ascund. Rușii trag frenetic cu mitralierele și tunurile. Tunul antitanc din 
partea dreaptă a drumului este lovit și scos din luptă. Schije, oțel și sânge 
amestecat cu noroi cad pe nisipul galben. Tancul rus înaintează — 40 de 
metri, 30 de metri... Frica înăbușă gátlejul. O lovitură distrugătoare — foc, 
plăci de blindaj, o țeavă de tun, corpuri omenești, ulei arzând si un fum 
negru și dens care ascunde cu îndurare acest tablou îngrozitor... Focul se 
domolește, pentru că nu mai avem ţinte. Ultimele tancuri s-au întors și au 
dispărut din vedere. Unsprezece făclii arzând, cuprinse de stâlpi enormi de 
fum murdăresc câmpul...“ (415) 


Fără să încercăm să extragem prea multe din acest mesaj agitatoric 
bombastic, merită totuși atenţie un aspect — în tabloul luptei descris în el 


e absolut imposibil sa vezi 150-200 de tancuri sovietice care ataca; sunt 
evident mai putine, doar vreo cäteva zeci. Si lucrul acesta este foarte 
straniu. Nici un propagandist nu va diminua fortele inamicului invins, 
mai degrabá dimpotriva... 


In documentele operative ale Wehrmachtului, lupta de längä tärgusorul 
Koniuhi este descrisä extrem de laconic. In nota informativä de bilant al 
zilei de 22 iunie a comandamentului Armatei IX citim: „Divizia 8 
Infanterie cu Regimentul 84 Infanterie de pe flancul drept poartá o 
lupta grea länga localitatea Koniuhi; inamicul contraataca cu 
tancurile“. (410) In dimineata de 23 iunie Corpul de armatä 8 a raportat 
că în luptele pentru Grodno au fost lovite si imobilizate 80 de tancuri 
sovietice; în nota informativă de seară (de pe la ora 22.00, pe 23 iunie) 
numărul acesta a crescut: „Numărul tancurilor inamicului lovite și 
imobilizate pe 22.6 în comparaţie cu notele informative de azi dimineaţă 
şi pe baza datelor de ultimă oră a crescut până la 105-110“. (412) Cu 
toate reticentele ce tin de exagerarea inevitabilă a pierderilor 
inamicului, nu se poate să nu menţionăm că astfel de cifre ale tancurilor 
sovietice imobilizate într-o singură luptă se întâlnesc extrem de rar în 
documentele Wehrmachtului.******** Nu ne rămâne decât să 
presupunem că lupta de lângă târgușorul Koniuhi a fost într-adevăr 
crâncenă şi îndelungată (în versiunea propagandistică citată mai sus ea 
a durat 11 ore) și că tanchiștii colonelului Studnev au încercat cu 
disperare să execute misiunea dată. 


În raportul comandantului Corpului 11 Mecanizat lupta ce a avut loc pe 
22 iunie este descrisă oarecum straniu, deși cât se poate de optimist: 
„Chiar în timpul primelor atacuri ale tancurilor noastre inamicul a 
suferit pierderi mari de tancuri (?) si în luptele următoare de îndată ce 
apăreau tancurile noastre se replia în spatele infanteriei sale aflate în 
defensivă... După întâlnirea de pe 22 iunie cu Divizia 29 Tancuri, 
suferind pierderi de circa 30 de tancuri (chiar dacă cuvântul „tancuri“ 
desemnează „tunurile de asalt“ autopropulsoare, nu e clar unde le-au 
găsit într-un număr atât de mare? — M.S.), tancurile germane s-au 
repliat şi au fost utilizate ca tunuri antitanc [acţionând] de după 
camuflaje și din adăposturi“. Din raport rezultă că în lupta de lângă 
târgușorul Koniuhi au fost antrenate și tancurile grele KV („două 
tancuri KV au pierit în prima zi pe poziţia de la sud de Sopotkin. Un 


tanc s-a răsturnat si s-a înecat in mlaștină, al doilea a fost lovit la trenul 
de rulare“). (414) Iarăşi, e straniu ca H. Slesina nu se referă deloc la 
întâlnirea cu gigantii blindati sovietici — deşi un atare subiect i-ar fi 
făcut cu mult mai expresivă naraţiunea dramatică despre lupta de lângă 
târgușorul Koniuhi. 


În amănuntele concrete ale luptei respective rămân încă multe lucruri 
neclare, dar rezultatul final nu trezeşte îndoieli — germanii n-au reușit să 
cucerească orașul Grodno din mers, în prima zi a ofensivei. Din păcate, 
această jumătate de zi câștigată cu un preţ mare n-a fost utilizată cu 
rost, pentru a pregăti apărarea oraşului. În pofida ordinului categoric al 
Consiliului de Război al Frontului Vest („Comandantului Armatei III. 
Trebuie să menţineţi durabil prin toate mijloacele oraşul Grodno“), 
seara târziu pe 22 iunie statul major al Armatei III s-a mutat la Lunno 
(la 40 de kilometri sud-est). Enormele depozite militare de la Grodno au 
fost în cel mai bun caz aruncate în aer. Astfel, pe 25 iunie șeful Secţiei 
operative a statului major al Frontului Vest, generalul-maior Semionov, 
raportează la Moscova: „Confirm detonarea depozitului de artilerie nr. 
856 din Grodno. Incendierea depozitului cu explozia ulterioară din 
cauza focului a fost efectuată de șeful depozitului la ordinul 
comandantului Armatei III. Din cauza bombardamentului depozitul n-a 
avut de suferit, se ştie că în total de la depozit trupelor le-au fost date 
10-12 vagoane de muniții, celelalte aproape 250 de vagoane au fost 
distruse“. (443) 


În timpul retragerii în dezordine n-au fost nici măcar distruse în toată 
regula podurile de peste Neman. Nota informativă operativă de bilanţ 
de pe 23 iunie a statului major al Corpului de armată 8 al 
Wehrmachtului constată: „Podul automobilistic din Grodno, ușor 
deteriorat, a fost din nou restabilit și e capabil să suporte încărcături de 
cel mult 16 tone... a fost aruncată în aer partea din mijloc a podului de 
cale ferată din Grodno, pilonii podului sunt întregi“. Nota informativă 
operativă a statului major al Diviziei 8 Infanterie de la ora 22.00 de pe 
23 iunie conţine si un astfel de raționament, care s-ar putea să fie 
discutabil: „Pornind de la faptul că importantul nod [de transport] 
Grodno nu mai este apărat de ariergarda inamicului, iar detonarea 
podului, după cum se vede, a fost efectuată neglijent, poate fi trasă 
concluzia că în decursul zilei de ieri spiritul combativ al inamicului a 


început sá se reducă. Se creează impresia că succesul nostru de ieri a 
avut asupra comandamentului rus o influenţă mai mare decât asupra 
dârzeniei unor soldaţi ruși...“ (412) 


Concepţia operaţiunii 


Spre sfârșitul zilei de 22 iunie în zona Frontului Vest s-a creat 
următoarea situaţie. La nord de Grodno, inamicul (Divizia 161 
Infanterie, Divizia 28 Infanterie) a forţat Nemanul și isi dezvolta 
ofensiva spre est fără să întâlnească aproape nici o rezistență 
organizată. În regiunea Grodno ofensiva Diviziei 8 Infanterie germane a 
fost oprită temporar de o contraloviturá a Diviziei 29 Tancuri, în timp 
ce Divizia 85 Puscasi a reușit să se replieze relativ organizat pe poziţia 
râului Lososna. Divizia 256 Infanterie a Corpului de armată 20 al 
Wehrmachtului a respins Divizia 27 Puscasi pe malul sudic al râului 
Bebja si a ocupat Dombrova si Novii Dvor; după cum se menţionează în 
registrul operaţiunilor de luptă al corpului, „cu excepţia luptelor pentru 
cazematele de lângă Krasne pierderile noastre sunt foarte mici în 
comparaţie cu succesul repurtat“. (411) Succesele Diviziei 162 Infanterie 
nu erau la fel de impresionante — într-o luptă grea de mai multe ore 
(„inamicul își apără cu îndârjire poziţiile în cazemate și utilizează 
lunetisti în copaci“) germanii au forţat canalul de la Avgustov si spre 
seară au ocupat orașul Avgustov. 


De-a lungul laturii nordice a „intrândului de la Belostok“ inamicul s-a 
limitat la acţiuni de imobilizare; în timp ce una dintre cele trei divizii ale 
Corpului de armată 42 încă nu trecuse frontiera, celelalte două au 
înaintat câţiva kilometri în adâncul teritoriului sovietic, având in fata 
două divizii de puscasi (nr. 2 si 8) si una de cavalerie (Divizia 6 
Cavalerie) ale Armatei Roșii. De-a lungul laturii sudice ale „inträndului 
de la Belostok“ nouă divizii de infanterie ale Wehrmachtului, după ce 
au respins de la frontieră patru divizii de pușcași sovietice (nr. 13, 86, 
113, 49), îşi dezvoltau cu succes ofensiva pe direcţia nord-est. Pe linia 
Brest-Kobrin începea zdrobirea catastrofală a Armatei IV. 


Aceasta era situatia in realitate. Informatiile de care dispunea la 
momentul respectiv comandamentul Frontului Vest nu corespundeau 
realitätii in doua aspecte importante: n-a fost depistatá concentrarea 
celei mai puternice grupări de tancuri a inamicului (Grupul 2 Tancuri) 
pe direcţia Brest și, dimpotrivă, au fost „depistate“ două divizii de 
tancuri inexistente ce înaintau spre Belsk. În sfârșit, seara târziu, pe 22 
iunie, la statul major al frontului a parvenit de la Moscova Directiva nr. 
3 a Consiliului de Război Suprem al Armatei Roșii in care era trasată 
sarcina ,retinánd inamicul pe direcţia Varsovia, de a aplica o 
contralovitură puternică cu forţele a cel puţin două corpuri mecanizate 
şi aviației frontului asupra flancului si spatelui grupării de la Suvalki a 
inamicului, de a o lichida în comun cu Frontul Nord-Vest și spre 
sfârșitul zilei de 24.6 de a cuceri regiunea Suvalki“. (99) Treaba nu s-a 
limitat la expedierea directivei, „seara târziu pe 22.6 la statul major al 
frontului a sosit mareșalul Uniunii Sovietice tov. Saposnikov si 
mareșalul Uniunii Sovietice tov. Kulik. Mareșalul Kulik s-a deplasat în 
Armata X, unde mai înainte, pe la ora 12, plecase pentru a conduce 
acţiunile corpului mecanizat și ale Corpului 6 Cavalerie adjunctul 
comandantului trupelor, generalul-locotenent Boldin I.V.“. (416) 


Documentele disponibile nu ne permit să stabilim cu precizie când 
(înainte de sau după primirea Directivei nr. 3) a fost luată decizia cu 
privire la ofensiva grupului de cavalerie mecanizat asupra orașului 
Grodno şi dacă a existat în realitatea ordinul comandamentului 
frontului de a aplica o contralovitură în direcţia opusă, la sud, spre 
Belsk. În orice caz, Nota informativă operativă nr. 2 a statului major al 
Armatei X de la ora 9.00 de pe 23 iunie confirmă că înaintarea reală a 
diviziilor Corpului 6 Mecanizat spre sud n-a avut loc: „În noaptea spre 
23.6.41 Corpul 6 Mecanizat a ajuns în regiune: Divizia 29 Motorizată 
ocupă poziţia defensivă de-a lungul râului Lososna pe frontul Kuznita- 
Sokulka cu frontul spre nord-vest, Diviziile 4 şi 7 Tancuri s-au 
concentrat în regiunea pădurilor de la nord de Grudek“. (417) 


E. necesar de asemenea de menţionat că în timpul zilei de 22 iunie, fără 
să aștepte și fără să aibă pentru aceasta autorizaţii de la Moscova, 
comandamentul Frontului Vest a luat decizia de a replia unitățile 
Armatei X la 60-80 de kilometri de frontieră, pe poziţia râului Narev. În 
raportul (nota informativă) citat mai sus al șefului statului major al 


Armatei X, generalul-maior Liapin, despre aceasta se vorbeste cät se 
poate de concret: „Ordinul de repliere spre räul Narev a fost primit de 
la seful statului major al frontului, Klimovskih, de cätre generalul 
Liapin la telefonul de inalta frecventä cu urmátorul continut: «Toti sa 
fie repliati la Narev in noaptea spre 23.6». Ordinul a fost primit intre 
orele 14 si 16 pe 22 iunie“. (418) Nota informativă operativă nr. 2 a 
statului major al Armatei X constatá ca „in decursul noptii unitátile 
armatei se repliau pe malul de est al räului Narev, sub acoperirea 
intunericului nocturn“. Nu e nici pe departe cert ca aceastá relatare 
corespunde in toate privintele realitätii (in haosul ce incepea sá se 
instaureze ordinul cu privire la replierea trupelor putea sa nu ajunga la 
statele majore corespunzătoare), dar nu putem să ne îndoim de faptul că 
Pavlov a luat repede și de sine stătător o decizie adecvată 
situatiel.******** 


Cu putin inainte de miezul noptii, la ora 23.40, pe 22 iunie, Pavlov a luat 
legatura cu adjunctul sau, generalul-locotenent Boldin, care sosise intre 
timp la Belostok, la statul major al Armatei X. Din acest moment incepe 
una dintre cele mai dramatice si mai obscure povesti din primele zile de 
razboi: 


„La aparat e tov. Boldin 
Intrebare: Ati luat cunostintä de situatie si ce decizii ati luat? 


Raspuns: Am luat cunostintä de situatie. Consider corecte deciziile dvs., pe 
care seful statului major i le-a transmis lui Golubev privind faptul ca 
Golubev trebuie sa se afle la Narev (adica privind replierea armatei pe 
pozitia räului Narev — M.S.), iar Hatkelevici la sud de Sokulka 
(concentrarea Corpului 6 Mecanizat in padurile de la nord-est de 
Belostok — M.S.). 


Ascultati ordinul: 


Trebuie sa organizati un grup de soc compus din corpul lui Hatkelevici 
plus Divizia 36 Cavalerie, unitatile lui Mostovenko (adica Corpul 11 
Mecanizat) si sá aplicati o loviturá pe directia generalá Belostok-Lipsk, la 
sud de Grodno, cu sarcina de a lichida inamicul pe malul stäng al ráului 


Neman si sá nu admiteti ca unitátile lui sá ajungá in regiunea Volkovisk, 
iar după aceasta tot grupul va trece în subordinea lui Kuznetov. Aceasta 
este sarcina dvs. imediată. Situati-va personal în fruntea realizării ei...“ 
(419) 


Spre deosebire de sarcina trasată în Directiva nr. 3, Pavlov a „întors și 
mai mult“ vârful ofensivei spre nord-est și această iniţiativă a fost, fără 
urmă de îndoială, raţională. Tentativa de a înainta de la Belostok spre 
Suvalki însemna că era necesar a deplasa o masă enormă de tancuri 
prin lunca mlăștinoasă a râului Bebja (lucru care era la fel de greu de 
făcut atât pe direcţia nord-sud, cât și pe direcţia sud-nord), iar în 
continuare trupele aflate în ofensivă ar fi ajuns pe teritoriul 
„intrândului de la Suvalki“, pe care germanii îl pregătiseră în prealabil 
de apărare. lar ofensiva spre Grodno însemna mișcarea pe un teren 
relativ deschis, pe care era și o șosea veritabilă pe sectorul Sokulka- 
Grodno și lipseau orice fel de instalaţii defensive ale inamicului. 


În mod paradoxal, succesul contraloviturii planificate a fost favorizat de 
acţiunile reușite ale inamicului: Corpul de armată 8 si diviziile Grupului 
3 Tancuri fortaserá Nemanul la nord de Grodno si se deplasau impetuos 
spre est, deci, când grupul mecanizat și de cavalerie al lui Boldin putea 
să se concentreze și să treacă la ofensivă, germanii nu mai erau pe malul 
stâng al Nemanului. Astfel, apărea posibilitatea de a trece „precum 
cuțitul prin unt“ prin flancul si spatele descoperite ale grupării 
principale a inamicului şi de a-i tăia căile de comunicare. 


Vom menţiona între paranteze că în luna mai 1942 o operaţiune cu o 
concepţie absolut similară a fost efectuată de germani. Atunci, în cadrul 
operaţiunii ofensive de la Harkov, devenite de tristă faimă, trupele 
sovietice au forțat Donetul de Nord si, înaintând pe direcţia vest, au 
ajuns la suburbiile Harkovului. După care gruparea de tancuri germană 
a aplicat o lovitură de la sud spre nord și, deplasându-se pe ambele 
maluri al Donetului de Nord, a retezat căile de comunicare ale trupelor 
sovietice care au ajuns în consecinţă într-o „pungă“ gigantică. 
Rezultatul final a fost zdrobirea a cinci armate sovietice, iar peste 
200 000 de soldaţi și comandanţi ai Armatei Roșii au ajuns prizonieri la 
germani. Am putea discuta în contradictoriu cum — ţinând seama de 
capacitatea de luptă reală a beligerantilor — s-ar fi putut termina 


operatiunea pusá la cale de Pavlov, dar in etapa ei initialá grupul 
mecanizat si de cavalerie al lui Boldin párea sá fie „sortit succesului“. 


Principala forta de soc a grupului mecanizat si de cavalerie al lui Boldin 
era Corpul 6 Mecanizat (Diviziile 4 si 7 Tancuri, Divizia 29 Motorizata), 
una dintre cele mai puternice formatiuni de tancuri ale Armatei Rosii. 
Corpul fusese infiintat in cadrul „primului val“ al constituirii (iulie- 
august 1941) si până in iunie 1941 fusese dotat complet cu tehnică de 
luptá si auxiliará. In componenta corpului figurau 3 504 camioane si 
894 de autospeciale (locul întâi absolut între toate corpurile mecanizate 
ale Armatei Roșii), iar dacă luăm în calcul si cele 108 autoturisme, la opt 
persoane din efectiv le revenea un automobil, fără să fie puse la 
socoteală și cele 1 042 de motociclete. 


Corpul mecanizat a primit 260 de remorchere cu șenile, inclusiv 22 de 
remorchere „Vorosilovet“ foarte puternice si 40 de remorchere uşoare 
blindate „Komsomolet“, 135 de autoblindate cu tun BA-10 (de 
asemenea locul intäi in toata Armata Rosie) si 91 de autoblindate de 
cercetare BA-20. Mijloacele de transmisiuni radio erau reprezentate 
(fără a lua în calcul staţiile radio din tancuri) de 51 de staţii radio foarte 
puternice (cinci staţii RSB si 46 de staţii 5-AK) si 64 de staţii „de 
batalion“ (RB, RRU, 6-PK). 


În Corpul 6 Mecanizat erau multe tancuri, vreo mie. E imposibil să fie 
date cifre exacte, deoarece în corpul mecanizat soseau suvoi tancurile 
noi, abia ieşite din uzine, KV şi 1-34, si concomitent erau scoase din uz 
tancurile ușoare moralmente perimate. Numărul total al monștrilor grei 
KV nu generează controverse — în Corpul 6 Mecanizat ele erau 114 (63 
în Divizia 4 Tancuri si 51 în Divizia 7 Tancuri). La 1 iunie figurau 238 de 
tancuri T-34 — această cifră e prezentă în majoritatea documentelor. La 
momentul respectiv ele erau distribuite astfel: 160 în Divizia 4 Tancuri 
si 78 in Divizia 7 Tancuri. Ulterior, în decursul lunii iunie, la Belostok au 
fost aduse de la uzine încă 114 tancuri 1-34 si putem presupune ca 
aceste livrări explică apariţia în raportul comandantului Diviziei 7 
Tancuri a cifrei de 150 de tancuri T-34. În ultimă instanță, numărul 
tancurilor de „tipuri noi“ pendulează între 352 şi 466, cu cea mai 
verosimilă estimare — 424 de tancuri. 


Dar lista armamentului cu care era dotat Corpul 6 Mecanizat nu se 
epuiza cätusi de putin cu tancurile de „tipuri noi“. Erau si 19 tancuri cu 
trei turele T-28 în stare bună (în total figurau 58 de tancuri), circa 420 
de masini BT (fără a lua în calcul mașinile uzate BT-2), 67 de tancuri T- 
26 (fără a le lua în calcul pe cele cu mitraliere) si cel putin 44 de tancuri 
cu aruncătoare de flăcări HT-26 (conform unor date în componenţa 
Diviziei 29 Motorizate mai erau 17 tancuri HT-26 neprevăzute de 
organigramă). Asa au rezultat un corp mecanizat, cu două divizii de 
tancuri complete, ce aveau câte circa 370 de tancuri (inclusiv 200 de 
tancuri KV si 1-34) fiecare, si o divizie motorizată care la capitolul 
număr de tancuri (180-200) le era superioară multor divizii de tancuri 
germane. 


Pe fundalul acestei puteri nimicitoare, celelalte „componente“ ale 
grupului mecanizat şi de cavalerie al lui Boldin arată evident mai palid, 
dar potenţialul lor de luptă nu era nicidecum nul. În Corpul 11 
Mecanizat — chiar ţinând cont de cele 15 la sută tancuri deteriorate 
înainte de începutul războiului, chiar dacă îi credem pe cuvânt pe 
germanii care au declarat numere maxime de tancuri imobilizate în 
lupta de lângă Koniuhi, Grodno (110), trebuiau să rămână cel puţin 200 
de tancuri funcţionale și câteva zeci de automobile blindate; cu toate 
justificările referitoare la dotarea incompletă a corpului cu efectiv şi 
artilerie (nici până în prezent nimeni n-a dat cifre concrete), Corpul 11 
Mecanizat echivala cel puţin cu o „divizie de tancuri convenţională“. Şi 
e un adaos cât se poate de sesizabil la cele trei divizii ale Corpului 6 
Mecanizat, si dacă o luăm în calcul, pe un front de 25-30 de kilometri 
trebuia să fie concentrate circa 1 200 de tancuri — o atare concentrare de 


tehnică blindată nu exista în anul 1941 în nici un alt punct al frontului 
de est. XXX x 


Pe 23 iunie în componenţa grupului mecanizat și de cavalerie a fost 
inclus Regimentul 124 Artilerie de obuziere (din rezerva frontului). În 
dotarea regimentului erau 48 de obuziere de calibru 152 mm și 
greutatea comună a loviturii lui era de 1,5 ori mai mare decât a unei 
divizii de infanterie a Wehrmachtului. Nu erau de prisos nici cele două 
divizii ale Corpului 6 Cavalerie (iniţial se preconiza includerea în 
componenţa grupului mecanizat şi de cavalerie doar a Diviziei 36 
Cavalerie, dar în realitate la aplicarea contraloviturii a fost antrenată și 


Divizia 6 Cavalerie). Bineinteles, nimeni nu avea de gänd sa porneasca 
la atac ca o lavá hipica prin páduri si mlastini; in divizia de cavalerie 
din al Doilea Război Mondial calului îi revenea rolul de mijloc de 
transport, care, la unii parametri (capacitate mare de circulaţie pe teren 
accidentat și independenţă de aprovizionarea cu benzină), le era 
superior camioanelor din placaj din perioada respectivă. Mobilitatea 
înaltă a diviziilor de cavalerie a fost confirmată imediat în practică: în 
24 de ore ele au parcurs circa 70-90 de kilometri (Divizia 6 Cavalerie de 
la Lomji la est, Divizia 36 Cavalerie de la Volkovisk la vest) și s-au 
concentrat în regiunea Suvalki-Krinki. 


Si nici diviziile nu erau dintre cele obişnuite. Divizia 6 de Kuban si 
Terek „S.M. Budionii“ decorată cu Ordinul Drapelul Roșu era, fără 
exagerare, o formaţiune de elită a Armatei Roșii, o adevărată „forjă de 
cadre“ pentru corpul ei de comandanţi supremi. În toamna anului 1919 
divizia s-a aflat sub comanda lui Timoșenko — viitorului mareșal si 
comisar al poporului al apărării al URSS; în anul următor, 1920, devine 
asistent al șefului statului major al Divizie 6 Cavalerie Meretkov — viitor 
mareșal și șef al Marelui Stat Major; în funcţia de şef al statului major 
al regimentului de artilerie al diviziei și-a început strălucita carieră 
militară viitorul mareșal Moskalenko. În anii 1930, la comanda 
Corpului 6 Cavalerie s-au aflat doi viitori mareșali — Jukov si 
Eriomenko. 


În septembrie 1939 Divizia 6 Cavalerie făcea parte din componenţa 
grupului mecanizat şi de cavalerie care, sub comanda aceluiași Boldin, 
„a eliberat“ oraşul Belostok (adică a preluat de la germani orașul 
polonez pe care aceştia îl ocupaseră). Prin urmare, ostașii si 
comandanții cunoşteau de mult timp și bine regiunea în care urmau să 
desfăşoare operaţiunile militare. Vorba cântecului, „Pe drumuri 
cunoscute, cu comisaru-n frunte, caii noștri la luptă-i mânăm...“ Vom 
menționa, de asemenea, că, în afară de cai, săbii şi carabine, în Divizia 6 
Cavalerie erau 155 de pusti-mitraliera si 64 de mitraliere grele, 15 
mitraliere antiaeriene si patru tunuri antiaeriene de calibru 76 mm, opt 
obuziere de calibru 122 mm, 24 de tunuri de calibru 76 mm, 48 de 
tancuri BT (în componenţa regimentului de tancuri al diviziei), nouă 
automobile blindate și 66 (şaizeci și şase) de staţii radio. 


Dacă ordinul lui Pavlov ar fi fost executat întocmai si grupul mecanizat 
şi de cavalerie al lui Boldin și-ar fi început înaintarea pe 23 iunie, toată 
grămada aceasta gigantică de oţel s-ar fi năpustit peste singura Divizie 
256 Infanterie a Wehrmachtului, care s-a deplasat înaintea celorlalte şi 
a ajuns mai departe decât ele de la râul Bebja spre sud-est (cea de-a 
doua divizie a Corpului de armată 20, Divizia 162 Infanterie, abia 
ajungea pe malul nordic al râului Bebja lângă Lipsk). Dar pe 23 iunie 
grupul mecanizat si de cavalerie si numeroșii lui comandanţi (mareșalul 
Kulik, generalul-locotenent Boldin, comandantul Armatei X, generalul- 
maior Golubev, comandantul Corpului 6 Mecanizat, generalul-maior 
Hatkelevici) își adunau gândurile și concentrau trupele. Cu toate că de 
la „regiunea pădurilor de la nord de Grudek“ (unde diviziile de tancuri 
ale Corpului 6 Mecanizat au ajuns în noaptea spre 23 iunie) până la 
Kuzniti distanţa e de doar 40 de kilometri în linie dreaptă (sau de 62 de 
kilometri pe drum prin Bolşaia Berestovita, Krinki, Sokulka), 
deplasarea diviziilor de tancuri până la poziţiile iniţiale a durat o zi și 
jumătate. 


La un moment dat pe 23 iunie (ora precisă nu este indicată în 
document) Pavlov și-a pierdut răbdarea și spre statul major al Armatei 
X şi-a luat zborul telegrama: 


„De ce corpul mecanizat n-a atacat, cine e de vină, intensificati imediat 
acțiunile și nu vă lăsaţi cuprinși de panică, ci conduceţi. Trebuie să bateti 
inamicul organizat, nu să fugiţi fără conducere (această frază n-a apărut 
din întâmplare, deoarece în seara de 22 iunie toată conducerea militară, 
de partid și securistă a părăsit Belostokul, mutându-se pentru început într- 
o pădure de lângă Grudek — M.S.). Despre fiecare divizie trebuie să știți 
unde e, când si ce face si ce rezultate are. De ce nu-i trasati sarcina să 
atace corpului mecanizat?... Să ţineţi minte, dacă nu veţi acţiona intens, 
Consiliul de Război nu vă va mai suporta“ . (420) 


După ce şi-a descărcat astfel sufletul, în aceeași zi de 23 iunie Pavlov 
expediază pe trei adrese (lui Boldin, Golubev si Kuznetov) Dispozitia de 
luptă (nenumerotată) în care e trasată sarcina „de a continua ofensiva“, 
ba chiar la o adâncime cu mult mai mare: 


„In dimineaţa de 24 iunie urmează: 


1. Cu grupul de soc compus din Corpurile 6 si 11 Mecanizate, Divizia 36 
Cavalerie, sub comanda tov. Boldin, sá continuati ofensiva fermá pe directia 
generalá spre Grodno, sá cuceriti acest oras si sá continuati ofensiva pe 
ambele maluri ale räului Neman spre Druskininkai si Merkine. Obiectivul 
final — sá ocupati tárgusorul Merkine (la 60 de kilometri nord de Grodno — 
M.S.). Sá tineti seama de asigurarea operatiunii de pe malul vestic al ráului 
Neman din partea padurilor din Avgustov si din partea localitátii Suvalki. 


2. Comandantul trupelor Armatei III, tov. Kuznetov, să atace cu Diviziile 85 
și 56 Pușcași pe direcţia generală spre Grodno și să-și consolideze poziţiile 
la nord de acest oraș, cu Divizia 27 Pușcași să înainteze asupra frontului 
Labno (suburbie de vest a orașului Grodno — M.S.), Lipsk, Dombrova și să- 
și consolideze acolo poziţiile... Raportaţi imediat despre dispoziţiile pe care 
le veți da“. (421) 


Intre timp, infanteria germană isi continua realmente ofensiva începută 
cu succes pe 22 iunie. Nota informativă operativă a statului major al 
Corpului de armată 8 de la ora 16.15 de pe 23 iunie comunică: 


„Corpul de armată 8 a înfrânt ultima rezistenţă a inamicului la vest de 
râul Neman, a ocupat orașul Grodno și se deplasează spre est. Luptele de 
lângă Sopotkin mai continuă. Trupele noastre au ajuns până la calea 
ferată Grodno-Porecie. A fost capturat un număr mare de tancuri si de 
tunuri de artilerie...“ Nota informativă de bilanț al Corpului de armată 8 
pentru ziua de 23 iunie: „Pe 23.6 inamicul n-a reușit să opună o rezistenţă 
organizată. O rezistenţă mai serioasă a inamicului s-a făcut remarcată la 
vest de Grodno. La Sopotkin a fost încercuit un grup puternic al 
inamicului, care opune o rezistenţă îndârjită. Orașul Grodno a fost cucerit 
cu forţele Diviziei 8. Multe trofee... “. Planurile pentru ziua următoare: 


„Pe 24.06 Corpul de armată 8 continuă urmărirea Armatei III a rușilor 
care e zdrobită; misiunea e de a ajunge la șoseaua Lida-Vilnius (la 80- 
100 de kilometri est de Neman — M.S.). (412) 


Diviziile 161 si 28 Infanterie inaintau spre est fárá sá aiba realmente un 
inamic in fatá, iar spre sfärsitul zilei Divizia 28 Infanterie a ocupat 
defileul dintre lacuri important sub aspect tactic din regiunea 


târgușorului Ozeri (la 24 de kilometri est de Grodno). Divizia 8 
Infanterie s-a împărţit în două grupuri de luptă: forţele principale ale 
diviziei au trecut pe malul drept al Nemanului si înaintau de-a lungul 
şoselei spre Skidel, iar spre sfârșitul zilei subunitățile de avangardă se 
aflau la un kilometru de râul Kotra, Regimentul 84 Infanterie de pe 
flancul drept a ocupat oraşul Grodno și se deplasa încet spre sud de-a 
lungul malului stâng al Nemanului, respingând numeroasele 
contraatacuri ale unităților Corpului 11 Mecanizat; cât priveşte Divizia 
85 Puscasi sovietică, aceasta (judecând după Nota informativă operativă 
nr. 4 a statului major al Frontului Vest), pe la ora 17.00, „a ocupat 
poziţia la râul Svisloci“ şi „se punea în ordine“, deoarece s-a retras 
fulgerător la 20 de kilometri de poziţia de pe râul Lososna, pe care o 
ocupase în seara de 22 iunie. (422) În nota informativă operativă de 
bilanţ pentru ziua de 23 iunie a statului major al Diviziei 8 Infanterie 
sunt menţionate acţiunile intense și lipsite de rezultat ale aviației 
sovietice: „Asupra regiunii în care e amplasată divizia azi a fost efectuat 
de asemenea un număr mare de atacuri aeriene ale inamicului și 
întotdeauna de la mare altitudine (subl. mea — M.S.). Nici una dintre 
subunități n-a fost afectată serios“. 


E cazul să fie menţionată și calitatea muncii detașamentelor de 
recunoaștere ale germanilor: în nota informativă a statului major al 
Corpului de armată 8 de pe 23 iunie sunt indicate numerele corecte ale 
diviziilor sovietice (Diviziile 56, 85, 27, 2 şi 8 Pușcași, Divizia 29 
Tancuri), a fost detectat faptul trecerii Armatei III la Lunno; germanii 
au greșit numind Divizia 204 Motorizata a Corpului 11 Mecanizat 
„brigada motorizată 86“. (423) 


Performanţele de pe 23 iunie ale Corpului de armată 20 german erau 
mai modeste. In Registrul operaţiunilor de luptă citim: 


„Ora 11. Atacul efectuat de detașamentul de avangardă asupra Kuznita a 
fost respins... Comandamentul Diviziei 256 îi propune comandamentului 
corpului să efectueze ofensiva asupra Kuznita cu forţele Regimentului 481 
Infanterie (comandantul regimentului — colonel Weber) si detasamentului 
de avangardă cu utilizarea artileriei din dotarea lor... Inamicul se apără 
cu încrâncenare pe terenul páduros si deluros de la nord de Kuznita, 
utilizând pe alocuri tancuri ascunse în adăposturi (cel mai probabil, era 


Divizia 33 Tancuri a Corpului 11 Mecanizat, care se concentrase încă pe 
22 iunie pe poziţia râului Lososna din regiunea Kuznita si mai la nord de 
ea — M.S.). Comandamentul corpului considerá ca pe 23 iunie nu va mai 
reusi sá cucereascá Kuznita, ... Regimentul 329 al Diviziei 162 Infanterie 
inlocuieste paza Diviziei 256 länga rául Kamenka pe directia vest si in 
imprejurimile Dombrovului. Celelalte unitáti ale diviziei se concentreazá 
in regiunea Lipsk. 


24 iunie. Ora 01.20. Kuznita este cucerită de forţele Regimentului 481 
Infanterie împreună cu detașamentul de avangardă al Diviziei 256. Postul 
de comandă al corpului s-a mutat la Novii Dvor. Divizia 256 înaintează 
mai departe spre sud-est pe direcţia Podlipki (localitate la 4,5 kilometri 
sud-est de Kuznita — M.S.). (411) 


Germanii au reuşit să ocupe Kuznita (în următoarele câteva zile acest 
târgușor neînsemnat urmează să devină epicentrul unei bătălii 
crâncene) în noaptea dinspre 23 spre 24 iunie. Pe la amiază Regimentul 
481 Infanterie va trece pe malul drept al râului Lososna, celelalte unități 
ale diviziei de infanterie au ajuns la râu la nord de Kuznita, până la 
localitatea Bakuni (la intersecţia râului cu şoseaua Sokulka-Grodno). 
Divizia 162 Infanterie a început deplasarea de la râul Bebja spre sud, 
unităţile ei de avangardă au ajuns la târgușorul Sidra. Aceasta este 
situaţia în care i-a prins pe germani contralovitura grupului motorizat 
şi de cavalerie al lui Boldin ce a început în prima jumătate a zilei de 24 
iunie. 


Tentativă de ofensivă 


Conform logicii bunului-simt, conform tuturor canoanelor ştiinţei 
militare, avalansa de oţel a tancurilor sovietice (400 de tunuri de calibru 
76 mm protejate de un blindaj inexpugnabil pentru „ciocanasele“ 
germane — plus câteva sute de tancuri ușoare BT şi T-26) trebuia să 
spulbere, să strivească, să facă praf Regimentul 481 Infanterie, iar apoi 
şi celelalte unităţi ale Diviziei 256. Însă nimic din toate acestea nu s-a 
întâmplat — nici pe 24 iunie, nici în zilele următoare. Strict vorbind, în 
general nimic care să iasă din cadrul problemelor locale, de scurtă 


duratá, nu i s-a intamplat unuia dintre corpurile de armatá ale 
Wehrmachtului (Corpul de armată 20). O mie de tancuri si zeci de mii 
de ostași din Corpul 6 Mecanizat „s-au risipit“ şi nu e clar unde si de ce. 


Cu toate că în ultimii ani au fost publicate destul de multe articole și 
cărți în care este examinată istoria zdrobirii grupului mecanizat si de 
cavalerie a lui Boldin, povestea n-a devenit mai clară. Fondurile de 
arhivă ale Corpului 6 Mecanizat și ale diviziilor lui există nominal, dar 
în mod traditional nu contin documente operative iniţiale. Si este 
întrucâtva straniu, dacă ne amintim că, potrivit organigramei, în 
componenţa Direcţiei corpului mecanizat figurau 11 furieri şi încă 13 
oameni a căror funcţie era desemnată ca „gestionar al lucrărilor de 
birou“ — avea cine să scrie o notă informativă operativă, avea cine și să o 
perfecteze (96 de oameni în corpul de comandanți superiori), si cele 
1 042 de motociclete puteau să ia cu ele vreo două mape de carton pline 
cu hârtii în timpul retragerii... Există doar două documente scrise după 
zdrobire; au fost alcătuite în decursul aceleiași luni, dar în situaţii 
esențialmente diferite. Este vorba de raportul comandantului Diviziei 7 
Tancuri, generalul-maior Borzilov, parvenit la Direcţia principală a 
trupelor de autoblindate si tancuri pe 4 august, si de procesul-verbal al 
interogatoriului în prizonieratul german al comandantului Diviziei 4 
Tancuri, generalul-maior Potaturcev, de pe 30 august 1941. 


Raportul lui Borzilor nu e mare, de doar trei pagini de text 
dactilografiat, procesul-verbal al interogatoriului lui Potaturcev este cu 
mult mai mare (generalul a fost foarte vorbäret cu germanii), dar 
fondului chestiunii — descrierea participării diviziilor subordonate lor la 
contralovitura de lângă Grodno - si într-un caz, si în celălalt îi sunt 
consacrate doar câteva fraze. 


Procesul-verbal al interogatoriului lui Potaturcev: 


„După ce s-au concentrat în regiunea Grudek, ambele Regimente 7 si 8 
Tancuri au fost trimise în marș spre Grodno, unde li s-au alăturat în 
dreapta unităţile Diviziei 11 (așa e scris în text, dar este vorba, bineînţeles, 
de Corpul 11 Mecanizat — M.S.), iar în stânga unităţile Diviziei 7, pentru 
apărarea (???) pe un front cu lăţimea de 12 kilometri pe poziţia Indura— 
Kuznita de unităţile germane ce înaintau de pe direcţia Grodno. Despre 


ordinea subordonärii [unitätilor diviziei?] el n-a putut sa dea informatii 
clare. Postul lui de comanda se afla in regiunea Grudek, era imposibil sa 
conducă divizia, deoarece se aflau departe unii de alții (asa e scris în text — 
M.S.). Deja în primele ore unităţile diviziei lui au fost distruse de forţele 
armate aeriene germane. El s-a deplasat cu cea mai mare parte a 
tancurilor pe linia [indicată conform] ordinului. I s-a dat ordinul strict să 
nu se retragă. În urma ocolirii şi încercuirii orașului Grodno de forţele de 
avangardă germane pe direcţia spre Volkovisk, divizia a fost nevoită să se 
retragă si în cursul luptei din regiunea Belostok (22?) a fost istovită si 
zdrobită complet, pe 30 iunie el cu câţiva soldaţi şi ofiţeri [care mai 
rămăseseră] a abandonat formațiunea ce încetase să mai existe“. (409) 


E greu de înţeles ceva din toate astea. Caracterul contradictoriu și 
confuz al depozitiilor ca atare este agravat de problema traducerii duble 
(din rusă în germană și din germană în rusă). Se știe cu certitudine că 
divizia lui Potaturcev — la fel ca toate celelalte formaţiuni ale grupului 
mecanizat si de cavalerie al lui Boldin — avea misiunea de a ataca si 
nicidecum de a se apăra; „ordinul strict“ îl soma să înainteze până la 
Merkine si nu să se apere „de unităţile germane ce înaintau de pe 
direcţia Grodno“. Ocolirea și încercuirea din partea malului drept al 
Nemanului (mai precis, pericolul iminent al acestei încercuiri) au 
îndemnat într-adevăr unităţile grupului mecanizat și de cavalerie al lui 
Boldin să se retragă, însă ele se retrăgeau, desigur, nu la vest spre 
Belostok, ci în direcţia diametral opusă, spre Volkovisk-Slonim. 


Drept cauză principală a zdrobirii, Potaturcev numeşte acţiunea aviaţiei 
germane (unităţile diviziei lui au fost distruse de forţele armate aeriene 
germane). Nu face să pierdem timpul pentru a demonstra absurditatea 
acestei afirmaţii, de aceea vom întoarce încă vreo câteva pagini ale 
procesului-verbal al interogatoriului: „La întrebarea dacă atacurile 
aeriene germane asupra tancurilor au fost reușite, a răspuns că o dată 
în timpul unui raid al «stukelor» (în jargonul german așa erau numite 
bombardierele în picaj Ju-87) asupra unei coloane de 16 tancuri n-a fost 
lovit nici un tanc. Nici o bombă n-a căzut pe tancuri. Acţiunea schijelor 
n-a provocat daune“. Nu este singurul exemplu de autodezmintire. La 
începutul procesului-verbal al interogatorului citim: „Faptul că nemții 
au descoperit multe tancuri nedeteriorate a fost explicat astfel: fie că li 
s-a supraîncălzit motorul, fie că nu mai aveau combustibil“. Iar peste 


cäteva pagini: „Penele de motor, dupa pärerea lui, nu erau frecvente, 
deoarece aproape toate tancurile din divizia lui erau absolut noi“. Dupa 
care in procesul-verbal apare insemnarea: „Aici el se contrazice pe sine 
însuși“. 


Unicul, probabil, fapt semnificativ (si care, între altele, explică în mare 
măsură lipsa de logică depozitiilor lui Potaturcev) e conţinut în 
propoziţia: „Postul lui de comandă se afla în regiunea Grudek“. Ea 
arată deosebit de elocvent în îmbinare cu faptul că „nu stabileam 
legătura prin radio pentru a zădărnici interceptarea si luarea 
relevmentului de către partea germană“. Distanţa dintre Grudek și 
Kuznita e de 45 de kilometri în linie dreaptă. Cum poţi să conduci 
ofensiva unei divizii de tancuri aflându-te la o astfel de distanță de 
câmpul de luptă, ba încă și cu mijloacele de transmisiune radio 
deconectate? Oare nu sunt depoziţiile lui Potaturcev atât de 
contradictorii din cauza că era nevoit să vorbească despre ceva ce n-a 
văzut si n-a auzit la faţa locului? 


Să apelăm acum la raportul generalului-maior Borzilov. Este scris într-o 
limbă rusă normală, fără traducere dublă, toate cuvintele sunt 
cunoscute — dar e greu se înţeles sensul celor întâmplate: 


„Executând misiunea, în prima jumătate a zilei de 24.6 divizia s-a 
concentrat pe poziţia iniţială de atac la sud de Sokulka și Staroe Dubovoe 
(localitate la 8 kilometri vest de Indur — M.S.). Misiunea de recunoaștere a 
stabilit că acolo nu e o divizie de tancuri a inamicului, ci erau grupuri mici 
de tancuri (???) ce interactionau cu infanteria si cavaleria (???). Pe 24- 
25.6, executând ordinul comandantului corpului și al mareșalului tov. 
Kulik, divizia a aplicat lovitura: Regimentul 14 Tancuri — asupra Staroe 
Dubovoe și mai departe asupra Grodno, Regimentul 13 Tancuri — asupra 
Kuzmita si mai departe asupra Grodno, unde au fost distruse și puse pe 
fugă aproape două batalioane de infanterie și aproape două batalioane de 
artilerie. 


După ce au executat misiunea, unităţile diviziei s-au concentrat în 
regiunea Kuznita si Staroe Dubovoe; în acest timp unităţile diviziei au 
pierdut 18 tancuri care au ars si s-au împotmolit în mlaștini. Pe 25-26 


iunie, până la ora 21.00 divizia a purtat o luptă defensivă în interacţiune 
cu Divizia 29 Motorizată și Divizia 36 Cavalerie, a aplicat lovituri de la 
mică distanţă în faţa frontului Regimentului 128 Motorizat pușcași al 
Diviziei 29 Motorizate și al Diviziei 36 Cavalerie“. (408) 


Ce înseamnă „după ce au executat misiunea“? Misiunea, in 
conformitate cu ordinul comandantului frontului, era de a ocupa 
Merkine la sfârșitul zilei de 24 iunie. Din textul raportului parcă ar 
rezulta că ordinul primit de Borzilov de la comandantul corpului 
mecanizat trasa o sarcină de o amploare mai mică — de a ajunge până la 
Grodno. În realitate însă, după așa-zisa „executare a misiunii“ se 
întoarce în regiunea inițială (Kuznita, Staroe Dubovoe). Dar contra 
cărui inamic a purtat după aceea „o luptă defensivă“ această divizie de 
tancuri dotată cu trei sute de tancuri, ba încă şi interactionänd cu alte 
două divizii? Acest monstru blindat s-a apărat timp de două zile de o 
singură divizie de infanterie a Wehrmachtului? Şi până la urmă n-a 
izbutit să se apere: 


„Spre sfârșitul zilei de 26.6.41, inamicul, utilizändu-si rezerva (care 
„rezervă“? Divizia 129 Infanterie, transmisă în subordinea Corpului de 
armată 20 se afla în mars și spre seara de 26.6 era încă în regiunea Sidra, 
având misiunea de a începe ofensiva din regiunea Kuznita în dimineaţa de 
28 iunie — M.S.), a început ofensiva. La ora 21.00 unităţile Diviziei 36 
Cavalerie și ale Regimentului 128 Motorizat de pușcași al Diviziei 29 
Motorizate au început în dezordine (cu panică) să se replieze. Eu am luat 
măsuri pentru restabilirea situaţiei, dar ele n-au avut succes. Am dat 
ordinul să fie acoperite unităţile Diviziei 29 Motorizate și ale Diviziei 36 
Cavalerie ce se repliau, în regiunea tärgusorului Krinki, am făcut a doua 
tentativă de a reţine unităţile ce se repliau, unde am reușit să retin 
Regimentul 128 Motorizat de pușcași (despre reținerea inamicului nu mai 
putea fi vorba — M.S.) şi în noaptea dinspre 26 spre 27.6 să trec peste râul 
Svisloci la est de târgușorul Krinki (acesta era începutul retragerii 
generale în dezordine)...“ (408) 


Întrebarea de primă importanţă e: unde au dispărut tancurile Diviziei 7 
Tancuri? Au fost pierdute în luptă si s-au înecat în mlaștină 18 tancuri 
(trebuia să ştii cum să găseşti o mlaștină în regiunea Staroe Dubovoe- 
Kuznita — harta topografică arată că acolo e o câmpie deluroasă cu rare 


pädurici pe alocuri). Alte pierderi nu sunt numite deschis. Tipurile 
tancurilor imobilizate nu sunt indicate, dar mai e un raport semnat de 
Borzilov pe 28 iunie in care el scrie: „Trebuie mentionat ca sunt scoase 
din functiune in principal tunurile si mitralierele, in rest masina T-34 
rezista de minune la loviturile tunurilor de calibru 37, ca sa nu mai 
vorbim de tancurile KV“. (424) In orice caz, conform situatiei de 22 
iunie, in divizie figurau 368 de tancuri (această cifră rezultă după 
adunarea datelor prezentate in raportul lui Borzilov).******** 
Diferenţa aritmetică e de 350. În Wehrmacht acesta era parcul de 
tancuri a două divizii. Unde erau ele? 


Le-au bombardat germanii în prima zi a atacului prin surprindere? „La 
ora 4.00 aviația inamicului a bombardat Belostokul, tärgusoarele Horos 
şi Novoselki, dar unitățile diviziei n-au fost supuse bombardamentului, 
în afara rămășițelor Regimentului 13 Tancuri. Pierderi: 26 de răniţi si 4 
morţi, bunurile materiale n-au avut de suferit“. Poate că aviația 
marșului spre câmpul de luptă? „Executând ordinul, divizia s-a înfipt în 
ambuteiajele create pe toate drumurile de retragere în dezordine a 
unităților auxiliare ale armatei din orașul Belostok (serviciul rutier n-a 
fost pus la punct, din care cauză totul fugea în dezordine). Divizia, 
aflându-se în marş și în regiunea de concentrare de la ora 4.00 pe 
23.6.41 până la ora 9.00 și de la ora 11.00 până la ora 14.00 s-a aflat tot 
timpul sub loviturile aviaţiei inamicului. În perioada marșului şi aflării 
în regiunea de concentrare până la ora 14.00 divizia a suferit pierderi: 
a) 63 de tancuri lovite și împrăștiate de aviația inamicului, b) au fost 
distruse spatele tuturor regimentelor, a suferit îndeosebi spatele 
frontului Regimentului 13. Au fost luate măsuri pentru a aduna 
unităţile auxiliare și tancurile împrăștiate“. (408) 


Sunt împrăștiate multe — păsări, o gloatä neorganizată de huligani. 
Regulamentul Armatei Roșii nu prevedea nici un astfel de tip de manevră, 
nici o astfel de categorie de pierderi precum „împrăștiate de aviaţie“. 
Probabil că din această cauză în toate versiunile publicate ale raportului lui 
Borzilov aceste cuvinte incorecte au fost eliminate din text. La fel s-a 
procedat si cu cuvintele „bunurile materiale n-au avut de suferit“ din 
descrierea bombardamentului de pe 22 iunie — ca să nu-i jeneze pe cititorii 
imaturi ideologic. Si au procedat corect — mitul despre atotdistrugätoarea 


aviaţie germană trebuia păzit, îngrijit si rásfátat! De fapt, să-i dăm naibii pe 
falsificatori, cu mult mai important e altceva — cum putea fi efectuată practic 
o astfel de „manevră“? Oricât te-ai împrăștia, nu poţi să fugi cu tancul de 
avion... 


E posibil ca răspunsul la această întrebare să se fi găsit în descrierea 
operaţiunilor de luptă******** ale Corpului 8 al Luftwaffe: „În timpul 
bombardamentului toate echipajele s-au speriat și și-au părăsit 
tancurile, caii s-au rupt de căruţe si galopau fără călăreţi pe câmp. 
Tablouri îngrozitoare!“ (425) Într-adevăr, e un tablou îngrozitor al unei 
armate neinstruite şi nemotivate, în care oamenii se comportă la fel ca 
nenorocitii cai lipsiți de rațiune (în interiorul tancului, cu atât mai mult 
cu cât tancul e un KV sau un T-34, în timpul bombardamentului omul 
se află într-o siguranţă cu mult mai mare decât în afara tancului). 


Să presupunem varianta cea mai proastă (si totodată cea mai puţin 
verosimilă) — „măsurile pentru a aduna tancurile împrăștiate“ nu s-au 
soldat cu nici un rezultat, n-au reușit să adune pe nimeni. 63 de tancuri 
au fost trecute pe lista pierderilor irecuperabile. 368 — 63 — 18 = 287. 
Nici o divizie de tancuri a Wehrmachtului de pe frontul de est nu avea 
atâtea tancuri (chiar dacă în categoria „tancurilor“ includem tanchetele 
de instrucţie si de luptă Pz-I). Unde, cum si de ce divizia lui Borzilov a 
putut să piardă aproape trei sute de tancuri? Au fost nevoiţi să le 
părăsească din cauza lipsei combustibilului? 


„Asigurarea diviziei cu bunuri de luptă: carburanți si lubrifianti pentru B- 
70 şi KB-70 (benzină de avion pentru motoarele tancurilor ușoare — 
M.S.) — 3 rezervoare, motorină — 1 rezervor.“ Este ceea ce avea divizia la 
începutul războiului. Rău. Este evidentă încălcarea crasă a numeroaselor 
ordine antebelice, în conformitate cu care în unităţi trebuiau să fie câte 
trei rezervoare de toate tipurile de carburanţi si lubrifianti. Si cu toate 
acestea, de la Belostok până la Grodno, pe cel mai „strâmb itinerar“ (prin 
Grudek, Bolsaia Berestovita, Sokulka) e o distanţă de doar 120 de 
kilometri; autonomia de marș cu un rezervor a tancului greu KV era de 
180 de kilometri, iar al tancului 1-34 era de 300 de kilometri (nu degeaba 
oamenii au inventat și au aplicat în tehnica de transport economicul motor 
Diesel). Deci, care e problema? Iar dacă totuși problema combustibilului a 
apărut, ea putea fi rezolvată: „Am izbutit să facem rost de un rezervor de 


la depozitele arse de la Kuznita si din tärgusorul Krinki (in general fiecare 
fácea rost de carburanti si lubrifianti cum putea).“ (408) O utilizare 
stranie a expresiei „a face rost“; pe propriul teritoriu, de la un depozit 
situat la 40 de kilometri de locul de amplasare permanentá a diviziei — asta 
înseamnă „fiecare făcea rost cum putea“? Dar cum oare „făceau rost“ de 
benzină germanii pe un teritoriu străin, înaintând câte 100 de kilometri pe 
zi? 


Iar acum să încercăm să aruncăm o privire asupra situaţiei „din partea 
cealaltă a frontului“. Din documentele germane decurge cu toată 
certitudinea că bătălia de două zile (24-25 iunie) cu tancurile in 
regiunea Kuznita-Sokulka-Sidra a avut loc în realitate, însă estimările 
proporţiilor ei sunt diferite şi deseori contradictorii. Să începem mai 
întâi cu Registrul operaţiunilor de luptă al Corpului de armată 20 
(diviziile lui au suportat lovitura principală a grupului motorizat și de 
cavalerie al lui Boldin), iar în maldărul de informaţii ne vom strădui să 
găsim răspunsurile la doar două întrebări: câte tancuri au văzut 
germanii pe câmpul de luptă și câte tancuri au reușit să distrugă (mai 
precis, să le numească distruse). 


„24 iunie... Pe la ora 10.00 grupul de luptă de avangardă al regimentului 
(Regimentul 256 Infanterie) a fost atacat de tancurile inamicului din 
regiunea Sokulka (este prima relatare despre contralovitura ce începuse și, 
judecând după oră și geografie, nu erau tancurile Diviziilor 4 sau 7 
Tancuri; cel mai probabil e vorba de unităţile diviziei motorizate, care 
înaintea altor formaţiuni ale Corpului 6 Mecanizat a ajuns la poziţia râul 
Lososna — M.S.). Atacurile inamicului au fost respinse cu succes... 


Pe la ora 12.00 grupul de luptă al Regimentului 481 Infanterie al Diviziei 
256 Infanterie a forțat râul Lososna... Misiunea corpului este de a înainta 
mai departe spre Indura. Între timp, se intensifică atacurile cu tancurile 
ale inamicului (pe la amiază) asupra poziţiilor Regimentului 481 
Infanterie. În cursul operaţiunilor de luptă a fost distrus un număr mare 
de tancuri ale inamicului. A devenit necesară retragerea pe poziţiile 
anterioare a avangardei Diviziei 256, care avansase la est de Podlipki 
(localitate la 5 kilometri est de Kuznita — M.S.). Divizia 162 a fost de 
asemenea atacată de tancurile inamicului de la sud dinspre Sidra (si 


această relatare are, probabil, legătură cu acţiunile Diviziei 29 
Motorizate — M.S.). Aceste atacuri au fost de asemenea respinse cu succes. 


Bateriile inamicului de pe poziţiile de la est de Sokulka trăgeau asupra 
Kuznitei si împiedicau substanţial Divizia 256 să-și execute misiunea de 
luptă (judecând după distanţa de la care se trăgea, este prima si ultima 
referire la acţiunile Regimentului 124 Artilerie de obuziere — M.S.). 
Atacurile bombardierelor noastre în picaj au distrus aceste baterii si, în 
afară de aceasta, au distrus tancurile inamicului... Pe la ora 17.30 statului 
major al armatei i s-a raportat prin transmisiuni radio că în regiunea 
Lunno-Indura-Sokulka se observă o comasare mare de tancuri ale 
inamicului (probabil că au ajuns pe poziţia iniţială pentru atac). Atacurile 
continue ale tancurilor inamicului ne permit să presupunem că inamicul 
intenţionează să recupereze Kuznita si să elimine Divizia 256 de pe capul 
pe pod pe care si l-a constituit [pe malul estic al râului Lososna]. 


Până în seară, Divizia 256 a respins cu succes 12 atacuri cu tancuri ale 
inamicului. În cursul luptelor au fost lovite si imobilizate circa 80 de 
tancuri ale inamicului. S-au evidenţiat îndeosebi Divizionul 210 de 
„tunuri de asalt“ și Divizionul 2 al Regimentului 4 Tunuri antiaeriene 
(subunități atașate corpului de armată — M.S.). În timpul deplasării spre 
Sidra si Divizia 162 a fost nevoită să respingă atacurile cu tancurile ale 
inamicului. Au fost lovite și imobilizate cel puţin 20 de tancuri ale 
inamicului. Pe la ora 21.00 statul major al Diviziei 161 raportează un atac 
neașteptat de puternic cu tancurile al inamicului asupra Sidrei. Dat fiind 
că divizia s-a aranjat în dispozitiv de luptă pentru ofensivă și nu a fost 
organizat un front compact de apărare, a apărut pericolul pătrunderii 
tancurilor inamicului. Un anumit timp s-a iscat o situaţie critică care 
curând s-a reușit totuși să fie solutionata... 


Nota informativă de bilanţ al zilei de 24 iunie. Desfășurarea luptelor: după 
ce a ocupat dis-de-dimineatá pe 24 iunie Kuznita, Divizia 256 Infanterie 
și-a continuat ofensiva spre Podlipki. 12 atacuri puternice cu tancuri ale 
inamicului de pe direcţiile sud-vest si sud-est au oprit ofensiva diviziei. În 
pofida atacurilor masive (circa 100 de tancuri cu sprijinul artileriei), 
inamicul n-a reușit totuşi să ajungă la Kuznita.“ (411) 


Relatarea de dimineatá (de la ora 7.00 de pe 25 iunie) a statului major al 
Armatei IX a Wehrmachtului consemneazä inceputul replierii gruparii 
de soc a inamicului spre est: „Se pare cá atacurile cu tancurile de ieri 
asupra Kuznitei si a regiunii de la sud de Grodno s-au încheiat. Pe 
drumurile Indura-Ross si Indura-Bolsaia Berestovita in direcţii 
necunoscute se deplaseazá coloane motorizate mari“. Dar la ora 18.05 
statul major al armatei este nevoit sá recunoască: „La sud-vest de 
Grodno, pe linia Dombrova-Sidra-Kuznita continuá atacurile cu 
tancurile“. (471) Nu prea e clar cum se leagá aceastá relatare cu 
precedenta (despre replierea coloanelor mecanizate mari spre est), dar 
în cursul zilei de 25 iunie cineva a atacat într-adevăr, si chiar cu forte 
mari, poziţiile Corpului de armată 20 de lângă Kuznita. În Registrul 
operaţiunilor de luptă al corpului citim: 


„25 iunie... Ora 14.00 Generalul Kauffman, comandantul Diviziei 256 
Infanterie, raportează personal despre un atac puternic cu tancuri al 
inamicului, inclusiv cu tancuri supergrele, asupra Kuznitei si a poziţiei 
diviziei lui (circa 200 de tancuri) de pe direcţia sud-est (a fost, după cum 
se poate judeca din documentele germane depistate, cel mai masiv atac al 
tancurilor din iunie 1941 pe tot frontul de est — M.S.). Statul major al 
corpului a cerut imediat să intervină bombardierele în picaj, care au 
decolat repede și au spulberat atacul inamicului cu pierderi simtitoare 
pentru el...“ (411) 


Probabil acest episod al luptei este reflectat in descrierea operatiunilor 
de luptá ale Corpului de aviatie 8 al Lufwaffe: „Din zorii zilei de 25 
iunie rușii isi continuă contraatacurile la vest de Grodno lângă Kuznita 
şi lângă Dombrova-Belostotka. Contra acestora, la ora 4 a zilei urmează 
prima noastră acţiune de răspuns cu un succes bun. Aici au fost din nou 
distruse multe tancuri și mașini. Avioanele de asalt, în maniera 
experimentată de mult timp, lovesc în cavalerie, artileria trasă de cai și 
în infanterie. Ruşii se retrag, pe alocuri fug spre Belostok si Volkovisk“. 
(425) 


În noaptea dinspre 25 spre 26 iunie, comandamentul Corpului de 
armată 20 emite un ordin în care trasează sarcina de a trece la apărare 
şi face bilanţul celor două zile de lupte: „Corpul de armată 20 a reușit să 
respingă pe 24.06 şi 25.06 numeroasele, uneori foarte puternicele, 


atacuri ale inamicului in zona frontului Diviziilor 162 si 256. Totodata, 
unitátile Diviziei 256, actionänd in apärare, au respins 13 atacuri ale 
inamicului si au distrus 108 tancuri; trupele Diviziei 161 au distrus päna 
in prezent 56 de tancuri ale inamicului. Diviziilor le-a fost acordat un 
sprijin puternic de cätre Divizionul 2 al Regimentului 4 Tunuri 
antiaeriene, care au lovit si imobilizat 21 de tancuri ale inamicului, si de 
către unităţile Corpului de aviaţie 8 care doar pe 25.06 au nimicit 43 de 
tancuri, 44 de camioane si 5 baterii de artilerie ale inamicului“. (427) 


Asadar, chiar si la cele mai masive atacuri au participat — conform 
estimárilor celor atacati — íntre 100 si 200 de tancuri (sá nu uitám 
totodată că „frica are ochii mari“ si, de regulă, in momentul atacului nu 
se găsesc timp și nici nervi pentru a număra cu sânge-rece tancurile 
inamicului). În doar două zile au fost declarate distruse 228 de tancuri; 
acum putem doar să ghicim la ce „coeficient de exagerare“ trebuie 
împărțit acest număr. 


Este curios că în relatarea de seară (de la ora 22.00 de pe 25 iunie) a 
statului major al Armatei IX este făcută o evaluare cu mult mai 
umilitoare a acţiunilor unităților de tancuri sovietice: „Luptele de 
tancuri de lângă Grodno nu sunt o ofensivă de amploare planificată, 
mai degrabă au fost nişte atacuri izolate (cu câte 10-20 de tancuri) de 
importanţă locală. Scopul contraatacurilor era de a opri temporar 
ofensiva trupelor germane asupra Indurei. Uneori în tancurile lovite 
erau găsiți oameni în haine civile. În păduri au fost depistate tancuri 
abandonate“. (472) Noaptea e un sfetnic bun și în relatarea de dimineaţă 
(de la ora 8.00 pe 26 iunie) cei de la statul major german s-au „dumirit“ 
în sfârșit ce înseamnă tacurile abandonate de echipaje: „Tancurile 
nedeteriorate fără echipaje descoperite în păduri ne permit să tragem 
concluzia că echipajele așteaptă in ascunzisuri sigure momentul potrivit 
pentru atac“. (473) O altă explicaţie nu le-a venit în minte ofițerilor 
Wehrmachtului... 


După cum era de așteptat, cea mai puternică lovitură (şi cele mai mari 
victorii declarate) i-a revenit Diviziei 256 Infanterie lângă Kuznita, 
adică în zona de acţiune a Diviziilor 4 şi 7 Tancuri. Tipurile tancurilor 
lovite și imobilizate nu sunt indicate, însă în document se vede că 
numărul cel mai mare de tancuri imobilizate a fost declarat de diviziile 


de tancuri, al cáror armament antitanc consta din „ciocänase“ de 
calibru 37 mm (si în cel mai bun caz din două tunuri antitanc de calibru 
50 mm la un regiment de infanterie); doar tunarii antiaerieni aveau 
posibilitatea tehnică reală de a lovi si imobiliza tancurile 1-34 si KV, dar 
şi ei, judecând după textul ordinului, au declarat doar 21 de tancuri 
lovite. 


Spre norocul istoricilor, s-a păstrat și raportul foarte amănunţit „Cu 
privire la acţiunile si succesele Batalionului 2 al Regimentului 4 Tunuri 
antiaeriene în perioada 22-27.6.41“. (428) Din componenţa batalionului 
făceau parte cinci subunități (baterii) cu numerele de ordine dintre 6 si 
10 (în regimentele de tunuri antiaeriene germane numerotarea era 
consecutivă pentru toate cele trei batalioane). Tunurile aeriene grele de 
calibru 88 mm în număr de trei erau doar în trei baterii (nr. 6, 7 şi 8), 
alte două baterii (nr. 9 si 10) aveau câte 12 tunuri antiaeriene ușoare de 
calibru 20 mm fiecare; în plus, bateria 6 avea două tunuri antiaeriene 
de calibru 20 mm. Așadar, în patru sute de tancuri sovietice de „tipuri 
noi“ urmau să tragă o duzină de tunuri antiaeriene de calibru 88 mm. 
În realitate, totul era întrucâtva altfel: 


„Pe la ora 13.00 pe 24 iunie ambele baterii (nr. 8 si 9) au ocupat poziţii pe 
colina 236, la sud-est de Podlipki, la 4 kilometri sud-est de Kuznita. 
Înaintarea unităţilor de avangardă s-a oprit. Tancurile inamicului ne-au 
atacat poziţiile de la începutul jumatatii a doua a zilei până seara târziu. 
Deja în timpul primului atac, la ordinul ambilor comandanţi ai bateriilor, 
toate tunurile au fost dispersate pe versanţii din faţă ai colinelor pentru a 
opune rezistenţă tehnicii blindate atacatoare si pentru a o distruge. In 
decursul unei lupte defensive crâncene, sub focul necontenit al 
mitralierelor de pe tancuri (da, asa e scris în text si e foarte straniu, ţinând 
cont de faptul că tancurile KV sau T-34 puteau să riposteze nu numai cu 
„foc de mitralieră“, ci si cu un ditamai proiectil de calibru 76 mm — M.S.) 
au fost respinse 9 atacuri ale inamicului. Până la ora 18.30 pe 24.6.41 
două baterii au distrus în total 20 de tancuri ale inamicului. Au dat dovadă 
de o extraordinară barbatie si îndrăzneală comandanții bateriilor 8 si 9, 
sublocotenentii Turm si Dickel... 


Pe la ora 14.00 pe 24 iunie bateria 6 a päräsit pozitiile de la doi kilometri 
la sud-est de Kuznita si s-a mutat pe o colinä de la doi kilometri la est de 


Kuznita. Misiunea: apärarea antiaerianá, precum si apärarea de atacurile 
tancurilor care se inaintau de la sud spre Kuznita. La ora 16.50, 15 
tancuri ale inamicului se deplasau pe directia Lunno-Kuznita, bateria 6 a 
deschis focul si a distrus 5 tancuri. Celelalte tancuri s-au retras. 


In noaptea dinspre 24 spre 25.06.41, pe la ora 3.45, trei tancuri de-ale 
inamicului au atacat pozitiile bateriilor 8 si 9. O masiná a inamicului a 
fost distrusa, celelalte s-au repliat... 


Pe 25 iunie, pe la ora 4.30, bateria 7 a regimentului s-a dislocat din 
regiunea de la nord de Kuznita in dispozitivul Diviziei 162 Infanterie 
pentru a opune rezistenţă tehnicii blindate a inamicului observate lângă 
Sidra şi pentru a o distruge. După ce a executat misiunea, bateria 7 a 
revenit în Divizia 256 Infanterie pe poziţia de la nord de Kuznita“. (428) 


Doar atât. În continuare în raport sunt menţionate doar unele ciocniri 
izolate cu grupuri mici de tancuri. Bilanţul general: în cinci zile de 
război, tunarii antiaerieni au declarat că au imobilizat 31 de tancuri ale 
inamicului (tipurile mașinilor nu sunt indicate, faptul ca atare al 
apariţiei tancurilor grele nu este în general menţionat). Dar lucrul cel 
mai impresionant este lista propriilor pierderi: „În total, în perioada 
22-27 iunie divizionul a pierdut 9 răniţi, unul dintre ei a murit ulterior 
de pe urma rănilor“. Două zile de „luptă defensivă crâncenă“ (de fapt, 
nici în celelalte zile efectivul nu s-a aflat într-un marș turistic), multe 
tancuri ale inamicului imobilizate, un mort, opt răniți. 


Lebejani—Novaia Mis 


In seara de 27 iunie, la statul major al Frontului Vest (la momentul 
respectiv el se mutase la Moghiliov) a fost scrisa Nota informativa 
operativa nr. 8. Legatura dintre comandamentul frontului si statele 
majore ale corpurile de armata si armatele ce se destramau aproape ca 
lipsea, relatarile erau livrate la distante de sute de kilometri de delegati 
de legatura, de aceea nu e de mirare ca in nota informativa de pe 27 
iunie erau mentionate evenimentele si amplasärile trupelor din zilele 


precedente. In Nota informativă operativă nr. 8 erau si următoarele 
cuvinte: 


„Corpul 6 Mecanizat — Divizia 4 Tancuri s-a concentrat până la ora 18.00 
pe 24.6.41 în regiunea Lebejani-Novaia Mis, având pierderi de până la 
20-26 la sută, în fond din rândul tancurilor mici; tancurile KV nu suferă 
întotdeauna pierderi nici chiar după ce sunt lovite direct de bombe. 


Divizia 7 Tancuri se afla în marș între Volkovisk şi Baranovici, luptând cu 
ariergărzile la vest de Volkovisk. 


Regimentul de motociclişti al Corpului 6 Mecanizat, suferind pierderi 
mari, s-a concentrat până la ora 23.00 în regiunea Stolbti“. (429) 


O simplă frază despre regiunea de concentrare și starea Diviziei 4 
Tancuri a suscitat interesul nedisimulat al cititorilor si scriitorilor; 
căutarea „Lebejani, Novaia Mis“ pe internet se soldează cu sute de 
adrese. Din păcate, atenţia publicului n-a fost atrasă nicidecum de ceea 
ce era acolo cu adevărat interesant, ci de cât se poate de ordinara 
constatare a faptului („tancurile KV nu suferă întotdeauna pierderi nici 
chiar după ce sunt lovite direct de bombe“********), Nota informativă 
a fost citată de aproape toţi autorii care au scris despre operaţiunile de 
luptă ale grupului motorizat si de cavalerie al lui Boldin (citatul face 
textul mai solid — referinţa la un document autentic „de arhivă“, 
geografia amănunţită, până la indicarea unor localităţi minuscule, a 
teatrului operaţiunilor de luptă) — nimeni nu avea îndoieli, miräri, 
obiecţii. 


În timp ce lucram la prima mea carte (Butoiul și cercurile), am încercat 
să găsesc aceste localităţi — Lebejani și Novaia Mis —, dar, oricât am 
studiat toate hărţile accesibile mie ale regiunii Sokulka—Kuznita— 
Indura, n-am reușit să găsesc aceste denumiri de localităţi și nici unele 
care să sune si să arate asemănător. A mai trecut câtva timp, a ajuns si 
la mine internetul rapid si motorul de căutare Google-map. Novaia 
Mis******** a fost depistată într-o clipă — la patru kilometri nord-vest 
de Baranovici, pe partea cealaltă a autostrăzii magistrale. În Polonia 
antebelică această localitate era centru administrativ de gmină (în 


traducere — plasă); în aceeaşi gmină era si târguşorul Lebejaní, dar pe 
hărțile moderne el lipseşte. 


Cum să înţelegem toate acestea? De la Staroe Dubovoe, Indura, Kuznita 
(chipurile acolo a luptat pe 24-25 iunie Divizia 4 Tancuri) până la 
Baranovici e o distanţă de 170 de kilometri pe drumul cel mai scurt (pe 
un drum de ţară până la Krinki şi apoi prin Bolsaia Berestovita spre 
şoseaua magistrală). În timpul deplasării urma inevitabil să traverseze 
patru (!) râuri: Svisloci, Ross, Zelvianka, Șciara. E adevărat, nu sunt 
râurile cele mai mari, nu sunt Amur sau Enisei, dar, pentru a le trece, 
tancurile aveau nevoie de poduri. Si nu de poduri rurale din bârne, ci de 
construcţii serioase capabile să reziste la greutatea de 30 de tone a 
tancului T-34 şi cea de 50 de tone a tancului KV. Podurile de acest fel 
sunt puţine în locurile respective, iar instalarea unui pod plutitor cu 
această capacitate nu era un lucru deloc simplu, mai ales ţinând cont de 
bombardamentele necontenite ale aviaţiei inamice (germanii îşi dădeau 
seama perfect de importanţa operativă a șoselei Belostok-Baranovici). 


Dar nici asta nu e tot! În dimineaţa de 24 iunie Corpul 47 Tancuri al 
Wehrmachtului a ajuns la Slonim și în decursul întregii zile de 24 iunie 
(la fel ca și în următoarele două zile) în zona Slonim-Baranovici s-a 
desfăşurat o luptă crâncenă, în care, de altfel, succesul îi revenea ba unei 
parti, ba celeilalte. Într-o atare situaţie „să te strecori ca un şoricel“ prin 
Slonim spre Baranovici (40 de kilometri pe un drum modern) n-ar fi 
fost deloc simplu; mai curând ar fi trebuit să ocolească Slonimul pe la 
nord, prin păduri şi mlaștini, iar asta însemna pierderi suplimentare de 
timp. 


Rezum: pentru a ajunge în seara de 24 iunie în regiunea Lebejani- 
Novaia Mis, divizia de tancuri ar fi trebuit să-și înceapă deplasarea de la 
Grudek (punctul initial de concentrare a diviziilor de tancuri ale 
Corpului 6 Mecanizat) cel târziu în dimineaţa de 23 iunie. O cale de 170 
de kilometri și patru treceri peste râuri în două zile reprezintă limita 
posibilităților de marş a unităţilor de tancuri ale Armatei Roșii din 
perioada respectivă. Cu alte cuvinte, divizia nici n-a trecut pe câmpul de 
luptă de lângă Kuznita. 


Pot fi oare trase concluzii cu bätaie atät de lungá pe baza unei singure 
date dintr-un singur document? Desigur ca nu. Autorii Notei 
informative operative nr. 8 (sau cei care au publicat-o, şi așa ceva e 
posibil) puteau să greseascá elementar indicând data, domnisoara 
dactilografă a apăsat altă clapă și 27 iunie s-a transformat în 24; ce-i 
drept, „domnisoara a greşit“ de două ori — în același text, alături, e si 
referinţa la regimentul de motociclişti al Corpului 6 Mecanizat, care „s- 
a concentrat până la ora 23.00 în regiunea Stolbti“, adică a străbătut în 
goană mare încă 60 de kilometri de la Baranovici spre nord-est... In 
orice caz, n-am schimbat/completat nimic în reeditările ulterioare ale 
cărții — până în momentul în care în fondul de arhivă al Direcţiei 
operative a Frontului Vest, într-un dosar intitulat plicticos 
„Corespondenţă diversă“, am reușit să descopăr încă un document. 


Cel mai probabil, tocmai această relatare a servit drept bază pentru 
scrierea Notei informative operative nr. 8. Pe o foaie de hârtie 
îngălbenită de timp e scris cu un creion simplu: 


„Conform datelor colectate de delegaţii statului major al frontului, s-a 
constatat: 


1. Pe 25.6 Baranovici era în mâinile noastre. Prin defensivă organizată 
Corpul 17 Mecanizat a scos din funcţiune cu tirul de artilerie circa 40 de 
tancuri ale inamicului și continuă să se menţină pe poziţii. 


2. Pe 24.6, la ora 17.18 Divizia 4 Tancuri se afla în regiunea Lebejaní— 
Novaia Mis (delegatul a văzut cu ochii lui divizia); pierderile sunt de circa 
20-25 la sută, în principal tancuri ușoare; tancurile KV nu sunt deteriorate 
nici chiar de loviturile directe ale bombelor. 


3. Divizia 7 Tancuri se afla în marș între Volkovisk si Baranovici, luptând ca 
ariergardă la vest de Volkovisk. 


4. Pe 24.6 rămășițele Corpului 13 Mecanizat se adunau în regiunea Stolbti— 
Baranovici [indescifrabil] oameni și mașini. 


5. Pe 24.6, la ora 23.00, în regiunea Stolbti [se află] rămășițele regimentului 
de motociclişti al Corpului 6 Mecanizat (a suportat pierderi mari în lupta cu 


trupele aeropurtate [ale inamicului] in numär de 300 de oameni sustinute de 
un raid puternic al aviatiei). 


Delegatii: inginerul militar de rangul 3 S... [indescifrabil] si intendentul 
de rangul 3 Sidorov au raportat: pe 24.6 la ora 14.00 Divizia 4 Tancuri a 
plecat de la Slonim spre Baranovici...“ (430) 


Aşadar, nici o „domnişoară“ n-a înlocuit data de 27 cu cea de 24. Două 
grupuri de comandanți, independent unii de alţii, comunică faptul că in 
jumătatea a doua a zilei de 24 iunie Divizia 4 Tancuri se afla între 
Slonim și Baranovici (faptul acesta, se pare, l-a șocat chiar și pe autorul 
relatării, care a considerat necesar să precizeze în mod special: 
„delegatul a văzut cu ochii lui divizia“). Cea de-a doua divizie de tancuri 
a Corpului 6 Mecanizat (Divizia 7 Tancuri) se afla, de asemenea, „cu 
totul nelalocul ei“ — în loc să înainteze spre Grodno, s-a dovedit că 
efectua un marș de la Volkovisk la Baranovici. Spre sfârșitul zilei de 24 
iunie regimentul de motociclişti al Corpului 6 Mecanizat ajunsese la o 
distanță atât de enormă de câmpul de luptă de lângă Kuznita, încât 
pentru a explica motivele transformării regimentului în „rămășițe“ 
a fost nevoie să fie inventate „trupele aeropurtate ale inamicului în 
număr de 300 de oameni“. 


Ce-a fost asta? N-o să aflăm niciodată răspunsul exact la această 
întrebare. Cea mai probabilă, care explică majoritatea faptelor 
depistate, mi se pare că e următoarea versiune: pe 22 iunie 1941 a 
început războiul. Peste vreo două zile Divizia 4 Tancuri, la fel ca tot 
Corpul 6 Mecanizat, s-a transformat într-o „formaţiune de voluntari“. 
Fiecare făcea cu de la sine putere ce voia; orice fel de conducere 
centralizată fusese pierdută — în pofida celor vreo cincizeci de staţii 
radio şi a tot felul de cabluri. Corpul mecanizat s-a dezmembrat în 
câteva grupuri care nu aveau legătură unele cu altele. 


Primul grup a fost constituit din comandament și statul major, care s-au 
ascuns în adâncul pădurii și au deconectat legătura prin radio. Un alt 
grup, fără a şovăi mult timp, a luat-o la fugă spre est şi în seara de 24 
iunie au ajuns cu succes a Novaia Mis. Dar s-au găsit și insi care, cu o 
îndârjire disperată, fără legătură și interacţiune cu propria artilerie și 
infanterie, i-au atacat pe germani lângă Kuzniţa — că doar n-or fi apărut 


accidental in documentele germane insemnärile despre 12 atacuri cu 
tancuri si despre două sute de tancuri lovite si imobilizate. Cine si câți 
au fost? Judecând după numărul de tancuri observate pe câmpul de 
luptă de germani, după numărul soldaţilor pierduţi de ei, după timpul 
de care au avut nevoie pentru a „măcina“ un corp mecanizat uriaș, în 
luptă s-a avântat fiecare al patrulea sau cel puţin fiecare al cincilea sau 
al șaselea. 


Da, rezultă o versiune nu prea bună. Absolut incorectă. Nu se înscrie în 
tabloul „eroismul în masă fără precedent în istorie“. Dar procesul- 
verbal al interogatoriului în prizonieratul german al comandantului 
Diviziei 4 Tancuri se înscrie? 


„După ce și-a abandonat trupele, el a încercat [să ajungă] prin Slonim, 
Baranovici la Smolensk, iar de la Smolensk la Moscova. El presupunea 
că, în timpul în care el va ajunge la Smolensk, Moscova va cădea și el va 
putea să ajungă de acolo la familia sa. 


Fiind rugat să ilustreze succint principiile de bază ale utilizării trupelor de 
tancuri rusești, el a cerut o foaie de hârtie și a desenat o schiţă 
schematică... Explicații lui nu prea vaste [au lăsat] impresia de 
schematism si de [lecţie] învățată cu o anumită dificultate, el s-a lăsat pe 
spate pe scaun după ce și-a terminat desenul... 


Este curios că el oferă cu dragă inimă date despre divizia sa, despre 
structura si aranjarea dispozitivelor de luptă, chiar și despre principiile de 
aplicare în luptă a trupelor de tancuri. Nici nu-i trece prin minte că din 
punctul nostru de vedere el încalcă astfel cea mai sfântă datorie de ofiţer. 
În opinia noastră, îi lipsesc onoarea naţională și simţul datoriei, care 
pentru noi se înţeleg de la sine. Această observaţie nu este singulară, ci 
generală, [a unui fapt] ce se întâlnește în cadrul fiecărui interogatoriu al 


ofiţerilor superiori“. (409) 
Iată încă un ofiţer superior, la fel din Divizia 4 Tancuri: 


„În seara de 29.06.41, pe sectorul Batalionului 2 al Regimentului 25 
Infanterie motorizată (al Diviziei 12 Tancuri a Wehrmachtului — M.S.) a 
fost luat prizonier un colonel rus care a spus că e «Bessarabier» (originar 


din Moldova?) si ca a trecut de partea noastrá benevol, pentru cá nu este 
de acord cu ideea sovietică. A spus că a fost șeful artileriei Diviziei 4 
Tancuri a Armatei X (probabil, șeful artileriei Diviziei 4 Tancuri Efim 
Ivanovici Tvik — M.S.). Artileria diviziei e compusă dintr-un regiment de 
obuziere cu tunuri de calibre 12 centimetri și 15 centimetri. Divizia lui s-a 
retras cu lupte de la Belostok până la Minsk. De pe 26.06 el n-a mai avut 
legătură radio cu comandamentul armatei. 


Divizia (adică comandanții diviziei germane) l-au îndemnat prin 
intermediul translatorului pe colonelul rus să se întoarcă în unitatea sa și 
să spună că rezistenţa este lipsită de sens și că prizonierii ruși nu sunt 
împușcați. Fără să stea mult pe gânduri colonelul rus a acceptat s-o facă. 
Astăzi, pe la ora 5 dimineaţa, el a fost trimis pe sectorul Batalionului 2 al 
diviziei de infanterie motorizată, la trupele rusești. Peste două ore de pe 
locul respectiv s-a raportat referitor la un număr mare de transfugi. NU se 
poate spune deocamdată dacă acest fapt are legătură cu activitatea 
colonelului. În timpul interogatoriului, prin intermediul translatorului 
acest colonel a mai spus că, după părerea lui, toată armata rusească se va 
destrăma peste 12 zile“. 


Ca tabloul să devină complet, vom invoca și acea frază din Raportul de 
luptă al statului major al Diviziei 12 Tancuri a Wehrmachtului care îi 
succede pronosticului referitor la termenul destrămării Armatei Roșii: 
» Trei soldați ruși care au trecut de partea noastră dimineaţa devreme pe 
30.06 au spus că sunt din Regimentul 251 Puscasi (numărul este vădit 
incorect — M.S.). În decursul ultimelor 5 zile nu li s-a dat nimic de 
mâncare şi atunci când trebuia să meargă în atac asupra nemților ei au 
refuzat să execute ordinul locotenentului lor și l-au împușcat“. (431) 


Din păcate, deocamdată n-au fost incluse în circuitul științific procesele- 
verbale ale interogatoriilor generalului-maior Zibin, comandantului 
Diviziei 36 Cavalerie — încă o formaţiune ce făcea parte din grupul 
motorizat si de cavalerie al Frontului Vest. Aceste interogatorii au fost 
multe; mai întâi în prizonieratul german în care a ajuns în iuie 1941, 
apoi în cadrul anchetei și al procesului care în august 1946 l-a 
condamnat pe fostul general la moarte prin împușcare „pentru că a 
pierdut capacitatea de a conduce divizia si pentru agitația antisovietică 
făcută în prizonierat“. (432) 


Deznodamantul 


In raportul invocat mai sus al comandantului Corpului 11 Mecanizat, 
generalul-maior Mostovenko, operatiunilor de lupta ale Corpului 6 
Mecanizat le-au fost consacrate fix doua propozitii: „Ofensiva Corpului 
6 Mecanizat n-a avut succes. Divizia 4 Tancuri s-a deplasat pana la 
Kuznita si a inceput sa se replieze“. La aceste doua fraze mai poate fi 
adăugată una: „Prin dispoziţia comandantului grupului mobil, 
generalul-maior Boldin, Divizia 33 Tancuri i-a fost subordonată 
comandantului Corpului 6 Mecanizat“. (414) După aceasta, la dispoziţia 
lui Mostovenko au rămas Divizia 29 Tancuri, ce suferise anterior 
pierderi mari în lupta de lângă Koniuha, şi Divizia 204 Motorizată. Cu 
aceste forte Corpul 11 Mecanizat a contraatacat destul de reușit 
inamicul — pe hărţile operative ale Marelui Stat Major german din zilele 
de 24-26 iunie se vede clar cum linia frontului de la sud de Grodno mai 
întâi isi opreşte mișcarea, iar apoi începe să fie „împinsă“ spre nord, 
spre suburbiile orașului Grodno. Ca să fim, totuși, drepți, trebuie să 
menționăm că adversarul a două divizii sovietice era un singur regiment 
de infanterie al Diviziei 8 Infanterie a Wehrmachtului. 


Se desfășurau incomparabil mai prost evenimentele de la est de Neman, 
unde infanteria inamicului își continua înaintarea necontenită. Nota 
informativă operativă a Corpului de armată 8 a Wehrmachtului 
constată la ora 15.45, de pe 25 iunie: „Corpul de armată 8, fără să 
întâmpine rezistenţa inamicului, se apropie, cu unităţile Diviziei 28 
Infanterie, de Ostrino (localitate de după râul Kotra, la 46 de kilometri 
est de Grodno — M.S.), iar cu unităţile Diviziei 161 Infanterie se apropie 
de Radun (localitate la 85 de kilometri nord-est de Grodno — M.S.)... 
Planurile pentru 26.06: unităţile Diviziei 161 Infanterie să ajungă la 
Lida, cele ale Diviziei 28 Infanterie să ajungă la regiunea de la sud de 
Lida, Divizia 8, în funcţie de situaţia vecinului din dreapta (adică din 
zona Corpului de armată 20, care respingea lovitura principală a 
formațiunilor de tancuri sovietice — M.S.) sau să acopere în continuare 
flancul drept, sau să ajungă în regiunea de la sud-est de Lida“. N-au stat 


mult pe gänduri si deja seara tärziu pe 25 iunie este luatä decizia: 
„Ordinul nr. 4 pentru corpul de armata: 


Armata IX virează spre sud pentru a împiedica replierea trupelor 
inamicului cu trecerea peste râul Neman spre nord și nord-est. Pentru 
executarea acestei misiuni Corpul de armată 8 trece la defensivă pe poziţia 
râului Neman, pe frontul dintre Grodno si Mosti“. (412) 


Cuvintele „trece la defensiva“ insemnau in cazul dat ofensiva (marsul) 
unitátilor Diviziei 28 Infanterie si a flancului stäng al Diviziei 8 
Infanterie (s-a decis ca Divizia 161 Infanterie să fie lăsată in regiunea 
orasului Lida si sa-i fie din nou subordonatá comandamentului 
Corpului de armata 5) de pe pozitia Ozeri-Ostrino spre sud cu scopul 
de a ajunge pe malul drept al râului Neman în zona Lunno-Mosti. 
Comandamentul Armatei III sovietice a apreciat la timp intențiile 
inamicului și pericolul încercuirii. Prima acţiune de răspuns a fost 
„strămutarea“ comandamentului. Generalul Mostovenko o descrie 
astfel în raportul său: „Comandantul Armatei III mi-a dat în 
subordonare rămăşiţele (detașamentele) Diviziilor 85 şi 86 Puşcași... Cu 
începere de pe 25.6 n-am avut legătura cu statul major al Armatei III. 
Comandantul Armatei III a plecat prin Lunno spre est“.******** 
Mostovenko n-a fost singurul care a pierdut legătura cu generalul V. 
Kuznetov, în notele informative operative ale statelor majore ale 
Frontului Vest începe să se repete cu monotonie fraza: „N-au parvenit 
date despre locul aflării și acţiunile Armatei III“. 


În încheierea relatării despre arta operativă a comandamentului 
Armatei III, vom mai apela la un document. Este raportul 
comandantului Diviziei 209 Motorizate (a Corpului 17 Mecanizat), 
colonelul Muraviov, expediat statului major al frontului, semnat pe 25 
iunie la ora 22.30. Două pagini de caiet școlar de aritmetică, acoperite 
cu un scris mare, labärtat. Strict vorbind, toată istoria zdrobirii 
Frontului Vest este expusă exhaustiv în acest raport, de aceea îl vom 
reproduce în întregime, de la primul până la ultimul cuvânt: 


„Comandantului trupelor Districtului Militar Special de Vest, generalului 
de armată tov. Pavlov 


Raportez: 


1. Orice conducere din partea comandantului Armatei III e pierduta. Mi se 
adreseazá zilnic sute de comandanti care cautá statul major al Armatei III, 
inclusiv mi s-a adresat pe 25.6.41 seful statului major al Fortelor Armate 
Aeriene al Armatei III si șeful secției 3 (contraspionajul militar — M.S.). 


2. O situatie aproape exact similará e si in Corpul 4 Puscasi (din componenta 
corpului fäceau parte Diviziile 56, 85 si 27 Puscasi — M.S.). 


3. Pe frontul Radun-Volkovisk inamicul nu se manifestá deosebit de activ, 
iar problema constá exclusiv In pierderea conducerii. Fuge o masá de corp 
de comandá si de efectiv, si fuge fárá ca vreunul dintre ei sá fi vázut mácar 
un neamt viu (nu este o exagerare, deoarece la est de linia râul Neman-räul 
Svisloci la momentul respectiv nu erau trupe germane, cu exceptia 
grupurilor de recunoaștere — M.S.), dar eminamente — «neamtul 
bombardeazá, nu ne lasá sá tráim». In realitate pierderile provocate de 
aviaţie trupelor terestre în cadrul actualelor operaţiuni de luptă sunt extrem 
de neînsemnate. De exemplu, Divizia 209 Motorizată în decursul zilelor de 
22-25.6.41 este supusă sistematic raidurilor aviaţiei și are în aceste zile 7 
morți si 12 răniţi. Eu am reţinut în decursul acestor zile aproape 3 000 de 
oameni înarmaţi, sănătoși, care fugeau în exclusivitate de aviație, nu de 
trupele terestre. 


4. Pe frontul Lida—Slonim în decursul zilelor de 22—25.6 în afară de acţiunile 
aviaţiei [inamicului |] eu n-am depistat nimic mai mult. 


Rog: 


Să fie înfiinţate detașamente de baraj, fiind trimiși comandanți 
responsabili ai frontului pe anumite sectoare, iar acum toată masa aceasta 
nedirijată seamănă panică vorbind despre răscoale inexistente în 
tárgusoare, despre parașutiști si trupe aeropurtate, ceea ce se răsfrânge 
foarte dăunător asupra trupelor noi care sosesc, [asupra] populaţiei. 
Aceste zvonuri, absolut neverosimile, pătrund adânc în limitele Uniunii 
Sovietice. Trupelor de campanie le vine extrem de greu să se ocupe de 
muncile de reîntoarcere pe front a celor care fug fără nici un motiv de a o 
face“. (426) 


Linia finală sub contraofensiva neefectuatá a grupului motorizat si de 
cavalerie a fost trasă la ora 16.45, pe 25 iunie, când de la statul major al 
frontului a fost expediata urmátoarea telegramá: „Armatelor III si X. 
Comandantului Corpului 6 Mecanizat. Intrerupeti imediat lupta si in 
mars forţat, deplasându-vă zi si noapte, concentrati-vá la Slonim. Luaţi 
legátura radio cu Golubev (comandantul Armatei X) si nemijlocit cu 
mine. Raportati despre inceputul deplasärii in dimineata zilei de 26 si 
despre incheierea marsului. Radiografiati despre situatia cu carburantii 
si munitiile“. (433) Acest ordin a fost o parte componentă a deciziei cu 
privire la replierea generalá a trupelor Armatelor III si X din 
„inträndul de la Belostoc“ pe pozitia Molodecino-Lida-räul Sciara. O 
decizie ce ar fi putut fi de folos cu vreo zece zile inainte de 22 iunie. In 
seara de 25 iunie replierea trupelor la est era tardiva si de fapt aproape 
ca nu aveai pe cine sá repliezi... 


In aceeasi searä de 25 iunie (doar cä mai tárziu, la ora 23.30), 
comandamentul Armatei IX a Wehrmachtului a luat decizia de a 
orienta Diviziile 8 si 28 Infanterie spre sud „pentru a contracara 
replierea trupelor inamicului peste räul Neman spre nord si nord-est“. 
Diviziile de infanterie ale Armatei IV a Wehrmachtului au ajuns spre 
seara de 25 iunie la malul de sud al räului Narev si l-au si fortat in 
cäteva locuri. Astfel, pentru replierea trupelor sovietice rámánea un 
„gât de carafa“ îngust cu lăţimea de 50-60 de kilometri, a cărui axă era 
şoseaua Belostok-Volkovisk-Slonim. Drumul era bombardat necruţător 
de aviația germană. Chiar si în notele informative operative si în 
rapoartele statelor majore ale Wehrmachtului, adică în documente în 
care prin definiție nu-și au locul emoţiile, apar însemnări de genul: 
„După cum informează Corpul de armată 7, drumul Belostok- 
Volkovisk, acolo unde trece prin pădure, este ticsit cu rămășițe ale 
inamicului zdrobit. 129 de tunuri (60 dintre ele — grele), 150 de tancuri 
(30 dintre ele — supergrele) au fost numărate pe un sector de drum cu 
lungimea de 14 kilometri. Tabloul forței vii distruse este mai îngrozitor 
decât cel de la Dunkerque... După cum comunică echipajele «Stukelor», 
drumul arată oribil. Pierderile rușilor sunt de nedescris...“ 


Rămășițele Corpului 11 Mecanizat, împreună cu rămășițele Diviziilor 56 
şi 85 Puscasi ce i-au fost ataşate (cu efectivul de cel mult un batalion), si- 
au menținut apărarea pe malul drept al râului Neman între Lunno si 
Mosti. Comandantul corpului, generalul Mostovenko, scrie în raportul 
său: 


„In momentul replierii spre râul Svisloci unităţile corpului erau 
reprezentate astfel: 


Divizia 29 Tancuri — cel mult 350-400 de oameni, 25 de tancuri si 15 
automobile blindate. 


Divizia 33 Tancuri s-a repliat spre râul Ross având efectivul de 153 fără 
mașini de luptă. 


Divizia 204 Motorizată — aproape două batalioane incomplete pedestre, 5 
tancuri si 55 de automobile blindate. 


... Cea mai mare presiune a inamicului a fost la trecerile peste râul 
Neman și mai ales lângă târgușorul Mosti. Inamicul a efectuat raiduri 
neîntrerupte ale aviaţiei și un tir intens al artileriei și aruncătoarelor de 
mine. Toate atacurile lui au fost respinse. Din cauze de neînțeles pentru 
mine podul de lângă târgușorul Mosti n-a fost aruncat în aer. Eu nu 
aveam explozibil... 


Pe 28 iunie, pe la ora 18, inamicul, după ce și-a întărit unităţile cu 
infanterie, tancuri si artilerie, a trecut la ofensivă, a străpuns apărarea din 
fata targusorului și s-a apropiat de Mosti. Mosti a fost de câteva ori cucerit 
și din nou recucerit prin atacul la baionetă al unităţilor noastre și prin tir 
de mitralie. Batalionul de pușcași care menținea apărarea s-a repliat 
parţial pe pod, iar parţial a trecut înot râul Neman. Lupta pentru 
târgușorul Mosti a continuat în cursul nopţii si inamicului nu i s-a permis 
să treacă pe malul sudic... În noaptea dinspre 28 spre 29.06.41 a fost dat 
ordinul de repliere spre poziţia râului Șciara. Deplasarea a fost efectuată 
pe drumuri intesate cu mașini de luptă si de transport arse si imobilizate, 
sub tirul artileriei și sub bombardamentul aviaţiei...“ (414) 


Intr-adevär, Divizia 28 Infanterie a Wehrmachtului n-a reusit sä treazä 
Nemanul lângă târguşorul Mosti până în seara de 28 iunie, fapt vizibil 
clar pe hărţile operative germane. Aceasta le-a permis rămășițelor celor 
două armate ale Frontului Vest să se retragă spre est, prin Volkovisk 
până la râurile Zelvianka si Sciara. Acest punct al „drumului morţii“ a 
devenit ultimul. Zona Slonim-Baranovici era ocupată compact de 
unităţile grupului de tancuri al lui Guderian, la nord de autostradă 
malurile Zelviankăi și Șciarei sunt foarte mlăștinoase și de netrecut. Cei 
care au decis să nu se predea au încercat să răzbată sau la nord, spre 
Novogrudek (unde au ajuns în „punga“ următoare, cea de la Minsk), 
sau la sud-est, prin Slonim, Rujani în mlaștinile de lângă Pinsk. În 
raportul Armatei IV a Wehrmachtului expediat statului major al 
Grupului de Armate Centru (de la ora 2.30, de pe 1 iulie), citim: 
„Inamicul încearcă să iasă de pe terenul impracticabil din cursul 
inferior al Sciarei pe malul ei drept, spre Slonim. Aplicarea tancurilor 
de 55 de tone și ofensiva [infanteriei] în 8-12 rânduri (linii) unul după 
altul dovedesc cât de mult tinde el să răzbată prin Slonim pe drumurile 
mai practicabile spre sud-est...“ (434) 


În aceste lupte și-au pierdut viaţa comandantul Corpului 6 Mecanizat, 
general-maior Hatkelevici, șeful artileriei corpului, general-maior 
Mitrofanov, comandantul Diviziei 29 Tancuri (a Corpului 11 
Mecanizat), colonel Studnev, a dispărut șeful statului major al Corpului 
6 Cavalerie, colonel Koval, au căzut în prizonierat (si acolo și-au pierdut 
şi viaţa) comandantul corpului de cavalerie, general-maior Nikitin, 
adjunctul comandantului Corpului 11 Mecanizat, general-maior 
Makarov, și șeful artileriei Corpului 11 Mecanizat, general-maior 
Starostin. Si în prezent în pădurile si în mlaștinile din „triunghiul“ 
Zelva-Slonim-Rujana detașamentele de cercetași descoperă numeroase 
oseminte ale celor căzuți în lupte. 


În raportul lui Borzilov mai e menţionat un fapt extrem de interesant: 
„20.6.41. Comandantul corpului a desfășurat o ședință cu comandanții 
diviziilor, în cadrul căreia a fost trasată sarcina pregătirii de luptă 
sporite... comandantul corpului a avertizat ca aceste acţiuni să fie 
desfăşurate fără zarvă, să nu i se spună nimănui despre asta, instructia 
să fie continuată conform planului“. Ultima frază reproduce aproape 


cuvant cu cuvant ordinul comandantului Corpului 12 Mecanizat 
(Districtul Militar Special Baltic) din 18 iunie („unitätile sa fie puse in 
stare de pregătire de luptă în conformitate cu planurile de ridicare la 
semnalul de alarmă de luptă, dar semnalul de alarmă ca atare să nu fie 
dat; toată munca să fie efectuată repede, dar fără gălăgie, fără panică și 
pălăvrăgeală“). 


În textul original al documentului după aceste cuvinte e scris între 
paranteze „(03.00 ora Germaniei)“, o greşeală evidentă; ora Germaniei 
era cu o oră în urma „orei sovietice“, adică la Berlin era ora 1 din 
noapte. 


Unicul (dintre cele descrise în prezenta carte) episod cu un număr şi mai 
mare de victorii declarate de germani este lupta de tancuri de lângă 
Aleksandrovka (Voinita) între Divizia 19 Tancuri a Corpului 22 Tancuri 
şi Divizia 14 Tancuri germană. 


Nu e cazul să fie căutată în aceste cuvinte dorinţa premeditată de „a-l 
scoate basma curată pe Pavlov“. Inima mea nu e plină de dragoste 
pentru omul care pe 21 decembrie 1939 îi scria lui Voroșilov: „Trebuie 
să scuturăm fără crutare toată Finlanda, ca să le fie altora de 
învăţătură; sunt sigur că de îndată ce o vom scoate la capăt cu Finlanda 
(indiferent de mijloacele și modalităţile pe care le vom aplica), vor uita 
imediat de ea și englezii, si francezii“. Dar din toţi generalii disponibili 
el era unul dintre cei mai buni, avea o experienţă solidă de participare la 
operaţiuni de luptă (Primul Război Mondial, Războiul Civil, Calea 
Ferată Chineză de Est în anul 1929, Spania, unde tânărul comandant de 
brigadă Pavlov a ajuns unul dintre primii şi de unde s-a întors Erou al 
Uniunii Sovietice), era gata să manifeste inițiative pasibile de pedeapsă 
(după cum afirmă unii autori, în anul 1938 el i-a adresat lui Stalin o 
scrisoare cu apelul de a pune capăt represiunilor în armată). 


În „cei trei voinici“ ai Frontului Sud-Vest (Corpul 4 Tancuri, Corpul 8 
Tancuri, Corpul 15 Tancuri) erau și mai multe tancuri, inclusiv tancuri 
de „tipuri noi“, dar arta operativă a comandamentului Frontului Sud- 
Vest şi a Armatei VI a condus la faptul că aceste corpuri mecanizate au 
fost „destrămate“ într-o sumedenie de fragmente și introduse în luptă la 
distanţe de sute de kilometri unele de altele. 


Un detaliu interesant. In textul original al raportului e scris: „Bunuri 
materiale: KV — 51, T-34 - 150, BT-5/7 circa 125, T-26 — 42. În afară de 
acestea — autoblindate, masini de transport si autospeciale“. Dar în toate 
materialele publicate pe care le cunosc nu figurează nici KV, nici 1-34, 
ele sunt înlocuite cu cuvintele „tancuri grele“, „tancuri medii“; fraza 
despre „autoblindate, mașini de transport și autospeciale“ a fost în 
general eliminată. 


„Campania din anul 1941 din Rusia. Corpul de aviaţie 8“. În text e dată 
şi o explicaţie: „Documentul a fost scris de colonelul în rezervă H. W. 
Deichmann, şeful de atunci al Direcţiei efectiv a Corpului 8, pe baza 
însemnărilor, chestionărilor și jurnalului comandantului corpului, 
generalul-feldmaresal v. Richthofen“. 


Si nu numai tancurile KV. In raportul generalului Mostovenko (iar 
Corpul sau mecanizat 11 era dotat in principal cu tancuri usoare cu 
blindaj antiglont) citim: „Dupa 23.06.41 nemtü au utilizat contra 
tancurilor noastre tunuri antitanc si bombardamente aviatice, care au 
incendiat vreo 6 tancuri“. Sase tancuri din aproape sase sute. 


Apropo, toponimicul Mis („soarece“ — n.tr.) nu are nimic in comun cu 
márunta rozătoare casnică. Tärgusorul (care e destul de străvechi, e 
atestat în cronici din secolul al XVI-lea) şi-a primit numele de la râul 
Misanka (sau Misa în varianta bielorusă) care în opinia etnografilor 
provine din cuvântul baltic-slav masaz („mic“) sau miskas („paduros“). 


V.I. Kuznetov a comandat ulterior Armata de soc I lângă Moscova, 
Armata LXIII lângă Stalingrad si Armata de soc III în timpul asaltului 
Berlinului; la sfârșitul războiului avea gradul de general-colonel, era 
Erou al Uniunii Sovietice si cavaler al Ordinului Suvorov. 


Capitolul 3.5 


Minsk 


In decursul primelor trei zile de räzboi formatiunile Grupului 3 Tancuri 
al Wehrmachtului au fortat Nemanul si, inaintänd neincetat, au ajuns la 
linia Vilnius-Voronovo, iar subunitätile de avangardă ale Diviziilor 20 si 
12 Tancuri se apropiau spre sfärsitul zilei de 24 iunie de drumul 
Osmiani-Golsani. Unitätile Armatei Rosii care le opuneau rezistenta 
(flancul stäng al Armatei XI a Frontului Nord-Vest) au fost zdrobite cu 
desävärsire si se retrágeau in dezordine spre est („multi rámasi in urmá 
si fugari, opriti pe directia Dvinsk, mult armament abandonat; Armata 
XI nu mai este o formatiune organizatá si apta de lupta“). Noua 
propunere a comandamentului Grupului 3 Tancuri (de a efectua o 
învăluire si o încercuire de adâncime maximă a grupării trupelor 
sovietice pe linia fluviilor Dvina de Vest, Nipru) a fost din nou respinsă 
şi diviziile de tancuri germane au început să vireze spre sud-est, spre 
Minsk. 


Comandamentul Frontului Vest nu avea un plan de acţiune pregătit 
pentru o atare situație; planul de acoperire al Districtului Militar 
Special de Vest prevedea cinci variante „de asigurare a direcțiilor 
operaţionale principale în cazul pătrunderii unităţilor motomecanizate 
ale inamicului prin regiunile defensive ale armatei“, dar în nici una nu 
era prevăzută pătrunderea inamicului mai departe de linia Vilnius- 
Lida, ba si într-un ritm atât de rapid. Corpul 11 Mecanizat, care într- 
una dintre aceste variante trebuia „să se concentreze pe malul nordic al 
râului Neman în regiunea Skidel și a pădurii mai la nord si mai la nord- 
est, în comun cu Divizia 11 Aviaţie mixtă si Divizia 12 Aviaţie de 
bombardament să atace unităţile motomecanizate ale inamicului ce vor 
pătrunde pe direcţia generală Radun-Salcininkai sau Lida-Osmiani“, 
suferise spre sfârşitul zilei de 24 iunie pierderi considerabile, iar 
unităţile rămase în front erau antrenate în operaţiunile grupului 
mecanizat şi de cavalerie al lui Boldin (adică încercau să înainteze pe o 
cu totul altă direcţie); Divizia 11 Aviaţie numită mai sus nu mai exista. 


In situaţia critică creată, comandamentului frontului îi rămăseseră două 
„instrumente“, două grupuri de trupe: Corpul 21 Pușcași, care încă 


înainte de începutul războiului își începuse înaintarea spre regiunea 
oraşului Lida, şi patru divizii de puscasi (nr. 64, 100, 108, 161), 
concentrate (sau la momentul respectiv în curs de concentrare) adânc în 
spatele frontului lângă Minsk. Operațiunile de luptă ale acestor două 
„grupuri de trupe“ s-au desfășurat în realitate independent una de alta 
şi reprezentau două operaţiuni separate. Prin urmare, are sens să facem 
separat şi descrierea acestor evenimente. 


Corpul 21 Pușcași 


În conformitate cu planurile antebelice, corpul de pușcași compus din 
Diviziile 17 şi 37 Pușcași trebuia, cu începere din cea de-a treia zi a 
mobilizării, să fie transferat pe calea ferată din regiunea de amplasare 
permanentă (Vitebsk-Polotk-Lepel) pe linia râului Neman de la 
Druskeninkai până la Lunno; Divizia 24 Puscasi, la fel din a treia zi de 
mobilizare, era transferată în aceeași regiune cu automobilele și inclusă 
nemijlocit în componenţa Armatei III. Corpul 20 Mecanizat în curs de 
constituire trebuia să înainteze până în regiunea Osmianí, iar Brigada 8 
Artilerie antitanc — în regiunea orașului Lida. (435) 


Mobilizarea deschisă a fost anunţată în URSS cu începere de pe 23 
iunie, dar desfășurarea pe ascuns începută pe 13-18 iunie era în toi și 
spre sfârșitul zilei de 21 iunie situaţia formațiunilor din Esalonul 2 al 
frontului (aşa cum e indicată în Registrul operaţiunilor de luptă al 
frontului) era următoarea: Brigada 8 Artilerie antitanc se afla deja în 
regiunea în care trebuia să se afle, Divizia 24 Puscasi era in marș lângă 
Molodecino, Divizia 37 începea debarcarea din esaloane la gara 
Salcininkai (la 45 de kilometri nord de Lida), divizia de pușcași era în 
mars (în seara de 23 iunie era în regiunea Trabi-Iuratiski, adică la 40 de 
kilometri nord-est de Lida). În plus, spre Molodecino din regiunea 
Polotk înainta în mars Divizia 50 Puscasi (în planul de acoperire al 
Districtului Militar Special de Vest ea nu figura deloc). (436) 


Reprezentând această amplasare pe hartă, vom vedea cum, în virtutea 
unui concurs de împrejurări absolut întâmplător, formațiunile Corpului 
21 au ajuns acolo unde puteau fi introduse în luptă cu randamentul 


maxim. Sectiunea de teren dintre Vilnius si Minsk reprezintá un 
„culoar“ destul de ingust (de 40-50 de kilometri), ce se märgineste la 
nord cu un masiv de netrecut de padure mlástinoasá de pe malul drept 
al räului Vilia, iar la sud cu un masiv päduros mlästinos la fel de 
impracticabil, întretăiat de o mulţime de râuri mici (pădurea Naliboki). 
De la Vilnius până la Minsk fusese construit „un drum și jumătate“ — o 
şosea veritabilă cu îmbrăcăminte dura (Smorgon-Molodecino- 
Radoskovici) si o „direcţie rutieră“ foarte convenţională pe linia 
Golsani-Volojin-Rakov, alcătuită din drumuri de ţară de grade diferite 
de „ameliorare“ (îmbrăcăminte dură era doar pe sectorul Rakov- 
Minsk). 


Probabil, soluția cea mai bună ar fi fost să ocupe poziţii defensive în 
zona de 35 de kilometri la vest de linia Molodecino-Volojon; în acest caz 
flancurile defensivei ar fi fost acoperite de râul Vilia și de mlaștinile din 
pădurea Naliboki, iar în faţa frontului ar fi putut fi folosit ca obstacol 
natural antitanc râul Berezina******** cu malurile lui mocirloase, 
noroioase. Din păcate, nimeni dintre cei de la statul major al Frontului 
Vest nu știa (si, cel mai probabil, nici nu putea să presupună) că 
defensiva de pe flancurile învecinate ale Fronturilor Nord-Vest și Vest se 
va prăbuși cu o viteză atât de mare, prin urmare, nimănui nici nu i-a 
trecut prin minte să încetinească înaintarea Corpului 21 Pușcași spre 
sud-vest; dimpotrivă, înaintarea era forțată în fel și chip și spre 
dimineaţa de 25 iunie diviziile corpului au traversat „direcţia rutieră“ 
Golsani- Rakov și au ajuns în regiunea de la nord-est de Lida. 


În ajun, pe 24 iunie, comandamentul Frontului Vest a decis să-i 
subordoneze trupele ce se concentrau pe malul nordic al Nemanului 
conducerii Armatei XIII. Directiva operativă a Consiliului de Război al 
frontului, expediată statului major al Armatei XIII, a trasat sarcinile 
următoare: 


„Unificati conducerea Corpului 21 Pușcași (statul major al corpului se 
află pe 23.6.41 in Lida), a Brigăzii 8 Antitanc, a Diviziilor 24 si 50 Pușcași 
si a tuturor unităţilor ce se vor afla în regiunea voastră, inclusiv si a celor 
ce se vor retrage dinspre Frontul Nord-Vest; pe acestea din urmă să le 
puneţi în ordine si să le luaţi în subordinea voastră. . 


Sarcina voastrá: Corpul 21 Puscasi sá ocupe cu Diviziile 24 si 37 Puscasi 
frontul Osmianí — gara Beniakone (la 12 kilometri nord de Voronovo - 
M.S.) şi să-și asigure apărarea de pe direcţia Vilnius; cu Divizia 17 
Pușcași să înainteze pe direcţia generală spre Radun-Orani cu scopul de a 
interactiona cu grupul de șoc al lui Boldin care aplică lovitura dinspre 
Belostok spre Lipsk-Grodno-Merkine. Utilizati Brigada 8 Artilerie 
antitanc pentru asigurarea apărării regiunii Lida dinspre vest sau dinspre 
nord-est. 


Divizia 50 Pușcași este la dispoziţia voastră“. (437) 


În conformitate cu această directivă, comandantul Armatei XIII, 
generalul-locotenent Filatov, emite în aceeași zi Ordinul de luptă nr. 1; 
în el sunt repetate aproape cuvânt cu cuvânt sarcinile trasate de 
comandamentul frontului (cu completarea că se presupunea întărirea 
Diviziei 50 Pușcași cu Regimentul 84 al trupelor Comisariatului 
Poporului al Afacerilor Interne si cu rămășițele Diviziei 5 Tancuri care 
au ajuns la Molodecino împreună cu comandantul lor). Se remarcă 
faptul că si în ordinul Armatei XIII, si în Ordinul de luptă nr. 1 al 
comandantului Corpului 21 Pușcași de la ora 9.00 de pe 25 iunie se 
presupunea ca brigada antitanc să fie lăsată în regiunea de la sud-vest 
de Lida („Brigada 8 Artilerie antitanc să asigure trainic apărarea 
dinspre vest şi sud-vest pe direcţia Lida de-a lungul malului estic al 
râului Dzitva“). În consecinţă, brigada a rămas la o distanţă de 70-100 
de kilometri de itinerarul de deplasare a diviziilor de tancuri germane; 
din păcate, această decizie denotă lipsa absolută de înţelegere a situației 
reale, necunoasterea grupării de forte a inamicului si a intentiilor lui. 


A doua zi, pe 25 iunie, această lipsă de înţelegere a fost confirmată în 
modul cel mai dramatic. Statul major al Armatei XIII, care până la 
momentul respectiv cutreierase o mare parte a Bielorusiei Apusene, se 
afla la Molodecino şi, în conformitate cu Ordinul de luptă nr. 1, până la 
ora 10 pe 25 iunie trebuia să se transfere în regiunea tärgusorului Ivie. 
Dar nu s-a transferat și până în seara de 25 iunie s-a aflat lângă 
târgușorul Gorodok - exact între două drumuri ce duceau la Minsk (la 
17 kilometri sud de Molodecino), adică între două torente de trupe 
motorizate ale inamicului. Rezultatul este descris astfel în raportul 


sefului Directiei operative a statului major al Armatei XIII, locotenent- 
colonelul Ivanov: 


„La ora 20.00, pe 25.6.41, un grup de tancuri cu infanterie motorizată a 
atacat statul major al Armatei XIII in pädure la 4 kilometri nord de 
Gorodok; riposta era datá de posturile batalionului de transmisie si de 
corpul de comandă. Tancurile trăgeau drept in mașini si în oameni, 
generalul-locotenent [Filatov] a dat ordin cu privire la schimbarea 
postului de comandă, care s-a propus să fie înlocuit în regiunea Volojin, 
unele mașini au demarat iute în direcţii diferite... Lipseste generalul- 
locotenent Filatov care s-a aflat nemijlocit în bătaia focului si, conform 
unor mărturii contradictorii, a rămas în viaţă, a plecat cu un automobil 
blindat sau cu o maşină cu șeful statului major, comandantul de brigadă 
Petrusevski, după ce a dat ordin de plecare, dar s-ar putea să fi si murit... “ 
(438) 


Ba nu, soarta i-a lăsat generalului Filatov încă 19 zile de trai,******** 
pe 26 iunie s-a reușit sa fie adunat corpul de comandanți care au 
supravieţuit (au dispărut 50 de oameni, inamicul a capturat bunurile 
statului major, inclusiv documentele cifrate) în suburbiile Minskului și 
în continuare statul major al Armatei XIII a condus operaţiunile de 
luptă ale întregii grupări de la Minsk a trupelor Frontului Vest. Însă 
Corpul 21 Pușcași a rămas în general fără conducere (el n-a mai fost 
inclus totuși în componenţa Armatei III, de fapt si comandamentul 
acestei armate „s-a dizolvat în pădure“ în seara de 25 iunie), iar ulterior 
şi fără legătura cu statul major al frontului. 


Inamicul (Corpul 57 Tancuri) a utilizat ziua de 25 iunie în felul următor. 
Divizia 12 Tancuri ce se deplasa încă de la frontieră în avangarda 
corpului a străbătut în decursul zilei distanța de 80 de kilometri de la 
Golsani la Rakov. După cum se poate judeca din Registrul operaţiunilor 
de luptă al Corpului 57 Tancuri totodată a evitat confruntările serioase 
cu unităţile Corpului 21 Pușcași ce îi întretăiau itinerarul deplasării; în 
însemnarea de pe 25 iunie acțiunilor Diviziei 12 Tancuri îi sunt 
consacrate doar două fraze: „Ofensiva Diviziei 12 Tancuri s-a încetinit 
(astfel au caracterizat germanii marsul-fortat de 80 de kilometri într-o 
zi — M.S.) îndeosebi în virtutea distrugerii podurilor si a condiţiilor 
rutiere extrem de proaste... Divizia 12 Tancuri a ajuns în regiunea de la 


nord de Rakov. Spre seară divizia s-a întâlnit aici cu un inamic puternic, 
pe care n-a reușit să-l respingă până la căderea amurgului“. (439) 
Astfel, Divizia 12 Tancuri, cu tancurile ei cehesti (cu șenile înguste, 125 
de cai-putere la greutatea de 10 tone), în patru zile de la începutul 
războiului a parcurs pe niște „drumuri“ cât se poate de convenţionale 
250 de kilometri de la frontieră până la linia întâi a Regiunii Fortificate 
Minsk; acolo avea să angajeze o luptă crâncenă de multe zile si să intre 
ulterior prima în Minsk. 


Celelalte două divizii (Divizia 19 Tancuri, Divizia 18 Tancuri) ale 
Corpului 57 Tancuri au trecut râul Neman cu o întârziere de 1-2 zile (în 
raport cu cronologia ofensivei Diviziei 12 Tancuri) si n-au reușit sa 
străbată în fugă și fără luptă terenul fără drumuri dintre Voronovo și 
râul Berezina. Primele ciocniri ale subunitátilor de avangardă ale 
diviziilor germane cu Divizia 37 Puscasi s-au produs în seara de 24 
iunie. În nota informativă nr. 1 a statului major al Corpului 21 Puşcași 
acest episod este descris cât se poate de autocritic: 


„Divizia 37 Pușcași, fiind atacată în jumătatea a doua a zilei de 24.6 de un 
grup al trupelor aeropurtate al inamicului cu tancuri (o descriere tipică 
pentru documentele sovietice din primele zile de război a detasamentelor 
motorizate de avangardă ale inamicului — M.S.) în regiunea tárgusorului 
Voronovo, ca rezultat regimentul de pușcași cu Regimentul 170 Artilerie, 
slab comandate, nu i-au opus rezistenţa cuvenită inamicului și s-au retras 
în dezordine după râul Jijma, unde au trecut la defensivă. ******** In 
dimineaţa zilei de 25.6 pe sectorul Olgovka-Rakovșcizna, în timp ce se 
pregătea de ofensivă, Regimentul 91 Pușcași, fiind atacat prin surprindere 
de un detaşament aeropurtat al inamicului în regiunea tärgusorului Trabi, 
a fost dispersat. Regimentul 20 Pușcași a ajuns cu avangarda la ora 5.00, 
pe 25.6, la Trokeli, fără să întâlnească în cale inamicul. Statul major al 
diviziei se află la Lipnișki. În perioada ciocnirii cu inamicul statul major 
al Diviziei 37 a pierdut conducerea trupelor“. (440) 


Rapoartele şi notele informative operative ale statului major al 
Corpului 21 Puscasi menţionează, desigur, lipsa acuta de muniții, 
combustibil și alimente. Există si o altă sursă de informaţii — notele 
informative operative nr. 2 si 3 ale statului major al apărării antiaeriene 
din orașul Lida pentru zilele de 23 si 24 iunie. Acest document este 


preţios prin faptul că reprezintă o opinie impartialá „din afară“ - 
comandantul Divizionului 229 Artilerie antiaeriană, căpitanul Sumarov, 


nu purta răspundere pentru acţiunile (si lipsa de acţiune) a trupelor 
terestre: 

Fig. 24. Regiunea acţiunilor militare ale Corpului 21 Pușcași 


„După bombardarea orașului, toată conducerea, precum: sovietul 
orășenesc, comitetul raional si comitetul orășenesc al Partidului Comunist 
(al bolşevicilor) din toată Uniunea, directorii întreprinderilor, militia si 
Comisariatul Poporului al Afacerilor Interne și-au abandonat posturile și 
au fugit. Orașul a rămas fără nici un fel de conducere, de asemenea și 
sectoarele. Elemente ostile au început să jefuiască depozitele militare 
lăsate fără pază de unităţile militare, la fel, populaţia cară totul de la 
diferite baze de aprovizionare... Dat fiind faptul că în oraş au rămas 
nedeteriorate depozitul de carburanţi și lubrifianti si depozitul principal de 
produse alimentare, o baterie a fost plasată să păzească depozitele 
respective...“ (444) 


După ce au respins fără eforturi deosebite Divizia 37 Pușcași de pe 
poziţiile de pe râul Jijma, unităţile Diviziei 19 Tancuri a Wehrmachtului 
au ajuns în jumătatea a doua a zilei de 25 iunie la râul Gavia pe sectorul 
Trabi-Subotniki; în acest loc s-a terminat „viaţa lor dulce“: 


„Ora 18.00. Lângă Trabi divizia s-a ciocnit pe neașteptate de apărarea 
puternică a inamicului, pe care n-a putut s-o depășească până la căderea 
întunericului... 


Ora 22.00. Până în acest moment sunt ocupate de către Divizia 18 
Motorizată locul de lângă Radun, Jirmuni; 


De către Divizia 19 Tancuri periferiile targusorului Trabi, o mare parte a 
zonei Surviliski-Trabi. Inamicul ce opunea rezistenţă a reușit, datorită 
luptelor corp la corp purtate cu iscusintá si numeroaselor detonări ale 
drumurilor și podurilor, să oprească divizia, prin urmare, sarcina zilei — de 
a ocupa colinele de lângă Rakov — n-a fost realizată nici măcar 
aproximativ... 


Ora 22.30. Din rezultatele misiunilor de recunoaștere terestră și aeriană 
rezultă concluzia că în masivul păduros mare de la sud și sud-est de linia 
generală Surviliski-Trabi-Rakov se află forte mari ale inamicului... Chiar 
si în cursul nopţii inamicul aplică lovituri numeroase asupra frontului 
Diviziei 19 Tancuri, pe care aceasta a reușit să le respingă cu succes cu 


pierderi mari pentru inamic. Inamicul a reușit sá găsească o breșă între 
dispozitivele de luptă ale corpului la sud-vest de Surviliski, în pădure, să 
pătrundă prin ea, să atace coloana rezervelor ce se deplasau pentru a 
completa trupele, precum și să incendieze un pod de lemn ce avea o mare 
importanţă pentru transportul proviziilor și întăririlor...“ (439) 


Aşa s-a întâmplat să fie pentru germani prima întâlnire cu Divizia de 
Fier 24 din Samara-Ulianovsk, de două ori decorată cu Ordinul 
Drapelul Roșu; era cea mai veche și una dintre cele mai renumite divizii 
de pușcași ale Armatei Roșii, participantă la toate campaniile militare, 
inclusiv la cea poloneză (din anul 1920) şi la războiul cu Finlanda (din 
anii 1939-1940). După încheierea războiului cu Finlanda, pe baza 
unităților Diviziei 24 Pușcași a fost înființată Brigada 8 Pușcași 
autonomă, care a fost amplasată pe peninsula finlandeză Hanko 
(brigada urma să facă fapte mari: să asigure debarcarea pe Hanko a 1- 
2 divizii de puscasi si să efectueze împreună cu ele un mars spre Helsinki 
din direcţia vest); după constituirea brigăzii de puscasi autonome 
Divizia de Fier a fost reclădită de fapt din nou, dar tradiţiile de luptă 
sădite de primul ei comandant, legendarul Gaik,******** s-au păstrat. 


Conform situaţiei de pe 1 iunie, Divizia 24 Pușcași avea un efectiv de 
10 390 de oameni, 415 automobile, un număr mai mare decât cel 
prevăzut de organigramă de tunuri antitanc de calibru 45 mm (65 în loc 
de 54) și de tunuri de calibru 76 mm (46 în loc de 34), patru tunuri 
antiaeriene de calibru 76 mm. E remarcabil faptul că, spre deosebire de 
cele comunicate de vecinii din corpul de armată (Diviziile 17 şi 37 
Puscasi), în Divizia de Fier munitiile n-au dispărut nici după prima 
luptă, nici după următoarele. Până în momentul intrării în luptă lângă 
târgușorul Trabi în divizie a apărut si propriul grup de tancuri: la gara 
Iuraski au fost găsite și descărcate opt tancuri grele KV „fără stăpân“, 
iar între 10 si 15 tancuri T-34 au fost ataşate la divizie din trupele ce se 
retrăgeau spre est (probabil erau rămășițele Diviziei 5 Tancuri a 
Frontului Nord-Vest care fusese zdrobită lângă Alitus), 15 tanchete T- 
37/38 erau „proprii“, ale diviziei; au mai adunat o duzină de tancuri 
ușoare 1-26 de la cei care se retrăgeau. 


Nu s-au păstrat aproape deloc documente iniţiale ale Diviziei 24 Pușcași 
(fondul de arhivă al diviziei există, dar conţine în mod tradiţional câteva 


pagini „despre nimic“), nu s-au păstrat cu mult mai multe documente 
nici ale Corpului 21 Pușcași în ansamblu (în fondul de arhivă al 
Frontului Vest s-a păstrat un caiet școlar de aritmetică cu un raport cu 
privire la operaţiunile de luptă ale Corpului 21 Puşcași semnat de 
adjunctul şefului statului major al corpului, locotenent-colonelul 
Regblat). Raportul de luptă a statului major al Corpului 21 Pușcași de 
la ora 9.45 de pe 26 iunie informează că în lupta de pe 25 iunie au fost 
distruse „circa 50 de tancuri şi 14 avioane“ ale inamicului. (440) Mai e 
acolo o frază în deplină concordanţă cu o însemnare din Registrul 
operaţiunilor de luptă al Corpului 57 Tancuri german: „Conform 
depozitiilor unui prizonier, divizia de tancuri |nr. 19] avea misiunea să 
ajungă pe 25 iunie la Minsk, dar a fost oprită în regiunea indicată din 
cauza lipsei de combustibil, pe care îl aşteptăm să fie adus astăzi“; ca 
rezultat al pătrunderii unităţilor Diviziei 24 Puscasi si al zdrobirii 
coloanei de transport, germanii n-au reușit să-și completeze rezervele. 


Din păcate, acţiunile Diviziei 24 Pușcași au fost sprijinite foarte slab de 
alte formaţiuni ale Corpului 21. Brigada 8 Artilerie antitanc (cu efectiv 
de 5 127 de oameni, 36 de tunuri de calibru 85 mm şi 18 tunuri de 
calibru 107 mm) continua cu insistență să „menţină defensiva“ de-a 
lungul râului Dzitva, la nord și la sud de şoseaua Skidel-Lida; nici un 
tanc german nu a apărut acolo (şi nici nu putea să apară). Divizia 17 
Pușcași „apăra“ în același fel căile de acces spre orașul Lida, dar după 
ce de oras s-au apropiat unităţile Diviziei 161 Infanterie (divizia 
Corpului de armată 8 a Wehrmachtului care a avansat înaintea tuturor 
şi mai departe decât toţi spre est), Divizia 17 Puscasi s-a retras, si, „după 
spusele unuia dintre comandanții brigăzii de artilerie se ştia că Divizia 
17 Pușcași a început retragerea pe direcţia sudică trecând prin vad si 
înot râul Neman“; nu e greu de presupus câte bunuri materiale au fost 
abandonate în timpul acestei treceri „prin vad și înot“. 


Chiar şi într-o atare situaţie, luptând cu flancurile descoperite, Divizia 
24 Puscasi si unităţile Diviziei 37 Puscasi ce își păstraseră capacitatea de 
luptă au reușit să le facă probleme foarte serioase germanilor — două 
divizii (Divizia 19 Tancuri și Divizia 18 Motorizată) au rămas mult timp 
inclestate în luptă; ulterior (ordinul a fost dat în dimineaţa de 28 iunie) 
li s-a alăturat și Divizia 14 Motorizată. Registrul operaţiunilor de luptă 
al Corpului 57 Tancuri al Wehrmachtului descrie aceste lupte cu 


expresii care aproape că e imposibil să fie întâlnite in alte documente 
din iunie 1941: 


„26 iunie. 


Ora 1.00. În decursul nopții artileria inamicului trage din masivul päduros 
de la sud-est si în jurul localităţii Surviliski si dis-de-dimineatá trage 
intens asupra podului peste râul Kleva de lângă Surviliski, ce se află in 
fasa Diviziei 19 Tancuri. 


Ora 7.00. Inamicul le aplică o contralovitură unităţilor Diviziei 19 
Tancuri, situate pe colinele de la sud-vest de Surviliski. În lupta ce s-a 
încins e antrenat statul major al corpului care intenţiona să se deplaseze la 
postul de comandă din pădurea de la nord de Surviliski... Inamicul a 
reușit să avanseze un kilometru și jumătate spre podul situat la sud de 
Surviliski... 


Ora 14.00. In decursul primei jumátáti a zilei situatia de längä pod este 
partial critică, totul in jurul podului si mai departe de postul de comandă 
al corpului din pădurea de la nord de Surviliski era sub un tir intens de 
artilerie. Din această cauză postul de comandă este transferat în spate la 
circa 3 kilometri. 


Începe atacul Diviziei 19 Tancuri. Divizia nu reușește să ocupe colinele 
din cauza rezistenţei foarte tenace și dirijate cu pricepere. Pierderile de 
tancuri sunt considerabile... În consecință, divizia de tancuri nu reușește 
să avanseze spre est. I se dau în repetate rânduri ordine de la corpul de 
armată să constituie o linie defensivă la vest de Subotniki-Surviliski-Trabi 
si să nu permită pătrunderea inamicului... 


Ora 22.00. În decursul zilei, pe linia sa defensivă Jirmuni-Gheraneni, a 
respins numeroase atacuri ale inamicului și s-a menţinut pe această linie 
până la căderea amurgului... Probabil că în masivele mari de pădure de la 
sud și sud-est de linia Suviliski-Trabi-Bogdanov inamicul a primit întăriri 
considerabile de la forţele care s-au retras încoace de la vest. 


27 iunie. 


Seara. Divizia 18 Motorizatá, care a primit dimineata ordinul verbal al 
comandantului Grupului 3 Tancuri de a se disloca pe linia Vilno—Osmiani, 
a fost din nou resubordonată (adică lăsată pe locul luptei de lângă 
Gheraneni-Trabi — M.S.) Diviziei 57 Tancuri... În fata frontului Diviziei 
19 Tancuri inamicul se întărește în permanenţă... Se vede că inamicul 
exercită o presiune deosebit de masivă asupra Diviziei 19 Tancuri, care se 
află într-o situaţie dificilă din cauza frontului lung, dar poziţiile ei sunt 
menținute în pofida pierderilor considerabile. Comandantul grupului de 
tancuri este cu certitudine conștient de faptul că situaţia Diviziei 19 
Tancuri este grea si că menţinerea poziţiilor ei este decisivă pentru 
încheierea cu succes a acestei operaţiuni. 


28 iunie. 


Ora 4.00. După încă o noapte calmă, dis-de-dimineata [au fost reluate] 
acțiunile de luptă intense. Inamicul trage cu 2-3 baterii (inclusiv si de 
calibru mediu) asupra a tot ce mișcă. Trebuie menţionat faptul că 
inamicul efectuează foarte bine observaţia care îi permite să vadă spatele 
frontului nostru... 


În faţa frontului Diviziei 19 Tancuri tentativa de pătrundere a inamicului 
lângă târgușorul Trabi este respinsă cu pierderi grele pentru inamic. 
Conform informaţiei comunicate de divizie, inamicul a încercat în coloane 
compacte și adânc esalonate să pătrundă prin Trabi pe direcţia nord. 


Ora 16.00. Misiunea de recunoaștere terestră a Diviziei 18 Motorizate a 
stabilit că teritoriul aflat în faţa ei pe sectorul râurilor Jijma și Gavia (la 
10 kilometri nord-est de Ivie) este liber de inamic (ceea ce înseamnă că 
Divizia 37 Pușcași s-a destrămat definitiv — M.S.). Divizia propune sá 
ocupăm chiar azi acest sector. Comandamentul corpului aprobă această 
decizie si îi atribuie diviziei responsabilitatea pentru lipsa totală de 
acoperire a flancurilor învecinate dintre ea și Divizia 19 Tancuri care nu 
va putea să înainteze, deoarece forţele ei sunt necesare pentru respingerea 
contraatacurilor continue ale inamicului... 


Inamicul a aplicat contra Diviziei 19 Tancuri tancuri grele (după cât se 
pare, de 55 de tone). Tirurile de artilerie intensificate ale inamicului ne 


permit sá conchidem că în decursul serii rușii intenţionează să efectueze o 
tentativă puternică de pătrundere pe direcţia nord. 


Ora 19.00. În timpul unei conversații la telefon, comandantul corpului a 
subliniat că comandamentul, din păcate, n-are la dispoziţie forte 
suplimentare pentru întărirea defensivei sectorului Surviliski-Trabi... 


pentru lupta cu tancurile grele rusești pe linia întâi a frontului... 


Astăzi e cazul să menţionăm că Divizia 19 Tancuri, care trebuia să apere o 
linie neobișnuit de lungă a frontului de pătrunderea inamicului, în pofida 
resurselor sale limitate de infanterie, a respins cu succes toate atacurile 
inamicului. Deși pierderile ei cauzate de tirul uneori foarte intens al 
artileriei inamicului nu sunt nicidecum mici, toate unităţile diviziei au 
executat exemplar sarcinile trasate“. (439) 


Dar nici asta nu e totul. În Registrul operaţiunilor de luptă al Grupului 
3 Tancuri, în însemnarea de pe 28 iunie, sunt prezente următoarele 
cuvinte: „Relatarea Corpului 57 Tancuri despre faptul că rușii au 
început contraatacul în dimineaţa zilei de 28 iunie cu forte mari. Lupta 
contra unei mase mari de ruși i-a făcut pe soldaţii noștri să se gândească 
la viitor. Rușii au utilizat cele mai grele tancuri (4 la număr) care este 
imposibil să fie distruse de tunurile noastre antitanc de calibru 50 mm“. 
(353) Patru la număr. În Corpul 6 Mecanizat, tancurile KV erau 114 la 
număr. Şi doar dacă vom depune eforturi deosebite am putea găsi vreo 
două referiri vagi la el în Registrul operaţiunilor de luptă al Corpului de 
armată 20 al Wehrmachtului... 


În seara de 28 iunie a fost luată decizia cu privire la retragere. În 
Registrul operaţiunilor de luptă al Frontul Vest citim: „Pe 28.6 
comandantul corpului a luat decizia și a dat ordinul — pentru a păstra 
forţa vie și bunurile materiale diviziile să fie scoase din luptă și, sub 
acoperirea unei ariergărzi puternice, să se retragă pe poziţia fostei 
frontiere de stat“. (469) După cât se pare, germanii au început „să se 
gândească la viitor“ atât de serios (dar și ariergărzile Corpului 21 
Puscasi s-au dovedit rezistente), încât Divizia 19 Tancuri a 
Wehrmachtului nu s-a hotărât până la urmă să treacă la ofensivă până 
în seara de 29 iunie: 


„29 iunie. 


Noaptea a trecut în liniște, inamicul, contrar așteptărilor, n-a purces de 
dimineaţă la noi atacuri. Divizia 19 Tancuri informează că inamicul din 
faţa ei a plecat la sud-est... În virtutea acestui fapt, demersul privind 
susţinerea din aer a Diviziei 19 Tancuri cu forțele Corpului 8 Aviaţie este 
respins. Curând după expedierea acestei relatări cei din grupul de tancuri 
au clarificat că inamicul nu s-a retras, ci doar pe alocuri s-a repliat la cel 
mult 100 de metri, în rest și-a păstrat poziţiile. 


Ora 14.00. Divizia 19 Tancuri, ca şi mai înainte, are în faţă un inamic 
puternic (inclusiv tancuri grele) şi consideră că de cu seară vor fi reluate 
atacurile cu forţe mari. 


Ora 19.30. Ziua a trecut în general în liniște, pe sectorul Diviziei 19 
Tancuri din ambele parti a tras artileria. Inamicul și-a menţinut poziţiile 
in fata acestei divizii la fel ca si mai înainte din toate puterile. Dislocarea 
inamicului n-a urmat...“ (439) 


Divizia 24 Pușcași s-a repliat în pădurea Naliboki având în front cel 
mult 2 000 de oameni. Acesta s-a dovedit a fi preţul luptelor ce au durat 
cinci zile. Dar nici rezultatul n-a fost mic: trei divizii ale Grupului 3 
Tancuri au ajuns să fie scoase din bătălia pentru Minsk, cea de-a patru 
(Divizia 20 Motorizată) rămânea în zona Vilnius-Osmianí, acoperind 
spatele grupării de şoc de o lovitură ipotetică de pe direcţia nord-vest. 
În realitate însă, această măsură de precauţie s-a dovedit de prisos — nu 
avea cine să dea lovitura. Divizia 50 Pușcași, rămasă fără orice 
conducere din partea statului major al Armatei XIII, mai întâi şi-a 
adunat îndelung puterile pentru a da contralovitura asupra 
Smorgonului, apoi, chiar după prima întâlnire cu inamicul, s-a retras 
spre Plescenita (la 90 de kilometri est de Smorgon), dar nici acolo nu s-a 
menținut mult timp — Nota informativă operativă nr. 14 a Frontului Vest 
(de la ora 20.00 de pe 1 iulie) constată laconic: „Divizia 50 Pușcași, la 
ora 3.00 pe 1.7.41, a fost atacată în regiunea Plescenita de circa 120 de 
tancuri ale inamicului (la 1 iulie acolo nu era nici pomeneală de 
tancuri — M.S.) si în regiunea Logoisk de circa 100 de tancuri, dupa care 
divizia a început replierea dincolo de râul Berezina...“ (441) 


Cerul fierbinte 


Bătălia pentru Minsk a început în dimineaţa de 24 iunie, si a început în 
aer. În primele două zile gruparea Luftwaffe din zona Grupului de 
Armate Centru era ocupată cu treaba sa cea mai urgentă și de 
neamânat — cucerirea superiorității aeriene prin intermediul loviturilor 
masive aplicate aerodromurilor Forţelor Armate Aeriene sovietice. În a 
treia zi, germanii și-au putut permite să antreneze forte considerabile si 
pentru aplicarea loviturii asupra centrului administrativ si de transport 
principal al Bielorusiei. 


La modul teoretic, Minskul era cât se poate de bine protejat de atacuri 
aeriene — în oraș se afla statul major al așa-numitei „Zone vestice de 
apărare antiaeriană“, bazele unităților Brigăzii 7 Apărare antiaeriană, 
inclusiv o „ciudatenie“ de ultimă oră precum staţia de radiolocatie RUS- 
1 în componenţa companiei radio autonome 64 a trupelor de observare, 
înştiinţare şi transmisiune aeriană. Bineînţeles, istoricii sovietici au 
explicat „clar ca bună ziua“ de ce toate acestea n-au fost de ajutor: s-au 
terminat proiectilele (probabil în momentul primelor raiduri ale 
inamicului), tunurile aeriene se aflau (toate?) pe poligonul de la est de 
Minsk, în localitatea Krupki (şi nu exista nici o posibilitate de deplasare 
pe propriul teritoriu la distanţa de 100 de kilometri), unde mai pui că 
„bateriile Regimentului 188 Artilerie antiaeriană abia în ajun au fost 
reînarmate cu tunuri antiaeriene de calibru 85 mm cu PUAZO-3 
(versiunea cea mai nouă a dispozitivului semiautomat de dirijare a 
tirului tunurilor antiaeriene — M.S.) si n-au reușit să însușească la 
modul cuvenit tehnica nouă“, iar tehnica de mai înainte era, firește, 
iremediabil perimată etc. (445) 


Minskul trebuia apărat și de trei regimente de aviaţie ale Diviziei 43 
Aviaţie de vânătoare (amplasate pe aerodromurile Loscita și Slepianka 
din suburbiile Minskului și pe aerodromul din Puhovici, la 60 de 
kilometri sud-est de Minsk); la începutul războiului în ele figurau 60 de 
avioane 1-153 şi 115 avioane 1-16 (si în versiunile cele mai recente cu 
motoare de câte 1 000 de cai-putere) și în prima zi de război ele n-au 
pierdut la sol nici un avion. Divizia acţiona, judecând după Raportul de 
luptă al statului major al Diviziei 43 Aviaţie de vânătoare de la ora 20.00 


de pe 25 iunie, cât se poate de intens - în trei zile (23, 24, 25 iunie) au 
fost executate 795 de misiuni de zbor şi declarate doborâte 53 de avioane 
ale inamicului. (446) 


Nu e cazul să ne îndoim de faptul că în spatele acestor cifre se află 
pierderi cât se poate de reale ale Luftwaffe. De exemplu, în regiunea 
Minskului și a suburbiilor lui de nord-vest s-a produs un eveniment cât 
se poate de semnificativ pentru primele săptămâni de război: şapte 
avioane în picaj Ju-87 din componenţa Corpului 8 Aviaţie al Luftwaffe 
au fost doborâte în decursul unei zile (încă doi ,,opincari“******** au 
fost doboräti pe 24 iunie în regiunea orașului Volkovisk și e posibil să fie 
vorba de acţiunile Regimentului 162 Aviaţie de vânătoare al aceleiași 
Divizii 43 Aviaţie de vânătoare). Cu toate acestea, aviația germană și-a 
executat cu vârf și îndesat misiunea principală — de a dezorganiza 
munca serviciilor principale ale conducerii Frontului Vest. 


„În aer e dominaţia deplină a aviaţiei inamicului — în cursul zilei orașul 
Minsk a fost supus în repetate rânduri bombardamentelor în valuri de 
către un număr de avioane între 8 si 50. În oras sunt incendii si distrugeri 
mari. Sediul statului major al frontului și cel al statului major al Forţelor 
Armate Aeriene sunt deteriorate grav de loviturile directe ale bombelor de 
avion.“ (447) Astfel sunt descrise consecinţele loviturii masive aplicate de 
Luftwaffe asupra capitalei Bielorusiei în Nota informativă operativă de 
seară a statului major al Frontului Vest de pe 24 iunie. În amintirile 
martorilor oculari acest eveniment s-a întipărit ca o veritabilă apocalipsă: 


„S-au împrăștiat ca niște fulgi pietrele cu care erau pavate străzile... La 
intersecţia dintre străzile Sovetskaia si Uritki zăceau răsturnate vagoanele de 
tramvai, transformate într-un mormânt comun al multor oameni de toate 
vârstele... Centrul Minskului a fost în întregime distrus. Deja pe la amiază 
au ieșit din funcţiune apeductul și aprovizionarea cu energie electrică. Cât 
mai era apă, pompierii încercau să lupte cu focul. Însă rugul în care dușmanii 
au transformat orașul ardea și mai tare... Vâlvătaia incendiilor de la Minsk 
se vedea de la distanța de 10 kilometri de oraș...“ (448) 


Comandamentul Frontului Vest, asa cum li se cuvine unor militari, a 
raportat scurt şi clar. In zorii zilei (la ora 3.47) de 25 iunie la Moscova, 
comisarului poporului al apărării, Timoșenko, i-a fost expediată o 


telegramá cu urmätorul continut: „Am inspectat Minskul. Minskul nu 
există. Am decis sá evacuăm instituţiile guvernamentale. Pavlov, 
Fominîh, Ponomarenko“. (449) Evacuarea s-a soldat imediat cu 
pierderea legăturii cu trupele și conducerea lor. În Registrul 
operaţiunilor de luptă al Frontului Vest citim: „25 iunie. În decursul 
aproape întregii zile statul major al Frontului Vest n-a dispus de 
informaţii despre situaţia de pe front... Seara târziu la statul major au 
parvenit informaţii (prin intermediul delegaților si al persoanelor civile) 
că localitatea Radoskovici e ocupată de tancurile inamicului... 26 iunie. 
Pe la ora 4.00 la statul major al frontului au parvenit informaţii despre 
pătrunderea tancurilor inamicului pe direcţia Zaslavl-Minsk (n-am 
reușit să stabilim sursa de informatie). Comandamentul frontului a dat 
dispoziţia cu privire la deplasarea Postului de comandă în regiunea 
Bobruisk... Conform noului ordin, statul major al frontului era 
transferat în regiunea Moghiliov (la 175 de kilometri est de Minsk - 
M.S.). În decursul zilei de 26 şi în noaptea spre 27.6 statul major s-a 
aflat în mișcare spre Moghiliov si se aduna în regiunea noului Post de 
comandă. Conducerea trupelor în decursul acestei zile nu a fost de fapt 
efectuată...“ (450) 

Fig. 25, Telegrama comandamentului Frontului Vest 
către comisarul apărării al URSS, Timoşenko 


Privit din apropiere, tabloul „evacuării Minskului“ era si mai 
trist.******** Registrul operaţiunilor de luptă al Corpului 2 Pușcași il 
descrie astfel: „Torente nesfärsite de mașini și oameni mergeau spre est, 
blocând drumurile si împiedicând deplasarea trupelor. Orașul Minsk, 
incendiat în multe locuri, ardea, părăsit de locuitori în voia sorții. 
Pompierii nu luptau cu incendiile, iar mașinile pompierilor plecau, de 
asemenea, la est. Organele puterii si ale miliției au părăsit orașul. Statul 
major al Districtului Militar Special de Vest, părăsind orașul, fără să fi 
organizat nici serviciul comenduirii, nici evacuarea bunurilor militare si 
preţioase“. (451) „Torentele nesfârşite“ nu deranjau doar prin faptul că 
blocau drumurile pe care se deplasau trupele. „Raportez că pe drumul 
Dzerjinsk se mișcă în torente ostași si comandanţi rămași în urmă, fugiți 
de bombardamente și pur și simplu fugari, în principal din serviciul de 
intendenta al statului major din subunitățile Diviziei 85 Pușcași, care 
prin înfățișarea lor (desculți, fără chipie, dezordonati) seamănă panică 
şi demobilizare...“ (452) 


Nu era nicidecum pasiva in zilele respective nici aviatia de 
bombardament sovieticá. Da, primul esalon al Fortelor Armate Aeriene 
ale Frontului (Diviziile 9, 10 si 11 Aviaţie) până la momentul respectiv se 
topise aproape în întregime (au rămas doar echipaje, formaţiuni, 
escadrile izolate ce luptau cu încăpățânare), dar eșalonul doi (Diviziile 
12 şi 13 Aviaţie de bombardament, Corpul 3 Aviaţie de bombardament 
cu raza lungă de acţiune) mai era cât se poate de apt de luptă. Divizia 13 
Aviaţie bombarda cu insistenţă coloanele de tancuri ale lui Guderian în 
zona Brest-Baranovici, iar diviziile de tancuri ale Grupului 3 Tancuri al 
Wehrmachtului erau coplesite de bombe de echipajele Corpului 3 
Artilerie de bombardament cu rază lungă de acţiune. Judecând după 
raportul statului major al corpului de aviaţie, spre dimineaţa zilei de 24 
iunie în unitățile corpului de aviaţie de bombardament cu rază lungă de 
acţiune figurau ca apte de luptă 137 de bombardiere DB-3f. (453) În 
ziua respectivă echipajele corpului de aviaţie au executat 170 de misiuni 
de zbor, au aplicat lovituri cu bombe asupra aerodromului din Vilnius 
(pe care se instalaseră unitățile de aviaţie germane), asupra comasării 
de trupe ale inamicului din regiunea Grodno. 


Pe 26 iunie, comisarul poporului al apärärii al URSS, maresalul 
Timosenko, a semnat o Directiva a Cartierului General in care 
formatiunilor de aviatie cu razá lungá de actiune le-a fost trasatá 
sarcina „prin raiduri sistematice si neíntrerupte, zi si noapte, sá 
distrugă tancurile inamicului... sá bombardeze de la înălțimea de 400 
de metri, nu cu grupuri mici, ci cu regimentele“. Nu e greu de inteles 
logica comandamentului suprem: ín zilele precedente, Moscova primise 
zeci de informaţii despre faptul că contraloviturile corpurilor 
mecanizate ale Armatei Roșii au fost zădărnicite de raidurile aviaţiei 
inamicului, care „gonea după fiecare automobil“, „a scos din funcţiune 
circa 60-70 la sută din tancuri“, „a zdrobit spatele frontului tuturor 
diviziilor de tancuri“ etc. Acum Cartierul General spera că, plătind 
preţul pierderii celei mai preţioase și mai deficitare resurse (avioanelor 
şi echipajelor aviaţiei cu rază lungă de acţiune) va reuși dacă nu să 
zdrobească coloanele motorizate ale inamicului, măcar să le încetinească 
înaintarea spre est. 


Peste două zile comandantul Corpului 3 Aviaţie de bombardament cu 
rază lungă de acţiune, generalul-maior Skripko, raporta la statul major 
al Forţelor Armate Aeriene ale frontului: 


„Pe 26.6 erau realizate sarcinile de către toate regimentele corpului de 
avioane BD-3 în decursul întregii zile, distrugeam unităţile de tancuri ale 
inamicului în regiunea Molodecino-Vilno-Osmiani-Krevo, fără a permite 
înaintarea lor la sud-est de poziţia Rakov-Radoskovici. Au fost executate 
254 de misiuni de zbor ale bombardierelor DB-3 (bătălia tancurilor cu 
avioanele BD-3). Am bombardat de la altitudini mici, aplicând metoda 
picajului si, în afară de aceasta, am tras cu mitralierele în coloanele 
motorizate... Pe data de 28.6 avem 80 de avioane în stare bună și 17 
avioane deteriorate“. (454) 


254 de misiuni de zbor executate în decursului unei zile de vreo sută de 
avioane. Cu o atare încordare încă nu luptase nici o formaţiune a 
aviaţiei de bombardament sovietice. În ziua respectivă, de 26 iunie, în 
timp ce atacau în regiunea orășelului Radoșkovici o coloană de tancuri 
germană, și-au pierdut viaţa echipajele căpitanilor Nikolai Gastello și 
Aleksandr Maslov.******** De data aceasta inamicul a observat 
acţiunile aviaţiei sovietice. Într-un raport al Regimentului 78 Artilerie al 


Diviziei 7 Tancuri al Wehrmachtului citim: „Pe 26 iunie, cu începere de 
la ora 8 dimineata, au fost remarcate actiuni intense ale aviatiei 
inamicului care s-au intensificat într-o asemenea măsură încât ar putea 
fi numite dominaţia rușilor în aer. În timpul raidurilor aeriene de pe 
26.06.41 regimentul a suferit următoarele pierderi: 4 morţi, 20 de 
răniţi... Din cauza podului deteriorat de aviaţie de lângă Radoskovici 
(orașul e situat la confluenţa a două räulete — M.S.) batalionul nu se 
poate deplasa mai devreme de ora 10“. (455) 


Cifrele pierderilor (24 de oameni) nu sunt cine știe cât de mari în 
valoare absolută, dar constituie aproape două treimi din pierderile de 
efectiv ale Regimentului 78 Artilerie din primele nouă zile de război (39 
de oameni). Raportate la un regiment de artilerie (în cazul dat — de 
obuziere), aceste proporţii ale pierderilor nu prea sunt de mirare — nu e 
obligatoriu ca obuzierele să se afle lângă linia întâi și pierderile 
provocate de aviaţie pot fi relativ mari. Dar iată și o altă unitate 
militară, Regimentul 6 Infanterie motorizată al aceleiași Divizii 7 
Tancuri; în primele nouă zile de război regimentul a pierdut doar 107 
oameni, dar totodată doar unul din cele două batalioane ale 
regimentului a pierdut pe 26 iunie în urma raidului aviaţiei sovietice 44 
de oameni (12 morţi, 32 de răniţi). Într-un raport de luptă al 
batalionului de motociclişti al Diviziei 7 Tancuri se spune: „În urma 
raidului aviaţie inamicului batalionul a suferit pierderi grave de efectiv, 
mașini și utilaj“ — cifrele concrete ale pierderilor de pe urma loviturii 
aviatice nu sunt prezentate — dar în total, pe 26 iunie batalionul a 
pierdut „44 de oameni, morţi si răniţi, adică mai mult de jumătate din 
pierderile suferite în decurs de nouă zile“. (455) 


În ansamblu, pentru toată Divizia 7 Tancuri a Wehrmachtului ziua de 
26 iunie a devenit o zi a pierderilor neobișnuit de mari (iar după 
criteriile Wehrmachtului — în general „pierderi-record“): 193 de oameni 
(57 morţi, 5 dispăruţi, 131 de răniţi). În alte zile pierderile Diviziei 7 
Tancuri erau cu mult mai mici: pe 25 iunie a pierdut 32 de oameni, pe 
27 iunie — 48, iar în zilele următoare ale lunii iunie pierderile devin în 
general de ordinul unităţilor (este important de menţionat că în aceste 
cifre obţinute prin adunarea celor din rapoartele unităţilor lipsesc 
datele referitoare la cel de-al doilea regiment de infanterie motorizată al 
diviziei (Regimentul 7 Infanterie motorizată); în plus, datele ca atare 


din rapoartele de luptá initiale de regulá nu sunt chiar exacte si 
complete). Această statistică se pretează la diverse interpretări. Cea mai 
adecvata mi se pare a fi urmátoarea evaluare: pierderile Diviziei 7 
Tancuri a Wehrmachtului in lupta cu tancurile (podul de länga Alitus) si 
cu infanteria (batalia pentru Minsk) au fost atát de mici incät pe acest 
fundal chiar si pierderile cät se poate de modeste (in comparatie cu 
numárul de misiuni de zbor executate si de bombe utilizate) provocate 
de aviatia sovieticá s-au dovedit pentru germani foarte semnificative. 


Luptele din Regiunea Fortificata Minsk 


Loviturile aviaţiei au încetinit si au îngreunat întrucâtva înaintarea 
coloanelor de tancuri germane spre Minsk, dar numai trupele terestre 
puteau să le înfrângă definitiv: acestea însă rămăseseră puţine de tot în 
componenţa Frontului Vest. Sperantele comandamentului frontului că 
diviziile încercuite la vest de râul Şciara vor reuşi să iasă spre est într-o 
stare cât de cât aptă de luptă s-au dovedit în ultimă instanţă zadarnice. 
Dimpotrivă, trupele inamicului au „plătit“ pentru zdrobirea 
fulgerătoare a primului eșalon al Frontului Vest cu pierderi minime 
(care nu depășeau în medie până pe 25-26 iunie 200-250 de oameni per 
divizie) şi când au ajuns la Minsk aproape că își păstraseră componenţa 
iniţială de forte si de mijloace. În această etapă a campaniei problema 
principală a formațiunilor de tancuri ale Grupului de Armate Centru 
consta în cuantumul ce creștea zi de zi si oră de oră de tehnică de luptă 
şi de transport ce rămânea împotmolită pe drumurile de ţară 
desfundate („sunt excepţional de proaste condiţiile pentru transporturi, 
drumuri înguste, nisipoase pe teren deluros, pe care circulaţia în două 
sensuri e pur și simplu imposibilă; mijloacele de transport grele ajung 
uneori la punctul de destinaţie în 24 de ore“). (353) 


Operațiunile de luptă ale esalonului doi al trupelor Frontului Vest au 
fost în ansamblu mai reușite: în regiunea Slonim-Baranovici marșul 
forţat al Corpului 47 Tancuri al Wehrmachtului a fost oprit de apărarea 
îndârjită a Diviziilor 155, 121 si 143 Pușcași si, în consecinţă, conexiunea 
„penelor de tancuri“ în regiunea Minsk nu le-a reușit germanilor; acest 
eşec va avea la rândul lui consecinţe despre care va fi vorba ulterior. 


Contralovitura corpului de puscasi asupra flancului Grupului 3 Tancuri 
a condus la faptul cá trei divizii ale Wehrmachtului (Divizia 19 Tancuri, 
Diviziile 18 si 14 Motorizate) au rămas până pe 29 iunie tintuite de 
regiunea Lida-Trabi-Volojin. 


Astfel, in dimineata de 26 iunie, pe linia Regiunii Fortificate Minsk 
(Rakov-Radoskovici-Logoisk) au reusit sá ajungá doar trei divizii de 
tancuri (nr. 7, 20 si 12). Este esentialmente important faptul ca längä 
Minsk n-a ajuns nici o divizie de infanterie (motorizata), artileria grea 
rămânea foarte mult in urmă, iar „in conformitate cu știința“ cele 15 
regimente de infanterie motorizată din componenţa celor trei divizii de 
tancuri erau prea puţine pentru a străpunge o regiune fortificată pe un 
front de zeci de kilometri. 


Regiunea Fortificata Minsk era una dintre cele mai mari din 
componenţa așa-numitei Linii Stalin — sistemul de regiuni fortificate de 
lângă frontiera sovieto-polona „veche“ care trecea atunci prin 
Radoskovici-Rakov. Până la începutul anului 1936 în Regiunea 
Fortificată Minsk fuseseră construite 242 de cazemate cu mitraliere şi 
26 cu artilerie. În anul 1938 lucrările de construcţie au fost reluate și în 
componenţa regiunii fortificate au apărut încă 10 cazemate dotate cu 
artilerie.******** În privinţa nivelului tehnic, toate construcţiile acestea 
le erau, desigur, inferioare cazematelor de pe Linia Molotov de la 
frontiera nouă, dar ar fi nedrept să fie numite „soproane de beton“ 
primitive, asemenea cazematelor din prima tranșă a Liniei 
Mannerheim: 1,5 metri de beton armat foarte trainic, obloane blindate 
pe ambrazuri, instalaţii de filtrare a aerului si de ventilare, captuseala 
din tablă de fier antischijă a pereţilor interiori, încălzire, iluminare etc. 


Neajunsul principal — pentru situaţia ce se crease în iunie 1941 - al 
Regiunii Fortificate Minsk era numărul mic al cazematelor dotate cu 
artilerie; oricât de ușoare și de slabe erau tancurile cehesti din dotarea 
Grupului 3 Tancuri al Wehrmachtului, era imposibil să le fie perforat 
blindajul cu foc de mitralieră. Nici una dintre cele trei brigăzi de 
artilerie antitanc din componenţa Frontului Vest nu s-a aflat la timpul 
necesar la locul necesar: Divizia 6 s-a dizolvat fără urmă în pădurile de 
lângă Belostok, Divizia 8 „apăra“ cu încăpățânare Lida de nişte tancuri 
inexistente, Divizia 7 în timpul marsului din regiunea Rejanistok (la 28 


de kilometri vest de Grodno) spre est „s-a dispersat pe drumuri diferite“ 
si apoi nu s-a mai concentrat niciodata (la Minsk au ajuns doar cäteva 
tunuri cu servantii lor). (456) 


Ar fi putut sa se dovedească de maximă utilitate regimentul de tunuri 
antiaeriene, la care ne-am mai referit mai sus, dotat cu tunuri de calibru 
85 mm; tunurile de această capacitate perforau cu ușurință blindajul 
„cehilor“ de la distanţa de un kilometru, iar asupra tancurilor se putea 
trage și fără a însuși sofisticatul dispozitiv PUAZO-3. Din păcate, a fost 
luată altă decizie: „Situaţia generală pe sectorul de front de la Minsk 
era nefavorabilă și pe 26 iunie, la ordinul comandantului Zonei de Vest 
a Apărării Aeriene, unităţile Brigăzii 7 Apărare antiaeriană autonome, 
care acoperea Minskul, au început retragerea spre Borisov“. (445) 


Până la urmă, au rămas să apere Minskul trei state majore şi „trei 
divizii şi jumătate“. Statele majore ale Corpurilor 2 și 44 Pușcași și 
statul major al Armatei XIII în curs de constituire care aproape din 
întâmplare s-a pomenit în seara de 26 iunie în suburbiile vestice ale 
Minskului; Diviziile 64 și 108 Pușcași din componenţa Corpului 44 
Puscasi, Divizia 100 Puscasi din componenţa Corpului 2 Pușcași. Mai 
era și Divizia 161 Pușcași, dar posibilităţile ei erau foarte modeste: 
înainte de război divizia avea un efectiv de 3 000 de oameni (așa-numita 
„divizie de desfășurare triplă“) si abia cu câteva zile înainte de 22 iunie 
a fost completată cu rezervisti conform organigramei de pe timp de 
război. Toate formațiunile acestea (cu excepţia Diviziei 100 Pușcași) au 
ajuns în regiunea Minsk în urma dislocării „formațiunilor din 
adâncime“ ale Districtului Militar Special de Vest începută la jumătatea 
lunii iunie, iar în cadrul ei, după cum scrie în cunoscutele sale memorii 
fostul comandant al Diviziei 64 Pușcași, generalul-maior Iovlev, „gara 
de destinaţie nu ne era comunicată, ea le era cunoscută doar organelor 
militare de comunicaţie“; la începutul războiului, statul major al 
Corpului 2 Puscasi se afla „la aplicaţii în regiunea Belostok“, de unde a 
revenit de urgenţă la Minsk. 

Mobilizarea definitivă ale unităţilor corpului trebuia sá se producă la 
Minsk, însă acolo „situaţia era de asa natură“ încât rezervistii nu 
stăteau la coadă să se înroleze. Șeful Secţiei propagandă politică al 
Corpului 2 Pușcași, comisarul de brigadă Miftahov, raportează: 


„Până la ora 24.00 pe 24 iunie recrutii s-au prezentat în unităţi: în 
Regimentul 151 Artilerie al corpului s-au prezentat 86, trebuie să se 
prezinte 750, în Divizionul 86 Tunuri antiaeriene — 85 din 340, în 
Batalionul 10 Transmisiuni — 45 din 240, în Batalionul 5 Genisti — 210 din 
410. La cele patru spitale militare a căror constituire e pusă în sarcina 
statului major al Corpului 2 Pușcași, rezerviștii s-au prezentat în proporţie 
de între 6 si 27 la sută. E slabă prezentarea efectivului de rezervisti chiar si 
de la comisariatele de sector din orașul Minsk. Şi mai prost stau lucrurile 
cu aducerea mijloacelor de transport auto. În Regimentul 151 Artilerie al 
corpului, din cele 204 mașini înregistrate s-au prezentat la regiment doar 
10, în Batalionul 5 Pușcași autonom din 24 de mașini n-a primit nici 
una...“ (458) Chiar si în Divizia 100 Pușcași, amplasată constant la 
Minsk, „prezenţa efectivului de rezerviști este în proporţie de 70 la sută... 
spre sfârșitul zilei de 25 iunie în divizie, mai ales în unităţile părții 
sedentare, numărul rezerviștilor care nu s-au prezentat era de 3 000 de 
oameni, la fel, divizia n-a primit 40 la sută din mijloacele de transport auto 
ce i se cuvin“. (461) 


Neprezentarea rezervistilor nu era însă beleaua cea mai mare - 
formațiunile Corpurilor 2 si 44 Puscasi se completau neîntrerupt cu 
oameni din contul unei surse ce nu era prevăzută de nici un regulament. 
În raportul politic al Corpului 2 Puscasi de pe 24 iunie citim: „Pe 
drumurile ce duc la Minsk s-a intensificat circulaţia ostașilor, 
comandanților inferiori si a corpului de conducere ce merg pe jos si cu 
automobile în căutarea unităților lor. Când îi reținem pe oamenii aceştia 
se clarifică faptul că ei fug în dezordine, panicati, cât mai departe de 
operaţiunile de luptă... Comandantul a decis să reţină circulaţia acestor 
militari şi să constituie din ei subunități și unităţi militare“. (459) 


Era cu mult mai complicată soluţionarea problemei asigurării trupelor 
rătăcitoare cu muniții. Pe 28 iunie, comandantul Armatei XIII 


raporteazá la statul major al frontului: „Pe sectorul armatei merg intr- 
un suvoi neintrerupt oameni si chiar si unitäti. A fost oprit si pus in 
ordine de luptă Regimentul 301 Artilerie de obuziere al Diviziei 108 
Puscasi cu un număr limitat de proiectile. A trecut Regimentul 518 
Artilerie antiaeriană care are bunuri materiale noi, dar nici un 
proiectil“. (460) Să menţionăm că în districtele vestice erau concentrate: 
pentru fiecare tun antiaerian de calibru 76 mm în medie câte 1 109 
proiectile, pentru tunurile antiaeriene noi de calibru 85 mm — câte 143 
de proiectile. 


În prima jumătate a zilei de 25 iunie diviziile Corpurilor 2 si 44 Pușcași 
au ocupat zonele defensive indicate. Din păcate, aceste forte nu numai 
că erau puţine, dar nici n-au fost utilizate în modul cel mai bun - 
sarcina trasată (apărarea Regiunii Fortificate Minsk) a fost înţeleasă ad 
litteram si cele două divizii de pușcași ale Corpului 44 Puscasi s-au 
întins uniform „ca pe o ata“ cu lungimea de 80 de kilometri, ce repeta 
conturul regiunii fortificate; această tactică ar fi fost, poate, oportună 
pentru respingerea ofensivei infanteriei poloneze, dar nu a tancurilor 
germane. Pe direcţia cea mai amenințătoare (drumurile Rakov-Minsk si 
Radoskovici-Minsk) au ajuns să se afle doar două regimente (nr. 30 si 
159) ale Diviziei 64 Puscasi; unde mai pui că nici acolo nu se observa o 
concentrare de eforturi pe direcţiile rutiere (nici în notele informative 
operative, nici în schemele anexate la memoriile comandantului Diviziei 
64 Puscasi); cel de-al treilea regiment al diviziei (Regimentul 288 
Pușcași) s-a întins pe distanţa de 15 kilometri în masivul păduros de la 
vest de râul Viacia (la nord de drumul Kozekovo-Sloboda), adică era 
într-o măsură considerabilă eliminat din operaţiunile active. 


A doua divizie a Corpului 44 Pușcași (Divizia 108 Pușcași) a fost 
desfăşurată mai la sud, pe sectorul de 30 de kilometri Staroe Selo- 
Koidanovo********_Stankovo (localitate la 8 kilometri sud-est de 
Koidanovo), și tot fără concentrarea necesară a forţelor lângă șoseaua 
Koidanovo-Minsk; ulterior, aceasta a condus la faptul că lovitura 
Diviziei 17 Tancuri germane a fost suportată de unul dintre regimentele 
(Regimentul 444 Pușcași) diviziei în condiţiile pasivitatii (consemnate 
direct în documente) altor unităţi. Suntem nevoiţi să constatăm că acest 
fapt, cunoscut acum chiar și unor elevi curiosi — anume că formațiunile 
mecanizate germane înaintau strict de-a lungul drumurilor, fără să riște 


(si, de fapt, fără sa considere necesar) sá se adänceasca în păduri si 
mlastini — inca nu era la momentul respectiv inteles de comandantii 
Armatei Rosii. 


Formatiunea cea mai aptă de luptă, Divizia 100 Pușcași decorată cu 
Ordinul Lenin (participanta la „campaniile eliberatoare“ din Polonia, 
Finlanda si Romänia), a ocupat pozitii defensive la sud de drumul 
Kozekovo-Sloboda, cuprinzând în semicerc suburbiile de nord ale 
Minskului, cu frontul spre vest, nord si est; nu prea e clar ce inamic si 
de unde astepta sá vada acolo comandamentul sovietic. Cel mai bizar si 
intortocheat era dispozitivul de luptä operativ al Diviziei 161 Puscasi 
(inclusă, de asemenea, în componenţa Corpului 2 Puscasi) — un regiment 
de puscasi al diviziei (Regimentul 603 Pușcași), întărit cu două 
batalioane ale Regimentului 542, ocupa poziţii defensive lângă 
localitatea Ostrositki Gorodok (adică în zona Diviziei 100), celelalte 
unităţi rămânând în suburbiile estice ale Minskului. 


În ultimă instanţă, lovitura aplicată de trei (!) divizii de tancuri ale 
Wehrmachtului a căzut peste frontul a două regimente de pușcași ale 
Diviziei 64 Pușcași și peste flancul Diviziei 100 Pușcași; doar dârzenia şi 
barbätia extraordinare manifestate de ostașii si comandanții acestor 
divizii — care au primit deloc întâmplător, primele din Armata Roșie, 
titlul de unităţi de garda — nu le-au permis germanilor să străpungă din 
mers defensiva organizată în acest fel. 


Prima „mutare“ în bătălie a fost făcută de „roșii“ si ea s-a dovedit foarte 
eficientă. În raportul de luptă nr. 1 al statului major al Corpului 44 
Puscasi acest eveniment — care ulterior a intrat, cu toate exagerärile 
posibile, în nota informativă a Biroului de Informaţii Sovietic, în cărți si 
în manuale — este descrisă astfel: „În seara de 25.6.41 detașamentele de 
recunoaștere ale Diviziilor 64 si 108 Pușcași, trimise în misiune, au 
pătruns în adâncul dispozitivului inamicului și s-au ciocnit în regiunea 
Seluhi-Deksniani-Putniki (la vest de Radoskovici — M.S.) de unităţile 
motorizate tehnice ale inamicului. În urma luptei de noapte subunitatea 
depistată a fost distrusă complet (probabil, statul major al unei 
formaţiuni militare), pe 27.6.41 am expediat la statul major al frontului 
documentele capturate“. (462) 


Nu s-a ajuns până la „distrugerea completă a statului major al 
formaţiunii militare“, dar documentele statului major al Corpului 39 
Tancuri al Wehrmachtului au fost într-adevăr capturate de 
detașamentul de recunoaştere al Diviziei 64 Puscasi. 


Ce-i drept, în Registrul operaţiunilor de luptă al Diviziei 20 Tancuri 
germane faptul acesta a fost înlocuit „cu jenă“ cu distrugerea 
documentelor: „În jurul orei 20.00 comandantul Corpului 39, în timpul 
tentativei de a se apropia împreună cu avangarda batalionului 92 
Recunoaștere (subunitate a Diviziei 20 Tancuri — M.S.) dinspre 
Olehnovici (localitate la 9 kilometri est de Radoskovici — M.S.) de 
Radoskovici intră pe neașteptate în luptă. Numeroase pierderi — morți si 
răniți, de asemenea si de automobile. Generalul este temporar izolat. 
Automobilele generalului și ale statului major al corpului sunt distruse 
de inamic împreună cu documentele radio și de altă natură“. 
Comandantul corpului, generalul trupelor de tancuri Schmidt, a 
supravieţuit, dar documentele, inclusiv harta operativă cu situaţia 
marcată si informaţii amănunțite despre componenţa de luptă a 
corpului, au ajuns la Moscova (ulterior „ecoul“ acestui eveniment va 
trece prin multe documente ale statelor majore sovietice). 


În dimineaţa de 26 iunie, subunitățile de avangardă ale diviziilor de 
tancuri germane au început să ajungă la poziţia Regiunii Fortificate 
Minsk. Ordinul nr. 5 dat în ajun cerea: „Pătrunderea Grupului 3 
Tancuri spre Minsk este sarcina imediată şi are o importanţă decisivă 
pentru operaţiunile Grupului de Armate Centru... Participarea la 
cucerirea orașului Minsk nu este sarcina principală a Grupului 3 
Tancuri, pentru el este mai important să blocheze terenul de pe ambele 
parti ale orașului, îndeosebi drumurile auto si căile ferate pe direcția 
est“. (353) 


Descrierile documentare existente ale evenimentelor zilei de 26 iunie 
sunt foarte confuze și contradictorii şi este aproape imposibil să 
compunem din ele un tablou clar. „Ceaţa războiului“ prezentă inevitabil 
în rapoartele de luptă (caracterul fragmentar, întârziat si neveridic al 
informaţiilor) era agravată de situaţia în care se aflau diviziile Grupului 
3 Tancuri. Nu există minuni pe lume și marșul de cinci zile fără opriri pe 
distanța de 250-300 de kilometri a dus la faptul că „mecanismele“ 


unitare au început a se dezmembra în „subansambluri si agregate“ 
separate; ceea ce în articolele din ziare se obișnuia să fie numite „pene 
de tancuri“ s-au transformat în „ate de oţel“ subțiri, lungi şi deseori 
rupte. 


Acest proces s-a manifestat cel mai elocvent în Divizia 7 Tancuri: în 
prima jumătate a zilei de 26 iunie, ariergarda diviziei (batalionul 
antitanc cu subunitățile de infanteria ataşate la el) tot mai lupta lângă 
Molodecino, batalionul de motociclişti era la Radoskovici, Regimentul 6 
Infanterie motorizată se apropia de localitatea Matki, subunitățile de 
avangardă al regimentului de tancuri au ajuns la drumul Kozekovo- 
Sloboda, batalionul de recunoaștere al diviziei se avânta spre Rudno; 
astfel, unităţile diviziei erau împrăștiate într-o zonă cu lungimea de 60 
de kilometri — nu era cu mult diferit fata de situaţia Diviziilor 20 şi 12 
Tancuri. 


Această harababură a fost reflectată şi în documentele statelor majore 
ale Armatei Roşii. În Registrul operaţiunilor de luptă al Corpului 44 
Puscasi însemnarea de pe 26 iunie începe astfel: „La ora 5.00 un grup de 
tancuri al inamicului de aproape 1 000 de mașini diferite a pătruns din 
târgușorul Radoșkovici spre Kozekovo... La ora 6.00 grupurile de 
tancuri ale inamicului, infanteria motorizată cu motocicletele si 
transportoarele cu sprijinul artileriei şi aviaţiei au început atacul asupra 
liniei întâi a regiunii fortificate...“ (463) Însă în Raportul de luptă nr. 1 
al statului major al corpului (scris pe 30 iunie) infanteria inamicului 
„dispare“, iar tancurile devin cu mult mai puţine: „Fără întrerupere, în 
decursul întregii zile tancurile inamicului, în grupuri mici de câte 5-10 
tancuri, iar uneori si mai multe, au continuat să atace Regimentele 30 si 
159 Puscasi (Divizia 64 Pușcași), îmbinându-și acţiunile cu raidurile 
aviaţiei. Tancurile inamicului se răspândeau pe drumurile spre Gorodok 
Semkov şi Minsk. În decursul zilei de 26.6.41 infanteria inamicului 
aproape că nu a apărut în fata frontului Corpului 44 Pușcași“. (462) 


În Registrul operaţiunilor de luptă al Grupului 3 Tancuri acţiunile de 
luptă de pe 26 iunie din apropierea Minskului sunt descrise destul de 
laconic: „Unităţile Diviziei 20 Tancuri s-au oprit la sud-est de 
Radoskovici după ce au fost nevoite să depășească rezistenţa serioasă a 
inamicului lângă Grodek (e vorba, probabil, de Gorodok Semkov — 


M.S.)... Lovituri cu bombe asupra comasarii grupurilor noastre de 
tancuri din fruntea coloanelor... Parvine o relatare de la statul major al 
Diviziei 12 Tancuri... Dupa strápungerea pozitiei cazematelor de la 
nord-est de Rakov batalionul de motociclisti intarit al Diviziei 12 
Tancuri se află pe poziţia cazematelor din fata localităţii Subniki (la 
patru kilometri est de Zaslavl — M.S.) pe drumul Rakov-Zaslavl; 
unitățile regimentului de infanterie întărit al Diviziei 12 Tancuri au 
făcut joncţiunea cu unităţile Diviziei 20 Tancuri la sud-vest de 
Radoskovici...“ (353) 


Este cert — și confirmat de documentele ambelor parti — doar rezultatul 
final: „Gruparea de tancuri a inamicului, întâmpinată de tirul organizat 
al artileriei antitanc, artileriei de divizie și de corp, în decursul întregii 
zile [de 26 iunie] n-a spart frontul defensivei Diviziei 64 Puscasi care a 
rămas pe poziţiile ei“. Acest rezultat a fost, fără îndoială, favorizat de 
aflarea statului major al Corpului 44 Puscasi (iar din seara zilei de 26 
iunie si a statului major al Armatei XIII) în regiunea Jdanovici 
(actualmente în raza orașului Minsk), la doar 20 de kilometri de câmpul 
de luptă; postul de comandă al Diviziei 64 Pușcași se afla în pădure 
lângă gara Ratomka, adică la 10 kilometri de linia întâi a frontului. 


Cu mult mai reușit pentru inamic evoluau evenimentele zilei de 26 iunie 
la nord de Minsk. Profitând de faptul că poziţia defensivă ocupată de 
unităţile Corpului 2 Pușcași era la sud de drumul Kozekovo-Sloboda, 
subunitățile de avangardă ale Diviziei 7 Tancuri a Wehrmachtului au 
ajuns spre seară, aproape fără luptă, la poziția Rudnia-Sloboda- 
Smolevici. Aceasta însemna ieșirea tancurilor germane pe autostrada de 
beton Minsk-Borisov-Smolensk și asta era, la drept vorbind, sarcina 
principală a operaţiunii. E de remarcat faptul că sistemul de 
transmisiuni din Grupul 3 Tancuri era la momentul respectiv atât de 
defectat încât comandamentul german a aflat despre succesul său din 
rapoartele aviaţiei de recunoaștere, dar și acestea conţineau o greşeală 
(„conform raportului aviaţiei de recunoaștere, unitățile Corpului 39 
Tancuri au ajuns la ora 18.45 la şoseaua Minsk-Borisov; prezumtiv, 
sunt unităţile Diviziei 20 Tancuri“). 


Tentativele de a aduce pe autostradă forţele principale ale Diviziei 7 
Tancuri si flancul drept al Diviziei 20 Tancuri au întâmpinat rezistenţa 


încrâncenată a unităţilor Corpului 2 Pușcași. In Registrul operaţiunilor 
de luptă al Corpului 2 Pușcași stă scris: 


„Pe 26 iunie, la ora 15.00, inamicul a atacat din regiunea Voronovo— 
Ostrositki Gorodok pe direcţia Skurati-Kurgani (localitate la 6-9 kilometri 
sud-est de Ostrositki Gorodok — M.S.). La atac au participat cel putin un 
batalion de infanterie motorizatá si de trupe aeropurtate si un batalion de 
tancuri. Nefiind întâmpinate de artilerie,******** tancurile au spart 
frontul [defensivei] infanteriei si au început să se adâncească în 
dispozitivul Regimentului 85 Pușcași (al Diviziei 100 Pușcași). Aproape 10 
tancuri au fost incendiate de sticle cu benzină. O parte a tancurilor au 
ajuns până la Skurati, dar încă vreo câteva tancuri au fost incendiate în 
regiunea esalonului secund al regimentului si la Skurati au ajuns doar 14 
tancuri si câteva grupuri de infanterie motorizată si de motociclişti. 
Întâmpinând acolo apărarea Regimentului 542 Pușcași (al Diviziei 161 
Pușcași) si nefiind în stare s-o spargă, tancurile și infanteria inamicului 
au început să se retragă spre nord-vest... 


Un alt grup al inamicului cu forţa de aproape o companie de infanterie și 
cel puţin o companie de tancuri a atacat pe direcţia Papernia-Dubovliani 
(adică la sud de Ostrositki Gorodok spre Minsk — M.S.). După ce 8 tancuri 
ale inamicului au fost arse, atacul infanteriei a fost respins cu pierderi 
mari pentru inamic, iar unele subunități ale Regimentului 355 Pușcași (al 
Diviziei 100 Pușcași) s-au aruncat în lupta corp la corp. Inamicul s-a 
retras în dezordine în direcţia nord... La ora 17.00, după ce și-a adunat 
unităţile, inamicul și-a repetat atacul, dar cu mai puţine forte si mai 
puțină insistenţă. Atacurile de pe toate direcţiile au fost respinse în fata 
liniei întâi a defensivei... Pierderile Diviziilor 100 și 161 Pușcași, în pofida 
lipsei totale a artileriei, au fost neînsemnate“. (461) 


Pe 27 iunie situaţia s-a înrăutățit considerabil — dispozitivele de luptă ale 
diviziilor de tancuri germane deveneau în mod firesc tot mai compacte 
(la linia întâi ajungeau unităţile și subunitățile rămase în urmă în timpul 
marșului) si „atele subțiri de oţel“ începeau să se transforme într-un 
„pumn blindat“. Plus că în dimineaţa de 27 iunie Divizia 12 Tancuri a 
fost transferată în subordinea Corpului 39 Tancuri, astfel toate cele trei 


divizii ce luptau in suburbiile de nord-vest ale Minskului au fost unite 
sub acelasi comandament. 


Intre timp, in tabära celor care se apärau au apärut problemele (de 
nerezolvat in ambianta haosului ce sporea). „Deja spre seara zilei de 
26.6.41 artileria a început sa simtă lipsa numărului necesar de 
proiectile, deoarece acestea nu erau aduse deloc din spatele frontului. 
Cele 15 mașini trimise de comandantul Diviziei 64 Pușcași să aducă 
obuze de la Minsk probabil că nu s-au întors până în prezent. Erau 
îndeosebi insuficiente obuzele de artilerie de calibru 152 mm și lipseau 
cu desăvârșire proiectilele pentru obuziere de calibru 122 mm“. (462) 
Lipsa proiectilelor a fost observată și de germani. „Se pare că lipsește 
transportul sistematic al munițiilor inamicului“ (Registrul operaţiunilor 
de luptă al Grupului 3 Tancuri, însemnarea de pe 26 iunie). 


Direcţia loviturii principale a formațiunilor de tancuri germane a 
început să se deplaseze spre nord. După ce n-a reușit pe 26 iunie să 
spargă defensiva Regimentului 159 Pușcași de-a lungul şoselei Rakov- 
Minsk, Divizia 12 Tancuri a virat spre Zaslavl cu intenţia de a pătrunde 
ulterior spre Semkov Gorodok și de a se apropia de Minsk dinspre 
nord-vest. Până la ora 11 dimineaţa, germanii au ocupat Zaslavlul; 
comandantul Diviziei 64 Pușcași, introducând în luptă ultimele rezerve 
(un batalion de pușcași), l-a constrâns pe inamic să se retragă; în 
această luptă şi-a pierdut viaţa comandantul Regimentului 159 Pușcași, 
locotenent-colonelul Belov. Pe la ora 16.00 Divizia 12 Tancuri a ocupat 
din nou Zaslavlul si cu subunitățile de tancuri a înaintat încă cinci 
kilometri spre est, spre localitatea Laporovici. 


Pe flancul nordic al Diviziei 64 Puscasi (în zona Matki-Kozekovo- 
Semkov Gorodok) acționau deja două divizii de tancuri ale inamicului. 
Regimentul de pe flancul drept al diviziei s-a retras la est fără a primi 
ordinul respectiv. În Raportul de luptă nr. 1 al statului major al Diviziei 
44 Puscasi această retragere e descrisă astfel: „Seara am primit unica 
radiogramă din toată ziua a Regimentului 288 Pușcași in care se 
comunica: «Regimentul s-a retras în pădurea de la nord-est de 
Logoisk». Noi nu ştiam ce se întâmplă în acest regiment. Oamenii 
trimişi pentru a stabili legătură nu se întorceau“. (462) Regimentul 30 
Puscasi, rămas fără vecini, a reținut până seara atacurile tancurilor 


inamice. Registrul operatiunilor de luptá al Grupului 3 Tancuri 
consemneaza succint tentativele zadarnice ale Diviziei 20 Tancuri de a 
dezvolta ofensiva: „Ora 13.45. Divizia 20 Tancuri trebuie sá depáseascá 
pozitia cazematelor de la 6-7 kilometri sud-est de Radoskovixi... Ora 
19.30. Unitätile diviziei de tancuri tot mai luptá contra cazematelor de la 
sud de Radoskovici“. (353) 


Insemnarea de pe 27 iunie din Registrul operatiunilor de luptá al 
Corpului 44 Puscasi: 


„Ora 10.00. Seful statului major al Diviziei 64 Puscasi, colonelul Belisev, a 
raportat ca in decursul zilei de 26.6 au fost cazuri in care garnizoanele 
permanente si-au abandonat cazematele.******** Comandantul Corpului 
44 Pușcași, comandantul de divizie Iuskevici, a ordonat să fie trimis 
imediat în regiunea operaţiunilor militare adjunctul pentru partea politică 
al comandantului regiunii fortificate, să fie luate măsurile cele mai 
drastice de restabilire a garnizoanelor permanente în cazemate, iar în 
cazul abandonării cu de la sine putere a cazematelor cei care fug în 
spatele frontului să fie împușcați pe loc. 


Ora 10.30. A fost depistată circulaţia tancurilor inamicului din târgușorul 
Zaslavl în direcţia Ratomka. În regiunea Losani exista un spaţiu ce nu era 
ținut sub tirul din cazemate, în această direcţie s-au îndreptat tancurile 
inamicului. După ce a lăsat să treacă tancurile, Regimentul 30 Puscasi a 
rămas pe poziţia pe care se afla... 


Ora 16.10. Legătura Regimentului 288 Pușcași cu statul major al Diviziei 
64 Pușcași s-a pierdut. Tancurile inamicului circulă pe drumurile 
Rogovo-Kozekovo si  Zaslav-Laporovici; concomitent, infanteria 
motorizată a inamicului acţionează pe direcţia Kozekovo-Viskovo 
(localitate la șapte kilometri sud de Kozekovo — M.S.). Regimentul 30 
Pușcași a fost încercuit. Contraatacul regimentului de pușcași din Viskovo 
spre est n-a avut succes. La ora 16.10 legătura comandantului Diviziei 64 
Pușcași cu comandantul Regimentului 30 Pușcași s-a pierdut și n-a mai 
fost restabilită. 


Ora 18.00. La ordinul comandantului corpului de pușcași în Divizia 64 
Pușcași au fost trimiși generalul-maior Orlov și comisarul de regiment 


Usenko pentru a-i acorda ajutor Diviziei 64 Puscasi si pentru a restabili 
ordinea... 


Ín decursul zilelor de 25, 26, 27 iunie unitätile Diviziei 64 Puscasi au 
distrus circa 350-400 de tancuri si automobile blindate ale inamicului, au 
fost luati cätiva prizonieri. Generalul-maior tov. Orlov au luat cele mai 
drastice măsuri pentru întoarcerea unor ostași roșii care fugeau de pe 
front în spatele frontului, cei mai multi parte din componenţa garnizoanei 
regiunii fortificate...“ (463) 


O luptă nu mai puţin crâncenă s-a încins pe 27 iunie si la nord de 
Minsk. Pentru germani ziua a început cu un episod straniu: 
„Comandantul Corpului 39 Tancuri raportează printr-o radiograma: 
Divizia 7 Tancuri a respins la ora 06.00 lângă Smolevici un atac de 
tancuri al inamicului din direcţia Borisov cu pierderi grele provocate 
inamicului. Trebuie avută în vedere posibilitatea continuării atacurilor. 
Nu este oare vorba de rezervele de tancuri de lângă Moscova?“ (353) 
Ce-a fost asta? „Rezervele de lângă Moscova“, adică Divizia 1 
Motorizată a Corpului 7 Mecanizat va ajunge la râul Berezina abia pe 
29 iunie, iar la Minsk n-a fost niciodată. Cel mai probabil, germanii au 
fost atacați (e straniu ca de pe direcţia est) de una dintre numeroasele 
subunități ale corpurilor mecanizate zdrobite ale Frontului Vest (dar s- 
ar putea să fi fost si o subunitate a Diviziei 5 Tancuri a Frontului Nord- 
Vest, ce s-a retras de la Vilnius până la suburbiile estice ale Minskului). 


Oricum o fi fost, relatările despre contraatacuri cu participarea 
tancurilor figurează în documentele germane de pe 27-28 iunie în 
repetate rânduri; germanii chiar au antrenat în acţiune rezerva antitanc 
(un pluton de tunuri antitanc de calibru 50 mm din componenţa 
batalionului antitanc al Diviziei 7 Tancuri și două tunuri antiaeriene de 
calibru 88 mm, plasate pe poziţie de tragere lângă autostrada Minsk- 
Borisov) şi au raportat că pe 27 iunie au distrus 35 de tancuri ale 
inamicului. 


Însă evenimentele principale s-au desfășurat în regiunea Ostrositki 
Gorodok-Belorucie, în care Divizia 100 Pușcași cu sprijinul 
Regimentului 151 Artilerie al corpului a aplicat o lovitură pe direcţia 
nord, a înaintat 10-12 kilometri si a retezat comunicațiile Diviziei 7 


Tancuri a Wehrmachtului ce pätrunsese in regiunea Smolevici. Situatia 
a fost evaluatä ca foarte alarmantä: „In eventualitatea continuärii de 
cätre inamic a atacurilor organizate contra unitätilor Diviziei 7 Tancuri 
lângă Smolevici, comandantul Grupului 3 Tancuri i-a ordonat 
comandantului Corpului 39 Tancuri să efectueze, pentru a evita 
spargerea de către inamic a poziţiilor Diviziei 7 Tancuri, retragerea 
unor forţe limitate la vest“. (353) 


În realitate, germanii s-au limitat cu întoarcerea la 180 de grade a 
batalionului de recunoaştere al Diviziei 7 Tancuri, iar la ora 16.30 i-au 
trasat sarcina să înainteze de la Rudnia spre Ostrositki Gorodok. (455) 
Probabil acest episod e reflectat într-un raport al șefului Secţiei 
propagandă politică a Corpului 2 Pușcași: „Aproape un regiment de 
infanterie cu un batalion de tancuri a început să înainteze de la Rudnia 
pe direcţia vest asupra flancului şi spatelui frontului Regimentului 603 
Tancuri (al Diviziei 161 Pușcași), atașat de Divizia 100 Pușcași“. (464) 
Iar rolul principal în deblocarea comunicaţiilor Diviziei 7 Tancuri a fost 
jucat de ofensiva unităţilor de infanterie motorizată ale Diviziei 20 
Tancuri, începută la ora 7 seara, de la Matki spre Belorucie, sprijinită 
de acţiunile regimentului de tancuri ce înainta de-a lungul drumului 
dinspre vest. 


Lupta încrâncenată a durat până la căderea întunericului, unităţile 
Diviziei 100 Pușcași, ce au suferit pierderi mari, s-au repliat spre 
târgușorul Papernia (localitate de lângă râul Viacia la trei kilometri sud 
de drumul Kozekovo-Sloboda). (461) „Atunci când bateriile și-au 
îndreptat tirul bine reglat asupra poziţiilor inamicului, rezistenţa a 
încetat și ofensiva noastră putea să continue. Printre tunurile antitanc, 
lansatoarele de mine și cuiburile de mitralieră abandonate zăceau 
cadavrele soldaților sovietici. Artileria și tancurile inamicului au reușit 
să plece.“ 


28 iunie 


Deznodământul s-a produs pe 28 iunie, când la locul bătăliei de lângă 
Minsk au început să se apropie dinspre sud-vest unităţile de avangardă 


ale Diviziilor 17 si 18 Tancuri ale Grupului 2 Tancuri. Din momentul 
acesta situaţia corpului de pușcași a devenit absolut disperată — ultima 
rezervă neutilizată, Divizia 108 Puscasi, care anterior aproape că n-a 
acţionat deloc, a ajuns acum sub lovitura forţelor superioare ale 
inamicului: 


„Ora 10.00. La statul major al Corpului 44 Pușcași au parvenit informaţii 
despre retragerea Regimentului 444 Pușcași (al Diviziei 108 Pușcași) din 
regiunea Dzerjinsk (Koidanovo). Comandantul Corpului 44 Pușcași i-a 
ordonat comandantului Diviziei 108 Pușcași să mute postul de comandă 
mai aproape de Regimentul 444 Pușcași, să conducă personal lupta 
Regimentului 444 Pușcași... 


Ora 10.10. Comandantul Corpului 44 Pușcași, comandantul de divizie 
Juskevici, ******** i-a dat adjunctului său, generalul-maior Orlov, 
ordinul verbal să plece la Regimentul 444 Pușcași și să restabilească cu 
mână de fier ordinea, să-i someze să se apere dârz, să nu facă nici un pas 
înapoi, să nu-i permită nimănui să plece în spatele frontului, iar în raport 
cu fugarii si cu cei ce nu execută cerința de a se întoarce pe front să aplice 
armele. 


Ora 10.45. Comandantul Corpului 44 Pușcași, comandantul de divizie 
Iuskevici, în ordinul nr. 5 le cere comandantului Diviziei 64 Pușcași si 
garnizoanelor regiunii fortificate să-și apere cu dârzenie poziţia și să nu 
facă nici un pas înapoi; să-i întoarcă la locul lor pe toţi fugarii care 
părăsesc cu de la sine putere câmpul de luptă, iar în cazul în care ei nu 
doresc să-i împuște pe loc... 


Ora 12.00. Regimentul 444 Pușcași este atacat de câteva grupuri de 
tancuri din regiunea Dzerjinsk in număr total de circa 70 de 
tancuri.******** Tancurile inamicului au strivit un divizion de artilerie 
ușoară, au zdrobit Divizionul 3 al Regimentului 49 Artilerie al corpului și 
au pătruns în interiorul defensivei Diviziei 108 Puscasi. 


Ora 13.00. Tancurile inamicului care au pătruns din regiunea Dzerjinsk 
au atacat postul de comandă al Corpului 44 Pușcași în regiunea pădurii 
de la est de Volkovici. Ca rezultat, 4 tancuri ale inamicului au fost distruse 
de tirul bateriei antitanc, două tancuri au fost deteriorate si duse prin 


remorcare. Existá pierderi la postul de comanda: 7 morti, trei dintre ei 
comandanţi, 22 răniţi“. (463) 


Între timp nu stăteau nicidecum cu mâinile-n sân nici „vechii 
adversari“; Divizia 12 Tancuri a pătruns, în sfârșit, prin defensiva 
istovitului Regiment 159 Puscasi (al Diviziei 64 Pușcași) si la ora 16.00 a 
intrat în Minskul distrus de bombardamente. În centrul zonei defensivei 
Diviziei 64 Pușcași câte cineva încă opunea rezistenţă, fapt consemnat 
succint în documentele Diviziei 20 Tancuri a Wehrmachtului: „Pe 28 
iunie, la ora 04.30, regimentul de tancuri, cu Batalionul 3 în fata, 
pornește din nou în ofensivă. La început mișcarea e bună, dar apoi 
apare inamicul tot mai puternic. Chiar și cu sprijinul unui batalion al 
Regimentului 59 Infanterie motorizată nu reușește să înfrângă 
rezistenţa, iar propriile pierderi cresc...“ În această fază, ultima, a 
bătăliei, Divizia 20 Tancuri îi pierde pe comandantul regimentului de 
infanterie motorizată (mort) și pe comandantul regimentului de artilerie 
(rănit). Abia spre seara de 28 iunie Divizia 20 Tancuri ajunge la drumul 
Ostrositki Gorodok-Minsk și, după ce virează spre sud, la ora 9.30, pe 
29 iunie, intră în Minsk. 


Statul major al Corpului 44 Puscasi pierde definitiv legătura cu 
unităţile subordonate. „La ora 24 legătura cu Divizia 108 Puscasi s-a 
întrerupt de tot și nu s-a mai restabilit, iar delegaţii trimiși de la statul 
major al corpului la statul major al Diviziei 64 Puscasi — asistentul 
şefului Secţiei operative, maiorul Nartov, și șeful Secţiei parte sedentară, 
locotenentul-major Siroejkin, delegatul din partea Regimentului 539 
Puscasi si trei comandanți [din] batalionul de transmisiuni al corpului, 
inclusiv un comandant de batalion de transmisiuni, căpitanul Asavski, 
nu s-au întors nici ei.“ (462) 


Pe 29 iunie comandanții si ostașii rămași în front ai Diviziilor 64 si 108 
s-au concentrat în masivul păduros dintre Ratomka și Staroe Selo; tot 
încolo se duceau numeroasele grupe de ostași care se retrăgeau de la 
vest, iar în seara de 30 iunie au apărut și comandanții statului major al 
Armatei III împreună cu comandantul ei, generalul-locotenent V.I. 
Kuznetov. Au decis să răzbată spre sud-est şi această decizie s-a dovedit 
corectă: latura de sud a „pungii de la Minsk“ era încă foarte 
subtire******** _ unităţile Diviziei 17 Tancuri germane s-au întins pe 


sectorul de 60 de kilometri de la Stolbti la Minsk, iar Divizia 18 Tancuri 
a fost aruncata de Guderian sa ocoleasca Minskul pe la sud, peste 
räurile Svisloci si Volma spre magistrala Minsk-Borisov. Iesirea din 
încercuire a început în noaptea dinspre 1 spre 2 iulie — s-a reușit să fie 
scoși din „pungă“, cu lupte, circa 3 000 de oameni. 


Replierea Corpului 2 Puscasi (adică a putinelor unităţi ale Diviziilor 100 
şi 161 care și-au păstrat capacitatea de luptă şi aceea de a fi conduse) a 
început mai înainte — comandantul corpului, generalul-maior Ermakov, 
a dat ordinul respectiv la ora 3.00, pe 28 iunie. Unităţile se repliau 
luptând pe malul estic al râului Volma, în vastul masiv păduros dintre 
drumurile Minsk-Smolevici si Minsk-Smilovici. Atmosfera e redată 
elocvent de câteva rânduri dintr-un raport al Secţiei politice a corpului: 
„Şeful statului major al Corpului 331 Puscasi, maiorul Margon, și-a pus 
capăt vieţii. Comandantul de regiment a fost grav rănit, iar șeful 
statului major, maiorul Margon, n-a reușit să conducă replierea 
regimentului, în consecinţă două batalioane nu s-au prezentat la locul de 
adunare fixat“. Pe o altă pagină a dosarului de arhivă a Direcţiei politice 
a Frontului Vest este descris astfel, probabil, același episod: „Maiorul 
Morgun a ucis trei comandanți şi şi-a provocat o rană gravă“. (467) 


Pierderile inamicului (după cum se poate judeca din rapoartele 
unităților Diviziei 7 Tancuri) din ziua de 28 iunie au fost de ordinul 
unităţilor, dar una dintre ele s-a dovedit „de foarte mare rezonanţă“ — a 
fost ucis comandantul unui regiment de tancuri al diviziei, colonelul 
Rothenburg, propus sa fie decorat pentru forțarea cu succes a 
Nemanului lângă Alitus. Circumstantele în care și-a pierdut viata sunt 
descrise astfel în Registrul operaţiunilor de luptă al Grupului 3 Tancuri: 
„După ce a fost rănit ușor, fiind în drum spre postul medical al diviziei, 
iar drumul trecea pe teritoriul ocupat de inamic“. În documentele 
Corpului 2 Pușcași și ale Diviziei 100 Pușcași se subliniază că „servieta 
personală cu documente a fost trimisă la statul major al corpului“. (487) 


Deşi inamicul nu depunea eforturi deosebite pentru a-i urmări pe cei 
care se retrăgeau (germanii aveau nevoie de drumuri — de șoselele spre 
Borisov şi Moghiliov, nu de urmărirea prin păduri a celor care se 
retrăgeau), dincolo de râul Volma au ajuns doar grupuri mici de ostași 


şi comandanţi. În memoriul comisarului de batalion Dibrov 
(reprezentantul Direcţiei politice a frontului în Divizia 161 Pușcași) 
citim: „În regiunea Volma, din ostașii si din corpul de comandanți ce au 
rămas si din cei adunaţi din Divizia 155 Pușcași, Divizia 100 Pușcași, 
Divizia 108 Pușcași — în total 1 200 de oameni — au fost constituite două 
batalioane. În perioada luptelor Divizia 161 Puscasi a suferit pierderi 
neînsemnate, morți și răniți (cel mult circa 354 de oameni), celelalte 
pierderi au ajuns în încercuire (așa-numiții dispăruţi), au răzbătut spre 
alte unități sau umblă pe drumuri si prin păduri si isi caută unităţile“. 
(468) 


Asa a luat sfârșit bătălia de trei zile pentru Minsk. Ținând cont că din 
partea germană au acţionat în exclusivitate formaţiuni de tancuri, e 
oportun să menţionăm și nivelul pierderilor de tehnică. Pe 7 iulie 
comandamentul Grupului 3 Tancuri al Wehrmachtului a expediat la 
Secţia parte sedentară a Marelui Stat Major al trupelor terestre 
raportul cu privire la pierderi. Conform situaţiei de pe 30 iunie au fost 
pierdute irecuperabil: 30 de tancuri în Divizia 19 Tancuri, 25 de tancuri 
în Divizia 7 Tancuri (dar trebuie luat în calcul că 11 tancuri ale diviziei 
au fost pierdute lângă Alitus), 15 tancuri în Divizia 20 Tancuri; conform 
situaţiei de pe 4 iulie, Divizia 12 Tancuri a pierdut irecuperabil 11 
tancuri. (486) În total, în cele trei divizii ce au luptat lângă Minsk 
(Divizia 7 Tancuri, Divizia 12 Tancuri, Divizia 20 Tancuri) au fost 
pierdute irecuperabil 51 de tancuri.******** Dacă eliminăm din 
categoria „tanc“ tanchetele cu mitralieră Pz-I, in lista pierderilor rămân 
41 de tancuri. 


Este vorba de „mica“ Berezina, afluent de dreapta al Nemanului, ce nu 
trebuie confundată cu „marea“ Berezina, afluent al Niprului. 


Pe 8 iulie în regiunea Moghiliov comandantul Armatei XIII va fi grav 
rănit în timpul unui raid al aviaţiei inamice; a decedat la un spital 
militar de la Moscova pe 14 iulie 1941. 


Pe 25 iulie comandantul Regimentului 170 Artilerie, maiorul 
Nesterenko, și comisarul militar, instructorul politic Gribkov, au 
expediat Comitetului Central al Partidului Comunist (al bolșevicilor) si 


Comitetului de Stat pentru Apărare o scrisoare în care, între altele, se 
spunea: „În Divizia 37 Puscasi infanteria a servit drept sursă de 
panică... în primele lupte infanteria își abandona artileria în voia sorții 
şi noi pierdeam bunuri materiale“. 


Gaik Bjiskian s-a născut în anul 1887 în orașul persan Tabriz si era 
armean. A participat la mișcarea revoluţionară cu începere din anul 
1903. A plecat voluntar pe frontul Primului Război Mondial să lupte 
contra turcilor; pentru barbätia ieşită din comun a fost decorat cu două 
Crucea Sfântul Gheorghe. După Revoluţia din Octombrie s-a dat de 
partea bolșevicilor, în vara anului 1918 a organizat în Povolgia din 
câteva detașamente de partizani separate o divizie de pușcași aptă de 
luptă. În războiul cu Polonia a comandat un corp de cavalerie, a reușit 
să asigure retragerea acestuia pe teritoriul Prusiei germane și astfel a 
salvat efectivul de prizonieratul polonez. A fost arestat în vara anului 
1935 şi acest arest a fost, probabil, unul dintre primele cazuri de 
represiune contra „eroilor războiului civil“ proslaviti oficial. A evadat în 
timp ce era transportat la închisoare, apoi a fost din nou arestat. În 
decembrie 1937 a fost condamnat la moarte prin împușcare si executat. 


Probabil este vorba de tunurile de calibru 105 mm (care nu trebuie 
confundate cu obuzierul ușor de calibru 105 mm!) care în număr de 
patru puteau să se afle în componenţa regimentului de artilerie al 
diviziei de tancuri a Wehrmachtului; aceste tunuri puternice cu ţeavă 
lungă erau capabile să perforeze blindajul tancului KV. 


Asa erau poreclite de ruşi Ju-87 — n.tr. 


Şeful de sector al Comitetului Regional de Partid Minsk, M. Sorokin, îi 
scria pe 5 iulie 1941 lui Stalin: „Până la ora 10 seara pe 24 iunie nimeni 
nu știa că orașul trebuie evacuat. Nici noi, lucrătorii de răspundere ai 
Comitetului Regional al Partidului Comunist (al bolșevicilor) al 
Bielorusiei, nu știam. La ora 10 seara secretarii Comitetului Regional și 
alti lucrători de conducere ai orașului, fără să anunţe pe nimeni, au 
urcat în mașini și au plecat, după cum am aflat ulterior, în orașul 
Moghiliov, lăsându-i pe ceilalți lucrători de răspundere ai Comitetului 
Regional fără mijloace de transport“. 


In documentele Grupului 3 Tancuri, ale formatiunilor si unitätilor ei, pe 
care le-am studiat nu figureaza nici o referire la cáderea pe drum a 
vreunui bombardier sovietic doborât si la pierderile de tehnică și/sau 
efectiv provocate de ea. Cât privește cazurile de cădere a avioanelor ce 
ardeau din care nimeni nu s-a parasutat, într-un raport de luptă al 
batalionului de tunuri antiaeriene al Diviziei 7 Tancuri figurează două 
episoade de acest fel, de pe 26 si 27 iunie (regiunea Radoskovici- 
Rogovo), care în principiu pot fi corelate cu istoria pieirii echipajelor 
căpitanului Aleksandr Maslov si al locotenentului-major Isaak 
Presaizen. Sá nu uităm că acest batalion de tunuri antiaeriene nu era 
nicidecum singurul în regiunea respectivă... 


Sunt datele minime din toate cele cunoscute; în unele lucrări cât se 
poate de oficiale ale istoricilor sovietici erau indicate cifre mai mari: 326 
de cazemate, inclusiv 34 construite în anii 1938-1939. 


La momentul respectiv această localitate fusese redenumită Dzerjinsk; 
în documente figurează ambele denumiri. 


În ajunul zilei de 26 iunie toată artileria Diviziei 100 a fost transferată la 
dispoziţia Corpului 44 Puscasi, adică pe o direcţie mai ameninţată de 
tancuri; divizionul de artilerie antiaeriană autonom al Corpului 2 
Puscasi fusese trimis încă pe 23 iunie prin ordinul frontului la gara 
Negoreloe (la 45 de kilometri de Minsk pe şoseaua spre Stolbti). 


Cazurile nu erau singulare, după cum rezultă din pierderile uimitor de 
mici ale batalioanelor de geniu germane: „Lângă Zaslavl s-a manifestat 
din nou Batalionul 32 Geniu, împreună cu tancurile, unităţile de 
motociclişti si cele antitanc, el a asaltat 22 de buncăre, pierderile — doar 
2 răniţi. Genistii Batalionului 58 Genisti, în componenţa detasamentului 
de avangardă al Diviziei 7 Tancuri, în comun cu regimentul de tancuri, 
au neutralizat buncárele de pe drumul Radoskovici-Ostrositki 
Gorodok, pierderi — 4 morţi, 14 răniţi“. (NARA, T 313, R 231, ff. 160- 
161) 


Iuskevici Vasili Aleksandrovici (1897-1951), membru al Partidului 
Comunist (al bolşevicilor) din anul 1919, la jumătatea anilor 1930 a 
comandat Divizia 100 Pușcași și Corpul 13 Pușcași. Consilier militar in 


Spania, la revenirea de acolo a fost supus represiunilor, a fost eliberat in 
noiembrie 1939, numit sef al sectiei 1 a Directiei pregätire de lupta a 
Armatei Roșii a Muncitorilor si Țăranilor. A prins începutul războiului 
având gradul vechi de „comandant de divizie“ și în funcţia de 
comandant al Corpului 44 Pușcași; ulterior a comandat armate, a fost 
avansat general-colonel. Ultima funcţie exercitată a fost cea de 
comandant al Districtului Militar Privolgia. 


Pe 28 iunie cea mai mare parte a tancurilor Diviziei 17 Tancuri a 
Wehrmachtului a staționat fără combustibil în regiunea Stolbti-Nesvij, 
deci cifra de 70 de tancuri — o treime din numărul total — s-a putea să fi 
fost exagerată. 


Dacă e să dăm crezare unei însemnări din Registrul operaţiunilor de 
luptă al Grupului 3 Tancuri, la ora 17.00, pe 29 iunie, pe drumul Minsk- 
Smilovici din „pungă“ a ieșit fără să întâmpine obstacole o coloană 
mecanizată cu lungimea de 10 kilometri. 


În raportul cu privire la operaţiunile de luptă ale Diviziei 100 Puşcași 
între 26 și 28 iunie se afirmă că divizia a distrus 101 tancuri ale 
inamicului. 


Capitolul 3.6 


Bilant 


Incheierea incercuirii de lángá Minsk s-a produs relativ lent. In 
decursul a cel putin trei zile — 29 si 30 iunie, 1 iulie — la sud de Minsk era 
doar un baraj destul de gaurit format din subunitätile si unitátile 
Diviziei 17 Tancuri a Wehrmachtului ce se apropiau de oras; la fel de 
subtire era si „ata de otel“ a Diviziei 18 Tancuri, ce s-a intins la sud-est 
de Minsk pe lungimea de 35 de kilometri de la râul Volma până la 
Jodino. Pe „frontul“ foarte conventional bresa dintre Corpul 47 Tancuri 
si Corpul de tancuri era acoperitá de douá formatiuni mobile: Divizia 
10 Tancuri si Divizia Motorizata SS „Reich“. 


Rationänd abstract, aceasta situatie crea posibilitatea de a debloca 
gruparea încercuită a trupelor Frontului Vest printr-o lovitură aplicată 
dinspre est, dar comandamentul Armatei Roșii nici măcar n-a încercat 
să acţioneze astfel. In dimineaţa de 27 iunie (telegramele 
corespunzătoare au fost predate centrului de transmisiuni ale Marelui 
Stat Major la ora 7.00), cu semnăturile lui Budionnii, Malenkov si 
Pokrovski (Consiliul de Război al așa-numitului „grup de armate al 
Rezervei Comandamentului Suprem“) au fost date ordinele de 
desfășurare a Armatelor XXII, XX si XXI pe linia fluviilor Dvina de 
Vest-Nipru (Polotk, Vitebsk, Orsa, Moghiliov, Rogaciov, Recita). (470) 
S-ar putea (desi e putin probabil sá fie necesar) discuta despre 
„caracterul umanist“ al acestei decizii, dar de pe pozitiile logicii dure a 
razboiului nu existau alte variante: era prea tárziu pentru a fi salvate 
rămăşiţele armatelor zdrobite ale Frontului Vest, iar Moscova putea fi 
salvată doar prin alinierea unui front nou pliat pe poziţia defensivă 
naturală a fluviilor Dvina de Vest și Nipru. 


Rezistenţa opusă în cele două „pungi ale încercuirii“ (Belostok- Slonim 
şi Novogrudok-Minsk) a continuat până în primele zile ale lunii iulie. În 
propoziţiile lapidare ale rapoartelor statelor majore ale Grupului de 
Armate Centru tragedia celor încercuiți este descrisă astfel: 


„29 iunie. 


In unele cazuri izolate inamicul tot mai opune o rezistenţă îndârjită si 
încrâncenată. În principal, tinde să spargă încercuirea și să se replieze la 
est. O conducere unică a operaţiunii de spargere şi repliere nu se simte... 


30 iunie. 


În cursul încheierii încercuirii si scotocirii regiunii din spatele frontului, 
inamicul tot mai opune o rezistenţă disperată. Artileria si aviația 
inamicului nu acţionează... Se pare că în regiunea Minsk inamicul este 
demoralizat. Nu mai opune nici o rezistenţă organizată si totuși, din când 
în când, în grupuri mai mici de un regiment, aplică lovituri cu scopul de a- 
si debloca trupele încercuite, uneori cu sprijinul tancurilor... 


1 iulie. 


În noaptea dinspre 30 iunie spre 1 iulie lupte încordate continuau doar 
lângă Zelva, în alte regiuni inamicul opunea o rezistență neînsemnată — se 
observă într-o oarecare măsură demoralizarea lui totală. Numărul 
prizonierilor şi al trofeelor creşte. Numărul lor total este deocamdată greu 
de stabilit... 


4 iulie. 


În pădurea Naliboki inamicului nu i-au mai rămas forţe pentru a opune o 
rezistenţă simtitoare si cu începere de pe 3 iulie el a început să treacă de 
partea noastră într-un număr tot mai mare si mai mare. Prizonierii si 
transfugii depun mărturii că trupele au rămas fără alimente și că sunt 
demoralizate. Doar acolo unde au rămas comisarii, ele se decid să opună 
rezistenţă...“ (474) 


Conform situaţiei de până la 4 iulie inclusiv, în zona de acţiune a 
Grupului de Armate Centru au fost luaţi prizonieri 217 000 de oameni 
şi, după cum se spune într-un raport al statului major al Grupului de 
Armate, „numărul lor crește tot mai mult“. (475) Pe 8 iulie 
comandantul Grupului de Armate, generalul-feldmareșal von Bock, a 
emis un ordin în care a fost făcut bilanţul operaţiunii: „Bătălia dublă 
pentru Belostok şi Minsk a luat sfârșit. Grupului de Armate i s-au opus 
patru armate rusești, compuse din circa 32 de divizii de pușcași, 8 divizii 


de tancuri, 6 brigázi mecanizate si 3 divizii de cavalerie. Din toate 
acestea noi am reusit sa zdrobim 22 de divizii de puscasi, 7 divizii de 
tancuri, 6 brigăzi mecanizate si 3 divizii de cavalerie... Până ieri 
numărul prizonierilor și cantitatea bunurilor militare capturate erau 
exprimate de cifrele următoare: au fost luaţi prizonieri 287 704 oameni, 
inclusiv câţiva generali de corp de armată și de divizie. Au fost 
capturate si distruse 2 585 de tancuri, inclusiv cele mai grele, si 1 449 de 
tunuri de artilerie...“ (476) 


Aceste cifre n-au rămas definitive. Judecând după nota informativă a 
Grupului de Armate Centru de pe 28 septembrie, în bătălia de lângă 
Belostok-Minsk au fost luaţi prizonieri 338 500 de oameni, au fost 
distruse și capturate 3 188 de tancuri și 1 830 de tunuri. (477) 


Cifrele prezentate în ordinul lui Bock denotă că germanii au exagerat 
întrucâtva componenţa inițială a grupării Frontului Vest: ei au numărat 
49 de formaţiuni (divizii si brigăzi); în realitate însă, în componenţa 
Frontului Vest erau 44 de divizii, dar, dacă luăm în calcul trupele de pe 
flancul stâng al Armatei XI a Frontului Nord-Vest (trei-patru divizii 
care au ajuns în zona ofensivei Grupului 3 Tancuri al Wehrmachtului), 
greşeala este foarte mică. Conform evaluării germane, au rămas 
„nezdrobite“ 11 divizii; e imposibil să nu se observe că această cifră 
coincide pe deplin cu datele prezentate în Registrul operaţiunilor de 
luptă al Frontului Vest: „Au reușit să iasă din încercuire detașamente și 
grupuri izolate, dintre care cele mai numeroase s-au dovedit Diviziile 
155, 143 si 24 Pușcași. Dintre celelalte unități mari au ieșit grupuri mici 
şi unele persoane. Pe poziţiile râului Berezina și la sud de el au ajuns 
luptând doar Diviziile 50, 100, 161, 64, 108, 143, 155, 55, 75 Pușcași, 
Corpurile 20 si 14 Mecanizate, Corpul 4 Aeropurtate si niște rămășițe 
mici (de cel mult 1 000 de oameni) ale Diviziilor 24, 6 si 42 Puscasi“. 
(478) 


In total — 12 divizii de puscasi si două corpuri mecanizate. Sunt 
enumerate in principal formatiunile esalonului doi al frontului, dar sunt 
prezente si trei divizii ale Armatei IV (nr. 6, 42 si 75). Mai tärziu, in 
august 1941 a fost alcátuitá „Lista unitátilor militare ale Districtului 
Militar Special de Vest care au iesit din Bielorusia Apuseaná si participa 


la lupte, conform situaţiei de pe 1.8.41“. (479) Nu există diferente 
substanţiale între aceste liste: la numărul celor ieșite din încercuire au 
fost adăugate două divizii de pușcași (nr. 49 si 121) şi Corpul 17 
Mecanizat, dar n-au fost incluse în listă Corpul 14 Mecanizat și Divizia 
24 Puscasi. Toată abundența aceasta de cifre și numere se reduce la 
faptul că două treimi din formațiunile de trupe ale Frontului Vest au 
fost pierdute în întregime, iar o treime se pare că a ieșit din încercuire. 
Iar acum să încercăm să precizăm care era starea (componenţa) în care 
au ieșit din luptă diviziile ce au evitat încercuirea. 


Starea documentelor iniţiale ale trupelor Frontului Vest (la care m-am 
referit în repetate rânduri mai sus), precum și starea statelor majore în 
care trebuiau să fi fost scrise aceste documente sunt de asa natură încât 
nici nu poate fi vorba de cifre exacte; tot ce ne stă în puteri sunt niște 
evaluări vagi, orientative, pe baza unor surse documentare răzlețe si 
contradictorii. 


Diviziile 6 şi 42 Pușcași sunt tocmai acele „divizii de la Brest“ zdrobite 
în primele două zile de război, caracterizate în seara de 24 iunie în Nota 
informativă operativă nr. 1 a Armatei IV ca „rămășițe ce nu sunt apte 
de luptă“. Cu toate acestea, autorii Registrului operaţiunilor de luptă al 
frontului le-au inclus în lista celor ieșite din încercuire, ce-i drept, cu 
precizarea „rămășițe mici (de cel mult 1 000 de oameni)“. Mai există 
Nota informativă operativă nr. 10 de pe 4 iulie, iar în acest document 
sunt prezentate datele următoare: „Divizia 6 Puscasi — 340 de oameni, 
Divizia 42 Puscasi — 4 000 de oameni, dintre ei 50 la sută nu au 
echipament“. (480) Patru mii de oameni într-o divizie care împreună cu 
Divizia 6 Pușcași s-au retras în decurs de o săptămână de la Brest pana 
la Nipru e ceva fantastic; o posibilă explicaţie ar putea fi că dincolo de 
Nipru în divizie a fost înrolat efectivul mobilizat (de aici și afirmaţia 
stranie despre cei „50 la sută care nu au echipament“). 


In Nota informativă operativă nr. 10 figurează și Divizia 55 Puscasi care 
la 4 iulie avea un efectiv de 800 de oameni. 


A fost inclus în lista celor iesiti din încercuire Corpul 14 Mecanizat; in 
conformitate cu raportul cu privire la operaţiunile de luptă ale Corpului 
14 Mecanizat, în momentul scoaterii corpului pentru reconstituire (29 


iunie) in diviziile lui rămăseseră: 285 de oameni în Divizia 205 
Motorizata, 450 - în Divizia 22 Tancuri, 1 090 — in Divizia 30 Tancuri. 
(386) In medie, câte 600 într-o divizie. 


În „Lista unităţilor militare“ din august a fost inclus Corpul 17 
Mecanizat. În raportul comandamentului corpului se constată cât se 
poate de autocritic: „Nu pare posibil să poată fi stabilite caracterul și 
numărul pierderilor reale ale corpului“. Cu toate acestea, în raport 
figurează câteva cuvinte care permit să fie estimat orientativ efectivul 
ieşit din încercuire: „În decursul zilelor de 14, 15, 16, 17 iulie din 
efectivul unităţilor si din rămășițele corpului mecanizat a fost alcătuit 
un detașament de 1 400 de oameni care a apărat poziţia de la râul Soj... 
Pe 22.7, la ordinul generalului-maior Borzikov, din rămășițele corpului 
a fost constituit și trimis pe poziţiile de pe linia întâi în regiunea lartevo 
un regiment motorizat de pușcași sub comanda maiorului Sipiliuk şi pe 
25.7 a fost constituit un batalion motorizat de pușcași“. (403) Chiar dacă 
am presupune că toate cele trei formaţiuni („detasamentul“, regimentul 
şi batalionul) au fost constituite din oameni diferiți si am exclude 
posibilitatea completării corpului cu forte proaspete, chiar si în aceste 
condiții nici pe departe indiscutabile, unei divizii a Corpului 17 
Mecanizat îi reveneau în medie câte 1 600-1 800 de oameni. 


În capitolul precedent a fost citat memoriul comisarului de batalion 
Dibrov (reprezentantul Direcţiei politice a frontului) în care se spune că, 
din rămășițele a trei divizii care au ajuns dincolo de râul Volma, au fost 
constituite două batalioane cu efectiv total de 1 200 de oameni. Cele trei 
divizii sunt Diviziile 155, 100 și 108 Pușcași. O să remarcăm că prima 
dintre ele figurează în Registrul operaţiunilor de luptă al frontului în 
lista celor cu „efectivul cel mai numeros“. Este de remarcat și că aceste 
trei divizii sunt din trei corpuri mecanizate diferite; este cât se poate de 
oportun de presupus că pe undeva au ieşit din încercuire si alte rămășițe 
ale acestor divizii. De exemplu, Corpul 44 Pușcași (Diviziile 64 și 108 
Pușcași împreună cu subunitățile altor formaţiuni ale frontului ce li s-au 
alăturat) a scos din încercuire circa 3 000 de oameni. 


Probabil cea mai numeroasă si mai de succes — pe acest fundal 
îngrozitor — s-a dovedit Divizia de Fier 24, din care au ieșit din 
încercuire circa 2 000 de oameni. 


Rezumăm: conform estimării celei mai optimiste, in medie efectivul 
diviziilor Frontului Vest ce au ieșit din încercuire era de cel mult 1 500 
de oameni în fiecare. În continuare, calculul este foarte simplu: 18 
divizii (12 de pușcași plus două corpuri mecanizate) cu câte 1 500 de 
oameni în fiecare. În total se adună 27 000. Rotunjim până la 30 000. 
Majorăm numărul obţinut de 1,5-2 ori (pe lângă divizii, din 
componenţa frontului mai făceau parte unităţile și instituţiile corpurilor, 
armatei, părţii sedentare, de învăţământ militar etc). Total: 45 000- 
60 000 de oameni, este tot ce a rămas din Districtul Militar Special de 
Vest. lar în ajunul războiului — după cum e indicat în „Culegerea 
statistică nr. 1“ — în el erau 600 000 de oameni (si asta fără a lua in 
calcul 71 000 de insi convocați pentru „concentrare de instrucţie“). 


600 — 60 = 540. 


Au fost pierdute irecuperabil nouă zecimi din efectiv. În valoare 
absolută — mai mult de jumătate de milion. O confirmare indirectă a 
corectitudinii acestei estimări a pierderilor poate fi găsită în culegerea 
statistică cunoscută și cât se poate de oficială a lui Krivoseev (Parafa 
secretizării a fost anulată), conform căreia de pe 22 iunie până pe 9 iulie 
Frontul Vest a pierdut 521 de unităţi de arme de foc. 


Câteva cuvinte (fără pretenţii de amploare enciclopedică) despre soarta 
corpului de comandanţi al frontului zdrobit. 


Au fost ucişi în primele lupte și în timpul ieșirii din încercuire: 
comandantul Corpului 6 Mecanizat, generalul-maior M.G. Hatkilevici, 
şi şeful artileriei corpului, generalul-maior A.S. Mitrofamov, 
comandantul Corpului 13 Mecanizat, generalul-maior P.N. Ahliustin, 
comandantul Corpului 21 Puscasi, generalul-maior V.B. Borisov, 
comandantul Diviziei 27 Pușcași, generalul-maior A.M. Stepanov, 
comandantul Diviziei 29 Tancuri, colonelul N.P. Studnev. 


Au dispărut (sau și-au pierdut viaţa în circumstanţe neidentificate): 
comandantul Corpului 5 Pușcași, generalul-maior A.V. Garnov, 
adjunctul lui, generalul-maior F.I. Budanov, și șeful artileriei corpului, 
generalul-maior G.P. Kozlov, adjunctul comandantului Corpului 13 
Mecanizat, generalul-maior V.I. Ivanov, şeful statului major al Corpului 


11 Mecanizat, colonelul S.A. Muhin, seful statului major al Corpului 6 
Mecanizat, colonelul E.S. Koval, comandantul Diviziei 6 Puscasi, 
colonelul Popsui-Sapko, comandantul Diviziei 8 Puscasi, colonelul 
N.I. Fomin, comandantul Diviziei 55 Puscasi, colonelul D.I. Ivaniuk, 
comandantul Diviziei 25 Tancuri (a Corpului 13 Mecanizat), colonelul 
N.M. Nikiforov, comandantul Diviziei 36 Tancuri (a Corpului 17 
Mecanizat), colonelul M.Z. Mirosnikov, comandantul Diviziei 209 
Motorizate, colonelul A.I. Muraviov. 


Au căzut prizonieri: comandantul Corpului 4 Puscasi, generalul-maior 
E.A. Egorov, comandantul Corpului 6 Cavalerie, I.S. Nikitin, șeful 
statului major al Corpului 21 Pușcași, generalul-maior D.E. Zakutnii, 
şeful Direcţiei de tancuri şi autoblindate a Armatei X, colonelul G.I. 
Antonov, adjunctul comandantului Corpului 11 Mecanizat, generalul- 
maior P.G. Makarov, si șeful artileriei corpului, generalul-maior N.M. 
Starostin, comandantul Diviziei 13 Pușcași, generalul-maior A.Z. 
Naumov, comandantul Diviziei 49 Puscasi, colonelul K.F. Vasiliev, 
comandantul Diviziei 4 Tancuri, generalul-maior A.G. Potaturcev, 
comandantul Diviziei 29 Motorizate, generalul-maior I.P. Bikjanov, 
comandantul Diviziei 36 Cavalerie, generalul-maior E.S. Zibin. După 
terminarea războiului, Egorov, Naumov, Zibin, Zakutnii au fost 
executaţi. Potaturcev a murit în închisoare înainte de proces, Antonov a 
colaborat activ cu Vlasov, dar a reușit să evite repatrierea în URSS. 


Au fost răniţi: şeful statului major al Armatei III, generalul-maior A.K. 
Kondratiev, comandantul Diviziei 85 Pușcași, generalul-maior A.V. 
Bondovski, comandantul Diviziei 86 Pușcași, colonelul M.A. Zasibalov, 
comandantul Diviziei 6 Cavalerie, generalul-maior M.P. Konstantinov, 
comandantul Diviziei 31 Tancuri (a Corpului 13 Mecanizat), colonelul 
A.S. Kalihovici. (488) 


In total — 34 de comandanți superiori (generali sau colonei cu funcţie de 
generali). 


Soarta Comandamentului Suprem al Frontului Vest a fost și mai 
tragică. Comandantul trupelor, generalul de armată D.G. Pavlov, şeful 
statului major, generalul-maior V.E. Klimovskih, șeful artileriei, 
generalul-locotenent N.A. Klici, șeful transmisiunilor, generalul-maior 


A.T. Grigoriev, adjunctul comandantului fortelor armate aeriene ale 
frontului, generalul-maior Taiurski, au fost arestati si impuscati. In 
cadrul aceluiași dosar ca si Pavlov a fost condamnat și împușcat 
comandantul Armatei IV, generalul-maior Korobkov. Comandantul 
forţelor armate aeriene ale Frontului Vest, I.I. Kopet, s-a împușcat (sau 
a fost împușcat în timpul arestării). Șeful Secţiei operative a statului 
major al frontului, generalul-maior LI. Semionov, a fost arestat si 
condamnat la 10 ani de închisoare, dar în octombrie 1942 a fost eliberat 
înainte de termen si reabilitat in grad. (382) 


Iar acum să încercăm să evaluăm dimensiunile pierderilor de efectiv cu 
care Grupul de Armate Centru a plătit pentru zdrobirea atât de 
nimicitoare a inamicului său. 


În Nota informativă operativă a statului major al Armatei IX a 
Wehrmachtului de pe 2.7.41 este indicat că de pe 22 până pe 28 iunie 
armata a pierdut 4 764 de oameni, inclusiv irecuperabil — 1 449 (morţi si 
dispăruţi). (482) Raportate la cele 12 divizii din componenţa ei înseamnă 
pierderea a câte 57 de oameni pe zi (în realitate — și mai puţini, deoarece 
din componenţa armatei, în afară de diviziile de infanterie, făceau parte 
şi unele subunități și unități autonome subordonate corpurilor de 
armată şi armatei). După criteriile lunii iunie 1941 această cifră e un pic 
mai mare decât de obicei; se poate presupune că suma finală a fost 
influenţată (în sens crescător) de pierderile diviziilor de infanterie ale 
Corpului de armată 20, care au respins lovitura grupului motorizat și de 
cavalerie al lui Boldin. 


Pierderile Grupului 3 Tancuri sunt cu mult mai mici: de pe 22 iunie și 
până pe 2 iulie doar 1 769 de oameni, inclusiv 583 irecuperabil. (483) 
Din rapoartele la cele șapte divizii din componenţa grupului, rezultă 
câte 24 de oameni pe zi — o cifră fenomenală, mai ales ţinând seama de 
calea de luptă al Grupului 3 Tancuri si de parcul ei de tancuri „perimat 
iremediabil“ (sa le restituim istoricilor sovietici această definiție 
sonora).******** 


In Nota informativa operativa a statului major al Grupului de Armate 
Centru de la ora 3.30 de pe 3 iulie se spune: ,,conform unor date 
incomplete pierderile Armatelor IV si IX si ale Grupului 3 Tancuri sunt 


de: au fost ucisi 221 de ofiteri si 2 655 de soldati, raniti 389 de ofiteri si 
7 125 de soldaţi, au dispărut 20 de ofiţeri si 945 de soldaţi“. (484) În 
total, pierderile sunt de 11 355 de oameni, inclusiv cele irecuperabile de 
3 841 de oameni. 


Pierderile Grupului 2 Tancuri nu sunt reflectate în nota informativă 
operativă citată mai sus. Dar sunt cunoscute datele asa-ziselor „decade“ 
(listele de bilanț ale pierderilor Wehrmachtului în fiecare 10 zile de 
război), în conformitate cu care de pe 22 iunie până pe 20 iulie grupul 
de tancuri al lui Guderian a pierdut 4 368 de oameni, inclusiv 1 142 
irecuperabil. La prima vedere, datele nu coincid, dar trebuie să ţinem 
cont că în dimineaţa de 3 iulie ambele grupuri de tancuri (nr. 2 și 3) au 
fost unite într-o singură armată de tancuri nr. 4 (ulterior această decizie 
a fost recunoscută drept nu prea reuşită și totul a fost restabilit cum 
fusese); astfel, pierderile consemnate în „decade“ ca pierderi de până pe 
20 iulie sunt, de fapt, pierderile de până la sfârșitul zilei de 2 iulie. 


Astfel, drept cifră minimă suficient de exactă pentru o estimare 
orientativă a pierderilor Grupului de Armate Centru în primele zece 
zile de război poate fi considerată cea de 16 000 de oameni (11 355 + 
4 368), inclusiv 5 000 de pierderi irecuperabile (3 841 + 1 142). Ţinând 
seama de inevitabilul caracter inexact si incomplet al notelor 
informative scrise pe urmele fierbinţi ale luptelor, cifrele obţinute 
trebuie majorate cu 20-25 la sută. Astfel ajungem la estimarea maximă 
a pierderilor totale suferite de Grupul de Armate Centru în timpul 
zdrobirii Frontului Vest (de pe 22.6 până pe 2.7), cea de 19 000-20 000 
de oameni. În medie o divizie pierdea câte 40 de oameni pe zi. 


Raportul acestor pierderi fata de pierderile inamicului (Armata Rosie) 
este de circa 1 la 27. Dacă e să calculăm însă doar pierderile 
irecuperabile, rezultă o proporţie de-a dreptul nemaipomenită (1 la 80), 
dar în cazul concret dat este o abordare profund eronată, deoarece în 
Armata Rosie raportul ca atare al numărului celor răniţi și scoși 
definitiv din luptă era absolut anormal (pierderile irecuperabile erau de 
câteva ori mai mari decât cele sanitare din contul cotei enorme a celor 
„dispăruţi“ în structura pierderilor). Nimeni nu va numi acum numărul 
răniților din unităţile Frontului Vest si nici n-a îndrăznit nimeni nici 


până prezent sá pună în discuţie această temă. De aceea ne vom limita la 
proporţia „modestă“ de 1 la 27. Poate chiar 1 la 25. 


De regulă, cifrele ce exprimă media aritmetică nu reflectă tabloul 
plenar, de aceea e cazul să „reglăm putin claritatea“ si sá examinám 
pierderile diviziilor germane afectate la maximum. 


Erau mari (probabil cele mai mari din Grupul de Armate Centru) 
pierderile Diviziei 18 Tancuri (a Grupului 2 Tancuri). În primele 10 zile 
de război divizia a pierdut (în fond în luptele contra Corpului 47 
Puscasi de lângă Slonim-Baranovici) 1 346 de oameni. 


Divizia 45 Infanterie care a asaltat cetatea Brest a pierdut în opt zile de 
lupte 1 120 de oameni; pierderile medii zilnice sunt de 140 de oameni și 
aceste cifre foarte mari sunt, de asemenea, indicatori-record pentru 
Grupul de Armate Centru. 


Divizia 29 Motorizatá (a Grupului 2 Tancuri) care în decurs de 4-5 zile 
a menţinut sub numeroase lovituri ieşirea din „punga“ de la Belostok a 
pierdut până pe 2 iulie 1 026 de oameni; aproximativ câte 100 pe zi. 


N-au trecut fără urme în statistica pierderilor Wehrmachtului nici 
luptele purtate în zilele de 25-28 iunie în regiunea Trabi-Ivie cu Divizia 
de Fier 24 a generalului Galitki. După cum scrie (şi scrie, de altfel, 
referindu-se la un raport de serviciu) în memoriile sale H. Hoth, 
comandantul Grupului 3 Tancuri, „în primele trei săptămâni de lupte 
pierderile Diviziei 19 Tancuri și ale Diviziei 14 Motorizate au fost în 
ansamblu de 163 de ofiţeri si 3 422 de subofiteri si soldaţi“. (485) În 
medie, câte 85 de oameni pe zi. 


Pierderile maxime au fost, probabil, cele ale Diviziei 7 Tancuri de pe 26 
iunie; după cum am menţionat mai sus, divizia a pierdut în ziua 
respectivă mai mult de 193 de oameni („mai mult“, deoarece în această 
cifră n-au fost incluse pierderile unuia dintre regimentele de infanterie 
motorizară ale diviziei). Acest nivel maxim al pierderilor se explică, cel 
mai probabil, prin faptul că pe 26 iunie divizia a ajuns sub o lovitură 


masiva a aviatiei sovietice; in toate celelalte zile pierderile ei erau cu 
mult mai mici, fiind in total de circa 500 de oameni in luna iunie. 


Toatá abundenta aceasta de cifre nu este reprodusä nicidecum pentru a- 
l istovi pe cititor. Numärul pierderilor zilnice medii, mari, maxime ale 
diviziilor Wehrmachtului ne oferă o anumită „platformă de sprijin“, 
care ne permite să apreciem posibilităţile reale ale mijloacelor de 
distrugere din epoca respectivă și proporţiile potentialelor „pierderi 
sângeroase“ (există în militărie si acest termen cam sinistru ce 
desemnează totalitatea morţilor și răniților). 


În linii mari şi în ansamblu, pentru diviziile germane ale Grupului de 
Armate Centru prima săptămână de război a constat din marșuri, 
deranjate rareori de unele ciocniri de scurtă durată. Acestui „regim de 
operațiuni militare“ îi corespundeau pierderi de câte 40-50 de oameni 
pe zi per divizie. Divizia 45 Infanterie n-a mărșăluit lângă zidurile 
cetăţii Brest, ci a purtat o luptă încordată — cu „pierderi sângeroase“ de 
circa 140 de oameni pe zi. Au fost nevoite să poarte lupte crâncene de 
multe zile Diviziile 7, 18, 19 Tancuri, Divizia 29 Motorizata - si 
pierderile lor se apropie de cota de 100 de oameni pe zi (sau o depășesc 
considerabil). Bineînţeles, toate cifrele acestea pot să fie incomplete și 
imprecise; e cât se poate de posibil ca unele episoade ale luptelor 
încordate sa fi rămas în afara cadrului cărţii noastre, deci se poate 
presupune că pierderile reale ale diviziilor Wehrmachtului ajungeau în 
unele momente critice până la cota de 200-250 de oameni pe zi. 


Dar ce vedem de partea cealaltă a frontului? Divizia 128 Pușcași (a 
Armatei XI a Frontului Nord-Vest) dispare în decursul unei singure zile, 
22 iunie; efectivul ei era de 15 500 de oameni — unde s-au pierdut cu 
toţii? Vecinul din stânga al Diviziei 128 Puscasi era Divizia 56 Pușcași a 
Frontului Vest; în Raportul de luptă nr. 3 al statului major al Armatei 
III de la ora 12.30 de pe 24 iunie se afirmă că „în urma luptelor Divizia 
56 Puscasi are două detașamente mici separate de cate 700-800 de 
oameni“. Ce fel de lupte sunt astea, în care o divizie pierde câte 4 000- 
5 000 de oameni pe zi? Putem să discutăm la infinit despre proprietăţile 
tactice şi tehnice ale mitralierelor și aruncătoarelor de mine sovietice și 
germane, dar nici un fel de nuanţe tehnice nu pot servi drept explicaţie a 


faptului că pierderile zilnice ale unei divizii a unei parti beligerante erau 
de douăzeci de ori mai mari decât ale unei divizii din cealaltă tabără. 


De fapt, aceste întrebări sunt cât se poate de retorice. Răspunsul este 
cunoscut. Situaţia ce s-a creat pe Frontul Vest este remarcabilă doar 
prin faptul că procesul care în documentele statelor majore ale Armatei 
Roșii era desemnat cu cuvintele „divizia s-a risipit“ îşi găseşte o expresie 
cantitativă certă în cifra celor luaţi prizonieri de germani. Dacă luăm ca 
bază estimarea obținută mai sus a pierderilor totale ale frontului 
(540 000 de oameni), cei 338 500 de prizonieri înregistraţi de germani 
reprezintă 63 la sută din pierderile Frontului Vest.******** 


Este foarte important să subliniem că numărul total ale celor „risipiţi“ 
era, fără îndoială, mai mare decât numărul celor luaţi prizonieri de 
germani. Un anumit număr (mii?, zeci de mii?) de foşti ostaşi ai Armatei 
Roșii s-au îmbrăcat în haine civile si au evitat prizonieratul — s-au 
ascuns în sate mici din adâncul pădurilor, s-au întors acasă (în condiţiile 
unei încercuiri foarte „găurite“ aşa ceva era posibil la scară geografică 
mare, inclusiv circulaţia locuitorilor Poloniei răsăritene în Polonia 
apuseană), li s-au alăturat partizanilor, au devenit ,,polizei“******** 
etc. Este în afara îndoielilor și faptul că multe mii (zeci de mii?) de 
„încercuiți în iunie“ au rătăcit câteva luni pe poteci de pădure spre est și 
au ajuns la ai lor după ce au fost scrise toate rapoartele, memoriile și 
„listele“ citate mai sus. 


E foarte greu, dacă în general e posibil, de făcut o estimare cât de cât 
realistă a numărului „evitationistilor“ (cei care şi-a abandonat unităţile, 
dar totodată au evitat plasarea în lagărul german pentru prizonieri). 
Puținele cifre împrăștiate prin diferite documente ale statelor majore 
sovietice ne permit doar să afirmăm că cei dispăruți au fost de multe ori 
mai multi decât morții. 


„În perioada luptelor Divizia 161 Pușcași (în care au rămas, după cum se 
spune în același raport politic, doar 700 de oameni — M.S.) a suferit 
pierderi neînsemnate de morţi si răniţi (aproximativ 354 de oameni, cel 
mult), ceilalţi s-au pierdut, au ajuns în încercuire (așa-numiții dispăruţi), 
au răzbătut până la alte unităţi sau umblă pe drumuri si prin păduri si isi 
caută unităţile“. (468) 


„In Regimentul 797 Puscasi al Diviziei 232 Puscasi au fost ucisi si räniti: 
corp de comandanţi — 14, corp de comandanţi — 82, trupă — 904 (în total 
rezultă un raport de 1 la 7 — M.S.). Există toate temeiurile pentru a 
presupune că majoritatea celor dispăruţi au fugit care încotro, au dezertat 
de pe câmpul de luptă și se află în pădurile din regiunea în care 
acționează divizia“. (489) 


„Probabil pierderile de efectiv sunt exprimate de o cifră ce nu depășește 5 
la sută din efectivul total“ — asa e scris în raportul cu privire la 
operaţiunile de luptă ale Corpului 17 Mecanizat, care în realitate a pierdut 
trei sferturi din efectiv. (403) Baza aviatică 86 (personalul de la sol al 
aerodromului de lângă orașul Alitus) a pierdut în șapte zile de război: 1 
mort, 3 răniţi, 242 de dispăruți. (363) 


Bineînţeles, sunt „cazuri particulare izolate“. E la fel de indiscutabil că 
deocamdată nimeni n-a găsit nici un „caz particular“ contrar — un 
exemplu de divizie în care pierderile de morţi si de răniţi să fi fost mai 
mari decât numărul celor fugiţi care încotro. Trecând de la particular la 
general, de la pierderile unor unități și formaţiuni la pierderile în 
ansamblu ale Frontului Vest, putem propune doar o estimare foarte 
vagă, bazată pe presupunerea că numărul morţilor si al răniților pe de o 
parte (în cazul dat în unităţile Armatei Roșii) nu putea să depășească 
mai mult decât de 4-5 ori indicatorul corespunzător al inamicului 
(Wehrmachtul). Cu această condiţie (da, foarte șubredă și puţin 
probabil demonstrabilă) se poate presupune că pierderile Frontului Vest 
au fost de 80 000-100 000 de morți și răniți si de circa 400 000-450 000 
de „risipiţi“. 

Documentele Sectiei spionaj si contraspionaj a Corpului de armatá 17 
(al Grupului de Armate Sud). (490) 


26 iunie 1941 


Raport de bilant cu privire la rezultatele interogárii prizonierilor de 
razboi: 


„... Echipamentul e într-o stare foarte proastă, partial zdrentuit. 
Incältämintea este partial uzată, sunt folosite pingele suplimentare. 
Prizonierii se plâng foarte mult pe aprovizionarea proastă cu alimente în 
unităţile lor; ei spun că le dădeau de mâncare crupe crude. Pe 25.6 mulţi 
prizonieri se plângeau că n-au mâncat nimic de la începutul războiului. Unii 
prizonieri produc impresia de oameni foarte epuizați și apatici fata de ce li se 
întâmplă... 


În afară de comisari, doar un număr relativ mic exprimat în procente din 
efectiv este de acord cu orânduirea politică din tara. Aproape toți ofiţerii 
sunt comuniști sau au venit din rândurile organizaţiei comuniste a 
tineretului. Atitudinea tuturor faţă de colhozuri este negativă... 


În depozitiile prizonierilor se face observată teama lor de a fi împușcați în 
prizonierat. După spusele lor, dacă ar fi avut certitudinea că nu vor fi 
împușcați, e posibil ca un număr cu mult mai mare de militari ruşi ar fi 
preferat să se predea. Patru prizonieri afirmă că ar fi auzit că militarii 
Regimentului 98 Artilerie și-au abandonat tunurile, tehnica și au fugit 
care încotro. 


Am observat că petlitele majorităţii prizonierilor sunt rupte, precum si 
semnele distinctive de pe mâneci si din alte parti ale uniformei...“ 


12 iulie 1941 


Raport cu privire la interogatoriile prizonierilor de război 


+... S-a confirmat din nou faptul că partea cea mai mare a prizonierilor aduși 
au luat decizia de a trece de partea noastră fiind influenţaţi de foile volante 
aruncate de noi din aer. La întrebarea de ce formaţiuni întregi nu depun 
armele a fost dat răspunsul că foile noastre volante sunt percepute încă 
sceptic de majoritate și ei nu au încredere deplină în conţinutul lor. Propriii 
comandanți, bineînţeles, depun eforturi pentru a spori îndoielile. 


Le este dificil să treacă de partea noastră și pentru că propriii comandanți 
îl împușcă fără să stea pe gânduri pe oricine, dacă văd intenţia de a 
depune armele. De asemenea, și mitralierele noastre ce sunt puse în 
funcţiune de îndată ce e observat cineva fac evadarea prea riscantă. După 
toate aparențele însă, modalitatea aleasă de usurare a operaţiunilor 
militare prin aruncarea din aer a foilor volante este pentru noi 
prețioasă...“ 


24 iulie 1941 


Raport cu privire la interogatoriul unui transfug 


»... Starea de spirit din unitate (Batalionul autonom de mitraliori al 
regiunii fortificate — M.S.) este deprimantă. Toţi vor de mult să termine 
războiul, dar prin infricosare dură sunt constránsi de comandanți să lupte 
în continuare. După ce funcţiona megafonul [german] comandanții 
umblau cu pistoalele si cu degetele pe trägaci si amenințau să-l împuște pe 
oricine va încerca să fugă la nemți. În pofida intimidării, impresionați de 
propagandă, soldaţii s-au înţeles să părăsească pe ascuns cazematele 
noaptea, să-i închidă în ele pe comandanți si să fugă la nemți. Dar planul 
acesta a eșuat din cauza retragerii nocturne neașteptate. Cu toate acestea, 
transfugul este convins că ceilalţi soldaţi oricum vor părăsi unitatea cu 
prima ocazie. El însuși a reușit să fugă atunci când în timpul retragerii a 
fost pus santinelă ca să observe un eventual atac al nemților.“ 


24 iulie 1941 


Raport cu privire la stárile de spirit in trupele inamicului 


„... Prizonierii de război afirmă că abia acum, în prizonierat, ei pot să stea 
de vorbă deschis unii cu alţii. În Armata Roșie nimeni nu îndrăznește să-și 
expună părerea, deoarece vede în fiecare ascultător un spion. De aceea se 
produce atât de rar înlăturarea din funcţii a comisarilor si a 
comandanților comuniști. Este extrem de greu să fugă de partea 
germanilor, fuga poate să se producă doar în timpul ofensivei germane în 
momentul în care trupele se retrag în dezordine. Prizonierii sunt ferm 
convinși că mai devreme sau mai târziu toată armata va fugi la germani, 
deoarece nimeni dintre ostașii Armatei Roșii nu înţelege pentru ce trebuie 
să lupte. Masa principală a ostașilor Armatei Roșii sunt colhoznici ostili 
regimului sovietic, deoarece le-a fost luată proprietatea privată. Tatii 
majorităţii ostașilor Armatei Roșii au fost deportaţi, omorâţi sau trăiesc în 
sărăcie lucie. Trupele continuă să opună rezistenţă doar sub o teroare 
foarte puternică... “ 


6 august 1941 


Raport cu privire la interogatoriul unor transfugi 


„Compania 9 a Batalionului 3 a Regimentului 8 Infanterie motorizată SS 
i-a adus pe următorii transfugi sovietici-ruși (sunt enumerati nouă 
oameni, toți originari din Leningrad, în vârstă de 18-19 ani — M.S.). Acești 
transfugi au comunicat următoarele: 


Starea de spirit din unitatea noastră militară este foarte proastă. Noi nu 
simţim nici un fel de ură faţă de germani. Comisarul nostru, evreu, ne 
spunea că germanii ne vor sfäsia în bucăţi, dar noi nu l-am crezut. In 
schimb am crezut în cele scrise în foile volante germane aruncate 
deasupra unităţii noastre din avioane. 


Eram hräniti foarte prost. Primeam câte 400 de grame de pâine pe zi. Iar 
la început ne dădeau doar câte 100 de grame de pâine pe zi. Pâinea era 
foarte proastă. Primeam o soldă de 8 ruble pe lună. Starea de spirit din 
Leningrad este foarte proastă. Oamenii așteaptă să intre germanii în oraș 


si sperá cá dupä aceea vor veni vremuri mai bune. Pe sectorul de pädure 
de unde am venit se află încă mii de soldaţi care vor să treacă de cealaltă 
parte. Unitatea noastră militară se autodizolvă. “ 


Documentele Secţiei de spionaj si contraspionaj a Grupului 3 Tancuri 
(al Grupului de Armate Centru). (491) 


14 iulie 1941 


Situaţia din Bielorusia 


„La fel ca în Lituania, pe teritoriul Bielorusiei, care i-a aparţinut anterior 
Poloniei, populaţia, cu excepția evreilor, salută trupele germane ca trupe 
eliberatoare. Cauza: colectivizarea forţată la sat și deportările si execuțiile 
care au insotit-o. N-am găsit confirmäri ale răfuielilor sângeroase în masă 
cu persoane civile arestate, despre care ne vorbea convingător populaţia. 
Probabil, odată cu apropierea trupelor germane, arestatii au fost duși la 
est. Bucuria populaţiei — a bielorusilor (greco-catolici) si polonezilor 
(romano-catolici) este aceeași, nu există contradicții grave între ei. 


Este de remarcat că și locuitorii regiunilor Bielorusiei care au făcut parte 
în permanenţă din Uniunea Sovietică privesc intrarea trupelor germane 
fără nemulţumire. Cauza: gestionarea colectivă în agricultură a degenerat 
într-un sistem de constrângere, în cadrul căruia oameni muncesc zi si 
noapte și nu-și văd roadele muncii. Foametea din anii 1933, 1934, 1935 
este încă ţinută bine minte de ţărani. Dacă poporul nu-și exprimă la 
început bucuria pretutindeni, faptul se explică prin incertitudinea legată 
de viitor și prin intimidarea promovată de puterea sovietică, care a anunţat 
că obligaţia fiecărui german va fi de a-i nimici pe ruși. 


În oraşe domneşte o indiferență mai mare, care în oraşele mari, de 
exemplu în Minsk, evoluează în ostilitate și ură. Însă nepăsarea se 
transformă în ură faţă de Stalin după ce, urmând directivele lui Stalin din 
discursul lui de pe 3.7.1941, comuniștii au început înainte de retragere să 
incendieze orașe, de exemplu Vitebskul. Dat fiind că oamenii din orașe si 
din colhozuri trăiau acum din faptul că statul le repartiza zilnic din 


depozitele sale produsele de necesitate vitalá, lumea jefuieste depozitele ca 
sá nu sufere de foame. In mäsura in care e posibil, trupele germane 
incearcá sa curme jafurile si depun eforturi pentru efectuarea distribuirii 
echitabile... 


N-a fost depistată nici o manifestare de nesupunere in faţa Puterii 
Sovietice. Pasul de la critică si de la neacceptarea interioară a rânduielilor 
sovietice până la rezistenţa activă este foarte greu de făcut de acest popor 
atât de chinuit și lipsit de spirit de iniţiativă. 


Dat fiind că populaţia se identifică drept bielorusă, simte comunitatea cu 
Rusia și poziţia ei negativă în raport cu Moscova are un caracter social- 
economic, e cât se poate de probabil că si în regiunile rusești vom găsi o 
stare a lucrurilor asemănătoare cu cea din regiunea pe care o descriem. 


4 august 1941. 


Raport cu privire la atitudinea populaţiei civile ruse fata de germani. 


„Pentru a executa misiunea ce mi-a fost dată de a elucida și de a colecta 
date despre comportamentul si poziţia populaţiei civile ruse am vizitat pe 3 
august două biserici din oralul Velij. Bisericile erau atât de arhipline de 
credincioși (pe 2 august Biserica Ortodoxă sărbătorește ziua Sfântului 
Ilie — M.S.), încât nu toți și-au găsit un loc în ele și erau nevoiţi să stea în 
fata bisericii si în cadrul ușilor. Era o priveliște zguduitoare să-i vezi pe 
oamenii aceștia simpli care se închină și plâng, ascultând cu atenţie 
predica preotului. Căci poporul rus a fost de 22 de ani lipsit cu forța de 
posibilitatea de a se aduna la sărbătorile bisericești. Cu lacrimi în ochi, ei 
îi mulţumesc în genunchi forţei supreme pentru eliberarea lor de către 
armata germană de jugul comunismului. Recunostinta si bucuria lor este 
atât de mare încât rugăciunea finală a preotului pentru victoria trupelor 
germane si a marelui Führer i-a atins la inimă. Bietii oameni își amintesc 
cu groază tirania cruntă a bolsevismului și, după cum mărturisesc ei, mai 
bine ar pleca agätati de scările mașinilor noastre în Germania decât să 
ajungă măcar o clipă din nou sub jugul roşu.“ 


Documentele Sectiei spionaj si contraspionaj a Diviziei 10 Tancuri (a 
Grupului de Armate Centru). (492) 


10 iulie 1941 


Tema: depozitii ale prizonierilor 


„8 prizonieri au märturisit ca sunt din Regimentul 542 Puscasi (al Diviziei 
161 Pușcași, participant la bătălia pentru Minsk — M.S.). Regimentul a 
fost utilizat lângă Minsk, după care s-a aflat în retragere. Ultimele lupte 
din ariergardă au avut loc cu 3 zile în urmă. Ofițerii au plecat cu 
automobilele, în unitate au rămas doar câţiva comandanţi inferiori, 
comuniști. Cea mai mare parte a regimentului s-a împrăștiat, deoarece nu 
mai dorea să lupte. Când prizonierii au aflat de la locuitorii satului că, 
dacă se vor preda trupelor germane, nu vor päti nimic, ei, de îndată ce au 
văzut automobilele noastre de recunoaștere, ne-au ieșit, cu mâinile 
ridicate, în întâmpinare“. 


20 iulie 1941 


Tema: depozitii ale prizonierilor 


„Ieri seara, la postul nostru de pază de pe linia întâi de lângă Leonidovka, 
a trecut de partea noastră un soldat rus și a depus următoarele mărturii: 


Pe 7 iulie regimentul de infanterie a fost transferat de la Voronej lângă 
Elnia. Aici a fost utilizat la construcţia fortificațiilor de câmp. În afară de 
aceasta, la instalarea fortificațiilor au fost antrenați 20 000 de muncitori 
de la Moscova. Aprovizionarea muncitorilor și a regimentului era extrem 
de sărăcăcioasă. În ultimele două zile nu li s-au dat în general nici un fel 
de alimente, în regiment a început o revoltă si o parte a militarilor au luat 
decizia de a trece de partea germanilor. Despre intenţia lor a aflat 
[comandamentul], după care rebelii au fost plasați pe linia întâi în timpul 
atacului tancurilor germane. 


La sud si la nord de Elnia a fost adusă o cantitate mare de artilerie (tunuri 
antitanc de calibrele 152, 76 si 50 mm). Comandantul le-a spus soldatilor 
cá pentru neexecutarea ordinelor au fost impuscati 9 generali (la 
momentul respectiv, comandamentul Frontului Vest încă nu fusese 
împușcat, dar Hotărârea Comitetului de Stat pentru Apărare nr. 169 
semnată de Stalin fusese adusă la cunoștința trupelor si în ea erau nouă 
nume ale generalilor arestaţi — M.S.). Locul în care era amplasat 
regimentul era desemnat ca postul de campanie nr.16. Trupele amplasate 
în Elnia si în jurul ei, în urma luptelor din ultimele zile, sunt foarte istovite 
si doar teama de a fi împușcați în prizonierat îi reţine pe militari să treacă 
de partea noastră. 


26 iulie 1941 


Dragă Girgenson, ******** 
In afară de faptul că sunt bine îţi comunic astăzi următoarele: 


Putem să constatăm cu certitudine că foile volante germane acţionează 
bine atât asupra soldaţilor ruși, cât și asupra populaţiei civile. 
Comandanții grupurilor mele de recunoaștere se conving în permanenţă 
personal de asta... 


Acum, când totul se aduce în bună ordine, avem de gând să punem la 
punct viata economică si anume agricultura. Aici, în centrul Rusiei, la 60 
de kilometri sud-est de Smolensk, populaţia rurală le urează comisarilor 
roșii să se ducă dracului. Ea răspunde la apelul nostru de a începe 
neîntârziat cositul fânului. Ea ne aprovizionează, deseori benevol, cu 
lapte, ceapă, carne. Dacă vor fi trimiși încoace câţiva oameni liniștiți si 
pricepuţi, plus oameni care posedă cunoștințe agricole și tehnice, știu 
limba, propagandisti, nu va fi greu să punem la punct aici fără pierderi 
mari o viata normală și recoltarea roadei. 


Nivelul de viaţă al oamenilor de aici este atât de scăzut încât chiar şi o 
mică parte din venitul obținut din activitatea agricolă ar fi cât se poate de 
suficientă pentru a ameliora considerabil ambianța socială, a spori 


capacitatea de cumpärare pe de o parte si a stimula dorinta de a munci pe 
de alta. 


Nu vom putea sá desfiintäm intreprinderile colective mari si, de fapt, nici 
nu e nevoie sá o facem. Fie si din cauza cá aici n-au mai rámas tárani asa 
cum îi ştim noi, adică oameni capabil să muncească de sine stătător. Dar 
dacă acestor zilieri de stat săraci în loc de jumătate de morgen de pământ 
(circa 12 ari — M.S.), un porc si o vacă o să le dăm toate acestea in 
cantitate dublă în folosinţă privată, ei vor fi fericiţi si mulţumiţi. În afară 
de aceasta, dacă îi vom spune comunităţii: din recolta strânsă de pe 
loturile voastre pe pământ veţi primi încă atâtea % din profit, vom stimula 
astfel spiritul de iniţiativă și în urma selecţiei pe baza rezultatelor muncii 
vom putea să punem temelia unei noi stări sociale mijlocii, iar celor mai 
buni din rândurile acesteia s-ar putea să le dăm posibilitatea de a fi 
promovați în funcţii de conducere... “ 


Documentele Secţiei spionaj şi contraspionaj a Corpului 48 Tancuri (al 
Grupului de Armate Sud). (493) 


16 iulie 1941. 


Tema: amănunte speciale din procesele-verbale ale interogatoriilor: 


»»»» S-a confirmat că populaţia ucraineană este influenţată de propaganda 
foarte activă din foile volante germane aruncate din avioane. Conţinutul 
lor este transmis de la om la om, din gură în gură, în principal de femei și 
copii, deoarece ei, după cum ni se comunică, pot să stea de vorbă 
neimpiedicati de nimeni cu soldaţii. 


Transfugii utilizează pentru evadare în principal momentele de derută, de 
exemplu in timpul raidurilor aviaţiei germane. O circumstantä 
remarcabilă este faptul că ei vin parţial și din regiunile din spatele 
frontului rușilor. Astfel, unii transfugi au declarat că au fost nevoiţi să 
răzbată din regiunea Kiev pe direcţia vest până la întâlnirea cu primele 
trupe germane (la mijlocul lunii iulie 1941, unităţile Corpului 48 Tancuri 


german luptau în regiunea Berdicev, adică doritorii de a se preda urmau 
să parcurgă circa 150 de kilometri — M.S.). 


Este de remarcat faptul că musulmanii din rândul prizonierilor subliniază 
îndeosebi în timpul interogatoriilor opiniile lor anticomuniste. Tonul cu 
care vorbesc ei despre bolsevism se evidenţiază prin asprimea lui și prin 
ferma convingere a [propriei] superioritäti. 


Prizonierii aduceau cu ei foile volante germane și povesteau independent 
unii de alții că ofiţerii le dădeau foile volante după ce fugeau comisarii... “ 


Documentele Secţiei spionaj și contraspionaj a Corpului 4 Aviaţie al 
Luftwaffe. (494) 


Nr. 1 082/41, secret 


» Trupele române l-au luat prizonier pe comisarul politic al unei subunități 
a Comisariatului Poporului al Afacerilor Interne a bazei militare maritime 
din orașul Odessa, care a răspuns la următoarele întrebări: 


... Populaţia rusă nu cunoaște care e starea adevărată pe front. Populaţia 
ştie doar despre luptele din regiunea Kiev, de lângă Belaia Terkov si 
Jitomir. Despre pierderea Basarabiei nu s-a comunicat până pe 22 august. 
Se comunica doar despre luptele de lângă râul Prut. Populaţia rusă e 
prelucrată de propagandă în asa fel încât nu poate să aibă părerea ei. 


Interogatul consideră că după următoarele succese germane, precum 
cucerirea Leningradului, Moscovei, Kievului etc., populaţia se va ridica. 
La aceasta va contribui lipsa mare de produse alimentare și de 
îmbrăcăminte. Femeile se vor revolta primele. Această revoluţie ar putea fi 
accelerată pe calea propagandei permanente prin foi volante și eliberarea 
câtorva prizonieri de nădejde, care vor putea să se întoarcă. Acești 
prizonieri trebuie să difuzeze informaţia despre faptul că aici prizonierii 
nu sunt nicidecum împușcați, ci trataţi bine. 


Probabil, dupá pierderea centrelor politice si industriale, influenta 
autoritätilor asupra populatiei se va diminua si aceste mijloace (teroarea) 
nu vor mai fi eficiente... El considerá cá rezistenta nu poate sá continue 
mai mult de 3 luni, deoarece in urma pierderilor suferite toate rezervele 
vor fi epuizate. Situatia dezastruoasá a populatiei si pierderile suferite ar 
putea frânge rezistenţa organelor de conducere...“ 


Însemnări din jurnalul soldatului din Wehrmacht Willi Kubeck (495) 


„După ce a trecut o lună și jumătate a campaniei in Rusia, după ce mi-am 
făcut o imagine despre locuitorii pasnici ai Ucrainei, îmi vine în minte 
gândul să-mi păstrez amintirile pentru anii de după război. Primul lucru 
care m-a uimit a fost starea de spirit binevoitoare a populaţiei civile. N-am 
avut cunoștință de nici un caz de atac asupra soldaţilor nostri, în orice caz 
pe sectorul sudic al frontului. Nu ne era frică atunci de nici un fel de acte 
ostile din partea populaţiei civile, nici chiar ajungând în spatele frontului 
inamicului în misiune de recunoaștere. Când ne duceam în sat ca să 
facem rost de-ale gurii, la fel nu ne era teamă că cineva dintre localnici ne 
va infige in spate cuțitul sau toporul. Nu am cunoștință despre nici un 
incident de acest fel, în caz contrar comandamentul ne-a fi interzis cu 
toată strictetea să facem aceste raite. 


Impresia mea personală este că populaţia civilă îl ura din tot sufletul pe 
marele său conducător, Stalin. Auzeam în permanenţă: „Lenin — gut, 
Stalin — ...“ şi spunând aceste cuvinte oamenii făceau un gest semnificativ 
care pretutindeni însemna același lucru și de aceea era ușor de înţeles: 
latul pe gât. ÎI urau pe Stalin cel mai mult din cauza colectivizării 
agriculturii. După realizarea ei, pământurile, uneltele agricole, vitele, 
păsările confiscate de la ţăranii înstăriți au fost declarate proprietate de 
stat, cu alte cuvinte au fost transmise în proprietate colectivă. Dar deciziile 
principale erau luate de partocratii urâţi de toți. Toti locuitorii cutărui sau 
cutărui sat munceau în comun, primeau pentru aceasta pâine si bani — 
foarte puţini — echivalentul a circa jumătate de marcă a Reichului pe zi în 
banii noștri. Partea cea mai mare a profitului era însușită de stat, 
locuitorilor satului le rămânea doar atât cât să poată să se descurce cu 
chiu cu vai. 


Din partea noasträ locuitorii Ucrainei asteptau cä vom pune capät 
colectivizării. Poate că conducerea noastră va înţelege totuși că aceasta 
oferea posibilitatea de a ne face un aliat din Ucraina. Sunt ferm convins 
că multi ţărani erau de partea noastră în lupta contra regimului stalinist. 
Nu a fost nici o subunitate de-a noastră cu care voluntarii din rândul 
localnicilor să nu fi colaborat activ... “ 


Din procesul-verbal al interogatoriului generalului-maior Zakutnii, fost 
şef al statului major al Corpului 21 Pușcași (496) 


„... După părerea generalului, acest război este extraordinar de nepopular 
în Rusia si poate să conducă cu ușurință la doborârea regimului ce 
guvernează acum. Guvernul sovietic poate să evite acest pericol doar pe 
calea încheierii la timp a unei păci separate. Are o mare importanţă, după 
spusele generalului, chestiunea referitoare la cât de departe se va deplasa 
frontul spre est. Dacă germanii vor reuși să ocupe spaţii mari ale Rusiei, 
pentru guvernul sovietic va apărea pericolul că pe teritoriul ocupat va fi 
înfiinţat un guvern rus paralel. Apariţia unei astfel de posibilităţi este 
deosebit de periculoasă pentru guvernul sovietic si de aceea el, 
indiscutabil, va fi nevoit să zădărnicească înființarea guvernului paralel 
prin încheierea la timp a păcii separate. Dacă însă nu se va reuși evitarea 
înfiinţării guvernului paralel, datorită încheierii unei astfel de păci 
[conducerea sovietică] va încerca să păstreze pentru ea cel putin 
rămășițele teritoriului Rusiei. 


Zakutnii și-a expus majoritatea opiniilor politice din proprie iniţiativă, în 
acest sens nu i-au fost puse întrebări concrete. El simţea în mod evident 
nevoia de a se pronunţa pe această temă, de aceea afirmațiilor în această 
privinţă trebuie să li se acorde o importanţă deosebită. “ 


Din memoriul procurorului militar şef V. Nosov, expediat adjunctului 
comisarului poporului al apărării al URSS, comisarul de armată de 
rangul 1 L. Mehlis.****+**** 


27 septembrie 1941 


„Pe 10-20 iulie, anul curent, unitätile Corpului 25 Puscasi, ce ocupau 
pozitii defensive in regiunea orasului Vitebsk-Suraj-Vitebski, s-au 
imprästiat in mod rusinos, i-au deschis inamicului calea pentru deplasarea 
spre est, iar ulterior, ajungänd in incercuire, au pierdut majoritatea 
efectivului si bunurilor materiale. Ancheta desfăşurată în această privinţă 
a stabilit următoarele: 


... În ziua de 11 iulie pe sectorul defensivei ocupat de două batalioane ale 
Regimentului 501 Pușcași, unităţile motorizate și mecanizate ale 
inamicului, în număr necunoscut (n-au fost misiuni de recunoaștere), au 
pătruns peste Dvina de Vest spre șoseaua Vitebsk-Smolemsk si Vitebsk- 
Suraj. Numitele două batalioane ale Regimentului 501 Pușcași, neavând 
conducerea cuvenită, s-au împrăștiat în panică. Cuprins de panica 
„încercuirii“, în noaptea spre 12 iulie, a început să-și schimbe locul de 
amplasare statul major al corpului. Pe la ora 16.00, pe 12 iulie, 
comandantul corpului, generalul-maior Cestohvalov, cu un grup de 
comandanţi de la statul major si cu batalionul de transmisiuni, 
abandonând o parte a automobilelor, a sosit la postul de comandă al 
Diviziei 134 Pușcași din satul Prudniki. Sosirea lor a introdus imediat 
panica în unităţile diviziei, deoarece cei sosiți, inclusiv Cestohvalov însuși, 
relatau panicati despre pierderile pe care nemţii chipurile le-au provocat 
unităților Diviziei 162 Pușcași, despre bombardamentele aeriene etc... 


După indicatia dată de comandantul corpului, Cestohvalov, cu privire la 
retragere, a început fuga panicată spre est. Primii care au fugit au fost 
statul major al corpului și eșalonul secund al statului major al Diviziei 134 
Pușcași, condus de șeful statului major al diviziei, locotenent-colonelul 
Svetlicinii, care de pe 9 iulie a lipsit de la postul de comandă („a rămas în 
urmă“) și abia în momentul replierii, pe 12 iulie, a sosit în satul Prudniki. 
În lipsa conducerii, mașinile goneau în panică spre est, spre târgușorul 
Ianovici. Fuga în panică a comandanților de la statul major a avut o 
influenţă nefastă asupra unităţilor și asupra organelor sovietice locale, 
care lăsau totul baltă și fugeau spre est, fără să fi văzut vreun inamic si 
chiar fără să fi auzit focuri de armă. Pe 13 iulie statul major al corpului s- 
a oprit lângă târgușorul Ianovici, dar pe 14 iulie s-a mutat în pădurea de 
lângă satul Ponizovie, abandonând orice conducere a unităţilor corpului 


si pierzänd legátura cu statul major al armatei. Urmänd exemplul statului 
major al corpului fugeau care încotro unităţile militare, fără să-i opună 
nici o rezistenţă inamicului, abandonând bunurile materiale si munitiile... 


La intrarea în satul Ripsevo, la ora 23.00, coloana statului major a fost 
întâmpinată cu strigăte „Stai!“ si cu tirul dezordonat al unui detaşament 
mic de recunoaștere german; după spusele martorilor oculari, cercetasii 
erau în număr de vreo 10 oameni. Şeful statului major al corpului, 
colonelul Vinogradov, al cărui automobil era în fruntea coloanei, nu și-a 
oprit automobilul, a trecut mai departe și a ieșit din sat. Comandantul 
corpului, generalul-maior Cestohvalov, care îl urma în cel de-al doilea 
automobil, a oprit mașina, a aruncat arma personală, a ridicat mâinile și 
s-a îndreptat spre nemti.******** Șeful serviciului de geniu al statului 
major al corpului, locotenent-colonelul Egorov, care se afla în aceeași 
mașină, a sărit din maşină şi a luat-o la fugă în partea opusă, prin grădini 
spre pădure. La fel au procedat ceilalţi comandanţi și lucrători politici ai 
statului major al corpului... 


Aflându-se în încercuire, sub influenţa fricii, unii comandanţi și lucrători 
politici, pentru a-și ascunde apartenenţa la corpul de comandanţi al 
Armatei Roșii, şi-au rupt însemnele distinctive si petlitele, au dezbrăcat 
echipamentul militar și au îmbrăcat costume civile, iar o parte dintre ei 
chiar și-au distrus documentele personale si pe cele de partid. Șeful Secţiei 
politice a corpului, comisarul de regiment Lavrentiev, și-a distrus carnetul 
de partid, și-a înlocuit uniforma de comandant cu un costum zdrentuit de 
«deținut», şi-a lăsat barbă, și-a pus o traistă pe umăr si, ca un las si un 
trântor, s-a deplasat în decursul câtorva zile din urma unităţilor, fără să 
facă nimic, demoralizánd efectivul cu înfățișarea sa. Când i s-a propus o 
uniformă militară, a refuzat s-o ia și s-a dus de unul singur, în costumul 
său de «deţinut», spre est. La fel se deplasau de unii singuri comisarul 
militar al corpului, comisarul de brigadă Kofanov, colonelul Stulov, șeful 
secţiei speciale a corpului, locotenentul-major al trupelor securităţii de stat 
Bogatko. Acesta, împreună cu dactilografa sa, deghizându-se în costume 
de colhoznici, se dădeau drept «refugiaţi» si se îndreptau spre orașul 
Viazma...“ (497) 


Din Comunicatul special al Directiei de contraspionaj a Comisariatului 
Poporului al Securitätii de Stat „Cu privire la manifestärile antisovietice 
si starile de spirit politice negative in rändul scrütorilor si jurnalistilor“ 


[Cel tärziu 24 iulie 1943] 


Treniov K.A. 


Evit să citesc ziarele, mi-e silă să citesc ziarele, pline de minciuni si de 
mistificări... Cât priveşte tara noastră, ea nu mai este în stare să reziste 
războiului, cu atât mai mult cu cât e puţin probabil că vor fi multi cei care 
vor accepta să lupte pentru păstrarea regimului existent... Trebuie să fim 
consecventi. Au desființat Internaționala Comunistă, trebuie revizuit 
imnul «Internaționala», s-ar putea sá nu le fie pe plac aliaţilor... (Treniov 
a făcut aluzii că se retrage în mod conștient din activităţile obşteşti şi se 
sträduie să stea în umbră, pregătind trecerea fără complicaţii de partea 
«noului regim» care va fi, conform convingerii lui, instaurat după 
război). “ 


Novikov-Priboi A.S. 


» Ţăranului trebuie să i se acorde indulgență în economie, în orientarea 
iniţiativei lui spre gospodăria personală. Oricum asa se va întâmpla ca 
rezultat al războiului... Nu poate să stea Rusia singură infinit de mult 
deoparte de ţările capitaliste, și va trece mai devreme sau mai târziu pe 
această cale, însuși guvernul o va înțelege...“ 


Fedin K.A. 


» Tot ce e rusesc a pierit de mult pentru mine odată cu venirea bolșevicilor; 
acum trebuie să înceapă o epocă nouă, când poporul nu va mai suferi de 
foame, nu va da totul de pe el ca să prospere o anumită grămăjoară de 
oameni (bolșevicii). Pentru sângele vărsat la război poporul va cere plată 
și uite atunci o să înceapă ceva grozav... Poate că se va vărsa din nou 
sânge...“ 


Tolstoi A.N. 


„Noi avem deja grijá de pe acum ca sá avem in rezervá resurse militare 
umane — pentru eventualitatea că, atunci când războiul va lua sfârșit, vom 
mai fi nevoiţi sá ne batem cu aliații noștri pentru împărţirea si 
reorganizarea Europei... În viitorul apropiat va trebui să admitem 
iniţiativa privată, încă Nouă Politică Economică, fără ea nu se vor putea 
restabili si reanima economia și circulaţia mărfurilor...“ 


Pogodin N.F. 


„Ingrozitoarele lecţii de viaţă, ce i-au fost predate ţării si erau cât pe ce să 
se încheie literalmente din întâmplare cu cedarea Moscovei, pe care nemţii 
n-au cucerit-o pe 15-16 octombrie 1941 pentru că pur și simplu n-au 
crezut în lipsa absolută la noi a oricărei organizări, trebuie să ne spună 
înainte de toate un singur lucru — așa nu se poate să mai fie, asa nu se mai 
poate să trăim, așa nu vom supravieţui... Ceva e în neregulă la noi în 
mecanismul ca atare si el din când în când se blochează si scärtäie. Ceva e 
în neregulă la noi în sistemul ca atare. Ce e bine e bine, și multe sunt la 
noi excelente, dar si cele rele s-au manifestat la noi în astfel de doze, încât 
pur și simplu nu înţelegi cum și când puteau să se întâmple acestea... “ 


Gladkov F.V. 


„Gândiţi-vă, de 25 de ani e puterea sovietică, dar chiar și înainte de război 
oamenii umblau în zdrente, sufereau de foame... În orașe precum Penza, 
Taroslalvl, în anul 1940 oamenii se umflau de foame, nu puteau să ia masa 
si să facă rost măcar de pâine. Acestea ne sugerează gânduri foarte 
serioase: pentru ce trebuia făcută revoluţia, dacă peste 25 de ani oamenii 
sufereau de foame înainte de război la fel cum suferă acum... “ 


Dovjenko A.P. 


» Tema demascării caracterului vicios al educaţiei sovietice, a nimicniciei 
pedagogului sovietic, a caracterului greșit al propagandei si a rezultatelor 


tragice ale acestora trebuie să devină tema principală a artei, literaturii si 
cinematografiei sovietice în timpul cel mai apropiat...“ (498) 


Din cartea lui M. Koriakov Eliberarea sufletului (anul 1952) 


»»».. Regiunea Baltică, Polesia, Volînia, Galiţia, Bucovina, Basarabia au 
fost ocupate, anexate la URSS, «eliberate», conform terminologiei 
sovietice. Savurând victoriile ușoare, fulgerătoare, îndopându-se cu 
merindele gratuite și abundente ale ocupaţiei, ostașii si comandanții 
Armatei Roșii aveau o stare de spirit semeatd. Era «tineretul stalinist», 
crescut într-un climat artificial, de seră, plin de credinţă în geniul 
«marelui, inteleptului și iubitului Stalin», în «misiunea eliberatoare a 
Armatei Roșii», în «invincibilitatea armelor sovietice». 


A început războiul... S-au dovedit a fi slabe mläditele de credinţă in Stalin, 
crescute în climat de seră. S-au ofilit de îndată ce s-a îndreptat spre ele 
respiraţia fierbinte, arzătoare a luptelor grele și nereușite. În decurs de 
decenii bolsevismul stârpea in generaţia tânără credinţa organică, 
națională în Rusia; acum uraganul impetuos al războiului a spulberat și 
credința în Stalin — în sufletul soldatului rus s-a făcut pustiu de bate 
vântul. Astfel a început dispersarea Armatei Roșii. 


În iulie și în august — primele luni de război — în armata regulată s-au 
încadrat contingente noi: milioane de ţărani din Ucraina, Caucazul de 
Nord, Povolgia, Rusia Centrală. Nu comsomolisti, ci oameni de 30-40 de 
ani, un strat nou — mai din profunzime — al poporului, slab atins de 
propaganda bolșevică, de ideile de «eliberare» a Europei, de purtarea unui 
război ofensiv. În memoria acestor ostași se întipărise altceva: faptul că în 
anul 1930 bolșevicii luau din gospodăriile individuale, clădite de tati si de 
bunici, caii, vacile si le mânau cu forţa în colhoz; că în anul 1932 cătune 
si sate rusești si căzăceşti mureau de foame, erau acoperite de buruieni, 
erau deportate în tundra polară, în nisipurile Turkestanului, în lagărele de 
concentrare din Kolima. 


Noii recruti au adus pe front stärile de spirit antisovietice, care si-au gäsit 
imediat ecoul în rândurile «tineretului stalinist» zdrobit lângă frontieră în 


primele zile de război. Si nu doar ecoul, ci si forma lui certă — predispoziția 
directă spre defetism. După ce și-au pierdut credinţa în Stalin, cu sufletele 
pustiite, tinerii «epocii staliniste» s-au simţit atrași de nemți. Au apărut 
«cufundarii», care se ascundeau în beciuri și subsoluri. După ce trecea 
valul german, «cufundarii» ieșeau. Foștii comuniști si comsomolisti se 
angajau, de regulă, în serviciul nemților. Ostașii bătrâni se îmbrăcau în 
haine țărănești, se dădeau mai aproape de satul natal ca să împartă 
colhozurile și să reconstruiască gospodăriile individuale. Cei care erau 
departe de satele natale se opreau în casa vreunei văduve, soţii de soldat 
din alt sat. 


Pe câmpiile Rusiei se desfășura o mare dramă militară, socială, politică, 
dar, mai ales, o foarte profundă dramă psihologică populară. Este incorect 
să credem că milioane de ruși s-au dus la nemți. Nu s-au dus nici la nemți, 
nici la bolșevici, s-au dus pur și simplu unde vedeau cu ochii... “ 


În continuare nivelul pierderilor Grupului 3 Tancuri a crescut şi a 
devenit cât se poate de „normal“ conform criteriilor Wehrmachtului; în 
50 de zile de război, de pe 22 iunie până pe 10 august, șapte divizii și o 
brigadă (Brigada 900 Infanterie motorizată) ale grupului au pierdut 
17 199 de oameni, adică fiecare divizie a pierdut câte 46 pe zi. (NARA, T 
313, R 231, f. 140) 


În ultimii ani, în cercurile patriotice a căpătat o răspândire extrem de 
mare istorioara despre faptul că „nemţii îi prindeau pe toţi bărbaţii cu 
vârste de recrutare și îi înregistrau ca prizonieri“. Pe autorii si 
promotorii acestei aiureli nu-i jenează câtuși de puţin simplele întrebări: 
„Pentru ce?“, „Cine trebuia să-i hrănească?“, „Cum se leagă asta cu 
faptul eliberării a sute de mii de prizonieri de război reali?“ Prin 
Reţeaua mondială circulă şi un oarecare „ordin de pe 8 iulie“. Da, un 
ordin de pe 8 iulie există. Ce-i drept, este de pe 8 iulie 1943 (patruzeci și 
trei), a fost semnat de Himmler și nu are nici o referire la directă la 
Wehrmacht, război și prizonierii de război. ,,Prizonierii-barbati cu 
vârstele între 16 și 55 de ani, luaţi în timpul luptei cu bandele (subl. 
mea — M.S.) în zona operaţiunilor de luptă, în spatele frontului 
armatelor, în comisariatele estice, în Guvernământul General şi în 
Balcani, sunt consideraţi prizonieri de război“. 


Militii formate din localnici, folosite pentru controlul populatiei si 
aplicarea politicii germane de ocupatie din teritoriile care apartinuserá 
URSS (n.ed.) 


In document lipsesc datele de orice fel, lipseste si semnátura. Dar nu e 
greu de stabilit destinatarul — cel mai probabil este Brigadeführerul SA 
Thomas Girgensohn, german baltic (Baltendeutsche), seful Sectiei de 
recunoastere a statului major al SA („detasamente de asalt“), in 
atributiile cáruia intra si selectia cadrelor pentru administratia civilá de 
pe teritoriile ocupate ale Uniunii Sovietice. 


Documentele procuraturii militare (de toate nivelurile) si ale 
tribunalelor militare sunt închise ermetic pentru cercetători, deci putem 
doar să presupunem câte rapoarte de acest gen mai stau ascunse sub 
praful „GULAG-ului arhivistic“. 


Circumstantele în care a căzut prizonier (dacă o fi căzut) generalul 
Cestohvalov nu sunt elucidate nici până în prezent. Conform unor 
versiuni, el a fost ucis în cursul schimbului de focuri la prima întâlnire 
cu germanii, conform alteia — a fost ucis în timp ce încerca să evadeze; e 
clar doar că nu s-a aflat în prizonierat german un timp cât de cât 
îndelungat. 


Epilog 


Pe 16 iulie 1941 tovarasul Stalin a semnat personal Hotärärea 
Comitetului de Stat pentru Apărare nr. 169, în care erau spuse 
următoarele: „Comitetul de Stat pentru Apărare trebuie să recunoască 
faptul că unii comandanţi și ostași de rând manifestă instabilitate, 
spirit alarmist, lasitate ruşinoasă, aruncă armele și, uitând de datoria 
lor fata de Patrie, încalcă grav jurământul, se transformă într-o turmă 
de oi, care fug cuprinși de panică din fata inamicului care s-a 
obrăznicit“. 


Obiectul de cercetare, sarcina, obiectivul aceste cărți a fost să dăm 
sintagmei „unii ofiţeri si ostași de rand“ un conţinut concret. Să 
transferăm discutarea chestiunii „factorului uman“ şi a rolului jucat de 
el în înfrângerea catastrofală a Armatei Roșii din domeniul emoţiilor, 
frazelor rituale, isteriei, jonglării cu citate comode, în sfera științei; 
pentru început, a unei științe asa cum e aritmetica. „Știința începe 
acolo unde încep măsurările“, spunea Mendeleev. 


Sarcina este foarte dificilă. Tancurile, tunurile, avioanele pot fi 
numărate, grosimea blindajului poate fi măsurată, capacitatea reală de 
perforare a proiectilelor poate fi verificată pe poligonul de trageri. Dar 
cum să măsori „spiritul combativ“, cum să apreciezi în parametri 
cantitativi existenţa calificării comandanților și motivaţia de a-și onora 
datoria militară a soldaţilor? Dar dificil nu înseamnă imposibil. Si cu 
toate că răspunsurile nu vor fi niciodată la fel de simple și certe ca în 
problemele de mecanică clasică, putem să găsim și criteriile obiective 
(ce permit evaluarea cantitativă) corespunzătoare, și documentele care 
contin informaţia inițială necesară pentru o evaluare cantitativă. 


Drept prim criteriu ca importanţă poate servi structura pierderilor de 
efectiv. Nu tancurile constituie armata, ci oamenii. Să zdrobesti armata 
inamicului înseamnă să-i lichidezi fizic pe soldaţii inamicului sau să-i 
constrângi să renunţe la onorarea datoriei de militar, iar distrugerea 
tehnicii militare joacă în acest proces un rol strict auxiliar, subordonat. 


Din päcate, nu exista nici o posibilitate de a alcátui listele nominale ale 
pierderilor sau cel putin de a stabili cu precizie cu o marja de eroare de 
o mie de oameni numărul morţilor, ranitilor, dezertorilor si 
prizonierilor (in conditiile concrete ale verii anului 1941 ultimele douá 
categorii sunt într-o măsură considerabilă similare — mai întâi se 
producea fuga în pădure, iar apoi, peste câteva zile sau săptămâni, 
mutarea din pădure în lagărul pentru prizonieri). Mai rău, prăbușirea 
Armatei Roşii a fost atât de profundă și de rapidă încât utilizarea ca 
atare a termenilor obișnuiți din limbajul militar devine problematică. 
Poate oare să fie numit „dezertor“ soldatul pe care l-au părăsit toţi 
comandanții — de la comandantul batalionului pana la comandantul 
armatei? Poate oare să fie numită „unitate militară“ locul din care a 
fugit samavolnic acest soldat? 


Cu toate acestea, din nefericire pentru Rusia — si spre ușurarea vieții 
viitorilor istorici —, disproportia dintre „pierderile sângeroase“ (morţi 
şi răniţi) şi pierderile rezultate din haos și prăbuşire (dezertori, 
prizonieri) este atât de net exprimată încât pentru stabilirea și 
calcularea ei este suficientă chiar și acea cantitate modestă de 
informaţii de care dispunem noi acum. 


Strict vorbind, primul pas spre detectarea acestei disproportii a fost 
făcut acum 20 de ani. În anul 1993 a văzut lumina tiparului prima 
ediție a culegerii statistice Indicativul „secret“ a fost anulat, în care un 
colectiv de istorici cât se poate de oficial, „cu statut social de prestigiu“, 
în frunte cu generalul-colonel G.F. Krivoseev, a publicat date despre 
pierderile Armatei Roșii distribuite pe ani si operaţiuni de război. 
Acolo, între altele, e scris negru pe alb că numărul celor „dispăruţi“ 
constituia 71 la sută din numărul total al pierderilor Fronturilor Sud și 
Briansk, 77 la sută din pierderile Frontului Sud-Vest, 65 la sută din 
pierderile Frontului Vest (sunt datele pentru anul 1941). 


În alte evidente ale culegerii lui Krivoseev, morţii si dispärutii au fost 
uniți la rubrica comună „pierderi irecuperabile“, însă si în acest caz 
predominanta enormă a numărului celor „dispăruţi“ se vedea distinct: 
pierderile irecuperabile s-au dovedit de 5,7 ori mai mari decât cele 
sanitare pe Frontul Nord-Vest (de pe 22.6 până pe 9.7), de 4,4 ori mai 


mari decät pierderile sanitare de pe Frontul Vest (de pe 22.6 päna pe 
9.7), de 2,5 ori pe Frontul Sud-Vest (de pe 22.6 până pe 6.7), de 7,3 ori 
pe acelasi Front Sud-Vest in perioada dintre 7.7 si 26.9. Astfel de 
proporţii absurde, aproape incompatibile cu logica si fără precedent in 
istoria militară modernă (numărul răniților în toate luptele din secolul 
XX depășește de 2,5-3 ori numărul morţilor), pot să aibă doar o 
singură explicaţie: pierderile irecuperabile constau în principal din 
„dispăruţi“, iar morţii erau exponential mai puţini. 


Datele prezentate în culegerea lui Krivoşeev (pe care înșiși autorii 
culegerii s-au străduit din răsputeri să nu le observe și să nu le 
înţeleagă) au indicat direcţia generală a căutărilor ulterioare. Nu ne 
puteam limita doar la ele cel puţin din două cauze: nu există o detaliere 
amănunțită, informaţiile sunt de ordin prea general (pentru tot anul 
1941 si pentru un întreg front), dar și cifrele pierderilor ca atare, 
prezentate de Krivoseev, sunt diminuate considerabil. Pentru a umple 
această lacuna au fost scrise Părţile 2 si 3 ale acestei cărți. Am reușit să 
depistez cifrele concrete ale pierderilor din primele 10-15 zile de război 
din zeci de unităţi și formaţiuni ale Fronturilor Sud-Vest şi Vest. 
Rezultatul investigaţiei a confirmat — si chiar a consolidat 
considerabil — estimările iniţiale. Da, disparutii erau de multe ori 
(deseori exponential) mai multi decât numărul total al morţilor si 
răniților ținuți în evidenţă de documentele statelor majore. 


Judecând formal, numărul „pierderilor în luptă“ evidenţiate în 
documente şi numărul lor real pot să nu coincidă. Și dacă toate 
informaţiile noastre despre istoria primelor săptămâni de război s-ar fi 
limitat doar la cifrele indicate mai sus, ar fi fost cât se poate de 
oportună emiterea ipotezei si nu a afirmației categorice, după cum s-a 
facut de-a lungul multor decenii, că disparutii în realitate și-au pierdut 
viata luptând pana la ultimul cartuș în încercuire, de unii singuri, rupti 
de comandamente și de state majore. 


În unele cazuri chiar aşa a şi fost. Și sunt cunoscute destul de multe 
cazuri de acest fel. Mai sus am arătat în repetate rânduri cum apare în 
documentele Wehrmachtului descrierea unei lupte cu „nu se ştie cine“ 
(în documentele sovietice corespunzătoare acest episod nu e reflectat 


deloc si din aceste documente este imposibil sa pricepi cine a luptat 
totuși acolo). Cu toate acestea, în ansamblu si în principal, „ipoteza“ 
indicată mai sus este categoric greșită. Disparutii din vara anului 1941 
au fost, cu puţine excepţii, dezertori si prizonieri.******** 


În primul rând trebuie să ne amintim că „dispăruţii“ n-au dispărut 
fără urme. Ei sunt vizibili distinct: si în cadrele cronicii de cinema 
germane care a fixat enormele coloane de ostași roșii prizonieri ce 
pleacă dincolo de orizont, și în documentele statelor majore ale 
Wehrmachtului. După cum am arătat mai sus, două treimi din 
pierderile Frontului Vest sunt acoperite în întregime de numărul de 
prizonieri luaţi în evidenţă de germani (dacă însă acceptăm cifrele lui 
Krivoseev — 418 000 de oameni în perioada dintre 22.6 si 9.7 —, cei 
338 500 de prizonieri capturați de germani vor constitui nu două 
treimi, ci patru cincimi din toate pierderile frontului). În total, până la 
sfârșitul anului 1941 germanii au luat în prizonierat 3,8 milioane de 
oameni, adică circa jumătate din numărul real al pierderilor******** 
sau 85 la sută din pierderile indicate în culegerea lui Krivoseev (4,47 
milioane de oameni). 


Prizonierii capturați si luaţi în evidenţă (ceea ce nu e deloc unul si 
acelaşi lucru!) în documentele Wehrmachtului sunt doar o parte 
componentă (desi cea mai mare) a numărului total de „dispăruţi“. Un 
număr enorm de ostași roșii au evitat prizonieratul si au făcut-o în 
modurile cele mai diverse. Astfel, în anul 1941 doar organele 
Comisariatului Poporului al Afacerilor Interne (fără a lua în calcul 
activitatea detasamentelor de baraj ale armatei) au reţinut 710 755 de 
dezertori (datele sunt preluate din raportul șefului Secţiei de combatere 
a banditismului a Comisariatului Poporului al Afacerilor Interne al 
URSS, A.M. Leontiev, din 30 august 1944). (499) În pofida exactitätii 
formale (de ordinul unităţilor) aceste rapoarte nu oferă, bineînţeles, un 
tablou complet al celor întâmplate. 


Avem toate temeiurile să presupunem că majoritatea dezertorilor n-au 
fugit înapoi (la est), în imbratisarile Comisariatului Poporului al 
Afacerilor Interne, ci s-au străduit să rămână pe teritoriul ocupat de 
inamic, să se întoarcă acasă, să se oploșească în casa unei soţii de soldat 


miloasä etc. In vara anului 1941 germanii treceau cu vederea toate 
acestea — războiul li se părea câștigat, iar pe câmpuri se pârguia recolta 
care trebuia strânsă până la ultimul bob, treierată și trimisă în direcţia 
necesară, adică în Germania, care se confrunta în mod tradiţional cu 
dificultăți grave în privinţa grâului propriu; în această situaţie nu era 
rational să-i prindă pe foștii soldaţi sovietici si să-i tina în lagăre în care 
trebuiau paziti si cât de cât hrániti. 


Ne poate da o oarecare imagine despre numărul dezertorilor (natura 
însăși a fenomenului exclude posibilitatea unei evidente exacte) cifra 
celor „înrolați repetat“. Conform datelor aceleiași culegeri a lui 
Krivoşeev, „939 700 de militari din numărul celor anterior dispăruţi si 
care au fost în prizonierat au fost înrolați repetat pe teritoriul eliberat 
de ocupaţie“. Interpretarea univocă a acestei fraze este împiedicată de 
conjunctia „și“ („dispăruţi SI care au fost în prizonierat“). Pe de o 
parte, apare posibilitatea „evidenţei duble“ (mai întâi ca prizonier, apoi 
ca „înrolat repetat“). Pe de altă parte, la timpul respectiv, când a 
început eliberarea de anvergură a teritoriilor ocupate (anii 1943—1944), 
cea mai mare parte a prizonierilor fusese de multă vreme transferată în 
lagărele de pe teritoriul Germaniei si eliberarea lor, repatrierea (iar 
într-o serie de cazuri și înrolarea în serviciul militar) s-au produs după 
terminarea războiului. Cât privește prizonierii din anul 1941, două 
treimi n-au reușit să supravieţuiască în prima iarnă de război. 


Nici pe departe nu toţi cei „dispăruţi“ şi aciuati pe teritoriul ocupat au 
supravieţuit pana când ar fi putut să fie înrolați repetat în Armata 
Rosie. Sute de mii de oameni și-au pierdut viaţa luptând de ambele 
parti ale războiului civil, atât ca trupe auxiliare de ocupaţie, cât si ca 
membri ai detaşamentelor de partizani, sub bombardamente, au murit 
de foame si de boli, au fost împușcați ca ostatici, „complici ai 
partizanilor“, „complici ai ocupanților“. In fine, nu trebuie să uităm că 
în anii 1943-1944 pe teritoriile URSS eliberate de sub ocupaţia 
germană a fost organizată în masă „înrolarea nemijlocită în unităţile 
militare“. În practică, aceasta însemna că bărbaţii cu vârste de 
recrutare descoperiți erau trimiși fără sentimentalisme de prisos să-și 
„ispăşească vina“ în luptă, deseori fără să fie îmbrăcaţi în uniformă 
militară. Oamenii aceștia nu figurează deloc în documentele de 


mobilizare ale Directiei Marelui Stat Major si nimeni nu stie cäti au 
fost si câţi au căzut în lupte. 


Un alt grup de fapte ce dovedește convingător (fie și indirect) că 
disparutii în masa lor principală nu erau nicidecum căzuţi în lupte are 
legătură cu cifrele Wehrmachtului. Pe baza unui număr enorm de 
exemple, particulare si generale, am arătat ca pierderile 
Wehrmachtului au fost fenomenal de mici: câte 40-50-60 de oameni 
din divizie pe zi, luându-i în calcul și pe cei răniţi și bolnavi. Pierderile 
germane s-au dovedit de zeci de ori (!) mai mici decât pierderile 
formațiunilor Armatei Roșii care le-au opus rezistenţă. Şi în acest caz 
va trebui fie să presupunem că soldaţii sovietici trăgeau în nemți cu 
cocoloaşe de hârtie, fie să recunoaștem că cei care trăgeau erau de 
multe ori mai puţini decât cei „dispăruţi“. 


Proportiile pierderilor de tehnică de luptă (tancuri) ale Armatei Roșii 
sunt aproximativ aceleași ca proporţiile pierderilor de efectiv și ne 
conduc spre concluzii similare în privinţa cauzelor acestor pierderi. Un 
fenomen depistat si descris încă în lucrarea Butoiul și cercurile — ritmul 
şi amploare neobișnuit de mari ale pierderilor tancurilor în afara 
luptelor, ceea ce am numit „molima tancurilor“ — și-a găsit confirmarea 
indiscutabilă în sute de pagini de documente iniţiale ale statelor majore 
ale Armatei Roșii. În decurs de 7-10 zile (iar uneori cu mult mai 
repede) diviziile de tancuri sovietice își pierd toate (sau aproape toate) 
tancurile, în timp ce pierderile de luptă reflectate vădit în documente 
sunt de 15-20, cel mult 25 la sută din numărul lor initial. Toate celelalte 
au fost pierdute fără contribuţia inamicului (dacă nu introducem în 
categoria „contribuţie a inamicului“ faptul ca atare al războiului ce 
începuse). Această ,molima a tancurilor“, inedită în istorie, a făcut 
Frontul Sud-Vest să piardă irecuperabil de 60 de ori mai multe tancuri 
decât a pierdut inamicul. 


Documentele statelor majore ale Armatei Roșii denotă proporţiile 
absolut neverosimile de pierderi de tancuri si de tanchisti. În timp ce în 
diviziile de tancuri ale Wehrmachtului la un tanc pierdut irecuperabil 
revin 30-40 (uneori si 70-80) de oameni morți și răniţi, în diviziile de 
tancuri sovietice pierderile de efectiv consemnate sunt de doar 2-3-4 


ori mai mari decát pierderile de tancuri. In cazurile in care 
documentele ne permit sa stabilim nu doar pierderile diviziei in 
întregime, ci si ale regimentelor de tancuri (de exemplu, Diviziile 32, 34 
si 37 ale Frontului Sud-Vest), se descoperă că la trei tancuri pierdute 
irecuperabil revin doi oameni (morţi sau răniți). 


Se pare că găsim cea mai precisă și mai obiectivă apreciere a acţiunilor 
trupelor de tancuri sovietice în documentele inamicului. Acolo unde 
tancurile sovietice dispar cu miile (Frontul Sud-Vest), germanii pierd 
cel mult o sută sau două sute de tunuri antitanc. Subunitätile germane 
de tunuri antiaeriene, care chipurile au respins atacul a sute de tancuri 
sovietice de „tip nou“ (KV si T-34), au pierdut doar câteva zeci de 
oameni morţi şi răniţi. Acolo unde parcă ar fi trebuit să lupte un 
regiment de tancuri al Armatei Roșii, în documentele statelor majore 
ale Wehrmachtului e menţionată apariţia „unor grupuri de tancuri 
mici şi separate“; acolo unde avalanșa de o mie de tancuri ale Corpului 
6 Mecanizat trebuia să strivească si să facă pilaf o divizie de infanterie 
a Wehrmachtului, în documentele germane este menţionată apariţia a 
100-200 de tancuri. Chiar dacă, în pofida oricărei logici, am presupune 
că rapoartele germane au fost scrise fără exagerare, și în acest caz 
reiese că germanii n-au văzut pe câmpul de luptă cel puţin două treimi 
din numărul disponibil de tancuri sovietice. 


Un alt criteriu, foarte informativ, care permite estimarea numărului 
„unor comandanţi si ostași de rând care au manifestat instabilitate, 
spirit alarmist, lasitate rusinoasa“, este ritmul ofensivei inamicului. 
Acest indicator, spre deosebire de multe dintre cele numite mai sus, se 
pretează unei estimări matematice exacte: există documente textuale 
ale statelor majore ale Wehrmachtului, există hărţile operative ale 
Marelui Stat Major german, totul e perfect vizibil. Infanteria germană 
înaintează în ritm de 15-20 de kilometri pe zi, reușind totodată să 
distrugă sute de cazemate de beton și să forţeze unul după altul râuri 
cu multă apă (unele excepţii care au fost aproape toate menţionate în 
capitolele precedente ale cărţii nu fac decât să confirme această legitate 
generală). În condiţiile înaintării în acest ritm, germanii nu aveau deloc 
timp să lupte; nu era un război, ci un marş victorios. Realitatea acestui 


mars poate fi îmbinată cu descântecele propagandistice despre „luptele 
încordate și împotrivirea inversunatá a Armatei Roșii“, dar numai cu o 
condiţie: se împotrivea cu înverșunare doar o mică parte a enormei 
armate sovietice. 


În fine, o mărturie indirectă, dar cât se poate de elocventă, este starea 
ca atare (adică lipsa aproape totală) a documentelor operative ale 
Armatei Roşii. Voi aminti încă o dată că un comandant de divizie sau 
de corp de armată nu luptă de unul singur, din componenţa statului 
major al formaţiunii fac parte mai mult de vreo sută cincizeci de 
oameni, jumătate dintre ei constituie corpul de comandanţi superiori; 
doar furierii si secretarii erau vreo două duzini. Ce făceau toţi oamenii 
aceștia, de nu puteau să scrie câte două note informative operative pe zi 
sau n-au putut să-şi bage în sân acest teanc subţire de hârtie și să-l ia cu 
ei în timpul retragerii? 


De fapt, cine avea să scoată documentele statului major atunci când au 
dispărut în masă întregi state majore, împreună cu cei care le 
comandau? Amploarea dispariţiei corpului de comandanţi al Armatei 
Roşii este pur și simplu uluitor: 


e 163 de comandanţi de divizii (brigăzi) 
e 221 de șefi ai statelor majore ale diviziilor (brigázilor) 
e 1 114 comandanţi de regimente 


Aceasta e lista comandanților trupelor terestre (fără a fi luaţi în calcul 
comandanții din aviaţie care nu s-au întors din raidul de luptă) 
dispăruţi in tot decursul războiului. (500) Ţinând cont de faptul ca, 
potrivit organigramei, o divizie de pușcași avea nevoie de un 
comandant, un șef al statului major si cinci comandanţi de regimente, 
ajungem la concluzia că numărul ofiţerilor dispăruți ar fi fost suficient 
pentru completarea corpului de comandă a 150-200 de divizii. 


Iar acum să trecem de la aritmetica elementară la istoria militară. Sa 
începem cu studiul fundamental al lui N.N. Golovin Eforturile militare 
ale Rusiei în războiul mondial.******** Generalul-locotenent al 
Armatei Imperiale Ruse și-a încheiat munca la carte în anul 1939 şi la 
momentul respectiv „războiul mondial“ era unul, fără numere de 
ordine. O secţiune destul de voluminoasă a cărţii este consacrată 
analizei structurii pierderilor de efectiv ale armatei ruse. (501) 
Utilizând o masă enormă de documente — rusești, germane, austriece —, 
Golovin depistează raportul dintre „pierderile sângeroase“ (morţi şi 
răniţi) si numărul prizonierilor. 


În ansamblu, în decursul întregului război și în toate armele armatei 
ruse rezultă raportul de 61 la 39. „Pierderile sângeroase“ sunt de peste 
1,5 ori mai mari decât numărul prizonierilor. Acest indicator (Golovin 
îl numeşte „elasticitate morală a trupelor“) devine cu mult mai prost în 
timpul campaniei de vară din anul 1915 — o perioadă a înfrângerilor 
grele și a retragerii adânci a armatei ruse. Cu mult mai prost înseamnă 
raportul de 59 la 41 („pierderile sângeroase“ tot sunt mai mari decât 
numărul prizonierilor). Celor care au uitat le amintesc că este vorba 
despre războiul care în toate manualelor sovietice a fost caracterizat 
drept „imperialist“, „antipopular“, „un măcel străin intereselor 
oamenilor muncii, organizat de guvernul moşierilor si capitalistilor“. 
Este remarcabil că nici actualii „patrioţi sovietici“ ruși nu se pronunţă 
activ împotriva acestor aprecieri si nu se grăbesc să numească Primul 
Război Mondial „război pentru apărarea Patriei“. 


Însă în structura armatei ruse erau şi unităţi militare constituite după 
criteriul apartenenţei la o stare socială, în care atitudinea fata de război 
(orice război) era principial alta. Este vorba de cazaci şi de Garda 
Imperială; bărbaţi care într-un sir lung de generații au fost educați în 
spiritul fidelității necondiționate fata de jurământul militar. În unităţile 
de cazaci raportul dintre „pierderile sângeroase“ și prizonieri era de 
(în tot cursul războiului) 94 la 6, iar în unităţile Gărzii Imperiale — de 
91 la 9. 


Armata rusă a început să se destrame abia după Revoluţia din 
Februarie. In campania din vara anului 1917 „pierderile sângeroase“ 


devin mai mici decât numărul prizonierilor (45 la 55). De fapt, la 
momentul respectiv orice cifre referitoare la pierderile de pe front erau 
acoperite de torentul imens al dezertorilor. Golovin apreciaza astfel 
situaţia din vara anului 1917: „Nu încape nici o îndoială că avem de a 
face în exclusivitate cu influenţa demoralizatoare a revoluţiei. Masa 
soldáteascá rusă nu dorește să se bată si la fiecare zece eroi care şi-au 
vărsat sângele pentru Patrie revin câte doisprezece-treisprezece dintre 
cei care şi-au aruncat armele“. 


Din păcate, nu știu cum a apreciat N.N. Golovin (a murit în ianuarie 
1944) situaţia în care la fiecare zece eroi care și-au vărsat sângele 
pentru Patrie reveneau câte 30-40-50 din cei care și-au aruncat 
armele. 


Si totuşi câţi erau: 30, 40 sau 50? Care era raportul real dintre morţi, 
răniți şi „dispăruţi“ in vara anului 1941? Între 1 la 3 si 1la5eo 
diferenţă, totuși! Da, din punctul de vedere al aritmeticii aceste valori 
nu pot fi nicidecum echivalate. Însă între aritmetică si istoria militară 
există o sumedenie de diferenţe; una dintre ele constă în faptul că, 
pentru a stabili cauzele zdrobirii unei armate, nu are absolut nici o 
importanţă dacă în pădure au fugit trei pătrimi, patru cincimi sau nouă 
zecimi din efectiv. În orice caz, chiar și în cazul celei mai mici dintre 
aceste cifre, armata, care nu întâmplător este numită un „organism 
militar“, este condamnată la pieire. 


Dacă tot e vorba de o îndeletnicire atât de oribilă cum e războiul, s-ar 
potrivi următoarea comparaţie: nu contează în câte parti a fost transat 
omul — trei, patru sau şapte. În oricare dintre variante diagnosticul e 
clar, de pronostic nici nu mai poate fi vorba, cauza decesului este 
stabilită cu o certitudine ce exclude orice echivoc. În contextul 
discuţiilor furtunoase ce nu se potolesc în jurul „concepţiei lui 
Solonin“, are rost să menţionăm că nu au nici cea mai mică importanță 
pentru diagnostic motivele care l-au făcut să acţioneze pe „măcelar“ — 
nu contează dacă a comis crima contra plată, la beţie, într-un acces de 
gelozie, în timpul unui jaf etc. Și cu atât mai mult nu are nici un sens 
practic să ne irosim puterile și timpul dacă în timpul vieţii insul transat 
a fost bolnav sau nu de gastrită. 


Exact la fel nu avea nici un sens practic ocupaţia pe care au exersat-o 
două generații de istorici sovietici, iar acum cauza lor este continuată 
cu o imensă insufletire de mii de amatori pe nenumărate forumuri din 
internet. Toti gigabitii aceştia de cuvinte irosite în discuţiile despre 
construcţia filtrului de aer al motorului tancului T-34, despre geniul de 
conducător de oști (sau incapacitatea) lui Jukov, despre procentul 
asigurării regimentelor de aviaţie cu pâlnii pentru combustibil și scări 
mobile sunt doar pălăvrăgeală goală, fără rost. Chiar din primele zile 
de război cea mai mare parte a efectivului Armatei Roşii a aruncat 
armele şi s-a împrăștiat prin păduri. Este cât se poate de suficient 
pentru susținerea asertiunii potrivit căreia Armata Rosie s-a 
transformat într-o gloată înarmată care aruncă armele frenetic. Gloata 
nu e în Stare să lupte. Acesta este diagnosticul final al cauzei înfrângerii 
Armatei Roşii în vara anului 1941. 


Prima mea carte (Butoiul și cercurile) a fost scrisă acum zece ani și 
ceva. În decursul acestor ani am primit o sumedenie de scrisori din 
diferite colţuri ale lumii. Nu o dată oameni animați de cele mai bune 
intenţii m-au sfătuit: „Nu vă atingeti de soldatul de rând! Ocărâţi-l pe 
Stalin, ocaräti-i pe generalii incapabili si lași, iar daca nu vă este de 
ajuns, puteţi să ajungeţi și la colonei si maiori. Dar nu-l ponegriti pe 
omul de rând! Cititorii dumneavoastră potenţiali sunt fiii si nepoţii 
acelor soldaţi, nu-i respingeti cu povestiri despre dezertarea în masă, 
despre cele şase milioane de arme aruncate...“ 


Înţeleg această logică, dar n-o voi urma. Din păcate, prieteni, va trebui 
să bem fără a-l îndulci adevărul amar al istoriei noastre tragice 
comune. La fel cum nu poți trece o prăpastie în două salturi, nu te poți 
elibera de ameteala conştiinţei totalitare distrugând doar o jumătate a 
ei. 


Orice stat totalitar plantează, deopotrivă cu cultul Conducătorului 
divinizat, mitul Poporului înzestrat cu toate virtuțile posibile. Acest 
Popor strălucește în lumina reflectată, emanată de Conducătorul- 
Soare, în fata lui oricine trebuie să-și plece cu umilinţă capul. Războiul 
la care Conducătorul își va trimite Poporul poate fi doar Sfânt, Mare și 


pentru apărarea Patriei. Participarea Poporului la Războiul Sfânt îi 
arată lumii un exemplu de eroism în masă fără egal în istorie. 


Tot ce există pe lume își are prețul. Dubioasa plăcere de a savura povești 
despre sacralitatea si minunätia sa nu i-a fost oferită poporului sovietic 
nicidecum gratis. Şi renunţarea la libertate, la dreptul de a decide ceva în 
propria tara era doar o mica parte din pret. Mai trebuia să trăiască într-o 
baracă cu „facilități în curte“, să se spetească la munci peste puterile lui 
plătite cu bänuti (două treimi din populaţie muncea în colhozuri în general 
pentru pontaje), să tremure de frig stând la coadă după o scrumbie ruginită 
si sá amorteascá cu votcă frica alungată în subconștient. Dar nici acestea nu 
sunt preţul întreg! Plata principală este obligaţia „la primul apel al 
partidului și guvernului“ să meargă la război și să-și sacrifice copiii. Unde 
să meargă și contra cui să lupte? O să mergeţi unde vă va trimite la luptă 
tovarășul Stalin... 


Poporul sovietic (actualmente rus) a plătit scump pentru o poveste 
frumoasă, toate celelalte i-au fost furate pas cu pas și, ca om, îi înţeleg 
perfect pe cei care mă bombardează cu torente de injurii („ne ia tot ce 
ne-a mai rămas, canalia!“). Dar şi mai bine îi înţeleg pe veteranii care 
în zeci de scrisori mi-au scris ce bucurie e pentru ei să supravieţuiască 
pana în timpul când perdeaua de minciuni, ce a infasurat ca o pânză 
groasă istoria acelui război oribil, a început să se destrame. 


Privirea calmă, lucidă asupra trecutului propriei ţări, disponibilitatea 
de a recunoaște greșelile comise, simţul rusinii pentru crimele săvârșite 
în numele poporului tău si cu mâinile poporului tău — toate acestea sunt 
un lux accesibil doar unei societăţi sănătoase, ce își edifică ferm și sigur 
viitorul. Îşi va putea permite vreodată acest lux Rusia? Doar bunul 
Dumnezeu ştie... 


Samara, 30 iunie 2013 
Demonstrarea și apărarea unei concluzii atât de ordinare a devenit 


posibilă abia acum, după apariţia primelor cărţi ale lui Solonin; 
anterior, în anul 1993, alcătuitorii culegerii lui Krivoşeev au stabilit 


fara pic de jená (si cu o precizie uimitoare), pe pagina 338, ca din 4 559 
de oameni înregistraţi în rapoartele statelor majore ca „dispăruţi“, 
4 059 se aflau în prizonierat. 


După cum am menţionat în repetate rânduri, un număr enorm de 
documente inițiale s-a pierdut (sau n-au fost scrise deloc), deci este din 
start imposibil de stabilit numărul total al pierderilor prin adăugarea 
cifrelor din rapoartele statelor majore. A fost și rămâne adecvată 
situaţiei doar „metoda balanței“, respectiv confruntarea a trei cifre: 
efectivul armatei regulate de pe 22 iunie, efectivul de la sfârșitul anului, 
numărul total al oamenilor înrolați în armata regulată (acest element 
component este un obiect de discuţie și de permanentă precizare). În 
ansamblu, metoda balanței conduce la estimarea minima a pierderilor 
irecuperabile din anul 1941 la 7,5-8 milioane de oameni. Vezi mai 
amănunțit în 22 iunie. Anatomia catastrofei, pp. 367-370. 


În timpul războiului, Golovin s-a înrolat comandant al Gărzii 
Imperiale a regimentului de husari din Grodno, a fost promovat 
general-locotenent, a fost şef de stat major de armată, a fost propus șef 
al Academiei Marelui Stat Major, dar n-a obţinut funcţia din cauza 
începerii revoluţiei. A participat activ la „mișcarea albă“, a reprezentat 
în calitate de consilier militar guvernul lui Kolceak la conferinţa de la 
Versailles. În anul 1927, în emigrație la Paris, a organizat si a condus 
„Cursurile militare superioare“, care îndeplineau de fapt funcţiile 
Academiei Militare ruse în exil. 

